
Notă asupra ediției 


Ediția de față repăroduce textul manuscris al Memoriilor lui 
Constantin  Sporea, aflat în două caiete păstrate la /nsiitut fur 
donauschwăbische Geschichte und Landeskunde, din Tubingen (Germania). 
Textul a fost scris cu ortografia anilor 1940-1953. La transcriere, făcută de 
d-ra dr. Doina Hreapcă, cercetător ştiinţific principal la Institutul de 
Filologie Română „Al.Phihppide”, au fost respectate normele ortografice 
actuale, păstrându-se, unde era cazul, particularitățile dialectale, foarte 
puține, de altfel, precum şi formele specifice epocii. Rarele greşeli şi 
omisiuni ale originalului (cifre, silabe sau cuvinte) au fost îndreptate tacit. 

Notele elucidează numai elementele absolut necesare înțelegerii 
corecte a textului. | 

Editoni mulțumesc și pe această cale, pentru sprijinul acordat, doamnei 
Adele  Sporea, din Munchen, precum şi fundației Donauschwăbische 
Kulturstiftung des Landes Baden — Wiirttemberg, de la Stuttoart. 

ANTIEROISMUL COTIDIAN 


[storia nu este creată şi suportată numai de personalități. Totuşi, 
acestea s-au aflat — şi încă se mai află — în prim-planul atenţiei celor 
interesați de evoluția omenirii. Jurnalele şi memoriile scrise de protagonişti 
ai. evenimentelor sunt căutate, citite şi studiate cu precădere. Faptul este 
confirmat şi .de foarte numeroasele volume de acest fel apărute mai ales 
după 1990. Autorii 'lor nu.sunt niciodată doar scriitori de jumale şi de 
Memorii, ci, înainte de toate, oameni politici, militari, creatori de artă din 
mai toate domeniile, intelectuali de vârf. Într-un fel oarecare, toți fac parte 
din ansamblul realizatorilor sau comentatorilor direcţi ai circumstanțelor. 
Perspectiva este unilaterală, redusă la optica celui implicat. Rezultă o 
sărăcire a peisajului, în mod firesc devenit monoton şi, prin aceasta, nu o 
singură dată, anost: memorii de palat, memorii de parlament, memorii de 
high — life, .memonii de universitate, memorii de budoar, memorii de 
cancanuri, memorii de umori. Nu li se poate contesta, dar nici supralicita, 
utilitatea, căci sfera preocupărilor rămâne, cu oarecare aproximaţie, aceeaşi. 
O divesificare au adus-o memoriile de închisoare, de o valoare documentară 
ireproşabilă. 

| Nu a apărut încă — cel puțin pînă acum — un volum de memorii 
scris dintr-o altă perspectivă, aceea a consumatorului de istorie, a 
neştiutului, a ignoratului. În parte, memoriile lui Constantin Sporea, pe care 
le publicăm acum, răspund acestui deziderat. Răspund însă doar parțial. În 
primul rând, pentru că cel care le-a scris nu replică niciodată provocărilor 
istoriei, el făcându-şi, foarte conştiincios, istoria lui. Este vorba şi de un 
avantaj, pentru că, prin chiar modul de a fi în lume, memorialistul de tață îşi 
integrează existenţa proprie în marea istorie. În -al doilea rând, paginile 
scrise de Constantin Sporea nu sunt decit parțial semnificative pentru 
perspectiva omului obişnuit şi datorită faptului că autorul lor a fost, în felul 
lui, un-creator: a produs şi el literatură. Este însă vorba de scrieri 
didacticiste, concepute în mod special pentu uz şcolar, ceea ce le 
îndepărtează oarecum de sfera de cuprindere a creației artistice. De altfel, 
Sporea însuşi nu le acorda o altă dimensiune. 

(Constantin Sporea nu şi-a aştermut memoriile pe hârtie în vederea 
publicării. Om de o energie puțin obişnuită, a găsit o modalitate de a-şi 
folosi elanul vitalist şi după ce a fost pensionat. A început să scrie probabil 
în decembrie 1944 sau în ianuarie 1945, continuând, cu scurte întreruperi, 
până la 13 ianuarie 1953. Textul începe brusc, cu o amintire din copilărie, 

care poartă şi un titlu: Enervarea peste măsură adeseori e oarbă. Cum se 
poate lesne observa, titlul provine din arsenalul literaturii didacticiste şi este 
sugerat de un proverb. Este totuşi singura dată când Constantin Sporea 
procedează în acest fel. Cele mai multe din titlurile care marchează părţi ale 
memoriilor sale delimitează aspecte particulare ale biografiei (Primii ani de 
şcoală, Student la Universitate) sau rpgmieale de interes colectiv 
(Maialul, Introitus). 

Amintirile lui Constantin Sporea au o stanetiuă liniară, respectând 
desfăşurarea cronologică. Nu încep însă cu naşterea şi familia, lămuririle 
în această privință fiind date pe parcurs. Cea dintâi scenă nu este defel 
idilică şi se vede că este rezultatul unei urme profund întipărite în memoria 
afectivă a autorului. Începutul îl introduce :pe -cititor în: curtea casei 
părinteşti, cu aproape şapte decenii în urmă: "Era într-o zi frumoasă, început 
de vară. Tata își curăța puşca şi se enervase că i se rupsese vergeaua în 
țeavă. Mama, cu câteva cumetre din sat, era la păbănaș, unde lucrau de 
zor pentru completarea trusoului soră-mi Andreana, a cărei nuntă avea să fie 
peste două săptămâni. Frații mei mai mici, Gheorghe şi Niţă, se suiseră în 
podul găbănaşului şi făceau un tărămboi de-ți lua auzul.” Este vorba de o 
scenă rurală caracteristică, realizată cu sobrietate şi fixând, prin -câteva 
detalii, rama întâmplării care urmează imediat: trimis să-i liniştească pe 
cei doi gălăgioşi, povestitorul este atras într-o cursă copilărească de frații: 
lui, încât tatăl îşi închipuie că în podul şurei pentru gătit bucate se petrece o 
grozăvie, cei doi copii mai mici fiind torturați de-a binelea de cel mai mare. 
Încordarea dinaintea. ceremoniei din casa sa, necazul cu puşca, precum şi 
încurcate chestiuni financiare au provocat reacția dură a tatălui, care îl 
pedepseşte cu deosebită asprime pe viitorul memorialist. De necaz, acesta a 
fugit timp de o săptămînă de acasă: “Mă înciudeam c-am fost bătut fără 
vină. Acolo, pe dealuri, îmi aduceau soru-mea şi mama de mâncare şi 
căutau să mă îmbuneze, că doar dânsele îmi spusese să fac liniște în podul 
păbănaşului. Când am apărut, după o săptămână, la masă, tata, care, între 
timp, fusese informat asupra nevinovăţiei mele, doar nu era să-mi ceară 
scuze, zise, aşezându-se la masă, adresându-mi-se: ' Ai.venit şi tu, mireasă ?* 

Am insistat asupra scenei care deschide amintirile lui Constantin. 
Sporea din mai multe motive. Mai întâi, pentru talentul de povestitor pe care 
îl pune în evidență. Sporea se pricepe să aleagă. amănunte caracteristice, pe 
care le şi construieşte convingător şi fără ostentație. Apoi, pentru că 
marchează credibilitatea amintirilor. Sporea este exact şi corect, străduindu- 
se să fie, totodată, şi atractiv la lectură. Nedorind să-şi publice textul, nu 
avea motive să altereze realitățile pe care: le-a cunoscut ori pe care le-a trăit. 
Scrise pentru.sine, memoriile nu urmăresc să se răzbune pe nimeni, chiar 
dacă, aşa cum se ve constata, îşi au micile lor răutăți. Scriind pentru sine, nu 


6 


Prefaţă 


avea de ce să scrie altceva decît ceea ce gândea. În sfîrşit, memoriile 
conservă şi comunică numai ceea ce l-a impresionat cu adevărat şi profund 
pe Constantin Sporea. Scena comentată mai sus o dovedeşte cu prisosinţă. 
Memorialistul este înzestrat cu un dar de observator atent şi perseverent, 
capabil să asambleze constatări disparate pentru a construi un tablou sau un 
portret. 

Constantin Sporea s-a născut la ] august 1876, în comuna. 
braşoveană Acriş. Era Lăsatul Secului, în postul Sfintei Marii. Maturul 
comentează faptul la modul lui Ion Creangă: “Zi remarcabilă pentru toată 
viaţa. Căci de multe ori în viaţă a trebuit să las de sec, adică să renunţ la 
multe bucurii, la mari nădejdi, la măreţe planuri de viitor”. Tatăl era 
pădurar la un conte ungur, precum tatăl lui Ion Agârbiceanu. Se bucura de 
privilegii mărunte, care mai înlesneau traiul numeroasei familii. Era 
deosebit de aspru şi nu îngăduia copiilor prea multe favoruri. Prețuind 
învățătura, i-a dat la carte. Mai întâi, la Acriş. “Domnul” se numea Climu şi 
abia se pricepea el însuşi a scrie şi a citi. l-a învăţat însă “toate rugăciunile 
de seara şi dimineața”, precum şi câteva reguli de bună purtare. Deosebit de 
Ştefan a Petrei, din Ilumuleşti, pădurarul din Acriş urmăreşte cu îndârjire 
şcolirea copiilor. Pe doi dintre ei, Constantin şi Andreana, îi dă dă în orija 
unui învățător calificat, din comuna Vama Buzăului, lăsându-i în gazdă la 
nişte rude, “oameni bătrâni, ursuji, care, cum însăra, n-aprindeau nici lampa, 
ci se culcau”. Nu este de mirare că fratele şi sora, de dorul traiului liber de 
acasă, plănuiesc să nu se mai întoarcă la Vama. Aşadar, sora Andreana 
ascunde căciula fratelui Costică, într-o luni dimineaţa, când urmau să se 
ducă pentru încă o săptămână la Vama. Urmarea: “Tata intră în casă şi zice 
cu glas apăsat: - Copiii ăştia încă n-au plecat: la şcoală ? - Dinică încă nu-şi 
găseşte căciula, fu răspunsul soră-mi, care stătea nesinchisită. Atâta fu 
deajuns. Tata pune mâna pe o joardă şi începu să mă altoiască, atât pe mine, 
cât şi pe soru-mea. Căciula i ieşi grăbit, ca din pământ, şi noi POinrăta grăbit 
la coală, de sfârâiau călcâiele.” 

* Amintinle legate de copilărie şi de şcoală sunt întregite cu 
amănunte revelatoare pentru contextul etnic şi social. Adultul Sporea 
gândeşte, la bătrânețe, în alt mod lumea de odinioară, căreia abia acum îi 
găseşte coordonate fireşti. 

După episodul Vama, cei doi sunt trimişi la şcoală la Prejmer 
(““sat săsesc”), în care, după lărgimile de acasă, se simt “ca într-o temniță”. 
Fireşte, .se repetă întoarcerea acasă, după ce au convins gazda, un sas, să-i 
ducă în căruța lui. De data aceasta, tatăl s-a arătat mult mai neînduplecat: nu 
i-a lăsat nici pe copii, nici pe sas să intre în curte, le-a dat de mâncare în 
mijlocul drumului, după care i-a înturnat la Prejmer. Lecţia a prins bine, 

pentru că l-a învăţat pe Constantin Sporea să se țină de carte şi să capete, 
pe deasupra, o experiență care îi va folosi ulterior, ca dascăl. 

Anii următori au trecut mai uşor şi a venit timpul liceului, făcut la 
“Andrei Şaguna”, între 1888 şi 1896. Elevul Sporea s-a transformat, 
maturizându-se şi luând învățătura în serios, impulsionat şi de atmosfera din 
prestigioasa instituţie. Îşi aminteşte că avea “o ambiţie şi o stăruință de 
fier”, mâncând doar o coajă uscată de pâine atunci când avea mult de 
învăţat. După sfatul preotului din Acniş, stă în gazdă la familii de nemți, 
deprinzând uşor germana, pe care o va stăpâni apoi desăvârşit. Nici 
ungureşte nu refuză să înveţe, cu toate că îi venea mai greu. Ca, de altfel, şi 
în cazul limbii latine. 

Liceul “Şaguna” a dezvoltat în elevul Sporea simţul răspunderii şi 
l-a deprins cu studiul stăruitor, intens şi sistematic. Avea profesori reputați, 
precum lon Bunea şi Valeriu Branişte, Vasile Goldiş şi losif Blaga. 
Atmosfera din liceu era una de românism luminat şi totodată tenace, mulți 
profesori fiind militanți pentru drepturi politice şi naţionale. Elocvent este 
cazul lui Gheorghe Pop, care vorbeşte cu atâta însuflețire despre unirea 
tuturor românilor, încât elevii se ridică spontan în picioare şi încep să cânte 
Deşteaptă-te, române. A urmat suspendarea profesorului, obligat astfel să 
treacă în Regat. 

Liceul dezvolta un puternic spirit de grup, care îl va însoţi, de 
acum înainte, toată viața pe Constantin Sporea.' Serbările specifice, precum 
Maialul şi Introitus, sunt descrise pe larg în memorii. Primăvara şi toamna, 
studioşii de la “Şaguna” petreceau câte o zi întreagă la Poiană şi la Stejeriş, 
după modelul corporațiilor studenţeşti germane. Tot de acolo, venea şi 
obiceiul iniţierii celor care intrau într-un nou ciclu şcolar, botezați, cu acest 
prilej, în vin. “Tot de acolo, veneau şi numele date unor grade iniţiatice, 
precum Fuchs Major. Alte obiceiuri erau însă cu totul specifice, precum 
dansul căluşarilor, pentru care elevii se pregăteau intens, urmărind să fie 
selectați în echipa dansatorilor. Aceasta forma un corp de elită, atât din 
cauza însușirilor cerute de. executarea dificilelor figuri, cât şi din cauza 
costumului spectaculos, împodobit cu tricolor. 

De altfel, simțământul naţional era deosebit de viu, nu numai 
printre elevi şi profesori, ci şi printre românii braşoveni, care participau, din 
acest motiv, la toate -manifestările şaguniştilor, liceul polarizând 
spiritualitatea naţională a oraşului. Memoriile lui Constantin Sporea 
mărturisesc nu numai asupra acestei stări de fapt, ci şi asupra sursei 
conştiinţei naționale din Ardeal. Fără îndoială, este vorba şi de roadele 
activității intense a Școlii Ardelene, continuată de o pătură extrem de tenace 
de intelectuali. Dar este vorba şi de păstrarea şi de transmiterea unei 
puternice conştiinţe identitare prin țărănimea ardeleană. Un fapt, din 

paginile scrise de Constantin Sporea, atestă forța lipsită de ostentație atât a 
celor care transmiteau o tradiţie, cât şi a celor care, tot fără ostentație, o 
preluau. Astfel, memorialistul insistă asupra felului de a se îmbrăca în 
vremea cât a fost şagunist: “în tot cursul liceal, n-am purtat decât haine 
țesute de mama. Cioareci de dimie albi ca spuma, cămaşe cu altițe, încins pe 
la mijloc cu brâu lat tricolor, cu capetele şi ciucurii lăsaţi în jos pe şold, cu 
bundiță înflorată şi surtuc de pănură colorată. Când era vremea frumoasă, în 
loc de ghete purtam opinci, cu nojiţe de lână şi obiele de aba”. 

O asemenea îmbrăcăminte, care ţine de apartenența liber 
consimțită la un spirit de grup, impunea şi frecventarea altor manifestări 
colective, cum ar fi corul bisericii Sf. Neculai. Aici, elevul Sporea deprinde 
câte ceva din subtilitățile muzicii, el nefiind însă un meloman. Şi tocmai 
acest lucru confirmă forța tradiției de grup, atât de vizibilă şi în cazul lui Ion 
Creangă. Elevul Sporea participa şi la întrunirile societăţii de lectură a 
elevilor liceului, când i-a ascultat pe Sextil Puşcariu şi pe Zaharia Bârsan — 
colegi de generație — rostindu-și compunerile poetice. 

Viața de relație a românilor transilvăneni era mult mai puternică 
decât a celor de peste munţi. Memoriile lui Sporea confirmă, cu elocvenţa 
documentului, ceea ce, de exemplu, Liviu Rebreanu ilustra prin proza sa. 
Evocarea serbării de Sfîntul Ilie (“Sintilia”), de la Poaina Sărată, aduce în 
actualiate un fel de reuniune datorită căreia se realiza o coziune etnică 
naturală. Intelectualii satelor erau ecoul acestor întâlniri, la care participau 
efectiv, având uneori un rol important.A fost cazul notarului Pop, din 
Poiana Sărată, respectat de toți locuitorii din zonă, chiar dacă era singurul 
notar român din secuime. Fetele lui cântau la pian “doine şi sonate 
româneşti, la patru mâini, cu zurgălăi la degete”, după care, îmbrăcate în 
costume naţionale, treceau în fruntea horei. RAE: 

Elevii : originari din sate învățau treptat să se comporte 
_asemănător şi să-i antreneze, totodată, acolo unde era cazul, şi pe românii 
din Regat. În memoriile lui, Constantin Sporea aduce astfel mărturii extrem 
de prețioase, prin credibilitatea lor, asupra unui fenomen deosebit de 
relevant: circulația remarcabilă a unor vehiculi de românitate în 
ținuturile româneşti aflate la granița cu România anilor 1890.)De altfel, 
prima soție a lui Constantin Sporea s-a nimerit să fie o repățeancă din 
Prahova, pe care a cunoscut-o tocmai în timpul unor astfel de reuniuni 
româneşti. 

__ Yerminând liceul în 1896, Sporea se gândeşte la universitate şi 
optează pentru aceea din Bucureşti. Cum avea vârsta recrutării, autoritățile 
ungureşti nu i-ar fi eliberat pașaportul. Încât a trebuit să recurgă la o 
stratagemă pentru a putea trece la Târgu Ocna şi a ajunge apoi la Bucureşti. 
Ar reieşi, din cele scrise de el, că în capitala regatului funcţiona un fel de 

rețea de întrajutorare a tinerilor ardeleni. Așa se explică rapiditatea găsirii 
unei slujbe. A doua zi după sosire, Sporea este angajat pedagog la Liceul 
Francez, condus de H. Loliot.jUrma să predea, aici, germana. Oraşul nu-i 
place defăl; îl sufocă datorită căldurii şi prafului. Duce dorul înălțimilor cu 
aer tare, de acasă. -De aceea, urcă dealul Patriarhiei, dar, spre dezamăgirea 
lui, vede numai case şi nici o lărgime. Cu umor, pentru a se încuraja, 
exclamă: “Ti —i —i , ce mai sat de-un popă !”. 

Ca pedagog, are colegi studenți ca şi el, care vor ajunge 
personalități: ale vieții noastre culturale şi ştiinţifice, precum Octavian 
Tăslăoanu şi Alexandru Lapedatu. Depune eforturi serioase pentru a-şi 
pregăti bine orele, căci nu existau manuale de germană. Şcolit la “Şaguna”, 
se încadrează repede. în atmosfera riguroasă a Liceului Francez şi se 
deprinde, de pe acum, cu munca organizată şi cu o. disciplină a pregătirii 
care îl vor ajuta enorm în carieră. Concomitent cu slujba de pedagog, 
datorită căreia avea casă, masă şi bani de buzunar, Sporea se înscrie la 
Universitatea din Bucureşti, frecventând Literele. Trebuia . să-şi 
îndeplinească obligațiile de la Liceul Francez şi, totodată, să se prepătească 
pentru examenele de la Facultate. Prietenia care îl leagă de Alexandru 
Lapedatu, viitorul istoric, îl ajută să depăşească momentele dificile, care nu 
sunt puţine. Conştiincios şi ambițios, nu admite să se înfăţişeze nepregătit în 
fața profesorilor. O notă proastă dată de filologul lon Bianu devine o 

„adevărată catastrofă. 

-—Binue colegii pedagogi este remarcat Octavian Tăslăoanu, evocat 
în câteva scene relevante nu atât pentru personalitatea acestuia, cât mai mult 
pentru atmosfera din_ internat. În schimb, paginile despre un alt coleg, 

-vălentin Bude, reuşesc să creioneze un portret pitoresc. Bude, născut şi el în 
apropierea Braşovului, la Zărneşti, va ajunge o figură marcantă a boemei 
ieşene; -Modul lui de a fi în perioada: studenției, de la sfîrşitul secolului al 
XIX — lea, prevesteşte personajul care,: prin talentul.de traducător din 
germană, dar şi prin verva de epigramist şi de conviv antrenant, va dobândi 
faimă în laşul din primele trei decenii ale secolului al XX — lea. 

Portretul pe care Constantin Sporea i-l face lui Valentin Bude 
învederează o altă caracteristică a memoriilor, anume observația meticuloasă 
şi severă. Aceasta se exercită mai cu seamă asupra celor care au o altă fire. 
'Este şi cazul lui Bude, boem risipitor, ignorând cotidianul practic, cultivând 
fronda şi nonşalanța. Memonalistul nu era un răutăcios: îi înțelegea pe alții, 
'avea chiar bunăvoință pentru excentrici, încât rândurile scrise de el probează 
corectitudine şi chiar simpatie comprehensivă. Sunt alte însuşiri datorită 
cărora Sporea va deveni un spirit superior didactic. Amintirile lui întregesc 
ŞI, totodată, confirmă, spre exemplu, paginile din Anii de ucenicie, în care 

Mihail Sadoveanu reconstituia atmosfera creată de tinerii studioşi 
bucureşteni în aceeaşi perioadă. | 
Amintirile despre traiul de student sunt printre cele mai expresive 
din câte s-au scris despre viața universitară bucureşteană a epocii. Sub 
condeiul lui Sporea, reînvie o galerie întreagă de mari figuri universitare, de 
la Titu Maiorescu şi Nicolae Iorga, la Giovanni Frollo şi Ovid Densusianu. 
Trăsături fizice şi caracterologice, ticuri verbale ori pedagogice se întrunesc 
pentru a defini o personalitate şi a particulariza o epocă. Perspectiva este 
atât a studentului de odinioară, cât şi a profesorului matur. Amintirile despre 
Maiorescu sau Iorga întăresc lucruri în genere cunoscute, vehiculate şi de 
alții. Spre exemplu, este descris modul în care Maiorescu îşi susținea cursul 
de istoria filozofiei, asistat necontenit de Ana Maiorescu. Dar în cazurile 
lui Constantin Rădulescu - Motru, Dimitrie Onciul, Pompiliu Eliade, Ovid 
Densusianu sau Constantin Dimitrescu. — laşi, mai puţin prezenţi la alţi 
memorialişti, Sporea aduce nu atât informaţii, cât amănunte pitoreşti şi 
precise, datorită cărora figurile prind din nou viață. Se distinge mai ales 
evocarea lui Dimitrescu — laşi (“Coco”), esteticianul şi pedagogul şcolit la 
Berlin şi Lepzig şi care îşi respecta cu stricteţe tabieturile foarte balcanice. 
Intormat şi doct, spiritual şi zeflemitor, comod şi imperturbabil, el îşi făcea 
veacul în faţa unui pahar la o ceainărie, uitînd deseori de cursuri. Atât de 
mare îi era apetitul pentru tihnă, încât nici actele oficiale urgente nu prea se 
obosea să le iscălească. O întâmplare îi pune în lumină firea. Sporea şi un 
coleg, Dimian, aveau nevoie de iscălitura lui “Coco” pe diploma de 
absolvire, el fiind şi rector (un rectorat lung de aproape două decenii). După 
o lună de aşteptare, cei doi recurg la un “act eroic”. Rectorul era şi directorul! 
Seminarului pedagogic universitar şi locuia în clădirea acestuia. lată cum |- 
au abordat cei doi absolvenți: “Ne luăm merinde pe ziua întreagă şi ne 
instalăm în curtea Seminarului. Trimitem servitorul să anunțe că suntem jos, 
în curte. Nici un răspuns. Angajăm un comisioner care să-i ducă o scrisoare 
din partea noastră, că suntem jos și-l aşteptăm să-i vorbim. Nimic. În spre 
seară, îi dăm o telegramă fulger, în care spunem că-l aşteptăm de azi 
dimineață să ne iscălească diplomele. Nici o mișcare. În fine, pe înserate, 
trimite: după o ) trăsură Şi coboară să plece în oraş. ÎI acostăm şi îi spunem 
păsul. 
o. Cum ? Dvs. Nu zbat ui il biriei cuviințe ? La ora 
asta molestaţi oamenii pentru chestii care se rezolvă în ore de birou ? 
Şi, fără să aştepte răspunsul nostru, se urcă în trăsură şi 
pleacă.” | 
Captivat de.:“verva diabolică” a lui Pompilui. Eliade, 
memorialistul i-a audiat cursul de literatură franceză, deşi nu avea cunoştinţe 
decât cu totul aproximative de limbă. Totuşi, se încumetă să facă lucrarea 

de sfîrşit de an, care consta din analiza poemei La Chanson de Roland. 
Cum nu era în stare să citească, în original, nici textul și nici literatura 
de specialitate, Sporea apelează la limba germană şi la traducerea făcută de 
Herder. Fireşte, citatele le dă în germană. A trebuit să dea explicaţii lui 
Eliade, care îşi închipuise că este vorba de o farsă. 

Obişnuit cu viaţa de grup de la Braşov, Sporea paticipă activ la 
viaţa studențească şi, între altele, se duce la Craiova şi la Tulcea, spre a 
asista la congresele studenţeşti. Nu am întâlnit mărturii mai exacte şi mai 
corecte despre acest aspect al vieţii studenţeşti de la cumpăna dintre veacuri. 

De un interes cu totul aparte sunt paginile despre satisfacerea 
stagiului militar, chiar mai captivante decât acelea din amintirile lui 1. 
Slavici. Om corect, Constantin Sporea nu doreşte să aibă neplăceri, nici el 
şi nici ai lui. Fiind încă cetăţean al imperiului austro — ungar, era obligat să- 
i respecte legile. De aceea, asemenea altor tineri ardeleni, se decide să-şi 
întrerupă preocupările de la Bucureşti timp de peste un an şi alege Viena 
pentru executarea stagiului (1901 — 1902). Repartizat la garnizoana din 
Krems, teteristul se bucură de unele avantaje, deși nu este scutit de 
greutățile instrucției. Nu avea bani, nici pentru o uniformă mai comodă, nici 
pentru un supliment de hrană. “O duceam greu de tot” - notează Sporea, 
continuând: “Şi, Doamne, ce foame te apucă uneori în armată, de îţi vine să 
rozi rădăcini, nu alta !”. 

„__ Fire deschisă şi practică, teteristul profită de. circumstanțe pentru 

a cunoaşte lumea şi a se cultiva. Se împrietenește cu alți doi ostaşi cu termen 
redus, unul austriac, celălalt evreu. Le vizitează familiile, merg împreună la 
spectacole de operă şi de teatru. Asistă chiar la o reprezentaţie a Agathei 
Bârsescu. Prieteniile acestea l-au ajutat pe Constantin Sporea să treacă mai 
uşor peste arestul pe care îl primeşte pentru că, dorind să cunoască mai bine 
viața dintr-un sat austriac, întârzie la garnizoană. Manevrele şi marşurile i- 
au lăsat amintiri neplăcute, pe care le mai înseninează doar rememorarea 
clipelor de . destindere prilejuite de vizitarea unor orașe sau a unor 
monumente istorice. | | 

Anul de armată şi o concentrare făcută în Croaţia l-au ajutat pe. 
Constantin Sporea să obțină așa numita “expatriere”, care îi uşura accesul la 
cetățenia română. Licenţiat în 1903, este numit, în 1904, profesor de 
germană la gimnaziile “Ştefan cel Mare” şi “Alexandru cel Bun”, din laşi. 
Oraşul îi era necunoscut și primele impresii sunt neplăcute: birjarii:scapeți, 
hotelul plin de ploşnițe (“hotel de prin rang”). A. doua zi, se prezintă la 
“Ştefan cel Mare”, unde director era Gheorghe Nădejde, scriitor şi publicist, 
fost socialist, cumințit după suspendarea din învățământ. Noul coleg, este 
foarte bine primit de ceilalți profesori, -prezentați amănunțit în memorii, 

asemeni celor de la “Alexandru cel Bun”, de la  Liceele Internat şi 
Naţional. 

Constantin  Sporea nu şi-a făcut însemnări prea“ amănunțite 
despre evenimentele prin care a trecut, nici despre oamenii pe care i-a 
cunoscut. ' O mărturiseşte el însuşi. Este deci cu atât mai demnă de prețuit 
capacitatea de stocare a unor date de tot felul, a unor fizionomii şi 
comportamente  particularizatoare.  Caracterizările memorialistului sunt 
pertinente, sugestive şi precise, finalizate în portretizări deseori 
memorabile. În afară de Gheorghe Nădejde, în cancelarie îi mai cunoaşte 
pe Octav Băncilă şi.pe Ibrăileanu, pe Vasile Pârvan şi Petru Fântânaru, pe 
Vasile Teodoreanu şi Xenofon Gheorghiu, pe loan Paul şi Iancu Botez, pe 
Mihai Carp şi -Mihai Jacotă, pe Calitrat Hogaş şi Axinte Frunză. Pentru 
fiecare are cuvinte exacte şi, în general, binevoitoare. Nu însă şi pentru 
cei de la “Viaţa românească”, întâlniți în cancelaria Liceului Internat. 
Viețiştii i se par ““oameni cu morgă. : Cu cât era careva mai neînsemnat în 
cenaclul lor, cu atâta trata mai disprețuitor pe ceilalți muritori”. Ibrăileanu, 
“pontiful mişcăni literare, avea vecinic de discutat în particular cu câte unul 
dintre ei”. Lui Sporea, vizibil, îi plac cei care ştiu să prețuiască bucuriile 
cotidiene, precum Hogaş, Scriitorul i-a fost deseori partener la şah, încât l-a 
putut cunoaște bine: Este credibilă, prin urmare, informaţia despre tabietul 
lui matinal: “obişnuia, dimineaţa, să ia, în loc de cafea, o fleică sau muşchi 
la grătar şi unul, două pahare de vin vechi.” 

Timp de cincisprezece ani, Constantin Sporea a desfăşurat o 
activitate intensă de profesor de germană, la şcolile amintite. A fost pasiunea 
vieții lui, el] însuşi considerându-se un dascăl înnăscut. Avea tact şi intuiţie, 
dorința de a (se) informa și de a (se) forma, curiozitate profesională şi 
omenească, hotărâre şi perseverență. Prea multe calități, dacă ar fi să dăm 
crezare numai amintirilor lui. Stau însă mărturie lucrările de specialitate pe 
care le-a scris. La cinci ani după, instalarea în Iaşi, el tipăreşte Încercări 
asupra metodicei limbei germane, înscnindu-se în rândul puțţinilor 
pedagogi români ai vremii preocupaţi de ameliorarea predării limbilor 
„străine, clasice şi moderne, la noi. Colaborează: şi la “Revista generală a 
învățământului”; Pe de altă parte, vin în sprijinul afirmațiilor noastre, 
atestând priceperea şi dăruirea lui Constantin Sporea, amintirile unor foşti 
elevi, mai aleș din perioada petrecută la Deva. 

Spre a-şi îmbunătăţi metoda de predare a limbii germane, Sporea 
asistă la cursurile de vară de la Jena, în vara lui 1910. În toamna aceluiaşi 
an, obţine un concediu. de şase luni şi pleacă din nou în Germania, de data 
aceasta, la Berlin. Meticulos, şi-a propus câteva obiective restrânse 
(perfecționarea cunoştinţelor de limbă, studierea modului de organizare a 
seminariilor pedagogice şi a.şcolilor secundare, -aprofundarea metodelor noi 

de predare a limbilor străine) şi altele mai largi (cunoașterea culturii şi 
civilizației germane). 

Ca şi la Braşov, Bucureşti sau Iaşi, Constantin Sporea se arată şi 
în capitala prusacă un studios atent, disciplinat şi deschis noutăților. 
Frecventează cursurile Universității ““Humboldt”, ca student regulat, poartă 
discuții de specialitate cu profesorii şi colegii. Interesul lu: Sporea pentru 
propria instruire, ca şi pentru extinderea orizontului cultural este 
remarcabil. Este tenat să facă şi experimente personale, pentru a testa 
unele presupuse particularități ale psihologiei germane. Între altele, 
“dinasticismul”. Așadar, de față cu doi colegi, se împotrivește interdicției 
pronunțate de un poliţist de a traversa parcul Universităţii, prin care urma 
să treacă Wilhelm al II-lea. . Dacă ar fi să-l credem, memorialistul a avut 
câştig de cauză, sergentul devenind brusc umil şi rugător, spre a-l convinge 
pe studentul recalcitrant. 

Om în primul rând pragmatic, Sporea nu prea. avea — o şi 
mărturiseşte — înclinare pentru finețunle artelor. Dar nu. neagă utilitatea 
acumulării de cunoştinţe, convins. că acestea îşi au importanța lor în 
împlinirea personalității umane. El are cultul instruirii, căreia îi supune toate 
demersurile. Stagiul de pregătire la Berlin ilustrează elocvent această 
dimensiune a gândirii lui Constantin Sporea, însuflețită de un didacticism 
superior. Este motivul principal pentru care el merge la muzee şi la 
spectacole, intră în biblioteci şi cafenele, în parcuri şi în metrou, în 
magazine felunite şi în casele prietenilor. Frecventa curent teatrul, 
specificând îndată şi motivul: “acolo se vorbea cea mai curată limbă 
germană Şi aceasta mă interesa mai ales”. Conştiinciozitatea i-a cauzat, nu o 
singură dată şi chiar la propriu, bătăi de cap.Precum mulți berlinezi, s-a 
aşezat şi el la rând, la casieria operei, pentru a-şi cumpăra bilete. Stă şi el 
“ceasuri întregi”, molipsit de paciența celorlalți, unii venind de acasă cu câte 
un ““scăunel”. A mers şi la Tannhăuser, folosind, precaut, o strategie 
preparatorie: citeşte din timp libretul şi culege informații utile pentru 
înțelegerea spectacolului. Cu toate acestea, Wagner nu i-a plăcut defel. 
Chiar i-a provocat, de fiecare dată, “o acută durere de cap”. La pinacotecă, 
lucrurile erau mai simple: un ghid tipărit înlesnea înregistrarea celor văzute. 
Cel mai mult l-au atras pe Constantin Sporea “cântecele”, cu deosebire 
“cele cu ritm cadenţat, vioi”, neagreându-le pe cele “trăgănate, legănate”. 
Este, probabil, unul din motivele neaderării la muzica wagneriană. Dar, să 
nu uităm, nici Maiorescu nu o aprea. 

Eliberat de “obligațiile angoasante ale frecventării spectacolelor, 
Sporea se dedică total pasiunii pentru şcoală. Nu numai că vizitează şcoli, 
discută cu profesorii şi asistă la ore, dar şi scrie o lucrare despre 
Organizarea şcoalelor secundare din Prusia, apărută în 1916. El continuă 

astfel preocupările româneşti în această direcţie, începute încă din a doua 
jumătate a secolului al XIX -— lea, întregindu-le cu informații noi şi ajutând 
la moderizarea continuă a sistemului nostru de învățământ. Nu s-a mulţumit 
numai cu atât. Scrie un articol, intitulat  Einige Măngcil in dem 
preussischen Unterrichtswesen (Câteva neajunsuri ale sistemului şcolar 
prusac), pe care îl trimite la o revistă de specialitate din Halle. Războaiele 
balcanice şi prima conflagrație mondială au împiedicat însă apariţia. 
Episodul german este ilustrativ pentru mentalitatea lui Constantin 
Sporea. Poreclit, încă din liceu, “Neamţu”, pentru firea ordonată şi greu 
flexibilă, el s-a acomodat lesne cu o lume care îi convenea şi care a 
contribuit la fortificarea modelului comportamental pe care şi-l alesese mai 
de mult. Amintirea perioadei petrecute la Jena şi la Berlin actualizează cu 
fervoare motivațiile de profunzime ale formării sale intelectuale. Aspirând 
spre integrare în lumea intelectualității, Sporea nu putea, şi nici nu voia, să- 
şi uite originea țărănească. lar modelul cultural german îi oferea o serie de 
jaloane care l-au ajutat să-şi creeze statutul râvnit, controlat cu severitate de 
rigorismul moral sătesc. Tradiționalismul şi spiritul germanic au structurat 
spiritualitatea acestui intelectual român, caracteristică și altora în epocă. Din 
acest punct de vedere, memoriile lui Constantin Sporea au o importanță cu 
totul deosebită pentru istoria formării intelectualului român, activ în prima 
jumătate a secolului al XX -— lea. Se completează astfel modelul cultural 
junimist, în care componenta germană nu era de neglijat, dar care nu avea o 
fundamentare socială prea largă. Memoriile lui Constantin Sporea 
demonstrează limpede că, la limita dintre cele două secole, intelectualul 
român era dispus să-şi construiască o mentaliatate echilibrată, admițând o 
multitudine de puncte de control care să coexiste. Este. o dovadă, totodată, 
a maturizării unei categorii sociale care apăruse în mod distinct abia cu o 
jumătate de secol în urmă. Constantin Sporea se decide să întemeieze o 
tradiție, îndrumându-l şi pe fiul său Constantin pe aceeaşi cale. Procesul 
este unul din cele mai ilustrative pentru capacitatea României de a se 
integra în europenism şi de a renunţa total la ereditatea culturală bizantină. 
Constantin Sporea — fiul se născuse la 30 noiembrie 1910, la Iaşi, 
când tatăl era plecat de o ' lună şi ceva la Berlin. Urmându-i apoi exemplul, 
fiul studiază mai întâi în țară, dreptul şi economia, după care se înscrie la 
Facultatea de Ştiinţe Economice de la Leipzig. Aici, va fi chemat asistent 
universitar, în 1942. Şi-a trecut doctoratul sub bombe, în 1944, tipărindu-şi 
tot. atunci disertaţia, intitulată  Tendinţele dezvoltării economiei 
româneşti. Este luat prizonier de trupele sovietice şi internat în lagărul de la 
Bautzen, până în 1950. Căsătorit, s-a stabilit în Germania, unde a desfăşurat 
o bogată activitate în domeniul informării economice și în cultura 
românească din exil. În colaborare cu Ion Popinceanu, a publicat trei volume 

din  Sudosteuropa Bibliographie, ocupându-se de spaţiul românesc. A 
publicat, de asemenea, o competentă istorie a legăturilor economice ale 
provinciilor românești cu oraşul Leipzig: Die Beziehungen Rumăniens 
zur Reichmesse Lepzig (1944) şi Alte rumâănische Beziehungen zur 
Messestadt Leipzig (1959). 

Fără îndoială, cea mai de seamă realizare a lui Constantin 
Sporea — fiul rămâne editarea “Revistei scriitorilor români”, între 1962 şi 
1990. Aici, au publicat, între alții, Șt. Baciu, Basil Munteano, N. Balotă, 
Aron Cotruș, Vintilă Horia, Mircea Eliade, George Uscătescu. Moartea lui 
Constantin Sporea — fiul, survenită, în urma unui accident, la $ martie 1991, 
a întrerupt apariția “Revistei scriitorilor români”. 

Reîntors de la Berlin, autorul memoriilor de față se decide să 
devină gospodar. Fiu de țăran, nu concepe viaţa de familie în afara unei 
case proprii. Era căsătorit cu Eleonora, fata preotului Vasilescu, din comuna 
prahoveană Slon. Născută la 28 august 1882, soția 'urmase Institutul 
“Oteteleșanu” , de la Măgurele, fiind numită apoi directoare la şcoala de 
gospodărie casnică din Tăuteşti, lângă laşi. Om prevăzător, Sporea cere 
informații despre fată şi despre părinți. Naş i-a fost loan Slavici, pe care 
mirele îl cunoscuse mai de mult. Relațiile cu autorul Marei erau destul de 
apropiate şi Sporea reproduce, în amintirile sale, câteva din mărturisirile 
acestuia. Nu este însă vorba de noutăți: scriitorul i-a relatat lui Sporea 
lucruri care vor'trece apoi în propriile lui memorii. Dar la vremea relatării, 
adică prin 1904 — 1905, erau de o noutate absolută. 

În acest punct al introducerii noastre, mi se pare util un foarte 
scurt istoric al familiei din care se trape memorialistul. Precizăm că datele 
ne-au fost oferite cu amabilitate de d-na profesoară Maria Bivolaru, din 
Deva, fiica memorialistului. 

Vatra familie; Sporea (nume format pe teritoriul limbii române, se 
pare, exclusiv în Ardeal; cf. N. A. Constantinescu, Dicţionar onomastice 
românesc, Bucureşti, Editura Academiei Române, 1963, p. 374) este satul 
Acriş, din comuna Vama Buzăului, actualmente în județul Braşov. După 
tradiția păstrată în familie, întemeietorul ar fi fost un Ilie, în secolul al XVIII 
— lea, tată a şapte copii. Unul din strănepoţi a fost Nicolae Sporea (1834 — 
1900). Căsătorit cu Ioana (1844 — 1928), a avut doisprezece copii: Nicolae 
(1864 — 1917), Maria (? - ?), Eugenia (? - ?), Victoria (? - ?), Ana (?- ?), 
Constantin (1876 — 1954), Gheorghe (1879 — 1947), loan (? - ?), loan 
(1882 — 1958), Paraschiva (1885 — 1905), Valeria (1890 - ?),Adriana (1894 
— 1942). La rândul lui, memorialistul va avea șase copii. Patru din însoțirea 
cu Eleonora: Mircea, Corina, Nicolae şi Constantin; doi din însoțirea cu 
Elena (născută Vasilescu): Maria şi: Romulus. 

După principiul respectat şi de pădurarul Nicolae Sporea, familia 
trebuia adăpostită. Și nu oricum. De aceea, la Iași fiind, Constantin Sporea 
cumpără o casă, în vecinătatea Liceului Internat, pe strada Speranţei. Are 
grijă să fie înconjurată de grădină, pe care o va îngriji singur, plantând pomi 
şi viță de vie. Aşezat la casa lui, cu familie serioasă, cu numeroase ore la 
câteva şcoli, bucurându-se de stima concetăţenilor, Sporea prinde tabieturile 
mediului, pe care le ironizează el însuşi, dar la care va renunţa cu greu. În 
cazul lui, este vorba însă de unul inofensiv, şahul, dar care îl acaparează atât 
de mult, încât îşi neglijează uneori familia, cum singur o recunoaşte. Între 
alții, partener i-a fost Calistrat Hogaş. 

Însă la 23 decembrie 1913, în ajunul Cent tihna familiei 
este zdruncinată de moartea Eleonorei Sporea. Au fost zile de mare 
cumpănă, pe care memorialistul le-a trecut cu greu. Se va recăsători cu sora 
fostei soţii, Eleonora Vasilescu, învățătoare. Fosta cumnată, acum soţie, 
avea acelaşi talent înnăscut pentru profesia pe care şi-o alesese, asemenea 
lui Constantin Sporea. Alcătuieşte câteva compuneri de uz didactic, pe care 
le şi tipăreşte. ă 

Izbucnirea războiului, sosirea refugiaților, reîntregirea țării 
schimbă cursul existenței unei familii care abia îşi repăsise liniştea, 
Memoriile lui Sporea aduc informaţii deosebit de vii despre viaţa Iașului în 
timpul războiului. Sunt creionate portretele unor oameni, sunt înregistrate 
aspecte de ordin documentar. Bun psiholog, fin cunoscător de oameni, el 
face, în mod obişnuit, studii de caracter, verosimile, în cea mai mare parte, 
datorită răcelii şi neimplicării emoţionale. 

Cel dintâi refugiat a fost Alexandru Lapedatu, prieten din 
studenție, profesor universitar şi viitor academician. La sfatul lui, familia 
face provizii de tot felul, reuşind să asigure hrana şi pentru numeroşi alți 
prieteni şi cunoscuți pe care îi adăposteşte în casă. L-a adăpostit şi pe 
Onisifor Ghibu, venit cu trei copii. Se dormea pe paturi şi pe duşumele, în 
camere şi holuri, în cerdac. Crăciunul lui 1917 a trecut fără o fărâmă de 
pâine ori de mămăligă. Deşi se oferă voluntar pentru front, Sporea este 
repartizat la -cercetăşie şi la cenzură. Se implică energic în ajutorarea 
refugiaților, face pârte dintr-un cormitet înființat ad hoc. Detaliile pe care le 
oferă în memorii reconstituie câteva segmente din viaţa civilă a unui oraş 
supraaglomerat, nepregătit, din toate punctele de vedere, spre a face față 
catastrofei. Întte altele, se observă cât de eficient şi de prompt s-au 
organizat locuitorii oraşului, stimulați de un grup hotărât şi pragmatic, 
alcătuit din oameni de diverse profesiuni şi apartenență socială. Câteva 
fragmente pun în evidență râvna cu totul particulară a Mariei M. Balş şi a 
prințesei Olga Sturza. 


Antieroismul colidian 





La fel de vii şi de semnificative pentru atmosfera din Iașul aflat în 
stare de război sunt şi amintirile cu tentă hazlie. Se detaşează relatarea 
întâmplărilor prin care trece un coleg de profesorat, Albert Patrognet. Acesta 
preda franceza la câtevă: şcoli din oraş, stabilit fiind în laşi de multă vreme. 
Era îndrăgostit de colinele din jurul oraşului, cărora — Sporea nu avea de 
unde să ştie — le-a dedicat un volum întreg de versuri, scrise în franceză!. 
Avea şi o vie foarte frumoasă, care — îşi aminteşte memorialistul - a fost 
devastată de soldații ruşi. Pentru a-i îndepărta, Patrognet a comis imprudența 
de a trage un foc de avertisment. Urmarea a fost catastrofală: soldaţii s-au 
înfuriat, au luat cu asalt casa păgubitului și i-au golit toate butoaiele din 
pivniță, pline cu vinuri alese. Patrognet a trebuit:să se refugieze la nişte 
cunoscuți, deoarece militarii îl căutau zilnic acasă, pentru a-i pedepsi! 
îndrăzneala de a-şi fi apărat propriile bunuri. 

Foarte moralist, chiar rigid, Constantin Sporea avea, pe deasupra, 
un umor care se învecina câteodată cu mușcătura ironiei. Trăsătura iese în 
evidență şi cu prilejul unui eveniment pe care memorialistul l-a provocat el 
însuşi. Fiind profesor şi la Seminarul “Veniamin Costache” şi mergând cu 
elevii la o piesă a lui Victor Eftimiu, lui Sporea i s-a părut că pe scena 
Teatrului Naţional are loc un spectacol care atinge onoarea clerului român. 
Drept urmare, a fluierat, acompaniat de seminarişti, scenele ofensatoare. 
Comisarului de poliţie îi declară diplomatic: “Eu mi-am plătit biletul: N-am 
intrat la teatru în mod fraudulos. Apoi eu, pe banii mei, sunt liber sau să râd, 
sau să plâng, sau să aplaud, sau să fluier. Dacă cei care aplaudă, 
exprimându-și bucuria sau mulțumirea, nu sunt opriți, nu pot fi opriți nici 
cei care dezaprobă, fluierând.” Replică de-a dreptul nastratinescă. 

Dar războiul s-a încheiat şi a urmat Unirea din 1918. 
Reprezentanții corpului didactic se întrunesc la Iaşi, în 1919, pentru a decide 
asupra modalităţilor prin care se va putea răspunde necesităţilor 
momentului. După încheierea lucrărilor, lui Sporea i se propune să se 
întoarcă în Ardeal. Andrei Bârseanu, folclorist şi scriitor, ardelean de felul 
lui, şi Salomon Haliţa, publicist, profesor şi inspector şcolar, îi determină 
pe soții Sporea să accepte propunerea. După mai multe peripeții, Constantin 
Sporea este numit director al Şcolii Normale din Deva. Aceasta trebuind a fi 
preluată de la fosta administrație maghiară, el părea a fi omul potrivit. 

Trecuse de patruzeci de ani, familia i se înmulțise, prin naşterea, 
din a doua căsătorie, a unei fiice, Maria (17 iulie 1918). Cu toate acestea, 
renunțând la o situație socială şi materială foarte bună, Sporea se mută la 
Deva, dovedind o dăruire civică eminentă. Până la pensionarea din 1938, 


r 


1 Cf. Dan Mănucă, Un francais et “nâtre firmament”, în “Tribuna 
României”, XVII, 1988, nr. 364, din 15 mai, p. 14. 

vor urma două decenii de eforturi zilnice, de înfruntări repetate ale unor 
adversități şi situații neaşteptate, de lupte cu politicienii, chiar cu prietenii 
colegi. Nu însă şi cu familia şi cu elevii, singurii care au motivat elanul lui 
Constantin Sporea. Prezenţa lui a marcat destinul Şcolii Normale din Deva, 
amintirea directorului Sporea păstrându-se mulți ani după pensionarea din 
1938 (cf; Ovidiu Vlad şi Nicolae Ţârlea, Monografia Liceului Pedagogic 
din Deva, Deva, 1970, passim). 

Pentru o altă viitoare monografie a acestui lăcaş de învățământ, 
memoriile lui Constantin Sporea sunt de o incontestabilă utilitate. Ele evocă 
anii. de organizare, dificultățile preluării de la administrația maghiară, 
punerea la punct -a sistemului de învățământ, a programei, structurarea 
internă (clase, internat, anexe gospodăreşti) ş.a.m.d. Pe câteva zeci de 
pagini, Constantin Sporea aduce, datorită spiritului său de observaţie, 
informaţii de cel mai mare interes nu numai pentru istoria acestei instituții 
şcolare, ci şi pentru istoria învățământului nostru interbelic. Şi aceasta 
pentru bunul motiv că Sporea nu s-a mulțumit cu aflarea unor soluții pentru 
problemele adimnistrative, ci s-a implicat în rezolvarea unor probleme care 
priveau învățământul dintr-o Românie nou apărută. Frecventarea, ca student, 
a Seminarului Pedagogic din Bucureşti, experiența de la Seminarul 
Pedagogic din Iași, perfecționările din Germania, întregite de o energie fără 
egal şi de o competență echilibrată l-au ajutat pe Sporea să propună adesea 
soluţiile optime ori să ofere sugestii eficiente. ' De asemenea, memoriile lui 
Constantin Sporea ilustrează elocvent câteva secvenţe din activitatea Astrei, 
fără să ezite a înregistra, cu umor, nereuşitele legate de acest episod. 

Într-un fel, pensionarea pecetluieşte destinul social al lui 
Constantin. Sporea, care şi l-a subordonat şi pe acela individual: 
Învățământul, unica motivaţie existențială a lui Sporea, a trecut uneori pe 
un plan secundar chiar familia. Așa se explică “muţenia” memoriilor după 
1938, perioadă în care au survenit, totuşi, evenimente grave. Sporea s-a 
considerat - -din totdeauna un umil component al societăţii, un resort 
neînsemnat, cel puţin în aparență, al angrenajului soacial. De unde şi 
regretul — subiacent tuturor paginilor — că meritele celor asemenea lui nu 
sunt recunoscute deschis. Un citat este elocvent: ““Mă gândesc de multe ori: 
de ce oare numai fapte de arme, unde s-a vărsat atâta sânge şi s-au răpus 
atâtea vieţi, au fost scoase în relief de istorie, ca fapte de curaj civic ? De ce 
s-au decorat atâția comandanți de oştiri care au avut doar atâta ment să 
comande trupei să pornească la măcel, ei stând şi privind din adăpost sau 
poate că chiar întorcând spatele frontului şi dând bir cu fugiți ?!” 

Aproape anonimul Constantin Sporea se simte şi el un creator de 
istorie, o altfel de istorie decât aceea scrisă în manuale, în care faptele 
cotidiene ale anonimilor asemenea lui nu au cum să fie înregistrate. Nu este 

vorba: de vre o criză a eroismului, ci de o altă concepţie despre ceea ce 
poate fi considerat “erou”: omul care îşi urmează şi îşi crează propria lui 
istorie, în cuprinsul unui grup restrâns, fie ignorând, fie nefiind interesat de 
conştiinţa participării la Istorie. Memoriile lui Constantin Sporea sunt — deşi 
numai parțial — o mărturie a mentalității anti-eroului cotidian, care apare ca 
atare pentru prima oară pregnant în memorialistica noastră contemporană. 

Mentalitatea de acest tip este vizibilă şi în finalul textului, în care 
Sporea rememorează ultirnele zile ale soţiei, moartă în noaptea de 19 spre 20 
iunie 1947: zilele şi orele de tratament, simptomele, amănuntele macabre de 
atmosferă, moartea, preparativele pentru înmormântare, condoleanțele, 
ceremonia finală, consecințele. Pagini întregi sunt rezervate propriilor 
dezagremente trupeşti apărute după 1947 şi cauzate, în parte, de vîrstă. Anii 
de după al .doilea război nu l-au cruțat nici pe Constantin Sporea: şi- a 
văzut întemnițați doi dintre băieţi, al treilea trecând prin dificultăți 
considerabile, departe de țară. Mai mult, pensia îi este redusă periodic, fapt 
care. îi afectează grav. moralul. Descurajat, amenințat şi cu naționalizarea 
casei, se pregăteşte pentru .trecerea în neființă. Începe prin a arde ceea ce 
consideră “balast nefolositor”, adică manuscrise proprii, cărți cu autografe 
de la N. Iorga, V. Pârvan, I. Slavici, St. O. Iosif, D. Anghel, T. Maiorescu 
ş.a. Temerile de evacuare nu s-au împlinit, dar locuința îi este repartizată 
unor milițieni. Lui Sporea, unuia din băieţii lui şi celor doi nepoți li se lasă 
numai două camere.: Un ofițer chiriaş i-a reclamat E PrOP RELA '“ca 
saboteuri”. 

Ultima însemnare din ultimul caiet datează din 15 ianuarie 1953, 
cu puțin timp înainte de a se stinge din viață, la Sibiu, în ziua de 8 februarie 
1954. Memorialistul nu a ajuns să-şi revadă textul, la care scrisese timp de 
aproape nouă ani. După numeroase penpeţii, cele două caiete au ajuns în 
Germania, la Institut fiir donauschwăbische Geschichte und Landeskunde, 
din Tibingen. Publicându-le, restituim culturii noastre un 'text important 
pentru înțelegerea unora din resorturile vieţii cotidiene din România de la 
sfârşitul secolului al XIX —lea şi din prima jumătate a celui de al XX — lea. 


Dan MAÂNUCĂ 

ENERVAREA PESTE MĂSURĂ ADESEORI E OARBĂ 


Era datr-o zi frumoasă, început de vară. Tata îşi curăța puşca şi 
se enervase că 1 se rupsese vergeaua în țeavă. Mama, cu câteva cumetre 
din sat, era la găbănaș”, unde lucrau de zor pentru completarea trusoului 
soru-mi, Adreana:, a cărei nuntă avea să fie peste două săptămâni. Frații 
mei mai mici, Gheorghe“ şi Niţă”, se suiseră în podul găbănașului ŞI 
făceau un tărăboi de -ți lua auzul. — „Du-te mă, Costi, şi dă băreţii ăia jos 
din pod, că ţi-o fi pomană, că ne-au împuiat urechile cu țipetele lor”. 

Iau biciul şi mă urc pe scară până-n gura podului şi le poruncesc 
să înceteze şi să coboare. Ei, cum mă văzură, începură să zbiere ca din 
gura şarpelui: *Aolee ...eu, săriţi că ne omoară!”. Tata aude şi aleargă 
într-o fugă. N-așteaptă. nici o explicare. Imi ia biciul din mână şi începe 
să mă îmblătească Vorbele şi explicațiile mele mai tare îl înfuriau. In 
fine, îi scap cumva din mână. ] s-a părut însă că nu mi-a dat de ajuns. . 

Pune mâna pe o furcă şi mă altoiește peste mijloc de dau 
grămadă. Mă scol,,plec şi dus am fost. O săptămână de zile n-am mai 
dat p-acasă. Mă. înciudeam c-am fost bătut fără vină. Acolo, pe 
dealuri, mi-aduceau soru-mea şi mama de mâncare şi căutau să mă 
îmbuneze, doar dânsele îmi spuseseră să fac linişte în podul 
găbănaşului. Când am apărut, după o săptămână, la masă, tata, care 
între timp fusese informat asupra nevinovăţiei mele doar, nu era să- 
mi ceară scuze, zise aşezându-se la masă, adresându-mi-se: „Ai venit 
şi tu, mireasă?”. Eu tăcul. Apoi repede, să nu fie nevoit a-mi spune 
vreun cuvânt de scuze, adresându-se fraţilor mei: „Jar voi, ticăloşilor,. 
când v-oi mai prinde că vă urcați prin poduri şi faceţi gălăgie, șapte 
piei trag după vo!”. Eram satisfăcut, cel puţin luară şi ei o ceartă 
zdravănă pentru greşelile lor. 





! Nicolae (1834-1900) şi loana (1844-1928) Sporea. Părinții memorialistului. 
2 Găbănaş, “şură pentru bucate” (reg.) 

3 Adriana Sporea (1894-1942). 

+ Gheorghe Sporea (1879-1947). 

5 Jon(niţă) Sporea (7-7) 

De atunci se scurseră vreo două-trei săptămâni. Sosise 
vremea fânului. Eu plecasem dis-de-dimineaţă cu viţeii şi cu boii la 
păscut pe deal. 

Deja de la prânzcior sudoarea îmbrobonea fruntea de 
fierbinţeală. Vitele n-aveau astâmpăr la păscut. Fluşturau cu capul şi 
cu coada să alunge muştele care înțepau ca cu acul. Deodată se auzi 
bâzâitul strident al strechiei. Viţeii mai sensibili puseră coada pe 
spinare Şi o luară la goană pe deal devale, înspre lanul vecinului. Eu 
după ei. Până să-i întorc, boii tot bătându-se de muşte trec hotarul 
păşunii şi intră în fâneață cu iarbă mare şi grasă, măzăriche şi trifoi. 

Tata îi zăreşte şi strigă de acasă: „Măă ...ă, Dinică, mă ... 
ă!”. Eu apărui cu viţeii de după deal. —-”Da” acolo te-am pus eu să 
paşti boii?! Mi-i cădea tu în mâni, te-oi învăța eu minte!”. — cu mare: 
greutate putui scoate boii din iarba cea fragedă, pe care o devorau cu 
lăcomie îmbucând când din dreapta, când din stânga, din mers grăbit. 

De acu se făcuse târziu. Soarele.se urcase la prânz. Boii şi 
vițeii, sătui, .nu mai aveau astâmpăr. .O pornesc cu ei spre casă. 
Neastâmpărați din: cauza muştelor şi strechiei, n-o iau pe potecă, ci 
dau de-a dreptul prin. iarbă. Ochiul vigilent al tatii vede şi asta, şi iar 
strigă la mine. Ajuns acasă la fântână, pun mâna pe găleată să le scot 
apă în crep. 

Cum veneau boii şi vițeii spre fântână îmbucând ici-colea 
din iarbă, un câne de vânătoare, favoritul tatii, netam-nesam începe să 
latre la boi, care atâta aşteaptă s-o ia în porneală prin iarbă pe luncă. 
Ardeam de mânie de câte mi se întâmplaseră, pun mâna pe.o 
zburătură şi zbârr ... tocmai în piciorul cânelui, care aleargă în curte 
chelălăind numai în trei picioare. — „Da tu, în loc să-ţi vezi de boi, te 
ţii de câine şi-l baţi?! Doar nu mi-i căde tu azi în mâni, că praful se 
alege de tine!”. Aveam o zi grea. Trebuia să mă feresc astăzi de tata, 
CăCI mi-0 Cocea. 

Spre amiază, se ridică un nor negru de ploaie. Trebuia să ne 
grăbim să cărăm căpițele de fân de pe luncă la şură. 

N-aveam nevoie să le încărcăm în car. Tata născocise un 
mijloc cu mult mai expeditiv. Se punea un târş pe pământ. Se clădea 
căița de fân pe el. Bou se înjugau la tânjală, de care era legat un lanț 
lung. Se mânau boii în fața căpiţii, în dreptul capului de la târş. Se 
făcea un ochi strâns în jurul târşului, se trăgea lanţul în jurul căpiții şi 
se fixa cu cârlipul de partea cealaltă a lanţului. Apoi porneam cu 
căpiţa târâş spre şură. 

Înjugarăm boii şi pornirăm. Prima căpiţă merse bine. La a 
doua, fânul fiind prea afânat, lanţul îl pătrunse şi târşul începu să iasă de 
sub căpiţă. Tata strigă să opresc şi se aplecă la spatele boilor, spre a 
repara legătura. Boii se zbăteau de muscă ca altceva. Dedeau cu capul, 
băteau cu picioarele, izbeau cu coada. Eu, cu biciul înaintea lor, când îi 
amenințam să stea, când le ajutam să scape de muscă. Deodată, cel “de 
cea” izbeşte cu piciorul şi când îl lasă la pământ, nimereşte tocmai pe 
piciorul tatii. In același timp, îl izbeşte cu pleasna coadei peste obraz. O 
fi văzut, cred, stele verzi, căci scoate un gemet dureros, se ridi că, îmi 
zmuceşte biciul din mână şi începu să croiască pe bou peste bot şi peste 
ochi. Boul-se fereşte, tata dă peste mine. ȘI, ca şi când eu aş fi fost 
vinovat de toată întâmplarea, mă ia la bătaie. Nenorocirea făcu că, fiind 
vară şi cald, eram doar în cămaşe şi ismene. Nefiind încins şi prinzându- 
mă de cămaşe, rămăsei cu pielea goală. Ca şi când biciul ar fi fost muiat 
în apă, pe unde mă ostoia, pielea se umfla, pe alocurea crăpa. Când 
scăpai din mâna dânsului, întâmplarea făcu să sosească sluga de la şură. 

"Stai tu naintea boilor, că copilu ăsta nu-i bun de nimic”. Când spunea 
aceste vorbe, eu eram departe. Chiar dacă nu venea sluga, nu m-ar fi mai 
prins să stau naintea boilor. 

"Am stat-iar fugit. Mi-au adus iar de mâncare pe dealuri şi mi- 
au' oblojit rănile cu smântână şi cu unt proaspăt, căci erau destul de 
serioase. De data asta, mă hotărâsem să-mi iau lumea în cap şi să nu 
mă mai întorc în sat. O rugasem pe mama să-mi pregătească merinde, 
căci voi porni îndată ce mi s-or vindeca ranele de pe spate. Mama 
cuminte, mă amâna de pe ozi dă alta până ce mă domoli şi mă 
determină să viu acasă. 

Atunci, ca copil, ziceam că tata-i-un hain, că bate fără motiv 
şi fără judecată. Cu mult mai târziu aflai însă că chiar în ziua aceea 
avusese încă multe alte neplăceri, că de dimineaţă i se comunicase 
pierderea unui proces de hotămicie. Că avusese aspre schimburi de 
cuvinte cu un vecin pentru nişte bani împrumutaţi, că în gospodărie 
avusese o pagubă, pe care o considera ireparabilă: Abia atunci mi-am 
dat sama că un om nu trebuie judecat şi condamnat numai pentru 
faptul în sine, fără a se ţinea sama de împrejurări, care de multe ori 
constituiesc puternice circumstanţe atenuante. 


- Tata îşi presimte sfârşitul “ 

“De când îl trântise ursul, tata n-a mai văzut sănătatea. | se 
zdruncinaseră toate măruntaiele. Avea uneori zgârciuri care-l țineau 
ore întregi încârligat. Simţea de multe ori o greutate în piept, care nu- 

] lăsa să respire şi care i-a fost fatală. Într-un an, de cu toamnă răcise 
aşa de rău încât nu-l mai ţinură picioarele. Zăcu la pat .cu 
intermitență. Când îl apuca greutatea din piept, simţea că se sufocă. 
Ajunsese să nu poată zăcea sau dormi decât răzimat sus între perini. 
Aşa o dusese toată iarna, într-un chin între viață şi moarte. De multe 
Ori veneau vecini şi vecine să se intereseze cum îi mai merge 
bolnavului. Şi după cum e obiceiul, după vorbe de compătimire 
urmau glume şi râsete, pe care bolnavul nu le mai putea suporta. 
Adeseori chema pe mama la pat şi o ruga pe şoptite să-i dea afară. 

În zilele când se simțea mai bine, chema oamenii din sat şi 
îşi regulă toate socotelile. Aranja fondul bisericii întemeiat de dânsul, 
din care cumpăraseră. un clopot. Fiind biserica prea departe, îl 
instalaseră într-o clopotniță lângă vale, chiar în grădina noastră. 
Acesta se trăgea în fiecare zi, seara şi dimineaţa, având în clopotniță 
şi toacă de lemn şi de fier. La morți se trăgea întrerupt, iar la incendiu 
într-o dungă. Fondul bisericii fu predat celui mai vrednic dintre ei: 

Chemă datornicii, să declare datoria în fața mamii. 

Chemă copiii în jurul patului, se sfătui cu mama şi hotărâră 
împreună ce şi cât să capete fiecare. 

Eu eram student la Bucureşti, Deşi scriam acasă. destul de 
des, mereu se interesa cât mai e până să viu acasă. Când i se spuneau 
săptămânile şi zilele, ofta de la băierile inimii şi spunea: „E prea mult 
până atunci. N-am să ajung să-l mai văd o dată”. i 

Era atât de pudic încât până în ziua decesului n-a îngăduit să 
fie lume streină în casă, când îl schimba sau când, susținut de mama, 
se cobora cu mare greu să-şi facă necesitățile. | 

Pe la mijlocul postului mare începu să se simtă îi ce în ce 
mai rău. Într-o zi spuse: "săptămâna viitoare veţi vedea voi ce are să 
fie” şi oftă de la inimă. Trecu săptămâna. Luni se simți rău. 1 se 
împăienjeneau ochii. Marţi spuse: "Daţi telegramă să vină băiatul 
acasă”. Era vorba de mine. — "Voi vă pregătiți, că nu mai am mult”. 

Miercuri dimineaţa primii telegrama şi seara mă urcai în tren 
spre casă. Tren de la Braşov la Prejmer nu aveam decât pe la două 
după amiaz. Mare mi-a fost mirarea când în Prejmer nu mă aștepta 
nimeni. Deşi aveam bagajul destul de greu,.o luai pe jos. De la gară 
până-n sat era o bucată bună. 

Când să intru în sat, iată cumnatul cu căruţa mâna caii de le 
scăpărau potcoavele. L-am întrebat de .ce a întârziat. — Apoi că vezi: 
când am plecat de acas, taica mi-a spus: ,„„Acuma-i ceasu-i 10. In 
colo, lasă caii în voie. Când î-i vedea pe băiat suit în căruță, din trap 

să nu-i Slăbiți. Sosiţi aici la cinci. Mai am un sfert de ceas”. Ca să fiu 
mai sigur, înhămai de om armăsarul. În Prejmer am sosit devreme. 

Ca să dau cailor de mâncare trăsei la sasu?, la vechea noastră gazdă. 
Sasu” avea o iapă care umbla după armăsar. Cum mă vede sasul sosit 
cu armăsarul, care era un animal frumos, înalt, sur, cu coama rotată, 
cu pieptul lat, cu gâtul încordat, cu coada până în pământ, mă roagă 
cu toţi sfinții să slobod armăsarul la iapă. Atâta m-a cicălit, că n-am 
putut scăpa de sas. Le-am dat drumul slobozi prin curte. Se Jucară, se 
hârjoniră, se izbiră cu copitele. Deodată armăsarul sări şi apucă iapa 
cu gura de ceafă. lapa se prăbuşi, în câteva clipite a fost moartă. lţi 
poţi închipui ce spaimă am tras şi ce vânzoleală pe noi. Uitasem de 
gară. Când m-am dezmeticit, am înhămat şi plecat. D-aia am 
întârziat. — Şi lovea caii cu biciul fără cruţare. N-am stat nicăieri nici 
un moment. Caii erau tot o spumă. Dar niciodată nu mi s-a părut 
drumul atât de lung. Mi se părea că stă căruţa pe loc. 

Când coboram Predealul şi dam să intrăm în sat, trăgea 
clopotul. Mă uit la ceas: era cinci şi un sfert. M-am înfiorat. Tot mă 
înşelam cu gândul, că poate o fi tras clopotul de sară. Când.sosirăm 
acasă, văzui realitatea. Tata, întins în acelaşi pat în care. zăcuse, îşi 
dormea somnul de veci. Popa, care venise de cu vreme de -l 
împărtăşise, şedea lângă pat şi cetea rugăciuni. Toţi ai casei erau cu 
ochii plânşi. Când m-au văzut intrând, au început bocetele. Mă apu că 
deodată aşa o slăbiciune că era gata să dau prămadă. Ce zi plină de 
tristețe şi de doliu! Numai D-zeu sfântul ştie câte lacrămi s-au scurs 
în cele trei zile. Greu a fost pentru noi toţi şi sfăşietoare despărțirea. 
Dar cât de dureroasă pentru biată mama, pe care o aştepta o lungă 
văduvie, cu. nenumărate necazuri pe cap şi cu o droaie de copii care 
trebuiau chivernisiți şi purtaţi la şcoală. 


Un epilog tragic 

După stingerea tatii, mama rămase cu o droaie de copii mici 
necăpătuiţi şi se gândea cum or face s-o scoată la capăt. 

Cât trăise, tata, în ultima vreme, fusese pădurar la un conte 
ungur, de la care, pe lângă leafa modestă de câțiva florini, mai avea şi 
anumite avantagii, care prețuiau mai mult decât banii: mai vitele 
scutite la păşune vara şi porcii la jir iarna, mai cositul luminişurilor şi 
drumurilor din pădure, mai lemne de foc pentru casă şi câteva fire din 
pădure pentru stânjeni. 

După moartea tatii, mama rugă pe conte să -l primească pe 
frate-meu Gheorghe în locul tatii, ca pădurar. Contele îl angaja 

provizoriu, Căci frate-meu n-avea încă majoratul, deşi se Rao ARE cu 
dispensă, ca să-i poată lua jurământul legal. 

Într-o zi, ducându-se Gheorghe să-şi facă Soeuisiul şi găsi pe 
doi săcui din Teliu, care tăiau lemne şi îşi încărcau carele din pădurea 
grofului. Se duse la ei, îi certă şi le ceru zălog. Atunci ei puseră mâna 
pe topoară şi se năpustiră asupra lui. Frate-meu, fiind singur în 
pădure, se feri din calea lor. Un om care cosea într-un iaz văzu ce se 
întâmplase şi îl sfătui pe frate-meu să meargă în Gura Acrijului, să -i 
aştepte la soru-mea, care avea casa chiar lângă drum, încredințat că 
acolo în sat, între oameni, n-or avea curajul. Când auzi că vin carele, 
Gheorghe ieşi din casă cu teșila! pe după gât, cu ţimirul cusut pe 
cureaua teşilei şi cu puşca în mână. li opri de la distanță. Cel din față, 
în loc să stea, înteți boii cu biciul ŞI luă pe frate-meu în pleasna 
biciului. Frati-meu se dădu câțiva paşi îndărăt şi răcni la ei să stea, că 
dacă nu, trage. N-a fost auzit, nici ascultat. Săcuiul din urmă luase 
securea din car şi venea în goană cu ea ridicată. Când izbi cu săcurea, 
frate-meu sări un pas înapoi şi puşca răpăi. Securea îl ajunse în pulpa 
piciorului. Secuiul se prăbuşi. Îi intrase toată încărcătura la 
încheietura piciorului. În câteva momente secuiul era mort. Frate- 
meu se predă jandarmilor, care-l duseră la închisoare. Chin şi vai pe 
noi, dar mai des pe biată mama. Urmă un proces lung şi trăgănat. În 
fine frate-meu fu condamnat la câțiva ani temniță grea, deşi fusese în 
legitimă apărare, deşi îşi îndeplinise oareşicum o slujbă oficială. 
Nenorocul i-a fost că nu depusese jurământul, dar mai ales că era 
român, pe când mortul era săcui şi judecătorii unguri. Aşa rămase 
biată mama şi cu gospodăria lui pe cap. Căci nevastă-sa, deşi avea 
admirabile calități de bună negustoreasă, nu-i prea plăcea gospodăria, 
dar se dedea în vânt după negustorie. Mergea după marfă ce se căuta 
în sat până pe la Galaţi şi Brăila; iar biată mama rămânea să vadă de 
toate. 

Noroc că lui frate-meu, pentru purtările lui buzele se 
iertară câțiva ani de temniţă. 


Cei dintâi ani ai copilăriei mele 

M-am născut în 1 Aug. 1876, în noaptea de lăsatul secului al 
postului Sfintei Marii. Zi remarcabilă pentru toată viața. Căci de 
multe ori în viață a trebuit să las sec, adecă să renunţ la multe bucurii, 

la mari nădejdi, la măreţe planuri de viitor. Dar desigur că aceasta-i 
soarta omului, să nădăjduiască, să-şi facă planuri, dintre care multe se 
năruiesc, fără a se putea realiza. 

Copilăria mi-am trăit-o în acest colț de rai, decât care mai 
frumos nu cunosc altul pe pământ. N-o spun numai eu, au spus-o toți 
câţi l-au văzut. O asemenea privelişte numa-n basme-o întâlneşti. 

Casa părintească, cu odăi mari, luminoase, cu pridvor în jurul 
ei, cu olate-n jurul casti, curte largă, spațioasă, înconjurată cu palan 
de scânduri, este aşezată la câțiva metri de malul stâng al rîulețului 
Acriș. Cam la un kilometru spre răsărit curge Buzăul, care-n graba lui 
năvalnică, în liniştea sării, prăvălindu- şi apele peste bolovani, huie 
parcă te-ai găsi în preajma vadului morii. De pe malul lui drept se 
înalță dealuri împădurite cu făget şi brazi. Înspre apus de casă se 
întinde o luncă netedă ca masa, de vreo câteva hectare, cu iarbă deasă 
şi-nflorită, că te îmbată cu parfumul ei. La marginea luncii încep 
dealurile, care se urcă în formă de terasă până la munții din fund, care 
se pierd în ceață. 

Dinspre miazăzi străjuieşte în fund Ciucaşul, cu ţancurile lui 
golaşe şi stâncoase ca nişte coloane ale unor castele medievale în 
ruină. | 

Acolo, în apele Acrişului, ne bălăceam noi copiii toată vara, 
scăldându-ne sau scoțând cu mâna raci de prin găuri, de sub răgălii. 
Şi s-au întâmplat şi cazuri când în loc de rac am scos din gaură un 
şarpe. 

Seara mergeam pe Acriş la pescuit cu zada şi cu furculița sau 
ostia. Pe malul Buzăului, pe prundiş, creşte un arbust în formă de 
tufiş, ea alunul, cu smicele lungi şi drepte ca nişte bețe de trestie şi cu 
frunza în formă de ac ca bradul. Smicelele acelea când sunt uscate 
ard cu o flacără vie ca unse cu răşină. Zece — cincisprezece legate la 
un loc alcătuiesc o zadă. [............ ]! ies la mal să-şi caute de 
mâncare, iar peştii stau nemişcați în liniştea apii pe la cotituri, dând 
doar din coadă din când în când. Ei nu se lasă turburaţi de lumina 
zadei. Pe raci îi prinzi cu mâna, peştii sunt străpunşi cu furculița, sau 
cu ostia dacă sunt mai mari. 

Dacă ai noroc. şi e vreme liniştită, se întâlnesc în traista 
pescarului zglăvoci cu capul mare şi cu trupul lunecos, jimbla cu 
solzii argintii, poduți cu ceafa groasă, mrene cu pântecele alburiu, 

mihalți cu corpul lunecos, subțire şi lunguieţ ca şarpele, păstrăvi cu 
puncte roşii, sperioşi nevoie mare, ba uneori chiar şi câte un somotei 
rătăcit. | 

Când ne săturam de bălăcit, ne pierdeam prin iarba-naltă de 
pe luncă, prinzând fluturi sau culegând flori. Adeseori seara uitam de 
casă, uitam de masă, iar mama ne aduna de pe afară când pitpalacul 
îşi începe cântecul prin iarba naltă cât secara. 

larna, pe zăpadă, dealurile şi sănioara erau ale noastre. cu. 
cămaşa scoasă, încins pe la brâu, adeseori seara mă întorceam cu 
poalele cămăşii înghețate şi înfoiate ca o fustanelă grecească. 
Adeseori căpătam corecția meritată pentru asemenea ispravă, ceea ce 
nu ne împiedeca să uităm a doua zi promisiunile solemne şi s-o luăm 
iar pe cele dealuri. 

Uneori, când apa era înghețată şi malurile troienite, ne făcea 
o specială plăcere să ne tăiem câte o colibă în omăt, împodobind-o cu 
toate jucărelele de pe acasă. 

Mai târziu, când am ajuns om în toată firea, când am 
cunoscut exagerările de pe la unele grădmiţe de copii, cu mersul în 
pas cadenţat, cu dansuri naţionale, cu înscenări de teatru, cu zeci de 
poezii memorate, cu nume proprii cu zecile, cu atenția prelungită, cu 
socoteli anevoioase, am mulțămit cerului din adâncul sufletului că 
mi-a ferit copilăria de corsetul de constrângere al grădinițelor. Am 
înțeles şi mai mult atunci când, având copii, am fost obligat să-i dau 
la grădiniță. Au pornit cu entuziasm, ca să termine a frecventa 
grădinița constrânşi de severitatea părinților. Eu am crescut doar cu 
atât, cu cât mi-a dat natura din noianul de cunoştinţe cu care au fost 
îndopaţi alți copii de prin oraşe mari, care au fost obligaţi să 
frecventeze grădiniţa de la vârsta de 4-5 ani. 

Când am fost dat la şcoală, cunoştinţele mele asupra 
întocmirii lucrurilor din natură erau foarte limitate, în schimb aveam 
O vigoare şi o sănătate firească la trup şi suflet. 

Mai târziu puţin, constatam că nu pierdusem nimic, 
nefiindu-mi prea de timpuriu capul împuiat cu tot felul de balast 
intelectual. | 

Când m-am făcut mai mare, eram obligat î în timpul verii să 
renunţ la somnul dulce de dimineață şi să plec din zorii zilei cu boii şi 
vițeii la păscut. Pe cât de mare era zăduful în timpul zilei, pe atât de 
rece mi se părea roua dimineței, când alergam cu picioarele goale 
prin ea după boi sau viței. Neplăcerea era însă de scurtă durată. Când 
soarele răsărea, atmosfera se încălzea repede şi eu puteam să-mi văd 

în linişte de ocupațiile mele predilecte. Ciopleam, sculptam, perforam 
cu multă plăcere bucăţi de lemn sau piatră (ardezie), din care făceam 
cruciuliță de piatră, morişcă de vânt sau de apă, cleşte de spart alune, 
băț sau furcă închistrită etc. Fiind o fire contemplativă, urmăream cu 
pasiune 'luceafărul dimineţii, care se lupta cu lumina puternică a 
soarelui. Adeseori soarele se înălțase pe cer la prânzul hăl mare şi eu 
încă tot nu pierdusem luceafărul din ochi. 

_Absorbit în ocupațiile mele, adeseori uitam că încă n-am 
mâncat, că soarele este sus, că vacile sunt încă nemulse. Trebuiau cei 
de acasă să mă strige să cobor cu vițeii devale. 

În timpul căldurii, când boii ŞI vițeii steteau la umbră în 
grajd, pe mine mă puneau să păzesc stupii, să nu roiască fără ştire. 

Într-o zi, stând la stupină, priveam cu interes sălciile de pe 
malul apii cum se mlădie la adierea vântului. Seara am spusa ai 
noştri: sărmanele sălcii, cât or fi ele de obosite, că vântul astăzi nu le- 
a mai dat pace, le-a bătut toată ziua în toate părțile. 

Primii ani de şcoală 

Şcoala am început-o în sat la mine, cu un învățător format 
dintr-un țăran simplu, care abia ştia scrie şi ceti. 

Școala instalată într-o casă ţărănească, fiind cam de parte de 
casa noastră, mergeam la şcoală cu merindea în traistă pentru amiaz. 

Domnul ne învăţa, pe lângă cetit şi scris, să nu ne luăm 
merinp de slănină sau carne friptă, ca să nu se ungă cărţile. Să ne 
luăm mălai cu nuci sau ceapă, aşa cum îşi ia şi dînsul. 

Ţineam şcoală cu intermitență, căci domnul, Climu, avea 
obiceiul să lipsească câte o săptămână întreagă. In acest interval 
obişnuia să plece în Regat cu desagii încărcați cu articole industriale 
de prin Ardeal, pe care le dedea pe articole alimentare din Regat: 
porumb, grâu, nuci, ţuică etc. 

Multă carte cu Climu n-am făcut. Ne-a învăţat în schimb 
toate rugăciunile de seara şi dimineaţa, ne-a dezbărat de înjurături şi 
de vorbe necuviincioase, ne-a obişnuit să respectăm pe mai marii 
noştri şi în special pe părinți. 

In anul următor m-a dat împreună cu soru-mea mai mare, 
Adreana, la şcoală la Vamă, unde era învățător calificat. Vama este 
centrala comunei Vama-Buzăului. Acolo stau la gazdă la o rudenie 
mai îndepărtată, ducându-ne mâncare de acasă în fiecare săptămână. 

Cu şcoala ar fi mers cumva, dar ne rodea urâtul şi dorul de 
casă. Nici nu-i mirare. Să stai în gazdă la nişte oameni bătrâni, ursuji, 

care cum însăra, n-aprindeau nici lampa, ci se culcau, nu se potrivea 
deloc cu viața de acasă, cu jocurile şi hârjoneala între frați, cu 
povestirile isprăvilor fiecăruia, cu râsetele pe înfundate după: 
stingerea lămpii, cu intervenția adeseori usturătoare din partea 
părinților pentru potolirea elanului etc. 

Într-o singură săptămână ne-a surprins gazda de vreo trei ori: 
furişându-ne ca s-o luăm tiptil spre casă. 

Sosind dumineca următoare acasă, sufletul ne era acru de 
atâta streinătate, ca şi când am fi petrecut în surghiun ani de zile. 

Când ne-am mai înfruptat şi din mâncările calde şi bune de 
acasă, față de cele uscate şi reci din sacul de merinde, ne-am înțeles 
repede cu soru-mea să nu ne mai întoarcem la şcoală. Planul l-a făcut 
soru-mea. Mi-a ascuns căciula. Luni dimineața, când traista cu 
merinde era pregătită, ea sta nesinchisită, iar eu mă învârteam prin 
casă, mă scărpinam în cap şi scâncind răscoleam printre bulendre să — 
mi găsesc căciula. Tata intră în casă şi zice cu glas apăsat:” copiii 
ăştia încă n-au plecat la şcoală?”. —"Dinică nu-şi găseşte căciula”, fu 
răspunsul soru-mi, care sta nesinchisită. Atâta fu deajuns. Tata pune 
mâna pe o jJoardă şi începu să mă altoiască atât pe mine cât şi pe soru- 
mea. Căciula ieşi grăbit ca din pământ şi noi pornirăm grăbit la 
şcoală, de ne sfârâiau călcâile. 

În anul viitor, ne dete la şcoală în Prejmer, sat săsesc, sat de - 
şes din Țara Bârsei, cu străzi largi, cu casele aliniate, cu ziduri la 
stradă şi.cu porți înalte ca nişte cetăţi. Pentru noi, deprinşi la Acriş cu 
lărgime, cu case răsfirate, cu dealuri şi munţi împăduriţi, Prejmerul ni 
se părea o temniță, cu atât mai mult cu cât sasul la care locuiam n- 
avea copii, nici nu ştia prea bine româneşte. Monotonia acestui sat de 
câmpie ne sufoca. Singura plăcere era când ne întorceam de la şcoală : 
să privim la nenumăratele izvoare din mijlocul satului, iii iad al în 
bazenuri de piatră ca la o crescătorie de păstrăvi. 

Multă vreme nu ne-am putut explica cum răsar atâtea izvoare în 
umjlocul şesului. Numai târziu de tot aflarăm că Tărlungul, care izvora din 
munții Săcelelor şi parcurgea Tărlungenii şi Budila, pe încetul dispărea în 
prundiş, ca să iasă din nou la iveală în mijlocul Prejmerului, şi-care după 
apariție se numea Părăul Negru şi se vărsa în Olt. 

Casa sasului avea curte spațioasă cu şură mare, bine 
întreținute. În locuință te urcai pe nişte trepte de piatră, avea odăile - 
întunecoase, cu toate ale gospodăriei în dezordine. Peretele. podului 
dinspre stradă lipsea. Acolo era refugiul nostru. Cum veneam de la 
şcoală, ne urcam în pod. Ne aşezam pe grinda podului şi începeam să 

plângem. Din pod se vedea clopotul din tumul bisericii de la biserica 
săsească, care se trăgea în fiecare seară, ca semn al încetării activităţii 
de peste zi. Cum începea clopotul să sune, se întețea şi plânsul 
nostru. Prea era, pentru noi, lugubru. Plângeam şi ne legănam în 
cadenţa cum se mişca limba clopotului, ținându-ne pe după gât. 

Am răbdat noi ce am răbdat până pe la sfârşitul săptămânii, 
când am determinat pe sas să pună caii la car şi să ne ducă acasă, căci 
ni se rupea inima de dor. 

Când l-a văzut tata sosind cu noi în car, s-a făcut vânăt de 
mânie. Nici nu l-a lăsat să intre cu carul în curte. —'Ce-ai căutat? 
Cine te-a pus să —mi aduci copiii acasă? Întoarce carul şi pe aci ţi-e 
drumul”. 

„Dar, Domnule birău! Cum să plec? Caii- -mi sunt osteniți de 
drum. Apoi eu am venit să-mi duc un car de lemne şi c-o cale i-am 
luat şi pe ei”. —”Ei, jupâne, cu mine nu merge. În curte nu intri cu 
carul. Dă de mâncare la cai aici, pe luncă, lângă fântână, până îţi 
încarci lemnele celea de .stânjen”. lar cătră mama: „Să le-aduci 
blăstămaţilor ăstora ceva de mâncare aici. lângă carul sasului...”. 

Mama, mai miloasă, 'a încercat fel şi chip să-l convingă pe 
tata să ne lase în casă cel puțin până încarcă sasul. Dar n-a fost chip. 

—"D-or îndrăzni să-mi calce porunca, să intre în casă, le sfarăm capul 
ca la puii de şarpe... 

Ne-a îmbunat mama cu vorba, ne-a făgăduit că săptămâna 
viitoare va veni cu căruţa aducându-ne de toate dar acum să nu-l mai 
supărăm pe tata, ci să renunțăm de a intra în casă. 

Peste două ceasuri făceam calea întoarsă. Plecaţi de acasă 
sus pe vârful lemnelor, am dat curs liber lacrămilor, care s-au vărsat 
din belşug, dar ne-a lecuit pentru totdeauna de a mai fugi de la şcoală, 
mai ales că la carte nu eram copii răi. Părintele Ludu, pe care-l aveam 
învățător, era mulțămit de noi, căci când veneau părinții să ne vadă, 
avea numai cuvinte de laudă la adresa noastră. 

Mai târziu, când am ajuns director al Şcoalei Normale din 
Deva, când unii dintre profesori acuzau pe copiii nou-veniţi că n-au 
atracţie cătră carte deoarece stau toată ziua şi bocesc, aducându-mi 
aminte din tinerețe, dedeam dreptate copiilor, care se boceau nu din 
aversiune față de carte, ci de dorul de casă. Căci acest dor, această 
nostalgie faţă de casa părintească şi de locul natal pe mine, spre 
exemplu, m-a urmărit până la adânci bătrânețe. Chiar astăzi, când am 
casă proprie cu tot confortul la oraş, jintuiesc după casa părintească 

de la țară. În viață am văzut multe locuri pitoreşti în țară Şi în alte țări, 
dar farmecul locului meu natal nu l-am întâlnit nicăiri. 

Cât am fost în şcolile primare, un adânc sentiment religios m- 
a călăuzit. Mergeam regulat la biserică dumineca şi sărbătorile. În 
celelalte zile îmi plăcea să întovărăşesc pe părintele Ludu, dând 
răspunsurile la strană în timpul serviciului vecernei. Posturile le 
țineam cu sfințenie. Am avut chiar certuri aprinse cu suru-mea pe 
chestia postului. Odată, aflând că mi-a dat fasole prăjită cu rântaş de 
dulce, deşi era mai mare de ani, am luat-o la bătaie şi când a scăpat 
din mânile mele, am. aruncat cu scaunul după ea. 


Elev de liceu 

- Când am terminat şcolile primare, mi-am continuat studiile la 
Liceul “Andrei Șaguna” din Braşov. Urcat în căruță, când am plecat 
din Prejmer spre Braşov, părintele Ludu mi-a strigat: „Caută-ţi o 
gazdă la un neamț, că ţi-o prinde bine”. Am şi găsit una în strada 
Prundului. Dar gazdă-mea, Neiser, avea o droaie de copii mici, care 
nu mă lăsau să învăţ. Pe unul să-l leagăn, pe altul să-l țiu pe genunchi 
când învățam sau să-l şi țiu în brațe. Apo! atâtea obiecte nouă de 
învățământ îmi luară piuita, mă zăpăciseră complet. Când, după 
câteva lun: de învățătură, veni consăteanul meu Bobeş, student prin 
clasa VI, şi îmi făcu o examinare serioasă la câteva obiecte, mă găsi 
pedestru de tot. Imi trase o săpuneală bună, iar eu începui să plâng cu 
suspine şi sughițuri şi spusei că nu pot învăţa din cauza copiilor. El 
interveni Și părinții îmi schimbară gazda. Soții Csalner steteau pe 
aceeaşi stradă, în casele lui Buntoi, renumit: comerciant de peşte din 
Braşov. Acesta, neavând copii, le făcu donaţie Eforiei, care le demolă 
şi construi pe locul acela actualul internat al liceului. 

Csalner era tăbăcar, dar îi plăcea mai mult sticluța lată cu 
rachiu tare sau cu rom, pe care o purta în permanenţă în buzunar şi 
din care trăgea destul de des câte o duşcă. 

Soția îi era cărturăreasă, cu burtă mare, cu picioarele ca fusele şi 
cu mulți care verieau de prin oraş şi de la sate să-şi afle norocul şi 
viitorul. Locuiam în odaia de primire, care, mai ales în zi de târg, era 
înțesată de clienți, care-şi aşteptau rândul ca la un cabinet medical. Pas 
de-nvaţă, dacă poți! Abia aşteptam să treacă frigul aspru al iernii ca s-o 
iau pe aleile de sub Tâmpa, ca să pot învăța cu voce tare. Lecţiile le 
înțelegeam binişor în clasă; dar învățarea lor mergea destul de greu: Erau 
lecții pe care trebuia să le repet de câte 10 ori ca să le pot poseda bine. 
Aveam însă o ambiţie şi o stăruință de fier. Mă mulțămeam adeseori să 

mănânc pâine uscată, decât să pierd vremea cu gătitul mâncăni din 
alimentele care mi se aduceau săptămânal de acasă. 

La început am fost promovat printre codaşi. Dar cu timpul 
merse din ce în ce mai bine. Aveam, se vede, şi un defect organic. Nu 
puteam prinde dintr-o ochire cuvântul întreg cu privirea. Ochii mi se 
fixau pe fiecare literă aparte. De aceea ceteam aproape slovenind, ca 
un începător de curs primar. Dar ce fixam o dată era bun ştiut. După 
luni de zile, puteam să spun cu precizie ce loc ocupă cutare cuvânt pe 
pagină. Adeseori spuneam lecţia urmărind cu imaginaţia fiecare şir 
din carte. | 

În special limbile streine, maghiara, germana, laiina, mi se 
păreau grozav de grele. 

De limba maghiară îl aveam pe dr. I.Bunea', care mai târziu 
ajunse directorul Liceu lui “Gh.Lazăr” din Sibiu. Om uscățiv, înalt, 
subțirel, cu ochii negri, ageri, cu marginile pleoapelor vecinic roşii, 
parc-ar fi fost răcit, om ştiutor de multă carte, ambițios, foarte uşor 
irascibil, se înfuria adeseori şi pretindea multă carte. În vreo 3 ani de 
zile, cât l-am avut profesor, am învățat pe dinafară zeci de poezii 
ungureşti, căci avea mania memorizărilor. Am avut multă bătaie de 
cap cu memorarea lor; dar sunt om bătrân şi încă nici azi nu mi-au 
pierit din minte versuri ca acestea: 

Megy a Juh'sz a szamâron 

Foldig €r a lâba 

Nagy a juhâsz 

De nagyobb 

A boldogtalansâga; 

sau: 

Osscimnek veres kardja 

Fogason fiigg, rozsda marja 

Rozsda marja, nem ragyok 

En magyar nemes vagyok-. 

Cu toate silințele ce-mi dedeam, la el notă ma: mare de 
suficient n-am luat. 


! Jon Bunea (1868-1935), profesor la Braşov, apoi, din 1919, la Liceul « Gh.Lazăr » 
din Sibiu. 

2 « Ciobanul aleargă pe măgar, / Picioarele-i atînă / Şi pe cît este de înalt, / Pe atât 
de mare îi este şi frica » (S.Petbfi, Pe măgar ponește ciobanul). « Lrândăvia este 
plăcerea vieţii, / Trândăvind, nu pierd viața în zadar, / Să muncească supusul, / Căci 
eu sunt nobil maghiar » (S.Petofi, Nobilul maghiar). (Zexze maghiare în manuscris). 

Ne-a venit apoi la limba maghiară dr. Valeriu Branişte', om 
voinic, bine făcut, grăsuț la față, cu ţvikeri la ochi, legaţi cu un 
lănțişor de aur fixat de reverul vestei, totdeauna elegant îmbrăcat, cu 
părul tăiat scurt, cu fruntea bombată, aproape în permanență cu coşi 
pe față. Om de o bunătate excepțională, cu o voce dulce captivantă, 
om foarte învățat, cu multă ştiinţă de carte. 

La Bunea învățam de frică, pe Branişte îl adoram. Abia 
aşteptam să fiu odată examinat de dânsul. Dar când am apărut întâia 
dată la lecție, m-am fâstâcit. Am cetit gângăvind ca un analfabet, îmi 
leşeau cu greu cuvintele din gură, deşi le ştiam, parcă mi-era limba 
împiedecată. M-au trecut toate năduşelile până m-a terminat de 
ascultat. Dar spre surprinderea şi ruşinea mea, mi-a pus nota “f. bine” 
pentru acest răspuns bâlbăit. Această notă, după răspuns şi după 
socoteala mea cu totul nemeritată, m-a ambiţionat atât de mult, încât 
adeseori neglijam alte ocupaţii ca să pot veni la Branişte cu lecţia 
perfect învățată. Acest sistem de supraevaluare l-am practicat şi eu ca 
profesor, cu rezultate excelente. 

Branişte ne-a predat într-un an şi limba română. La începutul 
orei, examina pe repezeală, Apoi începea explicarea. Se aşeza. pe 
colțul băncii din față. Ii curgeau vorbele.din gură ca perlele. Cei care 
ne propuneam să luăm notițe după explicaţii rămâneam cu creionul în 
mână şi cu gura căscată. Când suna de ieşire, rămâneam cu regretul 
în suflet că se terminase ora atât de repede. 

Bunătatea inimii i-am constatat-o cu ocazia unei aniversări, 
când o delegaţie dintre noi ne-am dus să-l felicităm şi să-i oferim un 
mic cadou spre amintire. Atunci a dispărut cu totul bariera de 
disciplină care existase între noi şi profesorul de clasă. Ne-a primit şi 
ne-a tratat ca pe nişte prietini. Ne-a poftit la masă şi a început cu noi 
conversații ca cu nişte oameni copţi la minte. Ceea ce n-a contribuit 
cu nimic la micşorarea respectului pe care-l purtam totdeauna 
profesorilor noştri. 

De limba română l-am avut în primele clase pe Domnu' 
Glodariu?, mic la statură, chel, alb la păr, cu sprâncenele stufoase. 
Purta ochelari cu sticle groase, ultramiop. Când cetea, îşi vâra nasul 
în carte. Om cu multă învățătură şi cu o vastă bibliotecă, dar în clasă 


1 Valeriu Branişte (1869- 1928), publicist şi om : “politie ministru, IISIBIU: al 
Academiei Române. 
2 Vasile Glodariu (1832- 1899), profesor de elină Şi ina autor de ătiuale de 


specialitate. 

cine să-l asculte şi mai ales cine să-l priceapă, când începea să 
explice originea cuvintelor tocmai din sanscrită, arătând toată filiera 
pănă a ajuns la noi în limba română?! “Domnu” cetea sau explica, iar 
copiii în bancă îşi făceau de cap, aruncând unul într-altul cu coji de 
nucă, coceni de mere sau golomoaze de hârtie, care uneori ajungeau 
până pe catedră, prin preajma ochelarilor “Domnului”. Ba, odată, şi-au 
permis să lipească coji de nucă sub picioarele scaunului, când s-a aşezat 
Domnu” şi a început să părâie scaunul sub el, a sărit ca ars. 

De felul meu eram elev liniştit şi de multe ori îmi părea rău 
că din cauza zgomotului nu puteam urmări explicaţiile filologice ale 
Domnului. 

Dar odată mă împinge necuratul să fac şi eu o şotie. Aveam 
la mine o agrafă de prins cravata, cu dinţi pe margine. Cum steteam şi 
ascultam, întind mâna peste bancă şi prind cu agrafa urechea 
colegului Aurel Tipei, care şedea naintea mea. Cum simte înțepătura, 
sare ca ars, n-aşteaptă să i-o desprind, ci aleargă peste bănci ţipând şi 
urlând până la catedră, ținându-se cu mâna de ureche. Apucase agrafa 
prea de aproape şi trăgea, aşa că în loc s-o desfacă, îi intra tot mai 
adânc în carne. Până să sosesc eu, începuse să picure sânge din 
ureche. Ce scuză aş fi putut să aduc?, căci nu putea fi vorba de o 
simplă întâmplare. — „N-ai avut nici o intenţie rea? Apoi dacă ai vrut 
să gplumeşti cu colegul tău, chiar ora de clasă ţi-ai ales-o?!”. 

Purtarea mea bună pe care o avusesem până atunci, câteva 
note bune pe care le obținusem ia câțiva profesori mi-au uşurat 
situaţia. Pedeapsa s-a redus la câteva ore de arest cu suprimarea 
mesei şi nota scăzută la purtare. 

| Latina am învăţat-o cu Vasile Goldişi!, om robust, lat în fălci 
şi în piept, cu ochii duşi în fundul capului, cu fruntea pătrată, cu părul 
tăiat scurt şi pieptănat în sus, cu mustaţa tunsă. Avea omul acesta un 
dar special de a te învăţa carte. După ce asculta pe repezeală lecţia 
avută, ne punea să descifrăm lecţia nouă. Punea pe un elev să 
_cetească. Când termina, ne punea pe noi să-i spunem greşelile de 
pronunțare, de accentuare, de punctuație. Urma apoi traducerea. Se 
prefăcea că nici el nu ştie mai mult decât noi. Cuvintele necunoscute 
însă ni le spunea. Când termina colegul, întreba clasa — „Tu ce zici? 
Dar tu? De ce ai tradus aşa?”. Când vedea că, cu toate opintelile 
noastre, nu-i puteam da de rost, ne punea să reproducem din nou 


ryg: 





! Vasile Goldiş (1840-1934), om politie şi publicist, ministru de câteva ori, membru 
al Academiei Române. 

ideea textului anterior, apoi descompuneam fiecare frază în 
propozițiile componente, orientându-ne după verbele la moduri şi 
timpuri. personale. Scoteam din frază propoziția principală, pe care o 
traduceam. Căutam nexul cauzal între principală şi fiecare secundară. 
Apoi urma descifrarea fiecărei părți. Dacă nu puteam scoate înțelesul, 
începea: „, în ce caz e cuvântul cutare? Aminteşte-ți cum l-ai tradus. 
Pe ce bază ai tradus dativul din carte cu genitiv, de ce ai tradus cu 
ablativul, că în carte e ablativul? Nu ai nici un verb personal în 
propozițiune? Dar infinitivul nu poate forma niciodată predicat?” etc. 
etc. Nu 'ne' permitea niciodată să traducem un timp cu altul, d.e. 
perfectul cu imperfectul, decât atunci când, pe baza gramaticei 
învățate, îl puteam justifica. Teme de casă cu traduceri şi versiuni 
erau la ordinea zilei. Acestui admirabil profesor îi datoresc nu numai 
bogate cunoştinţe de limba latină, cât mai ales tehnica descifrării 
textelor, precum şi metoda de predare a limbilor streine, de care ne- 
am folosit adeseori în cariera mea de profesor. 

Sintaxa limbei latine, scrisă de Laslo Baci, o păstrez şi astăzi 
ca un ghid admirabil pentru secretele limbei latine. 

Religia ne-a predat-o Dionisie 'Făgărăşanu', licenţiat: în 
matematici şi doctor în teologie. Exortaţiile pe care le ţinea dumineca 
înainte de plecarea la biserică erau atât de educative şi convingătoare, 
încât pare că de fiecare dată ieşeam din sala festivă mai buni, mai 
purificați, mai ispăşiți de toate păcatele săvârşite în săptămâna 
încheiată. ă 

Într-o oră de religie, explicând textul biblic, cită: „Din sfânta 
scriptură nici o iotă nu se va schimba”. Atunci un coleg se scoală şi 
face o glumă deplasată: „Dle profesoi, nici greşelile de tipar să nu se 
schimbe?”.: Gluma îi fusese prea deşănțată. Profesorul îl certă, iar 
noaptea nu putu închide ochii de supărare. Frumoasele lui exortaţii 
abia în zilele noastre văzură lumina tiparului, editate sub îngrijirea 
ÎP.S.S. Arhiereu Nicolae, Mitropolit al Ardealului. 

Dr. Iosif Blaga?, directorul şi protopopul Braşovului de mai 
târziu, ne-a predat fi losodia: Om înalt, voinic, bine făcut, brunet, 


! Dionisie Făgărăşanu (1855-1907), profesor de geografie, autor de manuale de 
specialitate. 

* Iosif Blaga (1847-1937), profesor, din 1891, la Liceul « Andrei Șaguna », Director, 
tot aici, între 1901-1912. A publicat Teoria dramei, cu un tractat introductiv 
despre frumos şi artă, Braşov, 1891; Din estetica tragicului, Sibiu, 1900 Ş.a.. 
Lucian Blaga este nepotul lui. 

chipeş, totdeauna elegant îmbrăcat, era atât de distrat, încât adeseori 
intrând în clasă, în loc de bună ziua, îşi făcea cruce. Explica fără să 
accentueze ideile principale şi fără să deseneze vreo diagramă pe 
tablă. Cu prea multe cunoştinţe nu ne-am ales de pe urma 
explicaţiilor. Totuşi, Teoria dramei şi Istoricul liceului din Braşov au 
rămas de pe urma lui, valoroase opere, migălos alcătuite. 

Neica Niţă Popea', om aşezat şi tacticos, îşi făcea lecţiile de 
limba germană şezând la catedră. Când nu ştiai lecţia, te fixa 
pătrunzător, ținând degetul arătător pe nara dreaptă şi te apostrofa: 
„Bine, flăcăule, n-ar mai fi pomană de capul tău, cum de n-ai învăţat? 
De ce cheltuieşte tat-tău să te poarte la şcoală?”. 

Franceza nu se preda în liceul din Braşov. Totuşi, exista un 
curs facultativ pe care îl ţinea Bozoceanu, doctor în matematici de la 
Paris. Om înalt, bine făcut, aspru la privire, cu mustăţile zburlite, cu 
părul vâlvoi, cu ochelari pe nas şi cu o voce de bas aspră, 
detunătoare. .. | 

M-am luat după curent şi am mers şi eu la ora de franceză. 
Ne-a luat pe rând. Ajuns la mine, întreabă: „Da' tu ce cauţi la ora de 
franceză? Crezi că la păzitul vacilor trebuie să ştii franțuzeşte?”. 
Înghițeam în sec. Apoi, încurcat, îi spusei: „Tata mi-a spus să 
urmez”. — „D-apoi dacă ți-ar zice tat-tău să te arunci în fântână, te-a 
arunca?”. Cu acestea trecu la altul. După ce ne cădelniță pe fiecare, 
îşi începu lecţia după metoda veche:” în franceză, sunt 4 feluri de e: 
e, 6, 6,6 etc. etc. Ce era se înţeleg eu.din toate astea? O oră mi-a fost 
deajuns. Atâta franceză am învăţat eu în şcoală. Cu toate acestea, prin 
sârguință proprie, ajunsei aşa departe încât pot să utilizez operele 
franceze fără nici o dificultate. Înţeleg foarte bine ce mi se vorbeşte, 
ştiu vorbi limba uzuală, dar nu ştiu gramatica, NICI să scriu 
franţuzeşte. 

Am învăţat limba greacă cu DI Budiu”, om scund, îndesat, 
totdeauna gata să ia în zeflemea pe elevi. Venea de prin părțile. 
Hunedoarei şi avea mania memorării regulelor gramaticale. Se 
considera savant, arătând adeseori cum au trecut cuvintele dintr-o 
limbă într-alta. În greceşte „vulpe” se zicea „alopix”, evoluţia a fost 
următoarea: alopix, pax, pux, fucs. lată de unde au nemții cuvântul 
Fuchs= vulpe. 





! Ioan Popea (1839-1903), profesor de germană, autor de manuale de specialitate. 
? Paul Budiu (1853-1910), clasicist, autor de manuale de specialitate. 

Când ne scotea la lecţie, n: se adresa:"Cântă, mă, domnule”. 
Dacă nu ştiam:”Fire-ai al dracului, mă, domnule, de ce n-ai învăţat?” 
Nu era oră în care să nu se lege de bietul coleg Aristotel Mucea, cu 
numele lui atât de sonor. 

Exista la liceu un profesor de istorie şi germană pe care noi 
nu l-am avut. Se numea Ghiţă Pop'. Şcoala noastră sărbătorea în 
fiecare toamnă patronul instituției, Sf. Sofia. Atunci, unul dintre 
profesori ținea o conferinţă. În fine, îi veni rândul şi lui Ghiţă Pop. 
Intre altele ne-a vorbit de idcalul românilor de a se vedea cu toţii uniți 
sub acelaşi sceptru. Deci şi noi ardelenii.. Ne-a vorbit cu atâta 
însuflețire încât, la sfârşit, ne-am ridicat cu toţii în picioare şi am 
cântat cu mult elan . 

Peste câteva zile, am aflat că Gh.Pop, la cererea guvernului 
unguresc, a: fost suspendat pentru iredentism şi trimis înaintea 
comisiei de disciplină. Dânsul n-a înțeles rostul unei asemenea 
comisii, cia preferat să trea că graniţa în Ţara Românească. Înainte de 
plecare, noi studenții i-am făcut o caldă manifestare de simpatie, ceea 
ce dădu loc la o aspră admonestare a guvernului maghiar cătră 
direcțiunea şcoalei. 

L-am întâlnit mai târziu în Bucureşti, ca cita la un liceu 
şi lector de limba germană la universitate. | 

Cât am fost în liceu, începând din clasa IV, mi-am completat 
mijloacele de trai cu lecţii particulare. 

Cel mai mult am meditat pe-un băiat de bani gata din Regat, 
care era atât de îndărătnic şi. leneş la carte, încât nu învăța decât cu 
ce-l îndopam eu. De aceea eram nevoit să pierd zilnic câte două 
ceasuri cu el, pentru care primeam enorma sumă de $ coroane pe 
lună. Indolenţa lui m-a indignat atât de mult, încât am declarat că în 
viața mea n-am să mă fac dascăl, căci această meserie dă prea mult 
de lucru. Stetea la profesorul nostru de fizică, Lazăr Nastasi, cel cu 
fete frumoase. Acesta avea obiceiul uneori să mă oprească la masă. 
Deşi mâncărurile erau excelente, această: atenţie era pentru mine o 
tortură, neştiind cum să mă port la masă, cum să servesc bucătele, 
cum să folosesc tacâmul etc.-Trăgeam mereu cu ochiul ce fac ceilalți. 
De atâta atenție încordată, adesea mă sculam flămând. 


! Ghiţă Pop (1864-1915), autor dramatic şi publicist, profesor. După refugierea în 
România, a fost profesor de germană la Liceul “Matei Basarab” şi la Universitatea 


din Bucureşti. 

La masă se povestea, se râdea, se glumea. Eu stam şi 
ascultam. Adeseori nu înţelegeam sensul glumelor, deci nu ştiam 
dacă trebuie să râd şi eu sau să mă stăpânesc. În special mă turbura 
prezenţa fetei cele mici, o zvârlugă argint-viu de vreo 14-15 ani, cam 
de vârsta mea, Agniți (Agnes), cu părul negru, cu faţa de spumă, cu 
un Şir de mărgăritare în gură, cu gropiţe în obraz. Râdea în triluri ca o 
priveghetoare şi pronunţa pe r franțuzeşte, plăcut la auz. 

1 făcea mare plăcere să se lege adeseori de mine cu câte o 
glumă sau vorbă de spirit. lar cu mă fâstâceam nevoie mare. Ori mă 
împiedecam de covor, mergând sau plecând de la masă, ori vărsam 
sarea, întinzându-mă să iau cana cu apă, ori stropeam pe fața de 
masă, când apăsam prea tare cuțitul în pătlăgele sau în chiftele 
marinate. Şi ea râdea să se prăpădească de toată stângăcia mea. Ajuns 
acasă seara târziu, adeseori nu puteam adormi ceasuri întregi, 
făcându-mi tot felul de imputări pentru grosolăniile comise. 

În tot cursul liceal n-am purtat decât haine țesute de mama. 
Cioareci de dimie albi ca spuma, cămaşe cu altițe, încins pe la mijloc 
cu brâu lat tricolor, cu capetele şi ciurii lăsați în jos pe şold, cu 
bundiță înflorată şi surtuc de pănură colorată. Când era vremea 
frumoasă, în loc de ghete Pusta opinci, cu nojiţi de lână şi obiele de 
aba. 

În timpul i iernii, studenții din cursul superior aveau dreptul 
să urmeze cursul de dans, care se termina cu o petrecere (Krânzchen). 
Pentru această petrecere se făceau mari pregătiri. O delegaţie de 
studenți mergea pe la toți părinții cu fete, inclusiv profesorii. 
Invitarea lor era primită cu plăcere. Părinţii pregăteau de ale mâncării 
Şi în pauza cea mare invitau la masă pe studenții care le-au dansat 
fetele. 

Eu eram aproape regulat invitatul profesorului Nastasi. Căci 
cu Agniţi îmi plăcea să dansez nevoie mare. Avea ce-i drept un pas 
uşor. şi-un elan de dans nepotolit.. Dacă îmi scăpa cadrilul, romana 
sigur o dansam î impreună. Îi plăcea şi ei să danseze cu mine, deoarece 
aveam talent la joc. 

Dar participarea la asemenea petrecere era legată de anumite 
condițiuni. Trebuia să fii îmbrăcat în negru. Apoi pun-te nene şi 
alearg” pân-ce puteai în pantaloni împrumutaţi de la unul, vesta de la 
altul, jacheta de la al treilea. Piept, manşete şi guler ne cumpăram de 
acelea mobile, de cauciuc. De palton nu mai vorbim. Nu obişnuiam. 
Am venit odată de la un Krănzchen cu cămaşa leoarcă de. sudoare, 


99 


CONSTANTIN SPOREA / MEMORII 
numai în jachetă, cu 22 grade sub zero şi n-am căpătat nici măcar 
guturai. Câte nu suportă tinereţea?! 


Introitus 

Studenţimea avea două sărbători proprii pe an: introitus-ul 
toamna şi maialul primăvara. 

În zilele frumoase de toamnă se alege una pentru introitus. 
Atunci plecam cu toții la Poiana Braşovului, la vreo 3-4 km afară din 
oraş. Acolo veneau şi familiile româneşti cu copiii lor, petrecându-şi 
o zi.în aer liber. Studenţiii din cursul superior aveau masă comună 
într-un cort cât toate zilele. Cu ocazia aceasta se alegeau funcţionarii 
de conducere şi administrativi ai studențimii, ca: prefectul şi 
subprefectul, fuchs maior, cantor loci, casier, maistru de ceremonii 
etc. Aproape toți din cl. a VIll-a. Apoi se proceda la botezarea 
fucşilor, adecă a elevilor care intrau atunci în clasa a V-a liceală. 
Fiecare era întins cu fața în jos pe un poloboc, i se turna vin în cap şi 
„maistrul de ceremonii pronunța sentința:”Botează-te robul lui Bachus 
— d.e. Sfârlează — în numele vinului și al pelinului şi al tuturor 
băuturilor spirtoase”, apoi prefectul îi aplica la partea posterioară 
lovitura de rigoare cu bastonul studenţesc. | 

Numele se dedea după caracteristica specială pe care o avea 
fiecare. Spre exemplu mie mi-au pus numele “Neamţu” fiindcă 
observaseră că sunt un băiat ordonat, punctual, ca un .neamţ. Numele 
mi-a rămas. Şi azi, dacă mă întâlnesc cu un cunoscut de pe vremea 
aceea mi se adresează „Ce mai faci, Neamţule”. 

Șeful fucşilor era Fuchs Major, care repartiza fiecărui 
octavan câte un fucs, obligat să-i facă anumite servicii. Să-i copieze 
caietele cu explicări la obiectul care nu avea manuale. Să-i ducă şi 

- aducă rufele de la spălat. Să-i. aducă desagii cu mâncare din târgul 
lemnelor sau fânului, de la Cârciuma Roşie sau de la nr. 4, când le 
sosea merinde de acasă. Dar serviciul de cea mai mare importanță era 
primăvara, când octavanii căpătau vacanța de bacalaureat. Atunci îşi 
închiriau câte o odaie din grădinile pline de fructe şi iarbă înflorită, ce 
se răsfățau în soare pe dealurile din jurul oraşului. Atunci fucşii erau 
obligați să ducă octavanilor acolo sus la grădină mâncarea de la 
gazdă, apă de băut şi țigări. Căci octavanul n-avea vreme de pierdut. 
Stetea toată ziua tolănit în iarbă şi cetea de zor pentru bacalaureat. 
Unii fucşi aveau noroc. Drept recompensă pentru osteneală, căpăta 
câte o ţigară şi învăța de-a binclea să fumeze. Altora li se dedeau 
explicaţii când aveau lecţii mai grele, mai neînțelese. In schimb, după 

bacalaureat fiecare fost octavan avea de grije să-şi îmbete fest 
odată bine. Îl introducea de-a binelea în viața studenţească. 


Maialul R 

Pregătirile pentru maial erau cu mult mai complicate. In 
preziuă, o echipă ducea cortul, cazanele, castroanele, vesela şi 
tacâmurile în poiana din Stejerişi, la vreo 2 km de oraş. Mesele şi 
băncile erau împrumutate de pe la cârciumi şi restaurante. Carnea de 
viței, cartofii şi zarzavaturile pentru papricaş se cumpărau de cu 
seara. Rudele de salam, roatele de caşcaval, ridichile de lună, sticlele 
şi paharele de vin împachetate în coşuri şi pâinea în saci plecau o dată 
cu poloboacele de vin. Pentru copilăret se duceau şi vreo două 
butoaie de apă. 

Tot în preziuă, o echipă de octavani mergeau la gustatul 
vinului, operație plăcută, dar şi cu răspundere; restul elevilor ne 
adunam pe însărate în faţa liceului, ne încolonam şi cu steagul în 
frunte, adunați în careu, cântam “Gaudeamus igitur...” Apoi porneam 
încolonaţi și cutreieram cântând stradele principale, dar mai ales 
acelea unde locuiau profesorii. Această procesiune ținea loc de 
invitare. A doua zi, porneam la pădure. După noi venea tot oraşul — 
vorba românului — cu căţel, cu i purcel. Era ziua cea mai plină de 
farmec a studentului. - 

Când soseam, cortul era gata, cazanele cu papricaş clocoteau, 
mesele erau puse, vasele Şi tacâmurile aşezate, butoiul îngropat pe 
jumătate în pământ în panta dealului, învelit cu un sac muiat în apă, 
ca să - şi păstreze temperatura rece. In mijlocul poieniţei, terenul era 
netezit. Dansul începea cu hora, la care lua parte toată lumea. Urmau 
apoi alte dansuri, până se pregătea masa. 

La masă erau poftiți şi Dnii profesori, care — mai ales cei 
necăsătoriţi— nu refuzau. 

Terminându-se de mâncat, se începe o comanda prezidată de 
prefectul nostru, la care noi participam cu chipiurile întoarse. Se 
intona „Me-e-rge o comandă”-n jurul mesii noastre, condusă de 
cantor loci. După o serie de cântece, se freca o salamandră de curgea 
vinu-nspumat. Nu lipsea nici: 

„Nu-i viață mai plăcută 

decât de student 

Tra-la”. 

În acest interval, echipa de căluşari se pregătea. Toţi în 
costume .naționale, cu zurgălăi la opinci, cu tricolorul încins, cu 


4i 


CONSTANTIN SPOREA / MEMORII 


căciula țuguiată împodobită cu pană de curcan. Vătaful cu panglică 
lată, tricoloră peste piept. Era mare cinste să fii primit în echipa de 
căluşari. Căluşarul şi-bătuta ofereau un spectacol grandios, urmărit cu 
interes de toată lumea, dar mai ales de domnişoarele care-şi aveau 
siropatiile printre dansatori. 

| Odată avui şi eu parte să fiu ales î în echipa de căluşari. Vătaf 
ne. era lancu Scurtu, dintr-a opta, băiat inteligent, dar, fiind orăşan, nu. 
se prea pricepea la legatul opincilor şi brăcinarilor. Muzica începu. 
Călușariii apărură în marş pe arenă, lumea aplauda frenetic, 
salutându-i. Dar ghinion! La a doua figură vătafului i se dezlegă 
brăcinarul. Când a simțit că i se lasă cioarecii în vine, a zbughit-o din 
horă ținându-i cu mâna. Lumea rămase gură-cască, lăutarii încetează. 
Eu sar repede în mijloc. Fac semn lăutarilor să înceapă şi noi 
continuăm. Altfel ne făceam de toată minunea. 

În timp ce studenţii îşi continuau dansul pe arenă, cei mici 
organizau tot felul de jocuri sportive: oina, fuga în sac, ştafeta etc. Cu 
un cuvânt, în ziua aceea toată lumea petrecea. Dacă erai atent, ai fi 
putul vedea adeseori idile printre copaci, cu eroi şi eroine ce nu 
aparțineau lumei şcolare.: 

Scara târziu, ne întorceam în. cântece, beţi de soare, de 
libertate, de fericire, ba chiar şi de băutură. 

A doua zi, părinţii noştri sufleteşti aveau grije să n-asculte, ci 
să treacă cu explicarea mai pe pai 

«Corul bisericii i 

Corul compus din intelectualii români din Braşov, completat 
cu elevi de liceu, cânta duminecile şi sărbătoarea în biserica Sf. 
Neculai din Prund şi era condus pe vremea mea de Nichi Popovici,- 
bănățean de origine şi artist de rasă. Eu nu prea eram tare la muzică. 
Nu puteam singur să iau tonurile exact, dar în cor cu ceilalți cântam 
destul de bine. Când deschideam, gura simțeam că încep fals, dar nu 
reuşeam să mă corectez. Orice cântec nou, până să-l învăţ, îl cântam 
întăi în gând, fără să scot nici un sunet, nici cel puțin fredonând, Apoi 
îl fredonam şi, în “sfârşit, îl cântam. Cântecele. care nu erau 
întovărăşite de cuvinte îmi dispăreau repede din :minte. Totuşi am 
reuşit să cânt şi eu în cor. 

Nichi Popovici era un om înalt, subțirel, cu un gât lung de 
lebădă, cu omuşorul proeminent, care se mişea în triluri când cânta, 
cu părul vâlvoi, pieptănat la spate. Dirija cu gesturi elegante, avea un 
dar uimitor de a domina corul. Ne antrena cu atâta măiestrie, încât 

când se cânta o preceasnă, cheruvicul sau Pre Tine Te lăudăm după 
compoziția lui Dima', cu soluri de bariton sau sopran, în biserica 
spațioasă, cu acustică "minunată, lumea cădea în extaz, nu îndrăznea 
nici să respire, iar pe noi coriştii ne cuprindeau fiori de plăcere din 
creştet până-n tălpi. Lui Popovici i-a succedat maistrul şi neîntrecutul 
Gh. Dima, apoi fratele său Pandele Dima. Pe atunci, eu nu mai 
cântam în cor. Însă Liturghia cu caracter eroic a lui Gh.Dima am 
ascultat-o întotdeauna cu foarte mare plăcere. 


Societatea de lectură 

La Liceul “Andrei Şaguna” exista o societate de lectură a 
studenților, care ținea şedinţe cam din două în două săptămâni. 
Societatea îşi avea, în afară de preşedintele de onoare, care era un 
profesor, preşedinte şi vicepreşedinte, maistru de ceremonii, Casier, 
secretar, bibliotecar, conducător de cor etc. Emulaţia între studenţi 
era aşa de mare, încât discuțiile critico-literare uneori nu puteau fi 
potolite decât prin intervenția profesorului. Punctele cele mai reuşite 
de la şedinţele ordinare formau programul viitoarelor şedinţe festive, 
pe care le onora cu prezenţa întreaga intelectualitate orăşenească. 
Adeseori apăreau la şedinţă şi lucrări originale, de o reală valoare 
literară. Epigramele la adresa colegilor sau profesorilor erau nelipsite. 
Adeseori îşi făceau apariția şi câte un dialog, o înscenare sau piese 
teatrale față de care se păstra cuvenita indulgență. Poeziioriginale 
erau chiar multe. Poeţii nu lipseau cu încercările lor literare. Sextil 
Puşcariu”, cu ale lui Juvenilia, sau Zaharia Bârsanu”, rugați îndelung 
de auditor, aveau în permanență câte o surpriză. 


Serbări şi şezători la sate 

În vacanța Crăciunului sau aceea a încheierii semestrului sau 
în vacanţa: mare, adeseori ne 'deplasam prin sate, echipe bine 
intenționate; ne deplasam pe la sate, unde organizam serbări la care 
participau în mare număr intelectualii, dar mai ales preoții şi 
învățătorii de prin satele vecine. Conferințe ocazionale, coruri, 





i Cizoaahe Dima (1847-1925), compozitor, DEO e50r de muzică din 1874 până în 
1925. 

2 Sextil Puşcariu (1877-1948), lingvist şi fi lolog, membru al Academiei Române, 
scnitor. Autor, între altele, al volumului de versuri şi proză Juvenilia, Braşov. 
? Zaharia Bârsan (1878-1948), actor şi scriitor. Debutează cu o poezie semnată 
Sânpietreanul, în “Convorbiri literare”, din 1897. 

declamări, instrumente muzicale nu lipseau aproape niciodată. 
Producţia se termina cu dans până în zori. Intelectualii participau cu 
plăcere, căci pe atunci asemenea serbări erau singura ocazie pentru 
români de a se întruni şi a-și comunica necazurile. 

Primitor cum e românul din fire, eram aşteptaţi şi omeniţi cu 
tot ce se găsea mai bun la casa gospodarului gazdă. 

Am fost şi prin satele din săcuime, unde românii îşi uitaseră 
limba. Dar după ce se dezghețau inimile şi se dezlegau limbile, în 
toiul jocului şi al mesei întinse, mulți oftau din adânc şi cu regretul în 
suflet mărturiseau în limba ungurească că şi ei sunt români(En is olâh 
vagyoh) şi ca dovadă îşi făceau sfânta cruce Up ritualul creştin 
Ortodox. 

| După ce ne-am cunoscut, vreo doi dintre ei ŞI-au îrIMIS copiii 
la şcoală românească. 

| Dintre toate serbările, cea mai “distractivă pentru mine era 
serbarea Sântiliei de prin părțile mocăneşti şi în special cea de la 
Poiana Sărată, din județul Trei Scaune. 

“Mergeam aşa ca să sosim acolo în 20 iulie, praznicul 
profetului Ilie. Atunci coborau ciobanii cu glugile încărcate şi 
mocani! cu câte 3 perechi de desagi pe cal, plini cu toate produsele 
stânii. Petrecerea ţinea patru zile, până. ce stăvarii coborau şi 
ajungeau. cu preuca de cai la târgul Prejmerului, Cai care încă n-au 
văzut frâu sau căpăstru în viață. Îi mânau stăvarii de-a călare, cu 
harapnice lungi de la urmă. Târgul de ţară din Prejmer era cunoscut: Şi 
frecventat de oameni. care veneau din mari depărtări. Acolo îşi 
vindeau mocanii Caii, pe care îi prindeau cu arcanul și îi călăreau 
până ce erau albi de spumă. Acolo îşi desfăceau carele cu lână moale 
ca puful şi subţire ca mătasea. Acolo îşi vindeau burduşii de brânză, 
care stau îngrămădiți unul lângă altul şi unul peste altul, “ca nişte 
berbeci fără cap, de acolo îşi cumpărau şei, frâie şi căpestre pentru 
cai, sare pentru oi, ştreanguri pentru vaci. Acolo se întâlneau -mocanii 
de la Poiana şi Breţcu cu cei de la Covasna şi Săcele, comunicându- 
şi păsurile la un pahar de vin. 

Eu cu prietenul meu C.Dimian, feciorul popii din Breţcu, 
eram musafirii nelipsiți de Sintilie ai notarului Pop din Poiana sau ai 
gineri- său, părintele Olteanu. Pop era singurul notar român din toată 
țara săcuiască. Deşi foarte bun român, era temut şi respectat de toată” 
lumea, fiind om cu multă carte, ştia impecabil ungureşte și cunoştea 
legile ţării la perfecţie. 

Şi avea notarul nişte fete pictate de frumoase, culte şi dotate 
cu multe şi mari talente. Se aşezau două dintre ele la pian şi cântau 
doine sau sonate româneşti la patru mâini, cu zurgălăi la degete, mort 
să fii şi învia. 

Cam prin a treia — a patra zi de petrecere, când toată lumea 
părea obosită de atâta dans şi veselie, se îmbrăcau fetele notarului în 
costume naționale, cu zurgălăi la opincuţe, se prindeau în frunte la 
horă sau sârbă, făceau semn la lăutari să iuțească tactul. Atunci 
începea un freamăt de joc de vâjâia pământul nu alta. Te simţeai 
parcă întraripat. Toată faţa ne sticlea în broboane de sudoare. 

A patra zi, ne despărțeam cu regretul în suflet că trebuie să 
facem calea întoarsă, îndreptându-ne cu toții spre târgul Prejmerului. 
Vai, cum s-au dus timpurile! Ce amintiri pline de duioşie! Vai vouă, 
timpuri nemiloase, cum zburaţi de repede! 


Despărțământul “Astra” la sate 

Societatea pentru literatura şi cultura poporului român, cu 
sediul la Sibiu, avea ca program, încă de la înființare, răspândirea şi 
promovarea literaturii şi culturii româneşti în toate straturile sociale 
de la oraş şi de la țară. Exista în fiecare județ un despărțământ, cu 
preşedinte şi comitet de conducere. Preşedintele despărțământului 
nostru era pe vremea aceea Neculai Bogdan!, profesor la Gimnaziul 
“Andrei Şaguna” din Braşov. 

Am fost înştiințați din bună vreme că în vara aceea adunarea 
generală a despărțământului se va ținea la Sita Buzăului, la câțiva 
kilometri departe de granița din Crasna, care despărțea Ardealul de 
Muntenia. Am întocmit repede planul de acţiune. Am strâns la noi 
vreo 20 de studenți de prin satele vecine. Am invitat la serbare pe 
preoții. şi învățătorii din împrejurimi. Am încunoştiinţat pe cei din 
Regat, de pe Valea Buzăului, despre ţinerea adunării generale, 
rupându-i să participe. Ca să poată trece granița erau nevoiţi să-și 
scoată de la prefectură un permis de 24 de ore sau de 5 zile. Oamenii 
au înțeles şi s-au executat. La gară, la Prejmer, după preşedinte am 
trimis o trăsură cu patru cai înaintaşi. 

Când preşedintele a coborit Predealul şi a intrat în sat îl 
aştepta un convoi de vreo 20 de care lungi, cu câte patru cai cu 
tălăngi şi clopote de cioaie la gât, împodobite cu frunzari, înţesate de 


! Nicolae Bogdan (1867-1952), profesor şi publicist braşovean. Din 1919, va fi 
profesor la Cluj. 

feciori şi fete în port de sărbătoare, de căruțe încărcate cu preoţi şi 
învăţători de prin satele vecine. Când am pornit la: drum, răsunau 
văi ile de clincăte, de chiuituri şi cântece. 

Am fost primiți în sunetul clopotelor de la biserică. Preotul 
ne-a primit în odăjdii, în uşa biserieii, rostind cuvântul de bun sosit. 
După serviciul divin, a urmat şedinţa festivă cu conferință şi 
comunicări, Apoi masa şi serbarea poporală, care s-a continuat 
tocmai în Crasna, la graniță, unde au participat şi fraţii noştri din 
Regat, care ne-au adus salutul cald al României libere. 

” Jandarmii ungureşti cu pene de cocoș la pălărie, înarmaţi 
până în dinţi, supravegheau cu ochi de Argus toate mişcările noastre, 
gata să găsească în tot momentul vreun nod în papură. Nu s-a făcut 
nici un iredentism provocator, dar legăturile sufleteşti care 'se 
cimentau între noi şi regăţeni erau mai durabile ca granitul. - 

Cu acelaşi alai şi pompă ne-am petrecut preşedintele până 
departe de hotarele comunei. 


La Urlători 

Râul Buzău îşi are obârşia la poalele Ciucaşului, pornind din 
mai multe izvoare. Unul dintre ele se află la câțiva kilometri de Vama 
Veche, în comuna Vama Buzăului. Acolo, dintr-un masiv păduros, de : 
la o înălțime de 50-60 m. şi tot pe atâta lățime, tâşnesc din coastă 
muntelui sute de izvoare, care se despletesc în şuviţe argintii de apă “ 
prăvălindu-se cu zgomot la vale peste pietre, muşchi, frunze şi coceni 
de brad pietrificați. Apa. e limpede ca cristalul şi rece ca gheaţa. 
Atraşi de această privelişte încântătoare, ne adunam adeseori în zi de - 
sărbătoare în poienița din faţa Urlătoarei, să admirăm măreția naturii, 
să preamărim măiestria operei divine. căi 

Acolo, câteva sticle de bere răcorite în apele izvorului, câteva 
frigărui sau slănină crestată la jeratecul focului înjghebat la marginea 
poieniţei ne despăgubeau cu prisosință de oboseala drumului şi de 
arşița soarelui, mai ales când erau completate cu câţiva păstrăvi din 
IZvor, prăjiți pe Jar în bătaia focului. 


În vacanța mare | 

Noi studenții ţineam în permanenţă legături strânse cu casa şi 
satul de origine. Nu ne pierdeam prin mahalalele orașelor, legați de 
vreo slujbuşoară anemică. îndată ce se da vacanță, o luam spre casă la 
orice depărtări nc-am fi găsit. 

O dată cu sosirea, lepădam straiele şi tabietul orăşenesc şi 
intram în rândul lucrătorilor. E adevărat că la început palmele ne erau 
numai beşici. În curând palmele se îngroşau, faţa ni se. îmbujora, 
treaba se făcea, lucrul progresa. E adevărat că nu mă plasam în 
fruntea cosaşilor. Dar nu făceam umbră pământului degeaba. Când 
arşița soarelui dogorea, când broboane de sudoare îmi brăzdau faţa şi 
cămaşa mi-era leoarcă, era un deliciu să pun cofa la gură, să sorb apa 
limpede răcoritoare. La ora prânzului, când sosea merindea şi ne 
aşezam în jurul blidului cu fasole verde, înăcrită cu zamă de mere sau 
de prune verzi, şi mămăligă aproape rece, lingurile de lemn pe 
întrecute cărau mâncarea la gură, care întrecea în bunătate orice 
fripturi boiereşti pregătite după prescripții culinare speciale. 

Dar dacă la coasă eram taxat printre codaşi, la strânsut şi 
căratul fânului, la făcutul căpiţelor, la aruncatul fânului în vârful 
clăilor eram neîntrecut. 

Seara când ne lăsam de lucru, pălmile mă usturau, mijlocul 
mă durea, dar tolănit pe fânul proaspăt, cu miresme îmbătătoare, 
adormeam târziu, ademenit de trilunile privighetorilor, de cîntecul 
pitpalacului, de susurul apelor. Dar somnul era dulce, adeseori fără 
vise. lar cele trei-patru ore de somn mă refăceau complet. Ozonul din 
aer îmi purifica plămânul şi-mi împrospăta sângele. 

Când, toamna, îmi reluam ocupațiile mele intelectuale, eram 
refăcut. Mă simțeam ca nou născut. Atingerea cu pământul şi cu 
ocupațiile lui îmi împrospăta puterile, ca lui Anteu. Cum aș fi 
schimbat eu oare o asemenea viață cu a acelor gură-cască, filfizoni de 
trotuare, cu chefuri nocturne şi trândăveli diurne? 


Cum am cunoscut pe viitorul meu socru 

Eram prin anii ultimi de liceu. Nu de mult, mă întorsesem 
acasă în vacanța mare. Fiind duminecă, deși era vreme ploioasă, mă 
dusei la biserică. În timpul slujbei, intră lume streină în biserică. Un 
preot din Regat, om înalt, spătos, bine făcut. O barbă înspicată şi 
deasă ca peria îi împodobea fața. Avea peri deşi chiar şi pe pomeţii 
obrazului. Sprâncenele îi erau îmbinate, mari şi stufoase. Avea 
culionul pe cap şi o rasă neagră modestă, țesătură de casă din lână 
aspră, haină de drum. Lângă el, trei fete bucălate, cuviincios 
pieptănate, modest îmbrăcate. Alături de ele, un tânăr subțirel, cu 
sprâncenele îmbinate ca şi tatăl său, fratele fetelor, părea a fi student. 
După ei, o pereche de tineri de curând logodiți sau chiar căsătoriți. 

După serviciul divin, intrăm în vorbă și aflu că veniseră să 
cunoască Ardealul şi pe ardeleni şi, pe vreme 'de ploaie, n-aveau cu 
ce- şi continua drumul. Mă oferii să-i duc cu căruța în Zizin, o 
stațiune balneară de lângă Săcele. Le spusei să mă aştepte că viu să -i 
iau. Acasă, mă sfătuiesc cu tata. Şapte persoane nu încăpeau în: 
căruță. Prind caii la carul cel mare, pe care pusei covâltirul, căci 
ploua mărunt şi rece, iar în car fân din berechet, să poată şedea 
comod. Când ajunserăm să urcăm Predealul, mă scobor din car şi 
pornesc pe jos, cum era obiceiul când urcai la deal cu povară. Dintre 
ei nu se cobori nimeni. Din contra, streinul, student în anul ultim la 
poduri, luă hăţurile şi biciul şi începu să îndemne caii, încât mă făcu 
să alerg, pe Jos. Ajunşi în vârf caii erau tot o spumă. 

« Tânărul n-are de lucru şi începu să mă ia în băşcălie. Ba să 
las caii mai domol, că au să zboare cu ei, ba că s-aprind osiile de atâta 
goahă, deşi mergeam în trapul reglementar. Toţi râdeau şi făceau haz. 
Ascult eu cât ascult, dar de la o vreme mi-a sărit țandura. Opresc caii, 
mă întorc cătră el şi îi spun apăsat:”Ia ascultă, domnule, crezi c-ai. 
rupt inima târgului cu.cele 5 coroane cu care ne-am tocmit să vă duc 
pân'la Zezin? Dacă nu vă place cum mân, daţi-vă jos şi plecaţi în 
plata sfântului. Caii şi carul sunt ale mele. Nu pot admite să -şi bată 
cineva joc pentru o facere de bine”. Au înlemnit cu toții. Nu ştiau 
acum cum să înceapă vorba, să nu mă irite şi mai tare. Preotul, ca mai 
bătrân şi mai experimentat, mă ia cu binişorul, ceartă pe tânăr şi - 
face să-şi schimbe locul, trimițându-l la codârlă. 

În fine, ne împăcarăm şi pornirăm. Preotul se aşeză lângă 
mine şi începurăm o conversaţie potolită, cuminte. Mă întreabă 
asupra vieții economice a românilor, asupra: necazurilor ce avem de 
îndurat de la stăpânirea ungurească. Din vorbă în vorbă, ajunserăm să 
vorbim şi despre viața casnică. Eu îi spusei că am credinţa că femeile 
din Regat nu sunt bune gospodine. Preotul mă contrazicea, 
argumentându-mi că nu am dreptate să le condamn pe toate, că într-o 
pădure sunt şi lemne verzi nu numai uscate. —”Las” că le cunosc eu 
pe cele din Regat. De cum dă primăvara, năpădesc în Braşov de ne 
scumpesc viaţa. Se primblă 'toată ziua cu căţeii de zgardă sau fac 
dragoste cu ofiţerii pe aleile de sub Tâmpa, iar seara stau şi ascultă 
muzica pe promenadă sau prin cafenele. Dacă ar fi să mă însor, n-aş 
consimţi în ruptul capului să-mi lau soție din Regat”. —"Aş dori să le 
cunoşti mai bine şi pe ale noastre şi sunt convins că ţi-ai schimba 
părerea”. 


98 


CONSTANTIN SPOREA/ MEMORII 


Şi să vezi ironia soartei. Chiar pe una din fetele popii, care 
asistase la conversație, am luat-o de soţie. O gospodină excelentă, o 
soție fără pereche, o mamă adorabilă. Am dus cu ea 8 ani de căsnicie 
fără să avem vreodată vreun schimb de cuvinte, o adevărată fericire 
CasNIcă. 

După ce moartea nemiloasă o smulse din mijlocul familiei şi 
rămăsesem văduv cu patru copii mici, după patru ani de văduvie, sora 
mai mică a soției, văzând cum mă chinuiesc în văduvie, consimți să- 
şi sacrifice tinereţa, să se înhame la carul greu al creşterii nepoților şi 
să-mi devină a doua soție. Am avut şi cu ea doi copii, dar niciodată 
cei dintâi n-au cunoscut că au mamă vitregă, atât de imparţial îi trata, 
iubindu-i şi pe unii şi pe alții cu aceeaşi dragoste. D-zeu să-i 
răsplătească înmiit jertfele pe care le-a adus într-o viață de prihană şi 
resemnare. 

Iar părintelui şi priotesii să le facă Domnul parte de împărăţia 
cerului, că bine au ştiut să-şi crească copiii. 

In asemenea împrejurări am cunoscut pe viitorul meu socru. 


La o răspântie 

- În fine, terminasem liceul. În decursul vacanței celei mari, 
avusei cu bătrânul meu o discuție. 

„Acum, tu ai terminat cu şcolile la Braşov. Care-ţi sunt 
planurile? Ce ai de gând să faci? Uite! Dacă urmezi teologia, eu pot 
să te mai ajut cu ceva, căci ştii bine că la Sibiu mai sunt şi burse. 
Apoi anii de învățătură sunt mai puţini. La universitate, la Cluj sau la 
Budapesta, nu mă ține cureaua să te mai port la învăţătură. Tu ştii că 
nu eşti numai tu singur. Le trebuie şi celorlalți şase. Cu tine am 
cheltuit destul. Tu ţi-ai mâncat partea”. 
| „Eu nu mă pot duce la teologie, că nu-mi place. Aş vrea cu 
orice preţ să mă duc la universitate. Ştiu că nu se poate la Cluj sau 
Pesta, dar voi încerca la Bucureşti. Acum să vedem ce mi-ați putea da 
din tot ce aveţi în târlă. Lui Nenea, când s-a însurat, i-ați dat car cu 
patru boi, două vaci cu lapte şi viței, oi, porci, găini, sanie şi bocântă, 
plug de fier, casa de la Ţâlfă cu 2 jugere de pământ arător şi holdiţele 
de fâneaţă din faţa dealului. Soru-mi i-aţi dat car cu boi, doi cai, două 
vaci cu viței, oi, porci, găini, două holde arătar şi fâneaţa din Paieju, 
loc şi lemn de casă. Dacă m-aş însura astăzi, mie ce mi-aţi da?”. 

Bătrânul stă pe gânduri, apoi spuse: "[i-aş da o vacă, pe 
Rujana”. 

Atâta am aşteptat. „Dacă mi-a: da pe Rujana, fă-o 
vânzătoare. lacă, vine târgul Prejmerului, s-o ducem la târg, s-o 
vindem. Sunt mulțămit cu atât, cât s-o lua pe ea”. 

Zis şi făcut. Vaca a fost vândută cu 120 de coroane, pe care 
bătrânu-meu mi i-a dat. Aceştia au fost toți banii pe care mi i-au dat 
părinții în tot timpul cât am studiat la universitate. Ba din contra, 
după moartea tatii, trimeteam regulat lunar mamii câte un mandat, ce- 
1 drept cu sume destul de modeste, câte 5 sau 10 lei. Am ajutat pe 
frate-meu, Niţă, la învățătură şi am purtat la şcoală pe soru-mea, 
Valeria, cu spezele mele proprii. 

„Cu banii în buzunar, mă tot chibzuiam cum aş face să ajung 
la Bucureşti. Eram de 20 de ani, deci în preajma recrutării. Tinerilor 
de această vârstă, autoritățile ungureşti nu le dedeau pașaport decât în 
cazuri excepționale şi cu foarte mari protecţii, dar. şi atunci doar 
numai pentru câteva zile. 

Eu n-aveam speranța de reuşită, deci nici n-am mai încercat.” 

Din corespondenţa ce o purtam cu feciorul popii din Breţcu, 
ințelesei că el se pregăteşte de zor să plece la Bucureşti. 

Rugai pe mama să-mi pregătească şi mie vreo 'două rânduri 
de schimburi şi merinde pentru vreo 3-4 zile. Cu un pacheţel să-l iai 
subțioară, am plecat la Breţcu. Speranţe mari de reuşită nu aveam. 
Mă dusei mai mult de curiozitate, să văd Ticu Dimian cum va reuşi. 

Când am sosit, părintele, om cu mare trecere, îi exoperase fii- 
său un pașaport de 3 luni. Prioteasa îi pregătise un cufăr respectabil 
cu vreo 3-4 rânduri de albituri din americă, încă un rând de haine, 
palton, pălărie, ghete etc. i 

În fine, plecarăm la Poiana Sărată şi traserăm la părintele 
Joan Olteanu, vechea noastră cunoştinţă. 

Acolo ne sfătuirăm cum să procedăm. Băgai şi lucrurile mele 
în cufărul lui Ticu. Sosiţi în vama Oituz, finanţii ne ies în cale şi iau 
la cercetări pe Ticu, răscolindu-i: cufărul până în fund şi taxându-l 
pentru lucrurile nou confecţionate. 

Eu stam în căruță cu mâinile în buzunar, în aparență 
nesinchisit. ” 

„No, da boet asta cine eşti?”, 

„Este un nepot al meu” - răspunse părintele Olteanu -, „l-am 
luat cu mine să nu-mi fie urât la întoarcere. Petrecem pe tânărul ăsta 
până la Hârja”. 

„No, binye, când venit, spuneţi la alții că vorbit cu noi, că la 
7 noi ne schimbăm”. 

Am plecat dând bice cailor, să nu se răzeândească slujbaşii 
stăpânirii. La Hârja am stat cu părintele până după schimbul patrulei, 
spre a nu-i cere la întoarcere socoteală de absența mea. 

Tocmai pe atunci trecea un sârb cu căruţa goală, care fusese 
cu zarzavaturi de vânzare prin satele din Ardeal. L-am angajat să ne 
ducă până la Tg.-Ocna, de unde era. 

Ne-am luat rămas bun de la părintele, mulțămindu-i, şi am 
plecat. Astfel am trecut clandestin prin vama ungurească spre 
Bucureşti. 

In drum, ne-am oprit vreo două-trei zile la Focşani, unde 
prietinul meu avea o soră, măritată după negustorul de coloniale G. 
Borănescu. 

Aceştia avură de grije să ne pună o merinde zdravănă, să ne 
ajungă o săptămână: salam, caşcaval, peşte afumat, măsline, limbă şi 
costiță afumată, care ne-au prins de minune la Bucureşti, până ce ne-am 
orientat niţel. 

7. 1.1945 

La Bucureşti 

Primele impresii 

Ajunşi la Bucureşti, prima grije a fost să ne interesăm unde 
şade C.Bobeş, consăteanul meu, student în anul ultim la Litere. După 
multă orbăcăială l-am găsit. Cum ne-a văzut, ne-a şi luat în primire. - 
„Unde aţi stat până acuma? Doar v-am scris că vă păstrasem două 
locuri de pedagogi la Schewitz. Acum nu mai ştiu cum stau lucrurile, 
că de două zile n-am ma: fost pe acolo. Vom merge mâine 
dimineaţă”. 

A doua zi, când ne-am prezentat, locurile erau completate. 

„Haideţi să mai încercăm la Liceul Francez, pus sub 
patronajul consulatului francez, al cărui director este H.Lollioti. 
Acesta se deschide acum, în toamna aceasta, pentru întâia oară. Dar 
băgaţi de samă, să nu vă pierdeţi cumpătul. Dacă directorul vă 
întreabă “Ştiţi nemţeşte?” — “Ştim”. — “Ştiţi matematici?” — “Ştim”. 
Să răspundeţi cu curaj şi convingere. 

Chiar aşa s-a întâmplat. Incă nu-şi angajase pedagogi. Pe 
mine mă întreabă: „Ştii nemţeşte?”. —"Ştiu” —"Vei fi pedagog de 
limbă germană. Trei zile pe săptămână, vei obliga elevii să vorbească 
în recreație numai nemțeşte. In meditaţie, vei ajuta pe elevi să-şi 





' Henry Lolliot (1857-1925), profesor la câteva licee din Bucureşti, autor de manuale 
de engleză și franceză. 

pregătească lecţiile la limba germană şi vei [ace câte două ore pe 
săptămână de limba germană la clasele în care limba germană nu este 
obligatorie. Remuneraţia îţi va fi 50 lei pe lună, casă şi masă”. 

Cam acelaşi limbaj avu şi cu colegul meu, angajându-l pentru 
partea literară, româna, geografia, istoria şi predarea limbei române la 
clasele 'primare anexate liceului. Peste trei zile trebuia să ne: 
prezentăm la serviciu. 

Noi eram încântați că ne-am găsit un rost, Bobeş că ne-a 
putut plasa şi scăpa de noi. 

Trei zile aveam de hoinărit şi plecam de dimineață să 
cunoaştem oraşul, întorcându-ne numai la amiaz şi seara, la traista cu 
merinde. | 

Oraşul nu-mi plăcea deloc. Atâtea case grămădite la un loc 
reflectau o căldură de te topea. Venit de la munte, cu lărgime şi 
verdeață, aici mă sufocam ca într-un fund de căldare plin cu smoală 
topită, gata, gata să mă cufund de tot. Atâta praf și căldură mă 
sufocau. N-aveam aer. Simţeam că-mi este respiraţia grea. Vream să 
sorb aer proaspăt de pe un vârf de deal. Aflu că în Bucureşti există 
dealul Mitropoliei. Când ajunsei acolo, făcui ochii roată şi nu zării cât 
vezi cu ochii numai case şi iar case şi numai şes până-n zarea- 
ndepărtată. De eram la teologie, aş fi exclamat şi eu ca cela din 
poveste: „Ti-i-l, ce mai sat de-un Bepa Totuşi eram mulțămit că 
putui să respir ceva mai liber. 

Când vipia devenea nesuferită şi gâtul ni se usca de sete, 
cumpăram vreo ciorchină de struguri de la oltenii cu coşurile ȘI 
mergeam nepăsător, mâncând pe stradă şi aruncând pe jos cojile ȘI 
ciorchinii consumați, că doar nu ne cunoştea ţipenie de om Şi nimeni 
nu ne avea habarul, nici nu ne trăgea socoteala. 

Înspre seară, mai dam pe la vreun chioşc cu harbuji, 
-cumpăram câte o hartapală şi ne vâram gura şi nasul, ba şi il d în 
miezul dulce şi răcoros al harbuzului. 

Seara lârziu, soseam acasă rupți de oboseală, totuşi cu greu 
puteam ațipi abia cătră ziuă câte un ceas, două. Seara, zidurile odăilor 
radiau atâta căldură acumulată peste zi, că ne simțeam ca într-o 
varniţă. | 

Apoi până nu se crăpa de ziuă porneau droagele primăriei 
hodorogind pe caldarâm. Veneau apoi oltenii cu coşurile încărcate de: 
zarzavaturi şi peşte, apoi sacagiii cu apă, găzarii cu bidoanele, iaurgiii 
cu castroanele şi ţipau cât îi lua gura:” cherb, cherb, cherbunii”, 

„lauri, ia - - a”, „ho ga-a-z”, „hai crap, şală-u”, iar țigăncile cu 
porumb: "porumbelu-u, hai porumb”. 

Incep apoi băieții cu gazete: ”Universul”, “Viitorul”, 
“Drapelul” etc. 

Cum să mai dormi cu atâta hărmălaie? Te scoli aproape tot 
aşa de obosit cum te-ai culcat. 


8.11.1945 

Pedagog la Liceul Francez 

Cele trei zile se scurseră totuşi repede. În fine, Liceul 
Francez îşi începu activitatea în casele lui N. Fleva' din strada 
Scaune. Se vede că Fleva avea mai multe case în Bucureşti, căci era 
pe atunci om cu mare trecere. Pe la întruniri publice ştia de minune să 
stăpânească sala şi să agite masele, adevărat demapgog. Odată, la o 
întrunire, înflăcărându-se, izbi cu pumnul în masă, nimeri paharul 
care se sparse în țănduri, rănindu-se la mână şi, văzând că-i picură 
sânge, cu o prezență de spirit neaşteptată, se adresă auditoriului: 
"Vedeţi, domnilor, nu poți vorbi de reacționari fără să vezi curgând 
sânge”. Făcea aluzie la nişte represalii întrebuințate de adversarii 
politici la nişte alegeri recente. 

In ani! următori, când numărul elevilor se mări şi localul nu 
mai corespunse, liceul s-a mutat în casele profesorului Manliu”, cel 
cu manualele didactice de limba română, situate în Calea Moşilor 
aproape de intersecția străzii cu bulevardul, acolo unde mai târziu a 
funcționat “Vatra luminoasă”. 

Până la începutul cursurilor, numărul pedagogilor spori încă 
cu doi români şi doi franceji. = 

Cât am stat în Bucureşti la studii, am avut foarte mulți colegi 
pedagogi. Trecerea unora din ei pe la Liceul Francez a fost de scurtă 
durată, încât numele lor mi s-a şters din memorie. Cei cu care am 
avut legături sufleteşti mai pronunțate mi-au rămas în minte şi îi voi 
înşira aici, rezervându-mi dreptul a-i reaminti ulterior, când se va 
prezenta ocazia. 

Pedagogi din Ardeal: Ticu Dimian, Neculai Bau, Valentin Bude”, 
Alexandru Fara, Octav Tăslăuan', Alexandru Lăpedatu'. . Pedazoei din 





! Nicolae Fleva (1840-1914), om politic, ziarist, ministru în diverse guverne. 

2 Ion Manliu (1841-1916), profesor în Bucureşti, autor de manuale didactice, unele 
în colaborare cu I. Slavici. 

3 Valentin Bude (1876-1933), profesor de germană, traducător, epigramist. 

Regat: I. Ionescu Bujor”, Jonescu Boteni“, Vasilescu, Popescu, C.Varlam, 
C.Orănescu, G.Max, Gheorghiu, Enea şi Turică Bodnărescu”, Forţiu. 
„ Pedagogi macedoneni: I. Iota, T. Zarma, |. Cica. 

Pedagogi franceţi: ]. Simon, Renaud. 

Când s-au început cursurile şi erau toți elevii la şcoală, 
constatarăm că şcoala are mai puţini elevi externi decât intemi. 
Internii nu erau numai copii veniți de prin alte localități, din 
provincie, ci o bună parte din ei erau chiar bucureşteni. Fapt 
surprinzător pentru noi. Când i-am cunoscut mai de aproape, ne-am 
explicat motivul. Unii din ei erau interni fiind susținuți la şcoală de 
niscareva .rudenii, fiind orfani. Alţii aveau părinți care, fiind prea 
mult ocupați cu serviciile pe care le aveau, nu le rămânea timp spre a 
se îndeletnici cu creşterea copiilor. Alţii în fine, nişte zurbagii sau 
nişte leneşi, erâu trimişi aici pentru reeducare şi corecție. Aceştia din . 
urmă, fiind destul de numeroşi, dedeau pedagogilor mult de lucru şi 
multă bătaie de cap. 

Externii, copii de familii cu poziţii sociale înalte, ei înşişi în 
majoritate elemente foarte bune, frecventau Liceul Francez nu ca pe 
orice şcoală de stat, spre a li se preda cunoștințele cerute de program, 
ci spre a primi aici o educaţie mai deosebită. Căci aici se predau, 
afară de obiectele din programul oficial, ore de limbi moderne — 
franceză, engleză, germană, ore de muzică instrumentală, pian sau 
vioară, ore de scrimă sau alte sporturi. Conversaţiile între elevi în 
recreaţii erau sau în franțuzeşte sau în nemțeşte, după zile. La masă 
se conversa franțuzeşte. Meditaţiile se făceau pentru toţi elevii, atât': 
interni Cât şi externi. 

De aceea, majoritatea elevilor externi veneau dimineața ŞI: 
plecau din şcoală numai după terminarea meditației de seara. Acolo 
urmau cursunle, acolo mâncau, acolo îşi pregăteau lecţiile şi temele, 
acolo se jucau. 





Născut la Zărneşti, lângă Braşov, a fost bun prieten al memorialistului. 

! Octavian Tăslăoanu (1876-1942), publicist şi om politic. 

2 Alexandru Lăpedatu (1876-1954), istoric, profesor la Universitatea din Cluj, 
membru al Academiei Române. Frate cu lon Lăpedatu. 

3 Dobre lonescu-Bujor (1886- ?), profesor de mineralogie la Universitatea din 
Bucureşti. 

1 ton lonescu-Boteni (1881-1949), avocat, om politic şi scriitor. 

5 Fiii lui Samson Bodnărescu (1840-1902), scriitor, membru al Junimii. 

În recreaţii, un pedagog era nelipsit dintre elevi. Fiecare sală 
de meditaţie era supravegheată de un pedagog. Acesta, pe lângă 
menţinerea ordinei, era obligat să dea explicaţiile necesare elevilor la 
diferite materii. Pedagogii erau obligaţi să suplinească pe profesorii 
titulari când aceştia lipseau. Ceea ce se repeta destul de des. 
Pedagogii făceau cursuri la studiile care nu erau cerute de programa 
analitică. De exemplu, la stat se începea limba germană abia din clasa 
a II-a. La Liceul Francez se preda germana din clasa ]. Ba erau ore 
de germană încă din cursul primar. | 

Astfel ajunsei eu să fac pe profesorul încă din primii ani de 
studenție. Cărți de metodică pentru acest obiect nu existau. Lecţii 
practice făcute în această limbă n-am văzut, Astfel pot zice că la 
început am făcut bărbierie pe capul bieţilor mei elevi. Această 
bărbiereală însă n-a durat prea mult. Cu o silință deosebită, mi-am dat 
osteneala să corespund aşteptărilor. Astfel în anul următor, când 
marele om de ştiinţă Poincare vizită şcoala şi asistă la orele făcute de 
mine, mă felicită pentru progresele realizate. 

Când apoi începui la Seminarul Pedagogic ospitările la limba 
germană, pe care o propunea Dl C. Rădulescu-Motru”, după două 
lecţii practice făcute de mine, profesorul îmi încredinţă o clasă pe tot 
anul şcolar respectiv şi se prezentă numai la sfârşit, la lecţia de probă, 
declarându-mă reuşit cu “foarte bine”. Ceea ce denotă că bărbiereala 
n-a fost chiar aşa de usturătoare pentru elevii Liceului Francez. 

Sistemul de suplinire a diferiților profesori ne dedea foarte 
mult de lucru, căci nu te puteai duce în faţa clasei cu lecţia 
nepregătită. Adeseori orele de supraveghere a meditaţiilor ni le 
pierdeam pregătind lecţii pentru a doua zi. Acest efort, însă, făcut în 
atâtea direcții mi-a prins bine în viață. 

Cea mai istovitoare muncă de pedagog era săptămâna de 
serviciu. În această săptămână nu era permis să părăseşti internatul şi să 
fii prezent pretutindeni, la sculatul, spălatul şi îmbrăcatul elevilor, la 
masă, în recreații, la meditații, la culcatul elevilor etc. Pentru orice 
neregulă, pedagogul de serviciu era tras la răspundere. Dacă, 
primblându-te printre elevi, doi se încăierau într-un colț, de sus de la 
etaj zornăia fereastra sub loviturile inelului directorului: „Hei! 


' Henri Poincare (1854-1912), matematician francez. Vărul lui, Raymond Poincarc 
(1860-1934), a fost preşedinte şi ministru de externe. 

? Constantin Rădulescu-Motru (1868-1957), filosof şi psiholog, profesor la 
Universitatea din Bucureşti. 

Domnule!Ce păzeşti acolo? Nu vezi că băieții ceia se bat?”. Și ciocniri 
între elevi erau foarte dese, căci erau iuți ca piperul şi neastâmpăraţi ca 
nişte pițigoi. Dacă îi certai, nu se prea prindea de ei. Dacă îi urccheai, 
reclamația era gata. Nu se mulțămeau să te spună directorului. Te 
spuneau şi acasă, căci doar era băiat de neam mare. Adeseori ne 
pomeneam că a doua zi se oprea o trăsură particulară elegantă, din care 
se cobora părintele elevului cu jalba în proțap contra pedagogului 
infractor. Directorul însă a fost întotdeauna cavaler şi a luat apărarea 
pedagogilor. Adeseori spunea: „Puteţi să vă plângeți contra mea, contra 
profesorilor mei, contra regimului alimentar sau disciplinar, dar nu pot 
permite să-mi defăimați pedagogii. Aceştia sunt mâna mea dreaptă. 
Dacă nu i-aş avea pe dânşii, aş putea închide şcoala”. Cinste memoriei 
lui! Căci într-adevăr meritam să ne ia apărarea. Eram atât de devotați 
liceului încât adesea neglijam sau sacrificam cele mai vitale interese ale 
noastre. Au fost cazuri când am pierdut examene la universitate din 
cauza serviciului de la liceu. Pe unul dintre pedagogi l-a podidit sângele 
pe gură şi nas (Ticu Dimian) într-un rând, suplinind în şir: 15 zile pe 
colegi bolnavi sau ocupați cu examenele la universitate. Atât eram de 
preocupați ca serviciul să nu sufere. Aceasta denotă însă nu numai 
consciențiozitate, ci şi greutatca serviciului. 

Intrucât elevii erau obligaţi să vorbească între ei numai 
nemțeşte ori franțuzeşte, făceau progrese lăudabile zi de zi. 
Inteligenți şi cu prezență de spirit cum sunt copiii români, şi mai ales 
regățenii, ştiau să 1asă uşor din încurcături. Când nu le venea în minte 
vreo expresie franceză, o înlocuiau instantaneu printr-o traducere 
românească. | 

De multe ori se auzeau prin curte, în toiul jocului, expresii ca 
acestea:"Va t'en. Je ne joue plus. Cochon de chien que tu es. Tu mas 
liree sur la ficelle”. Iar celălalt, întorcându-i -1 spatele, îi riposta: 
"Domage dans les champignons”. 

10.]1.1945 

Totuşi, pregătirea copiilor în această şcoală era foarte 
serioasă. Elevii şcoalei noastre întreceau cu mult la examenele 
particulare pe toţi elevii celorlalte şcoale particulare, şi aceasta 
îndeosebi în urma stăruințelor depuse de pedagogi. Unii dintre elevii 
școalei au ajuns în viaţă la situații, înalte. Cităm între alții pe Mircea 
Juvara!, Alexandru Nasta!, Stoilov? şi alţii, profesori universitari etc. 


! Probabil Mircea Djuvara (1886- ?), jurist. 

Legăturile de prietenie ce s-au închegat între pedagogi, în 
urma conviețuirii, au fost unele de foarte lungă durată. 

Pe Al. Lăpedatu l-am recomandat noi. L-am cunoscut 
întâmplător, întâlnindu-l pe străzile capitalei. Pe fratele său Ioan” îl 
cunoscusem din Braşov. Locuisem cu dânsul în acelaşi internat, fiind 
bursieri ai eforiei şcoalelor. Fiind fraţi gemeni, samănă între ei ca 
două picături de apă. Când l-am întâlnit pe Alexandru, îi strig de 
departe: "Servus loane! De când pe aici?”. Mă confunzi, eu nu sunt 
Jon. Eu sunt Alexandru. Cine eşti tu? Eu nu te cunosc”. 

„Nu mai fă pe râiosu'! N-am stat noi împreună la internatul 
Iencevici, condus de soacra protopopului Voina?”. 

„Nu.- Eu am făcut liceul la laşi, pe când frati-meu 
comercialele la Braşov”. 

Mă uit din nou la el şi nu-mi vine să cred. N-avea nimic distinct 
care să-l deosebească de frate-său Ion. Atunci îmi veni o idee. Întrucât 
la comerciale nu se face limba latină, supun pe convorbitorul meu chiar 
acolo, în stradă, la un examen riguros de limba latină, pe care îl 
prestează cu multă competență. Avusese ca profesor pe renumitul 
Ștefan Vârgolici“. Din momentul acela ne-am împrietenit şi l-am invitat 
să intre pedagog. Aveam împreună aceeaşi odaie. Am împărţit între noi 
şi bune şi rele. Eram amândoi fumători. Tutunul îl fumam frățeşte. 
Numai noi doi ştiam unde-i ascunzătoarea, ca să nu vină alții să ni-l 
vămuiască. Intr-un rând băgăm de samă că ni-l vămuieşte cineva. Ne 
sfătuim împreună să-l ascundem în ghetele cele noi din garderob. Eu 
eram de serviciu, el avea de lucru la Academie, deci lipseam amândoi. 
Ticu Dimian, cu nasul lui de vişlă şi cu ochiul de Argus, intră face un 
tur prin odaie, deschide garderobul şi nimereşte tocmai la tutun. 
Reîntorcându-ne, cunoscurăm că ne-a vămuit cineva tutunul. Eu mă 
înfuriez, fac gălăgie, iau pachetul de tutun, ies pe balcon şi-l împrăştiu 
jos pe zăpadă. Ticu se coboară, strânge tutunul de pe zăpadă; iar după 
terminarea mesei, când la toți ne scăpăra măseaua după o țigară, Ticu 


' Alexandru Nasta (1886- ?), profesor la Academia de Înalte Studii Economice din 
București. 
* Simion Stoilov (1887-1961), matematician, profesor la Universitatea din București, 
membru al Academiei Române. 
* lon Lăpedatu (1876- ?), finanţist, profesor la Academia de Comerţ din Cluj. om 
politic, Frate cu Alexandru Lăpedatu. 

Ştefan Vârgolici (1843-1897), critic literar, traducător, titularul catedrei de istoria 
literaturilor moderne de la Universitatea “A1.I.Cuza”, din Iaşi. 

scoate din buzunar hârtia cu tutun, îşi răsuceşte una şi, calm cum îi era 
firea, ne oferă şi nouă câte o ţigare. 

Lăpedatu era mai liber decât noi, avea mai puține ore, 
mergea regulat la cursuri. Eu de multe ori învățam după notițele lui, 
luate cu multă pricepere. 

Aveam de dat examen la Bianu', care pretindea să ştim la 
literatura română date şi ani cu nemiluita. Am învăţat la acest obiect 
pe apucate, două luni încheiate. De multe ori, Alexandru mă găsea 
cetind după miezul nopţii, când se trezea. Venea şi-mi stingea 
lumânarea, dojenindu-mă că prea stau mult să cetesc. 

Mă prezint la examen. Bianu, nervos cum era, îmi pune nişte 
întrebări care cuprindeau nişte date cu totul neînsemnate. Nu le ştiu, 
căci n-am avut niciodată memoria cifrelor, şi mă trânteşte. 

Vin acasă desperat, mă închid în cameră și mă cuprinde o 
ciudă şi o deznădejde aşa de mare, încât lacrămile îmi curgeau 
şiroaie, brăzdându-mi faţa. 

Aşa mă păsi Alexandru. Când mă văzu, începu să plângă ca 
un copil. Când se mai potoli, începu să mă mângâie ca o mamă 
duioasă, asigurându-mă între suspine că el ştie câtă carte posed, căci 
doar cu. el am discutat şi descurcat atâtea chestii dificile, că a fost 
doar numai 0 neşansă, că cunoștințele pe care le am eu îmi dau 
dreptul la o notă mare. Ceea ce s-a şi realizat la o a doua încercare. 
Atunci am cunoscut ce inimă de nepreţuit are. De atunci am rămas 
cei mai buni prietini până în ziua de astăzi. 

Chiar vara, în timpul vacanței celei mari, mergeam sau eu la 
ei, la Săcele, sau veneau ei, fraţii, la noi, la Buzău..: 

Astfel, într-o vară, am venit cu căruța la Săcele să-i iau pe ei 
doi la noi, la Buzău. Am plecat cam târziu, când soarele se coborâse 
la vecernie. Zăduful din aer prevestea furtună. Când ajunserăm pe 
Predeal într-amurg, nori grei acoperiră cerul. Se stârni un vânt 
vijelios. Fulgere scânteitoare brăzdau cerul în lung şi lat. Tunete dese, 
lungi şi zguduitoare, se amestecau cu chiuiturile oamenilor de pe văi 
şi dealuri, care, surprinşi de furtună, chemau cosaşii şi strângătorii de 
fân să se adune la carele din jurul focurilor, care îşi înălţau flăcările 
spre cer. Trăsnetele cădeau aşa de aproape, încât înmărmureai. Chiar 
caii părea că preferă să se oprească să-şi aştepte soarta. Când trăsnetul 
căzu în apropierea noastră într-un copac bătrân, prăbuşindu-l în țănduri, 


! jon Bianu (1856-1897), profesor la Universitatea din Bucureşti. 

instinctiv ne-am făcut sfânta cruce şi am început să îngânăm o 
rugăciune în tăcere... 

La coborire trecuse de mult furtuna, dar nici unul dintre noi 
nu scotea o vorbă. Ne stătuse graiul. 

In fine, ajunserăm acasă. Atunci ni s-au dezlegat limbile, 
comunicându-şi fiecare gândurile şi sentimentele din timpul furtunei. 
Prietinii mei îmi declarară că niciodată în viaţă n-au trecut prin emoţii 
așa de puternice ca în seara aceea. Dar nici spectacol atât de măreț nu 
mai văzuseră. Vor ţinea minte această excursie câte zile or mai avea. 

S-au scurs de atunci ani şi decenii, cărările noastre s-au 
despărțit cum i-a dictat destinul fiecăruia, dar legăturile noastre de 
sinceră prietenie n-au slăbit un singur moment şi aşa vor rămânea, cât 
timp Creatorul ne va îngădui să mai zăbovim pe acest tărâm al 
necazurilor şi suferințelor. — 

Exerciţiile de gimnastică, jocurile şi sporturile intemniştilor erau 
încredințate pedagogului Octavian Tăslăuan, din Belbor, Cescu, cum îl 
poreclisem, ceva mai înalt decât noi, slab la față, dar încolo numai 
muşchi. Era de altfel foarte încrezut în puterea muşchilor lui. De aceea 
aproape zilnic provoca pe vreunul dintre noi la luptă dreaptă. 

tr-o zi, îl provoacă şi pe Valentin Bude, un tânăr scurt, 
îndesat, cu pieptul lat, negru la față ca un ţigan — Ţiganu, cum îl 
poreclisem —, cu fălci late, buze groase, capul mare, frunte boltită, un 
brahicefal pur sânge. Eram cu toţii în curte, într-o recreaţie. Ţiganu 
primeşte provocarea. Se prind de mijloc voiniceşte şi încep să se 
răsucească reciproc. Ţiganu”, cum era greu şi îndesat, recurge la un 
truc. Se propteşte în picioarele-i răsfirate şi aşteaptă să-şi vadă 
adversarul istovit. Sudoarea se scurge pe fețele lor şiroaie. Țiganu” 
profită de o clipită de neatenţie a adversarului, îl strânge, îl ridică pe 
sus, îl răsuceşte şi-l trânteşte la pământ tocmai într-o băltoacă. 
Uimirea noastră era mare, totuşi aplaudarăm ca la circ şi râserăm cu 
poftă. Cescu se scoală ruşinat de Jos şi spuse: „Am să-ți dau revanşa 
de mi-i pomeni câte zile îi avea.” 

tr-adevăr, nu trecu mult şi ocazia se ivi. Elevii plecaseră în 
vacanța de Crăciun. Noi pedagogii ne adunaserăm într-un singur 
dormitor. Eram dezbrăcaţi, gata să ne culcăm. Cei doi rivali, din 
nimica toată, se iau la ceartă, apoi se încăierară. În câteva secunde 
cămăşile atârnau ferfeniţe în toate părțile. Câteva paturi din dormitor 
se aleseră cu picioarele frânte. Noi alergam când într-o parte, când în 
alta, că nu era modru să stai în apropierea lor. 

scoate din buzunar hârtia cu tutun, îşi răsuceşte una şi, calm cum îi era 
firea, ne oferă şi nouă câte o ţigare. 

Lăpedatu era mai liber decât noi, avea mai puţine ore, 
mergea regulat la cursuri. Eu de multe ori învățam după notițele lui, 
luate cu multă pricepere. 

Aveam de dat examen la Bianu', care pretindea să ştim la 
literatura română date şi ani cu nemiluita. Am învăţat la acest obiect 
pe apucate, două luni încheiate. De multe ori, Alexandru mă găsea 
cetind după miezul nopţii, când se trezea. Venea şi-mi stingea 
lumânarea, dojenindu-mă că prea stau mult să cetesc. 

Mă prezint la examen. Bianu, nervos cum era, îmi pune nişte 
întrebări care cuprindeau nişte date cu totul neînsemnate. Nu le ştiu, 
căci n-am avut niciodată memoria cifrelor, și mă trânțteşte. 

Vin acasă desperat, mă închid în cameră şi mă cuprinde o 
ciudă şi o deznădejde așa de mare, încât lacrămile îmi curgeau 
şiroaie, brăzdându-mi faţa. 

Aşa mă găsi Alexandru. Când mă văzu, începu să plângă ca 
un copil. Când se mai potoli, începu să mă mângâie ca o mamă 
duioasă, asigurându-mă între suspine că el ştie câtă carte posed, căci 
doar cu. el am discutat şi descurcat atâtea chestii dificile, că a fost 
doar numai o neșansă, că cunoștințele pe care le am eu îmi dau 
dreptul la o notă mare. Ceea ce s-a şi realizat la o a doua încercare. 
Atunci am cunoscut ce inimă de nepreţuit are. De atunci am rămas 
cei mai buni prietini până în ziua de astăzi. 

Chiar vara, în timpul vacanței celei mari, mergeam sau eu la 
ei, la Săcele, sau veneau ei, frații, la noi, la Buzău. 

Astfel, într-o vară, am venit cu căruţa la Săcele să-i iau pe ei 
doi la noi, la Buzău. Am plecat cam târziu, când soarele se coborâse 
la vecernie. Zăduful din aer prevestea furtună. Când ajunserăm pe 
Predeal într-amurg, nori grei acoperiră cerul. Se stâmi un vânt 
vijelios. Fulgere scânteitoare brăzdau cerul în lung şi lat. Tunete dese, 
lungi şi zguduitoare, se amestecau cu chiuiturile oamenilor de pe văi 
şi dealuri, care, surprinşi de furtună, chemau cosaşii şi strângătorii de 
fân să se adune la carele din jurul focurilor, care îşi înălțau flăcările 
spre cer. Trăsnetele cădeau aşa de aproape, încât înmărmureai. Chiar 
caii părea că preferă să se oprească să-şi aştepte soarta. Când trăsnetul 
căzu în apropierea noastră într-un copac bătrân, prăbuşindu-l în ţânduri, 





! Jon Bianu (1856-1897), profesor la Universitatea din Bucureşti. 

instinctiv ne-am făcut sfânta cruce şi am început să îngânăm o 
rugăciune în tăcere... 

La coboriîre trecuse de mult furtuna, dar nici unul dintre noi 
nu scotea o vorbă. Ne stătuse graiul. 

În fine, ajunserăm acasă. Atunci ni s-au dezlegat limbile, 
comunicându-şi fiecare gândurile şi sentimentele din timpul furtunei. 
Prietinii mei îmi declarară că niciodată în viață n-au trecut prin emoţii 
aşa de puternice ca în seara aceea. Dar nici spectacol atât de măreț nu 
mai văzuseră. Vor ţinea minte această excursie câte zile or mai avea. 

S-au scurs de atunci ani şi decenii, cărările noastre s-au 
despărțit cum i-a dictat destinul fiecăruia, dar legăturile noastre de 
sinceră prietenie n-au slăbit un singur moment şi aşa vor rămânea, cât 
timp Creatorul ne va îngădui să mai zăbovim pe acest tărâm al 
necazurilor şi suferințelor. — 

Exerciţiile de gimnastică, jocurile şi sporturile interniştilor erau 
încredințate pedagogului Octavian Tăslăuan, din Belbor, Cescu, cum îl 
poreclisem, ceva mai înalt decât noi, slab la faţă, dar încolo numai 
muşchi. Era de altfel foarte încrezut în puterea muşchilor lui. De aceea 
aproape zilnic provoca pe vreunul dintre noi la luptă dreaptă. 

Intr-o zi, îl provoacă şi pe Valentin Bude, un tânăr scurt, 
îndesat, cu pieptul lat, negru la față ca un țigan — Ţiganu, cum îl 
poreclisem —, cu fălci late, buze groase, capul mare, frunte boltită, un 
brahicefal pur sânge. Eram cu toții în curte, într-o recreaţie. Ţiganu. 
primeşte provocarea. Se prind de mijloc voiniceşte şi încep să se 
răsucească reciproc. Ţiganu”, cum era greu şi îndesat, recurge la un 
truc. Se propteşte în picioarele-i răsfirate şi aşteaptă să-şi vadă 
adversarul istovit. Sudoarea se scurge pe fețele lor şiroaie. Ţiganu 
profită de o clipită de neatenţie a adversarului, îl strânge, îl ridică pe 
sus, îl răsuceşte şi-l trânteşte la pământ tocmai într-o băltoacă. 
Uimirea noastră era mare, totuşi aplaudarăm ca la circ şi râserăm cu 
poftă. Cescu se scoală ruşinat de Jos şi spuse: „Am să-ți dau revanşa 
de mi-i pomeni câte zile îi avea.” 

tr-adevăr, nu trecu mult şi ocazia se ivi. Elevii plecaseră în 
vacanța de Crăciun. Noi pedagogii ne adunaserăm într-un singur 
dormitor. Eram dezbrăcați, gata să ne culcăm. Cei doi rivali, din 
nimica toată, se iau la ceartă, apoi se încăierară. In câteva secunde 
cămăşile atârnau ferfeniţe în toate părţile. Câteva paturi din dormitor 
se aleseră cu picioarele frânte. Noi alergam când într-o parte, când în 
alta, că nu era modru să stai în apropierea lor. 

pat de lângă perete cu atâta putere, încât patul cedează greutății lor şi 
!/se iurteşte în pârâituri, iar capul Ţiganului se izbeşte cu un sunet surd 
| de perete. Credeam că i-a sfărâmat țeasta. Chiar şi Cescu se retrage 
îngrijorat. Dar într-o clipită, Bude se ridică, prinde un cuferel ce-i 
căzu la îndemână şi dă cu el de-a zvârlita după Cescu, care o luase la 
sănătoasa. Cuferelul nimeri în peretele celălalt şi se hodorogi de 
neîntrebuințat. 

Astfel se termină ialiiatea între cei doi. 

Când am restabilit ordinea şi am examinat locul, constatarăm 
cu uimire că zidul are o adâncitură unde nimerise capul lui Bude. Să 
fi fost oare peretele coşcovăit mai dinainte? 

La orice caz, am constatat că colegul Bude e tare la cap. 

| Cescu n-a stat mult ca pedagog. Între timp, la consulatul 
român din Budapesta se ivi un post vacant de translator. Cât a stat 

|! acolo, aduse reale servicii guvernului român prin informaţiile 

prețioase pe care le comunica. Mai târziu, preluă administrația 

' revistei “Luceafărul” editată de Oct. Goga, funcţie pe care Cescu o 
ocupă şi după ce revista îşi mută sediul la Sibiu. 

Ambiţios cum era, se ridică în țara românească până la rangul 
de ministru”. 

Fiindcă pe vremea aceea se făceau multe învârteli, gurile rele 
scorniseră lui Cescu următorul cântec: 

„Fă-mă Doamne Tăslăuan 

Num'o lună, nu un an. 

Am credinţa î însă că nu era aşa lacom şi fără scrupule cum îl 
arată cânțecul. | 

Bude era înscris la filosofie, pentru care era pasionat şi ale cărei 
cursuri le urma cu multă conştiențiozitate. Era foarte studios. Îl 
consideram pe drept cuvânt cel mai cetit dintre noi.Toţi banii câți îi avea 
îi. dedea pe,cărţi. Deja ca student avea o bogată bibliotecă. Cetea cu 
foarte mare uşurinţă, adecă repede, totdeauna cu creionul în mână. 
Subtrăgea ideile principale, făcea notițe pe marginea textului. Când nu-i 
încăpea, scria şi printre rânduri. Ar fi intereşant să se studieze cărțile din 
biblioteca lui de la Iaşi, din punct de vedere al marginaiiilor. Notiţe 


| Deodată, Cescu îl răsuceşte pe Țiganu şi-l prăvăleşte peste un 





! « Luceafărul », revistă literară apărută, mai întâi la Budapesta (1902-1906), apoi la 
Sibiu şi Bucureşti, până în 1939. Din 1905, a fost condusă de Alexandru Ciura, 
Octavian Goga şi Octavian Tăslăoanu. 

2 Octavian Tăslăoanu a fost diplomat, precum şi ministru în două rânduri. 

separate nu-şi făcea niciodată. Când se sătura de cetit, cânta din flaut sau 
se ținea de ghiduşii. Cam cinic şi sarcastic, era vai de nenorocitul care-i 
cădea în gură. In special îi plăcea să se lege de bieții pedagogi 
macedoneni, firi cu totul deosebite decât noi ardelenii sau regățenii. Iuți 
la fire şi la vorbă, uşor irascibili, ceva mai puțin dotați de la natură decât 
ceştialalți, foarte puțin pregătiți pentru viață. Când cădea vreunul pe 
mâna lui Bude, zeflemelele se țineau lanț, de-ți făcea uneopri milă. De 
altfel, Bude avea un dispreț suveran față de toți dintre noi, față de ştiinţa 
şi mai des față de prezenţa de spirit, ba chiar şi față de proprietatea 
noastră. Dacă îi trebuia hârtie de împachetat sau pentru alte necesități, nu 
ezita să rupă foi din cărțile sau caietele noastre de cursuri. Când nu eram 
prezenți, pe când se îmbrăca, ne lua apa de Colonia şi își parfuma 
indispensabili sau ciorapii. Gazetele le cetea mergând pe stradă, spre 
universitate sau la şcoală. Când termina de cetit, arunca ziarul din mână. 

De altfel, era destul de neglijent la îmbrăcăminte. O pălărie 
de paie a purtat-o până ce, cumpărându-şi una nouă şi întorcându-se 
cu cea veche înfăşurată în hârtie, întâlneşte un băiat cu cornuri vechi 
de vânzare — „Irei cornuri de-un ban”, îl opreşte şi îi spune: „Dă-mi 
trei cornuri pentru pălăria asta”. Oltenașul o examinează, apoi pleacă 
mai departe: „Nu dau nici un corn pe ea”. 

Nu-i prea păsa dacă îi lipsea vreun nasture de la haină sau 
palton, nici dacă mâneca de la cămaşe sau cracul de la izmană se mai 
ținea numai într-o şuviță. 

Fiind atât de bine pregătit, ajunsese să predea ore de filosofie 
la liceul de fete al Dnei Loliot, din strada Fântânii, astăzi pensionul 
de fete ““Negpoiescu”. 

Într-o seară, stătu până târziu, pregătindu-şi lecţiile, având a 
doua zi ore la Liceul de fete. Dimineaţa se sculă deci abia aproape de 
opt. Fără să aibă timp a-şi examina mai atent îmbrăcămintea, o luă 
repede spre şcoală. 

Ascultă lecţia de la catedră. Era în clasa a 8-a, fete mari. Se 
coboară de la catedră, îşi începe explicația, primblându-se prin fața 
băncilor. Fetele erau preocupate să-şi scoată notițe după explicări. 
Aruncându-şi ochii în jos, observă ceva alb, ce-i învăluie gheata şi 
parcă devine din ce în ce mai voluminos. Işi dă repede sama de ce e 
vorba, înşfacă catalogul şi pe uşe ţi-e drumul. In coridor, într-un colţ, 
scoate peste gheată cracul de la izmană, care se desprinsese de la 
şuvița ce-l mai ținea, l-a vârât în buzunar, a tulit-o pe poartă şi în anul 
acela a încetat de a mai da lecţii la liceul Dnei Loliot. 

Era meloman, dar nici de la chefuri nu se dedea în lături. 
Într-o zi, mare eveniment artistic. Sosise Kubelik! în Bucureşti, să 
dea un concert. Cu mare greutate făcurăm rost de bilete la galerie. 
După concert, veneam pe bulevard spre casă, interpretând şi 
admirând talentul neîntrecut al virtuosului ceh. In colț cu Calea 
Moşilor, un coleg face propunerea să intrăm la crâşmă, “La trei ochi 
în plapomă”, să bem câte o cafea. Propunerea se primeşte şi intrăm. 
N-aveam parale, decât Bude un cocoşel de aur, destinat să-şi cumpere 
şoşoni. Acolo, un taraf de lăutari. Când voiră să cânte, Bude se 
împotrivi. Cum să-i strice impresia de la concert nişte “scîrţa... scîrța” 
pe dible hodorogite? Careva comandă un litru, apoi: altul şi altul. 
Când. litrul costă 30-40 de bani, cu douăzeci de lei poţi face chef la 
cataramă. Aşa s-a și întâmplat. După câţiva litri, începură şi balaurii 
să prindă curaj, mai întâi în surdină sau piţicato, apoi din-ce în ce mai 
tare. Pe la unu după miezul nopţii, Bude, în picioare, urcat pe masă, 
bătea tactul muzicanților, afirmând că oricât de măiestre ar fi bucăţile 
cântate de artişti streini tot mai aproape de inimă sunt doinele şi 
romanțele noastre naționale. Cât despre şoşonii lui Bude, nu mai 
vorbim. Când a doua zi și-a făcut socoteala, mai avea în buzunar un 
leu şi cinci parale. 


14.1 

La şantan la Lupu (Wolf) 

Făcuserăm un chef care durase până târziu după miezul 
nopții. In drum spre casă, ne abatem pe la şantanul lui Wolf,.din 
bulevard, vis-â-vis de Domenii. Acolo, doar vreo doi clienţi steteau 
de. vorbă la mese cu câte o cântăreaţă. Chelnerii picoteau, în câte un 
colţ. Cum intrarăm, cafeneaua se animă. Fara trecu ja pian, lar Otto 
pe scenă cânta duet cu o diseuză. 

Bude, împins de necesităţi, ieşi afară ca pentru sine. Cum 
stetea la locul ştiut a la turca ciuciulete, pe întunerec nu băgă de samă 
când o cântăreaţă zorită se îndreptă, în pas grăbit, spre acelaşi loc. 
Sosită, ridică cortina şi îi dete drumul. Bude, buimăcit, neavând 
vreme să se ferească, îşi făcu mâna scut, să nu-l stropească pe faţă. 
Cântăreaţa, simțind o mână streină, scoase un ţipet și o luă la goană. 
Bietul Bude se întoarse după câteva minute, într-adevăr plouat, 





! jan Kubelik (1880-1940), violonist şi compozitor ceh. 

scuturându-şi mâneca, deoarece iprasia îi ajunsese pe mânecă în sus, 
până cătră subțioară. 


La fotograful studenţilor 

Se luminase bine de ziuă când ieşirăm de la Wolf. În loc s-o 
luăm spre casă, ne urcăm într-o trăsură şi pornirăm în Calea Rahovei, 
la fotograful studenților, să ne fotografiem. 

-. Eram- cu toții bine făcuţi. Fotograful locuia într-un imobil 
vechi din mijlocul curţii, înconjurat spre stradă cu grilaj de fier. Până 
să sculăm pe fotograf, până să-şi aranjeze atelierul, unul dintre colegi, 
Neculai Baiu, cu ochii împăienjeniţi, ieşi în curte ca pentru sine. 
Ajuns la grilaj, îi dete drumul. Când trecătorii de pe stradă începură 
să înjure, să scuipe, să huiduiască, abia atunci înțelese colegul că 
greşise direcţia, în loc să meargă în fundul curții. 


De la fotograf la şcoală 

Pormind spre casă, aerul proaspăt de dimineaţă ne mai 
învioră, afară de colegul Baiu, care era făcut fleaşcă, îl duceam doi de 
subțioară. Noroc că era la un început de vacanță şi elevii plecaseră 
acasă. Cum sosirăm, Baiu se trânti pe pat cu faţa în sus şi o fântână 
săritoare îi ieşea pe gură, parcă era lava dintr-un crater de vulcan. 
Faţa, părul, perna, aşternutul erau totuna de năclăială. Un miros 
înţepător, năbuşitor, acru se răspândi în toată odaia. Era de nesuferit. 
Atunci prinseră doi de pat şi-l scoaseră pe coridor. 

Nu trecu mult şi iată directorul, în pas grăbit, pe acolo. Uimit, 
contrariat, întreabă ce porcărie e asta. Bude, cu prezenţa lui de spirit, 
răspunde prompt:”Lui Baiu 1 s-a făcut rău. Toarnă întruna. Nu ştim ce 
are şi ce să-i facem. L-am scos pe coridor. Nu cumva să fie ceva 
molipsitor, tifos sau holeră, să ne infectăm şi noi”. —"Aceasta nu se 
poate. Nu se tratează aşa un bolnav. Să fie dus la infirmerie. Să fie 
schimbat. Dl Fara, subdirectorul, să telefoneze după doctorul”. 

| Dacă n-ar fi fost grăbit, căci trebuia să meargă la minister, ar 
fi descurcat el lucrurile. Părerea mea este că ştia despre ce este vorba, 
dar voia cu bună intenţie să închidă ochii. 


15.11.1945 

Fără îndoială, cel mai interesant dintre pedagogii liceului era 
Oto Dimitnu. 

Liceul n-avea meditator de matematici. Deşi noi, ardelenii, 
fuseserăm buni la matematici în liceu, programele liceelor reale din 

Regat erau cu mult mai dezvoltate decât în Ardeal, unde funcţiona un 
liceu unic. Deci noi nu ne puteam compara cu absolvenții buni ai 
liceelor reale. Nici n-aveam pretenție de a fi meditatori la matematici. 
A fost recomandat în acest loc vacant Oto Dimitriu, absolvent al 
liceului real din Brăila. 

Era un student tânăr, slăbuţ, cu o figură delicată, feminină, cu 
părul creț, vâlvoi, ca al lui Delavrancea!, cu o uşoară înclinaţie spre 
chelie, nas-roman cu nări largi, cu mustăcioara abia mijindă. Fire. 
delicată, sensibilă, parcă toți nervii îi concurau pentru artă, nu pentru 
matematici. Aşa mi-am imaginat întotdeauna modelul unui adevărat 
artist. Cânta din gură ca o privighetoare. Era vecinic aplecat 'spre 
petrecere, chefuri, veselie. În tovărăşia lui, era' exclusă plictiseala. 
Avea un dar de. a antrena lumea cum n-am întâlnit altul. Totdeauna 
pata să-şi plaseze o noutate, o întâmplare, un “accident, încât în 
momente libere îi căutam anume societatea, ca un divertisment 
pentru destinderea nervilor. | 

Avea un talent special de antrenare. Ieșind de la internat cu 
capul împuiat de atâta zgomot asurzitor, ne invita la un şpriţ răcoritor 
în colț la Cardu sau la Ştefanache lonescu, cel cu mezelicuri, 
trufandale. Primul tur îl comanda el. Stam în picioare în față 
tejghelei, că doar ne grăbeam. Apoi trecea pe la diferite vase cu 
bunătăţi. —"Ce, ai adus masline proaspete de Volo? Ia pune câteva! 
Ce? — lacherdă marinată? Numai o felioară, te rog! Şuncă de Praga? 
Ai ȘI muştar? Mai pune un rând de şprițuri. Țârii ăştia sunt proaspeți? 
Ai şi mărar? Când ai adus brânza de Brăila? Numai o felioară, te rog! 
Tai-o bucățele şi pune nişte-scobitori. De ce stăm în picioare, fraților? 
Nu v-aţi săturat primblându-vă prin meditaţie? Odăiţa-i liberă? Pune 
ŞI-o faţă de masă şi nişte farfurii. Haidem, fraților! Să vină un kil! Să 
fie rece, de la canea!”. 'Ţi-era ruşine să refuzi atâtă mărinimie. Nu 
eram băutor. Am chiar idiosincrasie față de băuturile alcoolice. După 
primul pahar, îmi apărea roşeaţa în obraz. După al doilea, îmi sticleau 
ochii în cap şi colegii mă tachinau: S-a indignat Neamţu!” = aşa îmi 
rămăsese numele, de la introitusul din Braşov. Al treilea pahar cu 
greu îl mai puteam suporta. Apoi mi se punea un nod în gât, care nu 
permitea să treacă nici un strop de băutură. Nu e deci meritul meu că 
n-am fost în viață niciodată beat-turtă. Meritul era al naturii, care nu 
mă lăsa să beau. Cu toate acestea, chefurile colegilor nu le-am refuzat 


1B. Şt. Delavrancea (1858-1918), scriitor și om politic: 

niciodată. Cu atât mai mult cele organizate de Oto, sau Sarpeladani, 
cum fusese poreclit. Contribuiam întotdeauna frățeşte la toa:c 
cheltuielile chefului, numai de plăcerea de a fi între ei şi mai ales în 
tovărăşia lui Oto, spirit inventiv neîntrecut. 

Cheful o dată început, D-zeu știe când şi unde se termina, 
uneori la Bragadiru, alteori undeva pe la şosea sau la vreun şantan din 
centru. 

Felul de petrecere a lui Oto et comp. atrăgea şi multă lume î în 
tovărăşia noastră, dar în special firile artistice, ca Iosif”, Chendi”, 
Scurtu“ etc. 

Ne plăcea să petrecem cu lăutari, cu glume şi taclale, cu 
doine şi romanțe cântate admirabil de Oto, uneori acompaniat şi de 
ceilalți. Dar niciodată chefurile noastre n-au decăzut într-atâta, încât 
să petrecem în tovărăşia femeilor pierdute. Chefuri cu femei n-am 
făcut niciodată. Pe cele onorabile le-am respectat, pe cele decăzute 
le-am disprețuit. 

Colegii aveau firi foarte diferite. Unii la chef erau cuprinşi de 
melancolie, îşi boceau necazurile, ba chiar începeau să plângă. Alţii 
deveneau de o exuberanță deosebită, inventând tot felul de exhibiţii. 
In această categorie intra şi Varlam, un scandalagiu fără pereche la 
asemenea ocazii. Poetul Iosif, blândul, milosul şi pudicul Iosif, era 
prietinul nedespărțit al lui Varlam, pe care-l întovărăşea cu multă 
plăcere pe la chefurile noastre, deşi nu făcea parte din ceata 
pedagogilor. Dar nu ştiu cum se făcea, că de cele mai multe ori 
Varlam făcea scandalul şi losif se alegea cu ponosul. Vorba 
românului: iada face, capra trage. Din cauza scandalurilor lui Varlam, 
de vreo câteva ori, bietul Iosif trebui să doarmă prin beciurile poliţiei. 

Astfel, într-o seară, terminasem cheful foarte devreme şi ne 
întorceam veseli pe bulevard. În dreptul universităţii, venea înspre 
noi un ofițer cu soția la braţ. —”"Să vedeţi cum am să-i despart” — şi o 
porni repede şi hotărât înaintea noastră. Iosif după el. Varlam se 
repede cu putere şi-i desparte. losit, în urma lui. Ofițerul îşi 
degajează braţul şi îi cârpeşte lui losif o palmă de-i sare pălăna de pe 
cap, dar o ia la goană, să nu fie ajuns. Rămâne deci fără pălărie. 


“Sarpeledan”, poreclă după numele lu; Joseph Peladan (1858-1918), ial 


francez. Figură excentrică, se considera mag şi şi-a atribuit titlul ezoteric de "s 
“Şt O. Iosif (1875-1913), poet. 
„Darie Chendi (1872-1913), critic literar. 
* Jon Scurtu (1877-1922), istoric literar, publicist. 

Altă dată, după chef, facem o inspecţie pe la: Crucea de 
Piatră. Varlam intră într-un stabiliment şi se ia la ceartă cu patroana. 
Pensionarele îl scot afară în huiduieli. Iosif, auzind scandalul, se 
repede să-şi salveze prietinul. O pensionară îi iese în cale şi-i 
trânteşte în față un pumn de chinoros, care-i umple ochii. Cum s-a 
ferit, i-a căzut pălăria din cap. Bietul poet rămase orbit pe loc, 
pierzându-şi din nou pălăria. L-am dus de subţiori până acasă, căci nu 
vedea cu ochii. Mai bine de o lună de zile s-a tratat medical cu 
spălături de acid boric, până a început să vadă iar; Poate-că şi această 
împrejurare a contribuit ca ochii lui să fie înconjurați de nişte pleoape 
roşii, în permanenţă inflamate, fenomen care de altfel caracteriza şi 
ochii poetului şi criticului literar Ion Scurtu. | 

Cât l-am avut pe Oto conducător de chefuri,.cred că n-a 
rămas în București crâşmă cu vin bun sau bojdeucă pe care să n-o fi. 
cercetat. Dar nicăiri vinul n-avea gust aşa de plăcut, aroma atât de 
atrăgătoare ca la Tata Pascal, în Tunari. O casă scundă de ţară.— 
ajungeai cu mâna la straşină, pe jumătate îngropată în pământ, de 
coborai câteva trepte, adăpostea crâşma lui Tata Pascal, om între 
două vârste, înalt de statură, cam adus de spate, cu şorţ verde la brâu, 
tacticos, cu mişcări potolite. 

Clienţii se aşezau la mese albe, scunde, cu izuizete i în loc de 
scaune. Vinul se servea în bărdăcuțe de pământ, umplându-se de 
fiecare dată de la canea, din fundul beciului. Tata Pascal nu pregeta 
să urce şi să coboare cu bărdăcuțele în mână, care, până să ne 
sosească pe masă, se abureau pe dinafară. Tata Pascal n-avea nimic 
ademenitor din cele aperitive de pe la bodegi. Ia, doar, nişte covrigi 
uscați înşirați pe aţă, o strachină cu saramură de caras sau lin cu oţet 
şi untdelemn, în care avea de grijă să arunce un pumn: de ardeiaşi 
rOŞII, Mici, încât umblai trei zile cu gura căscată după ceva băutură. 
să-ți atâmperi usturimea, niscareva ghiudem uscat, bine pipărat, de-ţi 
steteau fălcile mestecând la el. În postul mare, o strachină de fasole 
sau mazăre bătută, în cruci sau caracatiță pârpălită în spuză. Doar la 
Tata Pascal luai şi eu o dată luleaua neamţului de-a bine..Oto, uneori, 
purta joben înalt. Eu, nemaiputând suporta, am ieşit şi-am plecat. 
Afară dogorea soarele, care m-a muiat cu totul. Vedeam tot dublu. Pe 
pietonii ce-i întâlneam nu-i puteam ocoli. Dam la dreapta, mă 
împiedecam de ei, o luam la -atânga, tot aşa. În cele din urmă luai 
mijlocul drumului. Noroc că n-am întâlnit-vreun vehicul sau tramvai. 

Sosit la şcoală, portarul se minună când mă văzu. Jobenul lui 
Oto era şifonat rău, iar hainele pline de praf. Se vede că pe drum mai 

făcusem vreo mătanie, două. Mă luă la el în subsol şi mă reţinu acolo 
până ce curtea se potoli, când elevii, după recreaţie, intrară în clase. 
M-am strecurat şi eu uşurel până în odaie şi m-am culcat. 

Intr-un rând, colegii se hotărâră să-i joace o festă lui Ticu 
Dimian. Ticluiră deci o scrisoare ca din partea unei bucătărese, cam 
de următorul conținut: 

Scumpul şi adoratul inimii mele, 

De când te-am văzut mi-ai căzut cu tronc la inimă. Zi şi 
noapte mă gândesc la tine. Ziua când mestec în rântaş sau prăjesc 
chiftele, gândul meu la tine zboară. Te iubesc c-o amoare — 
adevărată. Vino pân la mine barem o dată. Seara după 9 baţi la 
fereastra a doua de subsol. Acolo-i odaia mea. Te aştept cu chiftele şi 
pancove calde. 

A ta pur tu jur 

Reveica 

Puseră scrisoarea în plic, pe care scriseră adresa 

Dlui 

Ci stau 

subdirectorul 

Liceului francez 

O francară, o puseră la cutie şi a doua zi aşteptau să sosească 
factorul. Întâmplarea face ca directorul să se întâlnească cu factorul 
tocmai când acesta da să intre la şcoală. Nefiind corespondență 
multă, directorul îi ia scrisorile şi se urcă sus. 

Ajunge la scrisoarea cu pricina şi-o întoarce şi pe față şi pe 
dos. În cele din urmă îşi zice în gând: „Director este A. Leautey, 
codirector sunt eu. Desigur că cel care a scris-o a greşit terminul de 
codirector scriind subdirector”. Când o deschide şi-i vede conţinutul 
rămâne contrariat. Ce-i de făcut? Aşteaptă până se termină orele şi 
cheamă toți pedagogii la cancelarie. 

Cu scrisoarea în mână şi cu un zâmbet ironic în colțul gurii 
începe: "Dlor, s-a primit aici la cancelarie azi o scrisoare cu 
următoarea adresă. Pe mine nu mă cheamă C.., nici nu sunt 
subdirector, totuşi am deschis-o. lată conținutul. După cetirea ei am 
rămas şi mai nedumerit. Nu mă cheamă C., nu sunt subdirector, nu 
cunosc nici o Raveică bucătăreasă şi n-am avut niciodată preferință 
pentru chiftele marinate sau pancofe ardeleneşti. Cine crede că-i 
aparține să vină să şi-o ia”. Cu prezența lui de spirit, directorul 
înţelese îndată că-i vorba de o farsă. Om inteligent, de o cultură vastă, 
după tată francez, după mamă englez — supus francez, născut pe un 

vapor englez. Ştia perfect ambele limbi. În franțuzeşte a publicat 
manuale -didactice, pe vremuri bine apreciate. lar când s-a ținut 
primul examen de capacitate de limba engleză, Lolliot fu numit în 
comisia examinatoare, neavând specialişti, deşi el personal n-avea 
dreptul să se prezinte candidat la un asemenea examen, neposedând 
titlurile echivalate cerute de regulament şi nefiind cetățean român. Pe 
atunci, cetățenia se obținea prin vot special în parlament. 

Ne-am dat multă osteneală să-i găsim cumva şi lui vreun 
cusur şi am reuşit. 

Intrase de curând în serviciul şcoalei o pereche de oameni din 
Ardeal — el portar, ea la curățenie în dormitoare. Fata lor, Toderiţa, o 
codană de vreo 15-16 ani, era de o frumuseţe răpitoare. Păr blond englez, 
ochi albaştri, tenul să-l tai c-un fir de păr, cu bujori în obraji, corp mlădios, 
sâni proeminenți, cu o voce dulce, avea un râs care curge în triluri şi 
cascade printre şirul de mărgăritare şi buze roşii fragă coaptă. 

Era pusă să şteargă prin cancelarie sau să ajute mă-sii la 
curățenie. 

Intr-o zi, directorul, fiind aglomerat de lucrări la cancelarie, 
nu se putu duce la masă. Comandă un scrob moale şi un biftec în 
sânge. Toderița pregăti tava ȘI plecă. Noi stam la pândă. Când se 
întoarse Toderițţa, pe obrajii ei se Sia tedu două ovale încadrate cu 
gălbenuş de ou. Am înțeles. 


Student la universitate 

Sosit în Bucureşti, prima g grijă mi-a fost — cum era firesc — să 
văd unde-mi voi pleca capul şi cu ce-mi voi duce existența. Acestea o 
dată asigurate, mă puteam - gândi şi la viitorul ma! îndepărtat, la 
frecventarea universităţii. î 

Gândul meu fusese să urmez podurile şi şoselele, dar mi se 
spuse că la poduri trebuie să urmezi regulat, că sunt ore multe, că 
frecvenţa este obligatorie. 

Mă uitai deci cu părere de rău în urma lui Enea Bodnărcscu, fiul 
poetului bucovinean Samson Bodnărescu, prietinul de universitate Și 
litere al lui I.Slavici', când acesta porni la examenul de admitere şi 
renunţa! cu regret. Totuşi, când se întoarse de la examenul la care fusese 
respins, îi cerui problemele, pe care le.rezolvai cu ușurință. Repretul, 


i loan Slavici (1848-1925), scriitor. 

acum, îmi fu şi mai mare. Dar mă resemnai. Nu la toți le e dat să-şi 
satisfacă dorințele. Şi câte alte decepții mă aşteptau în viață! 

La Drept nu voiam să mă înscriu. Îl consideram prea 
neserios. Îmi mai rămânea Facultatea de Litere, la care mă înscrisei 
fără să-i cunosc prea bine organizarea. 

Inscrierea ]â universitate pentru noi, ardelenii, se făcea cu 
oarecare dificultate, trebuind să ne echivalăm mai întâi diploma de 
maturitate, peste care în fine am trecut şi m-am înscris în toamna 
anului 1896/97. 

„ Profesori la Litere erau cu nemiluita, ore nenumărate, timp 
foarte puţin din cauza ocupației de la liceu. Pe cine să-l urmezi, pe 
care să-l laşi? V.Ureche' şi D. Onciul? trebuiau urmaţi căci predau 
istoria românilor, pe care noi n-o făcuserăm în liceu. Tocilescu” 
trebuia urmat, deoarece cei de la filologie dedeau examen de 
arheologie şi epigrafie. Se cerea la finele anului I examen de 
psihologie şi logică, deci trebuia să urmezi la Maiorescu“ şi 
Crăciunescu. Apoi se mai cerea examen la istoria limbei ŞI literaturii 
române cu Hăsdeuf, greaca cu Francudi”, italiana cu Frollos, latina cu 
Quintescu?. 

Să le urmez pe toate era imposibil: Pe Hăsdeu l-am văzut de 
două ori la universitate, o dată la un curs, a doua oară la examen, pe 
Francudi numai la examen. Totuşi, am reuşit la amândoi, pregătindu- 
mă după notițele colegilor. Evolceanu'”, în anul I, mi-a dat un text 


! Vasile Alexandrescu-Urechia (1834-1901), scriitor şi istoric, profesor la catedra de 
literatură română a Universităţii din Bucureşti, ministru în câteva guverne. 

2 Dimitrie Onciul (1856-1923), istoric, profesor la Universitatea din Bucureşti. 
* Grigore Tocilescu (1850-1909), istoric şi arheolog, profesor la Universitatea din 
Bucureşti. 
4 Titu Maiorescu (1840-1917), critic literar, profesor la Universitatea din Bucureşti. 
* loan Crăciunescu (1845-1909), profesor de pedagogie şi estetică la Universitatea 
din Bucureşti. 
* Bogdan Petriceicu Hasdeu (1838-1907), filolog, scriitor şi istoric, membru al 
Academiei Române. 
7 Epaminonda Francudi (1829-1897), profesor de limba ŞI literatură greacă la 
Universitatea din Bucureşti. 
Giovanni Frollo (1832-1899), profesor de limbi neolatine la Universitatea din 
Bucureşti. 
? Nicolae Quintescu (1841-1913), critic literar şi traducător, profesor de limba ŞI 
literatura latină la Universitatea din Bucureşti, membru al Academiei Române. 
10 Dumitru Evolceanu (1856-1938), proiesor la Universitatea din Bucureşti, unde i-a 
succedat lui N. Quintescu. 

nepregătit, pe care l-am tradus şi interpretat bine şi am trecut. În anul 
al doilea, i-am urmat cursul. 

Frollo, un om bătrân şi fără vlagă, explicând c-o voce stinsă 
de la catedră literatura limbilor romanice, îşi agita neîncetat un neg 
pe care-l avea în frunte, iar la noi în bancă abia se strecura.câte un 
nume propriu — Petrarca, Madona Laura, Miguel! Cervantes, Don 
Quichotte, Torquato Tasso, Leopardi etc. Notițe n-aveai de la cine să 
împrumuţi, ceva în româneşte nu se găsea tipărit. Am lăsat deci 
cursul în plata sfântului, am recurs la o istorie a literaturii romanice în 
limba germană. Reuşita la examen a fost satisfăcătoare. 

Pe Maiorescu l-am urmat nu numai din datorie, ci ŞI de 
plăcere. Când l-am cunoscut, era om între două vârste, cărunt la păr şi 
rumen la față, cu barba-n cioc (țăcălie),“cu fruntea lată foarte 
bombată, cu sprâncene stufoase, de sub care te“străfulgerau doi ochi 
pătrunzători, cu vorba şi gesturi ponderate. Cursul îl ţinea liber, 
ghidându-se după o mică fițuică cât foița de țigare, stând în picioare 
la catedră. În timpul explicării, ținea în permanență degetul mare de: 
la mâna dreaptă vârit între nasturii de la vestă. Dicţiune mai 
frumoasă, mai aleasă, ca a lui Maiorescu, n-am întâlnit în viață, decât 
mult mai târziu la Erich Schmidt!, de la Universitatea din Berlin, care 
preda istoria literaturii germane. 

De dragul cursului, l-am audiat pe Maiorescu tot timpul cât 
am fost student, mai ales la istoria filosofiei contimporane, deşi nu 
eram înscris la filosofie. 

Sala nr. 4 de la universitate, marțea şi joia de la 5 „30, când 
ținea cursul, era înțesată de lume. Trebuia să vii cu un ceas; două mai 
devreme, ca să-ţi găseşti loc de șezut. Altfel, steteai în picioare: Alții, 
shemuiţi pe catedră, ÎŞI luau notițe pe genunchi. Dna Maiorescu” era 
nelipsită de la cursuri. | 

Când intra în sală, se făcea o linişte mormântală, îşi făcea loc 
printre studenți până la catedră, se oprea un moment, până ce nu se. 
mai auzea nici O foşnitură. Mai întâi încet, cumpănit, până ce-şi 
căpăta verva, apoi din ce în ce mai aprins, dar totdeauna cumpănit. - 

Dacă-ţi vorbea de Kant”, într-o oră te făcea adept al acestuia. 





! Erich Schinidt (1853-1913), istoric literar, profesor la Universitatea din Berlin. 
2 Ana Maiorescu (1854-1914), traducătoare, soția lui Titu Maiorescu, 
? Immanuel Kant (1724-1804), filosof german; 

Când vorbea de Auguste Comte!, deveneai pozitivist sadea, 
atâta putere de convingere avea neîntrecutul şi inegalatul magistru al 
cuvântului românesc. 

Ii purtam atâta respect încât, când îmi pronunță numele să 
răspund la psihologie, mă făcu: roşu ca racu?, naintea ochilor vedeam 
stele verzi, urechile-mi vâjiiau. Probabil că observă turburarea mea, 
căci, în loc să-mi pună întrebarea, se adresă colegilor şi spuse: „Cei 
care mai au de dat examen la mine să vină joi la 4,30, înaintea 
cursului de istoria filosofiei”. 

Când a crezut că m-am liniştit, îmi pune întrebarea şi aşteaptă 
cu răbdare răspunsul. Când am terminat, mă întreabă dacă sunt 
ardelean. Apoi: „D-voastră, ardelenii, vă legați prea mult de 
intelectualismul lui Herbart”. Nu e bine să priviţi chestia numai dintr- 
un singur punct de vedere”. Nici până astăzi nu ştiu nici ce întrebare 
mi s-a pus, nici răspunsul ce l-am dat; dar se vede că n-a fost rău, 
deoarece mi-a dat bilă albă. 


16.I[.1945 


Pe Gr. Tocilescu l-am urmat şi am dat examen la...”, fără să 
am vreodată în viață nevoie de ştiinţa cursurilor lui. 

După anul comun, literele se scindau în două: filologia 
clasică şi modernă. M-am înscris la filologia modernă. Tocmai pe 
atunci, profesorii, tineri cu pregătiri temeinice veniră să ocupe 
catedre de specialitate: Evolceanu latina, Burileanu“, greaca; 
O.Densuşanu” istoria literaturii române, M. Dragomirescu“ estetica 
literară, Rădulescu Motru filosofia, Pompiliu Eliad” franceza. 

Noi cei de la filologia modernă, conform regulamentului, 
eram obligați să urmăm o limbă modernă: franceza sau germana. 


' Auguste Comte (1793-1857), filosof francez. 
2 Friedrich Herbart (1776-1841), filosof german. (Titu Maiorescu susținea, la 
Universitatea din București, din 1884, un curs de istoria filosofiei.) 
” Text indescifrabil. 
* Dimitrie Burileanu (1869- ?), profesor de elină la Universitatea din Bucureşti. 
5 Ovid Densusianu (1873-1938), lingvist, critic literar, scriitor, profesor la 
Universitatea din Bucureşti. 

Mihail Dragomirescu (1868-1942), estetician şi critic literar, profesor la 
Universitatea din București. 

Pompiliu Eliade (1869-1914), istoric literar, profesor la Universitatea din 
București, membru al Academiei Române. 

Catedră de germană nu exista. Deci, vrând-nevrând, trebuia să urmez 
franceza. Dificil pentru mine, care nu făcusem franceza în liceu. 

Un an de pedagog la liceul francez îmi dezmorțise puțin 
urechea pentru înțelegerea vorbirii franceze. Chiar şi o mică 
conversație franceză puteam s-o rup. Cu mare greutate şi 'cu 
dicționarul la îndemână începeam să descifrez şi uşoare texte în 
această limbă. De scris şi gramatică franceză însă nu putea fi vorba. 
Acestea rămaseră pentru mine până în ziua de astăzi terra incognita. 

Pompiliu Eliad, un om mic de statură, pipernicit, cu părul 
vulvoi, fire excesiv de nervoasă, era de o vervă diabolică. Pronunța 
aşa de frumos franțuzeşte, cu cultura lui vastă lăcând neîncetat 
incursiuni comparative cu alte literaturi europene — italiană, spaniolă, 
germană, încât m-a captivat şi i-am-urmat cu drag cursul până la: 
finele anului. De notițe la cursuri nu putea fi vorba, căci nu știam 
scrie. Ne-a vorbit în anul acela despre epopeea poporală franceză şi 
în special La chanson de Roland. Era pe timpul când- marele Gaston 
Paris!, cu câţiva ani înainte (1890), făcuse senzaționala descoperire a 
manuscrisului celei dintâi epopei poporale franceze, tocmai atunci 
când criticii literari afirmau cu tărie că francejii n- au avut o epopee 
poporală. - 

Comparaţiile pe care “Eliade le făcea cu scene, acțiuni, 
personagii din Nibelungenlied, epopeea poporală germană cunoscută 
bine de mine, mă încântau. Eram în al nouălea cer de fericit. 

Dar în curând se ivi şi proza vieţii. Se apropia sfârşitul de an 
şi trebuia să dăm examen de franțuzeşte la Eliade. Mai întâi ne dădu 
o temă de casă, “Analiza literară a epopeei Chanson de Roland, 
insistând în special asupra caracterizării personagiilor”. Ca examen 
oral era să susţinem cu argumente şi citaţii cele afirmate în lucrare. 
Ce-i de făcut? Cum s-o ştiu scoate la capăt? Mi-aduc aminte că în 
liceu tradusesem la ora de limba germană, din manualul. de clasă, 
vreo două pagini din nişte romanțe spaniole traduse în nemțeşte de 
Herder. Mă duc la librărie şi consult vreo câteva cataloage cu cărți 
nemțeşti. În “Universal Bibliothek” găsesc nr......, intitulat Der Cid 
PPR ” de Herder. Cumpăr exemplarul şi-l cetesc până la sfârşit. 
Conţinutul era absolut identic cu cel din Chanson de Roland, pe care 





! Gaston Paris (1839-1903), medievist francez, academician. | 
2 Johann Gottfried Herder (1744- 1803), filosof şi estetician german. A tradus Cidul 


(1803). 
2 Locuri goale în manuscris. 

un prietin o avea în editura Nationale Bibliothek. Eram salvat. Ticu 
Dimian, prietinul meu, era în aceeaşi categorie cu mine. Ne apucăm 
împreună de lucru şi facem câte o lucrare de proporţii respectabile. 
Citaţiunile le scriem în nemţeşte, indicând pagina şi autorul de unde 
citasem. Dăm lucrările şi aşteptăm. 

Profesorul, acasă, începe să corecteze şi dă de lucrările 
noastre. Rămâne tablou. Ce să crează? E pe lumea asta sau pe altă 
lume? Este el profesor de franceză sau de germană? Nu cumva are 
febră şi aiurează? Se uită din nou peste lucrări. Nu cumva îl înşală 
vederea? Descifrează lămurit citaţii germane. Închide lucrările şi 
pleacă la primblare, să-şi potolească nervii care începuseră să vibreze 
neobişnuit. Intors acasă, reia lucrările, reciteşte pentru a nu ştiu câta 
oară citațiile nemţeşti, apoi îşi zice: „desigur nişte nebuni, au voit să- 
şi bată joc de mine” — şi ne trânteşte fiecăruia câte un doi. Profesorul 
însă n-are linişte. După ce termină o serie de lucrări, le ia din nou pe 
ale noastre, le ceteşte şi constată că nu sunt rele. Face abstracţie de 
citaţii, şterge pe doi şi scrie şase, doar oamenii au muncit! După o zi 
de meditare, reia lucrările, şterge pe şase şi scrie iar doi. 

A treia zi, zi de curs, şterge pe doi, lasă lucrările 
neclasificate, le pune în servietă şi vine la universitate. 

„Domnilor, lucrările Dv. sunt relativ destul de bune, dar două 
din ele mi-au cauzat multă bătaie de cap. Cine sunt ăia, Sporea şi 
Dimian? Ce aţi crezut, să vă bateţi joc de mine?”. 

„Domnule profesor, noi suntem ardeleni. N-am învăţat în 
liceu limba franceză. Am urmat cursurile regulat. Nu ştim scrie, nici 
gramatica franceză. Am crezut că e mai onest dacă întrebuințăm 
textul german decât să plătim cuiva să ne facă lucrarea. In cazul 
acesta, noi şi aşa ne-am fi putut susține cu aroumente cele afirmate în 
lucrare”. 

Om cuminte, profesorul a înțeles. Ne-a mai pus doar câteva 
întrebări şi ne-a lăsat nota şase. Aşa am terminat examenul de 
franceză. Moartea prea timpurie a lui Eliade a lăsat la universitate un 
gol, care n-a putut fi împlinit nici până astăzi. 

Ovidiu Densuşanu, întors atunci de la studii din streinătate, 
om mic, slăbuţ, cu fața de copil, cu fruntea bombată, părul şi-l purta 
pieptănat într-o parte. Avea o voce pițigăiată, plângătoare, puțin 
peltic, pronunţa pe r franțuzeşte. Cu un picior ceva mai scurt, se 
legăna în mers ca o rață. Deşi era numit la catedra de limba şi 
literatura română, făcea literatura destul de sumar, aprofundând cu 
talentul adevăratului savant istoria limbei române. Cu noi şi-a început 

el istoria limbii pe care o publică în franţuzeşte —Histoire de la 
langue roumaine. Studiul lui mă pasiona. În special eram încântat de 
metoda ştiinţifică pe care o întrebuința în argumentări. 

Cunoscând destul de bine limba, îmi. făcea plăcere să 
urmăresc cu atenție argumentările savanților cercetători germani pe 
care îi cila profesorul nostru, cum €rau........cee nenea 

În special, ca ardelean, mă pasionau argumentele filologice 
ce se aduceau pentru continuitatea românilor în Dacia și unitatea 
limbei române. În curând, fui remarcat de profesor şi devenii unul 
dintre favoriţii. lui. La seminar, nu era oră în care să nu mi se ceară 
părerea. Numai ce-l auzeai:"Domnu' Sporea de ce părhere este?”. 
Mi-am iubit profesorul, iar el a ştiut să mă aprecieze. Păcat că mai 
târziu s-a apucat să scrie literatură şi mai ales să facă critică literară, 
căci în istoria limbii a rămas până acum neîntrecut. 

Dimitrie Onciul, bucovinean de origine, era un om voinic 
bine legat, ca un trunchi, cu capul mare cât un ciubăr, avea un păr 
bogat puțin ondulat, pieptănat în sus, privire pătrunzătoare, voce de 
bariton detunătoare. Era direct înspăimântător când ţi se adresa. 

Era şchiop de un picior şi purta întotdeauna baston. 

Om tacticos, şedea la catedră şi îşi cetea cursul după metoda 
germană. Niciodată nu l-am văzut expunându-şi cursul liber, aşa cum 
făceau profeșorii care adoptaseră metoda franceză. 

Se zice că şi acasă lucra încet, metodic, meticulos, cu halba 
de bere alăturea. Poate că de aceea a scris şi publicat puţin în viaţă. 
Bănuiesc că făcea şi refăcea de cinci-şase ori o frază până să-i dea 
ultima formă. De aceea, ce publica era impecabil din toate punctele 
de vedere — fond, formă şi veracitate. Adevărate fraze sculpturale. 

Broşurica Introducere la istoria românilor îi face cinste şi va 
rămânea un monument de preţ în istoria românească. Cursul lui s-a 
litografiat, deci avurăm după ce să ne pregătim. Dar era vai de pielea 
aceluia care la răspunsuri spunea aberaţii sau neadevăruri. 

Când se scula de la catedră, se proptea în piciorul cel mai 
lung şi, aplecându-se peste catedră, detuna „Domnișoară, cum poți 
susține asemenea prăpăstii?”, înghețam cu toții, iar respectivei i se 
muia banca sub ea. 

Am trecut cu bine peste toate examenele câte aveam de dat la 
Onciul. 





! Loc gol în manuscris. 

17.11.1945 

Coco Dumitrescu!, la ale cărui cursuri de pedagogie erau 
obligaţi să urmeze toți studenţii de la Științe şi Litere, dedea rar pe la 
universitate. Îi plăcea mai degrabă să stea naintea unui pahar de 
tizană la Durro decât să vină la cursuri. Avea capul mare, părul 
cărunt îl purta scurt, nasul acvilin, ochii mici, barbă rotundă, vocea 
vecinic răguşită, ca a unui chefliu după o noapte albă. Avea vecinic 
un zâmbet sarcastic pe buze. Chiar îi plăcea să strecoare vorbe de 
spirit şi ironii în expunerea cursului. Prelegerile le ţinea seara, în sala 
nr. 4, de la 8 la 10. Uneori îl aşteptam zadamic săptămâni de-a 
rândul. Intr-un rând, îi trăsni ideea unuia dintre studenți să trimită 
trăsura după el la Durro, în dosul Băncii Naţionale. Nu s-a supărat 
pentru acest gest. Şi-a băut în linişte tizana, lăsând trăsura să aştepte. 
Apoi, fund târziu, s-a urcat în ea şi a luat-o spre casă în Calea 
Rahovei, la Seminarul pedagogic, unde era director. 

Era foarte inteligent, expunea cu multă aparenţă de savantlâc, 
ideile marilor pedagogi. De altfel, în unele privinţe, bine pregătit, 
bine informat. El a fost raportorul legii reformei învățământului a lui 
Spiru Haret, din 1898. E verosimil că dânsul a fost chiar redactorul 
legii şi colaboratorul ministrului şcoalei. Păcat de inteligenţa lui; căci 
dacă n-ar fi fost așa comod, putea să aducă reale servicii 
învățământului. 

l-am ascultat şi prelegerile ţinute ca director la Seminarul 
pedagogic. În ce priveşte limbile moderne, era adeptul metodei 
directe, fără gramatică, fără scheme de declinări şi conjugări, fără 
traduceri în. limba maternă, ci numai vorbire directă în limba 
respectivă. Această metodă se manifesta pe atunci în toate statele, ca 
o reacțiune contra gramaticismului şi formalismului exagerat de până 
atunci. Chiar în programele analitice se dedeau îndrumări precise de 
abandonarea sistemizărilor. La ştiinţe naturale să nu se facă 
clasificări, să se abandoneze sistemul grupărilor în familii, genuri, 
clase. La limba română să se facă observaţiile gramaticale numai 
incidental, când fenomenul se întâlneşte în text. 

Manualele de pe vremea aceea au apărut ținând seama de 
îndrumările pedagogice oficiale. 





! Constantin Dimitrescu — laşi (1849-1923), estetician, profesor la Universitatea din 
Bucureşti, director (1899-1919) al Seminarului pedagogic. 

Rezultatele n-au fost prea strălucite, până ce s-a ajuns la 
calea sănătoasă de mijloc, aurea mediocritas. Nici formalism 
exagerat, nici empirism ilimitat. 

Am avut şi eu de furcă cu Coco Dumitrescu. 

Ne luaserăm licenţa eu şi prietinul Dimian. Diplomele 
trebuiau iscălite de rector, adecă de Coco Dumitrescu, spre a ne putea 
înscrie la capacitatea care se apropia. Aşteptăm noi o săptămână, 
două, o lună şi diplomele nu ni se eliberează. Ne ducem la decanul 
facultății, la I.Bogdan. Îi expunem cazul, cercetează şi constată că 
diplomele nu-s iscălite. Ne molcomi că va vorbi cu rectorul. lar o 
serie de aşteptări zadarnice. 

În cele din urmă, ne hotărâm pentru un act eroic. Ne luăm 
merinde pe ziua întreagă şi: ne instalăm în curlea seminarului. 
Trimitem servitorul să anunţe că suntem jos în curte. Nici un răspuns. 
Angajăm un comisioner, care să-i ducă o scrisoare din partea noastră 
că suntem Jos şi-l aşteptăm să-l vorbim. Nimic: Înspre seară, îi dăm o 
telegramă fulger, în care spunem că-l aşteptăm de azi dimineaţă să ne 
iscălească diplomele. Nici o mişcare. 

În fine, pe înserate trimete după o trăsură ŞI se coboară să 
plece în oraş. Îl acostăm şi îi spunem păsul. 

- „Cum? Dvs. nu cunoaşteţi regulile bunei cuviinţe? La ora 
asta molestați oamenii pentru chestii care se rezolvă în ore de 
birou?”. Şi, fără să aştepte răspunsul nostru, se urcă în trăsură şi 
pleacă. 

Ne-am plâns din nou decanului, care ne-a înscris la examen 
sub rezerva prezentării ulterioare a diplomei. 

De multe ori, aceeaşi soarte îi aştepta şi pe bieţii candidaţi pe 
la examenele de capacitate, care steteau cu săptămânile, chiar cu 
lunile, prin Bucureşti, până să li se publice rezultatul sau :să fie 
examinați,. din cauza neglijenței şi nepăsării profesorului : de 
pedagogie. Şi cam rar comisii în care Coco să nu figureze ca 
preşedinte. S-au întâmplat cazuri când membrii comisiei au trimis. 
trăsura după dânsul la Durro sau Cosma, de-l aducea ia examen. 

La cursuri, când nu era pregătit — şi 'aceasta se întâmpla 
deseori —, începea: „Aşa cum aminteam rândul trecut...”. Dând 
chipurile un rezumat al lecției precedente, făcea o expunere atât de: 
amplă, încât pentru lecţia cea nouă abia mai rămâneau 10-15 minute. 

La şedinţele Seminarului pedagogic, asculta expunerile: 
candidaţilor, carc de obicei se pregăteau temeinic, cu consultări şi 
citate din tot felul de autori, care discutau aprins în contradictoriu cu 

colegii. Cu inteligenţa lui scăpărătoare, culegea tot ce era bun în 
ideile care se ventilaseră, apoi cu zîmbetu-i sarcastic pe buze, 
caterisea sau aproba ca un pontif de pe amvon. Aşa l-am cunoscut pe 
Coco. 


18.11.1945 

De ce oare interiorul sufletului meu mă zoreşte să grăbesc cu 
aceste memorii? Nu cumva natura intimă a mea presimte că în curând 
vor surveni evenimente care mă vor împiedeca temporar, sau poate 
pentru totdeauna, să-mi continuu opera începută? 

Unul dintre cei mai tineri profesori ai facultăţii de litere era 
Neculai lorga. Om înalt, subțirel, puţin adus de spate, cu pasul 
vecinic grăbit, avea un cap țuguiat în sus, fața prelungă, fruntea 
interminabilă, ochi ageri cu care clipea des, barbă lungă, un nas 
ascuns în mustăți, purta pălărie neagră cu boruri mari şi un pardesiu 
cu pelerină scurtă, cam ca rasa preoților catolici, iar în mână umbrelă 
sau baston. | 

Avea o voce înțăglată. Pronunţa pe r franțuzeşte. 

Era dobă de carte. Când vorbea, făcea atâtea paranteze şi 
digresiuni încât, dacă nu erai atent, te pierdeai în ele ca într-o pădure 
deasă. Vorbea de obicei în fraze lungi, greoaie, sau în perioade 
interminabile, caracteristica savanților care, când vorbesc, le gâlgâie 
ideile năvalnic. Avea deci stil german, deşi cu bogată cultură latină. 
Cunoştea şi vorbea multe limbi. Ştia literatura şi istoria amănunțită a 
tuturor popoarelor europene. Istoria Imperiului Otoman este cea mai 
documentată istorie care s-a scris până acuma la turci. Avea o 
memorie fantastică. Scria cele mai aride chestii de istorie după 
memorie, făcând chiar citații, pe care vreo 5-6 studenți din anul ultim 
erau angajați să le caute prin diferite opere, spre a le indica pagina şi 
aliniatul. 

Fire neastâmpărată, mobilă ca argintul viu. Nu-şi găsea stare, 
nici alinare. Atâtea cărți câte a scris lorga n-a scris nimeni în țara 
românească. 

Revista “Neamul românesc”! şi “Floarea darurilor”? le 
redacta şi le conducea aproape singur. Adeseori îşi scna articolele de 
pazetă între două feluri de mâncare, în decursul mesii. 


32 





1 «Neamul românesc», ziar condus de N. Iorga, a apărut între 1906-1940. 


Memorialistui are în vedere, probabil, «Neamul românesc literan» 
2 “Floarea darurilor”, revistă apărută în 1907, sub conducerea lui N. Iorga. 

Era om de o voinţă implacabilă. Şi-a pus de gând să formeze 
din târguşorul Vălenii de Munte un centru de cultură ca Jena, în 
Germania, şi a reuşit. Acolo a pus bazele Universității poporale care 
mai ales pentru intelectualii ardeleni, devenise un izvor de adăpare, 
de reculegere, de reconfortare. 

Acolo înființă şcoala de misionare şi cea de meserii. Acolo 
înființă o tipografie şi o casă de editură proprie. Toate acestea erau 
doar mici anexe la vasta lui activitate ştiinţifică, literară şi politică. 

L-am urmărit consultând cărți la Academie. Cetea cu o aşa de 
uimitoare iuțeală, încât doi servitori erau în permanență ocupați, unul 
să-l aducă opere şi manuscrise, altul să le care înapoi. -Seara, când 
pleca Iorga, bibliotecarul era istovit. 

Era un om care nu cunoştea ce-i frica sau teroarea. Poate că 
chiar această fire a lui i-a adus pieirea pe timpul legionarilor! 

Eram la laşi, în timpul războiului mondial. Armata puterilor 
centrale era la câțiva paşi de noi. Se vorbea insistent de triunghiul 
morții. lorga, într-o sală neîncălzită a facultății de medicină, îşi ţinea 
imperturbabi! cele 10 prelegeri intitulate “Originea şi dezvoltarea 
statului austriac”, în care demonstra istoriceşte că Ardealul, de drept, 
ne revine nouă, că Austria n-are nici îndreptăţirea istorică, nici 
autoritatea necesară să rețină sub jug atâtea naţionalităţi care doresc 
libertatea, căci "...nu Austria şi-a crescut popoarele, le-a găzduit 
Chiar, culegându-le de pe drumurile migraţiunilor fără rost şi fără 
țintă supt adăpostul sigur al politicei sale .tradiţionale. Ci că, 
dimpotrivă, aceste popoare, toate, au venit gata formate, având, dacă 
nu conştiinţă, măcar instinctul valorii lor şi o întreagă comoară de 
amintiri, care sunt numai ale lor şi că hazarduri care nu sunt măcar 
ale unei înfrângeri, ci numai ale unor combinaţii dinastice, în vremea 
când peste mulțimi hotărau samavolnic principii.... Deci zadarnice, 
condamnate vor rămânea toate încercările economice şi culturale de a 
da unei viitoare. Europe mijlocii o trăinicie mai mare decât a nevoilor 
unei apărări desperate, fără să fie după salvare — dacă se poate spera ” 
într-ânsa — o a doua zi de bună înțelegere şi de conlucrare”. Aşa 
vorbea ncînfricatul lorga, când la porțile cetăţii de salvare a 
românismului răsuna bubuitul tunului german. 


19.J1.1945 

Primul examen dat la.profesorul Iorga a fost în scris. Ni se 
dăduse “Cauzele şi efectele cruciadelor asupra Europei “, căci el 
preda la universitate istoria medie şi modernă. O spun aceasta 

deoarece ar fi putut preda cu aceeaşi competință de erudit istoria 
literaturii române, istoria romanilor, raporturi diplomatice între 
diferite state europene, limbile clasice latina şi greaca. Se vede că nu 
1-a displăcut lucrarea mea, deoarece mi-a dat nota 8, notă rezervată 
pentru studenţii înscrişi la specialitatea “istoria”. Apoi a cerut relații 
de la studenți în ora de seminar, cine este studentul Sporea, că a 
lucrat tema bine. 

Ultimul examen pe care aveam să-l dau cu dânsul îl 
scăpasem în sesiunea de toamnă, deoarece mă întorsesem târziu de la 
armată. Deoarece urma să mă prezint prin ianuarie la licență, trebuia 
să dau şi acest ultim examen pe care-l mai aveam. Mă dusei în 
cancelarie, dar n-ajunsei să-i pot vorbi. Rugai pe ]. Bogdan să-i 
vorbească, să-l convingă că a fost un caz de forță majoră de nu m-am 
prezentat. In fine, a cedat şi mi-a fixat examenul într-o duminecă 
dimineața. Avusese peste noapte o nevralgie grozavă, sosise la 
universitate cu falca umflată. Când intră în sala nr. 4, geamurile erau 
deschise. În loc de bună ziua, aruncă băţul pe catedră şi începe: „„În 
loc să stau acasă să-mi văd de boală, să vin aici în curentul ăsta 
mizerabil să ţin examen cu neisprăviţi de ăştia”. Şi începu să se 
primble, ținându-se cu mâna de falca umflată. Ferestrele erau înalte. 
Dar la auzul vorbelor celora, nici nu ştiu cum m-am cățărat pe sus de 
am închis toate peamurile. Acest intermezzo a folosit la ceva. Ne-am 
calmat, Şi eu, şi profesorul. Mi-a pus mai multe întrebări. Cătră sfârşit 
îi revenise buna dispoziţie, încât făcu chiar nişte glume pe socoteala 
unor personagii istorice. Aşa am terminat ultimul examen la lorga. 


20.11.1945 

În timpul studenţiei am urmat şi pe Rădulescu Motru, nou 
venit de la studii din streinătate. Mă interesa în special sistemul de 
funcţionare al seminarului lui, imitație a seminariilor germane, pe 
unde îşi făcuse el studiile. Pe când ceilalți profesori, în orele de 
seminar — atunci la început — se limitau numai la completarea 
cursurilor, Motru introduse o inovaţie. Lua o problemă uneori chiar 
independentă de curs, sau numai în legătură tangențială cu cursul, pe 
care o studia din toate punctele de vedere. Dedea deci fiecărui student 
o operă care privea chestiunea. Când se terminau toate lucrările, se 
dscutau şi se trăgeau concluzii, elucidându-se pe deplin problema. 
Pregătea, cu alte cuvinte, pe studenți pentru viitori cercetători 
ştiinţifici, tinându-i şi după terminare în legătură cu universitatea, aşa 
după cum se practica în Germania. 

Am mai observat la seminarul lui Motru un fenomen pe care 
vreau să-l scot aici în relief. S-au întîmplat cazuri când un student sau 
altul veneau cu câte un pasagiu din opera de studiat pe care nu-l 
înțelegeau şi voiau să fie lămuriţi. Profesorul îl punea să cetească 
pasagiul o dată, de două ori, de nouă ori. Îi întreba de fiecare dată ce 
a înțeles şi până ce nu era lămurit nu-l slăbea. Atunci el ne-a făcut o 
mărturisire demnă de reținut: „Credeţi că eu am înţeles toate cărțile 
pe care le-am citit? Le-am recitit şi răscitit până ce le-am înţeles”. 

Aşa a fost Motru ca personalitate şi aşa a evoluat. La început 
obscur şi încâlcit, încât abia-abia înţelegeam ce vrea să spună sau să 
scrie, apoi din ce în ce mai clar, până ce a ajuns să se formeze aşa 
cum îl cunoaştem astăzi: cel mai profund gânditor al românilor. 


Examenul de licenţă 

Terminasem toate examenele câte se cereau spre a mă putea 
prezenta la licenţă, însă aveam o mare dificultate, care se cerea a fi 
rezolvată. Studenţilor de la filologia modernă li se pretindea Ja licență 
şi un examen de limba şi literatura franceză sau germană. Întrucât eu, 
ca ardelean, nu făcusem franceza în liceu, nu aveam curajul să-mi 
aleg franceza. Aş fi căzut cu siguranță, deoarece nu ştiam scrie 
franțuzeşte. Catedra de germană încă nu se înființase!. Ce-aveam de 
făcut? Am înaintat un memoriu la rectorat arătând situaţia şi am cerut 
să se instituie o comisie care să mă examineze la limba şi literatura 
germană. Rectoratul a. apreciat şi înţeles: situația. S-au numit în 
comisie lon Bogdan, președinte, Onciul şi Motru, membri. 

Astfel am trecut licenţa, fiind cel dintâi student al facultăţii 
de litere care şi-a luat licenţa în filologia modernă cu limba germană. 


Congresele studenţeşti 

Inainte de a încheia cu viața de student, voi spune câteva 
cuvinte despre congresele studenţeşti. 

Acestea constituiau, pe vremuri, evenimente de mare: 
însemnătate. Autoritățile ieşeau înaintea congresiştilor cu' muzica 
militară. În cinstea lor se dedeau banchete din partea primăriilor. 
Şedinţele erau onorate cu prezenţa autorităţilor. La congrese se 
discutau chestii profesionale, cu caracter pur studențesc. Încă nu 
începuse să intre politica, deci dihonia, în rândurile studențimii. 


! Catedra de germanistică a Universităţii din Bucureşti s-a înființat î în anul 1905, sub 
conducerea lui Simion Mândrescu. 

Am luat parte la două congrese — unul la Craiova, al doilea, 
la Tulcea. 

De obicei, studenţii contau pe mesele date de primării, plecau 
cam uşurei la stomah şi la chimir. 

Când am sosit la Craiova, primarul Frumuşanu cu autoritățile 
ne aştepta pe peron. Noi obosiţi de drum şi flămânzi morți, ne 
înghețase inima că vom fi primiţi cu discursuri interminabile. Dar ce 
să vezi, minune! Primarul ne întâmpină cu agreabilele cuvinte care ni 
s-au întipărit pentru totdeauna: „Domnilor studenți! Craiova vă 
salută, cafeaua vă aşteaptă”. Am izbucnit în urale și aplauze și am 
pornit. Cuvinte mai potrivite nu s-ar fi putut găsi. 

La Tulcea, împrejurările se schimbaseră. Discuţiile între 
studenți erau interminabile, pe chestii care nici nu priveau propriu-zis 
interesele studențești. În special se încinse o vehementă discuţie între 
Popescu Pion', președintele studenţimii, şi între Dumitru Cădere?, 
student la Iaşi. “Ulterior am înțeles. Ei erau doi adversari politici. Se 
furişase politica în rândurile studențimii. Nici n-am mai asistat la 
ședințe. M-am dus să vizitez oraşul. Ce mi-a bătut la ochi erau morile 
de vânt nenumărate pe crestele dealurilor şi costumele femeilor 
tulcene, adecă ale țărancelor lipovene. Acestea purtau nişte fuste largi 
multicolore, prinse nu la brâu sau cingători, cum se obişnuieşte, ci 
sus de tot, pe supt sâni, costum pe care l-am întâlnit ulterior în 
Bosnia. 

Când m-am întors, se terminaseră şi discuţiile, şi masa de 
seară. Se prăbiseră să se îmbarce ca să sosim la Sulina, unde ne 
aştepta vaporul să ne ducă la Constanţa. Eu cumpărai ceva merinde 
de drum şi plecai. 

Ghiftuiţi şi bine făcuţi la masa de seară, colegii îşi continuară 
cheful pe şlepuri. 

Cât a fost lumină, am admirat întinsul apelor întretăiate de 
interminabile ostroave cu păpuriș şi trestie. În amurg, am asistat la cel 
mai zgomotos concert al păsărilor de baltă. 

Până am sosit la Sulina, se lăsase o ceaţă atât de deasă, că nu 
vedeai la doi paşi. Poate din acest motiv vaporul n-a plecat decât în 
revărsatul zorilor. La plecare stomahul mi-era gol. îmi rezervasem 
merindea pe mai târziu, dar steteam culcat într-o cabină, cum 


Jon Popescu-Pion va termina Facultatea de Drept la Bucureşti, în 1901. 
2 Dumitru Cădere (1876-1941), profesor la Universitatea « Al.I.Cuza » din laşi, 
mineralog. 

fusesem sfătuit, spre a evita răul de mare. Pe când vaporul părăsea 
rada portului, se ivi soarele mare cât roata carului, galben roşiatic ca 
de aramă. De la orizont până la vapor, săltau şi coborau valuri, valuri 
de foc, cum se reflectau razele pe întinsul apelor. Era o privelişte atât 
de încântătoare cum nu mai văzusem în viaţă. 

Când am ieşit pe punte, gata-gata să-mi vină rău, nu de 
legănarea valurilor mării, ci de ce făcuseră colegii apucați de răul de 
mare. Noroc.că o echipă de marinari ieşi cu hurtumele şi spălă 
puntea, iar pe apă, în jurul vaporului, se îngrămădiră mii de peşti să- 
ŞI culeagă prada. 

Apropiindu- ne de Constanţa, văzul “pădurea de catarge a sute 
de vapoare mari şi mici ancorate în port. Cum cheiul cra destul de 
lung, avui posibilitate să le observ pe rând. Nu mă voi opri la 
descrierea celor văzute. Amintesc doar că, după ce vizitai oraşul, 
angajarăm cu vreo doi colegi un barcagiu să ne ducă cu barca în 
largul mării. Eram prea siguri pe vapor. Voiam să avem senzații mai . 
violente, urcați şi coborîţi de valuri al căror fund n-are sfârşit, 
susținuți doar de câteva scânduri şubrede, atingând apa cu mâna şi 
primind adeseori în obraz stropii lopeţilor vâslașului. Într-adevăr 
avurăm emoții puternice,:căci adia puţin vântul, valurile se măriseră, 
barcagiul cârmuia barca pieptiş cu valurile. Când ne urcam, ni se 
părea că ne răsturnăm cu barca de-a peste capul. Când coboram pe 
val în Jos, ne ţineam unul de altul, un gol, se făcea în tot interiorul 
nostru şi o furnicătură înțepătoare ne străbătea corpul din creştet până 
în tălpi. Ajunşi la mal, ne făcurăm sfânta cruce c-am scăpat. Eram 
obosiţi parc-am fi tras la ; jug. 

De la Constanţa nu m-am întors cu polei ci am profitat de 
ocazie, m-am urcat într-un şlep şi am plecat pe Dunăre în sus, până la 
Călăraşi şi, de acolo, la Cioroiu, locul de naştere al'mamii. Azi 
localitatea se numeşte Roseţi Volnaşi. Acolo trăia încă o nepoată a 
mamii, Anica Nenovici — pe bărbat îl chema Ivanciu Nenovici, 
probabil bulgar de origine, dar un om foarte de treabă şi primitor. 

Aveau gospodărie frumoasă. Oameni bine înstăriți. Casa, de 
altfel ca toate din sat, acoperită cu stuh. Odăile nepodite, cu pământ: 
pe jos, dar încărcate cu de toate. Cuiere lungi cât peretele, de care 
atârnau străchini sau urcioare împodobite cu ştergare de borangic. 
Paturile cu saltele de lână una peste alta, cu câte două rânduri de 
perini ajungeau până în tavan. În tindă, puşi în rând, câteva perechi 
de iminei turceşti înfloraţi. Nu le ghiceam întrebuinţarea. Era pe 

acolo obiceiul că nu intra nimeni încălţat în casă. Se descălța în tindă 
şi-şi lua în picioare o pereche de iminei. 

Grâul, oamenii şi-l păstrau în câte o groapă adâncă de câţiva 
metri, la gură strâmtă, mai jos largă. Inainte de întrebuințare, groapa 
era muruită cu lut, apoi arsă așa de bine încât peretele sticlea. 

Când le-am spus cine sunt, bucuria lor era de nedescris. Nu 
se mai îndurau să mă lase. Am corespondat mulţi ani de-a rândul cu 
ei. Când s-a îmbolnăvit mătuşa şi eu eram profesor la Iaşi, pe lângă 
nenumărate scrisori, mi-a trimis vorbă prin DI Ţepeş, funcționar la 
Banca Naţională, de origine din Roseţi, să mă duc negreşit să facem 
actele de transcriere a averii pe numele meu, deoarece ei n-au copii, 
nici alte rudenii mai apropiate. Nu m-am putut duce, nu ştiu ce s-a 
făcut cu averea lor. 

După o şedere de câteva zile, m-am întors la Bucureşti. 

Pe drum, în tren, eu în clasa a-Ill-a, o duduie foarte nostimă 
într-a [-a. Purtam pălărie cu boruri mari, cum port şi astăzi. Pe drum, 
începurăm 0 conversație pe platforma vagonului. Cum huruitul 
trenului făcea să nu ne putem auzi bine unul pe altul, ne apropiarăm 
din ce în ce mai mult. Când mă aplecai să-i spun ceva, borul pălăriei 
D-şoarei: stinse pe a mea şi curentul mi-o zbură din cap fără să am 
vreme s-o prind. Mă uitai lung după ea, dar n-avui ce să-i fac. Nu 
puteam să sun alarma pentru o pălărie. Rămăsei în capul gol. Pe 
atunci încă nu se introdusese moda să umble oamenii cu capul 
descoperit. În Bucureşti, aş fi luat o trăsură, dacă aş fi avut parale. 
Am pormit-o deci spre casă, fără pălărie. Lumea se oprea şi se uita 
lung, după mine. Alții mă compătimeau şi îşi ziceau unii altora: 
„Sărmanul, i-o fi murit cineva din familie, d-aia umblă în capul gol”. 


Examenul de capacitate 

Prietinul Valentin Bude cetise multă filosofie. În special îl 
pasionase pesimismul lui Seneca! şi Schopenhauer. Dar de când îi 
picase în mână Pesimismul lui Carro”, care sintetizase toate părerile 
pesimiste ale gânditorilor, antice şi modeme, nu te mai puteai 
înțelege cu el. Aveam adeseori împreună discuții interminabile, dar 


„Seneca (4 î.d.Hr.-65 d.Hr.), filosof şi scriitor latin. 

2 Arthur Schopenhauer (1788-1860), filosof german. 
? Probabil Ludovic Carrau (1842-1889), filosof francez. Memorialistul are în vedere 
fie La morale utilitaire (1875), foarte gustată în epocă, fie La Conscience 
psychologique dans l'individu et dans Phistoire (1887). 

nu-l putea; scoate dintr-ale lui. Părea un misogin incorigibil şi 
inadaptabil. Toate argumentările noastre asupra rostului femeiei şi a 
căsătoriei pe lume erau combătute şi răsturnate cu vehemenţă. N- 
aveam ce să-i mai facem, căci era mai tare în argumentări decât noi. 
Incepuse chiar de pe atunci să facă epigrame la adresa sexului 
frumos. Exemple:. . 

E nespus de mare zestrea 

Ce i-o dă bogatul tată, 

Insă de natura — mamă 

Cam slăbuţ e înzestrată. 


Căsătoria e terțet, 

Deşi femeia neagă; 

Devine uneori cvartet, 

Ba chiar orchestră-ntreagă. 


Cât de plastic scriu chinezii! 
Un exemplu ca o mie: 

E: schiţează două dame, 
Vorba ceartă-n loc s-o scrie. 


X câştigă-n cărți nevasta 
Lui Tănase cartoforul. 
Dar câştigă păgubaşul 
Și-a pierdut câştigătorul. 


ÎI aşteaptă rai, ori iadul, 

Pe un tânăr ce se-nsoară? 

După cum ş-alege piatra: 

Preţioasă, ori — de moară. Etc. | 

Terminase licenţa cu un an înaintea mea. Plecând să-şi facă 
stagiul militar, 'noi, Şi în: special, eu in-am angajat să colectez şi să-i 
trimitem un 10 lei lunar, să aibă de cheltuială, ceea ce s-a executat. 
Întors de la armată, fără să spună nici 'un cuvânt şi spre surprinderea 
noastră, se căsătoreşte cu fata învățătorului din sat şi pleacă în 
Germania, la Jena, în voiaj de nuntă, unde rămase tot anul. Când 
făcui eu armata, nu mai era Bude care să mă ajute cum îl ajutasem eu 
pe el. | | | î 
Curând după ce luai licenţa, se-anunță examen de capacitate 
la română şi germană. Eram hotărât să mă prezint la amândouă, 

fiindu-mi materia proaspătă. Îi scriu lui Bude la Jena, îi arăt despre ce 
este vorba şi-l invit să vină în ţară să se înscrie la capacitate. În 
răspuns m-a făcut cu ou şi cu oțet, numindu-mă Filister = materialist. 
Nu m-am lăsat bătut, i-am scris atâta, până ce l-am convins şi a venit 
în ţară. Ne-am pregătit împreună. Dar era material atât de vast de 
parcurs, încât nici să mâncăm nu aveam vreme. Dna Bude ne tăia 
bucățele de slănină sau brânză şi pâine. Noi doar le duceam la gură şi 
mestecam. 

Când seara ne apuca somnul sau oboseala şi nu mai sesizam 
ce studiem, o luam; razna pe străzile oraşului, discutând diferite 
probleme studiate. 

Într-o seară, ni se terminase petrolul după închiderea 
prăvăliilor, deci n-aveam de unde să cumpărăm. Ne-am dus atunci la 
farmacia de serviciu, cumpărăm 1/2 litru benzină, o turnăm în lampă 
şi îi deterăm foc. În mai puţin de cinci minute, toată masa era în 
flăcări. Pun mâna pe plapoma de pe pat şi acopăr toată masa cu ea. 
Norocul făcu că benzina încă nu se scursese jos de pe masă şi deci s-a 
stins înăbuşită. Altfel am fi ars ca şoarecii. 

Nenorocul nostru fu că la acest examen se prezentară, alături 
de noi, apreciatul filolog H.Tiktin de la Iaşi, Schroff“ de la Craiova, 
Spitz de la Ploieşti etc., care ştiau nemţeşte din născare. Deci n-am 
putut fi printre primii reuşiţi. Catedre libere erau însă destule în ţară 
Şi, de la început, nu intenționam să luăm post în Bucureşti. Am 
studiat lista şi am văzut că laşi are două catedre libere. Aveam deci 
şansa să fim şi la începutul carierei didactice tot împreună. Am cerut 
şi am obţinut laşi. 


La armată 

Când mi-a venit rândul să trag sorții, mi-a scris tata la 
Bucureşti să fac ce voi şti, dar să vin să mă prezint negreşit. Scria: 
„Eu am fost atâţia ani cătană la împăratul. Nu mă pot face de ruşinea 
satului să am un ficior dezertor. Apoi tu ştii bine că-s delegatul 
satului la recrutări. Mi-ar crăpa obrazul de ruşine să mă prezuint 
înaintea comisiei cu ficiorul dezertor” 

Ce era să fac? Mi-am procurat un act strein al unuia născut în 
țară. Aşa am putut obține paşaport de liberă trecere prin vama 
Predeal. 





! Heiman Tiktin (1850-1936), lingvist, membru al Academiei Române. 
2 Maximilian Schroff, profesor, autor de manuale şi dicționare franceze şi germane. 

Am fost recrutat fără discuţie. Noi voluntarii aveam dreptul 
să ne alegem arma şi regimentul după plac. Mi-am ales regimentul de 
casă din Viena “Hoch und Deutschmeister” nr. 4, din două motive. 
Cei mai mulți dintre colegii de liceu fiind cu situația materială mai 
bună decât a mea făceau anul de voluntar pe speze proprii, adecă 
aveau dreptul să poarte uniformă proprie, croită şi cusută după 
măsură, dintr-o stofă ceva mai deschisă ca cea cazonă şi de o calitate 
mult superioară. Aveau permisiune să doarmă în oraş şi să mănânce 
în familie. Cei pe spezele statului, cum eram eu, purtam haine, 
bocanci şi capelă cazonă, care nu era permis a le modifica după 
măsura purtătorului, mâncau de la cazan şi locuiau în cazarmă. Nu 

mi-am ales Sibiul, Braşovul, Alba-lulia sau Orăştie, ca să nu fiu PUS 
în stare de inferioritate față de colegii mei. 

_ Consideram anul de armată ca un an-pierdut zadarnic în 
viață. Mi-am zis, de ce nu mi-aş alege un oraş ca Viena, în care sunt 
atâtea de văzut şi de cunoscut. 

Mi-am amânat armata cât am putut, până la terminarea 
studiilor. În anul respectiv, m-am prezentat la cercul de recrutare 
Braşov, de care depindeam. De acolo m-au trimes la Viena. Acolo 
exista un ordin că voluntarii pe spezele statului nu pot face armata în 
orașul imperial de reşedinţă. Mi-au dat tot echipamentul de la Reg. 4 - 
şi m-au trimis în provincie, în Krems an der Donau, orăşel pe Dunăre 
în sus, putemică garnizoană militară. 

Când mi-am pus tot echipamentul în spate, îmi treceau 
curelele prin oase, atâta era de greu. Cu multă sudoare şi oboseală am . 
ajuns în Krems, unde fusei încazarmat. SE 

Eu consideram că ştiu bine nemțeşte şi când colo, aici, văzui 
că nu înţelegeam nimic din ce mi se vorbea. Aici se vorbea în dialect. 
Gradaţii mai aveau obiceiul să-şi cam bată joc de bieţii recruți şi în 
special de cei care nu înțelegeau limba. Intrând într-un salon nou 
„Zug” ca să cer ceva, un gradat mă întâmpină de la uşe şi mi se 
adresează: ;,Sie-Jahrling Sie, moden's Ihre”. Stătui mult să mă 
gândesc până ce descifrai că asta înseamnă Sie Einjăhriger, melden 
Sie sich. 

Mi-a fost excepțional de grea armata la început, mai ales că 
noi voluntarii, în cele dintâi săptămâni, nu eram scutiţi de la corvezi:: 
măturat salonul, coridorul şi curtea, spălatul privăţilor etc. etc. Nu 


! “Tereristule, la raport!” (text german în manuscris) 
86 


CONSTANTIN SPOREA / MEMORII 


eram deprins cu marşurile, încât, în bocancii ceia mari şi grei, repede 
mi s-au umplut tălpile de beşici. Erau bocancii atât de mari, de făceai 
stânga-mprejur şi ei tot cu vârful înainte rămâneau. Nu eram obişnuit 
să port povară grea în spate, dar eram obligaţi să ieşim la câmpul de 
instrucție cu echipamentul complet, probabil pentru a ne antrena. Nu 
puteam suferi frigul numai în tunică, mai ales dimineața pe brumă. 
Atunci mă apuca un cârcel între spete, care nu mă lăsa să respir. 
Aveam şi un căpitan nervos care nu era niciodată mulțămit de cum se 
prezenta compania. Astfel, când celelalte companii erau în repaus, 
compania noastră, a căpitanului Kutitreiber, făcea “culcaţi” pe 
câmpul de instrucție, care se găsea pe dealul Saubugel. 

Se obişnuia pe atunci defilarea pe două rânduri, defilând pe 
front. Un front lung de 75 m cam greu îşi putea păstra linia dreaptă. 
Când se apropia compania noastră, căpitanul, pe calul lui sur, striga 
cu vocea-i înțăglată „Zur Defilierung, rechts schaut”" ŞI pornea 
salutând cu sabia în jos. Cu cât soldaţii îşi dedeau mai multă 
osteneală să vadă pe conducătorul din capul coloanei, cu atât toată 
compania se prefăcea într-o harmonică. Ți-era mai mare ciuda. Ce ne 
aştepta după defilare, vai de zilele noastre. 

Partea cea mai greu de suportat pentru mine era alimentarea. 
Nu se dedea seara mâncare decât de trei ori pe săptămână: cafea 
conservă, adecă orz prăjit amestecat cu franc şi cu zahăr cristal, 
tumată în apă fiartă, sau găluştele din făină şi cartofi „Nudii”, fiarte 
în apă şi tăvălite în pesmet cu zahăr. In celelalte zile, cei din partea 
locului primeau pachete sau bani şi îşi completau la cantină cu un 
papricaş, o sarfaladă, o pereche debreţini, pâinişoare tăiate în care se 
punea brânză proaspătă „Brimsensemmel”. Eu n-aveam nici parale, 
nici pachete. O duceam greu de tot. Din cinci în cinci zile primeam 
două pâini şi jumătate din secară, grele ca plumbul și negre ca tuciul, 
acrişoară dar nesărată. La nevoie, te săturai cu ea, dacă aveai deajuns. 
Unii soldați îşi vindeau din pâine, ba chiar şi cafeaua conserve. Când 
aveam parale, cumpăram pâine şi cafea de la ei. Din capacul unei 
cutii de cremă şi cu vreo trei cuie îmi improvizai o lampă de spirt Şi 
îmi fierbeam cafea în gamelă. Când n-aveam, răbdam. Şi, doamne, ce 
foame te apucă uneori în armată, de îţi vine să rozi rădăcini, nu alta. 
În timpul serviciului militar am simţit intensiv senzația foamei. Şi, 


“Pentru defilare, la dreapta! ” (text german în manuscris) 

doamne, cum te scurmă la stomah şi cât de insuportabilă este! Nu te 
lasă nici noaptea să te odihneşti. 

Cât am stat în armată, n-am auzit vorbă românească, ci 
numai nemțeşte şi slovăceşte. Deci această baie de germană pentru 
viitorul profesor de nemţeşte era bine venită. 

E, adevărat că exista în garnizoană un ofiţer român de origine, 
sublocotenentul C. Roman, un bănăţean. Auzise că sunt român şi 
căută să-mi facă cunoştinţa, dar nu vorbea româneşie, parcă se temea; 
vorbea mai deprabă franțuzeşte, pe care n-o cunoştea bine și voia să 
profite spre a se perfecționa. 

In timpul liber, profitai de ocazie şi vizitai împrejurimile. 
Astfel văzui fortăreața de la Durnstein, unde fusese încarcerat 
Richard-lnimă de Leu când s-a înapoiat din cruciadă, vizitai claustrul 
Gottweig, în care a fost găzduit Napoleon [II şi unde s-a găsit cronica 
de Gottweig (1732), scrisă în Evul Mediu de călugării benedictini. 
Am vizitat strâmtorile Dunării, unde s-au întâlnit armatele ruseşti cu 
ale lui Napoleon. 

„In armată îmi făcui doi prietini, pe jidovul Weisz, din Viena, 
şi pe Peppo Brautner, din Austria de nord, din ţinutul Wahau. 

Cu cel dintâi putui să vizitez, într-o vacanță, mai de-aproape 
Viena. Părinții lui erau oameni săraci, care făceau comerţ cu gâşte 
îndopate.: Dormeam şi mâncam la ei. Niciodată n-am avut o scârbă 
mai mare, decât la ei, când ni se servi mâncare pregătită cu untură 
râncedă de gâscă. De altfel toată locuinţa lor exala un miros 
înăbuşitor de pene opărite. Cu el am vizitat castelul de la Schonbrun 
şi Gloriette. Cu el am fost la operă, la galerie, cu 10 pfenigi biletul. 
Atunci am vizitat şi muzeele, şi pinacoteca, foarte interesante. Acolo 
am văzut reprezentându-se la Carl Theater o piesă Medeea, în care 
juca admirabil ilustra noastră compatrioată Agata Bârsescul. Atunci 
am văzut Praterul, cu roata uriaşă şi jocurile poporale (Volksspiele). 

Peppo Brautner era om cult, dar din părinţi de la ţară. Voiam 
să cunosc viața intimă a poporului austriac de la țară. Plecarăm deci 
într-o permisie de 24 ore. Duminecă noaptea, la miezul nopții, trebuia 
să fim înapoiaţi. În timpul zilei am vizitat satul şi gospodăriile. Seara 
era peirecere. Însistau cu toții să mai rămânem un ceas, două după 
irecerea ultimului tren. Prietinul- făcu rost de două biciclete şi 
făcurăm o încercare, căci eu nu mai pedalasem de când fusesem în 





' Agatha Bârsescu (1857- 1939), actriţă. A jucat pe cele mai mari scene din Europa şi 
America. 

liceu. Încercarea merse destul de prost, că m-am pomenit într-un tufiş 
de spini, de unde mă alesei cu mânile julite. Prietinul susţinea însă că 
pedalez bine şi mă convinse să rămân. 

La 10 seara am pormit-o la drum amândoi pe biciclete. 
Aveam două ceasuri bune de pedalat voiniceşte, ca să putem sosi la 
timp. Dar ghinionul ne pândea. Cum ieşirăm din sat, fiind cam 
întunerec, mă izbesc cu bicicleta de o piatră care indica kilometri şi 
ghidul sări din toate încheieturile. Orice încercare de a-l pune în 
funcţie fu zadarnică. Ne sfătuirăm ce-i de făcut. Hotărârăm ca eu să 
mă întorc în sat, să predau bicicleta şi s-o pornesc pe jos, cu riscul de 
a întârzia la apel. 

După ce o predau, pornesc iar la drum destul de grăbit. Se 
făcu aşa de întuneric, încât nu puteam distinge traseul drumului. De 
la o vreme, simții cu piciorul că nu calc pe un drum pietruit, parcă era 
un drum vicinal cu pământ. Inaintam mai precaut. De la o vreme, 
locul se înclina din ce în ce mai tare în stânga. Parcă auzeam şi un 
zgomot nelămurit. Stau şi ascult. Îmi tresare inima. La un pas de 
picioarele mele se prăvălea gâlgâind apa unui râu. Mă retrag frumuşel 
şi o iau în partea opusă. Acum nu mai simțeam pământul bătătorit 
sub picior. O luasem peste câmp. Grăbesc paşii să ajung iar la şosea. 
Eforturile mele nu dau rezultatele aşteptate. Stau şi trag cu urechea. 
Undeva departe, în urma mea se auzea huruitul unei mori. Înainte în 
dreapta auzeam ca prin vis zgomotul unui joc de popice. Grăbesc 
pasul într-acolo. Zgomotul se auzea din ce în ce mai aproape. In fine, 
am sosit lac de apă. 

Când am ajuns la jucători şi îi întrebai de drumul spre Krems, 
ei făcură ochii mari. Mă lămuriră că trebuie să trec prin sat şi să ţin 
şoseaua care duce tot înainte spre miazăzi. Ce se întâmplase? Eu, 
orbăcăind, ocolisem satul şi acum mă găseam tocmai în partea opusă. 
Un binevoitor mă conduse până ce mă scoase bine din sat. Tocmai 
răsărise şi luna; deci nu mai putu fi vorba de rătăcirea drumului. Cât 
am mers la deal, o ținui în pas grăbit. La vale, n-am stat din fugă. Mai 
în pas grăbit, mai în fugă, pe la 6-7 sosii la cazarmă. Îmi schimbai 
hainele împrumutate, luai pe cele cazone şi pomii după companie. 
Când am sosit, ei erau în pauză. Mă prezentai căpitanului şi îi spusei 
întâmplarea. Îmi spuse să mă prezint la raportul de seara. Căpitanul 
nostru, deşi bun la inimă, fiind fricos, se orienta după comandanții 
celorlalte companii. 

La amiază, mă întâlnii cu prictinul Brautner de la a Ill-a. 
Avusese şi el ghinion. Ca să recapete timpul pierdut cu mine pedala 

cu putere la deal. Aproape de vârful dealului i se rupse pedala stângă. 
Devale merse uşor numai cu o pedală, dar apoi a trebuit să facă 
eforturi mari pedalând numai cu dreptul. A sosit cu o jumătate de oră 
mai târziu. Seara, furăm închişi în arestul preventiv. A doua zi, 
căpitanul .lui îi dete 5 zile arest, alternând două cu mâncare completă, 
dar cu fiare la mâni şi la picioare şi întunerec. Trei zile post cu pâine 
Şi apă, dar cu celula luminată. 

Căpitanul meu nu se putea lăsa mai prejos şi îmi dete şi mie 
aceeaşi pedeapsă. Să se ştie că punctualitatea la armată este lucrul cel 
mai esențial, nu importă circumstanțele. Acelea trebuiau învinse. 

Celulele noastre erau vis-ă-vis. Ne înțelegeam prin nişte 
găuri făcute în uşe de antecesorii noştri: Am convenit să scriem un 
scenariu în care să expunem tot ce pătimisem, căci avusesem grija să 
ne înarmăm cu creioane și hârtie. Îl prezentam sub formă hazlie, căci 
în aceste zile negre simţeam necesitatea să facem haz de necaz. Ne 
ştiam cu conştiinţa împăcată, deci nu putea fi vorba de mustrări de 
conştiinţă. Această pedeapsă putea să aibă cel mult o influență asupra 
completării foii calificative, de. care mă sinchiseam * prea :puţin, 
neavând de gând să mă activez sau să fac prea mulți pureci prin 
armată. Zilele de post nu ne făcură prea marc supărare. Mai ales eu 
mă deprinsesem deja să mă hrănesc numai cu pâine. Apoi fiind 
constrânşi la o activitate redusă, nici nu prea aveam poftă -de 
mâncare. Singura măsură ce ne displăcea 'erau lanțurile, care ne 
pironeau mâna dreaptă: şi piciorul stâng. Nu mai puteam suporta 
durerea de mijloc, stând cocoşat în aceeaşi poziție 24 ore. Apoi, cu 
foarte mare greutate am putut potrivi hârtia lângă piciorul stâng, ca să 
pot scrie cu dreapta. Nici dormitul noaptea nu era comod, deoarece în 
arest se obişnuieşte pat tare, scândura goală sau rogojina. 

Când se termină timpul de supliciu, piesa noastră era gata. 
Când s-a cetit la companie, a fost un haz şi-un râs de nedescris. Nu ne 
aşteptam la atâta succes. Făcu rondul prin toată gamizoana. Chiar şi 
corpul ofițeresc a dorit s-o cunoască, apoi dintre ei fiecare ar fi dorit 
să ne cunoască personal. De atunci, am fost priviţi de superiorii noştri 

cu alți ochi şi ni s-a dat altă considerație. - 

In arest, în zilele fără lumină, avui timp să reflectez asupra 
celor văzute într-un sat nemţesc — satul prietinului Brautner. De la 
prima vedere, am constatat o tendinţă de urbanizare. Satul, ca şi cele 
săseşti din Ardeal, avea case masive de cărămidă sau piatră. Camere 
spaţioase, fcrestre luminoase, podea pe jos. Multă curățenie în 
gospodăria exterioară, portul împestrițat cu haine colorate de oraş, 

până şi cămăşile erau din pânză colorată. Fetele purtau pălărie. 
Diviziunea muncii nu se poate aplica în agricultură ca în industrie. 
Muncile agricole se succed una după alta: aratul, semănatul, prăşitul, 
plivitul, seceratul, treieratul, ogorâtul etc., încât aceiaşi muncitori le 
pot executa pe rând pe toate. Numai când începe industrializarea 
produselor agricole se poate aplica bine diviziunea muncii. Unul e 
morar, altul brutar, altul vânzător de pâine şi derivate. Sau unii torc, 
alții țes, alţii prelucrează țesăturile de textile şi lână, alții vopsesc, 
alții croiesc şi cos etc. Cu toate acestea, în satul lui Brautner se 
observa o tendinţă vădită de aplicare a diviziunii muncii chiar la 
agricultori. In sat erau tot felul de meseriaşi. Muncile agricole 
începeau a se mecaniza. Chiar tăiatul lemnelor de iarnă nu era 
ocupaţia fiecărui gospodar în parte. Exista fierăstrău aplicabil la 
maşina de îmblănit. Când termina grâul, tăia lemnele pentru toți. 

În loc de hore, ca la noi, acolo se făcea petrecere cu dans. 
Dansul lor național era Landier-ul cu paşi de vals, un fel de vals 
rudimentar, rustic. Abia atunci mi-am dat sama de ce Austria, şi în 
special Viena, este patria valsurilor, de ce Strauss! a ajuns celebru 
prin valsurile sale. Valsul nu era o invenţie individuală a 
compozitorului, era perfecționarea - şi amplificarea Landller-ului 
austmac. 

Locuitorii satului nu erau prea înstăriți, aveau puțin pământ. 
Trebuia bine muncit să le producă strictul necesar. Nădejdea pentru 
câte o zi de praznic le era măcelarul, brutarul, băcanul şi cârciumarul, 
nu curtea de păsări sau cămara încărcată cu produse din gospodăria 
proprie. 

Cât.de severă era disciplina î în armata austro-ungară s-a putut 
vedea din cele arătate mai sus. Între soldaţi şi ofiţeri era mare 
distanţă. Era un eveniment cu totul rar când un ofițer stetea de vorbă 
cu un soldat în chestii neoficiale. După întâmplarea cu arestul, eu mă 
bucuram de un regim excepţional. 

Adeseori, la marşuri de lungă durată, locotenentul român, 
Roman, ajiuins ulterior până la gradul de colonel, mă chema la el şi, în 
mers, discutam tot felul de chestiuni. Fiind absolvent al facultăţii de 
Litere, mi se adresa “Domnule profesor”. Îi plăcea să conversăm 
franțuzeşte. 


' Johann Strauss (1825-1899), compozitor austriac, supranumit «regele valsului» 

Adeseori, m-amn întrebat, cât am fost în armată, de ce 
exercițiile se făceau de o sută, de o mie de ori, până la istovire 
completă, de ce 'se făceau marşuri atât de lungi şi în condiții atât de 
grele, încât la înapoiere nici poftă de mâncare nu mai aveam, putea 
face cu tine ce vroia. Nu mai aveai în suflet nici un pic de voinţă de a 
acționa sau reacționa. La un marş excepţional de istovitor, am înţeles 
de ce. Armata voia să facă din noi nişte executanţi fără voință, nişte 
automaţi, care nu mai ştiu decât de comanda superiorului. La 
întoarcere, când nu mai era pic de vlagă în mine, când mişcam doar 
picioarele mecanic, ofițerul român mă chemă la el şi începu cu mine 
O conversațe franțuzească. N-am putut vorbi, n-am putut continua, 
mă bâlbâiam, uitasem până şi cele mai elementare cuvinte si ai 
lată ce făcuse armata din mine, un manechin. 

Înainte de a părăsi pentru totdeauna Krems-ul, voiesc să mai 
amintesc o exhibiţie artistică, care pentru mine constituie şi astăzi o 
enigmă. Se anunţase că dumineca următoare soseşte un comedian 
care trece Dunărea călcând apa. Ne-am dus cu toții. Un om sprinten 
de pe țărmul opus, cu o prăjină lungă în mâni ca jucătorii pe sârmă, 
cu nişte schiuri late la picioare, îşi ia avânt şi porneşte pe apă ca şi 
când ar patina. Înaintează tot mai mult şi nu se afundă în apă. A 
trecut până pe malul cestălalt, dar nu s-a afundat. În ce o fi constat 
minunea nu pot şti. Poate în iuțeala cu care spinteca valurile?! 

La începutul verii, regimentul nostru a mers la Bruck an der 

Leita, pentru tir cu cartuşe de război. Ne-am coborât pe şlepuri până 
din jos de Viena, apoi am continuat drumul pe jos, pe o căldură 
sufocantă de 30-35gr. şi pe un praf de nu puteai răsufla. Eram cu tot 
echipamentul la noi. Ne curgeau sudorile şiroaie. Unii, nemaiputând 
înainta cădeau de-a-n picioarele. Se dă ordin şi muzica militară se 
aşază cântând în fruntea regimentului. Parcă făcuserăm un duş 
răcoritor. Parcă nu mai simțeam greutatea poverii. Picioarele înaintau 
automat. În fine, la marginea unui sat se comandă repaus. Ce s-a 
întâmplat mai departe nu mai ştiu. Când m-am trezit, eram întins pe 
iarbă, descheiat la gât şi la piept, ud tot, pe cămaşe, pe tunică, pe păr, 
pe față. Un camarad îmi întinde plosca cu apă să beau şi mă întreabă 
dacă-mi este mai bine şi ce mă doare. Nu-i răspund, ci stau şi:rnă 
gândesc, unde sunt, ce s-a întâmplat cu mine? Când am fost bolnav, 
de mă întreabă dacă-mi este mai bine? Probabil că la oprire şi la 
încetarea muzicei mi-am pierdut şi eu cunoştinţa, ca foarte mulţi alții 
ŞI acum mă trezeam. 

N-am simţit nici atunci, nici după aceea nici un fel de durere. 
Dar această întâmplare mi-a uşurat sarcina. Căci din sat s-au angajat 
căruţe în care ne-am pus echipamentul toți cei care păţiseră ca mine 
şi am pornit-o în pas de voie în urma regimentului, până în bivoacul 
de la Bruck, cu excepția a doi camarazi, care, mai slabi de înger şi cu 
boală de cord, au preferat să ia calea veciniciei. Ce să-i faci? Aşa e la 
armată, unul vine, altul pleacă, ca la moară. 

Frumsețea oraşului şi în special a parcului, unde cânta în 
fiecare seară muzica militară, ne-a răsplătit din plin de oboselile 
drumului şi mai ales duruitul asurzitor al tunurilor, puştilor şi 
mitralierelor de la poligonul de tragere. 

Un singur inconvenient ne supăra. Barăcile în care eram 
cazați, fiind. de lemn, din cauza multor serii de soldați adăpostiți în 
ele, erau înțesate printre crăpăturile scândurilor şi bârnelor cu mii de 
ploşnițe, care nu ne dedeau pace să dormim. Ca să scăpăm de ele, 
când era senin, mai dormeam şi afară pe pajişte. Când aveam timp 
culegeam iarbă băloasă care abunda prin ţinuturile acelea şi ne 
încadram aşternutul cu ea. Se vede că le place sucul acestei plante, 
dar le şi ameţeşte, deoarece dimineaţa steteau ciucure pe fiecare 
frunză, nemişcate, amorţite. Cu totul le aruncam pe foc. 

Toamna, am luat parte la o manevră imperială, care avu loc 
în Austria de sus, înspre Moravia. Pământul din partea locului fiind 
muntos şi pietros, era foarte puțin productiv. In trecere prin sate ne 
ieșeau femeile înainte cu apă, cartofi fierți şi o pâine de secară neapră 
ca tuciul. Rar când pgăseai să cumperi o căniță de lapte de capră. 
Campamentul se făcea de obicei în corturi. Am fost odată cantonat 
într-o casă părăsită, în care se pusese paie până la ferestre. Dar când 
întunerecul serii se lăsă şi noi de lungirăm să ne odihnim, începu să 
ne furnice tot trupul. Milioane de ploşniţe foiau prin toate părțile. Am 
ieşit afară, mi-am săpat un şanţ de lungimea corpului, am aşternut 
foaia de cort şi m-am acoperit cu mantaua. 

Când s-a terminat manevra, toate trupele de la câteva corpuri 
de armată s-au adunat ps un şes imens. Noi ne-am nimerit pe un deal 
de unde se vedea tot şesul. Niciodată în viață n-am mai văzut atâta 
lume adunată laolaltă. Să ne închipuim şesul Bârsei înțesat de lume şi 
privind la ei de pe Măgura Codlii. Până la câmpul de manevre 
făcuserăm marşuri de vreo 12 zile. La întoarcere, avurăm noroc să 
fim pe rând îmbarcaţi în trenuri. După întoarcere, mi-am luat ziua 
bună de la garnizoana Krems. Am plecat la Viena, am predat 
echipamentul şi am plecat acasă. 

Îmi înaintasem actele de expatriere. Nu puteam s-o obțin 
până ce nu mai fac o concentrare. M-am supus şi acestui supliciu.. 
Plecasem din armată cu gradul de Kadett — Offizier — Stellvertretter, 
adecă sergent — aspirant de ofițer. La concentrare fusei trimis în 
Bosnia şi Herţegovina, în oraşul Plevlie. De când se anexase 
(Sangeacul) Bosnia şi Herţegovina la Austro-Ungaria, în câteva 
oraşe, ca Plevlie, exista atât garnizoană austriacă, cât şi turcească, 
până ce aveau să se delimiteze definitiv frontariile. In regimentul 
nostru erau şi mulți bosniaci, oameni înalți, deşiraţi, cu pomeţii 
obrazului ieşiţi, cu mânile disproporțional de lungi, domoli la vorbă 
şi mişcări, oameni cam fără vlagă şi fără voință. Ţinutul era deluros, 
muntos, atât de pietros şi stâncos (Karst) încât nici iarba nu creştea 
decât doar ici-colea în câte o groapă, fund de căldare, pe care 
locuitorii îl săpau şi semănau cu cereale. Piatra de pe dealurile golaşe . 
se înjierbânta atât de tare, încât ziua nu puteai ieşi din casă. Noaptea, 
în schimb, era frig ca iarna. Puneam totdeauna mantaua peste pătură 
şi tot simțeam frigul. 

„Din cauza fierbințelii de peste zi, cu o vară mai înainte 
muriseră la Mostar mulți soldaţi de insolaţie şi ofiţerii fuseseră trimişi 
la consiliul de război. Ca să nu se întâmple şi cu noi la fel, plecam la 
exerciții cu noaptea în cap şi pe la 9 dimineața ne întorceam în 
cazarmă. Am avut deci ocazie să vizitez oraşul şi împrejurimile. 

Oraşul era așezat într-o vale de pe malurile unui râuleţ. În 
fund spre miazăzi străjuia muntele Durmitor, masiv şi stâncos, la 
hotarul Montenegrului. Clădirile oraşului erau în stil oriental, cu 
ziduri sau garduri cu porţi înalte spre stradă. Am vizitat şi bivoacul 
turcesc şi am nimerit tocmai când se servea masa. Fiecare soldat 
întindea strachina să-i toarne bucătarul un căuş mare de pilaf, şi câini 
împrejur cât lumea. Pe cei mai flămânzi, deci mai îndrăznețţi, îi 
atingea bucătarul pe unde nimerea, apoi cu acelaşi căuş servea mai 
departe. 

Eu de acum aveam dreptul să iau masa la popota ofiţerilor, 
unde trebuia să fim prezenţi înainte de sosirea generalului. Mâncarea 
era minunată. Cel puţin de două ori pe săptămână ni se servea păstrăv 
în pesmet, prins de prin apele de munte din împrejurimi. 

Între Plevlie şi Saraievo nu era tren. Am călătorit cu 
diligența. Ajuns pe malul Drinei la Gorazda, până să schimbe caii 
făcui şi eu o baie în Drina. Între Gorazda şi Saraievo am trecut prin 
teren accidentat, acoperit de păduri seculare. Prin păduri, foarte mulţi 
peri sălbatici (Dardania). Oamenii culegeau perele sălbatice în saci şi 

le duceau pe măgari spre târguri. Pe unele locuri stâncile erau de 
marmoră roşietică. Acolo am văzut porţiuni întregi de şosea pietruită 
cu marmură sfărâmată. 

De la Saraievo la Brada am călătorit cu trenul. Acolo m-am 
oprit o zi, căci eram frânt de oboseală. Seara merg într-o locantă ca să 
cinez şi intru în vorbă cu un croat. Aflând că sunt român el spuse: 
„Voi ați făcut rău că v-aţi separat de Carloviţ. De atunci aţi început să 
vă pierdeţi şi credinţa ortodoxă. Nu mai sunteți creştini adevăraţi”. La 
protestele mele, el continuă:"Dovadă că v-aţi dat cu Papa este că ați 
părăsit scrisul cirilic şi aţi adoptat scrisul cu caractere latine. Acesta 
este primul început, căci scrisul conservează credinţa ca şi tradiția. 
Noi am fost mai tari. Păstrăm şi acum alfabetul cirilic”. Toate 
contraargumentele mele au rămas zadarnice. 

Sosit acasă, după o jumătate de an mi-a venit şi actul de 
expatriere. Acum eram cetățean al nimănui, căci în Regat nu era 
considerat ca cetățean decât cel care era recunoscut sau încetățenit 
prin parlament. Românii de peste hotare erau recunoscuți. iar streinii 
încetățeniți prin vot parlamentar. 

Cu toate acestea, ce vremuri binecuvântate atunci când înşişi 
românii de peste hotare trebuiau să-şi ceară recunoaşterea de cetăţeni 
prin parlament, față de astăzi când un puchinos venit de peste mări şi 
țări îşi poate alege patria după bunul plac, fără să ai dreptul a-i 
cerceta neamul: şi originea! 

25]. 1945 


Profesor la laşi 

Primii ani de funcționare 

Cu ordinul nr. ... din ..... am fost numit profesor cu titlu 
provizoriu, pe ziua de 1 Sept. 1904, la Gimnaziul “Ştefan cel Mare” 
de limba germană — cl. II, II, IV? şi Gimnaziul “Alexandru cel 
Bun” —cl. IV. 

Spre laşi am călătorit ziua. Țineam să cunosc regiunea pe care 
n-o mai văzusem, cel puţin din goana trenului. Cu toată varietatea 
terenului şi localităților pe unde am trecut, drumul mi s-a părut destul de 
lung. Se nimerise o zi cu soare arzător, care înfierbântase 
compartimentele, fapt care te moleşea şi indispunea. De la Focşani 
înainte, populația călătoare era alta, cu altă înfăţişare — erau în special 

jidani şi jidoafce cu haine soioase, cu boccele mari, legate în pături 
murdare, cu coşuri sau paporniţe pline cu rațe, gâşte, pui sau ouă. Jidani 
cu perciuni încârligaţi, cum nu întâlnisem prin Muntenia sau Ardeal. 
Jidauce corpolente, cu cărnuri atârnate, puhave, cu părul vulvoi, 
nepieptănate, cu tarhanul în spate. Vorbesc jargon, repede şi tare, parcă 
s-ar certa. Printre ei, români moldoveni, cu imineii numai crețuri pe 
picior, cămaşe albă înflorată cu mâneca largă, cu nedespărțita bondiță 
înflorată, în opinci cu târsâne din păr de capră; femeile, cu fotă strânsă 
pe corp, cu cosiţele trecute peste ureche până la spate. 

| Pe când ne apropiam, se însera. Când ajunserăm sus la Bâmova, 
în zare, spre nord, se desfășura ochilor o privelişte rar întâlnită. In 
licărirea amurgului de seară se răsfățau mii de case în toate culorile, 
revărsate pe câteva dealuri şi cole. Era vechea capitală a Moldovii, 
laşii. Părea o imensă vie cu rod bogat, pârguit de toamnă în toate 
culorile. Începuseră să se aprindă luminile. Tot Iaşul părea o imensă 
boltă cerească pe care străluceau licurici fosforescenți. 

Sosiţi la laşi, mă interesai de o trăsură. Erau cu nemiluita. 
Trăsuri cu câte un cal, negru, păr strălucitor, coamă rotată, coadă 
stufoasă lungă, copitele lăcuite, ham cu jug deasupra, cum nu mai 
văzusem. Pe capră, birjari blonzi spâni, cu pielea pe față zbârcită 
numa! crețuri, cu. fundul lat ca de femeie, îmbrăcaţi în caftane lungi 
de catifea albastră, strânşi la mijloc peste caftan cu cingătoare de 
piele neagră. Cu voce subțire, ca de copil nainte de schimbarea vocii, 
te invita să iai loc în trăsură. Erau scapeţii. Nişte lipoveni, o sectă 
religioasă, refugiați din Rusia şi stabiliți la laşi. Se zice că se lăsau să 
fie scopiți de când erau mici. Naşul le dedeâ la botez un cal şi o 
trăsură. Neavând copii, toată dragostea. şi-o concentrau asupra 
calului, pe care-l hrăneau şi îngrijeau cu tot ce aveau mai bun. 

„Deşi trăsei la un hotel de primul rang, nu fui scutit de 
molestarea ploşniţelor, care foiau în toate părțile. 

A doua zi mă dusei la şcoală, să mă prezint directorului. 
Gimnaziul “Ştefan cel Mare“ era instalat într-o veche casă 
boiercască, înconjurată pe vremuri cu ziduri groase de cetate, casa 
familiei Başotă!, în beciurile căreia s-a iscălit actul de abdicare a 
prințului Cuza”, fiind întins pe spatele colonelului Haralambie, care 
au servit de masă. Casa, situată în mijlocul unei curți spaţioase, avea 
la parter o clasă şi locuinţa directorului, iar la etaj, 3 clase, cancelaria, 


! Veche familie boierească din laşi. 
2 - . & | . . 
“ Informaţie inexactă : Al. |. Cuza a semnat actul de abdicare la Bucureşti.. 

laboratorul, muzeul şi biblioteca. Avea ferestre mari cu cercevele 
masive de jugastru. Odăile erau podite cu scânduri groase, drepte ca 
lumina şi lungi de câte 5 m, din lemn de frasin din pădurile seculare 
ale Başoteştilor. Când erau bine întreţinute, străluceau ca oglinda, 
fiind astfel clasele scutite de praful obişnuit la alte şcoli. 

Când am intrat în cancelarie, am găsit acolo pe toți profesorii 
adunaţi să ia cunoştinţă de programul începerii cursurilor. 

Directorul Gheorghe Nădejde', Conu Guţă, înalt, spătos, 
voinic cât trei ca mine, gras, cu capul mare, părul des puțin ondulat, 
ochi bulbucaţi, de o cultură vastă, om bun, blând, omul lui D-zeu, cu 
vocea domoală, bine orientat în toate domeniile, bun cozeur, autor de 
manuale didactice, colaboratul fratelui său loină (loan) Nădejde” la 
Dicţionarul latin-român, pe vremuri împreună cu fratele său 
promotorii curentului socialist, acum înscris şi membru devotat al 
partidului liberal. Când mă vede intrând pe uşe şi mă recomand cine 
sunt, se scoală de la masă şi mă recomandă colegilor. Toţi fac cerc în 
jurul meu, primindu-mă cu o afecțiune necunoscută până atunci de 
mine. 

Emil Briul”, profesor de matematica, ceva mai înalt decât mine, 
slăbuț, înfăţişare mefistofelică — barbă-n cioc adusă înainte, buze subțiri, 
nas puţin coroiat, încovoiat pe. buza superioară, ochi ageri de vultur, 
poartă ochelari, frunte lată interminabilă, părul pieptănat în sus, voce 
aspră, scurtă, autoritară; în schimb, om de o obiectivitate exemplară, un 
coleg devotat până la sacnficiu, admirabil pedagog, neîntrecut 
matematician practic. Cine n-a înțeles matematica predată de Briul n-are 
de ce să-şi continue studiile, nu-i de carte. 

Albert Patrognet“, profesor de franceză, voinic şi robust cât 
un urs,:blond, cu faţa aprinsă, nasul cărnos, mustaţa zburlită, vocea 
cam răstită. Cu toată osteneala ce şi-o dă, se cunoaşte că e strein, 
pronunță pe alocurea cu stângăcie. Cu trabuc între dinți, intervine rar 
în discuții. Are o palmă lată şi un pumn greu, Care te-ar turti supt 
izbitură. Face parte din pleiada profesorilor franceji de seamă veniţi 
la noi în țară, ca Escufier, Leautey, Lebrun etc., chemați de minister 
pentru limba franceză. 


! Gheorghe Nădejde (1857-1939), scriitor, publicist şi profesor. 

2 Jon Nădejde (1854-1928), publicist. 

3 Emil Briul, professor de matematică la câteva licee din Iaşi. 

* Albert Patrognet, profesor şi scriitor. A predat franceza la Liceul Naţional, între 
1911-1916, precum şi la alte licee ieşene. 


97 


CONSTANTIN SPOREA / MEMORII 





Vasile Cireşi, prolesor de română, voinic cât un munte, 
grăbit la vorbă, cam tipicar, ține morțiş la explicările şi teoriile lui. 
Suferă de mania persecuției. ] se pare că toată lumea îl pândeşte, deşi 
nu-i are nimeni grija. Vecinic preocupat. 

Daniel! Ciolan”, profesor de religie, om cu bună progătire, 
dar ceva cam pedant şi afectat, încrezut în capacitatea sa, vecinic 
nemulțămit că lumea nu- l apreciază la justa valoare. 

Vasile Vârgolici”, profesor de limba latină, un om pipernicit, 
slăbuţ, ştirb, din cauza asta sâsâit la vorbă, vecinie preocupat de 
chestii gospodăreşti şi alimentare, parc-ar fi pe timpul foametii. În 
decursul anului, se războia cu elevii, la sfârşit însă n-avea repetenți. 
Întrebat asupra metodului, răspundea: "Când simt că voi fi asaltat să 
trec pe unul sau altul, eu le iau înainte şi îi trec înainte de a interveni 
ei”. Poate că şi curcanii care 'se consumau acasă la Vârgolici 
contribuiau la promovarea elevilor. După moartea lui Vârgolici, am 
făcut eu ani de-a rândul orele de limba latină. 

Octavian Băncilă“, profesor de caligrafie şi desen, talentat, cu 
renume în pictură, înalt, subțire, cu fruntea lată, părul vâlvoi ca 
Sarpeladan, c-o pălărie cât roata carului, uşor irascibil, stăpân 
desăvârşit pe culori, pensule şi paletă, visa planuri uneori irealizabile,: 
cumnat cu directorul Nădejde, în schimb în permanentă neînțelegere: 
cu acesta. 

D. Poclitaru”, de geografie, mijlociu de statură, îmbătrânit 
fără vreme, cu fața parcă roasă de cari, cu mulți coşi negricioşi, părea 
istovit Şi fără vlagă, cu toate că, după ieşirea lui Nădejde la pensie, se 
zice că a fost un excelent organizator şi un foarte bun director. Veşnic 
c-o umbrelă mare, decolorată, în mână, purta bocanci grei, pe care-i 
auzeai tropăind de la distanţă. Iarna, pe sub pantaloni, purta mişini, 
adecă pantaloni de cojoc: din oaie. Se plângea mereu de frig. 

Conu Vasile Botez€, de istorie, un burduşel de om ultramiop, de 
aceea nu-şi putea ține disciplina î în oră, de aceea recurgea adeseori la noi, 
la diriginți. Dacă elevii nu-i întorceau clasa pe dos, era frica-de diriginţi, 





! Vasile Cireş (1866-1930), filolog, profesor de română.. 

2 Daniel Ciolan, profesor de religie la câteva licee din laşi. 

5 Probabil Mihail Vârgolici, profesor de latină la diferite gimnazii din Iași. 
4 Octav Băncilă (1872-1944), pictor, preda caligrafia şi desenul la Gimnaziul “Ştefan 
cel Mare”. 

5 Probabil Enache Poclitaru, profesor de geografie la diferite gimnazii din lași. 
$ Vasile Botez, profesor de istorie la Liceul Naţional, între 1899-1919. 

nu de a lui Conu Vasile. Avea un scris foarte frumos, dar atât de 
mărunțe| încât abia îi puteai ceti literele cu ochii liberi. În condica de 
prezență scria toate amănuntele, încât umplea rubrica complet cu litere 
minuscule. Pentru această calitate, un fost inspector de pe vremuri !-a 
avansat pe Conu Vasile de la Fălticeni, la Jaşi. Povestea nostim 
bătrânelul cum mergea cu balercuța în spate, să-și aducă burcut (apă 
minerală) de pe la cele izvoare îndepărtate, să aibă pe-o săptămână. 

Dar cel mai cu miez la povestire era Conu Guţă Nădejde, 
care nu făcea prea mare caz dacă întârziai de la oră ascultându-i 
poveştile, adeseori nostime şi pline de spirit. 

Cel mai nesuferit dintre colegi a fost Conu Petrache 
Gârcineanu', om cu mulți copii şi cu mai multe datorii. Umblând 
vecinic după căpătuială, într-un rând, când veniră Bădărăniştii 
(oamenii lui Conu Alecu Bădărău”, vulturul Moldovii) la putere, se 
milogi în dreapta, în stânga, până ce-l scoase pe Nădejde din 
directorat şi ajunse el director. Om nepriceput, fără experienţă şi fără 
autoritate, nu-şi putea stăpâni copiii proprii, necum pe elevi. Ca orice 
neputincios, când nu se ştie impune începe să zbiere. Nouă şi elevilor 
atât ne-a trebuit. Prin şcoală, prin clase, în cancelarie era o babilonie. 
Noi ne făceam datoria în clasă şi la orele de dirigenție. Încolo, treaba 
directorului. Ba mai făceam ceva. Îl scoteam din sărite —"Dle director 
elevii au spart un geam. Dle director, elevii se bat în stradă. Cum stai 
d-ta aici în cancelarie şi în clase este iadul pe pământ? Ce-i cu 
servitorii, că n-au măturat clasa, n-au făcut curățenie pe coridoare? 
Cum să ținem ore, că nu s-a făcut foc?”. Ajunserăm să-l dojenim zi 
de zi. L-am adus la desperare, încât ne-a reclamat la minister. Briul fu 
chemat la minister să se justifice. Aflând în ce hal a ajuns şcoala, lui 
Briul i se puse alternativa ori primeşte să fie director, ori i se va 
trimite şi lui, şi subsemnatului avertisment de insubordonare față de 
superior. De voie, de nevoie, Briul ajunse director în locul lui 
Gârcineanu. Păcat că directoratul lui a fost de prea scurtă durată. 

Cred că niciodată Gimnaziul “Ştefan n-a avut un director 
mai bun, mai vrednic, mai conştiincios, mai ordonat. Înainte, fusese o 
paragină cuprinsă de urzici, ciulini şi scăieți şi ca prin farmec se 
prefăcu într-un parc paradiziac. Ca şi calul răpciugos din poveşti. ] se 


- 


„Petre Gârniceanu, profesor de latină la Liceul Naţional, între 1899-1915. 
? Alexandru Bădărău (1859-1927), profesor de franceză şi română, om politic, 
primar. 

dă jeratic să mănânce, îşi scutură poloagele din spate şi se transformă 
în cel mai splendid armăsar. 
Chiar şi în ograda elevilor aranjase pe margine straturi de flori. 

Într-o zi se înfurie, fiindcă nişte porci streini îi râmaseră straturile. Furios 
cum era, aleargă la primărie să reclame cazul. În poarta primăriei era 
gata să fie doborât la pământ de mşte porci streini, alungaţi din ogradă de 
un om de serviciu. Atunci s-a lămurit şi potolit. Ce era să caute la primar 
cu jalba în proțap, când curtea primănei avea aceeaşi soartă ca a şcoalei? 
S-a întors de la poartă înapoi. 


Primele ore de profesorat 

Practica făcută la seminarul pedagogic, dar mai ales la Liceul 
Francez, mi-a adus reale foloase. Mă familiarizasem cu atmosfera de 
clasă. Teama şi nesiguranța pe care o au de obicei profesorii 
începători, la mine dispăruse. Ştiam din experiență că profesorul 
începător, în prima oră, prestează un examen în fața clasei. Elevii pun 
pe profesor la încercare. Dacă reuşesc, prind ei frânele în mână şi 
manevrează cum le convine. Dacă nu reuşesc, se dau repede la brazdă 
şi nu mai ai nici un inconvenient. 

Primele ore ale unui început de an, fără catalog de clasă, 
clase cu câte 60-70 de elevi — cum era pe atunci, chiar și pentru 
profesorii vechi ai şcoalei constituiesc o grea piatră de încercare. 

Pentru orice eventualitate, mă dusei la şcoală cu o zi înainte de 
începere, cerui tabloul elevilor înscrişi, scosei o copie, aranjându-i după 
alfabet, recitii tabloul de câteva ori, îmi fixai pe cât posibil numele în 
memorie. Am consultat manualul şi mi-am fixat cantitatea de materie ce 
aveam s-o parcurg, metoda pe. care o: voi aplica şi observaţiile 
gramaticale ce aveam să le scot împreună cu ei din textul tratat. 

La Gimnaziul “Ştefan“ lucrurile au -mers neted, fără 
incidente. Avusesem norocul să încep cu clasa a II-a, elevi mici, mai 
timizi. În recreație cei mari s-au interesat cum se prezintă noul venit. 
Directorul, la începutul fiecărei ore, a venit cu mine în oră, m-a 
recomandat şi a sfătuit pe elevi să fie supuşi şi ascultători. 

La Gimnaziul. “Alexandru cel Bun“ aveam numai clasa a IV- 
a, băieți mari de câte 18-19, chiar 20 de ani, gălăgioşi, prea puţin 
ascultători. 

În cancelarie, am făcut cunoştinţă cu profesorul Albineţ, de 
matematici, care mi-a descris clasa în culori foarte mohorite. —,,Fu 
singurul — spunea el — le-am venit de hac şi mi-am asigurat liniştea în 
oră. Am venit cu revolverul în oră. Am încuiat clasa. Am luat cheia şi 

am aruncat-o pe fereastră. M-am așezat la catedră cu revolverul lângă 
mine şi mi-am început ora spunându-le cine îndrăzneşte să-mi turbure 
ora, e vai de mama lui”. Îmi intrase frica în oase. 

Directorul, Bârjovanu', un om moale şi fără vlapgă, nu-și prea 
da osteneala să-i meargă şcoala bine. 

Era limfatic. Ar fi fost în stare să poarte și vara şoșoni, 

tăpălăgile lui pe care de-abia le mişca. Îmi indică unde e clasa a IV-a K 
mă lăsă singur. Când am intrat, nici pomeneală ca elevii să-și aştepte 
profesorul. O gălăgie infernală şi un praf de nu vedeai cu ochii. 

Ajuns la catedră, le spusei să treacă la locurile lor şi să şadă. 
Zgomotul în clasă nu se potolise, totuşi curiozitatea îi făcu să tragă cu 
urechea ce aveam să le spun. 

Mă coborâi de pe catedră, mă postai în fața clasii cam în 
diagonală, să-i pot observa pe toţi, şi începui: 

„Vom face în anul acesta împreună limba germană, o limbă 
foarte, foarte grea pentru noi românii”. În gândul lor: „la auzi, mă, că 
ne dă şi nouă dreptate, când nu putem răspunde bine la această limbă 
afurisită”. Şi zgomotul se potoli. —,„,Dar eu de aceea sunt aici, ca să vă 
explic, să vă lămuresc şi să vă ajut”. Mirare pe fețele lor şi aproape 
linişte completă. 

„Desigur că unii dintre voi vor şti ceva nemțeşte şi pe aceştia 
îi vom ruga să-i ajute pe ceilalți. Ne va ajuta și nouă acolo unde va fi 
prea greu”. Vreo câțiva îşi umflară pieptul de mândrie că li se va da 
“atenţie şi încredere. 

„Nu vreau să ştiu câtă germană posedă fiecare dintre voi astăzi. 
Pe mine mă va interesa ce progres a făcut fiecare în decursul acestui an”. 
Au respirat ușuraţi cei care se simțeau slabi la germană. Se trezi deodată 
speranța Şi în inimile lor că pintr-o muncă stăruitoare vor putea învinge 
şi ei greutățile şi vor putea obține o notă de trecere. 

„Acum voi face apelul, căci aș dori să vă cunosc cât mai 
neîntârziat”. 

Eu încep a striga catalogul. Cei nedisciplinați îşi reiau 
conversaţia, ghionteala şi râsete pe înfundate. 

Vreo doi-trei răspund cuviincios “aici“. Când ajung la Buzea și 
îi pronunț numele, se aude de la un vlăjgan din fundul clasii un “aici” aşa 
de puternic că s-ar fi auzit din stradă. Clasa izbucnește în râs. Mă opresc. 
—,„,De ce râdeţi? Poate că colegul vostru este surd. Oamenii surzi vorbesc 





! Grigore Bîrjovanu, director şi profesor de ştiinţe naturale la Gimnaziul « Alexandru 
cel Bun ». 

tare”. Şi [ixez pe Buzea cu privirea. EI se face roşu ca racul, îşi bagă 
nasul în carte şi se face chitic. Strig mai departe şi într-un colț 
convorbirea începe. Mă opresc, fixez pe cel care vorbea: „Asiminii, ce-l 
acolo? Ați terminat? Pot continua?”. lar se face lmişte. După fiecare 
nume, fixez bine pe cel care-l poartă spre a-l putea memora. 

O bucată de vreme am linişte, strip; „Schorr!”. Elevul:"Hier”. 
Clasa râde. — De ce râdeți? Elevul Schorr vrea să ne arate că ştie bine 
nemțeşte. Imi pare bine, Domnule Schorr. Te vom folosi să ne ajuţi la 
lecție. Jidănaşul, rotund la față, cu părul roşu, creț, cu nasul coroiat, 
înlemneşte. Până la finele catalogului am avut linişte, nimeni n-a mai 
făcut pe excentricul. 

Trecem acum la lecție. _ Vor trata astăzi bucata der 
abgerichtete Star. Ascultați cum cetesc şi mai ales cum pronunţ eu. 
Acum s-o mai cetească o dată elevul Asiminei, parcă el era adineauri: 
nerăbdător să începem cât mai repede. Nu ne dedea răgaz nici să 
facem apelul”. 

Ceteşte prost. Îmi arăt nemulțumirea. 

„Să cetească mai departe elevul Buzea” — Şi pronunţ vorbele 
ca pentru un surd. Clasa râde. Elevul, roşu la față, se fâstâceşte, se 
bâlbâie. Îl măsur de sus până jos, îi spun să şadă şi să fie mai atent. 

„Să continue Schorr”. Elevul începe cu accentuare şi 
pronunțare jargon. Traduce într-o limbă imposibilă. Îi arăt că trebuie 
să mai înveţe ceva până să poseadă bine limba lui Goethe. 

Cu această lecţie s-au încheiat toate dificultăţile primului 
meu debut, nu numai la Gimnaziul “Alexandru“, dar la toate i 
pe unde am mai funcţionat. 

Colegii abia mă aşteptau în cancelarie şi toți mă asaltau cu 
întrebări. — Cum a fost? Te-au lăsat să-ţi faci ora? Buzea, acela mare 
din fundul clasii, ce-a făcut? E o javră de copil în clasă, care tot 
timpul vorbeşte, îl cheamă Asiminii. Dar jidănaşul “aşeala“ grăsuţ, 
băl, cu banca de lângă fereastră? 

Le-am spus toată povestea și le-a plăcut. În special Albineţ 
era încântat. Din ziua aceea mă considera bun prietin şi: îmi 
destăinuia toate confidențele. 


„25.11.1946 
După un an de peripeții şi viață zbuciumată, împrejurări cu 
ceva iai puțin vitrege decât cele petrecuie îmi îngăduie să-mi 

continuu amintirile vieței de mult apuse — vorba latinului: Materia 
incepta porro tratatur . 


Activitatea mea ca profesor la Gimnaziul “Ștefan cel Mare“ 

O declar de la început, fără modestie. Cariera de profesor mi- 
a plăcut ma: presus decât oricare alta. De aceca, eforturile pe care le- 
am făcut în viață spre a satisface cerințe pretinse de această carieră au 
fost în majoritatea cazurilor încununate de succes. Nu mi-am bătut 
Joc de carieră. N-am considerat-o niciodată ca ocupaţie plicticoasă 
sau fără importanță. Din momentul când am trecut pragul clasei şi m- 
am aflat în mijlocul elevilor, orice altă preocupare pentru mine a 
dispărut. Trăiam intens viața de şcoală. De aceea o pot spune acuma, 
când mă găsesc de mult trecut la pensie şi aproape de încheiere a 
socotelilor în această viață, că în cariera mea didactică am avut 
frumoase rezultate şi de sub mâna mea au ieşit personalități de 
valoare, care au ocupat situaţii înalte în societate. Mulţi dintre ei, în 
decursul timpului, mi-au adresat scrisori de adâncă recunoştinţă 
pentru felul cum am ştiut să-i îndrumez în viață. Pe cele mai multe 
dintre acestea însă le-am distrus, dar nic! pentru puținele câte le mai 
posed nu-mi îngăduie spațiul şi timpul să le dau la iveală. 

Fac loc uneia, doar aşa, la întâmplare.” 


31.X.1945 

Domnule Profesor, 
Vă salută cu tot dragul fostul Dv. elev de la Gimnaziul 
“Stefan cel Mare“ din laşi, care incidental se află la Arad şi care 
profită de o ocazie bună spre a-şi arăta încă o dată recunoştinţa sa 
pentru munca şi devotamentul pus în formarea elevilor Dv. ca să 


devină buni români şi buni intelectuali. 
Lt. Col. Gh. Oarză 


La ore, eram de o punctualitate matematică. Când suna de 
intrare, îmi luam catalogul şi plecam, deşi uneori anecdote sau 
istorioare picante spuse cu haz de directorul nostru ne-ar Îi îndemnat 
să mai întârziem. 


! Materia odată începută trebuie continuată. Text latin în manuscris. 
2 Anvarele consemnează prezența elevului Gheorghe Oarză ca elev al Gimnaziului 
« Ştefan cel Mare » începând cu anul 1907. 

În clasă, nu şedeam la catedră, ci în faţa clasei. Ţineam sub 
observaţie pe fiecare elev. Aveam pe atuncea vederea excelentă. 
Sesizam orice mișcare şi oricât de mică neatenție. La explicații 
puteam ceti cu uşurinţă din ochii elevilor dacă m-au înțeles sau nu. In 
momentul de atenție încordată, de urmărire cu gândul şi simţirea a 
celor spuse de mine, în ochii copiilor observam o fosforescență 
sclipitoare, o umezeală specială, o scânteiere jucăuşe; încordaţi peste 
măsură, împietriți în poziţia în care se aflau, ochi în ochii. mei, 
urmăreau cu atenție fiecare cuvânt sau mişcare pe care o făceam. 

În orele de dictare, ştiam după mișcarea mâinii sau a 
condeiului, la distanță de 12-14 m, ce litere au scris cei din băncile 
ultime. Adeseori, întrerupându-mi dictarea, mă adresam unuia din 
fondul clasii, de prin banca ultimă: „Tu, Călin, ai scris laetitia cu e 
simplu. E bine aşa?”. A 

Cum aveam obiceiul să mă preumblu prin clasă sau să 
controlez temele sau cuvintele, intrând printre bănci, era firesc că în 
anumite momente să fiu cu spatele față de unii dintre elevi. Era firesc 
deci ca unii dintre cei mai îndrăzneți să încerce a face ghiduşii sau să- 
mi facă un nas lung în spate..Dar nu ştiu cum, uneori vedeam cu 
coada ochiului, alteori dintr-un fel de instinct, întorcându-mă brusc se 
pomenea delicventul cu pleaşca primită. După ce m-au cunoscut, 
cazurile nu s-au mai repetat. 

La teze, dacă cineva îndrăznea să copieze, îl observam, îl 
fixam cu privirea, cum hipnotizează şarpele păsărica, mă duceam 
întins la el şi îi luam cartea sau notițele. 

Pe stradă, răspundeam la salutul celor de pe trotuarul opus 
fără să întorc capul, atât de perfect mă serveau ochii. Astăzi, întâlnesc 
oameni față în față şi nu-i mai recunosc. 

Nu scoteam elevi la lecţie, ci frământara îi ina a clasă. în. 
decurs de o săptămână cunoşteam pe fiecare elev după nume şi 
adeseori după capacitate. N-am pus niciodată preţ pe bagajul de 
cunoştinţe cu care se prezenta elevul la începutul anului. Dar mă 
interesa cu ce s-a ales din lecţiile mele.. 5 

__* Nu-dedeam lecţii prea mari, pe care de cele mai tie ori is, 
pregăteam cu elevii în clasă. Cuvintele noi se scriau pe tablă şi. 
observațiile gramaticale le scoteam cu elevii din text. 

Ca să pot proceda în felul acesta, trebuia să cunosc bine 
structura textului ce urma să fie dat ca lecţie. De aceea niciodată nu 
m-am prezentat în [aţa clasei cu lecţia nepregătită în prealabil. Posed 
şi acuma nenumărale caiete în care îmi treceam planurile, sau cel 

puțin schiţa planurilor de lecţie. Aşa am procedat în tot decursul 
carierei mele didactice, care numără cel puţin 40 de ani (4 la liceul 
francez, 16 ani la şcolile secundare din laşi, 19 ani la şcoala normală 
din Deva, 2 ani la liceul de fete şi la liceul de băieţi din Deva, după 
ce fusesem trecut la pensie, în 1938). 

„In schimb, faţă de munca pe care o depuneam eu, pretindeam 
elevilor să-mi ştie. Când începeam lecţia, parcă se stârnea o vijelie în 
clasă. Toată lumea era electrizată. Treceam în goană cu ascultarea de 
la unul la altul. Aveam puterea să sesizez pe toți care răspundeau slab 
sau de loc şi reveneam tot cu alte şi alte întrebări, până ce mă 
convingcam că la mijloc este lenea, nepriceperea sau indolența. 

Rareori am dat teme de scris fără să fi corectat cel puţin 
câteva din ele. Deci tot aşa de rar se întâmpla să vină elevii cu temele 
nefăcute. Cu cei leneşi şi indolenți eram necruţător. Din această 
cauză, eram considerat unul dintre cei mai răi profesori. Cine nu-şi 
făcea temele, sau venea cu lecţia neînvăţată fără motive demne de a fi 
luate în considerare, pe lângă nota rea îşi mai atrăgea şi alte 
neplăceri. Erau înştiințați părinții sau corespondenții, fie prin colegi 
de ai lui, fie că notam neglijența pe caietul lui de teme şi ceream 
elevului să aducă iscălitură de acasă că ai lui au luat cunoştinţă de 
cele notate de mine. 

În calitate de diriginte — şi n-am scăpat o viaţă întreagă de 
această însărcinare onorifică —, pretindeam să fie clasa respectivă 
ordonată şi ascultătoare. De multe ori elevii clasei mele erau 
disciplinaţi şi ascultători chiar şi la profesorii care nu-şi puteau 
stăpâni clasa, nu de frica lor, ci de teama mea. 

Când treceam prin mijlocul elevilor, chiar dacă erau în 
recreaţie, se făcea tăcere mormântală şi toți se fereau în lături. 

Odată, se băteau în ogradă cu bulgări de zăpadă. Era 
recreaţie. Practic, un joc nevinovat. Totuşi, când unul din ei mă zări 
intrând pe poarta şcoalei, şi strigă: „Dl Sporea!”, toți au înlemnit. 
Unii au rămas împietriţi în poziţia în care se găseau cu mâna ridicată, 
cu bulgărele în mână, gata să arunce. 

Deşi în laşi erau pe vremea aceea vreo ll şcoli secundare 
(Liceul internat, Liceul naţional, Seminarul “Veniamin”, Seminarul 
pedagogic, Gimnaziul “Ştefan cel Mare”, Gimnaziul “Alexandru cel 
Bun”, Şcoala normală, Şcoala comercială, Şcoala de meserii, Liceul 
particular al profesorilor asociați, Gimnaziul particular evreiesc 
“Wachtcl”), totuşi afluenţa şcolarilor era foarte mare, încât erau 
clasele începătoare cu câte 60-70 de elevi. De aceea, ministerul s-a 

văzut obligat să introducă o restricție, şi anume: se înscriau întâi 
elevii români şi numai dacă mai rămâneau locuri disponibile erau 
primiţi şi streinii, ca evrei, germani etc. 

Era deci evident că marea majoritate a populaţiei şcolare o 
formau elementele venite de la țară, fii de plugari. - 

În decursul carierei mele de profesor 'secundar la laşi, am 
observat însă un fenomen destul de interesant, dar în acelaşi timp 
“poate îngrijorător şi anume: 

In clasa I, majoritatea elevilor erau fii de țărani. Cu cât 
înaintau însă în clase, cu atât rândurile fiilor de ţărani deveneau tot 
mai rare. Prin cursul superior abia mai întâlneai câțiva. 

M-a intrigat această constatare şi am căutat să-i aflu cauzele, 
care după părerea mea, sunt următoarele (în această Lin am scris 
şi un articol în “Revista generală a învățământului”, „din ...).. 

(1) Ştim cu toţii ce deosebire profundă SE între viața 
simplă de la țară şi viața complexă şi complicată de la oraş. Acolo 
oamenii trăiesc într-o simplitate patriarhală. Fiecare țăran, redus 
adeseori numai la societatea membrilor familiei, îşi găseşte ocupaţia 
în interiorul gospodăriei sale, cu creşterea vitelor, cu cultivarea 
ogorului, unde lucrările se succed astfel în anotimpuri, încât nu se 
simte necesitatea unei munci colective prea numeroase. Toată ştiinţa 
şi tot vocabularul lui se reduce adeseori la câteva sute de cuvinte 
uzuale, pe care şi le însuşeşte concomitent cu tehnica vorbirii. Nici o 
încâlceală, nici o complicație. Țăranul se culcă seara obosit, aproape 
o dată cu găinile, și se scoală în zorii zilei, când: cântă rândunica. 
Munceşie toată ziua. Este adânc religios. El aşteaptă rodirea câmpului: 
şi îndestulirea casii de la pronia -cerească şi din osteneala mânilor 
sale. Pământul nu-l poţi înşela. Dacă nu-l munceşti la timp şi bine şi 
dacă nu-l gunoieşti, nu-ți produce. ŞI iar, dacă nu trimete D-zeu 
ploaie la vreme, în zadar e orice osteneală. _ 

Apoi natura n-o poți schimba, nici înşela. În zadar ai încerca 
să coci boabele de grâu sau de porumb prin artificii, înainte de vreme, 
că nu reuşeşti. Trebuie să aştepţi efectele arşiţei soarelui de vară ca să 
se coacă grâul şi porumbul. i | 

Orăşanul are în schimb cu totul altă viață. EI, cu ajutorul: 
mijloacelor tehnice ce-i stau la îndemână, caută să subjuge natura, 


' În « Revista generală a învățământului », an.XVII, 1929, nr.6, iunie, p.350-352, C. 
Sporea publică articolul E posibilă aplicarea programului gimnaziului la cursul 
inferior al școalelur normale? 

scurtează distanțele prin mijloace de locomoţie — maşini, tren, 
tramvai, avion, face din noapte zi şi din zi noapte cu ajutorul luminii 
electrice. N-aşteaptă recolta holdelor, ci prin afaceri şi negustorii pe 
care le învârteşte câştigă într-un ceas mai mult decât țăranul într-un 
an. Apoi se ştie că negustoria nu merge totdeauna pe calea cinstită. 
Doar de aceea este Mercur, zeul minciunii, protectorul comerțului. 
Copiii orăşenilor, deci, au o structură sufletească cu totul deosebită 
de aceea a copiilor de la țară. 

lată cum se prezintă şi oraşul, cu forfoteala lu: interminabilă, 
cu lume multă, grăbită, aproape alergând în toate părțile, cu vehicule 
de tot felul — care, trăsuri, maşini, tramvaie, care se întrec între ele, 
zgomotul asurzitor de paşi grăbiţi, de muzici, de claxonări, de 
huruituri de fabrici etc., case mari cu vitrine cât uşile, cu mărfuri de 
tot felul şi de toate culorile. 

Să urmărim acum pe copilașul timid sosit de la țară, ținându-se 
strâns de mâna sau rochia mamii, cu ochii în toate părțile, ferindu-se 
când de un pieton, când de o trăsură sau mașină, mergând de teamă mai 
mult pe mijlocul drumului decât pe trotuar. Ce s-o fi petrecând în 
sufletul lui? l-o sta lui mintea la carte vreo lună sau două până se 
obișnuieşte, sau la minunățiile care le-a văzut şi care îl atrag ca un miraj? 

De multe ori, îl surprinzi stând ceasuri întregi în fața unui 
galantar, uitând şi de lecţii, şi de şcoală, ba uneori şi de frig sau 
foame. Dar până să se deprindă el cu toate, şcoala nu stă pe loc, ea 
merge înainte; iar când se trezeşte el, colegii lui au ajuns departe şi 
atunci adeseori sforțările lui sunt zadarnice. 

(2) Dar în fine cu chiu, cu vai, iată-l sosit în clasă. Se aşază 
între colegii lui gălăgioşi şi neastâmpărați. Se uită timid în toate 
părțile Şi cu greu îşi găseşte un colțişor prielnic temperamentului său. 
lată vin profesorii, în fiecare oră altul, după specialitate. Fiecare cu 
temperamentul său şi cu felul său propriu de a se prezenta înaintea 
clasii. Fiecare îşi începe lecţia şi vorbesc într-o limbă cu totul streină 
pentru urechile băiețelului nou venit, care cască ochii mari, îşi 
ascuţeşte urechile, dar nu înţelege aproape nimic din ce i se spune. | 
se pare că i se vorbeşte în limba lui, dar din 10 cuvinte abia înțelege 
pe jumătate. Cine va mai reveni, şi cine îi va mai explica lui tot ce n-a 
înțeles? lată motive serioase că pe copil îl cuprinde urâtul şi dorul de 
casă şi, după câteva zile, se trezesc părinţii cu copilul venit acasă şi 
fugit de la şcoală. 

(3) Dar adus în oraş la şcoală, unde îl vor plasa părinţii. 
Copiii cei mai înstăriți, care nu vin la şcoală îmboldiți de o capacitate 

intelectuală deosebită, vor alege gazdele cele mai bune, mai de prin 
centrul oraşului, deoarece le dă mâna să plătească. Cei sărăcuți, dar 
capabili, vor fi plasați pe la mahala, departe de coală, în nişte 
chiliuţe scunde, neigienice, câte 3-4 la un loc. 

Hrana celor dintâi, mai bună, mai suculentă. A celor lipsiţi de 
mijloace, o ciorbă lungă, fără came, fasole, cartofi fierți sau zamă de 
prune, care nu țin nici de foame, nici de cald. Cu ce-şi vor completa 
aceştia caloriile cheltuite cu şcoala, cu frigul şi cu mizeria? Vor zbârnâi 
puțin început. Dar pe încetul, secătuiţi, vor ceda fie boalelor, fie 
nepăsării şi trândăviei. Cei din categoria întâia, codaşi ai claselor din 
cauza incapacității, vor promova prin protecție sau vor părăsi şcoala. . 

Aşa i-am cunoscut, când am vizitat gazdele, în calitate de 
diriginte. 
(4) Apoi copiii orăşenilor, produs al mediului în care s-au 
născut Şi crescut, sprinteni la gândire, adeseori şmecheri, pehlivani 
mincinoşi, au o mare înrîurire asupra colegilor de la ţară, care sunt 
contaminați ca de o boală molipsitoare de toate apucăturile rele 
întâlnite la copiii orăşeni, ca fumatul, chiuleala, jocul de cărți, 
băutura, flirtul etc. Aceste boale sociale, ca orice boală contagioasă, 
găsind la rurali un teren vergin, fac ravagii mai mari ca la orăşeni. 

Față de cele arătate mai sus, nu e mirare că foarte multe 
elemente de valoare venite de la ţară se pierdeau în puzderia 
calamităţilor de care se izbeau venind la oraş: | 

Ca profesor la Gimnaziul “Ştefan cel Mare”, eram bine văzut 
şi bine apreciat de director şi profesori, de elevi am: fost temut şi 
respectat. | Și 

Ca diriginte, eram nelipsit din roijlocul elevilor. Chiar când 
eram căsătorit şi aveam copii, adeseori duminecile și sărbătorile — 
neglijând familia — eram. între elevi. Am înfiinţat cu ei o.mică 
societate de lectură, -o mică bibliotecă de clasă şi un fond pentru 
excursii, atunci când pe la celelalte şcoale nu se pomenea aşa ceva. 

“Toate împrejurimile Iaşilor au fost străbătute de mine în 
excursii cu elevii. Atunci eram pentru ei-un adevărat părinte, ba mai. 
mult, un adevărat frate mai mare. Cântam cu ei, mă jucam cu ei, 
mâncam chiar împreună, dând adeseori din merindea mea; celor care 
n-aveau. Pe cei care erau slabi la carte, îi povățuiam, îi ajutam şi 
adeseori rugam pe colegi să-i mai asculte, ca să-şi îndrepte nota. 

Odată am intervenit pentru copilul învățătorului din Rediu lui 
Tătar. Tatăl elevului a aflat şi drept mulțămită mi-a adus un curcan. 

Când l-am văzut intrând în casă şi mi-a spus de ce e vorba 
mi-am ieşit din fire, atâta eram de furios. L-am ocărât cu vorbele cele 
mai urâte şi l-am dat pe uşe afară. Plecând, îmi spuse: „Faceţi rău, 
Dle profesor, că nu-l primiți. Am să-l dau la altul şi are să-l 
primească şi să-mi mulțămească”. Într-adevăr, aşa a fost. A doua zi, 
unul dintre colegi s-a lăudat că a mâncat o galantină de curcan de 
toată bunătatea. Am zâmbit şi am tăcut, căci ştiam firul pricinii. 

Un alt caz. Firma “Fastlich” din str. Cuza Vodă era renumită 
pentru vinurile excelente. Elevul Fastlich era slab la latină şi se 
apropia sfârşitul anului. Îl ascult şi nu ştie. Îi dau termin până în 
săptămâna viitoare, să vină cu materia învățată, şi pretind unui elev 
bun din clasă să-l supravegheze şi să-i arate unde va avea nevoie de 
vreo explicare. La săptămână, îl ascult şi răspunde slab, încât nu-i 
ieşea media. Îi mai dau un termin de câteva zile. Îl ascult, ştie şi 
devine promovabil. 

Se vede că pe părinţi i-a impresionat acest procedeu al meu, 
căci în ajunul zilei mele onomastice (Sf. Constantin), pe când lipsea 
de acasă, vine un om de serviciu de la firma “Fastlich” cu un coş plin 
de sticle cu vin înfundat. Soția îl întreabă: „Ce-i cu astea”. — „Ştie DI 
Sporea. Vinul e de la DI Fastlich” a fost răspunsul. Soţia mea, 
crezând că eu am comandat acolo vin pentru ziua următoare, primeşte 
coşul în toată liniştea. 

Seara, când vin acasă, mă înfuriu şi cert soția, de ce a primit 
coşul. Îmi explică şi mă liniştesc. Să trimet coşul înapoi, era deja 
seară târziu. A doua zi, zi de sărbătoare. A treia zi, duc cu servitoarea 
coşul la şcoală. Chem pe elevul Fastlich la cancelarie şi îi ordon să 
plece imediat acasă şi să cheme pe tat-său la şcoală. Se întoarce cu 
răspunsul că tat-său este dus la gară să descarce nişte vin şi nu poate 
veni, dar vine mâine. Aveam impresia că vor să mă poarte cu vorba. 
De aceea spun elevului: „Du-te în clasă, ia-ți cărțile şi pleacă acasă. 
Eşti eliminat pe o săptămână, pentru insubordonare”. Elevul plânge, 
se roagă, se zbuciumă, dar trebuie să plece. 

Peste un ceas, se prezintă elevul însoţit de maică-sa, elegant 
îmbrăcată, cu degetele încărcate de inele, cu brățări de aur, cu un 
lorgnion atârnat pe după gât cu un lanț de aur masiv, cu o pălărie cât 
roata carului, împodobită cu o pană de struţ de o jumătate de metru. 
Sosită în cancelarie, am luat-o în primire. li arăt coşul cu sticle şi o 
întreb: Coşul acesta este de la Dv.?”. — „Da, Dle profesor. Dv. aţi fost 
aşa de bun cu fiul nostru şi am crezut să ne arătăm şi noi recunoştinţa, 
trimiţându-vă o mică atenţie de ziua Dv.”. 

„Nu, Doamnă, ați crezut că conştiinţa unui profesor se 
cumpără cu bani sau cu butelii de vin înfundat. a-ţi imediat coşul şi 
pleacă cu el pe poarta şcoale:”. 

„Domnule profesor, vă rog, nu-mi faceţi această ofensă”. . 

Pe atunci nu era democraţie. Nu se pomenea ca o doamnă de 
bună condiţie să plece cu coşul pe stradă. 

Văzându-mă neânduplecat, au intervenit colegi! şi directorul. 
În cele din urmă am cedat şi am admis să vină servitoarea lor să ducă 
coşul acasă. 

De atunci, am avut pace. Nimeni n-a mai îndrăznil să mă 
molesteze cu cadouri. 

Nu admiteam să-mi aducă elevii nici măcar flori de ziua mea, 
deşi îi primeam bucuros să vină să mă felicite, tratându-i cu prăjituri şi vin. 

Felul meu de a fi atât de neânduplecat față de cei răi şi 
nărăviţi mi-a pricinuit cândva o mare neplăcere şi durere sufletească. 
lată povestea. 

Aveam într-un an, în clasa a IV-a, un elev care tot anul.n-a voit să 
înveţe. Se ținea de alte ocupații. Era şi cam mare de vârstă pentru clasa lui. 
Nu-i cunoșteam situația lui familială. Nu îi eram diriginte. La finele 
anului, rămâne la mie corigent. După publicarea rezultatului, chem pe 
congenţi şi le dau îndrumări ce, cât şi cum să înveţe şi le fixez ziua din 
săptămână când pot să le stau la dispoziție pentru explicaţii. Elevul 
respectiv nu vine. Nu-i mai rețin bine în minte numele, Mi se pare că se 
numea Buzdugan. Toamna se prezintă la corigență. Nu ştie şi rămâne 
repetent. După ce dau rezultatul la cancelarie, vine la mine acasă şi mă 
roapă stăruitor, mă imploră să am îndurare față de el, că e nenorocit, că nu 
mai are nici un rost în viață, că el în situația aceasta își va pune capăt 
zilelor. L-am pnmit în casă, i-am vorbit blând şi părinteşte. l-am explicat 
că eu nu mai pot schimba nimic, întrucât am dat rezultatul la cancelarie. El 
stăruia cu îndărătnicie. L-am petrecut până la portiță. Pomi, se opri, stete 
un moment pe gânduri, apoi îmi spuse: „Rămas bun pentru totdeauna” 
Ajungând în Piaţa Unirii, pe treptele statuiei Cuza Vodă s-a împuşcat şi a 
murit. Unul dintre colegii lui mi-a spus că el venise cu gândul de a mă 
împuşca pe mine, apoi pe sine dacă nu mă voi îndupleca. La orice caz, 
această întâmplare m-a turburat mult. Regret şi astăzi că n-am fost mai 
prevăzător. Trebuia să mă interesez mai de aproape de situația lui înainte 
de a-i da nota definitivă. Căci poate avea şi el dreptate. 

De atunci, mi-am propus să fiu mai îngăduitor. 

Aminteam mai sus că de la elevi sau părinţii lor n-am primit 
niciodată cadouri. Un cadou totuşi am primit de la directorul şcoalei, 
Conul Guţă Nădejde, în următoarele împrejurări. 

În 1913, când s-a sunat mobilizarea pentru războiul balcanic, 
fiul directorului, un chirurg distins, fu concentrat Și trimis la Constanţa. 
Acolo, fund nevoit să facă o autopsie, s-a rănit din grabă cu bisturiul la 
un deget, s-a infectat, a dat în septicemie şi a murit. Părinţii lui s-au dus 
la înmormântare şi au lipsit vreo 10 zile. În absenţa lor, eu am ținut locul 
directorului. La întoarcere, m-a întrebat ce-mi datorează pentru serviciul 
făcut. — „N-am făcut serviciul pentru bani, ci să ajut pe om la suferință. 
N-am nici o pretenţie şi îmi pare rău că în împrejurare atât de tristă a 
trebuit să vă dau o mână de ajutor”. 

Mi-a strâns mâna, mi-a mulțămit Şi peste câteva zile mi-a 
făcut cadou un revolver Browning, pe care l-am primit cu bucurie. 


Profesor de latină la Liceul Naţional 

Repretatul Vasile Pârvan, numit de curând profesor de limba 
latină la Academia Mihăileană, adecă la Liceul Naţional, obținuse o 
bursă pentru studii în streinătate. La plecare, m-a rugat să-l suplinesc 
eu, cu condiţia ca jumătate din ce capăt de la suplinire să-i trimet 
familiei (O mamă văduvă şi două fete, dintre care una studentă la 
Bucureşti. Mama şi o fiică locuiau la Chitila.) Deşi nu aveam 
capacitatea în limba latină, cunoşteam destul de bine limba lui 
Cicero. Am primit deci propunerea şi l-am suplinit tot timpul cât a 
studiat în Germania. Acolo studiase istoria şi când s-a întors în ţară a 
fost numit profesor la Universitatea din Bucureşti, rămânând catedra 
de la laşi liberă; deci a încetat şi suplinirea mea. 

Atmosfera cancelariei liceului se deosebea profund de aceea 
a Gimnaziului „Ştefan cel Mare”, unde trăiam întreolaltă ca în 
familie, ca între frați. 

Aici am întâlnit un corp didactic preocupat de multe şi varii chestii. 

Directorul, de germană, un om de statură mijlocie, cu un ca 
mare cât un ciubăr, tipul ardeleanului conştiincios, Grigore Bârsan, 
de origine de prin judeţul Ciuc, vecinic înfundat cu nasul în hârtii din 
cabinetul lui directorial, îşi făcea rar apariția prin cancelaria 





! Vasile Pârvan (1882-1927), istoric și arheolog. Se va înscrie, mai întâi, la 
Universitatea din Jena, apoi, în 1905, la Universitatea din Berlin. 

2 Grigore Bârsan, profesor de germană şi latină la Liceul Naţional. Director tot acolo, 
între 1907-1924. 

profesorală şi atunci era scurt şi apăsat la vorbă. Se părea că agendele 
administrative le conduce mai mult secretarul Nica, decât directorul. 
EI făcea absenţele, el dojenea elevii, el stetea de vorbă cu părinţii şi 
se pare că nu fără oareşicare profituri, 

Profesori erau mulți şi foarte variaţi ca concepţii şi atitudini... 

Rache Vasiliu', un rotovei bine alimentat, cu mult stupit la 
limbă, deţinător a două catedre, se ocupa mai mult de politică decât 
de şcoală, nelipsit parlamentar în timpul guvernării liberalilor. Era 
aproape în permanență în concediu, suplinit la catedră de, tânărul 
absolvent şi licenţiat al facultății de litere Victor lamandi , fostul 
ministru asasinat de legionari. 

Tănase Gheorghiu”, tot cu două catedre, mai mult sibi 
decât profesor. 

Conu Alecu Bădărău, de română şi drept, zis Vulturul 
Moldovii, întemeietorul partidului bădărănist, bun avocat, dar venal 
Şi demagog neîntrecut. Partidul lui, rupt din partidul conservator, era 
de aceeaşi leapă ca și șeful. Conu. Petrache Cujbă”, de geografie, îşi 
vedea mai mult de vie şi de primărie. A fost în mai multe rânduri 
viceprimar Şi primar. 

Conu Petrache Fântânaru”, profesor de română, înalt şi zvelt, 
om cu ştiinţă de carte, bun profesor, spiritual şi glumeț, om de 
petrecere, nu ducea paharul la ureche. Stâlpul clubului partidului 
liberal. Fost prefect liberal în mai multe rânduri. Fiind zilnic la club, 
vara-iarna, se ataşase de el o pisicuţă pripăşită pe la club, pe care o 
alimenta şi îngrijea cu multă pasiune. Astfel, când a murit el, vreo 
săptămână în şir nu mai puteai trăi la club, din cauza pisicii care 
alerga din odaie în odaie, mieunând și căutându-şi protectorul. 

Fiindcă lui Conu Petrache îi plăceau mult chefurile, A.C. 
Cuza“ i-a făcut epigrama următoare: 

Lu Petre Fântânaru 

Dacă apa din fântână 


„ leodor Vasiliu a predat literatura română între 1898-1916. 

2 Victor lamandi (1891-1940), om politic liberal. A fost şi profesor de istorie la 
Liceul Naţional, între 1923-1935. 
3 Probabil Grigore Gheorghiu, profesor de matematică, între 1890-1913. 

„Peure Cujbă a fost un timp şi provizor al internatului. 

* Petre Fântânaru (1867-1927), inspector şcolar, profesor de română şi latină la 
Liceul Naţional, între 1892-1927. 
* AC. Cuza (1857-1947), om polilic, profesor la Universitatea « Al.I.Cuza », 
membru al Academiei Române. 

S-ar preface în Cotnar 

Aş lăsa limba română 

Și m-aş face fântânar. 

Vasile Teodoreanu', unchiul scriitorilor Ionel şi Păstorel 
Teodoreanu;, profesor de matematici, om înalt, bine făcut, fanfaron şi 
încrezut, vecinic candidat la directorat, unde a şi ajuns. Pe timpul 
directoratului său, a introdus la elevi uniforma cu nişte pantaloni 
bufanţi. Când îi vedeai pe stradă pudrați şi spilcuiți, parcă erau nişte 
păpuşi sau nişte cocote. Pe tema asta am avut şi schimb de cuvinte cu 
Conu Vasile. 

Mihai Tomida?, profesor de ştiinţe, om înalt, spătos, potolit la 
mers, la vorbă şi la faptă, privea pe om cam pieziş. Altfel, om bun, 
puțin cam sarcastic. Mai târziu, a ajuns directorul Liceului internat, 
după pensionarea lui Gh. „Lascăr . 

Xenofon Gheorghiu, de latină. Om mărunțel, slăbuţ, cu 
mustața vecinic cănită în negru. Om cu multă carte. A tradus 
Bucolicele lui Virgil în româneşte. In clasă însă nu-şi prea putea 
disciplina elevii. 

Tufescu“, de geografie, om gras cu gura mare de broască, 
palid şi puhav la față, cam anemic la intelect, râde cu toată gura 
pentru orice nimica. Se pregăteşte să spună ceva interesant, dar chiar 
chestii de oarecare valoare ies din gura lui şifonate. 

Mihai Tilinschi”, de chimie, tovarăş de masă şi primblări al 
meu şi al lui Neculai Mazăref. Rămas holtei până la vârsta înaintată. 
Om capabil. A fost trimis în streinătate cam o dată cu mine. Cam 





1 Vasile Teodoreanu (1868-1949), profesor de matematică la Liceul naţional, între 
1893-1899, apoi director tot acolo, între 1905-1907. 

2 Fraţii Alexandru (1894-1964, zis Păstorel) şi Ionel! (1898-1954) Teodoreanu, 
scriitori. 

3 Mihai Tomida (1866-1928), profesor de ştiinţe naturale la Liceul Naţional, între 
1893-1928, precum și director, între 1901-1905. Ulterior, director al Liceului 
Internat. 

4 Gheorghe Lascăr (1857-1929), profesor de latină la Liceul Naţional, precum şi 
director, între 1895-1916. 

5 Xenofon Gheorghiu (1850-1928), profesor de latină la Liceul Naţional, între 1879- 
1928. A publicat studii despre literaturile latină şi franceză. 

S Gheorghe 1. Tufescu a fost profesor de istorie şi geogratie la Liceul Naţional, între 
1892-1902. 

7 Mihai Ţilenschi a predat fizica şi chimia, la Liceul Naţional, din 1899. 

£ Nicolae Mazăre era profesor de latină la Gimnaziul « Ştefan cel Mare ». 

bolnăvicios, pesimist, uneori plictisit de viaţă. S-a însurat târziu. A 
avut şi un copil. Nu ştim ce l-o fi determinat, dar într-o bună zi am 
auzit că s-a otrăvit în laborator cu cianură de potasiu. 

Sinigalia', italian de origine, preda franceza, om înalt, subțire, 
adus de spate, barbă-n cioc. Om nervos, chpind des din ochi. Când 
începea să vorbească, torăia ca o morişcă. Adesea, nici nu înțelegeai ce 
spune. Mă îndoiesc că elevii l-or fi înțeles ce spune la ora de franceză. 
Pasionat jucător de şah. Rar când îşi tenmina partidele fără ceartă. 

Teodor Berescu”, de gimnastică, om simplu fără prea multă 
carte, ținta atacurilor ironice ale colegilor, în special ale lu: Bude, 
care îi scornise că a terminat doar gimnaziul cu notă mică dar fracţie 
mare (5,89- cinci întregi şi optzeci şi nouă sutimi). 

Ca profesor tânăr şi cam timid, numai rareori luam parte la 
discuțiile profesorilor. Îmi vedeam de clasă, intram punctual şi 
lucram cu elevii intensiv. Nefiind de specialitate, predarea limbii 
latine îmi dedea mult de lucru. Când aveam a doua zi latina, 
preparam lecţiile până noaptea târziu. 

Odată veni la liceu în inspecţie Gh. Popa Lisseanu”. Aveam lecţie 
într-o după-amiază la cursul inferior. Popa Lisseanu voi să vină la ora 
mea, deşi nu prea era obiceiul să se inspecteze suplinitorii. După oră — 
fiind cursunile pentru ziua aceea terminate —, am stat de 'vorbă foarte mult 
în cancelarie, punându-mi mereu întrebă: cum procedez la darea lecției 
celei noi, cum fac gramatica, ce fac cu diferitele expresii latineşti ca 
acuzativ cu infinitiv, ablativul absolut etc. etc. ta 

Seara şi-a luat rămas bun, spunând că pleacă cu trenul de 9: 

A doua zi aveam lecţie la cursul superior: traducere şi 
interpretare de autori. Aveam de predat nişte. pasapii grele. Îmi 
dăduseră mult de lucru de:cap cu elevii până vom descifra textul, de 
aceea am intrat în oră chiar înainte de a suna. Aveam obiceiul să 
descifrez textul cu ajutorul elevilor, cerând părerile lor şi mai ales 
Justificarea de ce traduc aşa şi nu cum au spus cei care aveau altă 
părere. Când eram mai cufundați în preocupările noastre, intră pe uşe 
Popa Lisseanu. Se aşază pe un scaun, scoate carnetul şi scrie mereu. 


y- 


Luigi Sinigaglia a predat limba franceză la Liceul Naţional, între 1905-1911..: 
2 Teodor Berescu, profesor de gimnastică la Liceul Naţional, între 1899-1906, 
subdirector la Liceul Internat, între 1885-1937. 

* Gheorghe Popa-Liseanu (1866- 1945), profesor, inspector și diitelori în Ministerul 
Instrucțiunii, autor de studii arheologice şi elenistice. Între altele, a publicat Limbile 
clasice în învățământul secundar (1925) şi Gramatica limbii latine.- 

Am avut impresia că n-a fost mulțămit cu felul de predare din ziua 
antecedentă şi a rămas şi pentru a doua zi să se convingă deplin, apoi 
să-mi facă raport de înlocuire. După oră, aveam o fereastră. A stat 
toată ora aceea de vorbă cu mine. Din când în când, mai scria câte 
ceva în carnet. Apoi ne-am despărțit, fără să-mi spună vreun cuvânt 
dacă a fost mulțămit de procedarea mea sau nu. De atunci nu l-am 
mai văzut în calitate de inspector, nici ordin de înlocuirea mea n-a 
mai venit, deşi eu eram tot cu frica în sân. 

Au trecut mulți ani de atunci. Eu, în 1919, am trecut ca 
profesor Şi director la şcoala normală de băieți din Deva. 

Într-una din zile, vine profesorul I. Radu de la şcoala mea la 
mine şi îmi spune lucrul următor: „Am fost la Hunedoara. Acolo m-am 
întâlnit cu Popa Lisseanu, care venise la cumnatul său Dr.Dănilă, notar 
public. Vă trimite salutăn. Şi mi-a mai spus ceva. Pe când Dv. eraţi 
profesor la laşi de limba latină, dânsul avea manualele de limba latină în 
manuscris. Inainte de a le tipări, a luat de la minister o delegaţie de 
inspector şi a venit la lași anume să vadă cum predaţi, deoarece auzise că 
sunteți un profesor bun. A făcut în manuale multe îndreptări în baza 
celor discutate cu D-voastră”. Abia atunci mi-am dat sama de ce stăruia 
aşa de mult la fiecare chestiune care se referea la predare. 

Într-o primăvară, am fost delegat din partea Gimnaziului 
„Ştefan” să merg cu elevii la concursul tinerimii. Cei de la liceu şi de 
la Gimnaziul „Alexandru” mi-au dat tot mie elevii pe samă. 

Ajuns în Bucureşti, i-am cazat pe toți. apoi cu o ceată din ei m-am 
dus la Cişmigiu să ne primblăm cu barca. Nici n-ajung bine şi un elev vine 
în goană anunțându-mă că un elev de la “Alexandru” s-a aruncat în 
Dâmboviţa. Am înlemnit. Nu ştiu cum am alergat. Când am sosit, îl 
scoseseră din apă şi era întins pe mal, dar viu. l-am făcut masaj, l-am ținut 
cu capul în jos să iasă apa din el, apoi am alergat la Nae Dumitrescu. Fund 
duminecă şi neavând de unde, l-am forțat pe preşedintele tinerimii să-mi 
dea un rând de schimburi de la copilul său, până s-or usca ale elevului. De 
atunci n-am mai plecat cu elevi streini pe drum. 


Profesor la Liceul Internat 
Cam în acelaşi timp cu Pârvan, fusese trimis în Germania la 
studii şi Traian Bratu , pentru limba şi literatura germană. Catedra lui 


! Traian Bratu (1875-1940), germanist, profesor universitar la Universitatea « Al.I. 
Cuza ». Între 1902-1913, a predat germana la Liceul național şi, sporadic, la Liceul 
Internat. 

de la Liceul Naţional era suplinită de V. Bude. Avea însă şi o clasă la 
Internat. Fiindcă Bude nu le putea face pe toate, orele de la Internat 
mi-au fost date mie. 

Cancelaria Liceului Internat avea un aspect cu totul particular 
faţă de celelalte, începând chiar cu directorul. 

Gh.Lascăr era un director respectat de profesori, temut de 
elevi. Om voinic, scurt la vorbă, ochi.pătrunzătoni, umbriți de nişte 
sprâncene groase, negre. Pretindea profesorilor să fie punctuali şi 
elevilor, disciplinați. Cel ce făcea transgresiuni era vai şi amar de 
oasele şi pielea lui. Bătea fără milă. Vergelele lui de trestie şi vâna de 
bou erau temute. Toată şcoala sclipea de curăţenie. Disciplina era 
exemplară. Decât să întâlnească pe director vreun elev pe coridor prin 
fața cancelariei sau în dezordine, mai bine să fi intrat în pământ, căci 
era neânduplecat. 

În cancelaria profesorilor, am întâlnit profesori adepți sau 
reprezentanți al diferitelor curente literare. 

Ion 'Paul', profesor de germană, subțirel, sprinten, ochi 
pătrunzători, fața senină, mustăţi lungi cam neglijate; cu multă 
claritate în expunere, făcea mai mult interpretare decât traducere de 
texte. Nu se lăsa până ce nu păsea cea mai potrivită şi mai clară 
expresie românească. A scris „Florică ceteraşul” şi mai multe 
manuale didactice. Un talentat povestitor. Făcuse parte din societatea. 
literară „Junimea” şi „Convorbiri literare”, împreună cu Miron 
Pompiliu“, lon Slavici şi alţii. 

Odată, s-a ținut la Iaşi congresul profesorilor de limba română, 
Mihail Dragomirescu, profesor universitar tânăr dar. cu pretenţii, a ținut O 
lecție practică de limba română. A tratat cu elevii o poezie. A analizat-o şi 
disecat-o din toate punctele de vedere. Între critici a fost şi Paul, care a 
spus următoarele: „Ştiţi ce a făcut DI Dragomirescu?. Avea în față un 
trandafir plin de frumusețe şi aromat peste măsură. În loc să-l ia să-l 
admire, să-i miroase. parfumul, l-a luat, a zmuls petală după petală, le-a 
împrăștiat pe jos şi le-a călcat cu picioarele. Apoi a decretat sentenţios. 
Poftiți vedeți, acesta este trandafirul”. 


i : 


 joan Paul (1856-1927), scriitor, membru al cercului « Viaţa românească », profesor 
universitar la Universitatea din Cluj. La laşi. a predat şi germana, la liceele Internat 
ŞI Naţional. 

2 Miron Pompiliu (1848-1897), scriitor şi folclorist, profesor la diterite licee din laşi. 

O poezie nu se analizează — mai ales gramatical —, ci se 
simte, căutând să deştepţi în auditor acelaşi sentiment pe care l-a avut 
autorul. Așa ar trebui tratate poeziile. Avea dreptate. 

lată reprezentanţii curentului poporan de la “Viaţa 
românească”: Garabet Ibrăileanu!, Mihai Carp”, lancu Botez, 
M.Jacotă” etc., oameni cu morgă. Cu cât era careva mai neînsemnat 
în cenaclul lor, cu atâta trata mai dispreţuitor pe ceilalți muritori. 

_ Ibrăileanu, cu părul vâlvoi, cu barba încâlcită, profesor de 
română, pontiful mişcării literare, avea vecinic de discutat în 
particular cu câte unul dintre ei. 

M. Carp, de română, om sprinten, vioi, barbă ncagră pana 
corbului, vecinic ironic, înțepător. Lansa adeseori glume usturătoare 
la adresa colegilor. 

lancu Botez, de engleză, vecinic preocupat de chestii 
financiare, ajunse ulterior directorul Băncii Iașilor, preşedintele 
Camerei de industrie şi comerț etc. Îi plăcea să joace incontinuu pe 
două cărți, chiar şi pe două muieri. Era în cenaclul poporaniştilor, dar 
făcea şi politică liberală, fiind ales în mai multe rânduri deputat. 

M. Jacotă şi Octav Botez, primul de greacă, al doilea de 
franceză, figuri şterse, oameni în formaţie, dar cu ifose. Ulterior s-au 
format binişor. 

lată alt grup. Alecu Ionescu“, de franceză şi August Scriban”, 
de română şi latină. Cel dintâi cu cultură franceză, dar cu firea blândă 
a moldovanului gata în orice moment să spună o vorbă de spirit. 
Avea ce avea cu Scriban, vecinic se hârjoneau, se înțepau. Intr-o 
discuţie, Scriban zice: „Orice om îşi are un grăunte de sminteală”. 
Conu Alecu, prompt: „Da, prietine, asta o înțeleg, păcatul este că la 
tine în cap este pumnul întreg de grăunțe”. 

Alt grup. Calistrat Hogaş“, de română, şi Axente Frunză!, de 
latină. Hogaş, neîntrecutul povestitor al călătoriilor de munte “Pe 


' Garabei Ibrăileanu (1871-1937), critic literar, conducătorul « Vieţii româneşti ». 
Profesor de română la I.iceul Internat, între 1900-1908. 

2 Mihai Carp (1875-1947), profesor de română la Liceul Internat, între 1902-1936. 

* Mihai Jacotă (1881-1945), profesor de română la Liceul Intemat, între 1902-1936. 
+ Alexandru D. Ionescu a fost profesor de franceză la Liceul Internat. până în 1927. 

Ș August Scriban (1872-1950), filolog, a predat latina la Liceul Internat, între 1906- 
1936. 

* Calistrat Hogaş (1848-1917), scriitor, profesor de română şi latină la Liceul 
Internat, între 1899-1912. 

drumuri de munte”, cu nasul borcănat, cu barba sură scurtă, cu părul 
lung, dat pe spate, cu botul proeminent. Pasionat jucător de şah, al 
cărui partener îi eram adeseori, fie la cerc, fie la el sau la mine acasă. 
Obişnuia dimineaţa să ia în loc de cafea, o fleică sau muşchi la grătar 
şi unul, două pahare de vin vechi. La şah nu era chip să-i impui 
respectarea regulei „piece touchâe”. Altfel, era scandal. 

Axente Frunză, de latină, de statură mijlocie, cu părul mare şi 
creţ, în cancelarie veşnic urmărind un text într-o carte. Când pleca în 
clasă, îşi atârna mantaua într-un umăr cu un colț al ei aproape 
atingând pământul, aşa cum l-a descris Hogaş în călătoriile sale. De 
altfel, Frunză era obiectul de observaţii şi studii al iui Hogaş. 

„1. Prasa”, de franceză, un grec fin cu nas subțire, cu alura 
superiorității lui, ne lua pe noi cei tineri cam în zeflemea. De altfel, 
îşi cunoştea bine materia şi era bun profesor.. 

La trecerea lui Lascăr în pensie, în locul lui a venit ca 
director Mihai Tomida. O dată cu e! a trecut la Internat şi Berescu. 

Odată, într-o oră de gimnastică, pe când elevii se aranjau în. 
rând, Radu Rosetti”, poetul, trage ob ----ă de răsună sala. Turiţă 
Berescu ultraindignat strigă: „Care a fost măgarul. acela?”. Din 
mulțime se aude o voce: „Tu eşti măgar”. leşit din fire, profesorul 
aleargă la director şi îi relatează cazul. Tomida, foarte grav, apare în 
sala de gimnastică şi întreabă: „Cine a făcut pe DI Berescu măgar?”. 
Mai multe voci: „Natura, Domnule!”. Stupoare. Elevii şi-au primit . 
„pedeapsa, dar lui Berescu i-a rămas ponosul.- 


O vizită regală 

Se ştie cât de formalist era bătrânul rege Carol |. sh ZI, 
directorul ne anunță că a doua zi la orele 10, regele Carol va vizita 
liceul. Toţi să fim în redingotă, cu gambetă şi mănuşi albe. Bude nu- 
şi găseşte redingotă şi vine în haină neagră. La ora fixată ne aranțăm. 
în rând. Bude, cam pe la mijloc. Regele ne trece în revistă. Se opreşte 
în faţa fiecăruia şi întreabă: „d-ta?”. Răspunsul era „sunt profesorul 
n.n., predau obiectul cutare”. Regele ne întindea mâna şi trecea mai 





! Axinte Frunză (1859-1933), scriitor, profesor d de latină. la Liceul Intemat, între 


1897-1927. 
2 loan Prassa a predat franceza la Liceul Internat, între 1901- 1934, 
* probabil o confuzie. Poetul Radu D. Rosetti (1874-1964) nu figurează printre 


absolvenţii Liceului Internat. 

departe. Când ajunge în fața colegului Bude, îl măsoară de sus până 
jos. Nu-i adresează nici o vorbă, ci trece la profesorul următor. 

Ca profesor, mi-am făcut datoria conştiincios, încât eram 
bine văzut atât de colegi, cât mai ales de părinții copiilor, care 
observaseră că copiii făceau frumoase progrese la obiectul meu. 

Într-un an — Paul fiind numit președinte la o altă comisie —, 
am fost numit membru de examinare pentru elevii pregătiți în 
particular. Între ei am găsit unul care făcuse o teză excelentă. La oral, 
bănuind că o fi copiat, îl întreb ce operă a cetit din literatura germană 
— era în clasa ultimă. El îmi răspunse între altele şi “Fausz de 
Goethe”. Credeam că acum l-am dat gata şi îl întreb conţinutul. 
Răspunde ireproşabil. Deschid cartea și îl pun să traducă câteva 
pasapii greu de tradus şi greu de înțeles pentru tineri, care n-au o 
cultură generală prea vastă. Traduce şi interpretează foarte bine. ÎI 
întreb cum îl cheamă şi îmi răspunde: Gh.Brătianu.. Ulterior am aflat 
de la colegi că acesta este fiul lui Ionel I.C. Brătianu”, crescut de 
prințesa Moruzzi, care îl întovărăşise la examen. 


9.[.1947 
Povestea căsătoriei mele 
Pe când eram pedagog la Liceul Francez, urma această şcoală 
şi un băiat al lui Slavici, anume Titus. Era un elev slab. Ca pedagog 
m-am interesat mai de aproape de el. Această împrejurare mi-a dat 
ocazia să cunosc mai de aproape pe tatăl băiatului, pe nuvelistul lon 
Slavici. Era mic de statură, bine legat, cu capul cât un ciubăr, 
disproporționat față de mărimea corpului, frunte lată şi bombată, 
nasul puțin acvilin, mustăți scurte şi aspre una în sus, alta în jos, cu 
nişte nări largi să bagi pumnul pe ele. Așa nişte nări largi nu mai 
văzusem decât la Coşbuc şi la Iosif. Când i le-am văzut, mi-am pus 
întrebarea de ce oare scriitorii noştri au nările aşa de largi? Sau: o fi 
vreo legătură între lărgimea nărilor şi talentul lor? Mai ales că şi 
prietinul Chendi avea tot aşa nări largi? Incă nici azi n-am rezolvat 
problema. Mai ales că avea şi Hogaș nările largi, dar erau adaptate la 
un nas borcănat cât o patlagică. 
În paranteză fie zis, societatea literaţilor români m-a atras 
întotdeauna, deşi eu personal n-am avut nici un talent literar. Aşa se 
explică faptul că în viață am avut ocazia, sau mai bine zis am căutat 





! Gheorghe 1. Brătianu (1898-1953), istoric şi om politic, fiul lui Ion I.C.Brătianu. 
2 lon [.C. Brătianu (1864-1927), om politic liberal, prim ministru între 1908-1927. 

prilejul, să cunosc personal şi cât mai intim posibil pe scriitorii 
Slavici, Coşbuc, Delavrancea, Iosif, Chendi, Sandu Aldea , 
Sadoveanu?, Topîrceanu*, Bogdan Duică, D.Anghel”, Pătrăşcanu., 
Ibrăileanu,  |.Paul, O.  Tăslăuanu, Al, Lupeanu (Melin)), 
Agârbiceanu”, Pr. Dăianu, Victor loan Popa”, Bucuţa', Mehedinţi'!, 
I.D. Ştefănescu, Țigara- Samurcaş, C. Hogaş, |. Bogdan etc. etc. 

Slavici era un om aşezat, cumpătat la vorbă şi la faptă. Bun 
ca pâinea caldă. Cred că n-a supărat pe nimeni în viață. În mintea lui 
nu €exislau decât oameni buni. Pentru el, condamnarea unui om 
nevinovat constituia o crimă de neiertat. Imi povestea odată că, întors 
de la studii din Vicna, a fost numit în magistratură, dar în curând şi-a 
dat dimisia căci n-a putut să sufere rigoarea legilor față de realitatea 
faptelor. Vedea bine că omul are dreptate, dar, fiindcă nu putea 
îndeplini anumite forme sau să producă anumite dovezi, conform 
parasrafelor legii, trebuia să fie condamnat. 

Raporturile dintre noi devenind din ce în ce mai intime, am 
fost invitat în mai multe rânduri la Măgurele, lângă Bucureşti, unde 
soţia sa era directoara Institutului Oteteleșanu. El era acolo director 
de studii, iar soția directoara internatului. 

Primblându-ne prin parcul castelului, ne oprim dincolo de lac 
ŞI Slavici îmi spune să privesc la icoana ce se oglindeşte în apele 
lacului. —,,Această icoană nu-ţi aminteşte nimic?” — îmi spune dânsul. 
Incă înainte de a-mă putea dumiri, dânsul începe: 

Stă castelul singuratic, oglindindu-se în lacuri 

Jar în fundul apei clare doarme umbra lui de veacuri. 

„Icoana aceasta l-a inspirat pe Eminescu când a scris Satira a 
IV-a. Era un oaspe des al familiei Oteteleşanu. Doamna era de o 


! Constantin Sandu-Aldea (1874-1927), scriitor. 

2 Mihail Sadoveanu (1880-1961), scriitor. 

? George Topîrceanu (1886-1937), scriitor. 

4 Dimitrie Anghel (1872-1914), scriitor. 

5 Dumitru D. Pătrăşcanu (1872-1937), scriitor, 

S Alexandru Lupeanu-Melin (1887-1937), profesor, autor de broşuri de popularizare. 
7 on Agârbiceanu. (1882-1963), scriitor. 

8 [lie Dăianu (1869- ?), cleric greco-catolic, militant .pentru drepturile românilor 
ardeleni, om politic, publicist. 

? Victor lon Popa (1895-1946), scriitor, om de teatru. 

10 Emanoil Bucuţa (1887-1946), scriitor, membru al Academiei Române. 

i! Simion Mehedinţi (1869-1962), geograf, scriitor, membru al. Academiei Române. 

frumsețe răpitoare. Nu-i mirare că i-a stors lui Eminescu versuri atât 
de frumoase. Să ceteşti acuma satira din nou şi-ţi vei da mai bine 
sama ce se petrecea în sufletele celor două personagii din satiră”. 

Dar nu numai despre Eminescu. De la el am aflat cum şi 
pentru ce a fost Slavici închis în temniţa de la Seghedin. Cum soţia 
sa s-a internat benevol în aceeaşi închisoare ca să fie alături de soțul 
său; cum soția a dat naştere primului copil, chiar acolo, în închisoare. 

Ma: departe, cum a fost chemat Coşbuc de la Năsăud la 
Sibiu, ca să fie redactor la “Tribuna”?. 

Cum activau la gazeta “Timpul”, din Bucureşti, Slavici, 
Caragiale şi Eminescu”. Caragiale în special era de o conștienţiozitate 
bolnăvicioasă în ce priveşte puritatea limbei, căutând cea mai 
potrivită formă literară în care îşi îmbrăca ideile. Manuscrisul lui 
avea uneori câte 3-4 caturi de corecturi. Sta adeseori tiparnița pe loc 
aşteptând articolul lui Caragiale, care se primbla nervos prin casă şi 
trăsnea şi fulgera că nu găseşte expresia ce-i trebuia. — „Coane 
lancule, vă rugăm manuscrisul, că întârziem cu gazeta”. 


Caragiale, oprindu-se în faţa manuscrisului, drept răspuns: 
„Dacă pun adjectivul ăsta înaintea substantivului îi dă cu totul alt 
înțeles, dacă-l pui la urmă, sună prozaic de tot. Jos cu el Dar ce pui în 
loc?” etc. 

Tot Slavici mi-a povestit cum au pregătit ei de la Viena 
marile serbări comemorative de la Putna, împreună cu Eminescu, 
Vasile Bumbac“, Samson Bodnărescu etc. 

Legăturile între mine şi el deveniră din ce în ce mai strânse, 
mai ales de când sora mea, Valeria, reuşi să intre ca elevă la 
Oteteleşanu. 

Eram bucuros că a putut intra, prin faptul că eu încă nu 
aveam nici o situaţie materială din care aş fi putut să o întreţin în vreo 
altă şcoală. Ajutor de acasă pentru întreţinerea ei nu puteam aştepta, 
deoarece tata murise, iar mama se lupta singură cu mari greutăți, 


! Slavici a fost închis în temnița orașului Vâc, nu Seghedin. 

2 G. Coşbuc a fost redactor la “Tribuna” între 1886-1889. 

+ 1. Slavici, M. Eminescu şi I.L. Caragiale au fost redactori la ziarul conservator 
“Timpul”, din anul 1877. 

* Vasile Bumbac (1837-1918), scriitor bucovinean. Serbarea de la Putna a fost 
orpânizată de studenții români membri ai Societății academice social-literare 
“România jună”, de la Viena. 

încât eram moralmente obligat să-i trimet câte ceva lunar din puţinul 
Cât aveam. 

Şcoala de la Oteteleşanu' îmi convenea şi din punct de 
vedere al scopului urmărit, şi al felului de organizare. Scopul îi era să 
facă din eleve bune gospodine, îndrumându-le în toate ramurile 
gospodăreşti. La absolvire, li se promitea elevelor să capete toate 
ustensilele necesare unui început de gospodărie, ca: o maşină de 
cusut, un război, maşină de călcat etc. — obiecte pe care absolventele. 
nu le-au obținut niciodată. . 

Pe acea vreme, manuale didactice în direcția necesității 
reclamată de programa analitică a şcoale; nu existau. Astfel, pe lângă 
multe alte ocupaţii, Slavici trebuia să-şi redacteze şi cursurile: de 
psihologie, de pedagogie, de igienă, de română, de istorie etc. 
Manualele de română le-a alcătuit în colaborare cu Manliu, care pe 
atunci era directorul unui liceu particular de fete. Pe unele din 
manuale le-a şi tipărit. Altele au rămas în manuscris. Istoria lui 
tipărită era alcătuită într-o concepție cu totul nouă. rata 
evenimentele istorice petrecute în toate țările din Europa în mod 
sincronistic, nu cronologic, după cum obişnuiesc cele mai multe 
dintre manualele existente. Dacă, de exemplu, se ocupa cu 
evenimentele petrecute în Moldova pe timpul lui Ştefan cel Mare, 
apoi concomitent cu acestea trata faptele mai de samă petrecute în 
toate celelalte state europene. Cred că metoda întrebuințată de Slavici 
era foarte utilă pentru uzul şcolarilor. 

Şi fiindcă avea atât de mult de lucru, muncind neîntrerupt 
câte 5-6 ore pe zi. Nu întrebuința peniţe de aluminiu sau de oțel, ci 
numai pene de gâscă , pe care şi le cioplea singur. | 

Raporturile noastre amicale deveniră atât de strânse încât, 
auzind că am fost numit profesor la Iaşi, s-a decis să-şi dea copilul, 
pe Marcel, la o şcoală din Iaşi, rugându-mă să-l am sub 
supravegherea mea. L-a dat în gazdă la Dna Ghiorghiaş, sora Dnei 
Slavici, căsătorită cu căpitanul pensionar Ghiorghiaş. 

Urmărind copilul mai de aproape, am constatat că merge rău 
cu învăţătura. Atunci m-am hotărât să-i fiu meditator. Mergeam deci 
regulat la familia Ghiorghiaș să meditez pe Marcel. Acolo am întâlnit 
o domnişoară bucălată la față, cu părul creţ, de statură mijlocie, 
modest dar curat îmbrăcată, nefardată. Venea într-o trăsură 


! Institutul de fete “Jon Oteteleşanu”, condus, din 1894, de I. Slavici, funcţiona în 
localitatea Măgurele, lângă Bucureşii, şi pregătea profesoare de lucru manual. 

particulară de undeva, de la țară. Când venea, stetea foarte puţin şi 
vorbea încă şi mai puțin — se vedea că era foarte ocupată şi că n-are 
timp de pierdut vremea. 

Intr-o zi, întrebai pe Dna Ghiorghiaş: „Cine este 
domnişoara?”. —:„Este o absolventă a școalei de la Măgurele, o 
cheamă Eleonora Vasilescu, este fata preotului din Slon. A fost 
numită acum de curând directoară la şcoala de gospodărie casnică din 
Tăuteşti, o comună apropiată de Iaşi. Îi este foarte greu să le cuprindă 
pe toate, mai ales că n-are nici concursul colaboratoarelor sale”. 
Deocamdată conversaţia noastră se mărgini la atâta. 

Cu altă ocazie, am stat şi eu de vorbă cu D-şoara. Era foarte 
serioasă şi vecinic preocupată de bunul mers al şcoalei sale. 

Într-una din zile, Dna Ghiorghiaş mă întreabă: 

„Ce zici de D-şoara Vasilescu? Nu e aşa că e fată scrioasă? 
Nu te-ai gândit vreodată la însurătoare? Ce fată bună ar fi asta!”. 

„Eu până acuma nu m-am gândit la însurătoare, căci n-aveam 
nici o situaţie socială definită, din care să-mi pot întreține familia. 
Apoi văd că D-şoara are o ocupaţie la țară. Ce? Să-mi dau dimisia şi 
să merg la ca la ţară?”. 

„Nu! Să dimisioneze ea”. 

„Dar dacă nu ne-om potrivi şi n-om putea duce casă 
împreună?”. 

„Divorţezi!”. 

7! Cum? S-o nenorocesc? S-o las muritoare de foame pe 
drumuri?” | 

Ei!, lasă! Nu te gândi numai la lucruri întunecate! D-ta eşti 
serios, ea este serioasă. Vă veţi căsători şi veţi trăi bine împreună”. 

Conversaţii de felul acesta s-au repetat des. Mie îm: intrase 
ideea la cap. Pe zi ce trecea fata îmi părea tot mai mult pe gustul meu. 

Dna Ghiorghiaş, deşteaptă şi umblată în lume, ştia cum să 
aducă vorba şi să scoată în evidență, rând pe rând, câte o calitate a 
domnişoarei. 

„Pofteşte, Domnu” Sporea, ia o prăjitură”. 

După ce am luat şi mâncat: 

„Ţi-au plăcut? Sunt făcute de Eleonora. Găteşte admirabil. În 
dulceţuri şi prăjituri e neîntrecută”. Calități care îmi conveneau de 
minune. 

Am stat şi eu cu ea de vorbă în ma! multe rânduri. 
Seriozitatea ei îmi impunea. De la o vreme, o îndrăgisem de-a binele. 

Începeam deja să mă gândesc la căsătorie. Dar ca să nu fac 
vreun pas greşit, am procedat î în felul următor. 

Am scris o scrisoare lui Slavici şi am cerut relații asupră fetii 
în timpul cât a fost elevă la Măgurele. 

Am scris prietinului Neculai Dima, avocat în Văleni, care 
fusese şi el pedagog la Liceul francez o dată cu mine. Îi ceream să se 
intereseze ce conduită morală avea preotul Vasilescu din Slon. 
Preoteasa, ce fel de femeie este. Este gospodină sau uşuratică? 

După ce am primit răspunsuri cum nu mă aşteptam de 
favorabil, i-am pus D-şoarei chestia pe tapet. Dânsa, aşa modestă 
cum a fost toată viaţa, îmi răspunde că nu ştie ce vor zice şi ce vor 
hotărâ părinții. 

„Domnişoară! Cu obţinerea consimțământului părinţilor mă 
însărcinez eu. D-voastră să-mi spuneţi, în caz că părinții consimt, aţi 
fi aplicată să vă legaţi viața de a mea? Sau poate că aveţi alte planuri. 
Vă rogsăvă pronunțați deschis, fără nici o supărare”. 

D-şoara mi-a răspuns afirmativ. 

În baza acestui răspuns, am scris părinţilor, cerând mâna 
fiicei lor. Alătur scrisoarea. 

Am primit şi de acolo răspuns favorabil. 

O dată această chestie începută, nu voiam să se amâne la 
infinit şi am fixat nunta pentru vacanța mare. 

Întrucât familia cea mai potrivită pentru noi doi să ne fie nași 
era familia lui Slavici, i-am scris şi a primit. Alătur scrisoarea de 
acceptare. 

Intre mine şi socri nicicând nu s-a pus chestia zestrii. Aceasta 
pentru mine era lucru secundar. x, 

Căsătoria a avut loc la Slon, în casele socrilor. Eu cu mama şi 
cu sora mea Andreana am venit la nuntă peste: munte, pe la Tabla 
Butii. | 
De acum începe pentru mine o viaţă nouă. Soţia mea, scumpa 
mea Eleonora, mi-a fost o tovarăşe ideală, bună soţie, admirabilă 
mamă, neîntrecută gospodină în curățenie şi chiverniseală. Cât am 
viețuit împreună, niciodată n-am avut schimburi de cuvinte pomite 
din mânie sau supărare. Întotdeauna bună şi îngăduitoare, a trăit 
numai pentru casă şi familie. N-a cunoscut luxul, nu şi-a îngăduit : 
petreceri, ci vecinic devotată casei, soțului şi copiilor. 

După cununie, doar atâta i-am spus, mai în glumă, mai în 
serios: <<O căsnicie [ericită eu numai aşa o înţeleg, dacă vom avea şi 

copii. Şi dacă vreodată m-aş gândi la despărțenie, aş face-o numai din 
motivul că n-am avea copii>>. 

Mi-a înţeles gândul şi D-zeu ne-a orânduit patru odrasle 
viguroase, la intervale scurte, de câte un an sau un an Şi jumătate. 


15.1.1947 

La Tăuteşti 

Până eram holtei, locuiam în cameră mobilată, prima dată în 
Păcurari, aproape de restaurantul “Bolta rece” al fraților Amiras, apoi 
în Petru Rareş, colţ cu str. Gândului, la familia Niculescu. Soţul Dnei 
Niculescu era un ceferist, care din cauza sifilisului a înncbunit. 

Masa o luam la Tănăsache, restaurant în Cuza Vodă, cam pe 
unde este astăzi Banca “Moldova”, sau la “Bolta Rece”. 

Tovarăşi de masă şi de primblări — mai ales seara — , îmi erau 
profesorul Neculai Mazăre, M. Ţilinschi, de chimie şi |. Cuţui', de 
latină şi greacă. 

Dintre aceştia, figura cea mai interesantă era Neculai Mazăre, 
om roşcovan, mărunţel, fire nervoasă, suprasensibil, ardelean de 
origine din Luna de Arieş, bun profesor, foarte activ şi foarte cetit. A 
lucrat harta etnografică a Transilvaniei, o lucrare de mare valoare. 

Din cauza sifilisului, şi-a pierdut memoria şi voința. Căpătase 
o manie religioasă, că, mergând pe stradă, se oprea deodată, se 
închina şi se ruga. Îşi pierduse şi şirul vorbirii. Era într-un hal de 
;.*"2scris. Ar fi pierit cu siguranță dacă nu interveneam eu şi 
iunschi să fie internat în sanatoriu şi să i se facă injecții cu 
neosalvarsan. După tratament, şi-a revenit întru câtva, dar n-a mai 
fost capabil să profeseze. Aşa oareşicum refăcut, s-a căsătorit cu sora 
avocatului Iustin Pop, de origine din Luna. 

După ce m-am căsătorit, m-am mutat cu locuinţa la Tăuteşti. 

_ Tăuteşti era pe atunci mai mult un cătun, cu vreo 20-30 de 
case. În mijlocul satului era o clădire pompoasă cu etaj şi multe 
camere, fosta locuinţă a proprietarului moşiei pe care era satul şi care 
se numise Procopie Florescu. El testase moşia şi clădirile Casei 
Școalelor, cu condiția ca din veniturile moşiei să se înființeze în 
clădire un orfelinat şcoală, în care fetele să învețe gospodăria rurală, 
cam în genul şcoalei de la Măgurele-Oteteleşanu. 


! Ion Cuţui, profesor de latină la diferite gimnazii din lași. 

Aşa se explică [aptul că Eleonora Vasilescu, o absolventă de 
la Măgurele, a fost numită directoarea noului orfelinat. - 

Moşia o ţinuse în arendă Negel, care avea moşia alăturată, 
apoi Golimas, un grecotei pripăşit prin Tăuteşii. 

Venind Spiru Haret în fruntea Ministerului Instrucțiunei 
Publice şi 1.G.Duca? director general al obştilor şi cooperativelor 
săteşti, s-a împărțit şi moşia Florescu la oameni. Cei de la Casa 
centrală au pretins să intru şi eu ca bărbat de încredere în obşte. 
Golimas, ca fost arendaş, făcea tot felul dc dificultăți obştei nou 
înființate. În special noi bărbaţii de încredere am avut multe de 
îndurat din cauza intrigilor pe care le urzea Golimas. EI ar fi dont ca 
obştea să se năruie şi moşia să ajungă iar în mânile lui. Dar în toate 
acțiunile lui subversive se izbea de noi şi în special de mine. Văzând 
că nu reuşeşte, mi-a trimis vorbă că dacă îi mai încurc planurile, mă 
va extermina, mai ales că eu mă întorceam de la laşi după ore, 
adeseori noaptea târziu pe înnoptate. Atunci eu mi-am procurat 
dovezile de cele mărturisite de el şi mai ales de imtrigile pe care le 
făcea şi le-am trimis lui Spiru Haret. 


7.1.1947 | SE. 

Nu trecu .mult după aceasta şi într-o bună zi mă anunţă 
directorul meu că Ministrul Şcoalelor, Spiru Haret, a sosit. în 
localitate, se află la Hotel “Traian” şi vrea să mă prezint lui pentru a 
doua zi la ora 10. R | 

Am îngheţat. Nu mai fusesem niciodată în fața unui ministru 
şi nu ştiam nici de ce mă cheamă. 

Treceam în revistă toată activitatea şi cumpăneam pe rând 
fiecare faptă, spre a găsi pe cea care ar fi avut ca urmare chemarea 
mea în fața ministrului. Mă temeam în special de un lucru. Aveam 
obiceiul să cam urechesc pe câte un diavol de băiat care mă scotea 
din fire. Mă temeam că o fi vreo reclamaţie de această natură, care a 
cauzat citarea mea în fața ministrului. 

Dar, în fine, orice ar fi fost, a doua zi m-am prezentat. Pe 
coridoarele hotelului o lume imensă, care aştepta. Erau între ei 
profesori, institutori, avocaţi, ţărani, veniţi de prin satele şi 





1 Spiru Haret (1851-1912), matematician, pedagog, profesor la Universitatea din 
Bucureşti. Ministru al învățământului, cu intermitențe, între 1897-1910. 
2 [.G. Duca (1879-1933), jurist şi om politic liberal. 

târguşoarele apropiate, care toți aşteptau să le vină rândul. Între ei, 
văzul şi pe Golimas şi vreo doi-trei țărani cunoscuţi de prin Tăuteşti. 

Atunci mă socotii că poate chemarea mea să fie în legătură 
cu obştea de la Tăuteşti. Incepui deci să trec în revistă cele petrecute 
şi îmi formulai în minte cum am să prezint cazul înaintea ministrului. 
Cei ce se anunţaseră erau chemaţi pe rând, ca la judecătorie. Dintre 
cei care ieşeau, unii erau radioşi şi veseli, alții plouaţi şi posomorâţi, 
dar, după fața tuturor şi după sudoarea ce şi-o ştergeau de pe frunte, 
se cunoştea că au trecut prin emoţii puternice. În fine, îmi veni şi mie 
rândul. 

Când am apărut în fața ministrului, dârdâiam ca un recrut, am 
luat poziţia de drepți şi m-am recomandat: „Să trăiţi, Domnule 
ministru, sunt profesorul C. Sporea şi am fost chemat să mă prezint în 
fața Dv.”. 

„D-ta mi-al scris 0 scrisoare, în care îmi vorbeşti despre 
obştea din Tăuteşti. Dacă eşti profesor aici în laşi, ce legături ai cu 
Tăuteştii?”. 

„Domnule Ministru, soția mea este directoare la Orfelinatul 
“Procopie Florescu” din Tăuteşti. Când s-a înființat obştea, am fost 
rugat stăruitor atât din partea reprezentantului centralei, cât şi de 
delegatul Casei $coalelor să intru şi eu ca bărbat de încredere în 
obşte”. 

Apoi mi-a cerut să relatez amănunțit ce ştiu în legătură cu 
cazul Golimas şi în special încurcăturile pe care le face obştei. 

Tot timpul cât am povestit, se primbla din ce în ce mai 
nervos prin odaie. Când am terminat, a pus să cheme înăuntru şi pe 
sătenii pe a căror declarație îmi formasem eu reclamația. In cele din 
urmă, l-a chemat şi pe Golimas, asupra căruia îşi culesese foarte 
multe informații şi din alte surse. L-a lăsat să vorbească. Apoi, 
întrucât era bine informat, între alţii şi de bătrânul pensionar Severin, 
fostul coleg de şcoală primară al lui Haret şi care se găsea acuma de 
față, îl făcu pe Golimas cu ou şi cu oţet — între altele: „Cum D-ta, un 
grecotei pripăşit în țara românească, vii să sabotezi acțiunea noastră 
de redresare a economiei naționale? Nu te-ai împotrivit Dlui Sporea 
sau celorlalți membri din consiliul obştei, ci faci opoziţie chiar 
actelor noastre de guvernământ. Nu meriți decât puşcăria”. Apoi a dat 
ordin să i se întocmească actele de trimitere la urma lu:, adecă de 
expulzare. Pe noi ne-a concediat, pe el l-a reţinut, dându-l în sama 
forţei publice. 

Mi s-a relatat că şi-a cheltuit o avere întreagă ca să poată 
scăpa. Norocul i-a fost că era căsătorit cu o româncă şi avea mulți 
COpu Minori. 

Dc atunci am avut pace. 

În calitate de membru al obştei, mi s-au repartizat şi mie vreo 
două fălci de loc, spre a le cultiva. Locul era situat deasupra satului, 
un teren înclinat în partea cealaltă a satului. Jumătate din loc fusese 
lucrat, era ogor, cealaltă jumătate era țelină. În mirişte am pus de cu 
toamna grâu, arând pământul adânc şi după sămănătură boronindu-l 
bine, încât sămânța era adânc îngropată în pământ. Pe cealaltă 
porțiune de ogor, am sămănat primăvara ovăs. 

Pentru aratul şi semănatul locului de grâu, l-am chemat pe 
vecinul Vieru să vină la lucru, căci avea boi buni. Nici că s-a 
deranjat. Stetea toată ziua tolănit pe prispă. După ce am sămănat, a 
urmat o toamnă uscată, însorită, care a sfarogit țărâna de deasupra. 

Vieru aşteaptă până ce îşi strânsc popuşoiul şi strujenii de pe 
câmp. La prima ploiță ce căzu, el aruncă grâul pe ciocălăişte şi dete 
cu baroana de spini peste ea, doar numai aşa, să fie nițelus acoperită, 
să n-o adune păsările. Iarna fu dulce de tot şi cam fără zăpadă, încât 
mustul zăpezii n-a pătruns până la boabele grâulu: meu. De cu 
primăvară dete D-zeu vreo. două ploițe calde, apoi urmă o secetă 
lungă. Grâul lu: Vieru, fiind la suprafață, primi umezeala necesară şi 
îndată scoase capul. Până să-l ajungă seceta, se făcuse mărişor şi 
începu să-şi facă umbră, pe când al meu abia răsărea şi, când au venit: 
căldurile, s-a pălit. Astfei, toamna el a avut o recoltă frumoasă, iar eu 
nimica toată. 

Atunci mi-am zis: cum n-ar exista leneşi înț ara românească, 
câtă vreme însăşi natura îi favorizează. 

Ovăsul mi-a reuşit foarte bine şi l-am clădit în stog în ograda 
şcoalei, de unde urma să-l. treier şi să-l fac vânzător, dar a rămas şi 
azi neplătit, căci, când soţia mea şi-a înaintat dimisia, directoara care 
urna, Dna Eftuşescu, a rugat-o să-l vânză şcoalei. Neavând 
momentan parale să-l achite, ne-a dat-o chitanță pe care o păstrez şi 
astăzi, căci de ]a ea n-am ma! putut scoate banii. Şi pentru atâta lucru 
nu eram dispus să încep un proces, şi cu ea, şi cu Casa Şcoalelor. Aşa 
e la stat, e mult până ce intri pe clei, că de scăpat nu mai scapi. 

Ţelina am spart-o. şi — după sfatul oamenilor pricepuţi — am 
sămănat-o cu harbuj: şi zămoşi. Ei bine! M-am trudit în zadar. N-am 
găsil în tot saiul, nici în satele vecine un paznic la bostănărie. Seara şi 
dimineața, mai mergeam eu pe acolo, dar nu puteam sta în 

permanență la pândă. Vedeam însă zi de zi că îmi lipsesc din 
exemplarele cele mai frumoase şi mulți din ei erau încercaţi cu 
briceagul. Eram furios. 

Într-o seară, pe la asfinţitul soarelui, iau puşca pe umăr şi mă 
urc la deal. Când ajung în vârf, doi inşi în bostănărie — un flăcău şi o 
fată. lau puşca şi trag, dar cam pe lângă ei, să nu-i împuşc dar să-i 
speriu. 

La auzul împuşcăturii, au dispărut în lanul de porumbişte de 
alături. Am alergat după ei, dar nu i-am putut ajunge. 

A doua zi, aflu că fata lui Antoniu, căci ea era, zace de 
moarte şi o scutură frigurile de spaimă, de ţi-e mai mare mila s-o 
vezi. Mi-au zburat gândurile de la bostănărie. Mi-era frică să nu 
moară şi să intru într-un mare bucluc, mai ales că era cumnata lui 
Golimas. Şase săptămâni a zăcut şi în acest timp am rugat-o pe 
nevastă-mea de a cercetat-o în mai multe rânduri, ajutând-o cu 
sfaturi, cu medicamente şi cu câte o mâncare mai bună. Aşa s-a 
terminat bostănăria mea de la Tăuteşti. M-am ales şi eu doar cu vreo 
5 bostani turceşti de copt, pe care îi semănasem la un colţ de lan. 

Cât am stat la Tăuteşti, am dus o viaţă grea. Trebuia să mă 
scol cu noaptea în cap, să ajung la timp în laşi, la cursuri. Caii şi 
trăsura şcolii uneori erau prinşi cu alte lucrări urgente. Atunci 
angajam pe un om din sat, Antoniu, socrul lui Golimas, care avea un 
docărel uşor, de un cal. Când era vreme bună, mergea mai uşor. Pe 
noroi şi sloată, mergea mult mai greu, căci până la Tăuteşti nu era 
drum de ţară, ci numai drum vicinal. Apoi, după terminarea 
cursurilor, trebuia să cumpăr alimente şi alte articole necesare 
şcoalei, încât plecam din 'oraş pe înnoptate. In câteva rânduri, iarna, la 
întoarcere, a fost viscol aşa de puternic şi omătul atât de mare, încât 
am rătăcit drumul pe întunerec şi am sosit acasă abia după miezul 
nopții. A: doua zi era totul troienit. Cu caii nu se putea încerca. Am 
angajat sanie cu boi. Dar după câteva sute de metn făcuți, am renunțat: 
Boii înotau în omăt până în piept. Nu puteau înainta, n-aveau nici un spor 
la mers. Trei zile am lipsit atunci de la şcoală. Ministerul n-a ținut 
socoteală de împreţurări şi mi-a reţinut din leafă. 

La şcoală, soția era prea puțin secundată de corpul didactic. 
M-me Alexandrescu, o văduvă îmbătrânită, bolnăvicioasă şi 
nervoasă, maistră de lucru de mână şi țesut, meseria nu şi-o cunoştea, 
dar de intrigi se ținea împreună cu D-şoara Neculce, învățătoare, tata 
intendentului Spiridoniei, arogantă şi pretențioasă. Făceau împreună 
instigații printre eleve, că mâncarea nu e bună, că în sălile de clasă nu 

e destul de cald etc. Cu 10-15 lei pe zi era greu să dai o masă prea 
consistentă, când camea costa 7 le: kilogramul. Eşe nu se mulțămeau 
numai cu intrigăriile printre eleve, ci vecinic alcătuiau reclamaţii 
mincinoase pe la revizorat şi Casa Şcoalelor. Petrov, subrevizorul 
şcolar, rudenie de aproape cu M-me Alexandrescu, dedea uşor 
crezare reclamațiilor făcute. 

Într-un rând, a venit în anchetă inspectorul S. Haliţa, care ne-a 
cetit câteva din reclamaţii. 

Într-una era scris că eu mă port nepoliticos cu ele, deoarece 
când au intrat cu trăsura pe poarta grădinii venind de la Iaşi, eu, în loc 
să le salut, le-am întors spatele. In realitate eu eram ocupat în grădină, 
pliveam, nebăgând în samă cine intră, cine iese şi într-adevăr, stând 
aplecat la plivit, eram chiar cu partea posterioară cătră ele. 

Văzând asemenea nimicuri, ne-am sfătuit cu nevastă-mea şi 
şi-a înaintat dimisia. 

O dată cu dânsa a plecat şi secretara, Leontina Munteanu, şi 
loana Ionescu. Accasta din urmă s-a căsătorit ulterior cu fratele meu 
mai mic, loan Sporea, învățător în Feldioara. Ea era din Borăneşti, 
jud. Ialomiţa. La începutul războiului I mondial, ei s-au mutat în 
Regat, la Crucea, unde trăiesc şi astăzi. 

Plecaţi de la Tăuteşti, am locuit la început în str. Albineţ nr. 
8, aproape de: şcoală, apoi în Sărărie, de la vale de grajdurile 
comunale, iar în 19 ..... , în casele cumpărate în str. Speranţei nr. 10, 
având ca vecini spre răsărit, Dna Fotea, la miazănoapte pe 
Crupenschi, la apus pe profesorul universitar care locuia în casele lui 
Zorn, secretarul legației germane din laşi. 


24.1.1947 

Cumpărarea casei de la laşi 

Cât am stat în casă cu chirie, eram vecinic nemulțămit că, 
bun gospodar cum eram, nu-mi pot valida priceperea. Mai eram şi 
nemulțămit de faptul că prietinul Bude reuşise să-şi cumpere o casă 
frumuşică în Sărărie, mai la deal de unde locuiam noi. Am căutat şi 
am găsit una potrivită în str. Speranţei. Casă gospodărească, retrasă 
de la stradă cu vreo 20-30 metri, cu 4 odăi mari, spaţioase, cu 
cercevele de steiar, ceardac în jurul clădirii, cu vedere frumoasă 
înspre şesul Bahluiului, cu nuci bătrâni în curte şi în partea dinspre 

M-me Fotea. Atenanse compuse din 3 odăi, pivniță, magazie de 
lemne, curte pentru păsări. Înspre Crupenschi, grădină mare dar 
părăginită, în care crescuse o pădure deasă de salcâmiș tânăr, încât 
nici n-am putut străbate până în fund să-i văd toată întinderea. De 
prezent, era locuită de M-me Guţu, institutoare cu mulți copii. Înainte 
fusese ocupată de Palade, socrul profesorului N.Popea'. 
Proprietăreasă era Dna Maior Eugenia Răşcanu născută Costache, 
care de prezent locuia la Bârlad. Casa îmi convenea. Cerea pe ea 12 
mii de lei şi să preiau datoria de la Creditul funciar de 3 mii lei, cu 
care era grevală. 

Totuşi, ca să mă conving de soliditatea casei, l-am chemat pe 
Alecu Tocilescu, inginer la C.F.R., şi pe colegul Emil Briul, profesor 
la gimnaziu. Ei m-au asigurat că nu e scumpă. Din ziua aceea, Briul, 
de câte ori mă întălnea, mă întreba “ce ai făcut cu casa”. I-am răspuns 
că nu am strânşi decât 4500 lei. El îmi zise: "Cumpără casa, că nu e 
scumpă, şi pierzi ocazia. Dacă n-ai toți banii, te împrumut eu. Am 
bani depuşi la banca de scont. Îmi dai același procent ca şi banca”, 

Ne-am prezentat la bancă şi am ridicat paralele. Luasem şi 
polița la mine, ca să i-o dau. N-a primit-o. Mi-a spus că pentru el 
cuvântul dat este garanție suficientă. „Totuşi, eu te rog, leagă-mă 
cumva printr-un înscris, cel puțin fixează-mi ratele şi data achitării 
lor”. — „Îmi vei plăti când, cât şi cum vei putea”. Am rămas uimit de 
atâta penerozitate şi m-am simțit atât de mult obligat, încât la fiecare 
leafă cea dintâi grije a mea era să achit ceva din datorie. Se înțelege 
că el n-a putut avea nici un folos de nişte bani achitați cu ţârâita. De 
aceea l-am considerat şi îl consider ca cel mai dezinteresat prietin, cu 
o inimă altruistă rar întâlnită. Nu-l voi uita niciodată. 

Din momentul cumpărării Casii, o nouă muncă istovitoare, 
dar constructivă, se începe pentru mine. Când veneam de la şcoală 
puneam mâna pe târnăcop, hârleţ şi săcure. Trebuia să scap în prima 
linie de pădurea de salcâmi. Cine a încercat-o, ştie câte sudori te trec 
până scoţi un salcâm din rădăcină. Dar o pădure întreagă!? Tot 
săpând şi defrişând, am dat în grădină şi peste câțiva pomi fructiferi. 
Amintesc între alții un măr Ranette auriu, un păr Bergamotte, cu pere 
rotunde, mustoase — se păstrau până în aprilie. Un păr cu pere mari, 
lunguieţe. Culesul în septembrie, când aveau încă coaja verde. Erau 
coapte prin oct.-nov., foarte suculente. În mijlocul grădinii, am mai 


| Neagoe Popea, profesor de gcografie la Liceul Interna! şi la alte şcoli din laşi. 

găsit un păr sălbatic, drept ca lumânarea, înalt de 3-4 metri. Avea 
ramuri numai de la 3 metri în sus. L-am altoit cu patru soiuri de pere. 

Crengile de jos cu văratice, apoi cu tomnatice şi în vâri cu 
cele de iarnă. Toate s-au prins şi au rodit frumos. 

De la vale de casă până în stradă, am făcut trotuar pavat cu 
piatră ŞI. am pietruit cărarea. 

În stânga cărării până în casă, am Sititat viță de vie altoită, 
comandată la Buftea, şi anume: 

2 Chasselas Napoleon 

2 Aufidies 

2 Tokai Angevine 

2 Tokai Negroponte 

2 coarnă albă 

2 Raisen de Calabre 

2 Royal M-me Jard 

2 Milanium | 

2 Madelain Royal 

2 Des Miracles 

5 Perla de Ciaba 

5 M. Matias. | | | 

Pe mâna dreaptă, cum intri, am plantat pomi aduşi de la 
pepiniera Gabroveschi, în formă de spalier: 1 Bergamotte de Bavay, 1 
Duchesse Pitmaston, | Bergamotte Duncut Baussiere, 1 Lincoln. Iar în 
fundul grădinii, de la pepiniera Vişan, un măr creţesc, cireşi Şi vişini. 

De când am cumpărat casa, n-am încetat nici un singur 
moment să-i aduc tot felul de îmbunătăţiri interne şi externe. 

Pe timpul chiriaşului profesor Mihai: Botez, s-a introdus 
curentul electric. Ceea ce e de lăudat şi admirat la societatea de 
electricitate din laşi este faptul că, din momentul când ţi-ai introdus 
curentul ai şi devenit membru al societăţii, în:costul introducerii intră 
şi taxa de membru. i se eliberează acțiuni proporțional cu instalaţia 
făcută. După acțiuni, capeţi dividende anuale. Deci societatea de. 
electricitate din Iaşi nu-i o societate de exploatare a eetăţenilor, cum 
ar fi d.e. Sela de la Sibiu sau altele. 

De când am plecat de la laşi (1919), toată chiria câtă o: 
primeam o băgam în îmbunătățiri pentru casa din laşi. Astfel, în 
interior, atât la casele mari cât şi în cele mici, am pus sobe de 
teracotă, am introdus apă şi canal, am făcut instalaţie de baie şi 
bucătărie de iarnă, în locul paravanului din dosul casii, eliberând. 
astfel o cameră care servise de bucătărie. Am făcut fundament din 

beton la ceardac. Am [ăcut scări de beton. Am lărgit pivniţa la 
atenanse. Am acoperit clădirea cea mare cu tablă Bismarck. Am 
vopsit în mai multe rânduri acoperişul de la atenanse. Am făcut 
trotuar pietruit între clădirea principală şi atenanse. Am făcut poartă 
nouă Şi am reparat gardul înconjurător. 

Am avut tot felul de chiriaşi, şi buni şi răi. Am de la unul şi 
acum de primit chiria, deşi îl câştigasem în proces. 

Ultimul chiriaş a fost Gh. Moscu, crainicul de la Radio 
Moldova, care a plecat când s-a început bombardamentul la Iaşi, în 
1944. Casa, din cauza suflului, când a fost bombardamentul Liceului 
internat, a fost zdruncinată din temelie, devenind imposibilă de locuit. 
Fiind pustie, vecinii răulăcăton au început a o devasta furând uşi, 
ferestre, sobele, duşamelele, tabla de pe acoperiş, schelăria podului etc. 

In zadar am petiționat la primăria municipiului şi la comisia 
de sinistraţi. N-am primit nici un răspuns. 

[a dala E: sosi aatuacia „..., printr-un jurnal al Consiliului de 
miniştri ID „zonei „ s-a hotărât exproprierea imobilului, 
împreună cu a altor megieşi ca: Prof. Fedeleş”, Bulgaru, Tr. 
Gheorghiu“, Dr.Ţaicu“. Prinţesa Olga Sturza, Crupenschi, Zorn etc., 
pentru a se putea clădi pe terenul expropriat universitatea şi liceul 
internat. Astfel s-a risipit munca mea de o viaţă de om. Contra soartei 
n-avem Nici O putere: Sic fata tublerunt. 


Profesor la Seminarul pedagogic din Iaşi 

În 1905, înainte de începerea anului al doilea de profesorat, 
într-una din zile, mă întâlneşte Costică Praja”, profesorul de istorie de 
la Seminarul pedagogic, ŞI îmi spune să trec pe la seminar, căci 
directorul seminarului, loan Găvănescul, doreşte să-mi vorbească. 
Mă prezint şi mă angajează ca profesor de limba germană. Pe atunci, 
deşi profesorii seminarului erau plătiți de stat, directorul avea dreptul 
Să Şi-i numească şi să-i concedieze, după cum se prezentau. 


„Loc gol în manuscris. 

„Loc gol în manuscris. 

, Constantin Fedeleş (1877-1958), professor la Liceul Internat, între 1910-1916. 

, Traian Gheorghiu (1906-1982), profesor şi publicist. 

* Constantin Praja (1864-1942), profesor şi istoric, inspector şcolar şi director al 
învățământului primar între 1906-1911. 
“ Ion Găvănescul (1859-1949), pedagog şi om politic, profesor la Universitatea 
« ALL. Cuza » din Iaşi. 

Din momentul când am fost numit, o mare îngrijorare mi-a 
intrat în oase. Îmi dedeam toată osteneala să fiu la înălțime, dar nu 
aveam siguranța deplină că este bine ceea ce fac. Aş fi dorit din toată 
inima să văd un seminar pedagogic bun, care să-mi confirme sau 
infirme procedeele mele. De altfel, mărturisesc că nici limba germană 
n-o posedam atât de bine încât să n-am nici un dubiu. Dar unde să mă 
duc? Căci în toată țara nu existau decât două: cel de la Iaşi şi cel de la 
Bucureşti. Pe cel de la Bucureşti îl cunoşteam, căci doar acolo 
făcusem practica pedagogică, unde profesorul titular, Rădulescu 
Motru, de cum am început lecțiile practice, m-a lăsat singur să mă 
descurc aşa cum oi şti şi a venit să asiste numai la lecţiile de probă. 
Apoi, între cei doi directori de seminar, Coco: Dumitrescu şi 
Găvănescul, era o rivalitate acerbă. Cel dintâi, inteligent, sclipitor, 
vecinic gata de inovaţii şi reforme, cel din urmă tipicar, meticulos, 
pedant, netolerând nici o abatere de la dispoziţiile date de dânsul. Din 
cauza asta, eram vecinic nemulțămit. 

Dar iată că se iveşte o portiță, care m-a scos din impas. | 

Spiru Haret luase o dispoziţie foarte salutară, ca profesorii de 
limbi vii să poată obține concediu de studii spre a merge în țara: 
respectivă pentru perfecționare. 

Ocazia se ivi şi pentru mine. În primăvara anului 1910 avui la 
Gimnaziul “Ştefan cel Mare” două inspecții, una a inspectorului T. 
Nicolau, alta a inspectorului Const. Kirițescu. Amândoi m-au recomandat 
la minister să fiu trimis în Germania pe spezele statului (Casei Şcoalelor). 

Încă înainte de finele anului şcolar, primesc ordinul că pot 
merge la studii în Germania pe 6 luni — plecarea obligatorie la 15 oct. 
1910, plătindu-mi-se din fondul Simonidi spezele de drum şi 400 
mărci pe lună, cu condiţia la întoarcere să fac o dare de samă asupra 
organizării şcolilor secundare din provincia respectivă. Eram salvat. 
Era realizarea gândului meu de mult visat. În zadar îmi făcu prietinul 
Bude propunerea să renunţ de data asta în favoarea lui şi eu să-mi 
amân plecarea pentru anul viitor. Nici n-am voit să aud de aşa ceva. 

Pentru orientarea mea, încă în decursul vacanței de vară, am 
plecat cu soția la cursurile de vară de la Jena. 


Câteva date de reținut 

asupra lui Constantin Sporea, profesor pensionar 

M-am născut la 1 Aug. 1876(75). Clasa I primară la Acriş, cu 
învățătorul Climu. Cis.Il și il la Vamă, cu Ciontea. Cls. IV la 

Prejmer, cu Ludu. Iar cls. IV la Braşov, cu directorul Belisimus şi 
maistrul de lucru manual Moianu. 

Liceul la Braşov, între 1888 şi 1896. Directori — losif Blaga 
(tatăl poetului) şi Oniţiu!. 

În 18 lunie 1896 am dat bacalaureatul la Braşov. 

Între anii 1896 ȘI 1901, student la universitate şi pedagog la 
liceul francez, care în primii doi ani a funcționat în casele lui Fleva 
din str. Scaune, apoi în institutul lui Manliu din Calea Moşilor. 

In 1901+1902 am întrerupt studiile şi am făcut armata la 
Regim. 4 Hoch. und Deutschmeister nr. 4 şi repartizat la Reg. 84 din 
Krems an Donau. | 

In toamna lui 1902 mă întorc la Bucureşti şi în primăvara lui 
1903 iau licenţa şi, vara, am fost concentrat în Bosnia şi Herţegovina, 
la Plevlje. 

În 1904 am luat capacitatea şi toamna am fost numit profesor 
provizoriu la laşi, la Gimnaziul “Ştefan cel Mare” şi “Alexandru cel 
Bun”, de limba germană. 

- În 1910 — profesor definitiv de limba germană, principală şi 
limba română, secundară. 


Bucureşti, în 17 Febr. 1927 

Cursuri de vară la Jena 

Hotărât să fac o călătorie de recunoaştere în Germania, am 
început preparativele. 

Având copii mici şi dorind să plec în Germania împreună cu 
soția, am scris din bună vreme cumnatei noastre, Elena, învățătoare, 
care a primit cu plăcere să vină la laşi, să stea cu copiii în lipsa 
noastră. 

- Am scris la Jena, după indicaţiile prietenului Bude, de unde 
am primit prospectul cursurilor de vară. Am scos paşaport şi am 
pornit împreună cu soția. 

Pe atunci exista buna întocmire că scoteai un bilet de tren 
circular, dus şi întors, care era valabil trei luni de zile, cu dreptul de a 
te putea opri în oraşele ce te interesau câte zile voiai, cu condiţia, la 
întoarcere, de a veni pe o altă rută. 





! Virgil Oniţiu (1864-1915), scriitor, profesor de română şi latină la Liceul « Andrei 
Şapuna », din Braşov. 

Am plecat -cu vreo douăsprezece zile mai devreme de 
începerea cursurilor şi am ales la ducere ruta Iaşi-Ploieşti-Predeal- 
Budapesta-Viena-Jena. 

Cel dintâi oraş în care ne-am oprit a fost Budapesta. 

La Pesta am admirat modernizarea oraşului, cu clădiri 
impozante, în special Parlamentul, pe malul Dunării, străzile largi, 
drepte Şi bine întreținute (d.e. Andrasi ut), cu clădiri pompoase în etaj 
şi perfect aliniate. 

În notițele mele de atunci, găsesc următoarele: 

În Pesta, vizitând în ziua de 24.VII.1910, Muzeul de 
antichități, m-a frapat faptul că paza era făcută de invalizi (fără o 
mână sau un picior). Muzeul, foarte bogat şi bine aranjat. Foarte 
multe colecţii sunt donaţii din partea persoanelor particulare. 

In Pesta, foarte multă circulaţie și un lux nemaipomenit. Cei 
din Pesta prin excepție amabili şi îndatoritori, chiar simpatici. Şi aici, 
ca în toată lumea, banul corupe totul. Am intrat în Parlament fără 
bilet, datorită bacşişului. Toate distracţiile poporale concentrate într- 
un Singur loc, lângă Vâros liget. Celor mai multe edificii li s-a dat un 
aspect de vechime printr-o culoare cenuşie închisă. Toate casele de 
pe o stradă sunt la fel atât ca architectură, cât şi ca culoare. Deşi pe 
malul Dunării, peştele în Pesta era foarte scump. La circ m-a 
impresionat dresorul de lci, care avea ochi foarte pătrunzători şi 
mişcări iuți, feline, încât chiar prin mişcare producea impresie asupra 
leilor. Apoi maimuța Charles, care executa absolut toate mişcările 
omului, doar numai nu vorbea. 

- Am vizitat burgul din Buda, care predomină întreg, oraşul. 
Privind peste oraş mi-a venit să scuip de la înălțime peste toată 
vanitatea ungurească! 

Vizitând în 14.VII. expoziţia de vânătoare, mi-a bătut la ochi 
în special numărul mare de berării. Erau mai multe pavilioane de 
berării decât de vânătoare. 

Am fost cu tramvaiul în insula Margareta (Margit sziget), un 
adevărat rai pământesc, cu parcuri imense, împodobite cu verdeață și flori 
de toate nuanțele, cu cărări şi alei bine îngrijite, cu chioşcuri admirabile. 
Era pe atunci, în mare, cum este astăzi Cişmigiul nostru în mic. 

Trecând peste renumitul pod de lanț (Lancz-hid) pe malul 
celălalt al Dunării, am ajuns în Buda, situată pe nişte dealuri, cu 
perspectivă şi vederi încântătoare. Dacă Pesta s-ar putea numi oraşul 
burgheziei înstărite, Buda este pe drept cuvânt orașul aristocrației, cu 
zeci de palate, vile şi blocuri unul mai grandios decât altul, 

reprezentând stilurile architectonice ale tuturor timpurilor. În special 
impunător mi s-a părut palatul imperial, cu un parc imens în faţă, 
semănat cu gazon de un verde fermecător. Tocmai când îl admiram, 
nişte femei, cu extirpatoare în mână, scoteau din rădăcină bănuţeii şi 
păpădia care se pripăşiseră prin iarbă şi începuseră să înflorească. 

De la Budapesta ne-am dus la Viena, oraşul artei şi în special 
al muzicei. Am admirat biserica Sfântului Ştefan (cu 16 altare) şi 
Votiv Kirche în stilul său gotic, având înfăţişarea unui eşafodaj de 
zaharicale. 

In 18.VII. De dimineaţă am vizitat Historiches Kunst 
Museum. După masă am fost la Wiener-Neustadt, unde am vizitat pe 
prietenul Scheidlenberger. I-am admirat locuința. Mobilă puțină, dar 
scumpă şi artistic aranjată. La Wiener-Neustadt am asistat la un 
concurs de zboruri cu aeroplanul. Warchalowski a zburat cel mai sus 
şi de mai lungă durată cu un autobiplan. 

Seara, am luat masa la un restaurant ca invitaţi ai familiei 
Scheidlenberger. 

In 19.VII. am vizitat familia Brautner. Cu el făcusem armata. 
Soacră-sa, profesoară de limba engleză, veselă, glumeaţă, cultă. Ne-a 
cântat din țiteră, instrumentul favorit al austriacilor, chiar şi cântece 
româneşti, dar toate în Moll, triste melancolice. Cele din Waldviertel, 
regiunea de origine a familiei, tot atât de melancolice. Brautner, turist 
emerit. A doua zi ne-a vizitat la hotel. 

Seara am plecat spre Eger. In gară, pe peron, ordine. N-au 
lăsat pe nimeni pe peron decât cu 10 minute înainte de sosirea 
trenului. 

In drum, regiuni frumoase, dar lipsesc pădurile seculare din 
BShmerwald, cum mi le închipuiam eu pe timpul lui Carol Moor din 
Hoţii lui Schiller. 


Am vizitat muzee şi pinacoteci. Am fost la Schânbriinn, unde 
am admirat frumoasa Glonette şi parcurile cu copacii rotunjiți la 
milimetru. La spectacole n-am fost, fiindcă soția nu cunoştea limba 
germană, în schimb am vizitat Praterul, parcul de primblare al 
vienezilor. Acolo erau tot felul de distracţii, între altele Roata uriaşă 
(Reisenrad), luminată a giorno. Dacă te urcai în luntrițe şi ajungeai la 
înălțimea aceea ameţitoare, vedeai tot oraşul. Nu ne-a tentat, în 
schimb era acolo şi un Montagnes russes, un tren cu vagonete care 
urca-cobora, făcca cotituri pe nişte dealuri preţipişe cu o iuțeală 
vertiginoasă, încât îți venea amețeala. Ne îndeamnă pacostea şi pe 

aceasta o încercăm fără să ne dăm seama că soţia era gravidă în luna 
a şasea cu fiul nostru Costică. Când a pornit carosella val-vârtej, soția 
a început să plângă, să zbiere. Se ținea de mine şi striga să oprească. 
Dar cine era s-o asculte? Când am ajuns la țintă eram lac de apă, şi eu 
şi ea. Era galbenă ca ceara şi îi venea să vomeze. Am luat o trăsură şi 
ne-am dus la hotel. Acolo au început s-o frământe nişte dureri 
insuportabile de facere. Am chemat un medic, care i-a prescris nişte - 
calmante. Nu ne-a dat nici o speranţă, dar ne-a prevenit, că dacă nu se 
calmează durerile şi începe avortul, să chemăm o moaşă a cărei 
adresă ne-a indicat-o. Dar a dat bunul D-zeu că înspre ziuă s-a liniştit. 
Totuşi, a trebuit să rămânem la Wiena vreo câteva zile, până ce s-a 
însănătoşit complet. 

In alt oraş nu ne-am mai oprit până la Jena. Ne-am prezentat 
acolo la secretariatul universității, să ne înscriem. Acolo am găsit 
chiar pe Dr. W.Rein/, care făcea înscrierile. Ne-a întrebat dacă avem 
locuinţă. Spunându-i că n-avem, spuse fetii sale: „Du-te cu D-lor să- 
şi găsească locuință”. Un gest frumos, care pentru noi a întrecut toate 
aşteptările. Am găsit locuinţă chiar la [osta gazdă a surorii lui Pârvan. 

Soția s-a înscris la cursul de începători pentru limba 
germană. Eu am urmat cursurile celor avansați, şi acolo am întâlnit 
audienți din toate colțurile lumii: germani, franceji, belgieni, olandeji, 
svedezi, polonezi, unguri, japonezi, chineţi, americani, vreo 600 la 
număr, toți oameni cu carte, care veniseră aici pentru perfecționare. 

Cursurile erau atractive şi interesante. In holul universității 
era expoziția Și târgul cărților. Acolo erau expuse tot ce apăruse mai 
nou în ultimele săptămâni sau luni. 

Cursurile profesorului Rein erau interesante din mai multe 
puncte de vedere. Ceea ce spunea el la cursuri erau cunoscute din 
Pedagogia lui, publicată în Sammlung Goeschen”. Ca o inovație, 

amintesc aici că el accentua foarte mult să se găsească în 
învăţământul secundar un obiect care să fie obiect principal, în jurul 
căruia să se grupeze toate celelalte obiecte. După câte mă ajută 
memoria, el considera Religia ca obiect central. Apoi mai stăruia el şi 
asupra faptului ca învățământul să fie repartizat în cicluri de câte 6 
ani: 6 ani copilul este al familiei, 6 ani cursul primar, 6 ani liceul, 6 





! Wilhelm Rein (1847-1929), pedagog german, profesor la Universitatea din Jena. 
2 Colecţie celebră, înființată în 1889, de editorul Georg Jachim Gâschen (1752- 


1828). 

ani universitatea, după care ar urma anul de armată şi, în fine, 2 ani 
seminarul pentru cei care îmbrățişează Cariera de profesor. 

Atunci, la o convenire intimă, i-am pus eu următoarea 
întrebare: „Nu e aşa, Dle profesor, că vârsta medie a unui om poate fi 
socotită 60 de ani? Dacă un tînăr nu poate ajunge la o funcție cu 
studii academice decât la vârsta de 27-28 de ani, nu crede Dl profesor 
că este o sarcină prea grea pentru părinți ca fiul lor să fie tributar 
jumătate din viaţa lui?”. 

A stat neamţul mult şi s-a gândit, apoi îmi răspunse: „A! pus 
o problemă foarte interesantă, la care mărturisesc că nu m-am gândit 
niciodată. Vă mulțămesc. Mă voi gândi asupra problemei. De altfel 
D-voastră Românii aveţi adeseori idei foarte interesante. Astfel am 
cunoscut pe Dr. Petru Șpan, care a dat cea mai completă interpretare 
“Treptelor formale” 

„II cunosc cartea. A fost tipărită în limba română şi o cred 
cea mai bună scriere relativ la “Treptele formale”. 

Cu asta am încheiat discuția: 

Acolo am cunoscut pe D-şoara Meyeri, profesoară în 
America de Sud, în Los Angeles. Ea mi-a vorbit pentru întâia oară de 
„conducerea de sine a clasei” pe care o practicau la şcoala lor. Aveau 
Şi statute pe care le aplicau la şcoala lor. Mi le-a trimis la Iaşi, după 
ce s-a întors acasă. Am încercat şi eu „conducerea de sine a clase”. 
Asupra experienței făcute am scris un documentat articol în “Revista 
generală a învățământului”, nr. ........ „din anul......... i 

Înainte de apariţia articolului meu în revistă, am primit din 
partea Dlui Marin Stan următoarea scrisoare: 

Stimate Domnule Director 


La Seminarul de Pedagogie de sub conducerea Dlui Profesor 
G.G. Antonescu se tratează anul acesta “Problema morală”, aşa cum 
o găsim la diferiți pedagogi din cele mai vechi timpuri. Unul dintre 
subiecte, care m-a preocupat de multă vreme, este “Problema morală” 
la Foerster” şi studiul actual al problemei. 

Partea aplicativă a principiului foersterian a creat şi la noi, 


încă de acum câţiva ani, un curent destul de viguros. Mulţi colegi, 





! Petru Şpan (1860-1911), profesor de pedagogie la Sibiu. A tipărit, în 1898, volumul 
Treptele formale ale învățământului. 

? Locuri goale în manuscris. 

3 Brich Foerster (1856- ?), teolog şi moralist german. 

mai ales din învățământul primar, au încercat să aplice principiul 
“conducerii de sine a clasei“ şi chiar s-au publicat o parte din aceste 
rezultate. ““Conducerea de sine a clasei” de Dl Radu Petre, profesor 
de pedagogie, fost institutor. Posed pata material din aplicările 
făcute în şcoala primară. 

M-ar interesa însă aplicarea acestui sistem de educaţie şi în 
şcolile normale. 

DI inspector general Longinescu mi-a vorbit foarte elogios 
despre activitatea D-voastră ca Director şi Profesor şi, printre altele, 
m-a îndemnat să Vă scriu, cerându-Vă părerile asupra experienţelor 
ce ați făcut în acest sens la şcoala ce conduceţi. 

lertați-mă deci, dacă, fără să Vă cunosc „personal, am 
îndrăznit să Vă răpesc din prețiosul D-voastră timp. 

Apreciez că faceți un mare sacrificiu prin aceasta. 

Imi voi face însă o plăcută datorie să introduc ca citat 
comunicarea D.V. în lucrarea mea, ce sper să fie publicată în 
Buletinul Seminarului de pedagogie de la universitatea noastră. 

Mulţumindu-Vă anticipat etc. etc. ........... 

Marin O. Stan 

Stud. anul ]I Filosofie 

Căminul stud. Prahoveni .': - 

Piaţa Buzeşti. 

I-am trumes lămuririle de care avea nevoie şi la 16 Martie 
1927 îmi răspunde: 


Mult respectate Domnule Sporea 

Am primit scrisoarea D-voastră ca răspuns al rugăminții ce v-am 
adresat. 

Vă asigur că apreciez din adâncul sufletului măgulitoarea 
atenţie ce mi-aţi arătat... şi nu ştiu cum să Vă mulţămesc mai mult. 

Abia aştept să: văd publicate în “Revista generală a 
învățământului” completările RISPIEIISI ce mă interesează. 

Mulţumindu-Vă încă o dată etc, etc. - - 

M.O. Stan 

Mai departe n-am mai urmărit dacă lucrarea Dlui Stan s-a 
publicat în Buletinul Seminarului pedagogic sau nu. , 

De la Cursurile de vară din Jena am primit următorul 
certificat: 

Ferienkurse in Jena 

Es wird hiedurch bestătigt, dass 

Constantin Sporea 

an den Ferienkursen in Jena im August 1910 teilgenommen 
und folgende Vorlesungen besucht hat: 

(1) Pădagogik un Didaktik - Prof. Dr. W. Rein 

(2) Stilistische Ubungen - Dr. M. Lauterbach! 

(3) Rhetorik - Dr. E. Geissler? 

Jena, im August 1910 

e Prof. Dr. W. Rein 

e Dr. E. Geissler 

e Dr. Lauterbach 

Folosul cel mai mare al cursurilor de vară, pe lângă 
cunoştinţele folositoare de la cursuri, a fost faptul că am făcut 
excursii instructive atât în oraş şi împrejurimi, cât şi în diferite părți 
ale Germaniei. A 

Între altele, am vizitat fabrica ZeiB, cea mai mare uzină 
optică din lume. Desigur că secretele uzinei nu ni le-a arătat. Am 
aflat însă un lucru pe care nu-l ştiam. În biroul fabricei erau plătiţi 
gras vreo cinci-şase ingineri, care nu făceau altceva decât lucrau la 
invenţii noi, ca să înlăture orice concurenţă a altor fabrici. 

Excursii afară de oraş am făcut la Weimar, Wartburg, 
Fisenach, etc. La Weimar am vizitat casa lui Goethe, o clădire 
impozantă. Acolo am văzut patul în care poetul şi-a dat obştescul 
sfârşit. Era păstrat cu aceleaşi aşternuturi, care le-a avut atunci. 

Ca să urcăm în etaj ne-am suit pe nişte trepte foarte 
odihnitoare, așa cum i-a fost şi viața genialului poet. Am văzut 
muzeul şi biblioteca lui, care cuprindea opere din foarte variate 
domenii. 

Am vizitat filigoria în care poetul se întâlnea cu spirituala 
Dnă de Stein.. 

În piaţă era statua celor doi mari gânditori ai Germaniei- 
Goethe şi Schiller, în mărime naturală. Avea această statuie o 
caracteristică specială. Dacă o priveai dintr-o parte apărea Goethe 
mai mare, dacă o priveai din cealaltă parte, apărea Schiller mai mare. 





1 Martin Lauterbach, germanist. 
2 Ewald Geissler (1880-1946), profesor de retorică la Universitatea din Erlangen. 
3 Charlotte von Stein (1742-1827), confidenta lui Goethe până în 1788. 

Un german spiritual, fiind întrebat care din doi este mai 
mare, după o scurtă contemplare, răspunse: „Entschi'den beide”. 
(Fără îndoială amândoi.) 

În castelul de la Wartburg am vizitat camera în care Luther şi-a 
tradus bibha, cu aceeaşi mobilă de. atunci. Pe perete se vedea şi acum pata 
de cerneală tăcută de călămara aruncată de Luther, în momentul când i se 
păru că apare Diavolul să-l tenteze să nu mai scrie. 

Excepţional de interesant mi s-a înfățişat sala cea mare a 
cântăreților, în care, în Evul Mediu, se ţineau concursurile de întrecere. 
Multe din scenele concursului erau zugrăvite în frescă pe perete. 

După terminarea cursurilor, ne-am întors pe la Lipsca, Berlin etc. 

La Lipsca, am întâlnit pe prietinul Lapedatu Alexandru, cu 
care, împreună, am vizitat Deutsche Bucherei, cea mâi mare editură 
şi bibliotecă de cărți germane. Apoi biblioteca pedagogică Comenius. 
Acolo ne-am iscălit în “cartea de aur”. După 32 de ani, fiul nostru 
Costică! a dat de urma iscăliturilor noastre, ceea ce pentru noi a 
constituit o nespusă bucurie. 

Cât am stat la Berlin, am locuit la o instituţie a femeilor 
creştine, unde serveau fete tinere, care urmau acolo un curs de 
gospodărie. Ele pregăteau mâncarea, ele serveau la masă, cu un 
cuvânt, tot serviciul era făcut de ele. 

Cu aceasta se termină prima mea călătorie în Germania. 

Abia întors de la cursurile de vară din Jena, începui să mă 
pregătesc pentru concediul de şase luni, pe care aveam să le petrec în 
Germania, anume la Berlin. 

La gimnaziu m-a suplinit amicul Bude, iar la Seminarul 
pedagogic, Mihai Ionescu, secretarul şcoalei. Banii ce îmi reveneau 
de la şcoală am dispus să fie daţi tamiliei. Eu rămâneam cu bursa pe 
care mi-o dedea Casa Școalelor. Pe la 10 Oct. 1910, am plecat. 


29.].1947 

La Berlin 

Sosit la Berlin, după două-trei zile de stat la hotel, în fine mi- 
am găsit locuință şi pensiune în Charlotenburg, Goethe strasse 82, la 


' Constantin C. Sporea (1910-1991), fiul celui care scrie memoriile. Considerat 
prizonier de armata sovietică, a fost închis în lagărul de la Bautzen, până în 1950. CI. 
Pe larg, în Dan Mănucă, Perspective critice, laşi, Editura Universităţii « Al. |. 
Cuza », 1998. pp.210-213. 


— 

Dra Muller, sora vitrepă a profesorului de latină şi greacă E:. 
Wenkebach. 

Telurile urmărite de mine erau multiple: (1) Să mă 
perfecționez în limba permană; (2) Să studicz oroanizarea 
seminariilor pedagogice; (3) Să cunosc teoretic şi practic metodica 
limbilor moderne; (4) Să studiez organizarea şcolilor secundare din 
Prusia conform condițiilor puse de ministru, când mi-a acordat bursa; 
(5) Să pătrund cât mai adânc şi mai detailat în cultura, arta şi viața 
intimă şi publică a poporului german. 

Pentru ajungerea scopului urmărit, am procedat în modul 
următor. M-am înscris ca student regulat la universitate, eliberându- 
mi-se următorul document de înscriere la universitate!: 

- un curs despre “Viaţa publică şi privată germană”, cu Prof. 
W. Paszkowsku. 

Erich Schmidt a făcut în trimestrul acela viaţa şi operele lui 
Goethe, insistând în special asupra capodoperei poetului, asupra lui 
“Faust”. 

Cetisem în viața mea pe “Faust”, văzusem şi partea întâia 
jucată, la teatru, asistasem cândva şi la reprezentarea operei Faust de 
compozitorul francez Ch. Gounod, dar numai când E. Schmidt a 
început interpretarea lui Faust mi-am dat samă că anterior nu-l 
înțelesesem pe “Faust”. 

Era acest Erich Schmidt un om înalt, bine legat. nu prea gras. 
roşu la faţă, cu ochi pătrunzători, cu o voce metalică de bariton, 
răsunătoare, dar ademenitoare, care te captiva printr-o imensă gamă 
de  modulaţii, intonând cu  vehemență scenele zguduitoare, 
preschimbându-se într-o dulceaţă melodică în pasagiile sentimentale. 
Era om între două vârste, cam de 50 de ani. 

Cât de descurajantă apare meditarea lui Faust, pronunțată de 
Er. Schmidt când zice: 

“FHabe nun, ach! Philosophie, 

Juristerei und Medizin 

Und leider auch Theologie 

Durchaus studiert, mit heissem Bemiihn, 

Da steh' ich nun, ich armer Tor! , 

Und bin so klug als wie zuvor” etc." 


aa E E NE N E 


l îm că s-a , 

Ă Lipsă paginile 15 şi 16 din manuscris. 
< Am Studiat cu râvnă, ah, filosofia, 

Din scoarță-n scoarță dreptul, medicina, 

Ce dezolantă e scena în care Margareta, istovită de nesomn şi 
plâns, cu trupul tremurând de îngrijorare, cu lacrămile secătuite pe 
fața-i palidă, îngenunchind înghemuită în fața icoanei Maicii 
Domnului, o roagă să aibă îndurare faţă de suferinţele ei şi s-o ajute: 

“HIlf! rette mich von Schmach und Tod 

Ach neige, 

Du Schmerzenseiche, 

Dein Antlitz snădig meiner Not!” 


Cine oare n-a simțit înfiorarea plăcerii unci nopţi de vară cu 
lună plină? 

“Fullest wieder Busch und Thal 

Sull mit Nebelglanz, 

L&sest endlich auch einmal 

Meine Seele ganz” etc.” 


Ne-a prins fiori ziua namiaza mare - din creştet până-n tălpi - 
când profesorul ne-a cetit balada Der Totentanz: 


LI] 


€onvoetustiottoscoosasenauvenaneooo sn 0090008vsanvhnea 


Nun hebt sich der Schenkel, nun wackelt das Bein, 
Gebărden da gibt as vertrackte; 

Dann Klippert's und Klappert mitunter hinein, 

Als schliig” man die Hălzlein zum Takte”. 


Şi din păcate, chiar teologia, 
Arzând de zel. 
Şi iată-mă, acum, un biet nebun, 
Cuminte ca şi rai nainte » 
(Goethe, Faust, trad. Lucian Blaga). (rex german în manuscris). 
 “Ajută-mă, mă scapă, 
De moarte şi ruşine. 
Apleacă-te, te-apleacă, 
Ah, maică, peste mine.» 
(Goethe, Faust, trad. Lucian Blaga). (rex german în manuscris). 


2 “Urci din nou pe crâng şi plai 
Luciu abur mut; 
Sutlet nou deplin să-mi dai, 


Liber de trecut » 
(Goethe, Către lună, trad. N. Argintescu-Amza). (/ext german în manuscris). 

Sau, când stafia s-a urcat sus la clopotar să-i ceară socoteală 
de ce i-a furat linţoliu: 


“Der Tirmer erbleichet, der Tiirmer erhebt, 
Gem găb er ihn wieder, den Laken.” ! 


its gansoenannaespaososasasoenavscagadroosasectnaphessrevirtesoeouoogogidgnananrase 


Nu-i mirare că E. Schmidt era un neîntrecut interpretator şi 
evocator al sentimentelor genialului J. Goethe, căci Goethe era poetul 
lui favorit. Tocmai de aceea a şi editat operele lui Gocthe în şase 
volume, apărute în editura Insel-Verlag Leipzig-ed. II, 1910. 

Apoi, E. Schmidt fusese chemat la catedra din Berlin tocmai 
pentru dicțiunea sa frumoasă. Funcționase mai înainte la Viena, ca 
profesor şi director al operei. 

Mai avea încă o calitate. Majoritatea profesorilor dc la 
universitatea din Berlin îşi ceteau cursurile. Erich Schmidt făcea 
excepție, îşi expunea cursurile liber. Poate că şi din acest motiv erau 
orele lui atât de atractive. 

Am cunoscut un profesor eminent de dicţiune la cursurile de 
vară din Jena, anume Gessler, dar Erich Schmidt îi era superior, după 
cum la noi T.Maiorescu era superior lui Petrovici. 

După ce a terminat de interpretat pe Faust, E. Schmidt a 
aranjat să se joace la teatru - într-o seară - tragedia Faust şi ne-a 
invitat să mergem s-o vedem. Apoi la curs ne-a cerut să ne dăm 
părerea. 

În privinţa aceasta, eu am făcut două lucrări de casă: “Fausts 
Auffiihrung” (Reprezentarea lui Faust) şi:“Kerkerscene” (Scena din 
închisoare). 

In prima lucrare am arătat defectele şi calitățile aceste: 
reprezentări. Lucrarea a fost corectată cu cerneală roşie chiar de 
profesorul de specialitate, ceea ce constituie valoarea lucrării. 


“Îşi clatină coapsa, îşi bălăbâncşte piciorul şi-l tot încovrigă , 
Hodorogeşte și zăngăne adânc pe dedesubi, 
De parcă ar bate ritmic o toacă /.../ 
Clopotarul se îngălbeneşte şi se ridică, 
Bucuros i-ar da linţoliul înapoi. » 
(Goethe, Dansul morților). (ext german în manuscris). 

Consider că aş comite un sacrilegiu dacă aş reda aici numai esențialul 
lucrării. De aceea o ataşez în întregime acestor memorii. 

Lucrarea a doua n-a fost corectată, totuşi acest efort nu-i 
scade valoarea, întrucât în ea sunt expuse înseşi concepțiile poetului 
în comparație cu ale lui Schiller, Shakespeare şi alții. De aceea o 
ataşez şi pe aceasta. 

E. Milian, profesor de dicţiune germană, deşi l-am urmat 
regulat, era o tigură ştearsă. N-avea dicțiunea lui E. Schmidt sau a lui 
Gessler de la Jena. 

Dr. Wilhelm Minch, autorul valoroasei lucrări de metodică. 
Didaktik und Methodik des franzosischen Unterrichts, era tipul 
savantului german. Era un om înalt, uscățiv, adus de spate, miop, cu 
sticla ochelarilor de un deget de groasă, îşi cetea cursul cu o voce 
stinsă, monotonă, vecinic cu nasul băgat în fițuicile cursului său — 
puțin îl interesa dacă cineva îl urmăreşte sau nu. De aceea la cursul 
său era în permanență un zgomot ca la bâlci. Unii intrau, alții ieşeau, 
la curs povesteau. Prea puţini erau atenți la ce spune profesorul. Cu 
toate acestea, erau de o reală valoare ideile pe care le expunea el la 
curs. Eram deci nevoit să-mi găsesc de fiecare dată un loc în banca 
intâia ca să-l pot urmări şi, fiindcă vorbea aşa încet, trebuia să mă 
aplec bine înainte peste bancă spre a-l putea urmări. Îl urmăream cu 
interes din două puncte de vedere: (1) îşi expunea ideile cu atâta 
legătură cauzală între ele, cu atâta stringență logică, încât 
concluziunile se impuneau de la sine; (2) el preda pe lângă 
Hodegetică şi Didactica şi metodica limbei franceze, deci metodica 
unei limbi moderne. . 

Eram profesor de germană, deci de o limbă modernă, eram şi 
profesor la Seminarul pedagogic universitar care pregăteşte pe viitorii 
profesori secundari. Aveam deci tot interesul să aflu din opera unui 
profesor de specialitate, a unei personalități recunoscute, care-i sunt 
părerile relativ la predarea unei limbi moderne. Cu alte cuvinte, să mă 
verific pe mine însumi, dacă sunt pe calea cea bună. Căci, de când 
fusesem numit la Seminarul pedagogic, aveam în permanență o 
teamă, că poate nu procedez destul de metodic, deşi de fiecare dată 
îmi dădeam toată osteneala să mă întrec pe mine însumi. Această 
„nesiguranţă s-a spulberat din sufletul meu din moment ce am auzit 
părerile une: personalități competente şi cu autoritate, aşa cum se 
prezenta W. Miinch, între personalitățile de seamă ale Universității 
berlineze. 

Pot spune chiar că ascultarea cursului lui Miinch şi metodica lui 
mi-au dat sipuranţa că Metodica limbei germane, pe care o scrisesem în 
1909, este bine scrisă ȘI bine întocmită. Era această metodică a doua 

scrisă pe acest gen la noi în ţară. Prima fusese merodica geografiei scrisă 
de Stefan Popescu? profesor universitar la Iaşi. 

Despre metodica mea a scris Bogdan Duică în “Revista 
generală” un articol, în care spunea că ea este cea mai competentă şi 
cea mai bine informată din câte s-au scris în acest gen la noi în ţară. 
Ataşez acestor memorii o broşură, spre a se vedea bibliografia 
consultată şi vederile mele în ce priveşte predarea limbei germane. 
După apariția ei, mulţi studenți care pregăteau examenul de 
capacitate mi-au cerut-o şi au consultat-o. 

A fost interesant cursul profesorului W. Paszkowski, “Viaţa 
publică şi privată germană.” Era tocmai ce urmăream eu. să Cunosc 
viața publică şi privată germană. Și din punctul acesta de vedere pot 
spune că am avut noroc. Pe când făceam armata, am fost cu prietinul 
Peppo Brautner la el acasă în .............. * superioară, în Wachau 
Waldviertel, unde am făcut constatarea că, chiar şi la ţară, poporul 
duce aproape viaţa orășenilor, cu baluri, cu petreceri, în costume 
elegante de oraș. Tinerii danscază Landierul în tempo de vals. ÎI 
consider chiar un vals primitiv. 

În drum spre Jena, am vizitat - în 8 lulie - pe prietinul 
Scheidlenberger, în Schânbrun. Mi-a plăcut întocmirea locuinţei lor, 
simplă şi elegantă. Puţină mobilă, dar scumpă şi admirabil aranjată. 
Am ieşit împreună la un concurs de aeroplane. Seara am mâncat cu 
toţii la restaurant. Nu s-au sinchisit că au musafiri. La întoarcere spre 
Viena abia am găsit loc în tren. Fiind duminecă, vienejii, iubitori de 
natură, roiseră în toate părțile în natură și acum se întorceau acasă, cu 
sacii de voiaj goliți de merinde, dar cu bună dispoziţie. La Wiena. 
vizitasem şi pe prietinul Brautner, care se însurase cu o vieneză. 
Soacră-sa, profesoară de engleză, ne-a cântat din ţiteră tot felul de 
cântece, până şi românești, dar toate în Mol, triste, melancolice. A 
doua zi prietinul Brautner ne-a întors vizita. L-am tratat cu dulceaţă 
de fragi. l-am pus borcanul dinainte, după obiceiul moldovenesc. 


! Este vorba despre C. Sporea. Încercări asupra metodicei limbei germane, lași, 
1909. 
2 Este vorba despre Ştefan D. Popescu, Locul geografiei între ştiinţe (lecţie 
inaugurală), laşi, Dacia, 1904. 

* Cuvânt indescifrabil. 

După ce s-a servit de câteva ori, şi-a cerut scuze că nu-l poate 
termina, deşi i-a plăcut foarte mult. 

Paszkowski ne-a vorbit de francheţa şi amabilitatea cu care 
germanii primesc pe streini, de dinasticismul şi patriotismul lor, pe 
care, într-adevăr, l-am cunoscut şi eu personal. Căci stând în gazdă la 
dra Miiller, aceasta îşi pierdea adeseori ceasuri întregi cetind cu mine 
împreună din “Wilhelm Meisters Lehrjahre”, sau din alte opere 
literare germane. Aşa l-am cunoscut pe poporul german şi am rămas 
cu totul contrariat când am văzut pe acest popor cult, în primul, dar 
mai ales în al doilea război mondial, încărcat cu toate păcatele 
posibile: hrăpăreț, crud până la sălbăticie, egoist, peste măsură de 
încrezut şi îngâmfat. Cred că aceste defecte i-au şi adus 
îngenunchiarea. Pe când erau în plină victorie - din al doilea război - 
visau o Germanie atât de mare încât graniţele ei să fie impuse până la 
hotarele Rusiei. Ei să pună stăpânire pe ţara noastră bogată, iar pe noi 
să ne împingă până dincolo de Nistru. Gauleiterii lor deja şi luaseră 
măsuri să pună mâna pe toată administrația noastră, designând 
prefecţi, primari etc. Deşi Românii au luptat cot la cot cu ei, în 
retragerea de la Stalingrad, au tăiat mânile sau au împuşcat pe ai 
noştri, care îndrăzniseră să se agățe de vreo maşină sau să se urce în 
vreun tren de al lor. Rasismul lor a fost pentru mine o vecinică 
enigmă. De aceea, în ultimul timp, i-am detestat şi i-am urât, până în 
momentul când am cunoscut mai de aproape pe poporul rus. 

De altfel, este un popor disciplinat, care ştie să respecte 
ordinele şi dispozițiile luate de autoritatea superioară. 

Prin toate parcurile şi grădinile publice vezi tăblițe cu 
inscripția « verboten », cuvânt magic respectat cu sfințenie. Voi da un 
exemplu. În recreația de la 10, atât studenții cât şi profesorii îşi 
mănâncă micul dejun (de obicei Buzzerbrod). Dar nu numai cei de la 
universitate - chiar şi altă lume -, ai putea spune că la 10 toată 
Germania mănâncă. Chiar şi eu îi imitam. Gazda avea grijă să-mi dea 
la plecare Butterbrot-ul. Fiindcă nu mai aveam ore, m-am dus pe 
Siegesalee, să-mi consum micul dejun. Această Siegesalee avea, pe o 
parte şi pe alta, busturile de marmură ale tuturor domnitorilor 
Germaniei de la ființarea ei, busturi plătite din despăgubirea de război 
pe care a trebuit să plătească Franţa fiind învinsă la anul ......... ! Aleea 
era aşa de curat întreținută, încât nici cel puţin o frunză veştedă nu 


! Loc gol în manuscris. 

păla curăţenia. Terminând de mâncat, după obiceiul românesc, 
mototolesc hârtia de împachetat în mână şi o arunc pe jos, deşi 
existau din distanţă în distanţă coşuri îmbietoare de sârmă pentru 
aruncat hârtiile. După câțiva paşi, aruncând la întâmplare privirea 
înapoi, văzui că singură hârtia aruncată de mine necinsteşte curăţenia 
acestei alei. M-am ruşinat. M-am întors, am ridicat hârtia de jos şi am 
băgat-o în buzunar până la primul coş. 

Dinasticismul lor l-am putut constata din următoarea 
împrejurare. 

Într-o zi de sărbătoare, mă primblam cu doi colegi prin parcul 
Universităţii. Deodată, vine la noi un sergent de stradă (Ein 
Schutzmann), cât un munte, şi ne spune că să părâsim parcul, 
deoarece trece pe lângă parc M.S. Kaiserul Wilhelm al il-lea. Colegii 
erau aplecaţi să cedeze. Eu însă, mai înţepat, îi spun « N-are decât să 
treacă. Pe noi nu ne importă » şi făcui câţiva paşi înainte. Sergentul 
mi se puse în cale şi voi să mă apuce, ca să mă întoarcă înapoi. 
Atunci, eu foarte hotărât şi cu un ton cam ridicat, îi spusei: « Greifese 
Sie mich nicht! Ruihren Sie mich nicht an. Sie haben Kein Recht da 
zu ». (Eu sunt student. Noi ne găsim aici în raionul Universităuii. 
Universitatea are autonomie. Nimeni n-are voie să molesteze pe 
studenți în raionul Universităţii, afară de organele administrative 
universitare. Aici este indexul meu -— şi îl scosei din buzunar —, 
notează-ţi numele şi adresa mea şi mă reclamă, dacă am [ăcut vreo 
ilegalitate). Apoi continuai să înaintez. Văzând sergentul că cu răul n- 
O poale scoate la cale, se apropie de mine şi, pe un ton blând, imi 
spuse: "Vă rog foarte mult, nu mai înaintați. Imi faceţi şi mie un mare 
rău. Eu am ordin să nu las pe nimeni şi dacă nu execut ordinul, voi [n 
pedepsit”. Am înțeles şi am cedat. Ulterior, colegii, un neam şi un 
polonez, mă ispitiră cum de am avut eu aşa îndrăzneală să mă 
împotrivesc unui Schutzmann, care era de două ori cât mine. Le-am 
răspuns că mă bazam pe autonomia universitară. 

Cu altă ocazie, am văzut şi eu pe Wilhelm al II-lea, călare pe 
un frumos cal alb. Era înalt şi voinic cât un munte şi avea o mustață 
stufoasă, respectabilă. Pe împărăteasă n-am văzut-o, dar mi se spuse 
că ea e o femeie voinică. Se vede că şi-a ales-o anume să-i dea copii 
voinici - aşa cum au şi fost. Se vede că această înclinaţie o avea 
dinastia moştenită de la regele sergent Fritz, care ținea să aibă în 
garda sa numai oameni înalți, spătoşi, bine lăcuţi şi frumoşi. 

.. Profesorul Paszkowski nu numai că nc-a vorbii la cursuri de 
ospitalitatea germană, ci a ținut s-o şi pună în practică şi, la 

încheierea cursurilor, a invitat la el, la o cină, pe toţi studenții lui. În 
invitările tipărite erau date toate indicaţiile necesare, cu ce mijloace 
de locomoţie putem ajunge la el. Unde luăm tramvaiul, la ce stație 
coborâm. Pe ce străzi apucăm, la ce număr locuieşte. 

Avea o locuinţă spațioasă, cu multe camere. Mâncărurile au 
fost alese - fripturi, peşte, omar, fructe etc. etc. Atunci am mâncat 
pentru întâia oară banane. Ca băutură mult apreciată de toți ne-a 
servit şi ananasbowle. Se face din ananas curățit şi tăiat mărunt într- 
un vas mare, în care se toarnă zahăr pisat, câțiva litri de vin şi unul de 
cogniac sau rom. E o beutură răcoritoare foarte plăcută la gust. 

Notcez că în Germania se mânca pe atunci multă carne şi mult 
peşte, citez, între altele, pulpă de berbec la tavă, țipari afumați, 
heringi etc. La ei oile nu se mulg, de aceea sunt grase şi au carnea 
fragedă. Cu toate aceste nici carnea, nici peştele nu sunt aşa de 
gustoase ca la noi. Sunt cam iescoase. Nici nu sunt atât de hrănitoare. 
Cât am stat în Germania, mâncam la masă atât de mult, încât când 
venea la urmă nelipsita cafea cu puţin lapte, n- o mai mâncam, ci 0 
beam în loc de apă. 

Cu toate acestea, la o jumătate de oră după ce mă sculam de 
la masă, eram iar flămând. 

După masă, profesorul ne-a tratat cu țigări. Avea cutii mari 
despărțite în compartimente, în care se găseau ţigări de toate 
categoriile, de foi şi țigarete, indigene şi streine, din toate 
continentele. Atunci am fumat veritabilele țigări Havana, care aveau 
un parfum cu totul superior. 

Tutunul lor, deşi nu-i monopolizat, nu era aşa de bun. Exista 
în Germania şi tutun românesc, şi încă cu un preţ mai scăzut ca la noi 
în țară, dar cu mult mai aromat şi mai gustos decât al lor. De aceea, 
cât am stat în Germania am fumat mai mult tutunul românesc de 
calitatea ] sau tutun de lux. 

După cum aminteam mai sus, în Germania se mânca bine; cu 
toate acestea, eu nu mă prea împăcam cu ea, deoarece se făcea prea 
mare economie de pâine, din care, la masă, se dedeau nişte felioare 
subțiri ca frunza de ceapă. În schimb cartofii fierți nu lipseau 
niciodată, în cantitate mai mult decât satisfăcătoare. 

Pentru gospodine, era încă pe atunci o foarte bună întocmire. 
În fiecare gospodărie exista telefon, ca şi în fiecare prăvălie 
furnizoară. Gospodina lua dimineaţa telefonul la măcelar şi comanda. 
Carne de rasol, pentru patru persoane, carne de berbec pentru friptură 
la tavă pentru patru persoane. Apoi, la băcănice, zarzavatul curățat 

gata, tot pentru patru persoane, ŞI varză murată pentru garnitură. 
După scurtă aşteptare, soseau curierii, nişte băieţandri de 14-16 ani, 
pe biciclete, şi aduceau articolele comandate. Asa se procura şi cu 
toate celelalte articole de menaj, ca fructe, lemne, țănduri de aprins 
focul, băcănie, articole de toaletă etc. Astfel gospodina n-avea nevoie 
să se deranjeze plecând prin oraș după cumpărături. În ce priveşte 
curăţenia, nu prea erau servitoare, sar existau femei sau fete care 
veneau cu ora, dimineaţa şi la amiaz, care ajutau la curățenie. Nu c 
mirare deci, dacă gospodinei îi mai rămâneau ziua câteva ore libere, 
în care ele făceau lectură sau se ocupau cu cusutul etc. De multe ori, 
seara, aveau cină rece acasă şi cu câte un ceai, sau mergeau în oraş la 
un restaurant, unde ascultau o muzică artistică. 

In oraş erau restaurante pentru toate pungile. Existau localuri, 
unde, la parter, existau mese simple de lemn, cu tacâmuri legate cu 
lanţ de masă, cu veselă solidă, de obicei din tablă smălțuită; nu aveau 
chelneri sau alt personal de serviciu. Cel care dorea să mănânce se 
prezenta la ghișeu, plătea şi ÎŞI primea porția, pe care o lua din teanc, 
pleca cu ea la o masă, mânca şi pleca, Acesta era localul pentru 
muncitori şi proletari. 

În primul etaj, sala de mese era ceva mai luxoasă. Mesele 
acoperite cu hârtie, vesela mai bună, tacâmurile libere. Aici se servea 
ŞI bere. 

-La etajul iai era localul pentru burghezia înstărită. Mesele 
aveau feţe de masă de pânză, tacâmurile şi vesela mai luxoase. Aici 
serveau chelneri sau chelneriţe. - | 

În fine, în etajul al treilea erau aşa-numitele Weinstuben. săli 
de mâncare unde se servea şi vin, care, în Germania, era considerat 
un lux. Aici puteai găsi vânaturi rare - ca fazan, căprioară, mistreț, 
potârnichi etc., sau pescării - ca crapi, ştiucă, țipari de mare afumatți, 
stridii, omari etc. Acest etaj era rezervat pentru atistocraţie sau cei cu 
punga groasă. 

Lia parter şi etajul întâi se puteau găsi uneori şi mâncăruri 

ceva mai alese, dar mai terciuite. Depindea de ce se consuma la 
celelalte două etaje. Căci ce nu se consuma într-o zi la etajul de sus se 
trecea, a doua zi, la etajul imediat inferior şi aşa mai departe. 
'. Pentru oameni grăbiţi şi mai ales pentru micul dejun de la ora 
10 existau barurile. Introducea: valoarea în monetă corespunzătoare 
în compartimentul dorit şi îți ieşia în mod automat tartina sau 
prăjitura dorită. 

Tot aşa se proceda şi cu beuturile. Cu mult mai târziu s-au 
introdus şi la noi la Bucureşti asemenea baruri. 

Din punct de vedere comercial. existau deja pe atunci, mari 
magazine cu tot felul de mărfuri, despărțite în etaje după specialităţi, 
cum era firma Wertheim din Berlin sau Kaufhaus des Westens, în 
Charlottenburg. Acolo erau, d.e. în parter haine gata de bărbaţi, în 
etajul ] - rochiu gata pentru doamne. Apoi, în alt etaj, lengerie, 
încălțăminte, articole de menaj, articole de toaletă, articole de voiaj, 
mobilă de tot felul, cofetărie, -bombonărie, articole de hrană, 
restaurant, librărie -etc. etc. Toate aparțineau aceleiaşi asociaţii. Aici 
serveau sute şi mii de angajaţi şi angajate. Cam în sensul acesta s-au 
organizat, cu mult mai târziu, şi la noi magazinele “Galerie La 
Fayette” în imobilul “Socec”, sau “Sora”, din calea Victoriei- 
Bucureşti. 

Cât am fost prin Germania, n-am văzut cerşitori, care să 
molesteze trecătorii, aşa.cum întâlneşti la noi la tot pasul, deşi existau 
şi acolo oameni săraci şi scliilozi, care, însă, îşi câştigau existenţa 
prin muncă cinstită. Unii erau custozi pe la muzee, sau GSP nisa 
alte funcții potrivite infirmităţii lor. 

Unul din ei, ciung de ambele braţe, avea atârnată de pât O 
cutie pe care se aflau țigări, chibrituri şi foițe de vânzare. Isprăvind 
chibriturile, luai o cutie şi i-am aruncat pe cutie o marcă, în loc de 20 
fenigi. Voiam să-i rămână şi lui ceva de pomană. :Dădui să plec. 
Omul mă strigă înapoi să-mi iau restul. Eu am făcut un gest că vreau 
să-i rămână lui. Neamţul protestă şi îmi spuse pe un ton cam ridicat: 
« a-ți restul, eu nu sunt cerşitor. Eu îmi câştig existenţa prin muncă 
cinstită ». 

Am mai remarcat, atât în Germania, cât şi în Agia că viaţa 
de cafenea era foarte răspândită şi apreciată.. Seara, de la o oră 
anumită, se umpleau toate cafenelele. Cu toate că dimineaţa cel dintii 
care te deranja cu soneria era băiatul. - împărţitorul de gazete 
proaspete, mulți dintre vizitatorii cafenelelor se duceau să răsfoiască 
gazetele. Fiecare cafenea mare avea abonate câte 20-30 de gazete de 
toate categoriile şi reviste literare, serioase şi umoristice. Dedea mâna 
oricui să se informeze, în toate domeniile, din gazete şi reviste la 
cafenea, în schimbul unei cafele negre, unui pahar de bere sau 
limonadă, care nu costa decât câțiva pfenigi. Alţii mergeau la cafenea 
să joace un biliard, şah, taroc (un joc de cărți foarte răspândit în 
Austria), sau numai, simplu, să se întâlnească cu prietenii sau să 
asculte o muzică. 

Am remarcat în cafenele, mai ales în Austria, toată lumea 
fumează. Acolo cafenelele mişunau de tineret de 14-17-18 ani, cu 
tigara sau.trabuc în gură. Nimeni nu se sinchisea, nimeni nu le avea 
grija. 

De altfel lumea rămânea indiferentă chiar şi de alte practici 
ma! puțin decente care se puteau observa prin cafenele. Eram odată în 
cafeneaua cea mai elegantă din “Unter den Lindtz”. Cum stam la 
masă, observ o pereche tânără, probabil nişte [idanţati, care se sărutau 
fără jenă-- nimeni nu le avea baiul. Mă întorc la dreapta, altă pereche, 
prin oglindă se vedea la spatele mele, alta în delir de sărutări. Nu-i 
vorbă că era cam înspre primăvară şi mâţişorii începuseră a se ivi la 
sălcii. Am făcut plata şi am plecat. Mă temeam de vreo contagiune, 
cum lipsisem atâtea amar de luni de acasă, iar în apropierea mea, la o 
masă vecină, nu se afla decât o nemţoaică bătrână, uscăţivă, stafidită, 
cu o pălărie în vârful capului împodobită cu o grădină de zarzavaturi; 
cu ochelari pe nas, răsfoia o revistă culinară. Am plecat repede, nu 
cumva contagiunea să-mi împingă pasul nefericit spre masa vecină, 
c-ar fi fost adevărată tragedie. 

Fiindcă am intrat în descrierea intimă a poporului german, 
mai amintesc un caz, două şi am terminat. 

La prăvălii, erau preţuri fixe. Nimeni nu se tocmea. Voind să- 
mi cumpăr o perie de cap, am intrat într-o zi într-o prăvălie cu 
asemenea articole. Când am spus patronului că peria este prea 
scumpă, el mi-a arătat firma, cu data înființării, că datează din 1870, 
dar nimeni nu i-a făcut o asemenea obiecţiune. De altfel, ei făceau 
mare caz de vechimea firmei, pe care o afişau cu mândrie, afirmând 
că trei-patru generaţii au moştenit-o din tată în tiu. Deoarece la ei 
tutunul nu era monopol, într-o tutungerie puteai găsi tot lelul de 
fabricate indigene. şi streine. Existau tutungerii care îşi aveau o 
vechime de două-trei sute de ani. Încercând tot felul de tutunuri, am 
constatat că tutunul din Macedonia, tutunul persan şi cel românesc 
sunt cele mai bune şi mai aromate, iar țigările de foi americane sunt 
neîntrecute. 

Pentru cumpărături de piață: zarzavaturi, fructe, produse 
lactate etc., la Jena, gospodinele plecau cu căruciorul cu copilul mic, 
în care se găsea și coşul pentru cumpărături. După ce termina de 
cumpărat, se întorcea acasă cu coșul plin și începea să gătească. 

In locuințe, aveau sobe de teracotă, care se încălzeau cu pral 
de cărbune presat (brichete). Se umpleau o dată pe zi, diinineaţa, 
sobele cu brichete şi, când erau toate prefăcute în jeratic, soba se 

închidea hermetic printr-un şurub aplicat la portiță. Căldura ținea 
toată ziua şi noaptea. A doua zi, de multe ori, puteai găsi JE ratie în 
sobă. 

Pentru parcurgerea distanțelor existau tot felul de tramvaie 
electrice şi, ici-colea, omnibuse în etaj, cum ar fi autobuzele de la 
noi, numai Că la etaj erau iar rânduri de bănci pentru pasageri. 

Dar cel mai frecventat era metroul Untergrund Bahn. La 
coborârea în stație, erau phişeuri de unde îţi cumpărai biletul. Trenurile 
„se succedau din cinci în cinci minute. Se opreau în stație mai puţin de un 
minut. Uşile se deschideau şi închideau automat. Erau bine luminate, 
încât, în decursul mersului, îți puteai ceti în linişte gazeta sau o carte. De 
altfel, chiar dacă n-aveai nimic de al tău de cetit, tot nu te plictiseai. 
Existau pretutindeni, în tren, în tramvaie, pe afişiere în stații, tot felul de 
placate, anunțuri, reclame. Am văzut la biblioteca cea mare, până şi pe 
hârtia igienică de care te serveai, anunțul vreunei cărți nou apărute, 
vreun curs sau conferință nou anunțată. 

Se vede că în Germania nu prea erau ardei graşi, pătlăgele 
vinete, bame etc., căci le vedeam expuse în vitrinele celor mai 
elegante magazine de delicatese, alături de icre negre, batog, păstrăv 
afumat, brânză de Olanda etc. 

Într-o zi, primblându-mă pe malul Spree, văd un șlep acostat, 
încărcat cu mere de o frumuseţe rară. Întrebând de unde vin, mi se 
răspunse: „Vin de departe, tocmai din Siebenbiirgen (Transilvania) - 
de la Tisa”. Mă miram eu cum vorbesc ăştia despre Tisa în 
Transilvania. Nu ştiam eu că, în judeţul Hunedoara, există un sat cu 
numele Tisa, ai cărui locuitori se ocupă cu negoțul de mere. Aceştia, 
oameni practici, pornesc în fiecare vară de la Topliţa pe aproape de 
izvoarele Mureşului, îşi cumpără lemnul de brad din care îşi 
cunstruiesc plutele, apoi pornesc pe Mureş devale, încărcând pe plute 
tot felul de mărfuri, dar mai ales fructe, pe care le cumpără în 
parcursul drumului şi ajung cu ele până la râul Tisa, de unde iau 
drumul streinătății. 

În Tisa în sat, nu se găsesc la toți locuitorii atâtea mere să 
poți încărca un vagon, dar oamenii din Tisa, prin hărnicia lor, au ştiut 
să imprime în streinătate firma merelor de Tisa. 

Tot din streinătate, de la o masă copioasă de Crăciun, unde s- 
au servit migdale cu stafide şi cu mieji de nucă albi şi dulci: că nucile 
cele mai gustoase le vin din Siebenbiirgen, de la Sebeşel. Chiar şi 
colegii americani mi-au vorbit de „nucile voastre de Sebeşel”. 

Cât am urmat la universitate, pe lângă cursurile regulate, am 
mai! ascultat ici-colo şi alte cursuri, pe care le voi aminti în cele ce 
urmează. 

Profesorul Roethe', un neamţ mare, voinic şi gras, roşu la 
față şi roşu la păr, preda la universitate istoria literaturii Germaniei. 
Pe atunci, era încă în faşe mişcarea feministă. Ici, colea câte o 
intelectuală mai curajoasă îndrăznea să expună în vreo conferință 
drepturile femeilor sau egalitatea de drepturi între bărbaţi şi femei. 
Numai femeile excepționale urmau cursuri universitare. Numai cele 
necăsătorite aveau dreptul să ocupe funcţii. Din momentul când se 
căsătoreau, trebuiau să dimisioneze din serviciul pe care îl ocupau. Pe 
la universitate, pe la unele cursuri, se vedea ici-colea şi câte o 
studentă. Dar, lucru ciudat. Toate câte le-am întâlnit şi cu care am 
făcut cunoştinţă erau urâte ca fizic şi respingătoare ca [ire, bune să 
discuți numai în abstract chestiuni de inimă. Aproape toate, 
neplijente la port şi ținută. Cu părul vâlvoi, cu îmbrăcămintea 
dăşelată, cu gheata scălciată, cu unghiile îndoliate, cu mersul lălii. 

În privinţa aceasta, studentele noastre, încă de când eram 
student, năvăliseră la universitate cu duiumul, aproape să ne întreacă 
pe noi la număr, frumoase şi cochete. Nu e mirare deci că li s-au 
aprins călcâile chiar şi profesorilor universitari, schimbându- le utlul 
de studentă în soţie. Citez cazuri: Dna Maiorescu;, Dna Buzilean - 
fosta mea colegă, Dna Tănăsescu, Dna Vergil Bărbat, Dna Mişu 
Dragomirescu“ etc. Dar pe cine n-ar fi fermecat D- oara Aurora 
Măciucescu, dacă, pe vremuri, Şi pe mine era gata să mă amețească?! 

Ei bine, Roethe nu putea sufen studentele. Când venea la 
cursuri, înainte de a se așeza la catedră, trăgea o ochiadă în toată sala. 
Dacă zărea o studentă în vreun colț (studentele îi ştiau obiceiul şi se cam 
ascundeau în vreun colț), nu-şi începea cursul până ce n-o vedea plecată. 
„Femeile sunt pentru bucătărie și pentru făcut şi crescut copii, nu pentru 
cursuri universitare” zicea el, apoi îşi începea prelegerea. Vorbea aşa de 
tare, cu atâta însuflețire, încât părea că te afli într-o sală de declamații. 
Transpira în decursul predării, încât îi curgeau şiroaie de sudori pe faţă. 
Termina cursul cu batista leoarcă de sudoare. 


„Gustav Roethe (1859- 1926), germanist, professor la Universitatea din Berlin. 

* Ana Maiorescu (1874-1914), soția lui Titu Maiorescu. 

> Virgil Bărbat (1879-1931), sociolog, profesor la Universitatea din Cluj. 

1 Laura Dragomirescu (1893-1981), traducătoare, soția lui Mihail Dragomirescu. 

Pe când eram la Berlin, era acolo la cursuri şi Vasile Bogrea , 
distinsul profesor de mai târziu de limba latină de la Cluj. ÎI 
cunoscusem de când era student la laşi. Făcuse cu mine Seminarul 
pedagogic chiar la limba latină. Deşi: nu era specialitatea mea, 
predasem Şi latina şi nu ştiu de ce mă considera foarte priceput în 
descifrarea lhmbei lui Cicero. Mă invita adeseori să iau parte la 
cursurile profesorului Norden?. După oră, discutam cu el adeseori 
probleme de interpretare pe care le punea profesorul la cursuri. Nu 
arareon s-a întâmplat că interpretarea pe care o dedeam eu era mai 
bună. Mă minunam şi eu cum de ghiceam aşa de bine, căci numai 
ghiceală şi întâmplare putea să fie. 

De altfel, n-a fost numai Bogrea care s-a înşelat î în 
profunzimea cunoştinţelor mele latine. Actualul profesor ement de 
limba latină de la Universitatea din Iaşi, Th. Simenschi”, pe când era : 
elev, mai târziu, student la facultate, venea adeseori la mine acasă să 
mă consulte în descifrarea textelor. Avea mai multă încredere în mine. 
decât în profesorul lui. Astăzi, dacă fostul meu elev m-ar supune unei 
examinări mai serioase, cu siguranță că m-ar lăsa repetent fără 
discuție, Dar așa trec timpurile şi se scurg anii. Eheu fugaces, 
Postume, Postume labuntur anni... 


X 

Aducându-mi aminte de Th. Simenschy şi fiindcă auzisem că 
a ajuns un distins profesor de latină şi greacă la Universitatea din Iaşi, 
la începutul lunii februarie 1947, i-am scris o carte poștală, 
amintindu-i de anii de mult trecuţi, şi i-am cerut să-mi trimită un 
exemplar din Sintaxa latină pe care o lucrase dânsul. 

„La aceasta îmi răspunde următoarele: 

laşi, 25. [1.1947 
Mult Stimate Domnule Profesor, 


! Vasile Bogrea (1881-1926), filolog, profesor la Universitatea din Cluj. 
2 Eduard Norden (1868-1941), clasicist, profesor la Universitatea din Berlin. 
” 'Theofil Simenschy (1892-1968), filolog, traducător, profesor la Universitatea 
« Al.I. Cuza » din laşi. 
* «Vai, Postume, Postume, ce repede fug anii!» 
(Horaţiu, Ode;:cartea a Il-a, oda 1). (text latin scris în manuscris). 

Am primit târziu cartea poştală ce mi-aţi trimis, deoarece se 
rălăcise pe la Universitate. Rândurile D-voastră le-am cetit cu multă 
plăcere pentru că: 

“ Thr bringt mit auch die Bilder froher Tage 

Und manche liebe Schatten steigen ; 

Gleich einer alten halbverklungnen Sage, 

Kommt erste Lieb und Freundschaft mit herauf.”" 

Vă păstrez cele mai frumoase amintiri: aţi fost un excelent 
profesor și educator (v-am avut profesor de limba germană la Seminarul 
Pedagogic în clasa a IV-a, în 1905-1906). În anii 1914-1915 v-am 
suplinit la Gimnaziul “Ştefan cel Mare”, actualmente desființat. 

Vă rog să primiți asigurarea dragostei mele şi a stimei celei 

mal alese. 

Al. D-voastră 

Th. Simenschy' 

P.S. V-am expediat un exemplar din “Bhagavadgita” (Tradusă de 
DI Simenschy din limba sanscrită) şi un exemplar din “Gramatica limbu 
latine” (prima ediţie) - din celelalte (2-4) nu mai am nici un exemplar! 

T.S. 

Adresa 

“Th.Simenschy 

Tălăraşi, 27 

laşi 


9.11.1947 

Alți profesori la cursuri n-am mai audiat. Totuşi. era pe 
atunci obiceiul de a se ţine conferinţe în cadrul Universităţii poporale, 
sau ale instituției de popularizare a ştiinţei numită Urania. 

Cu astfel de ocazii, i-am auzit conferențiind pe distinsul 
filolog şi istoric Wilamowitz Mălendorf, pe teologul Şi filosoful de 
renume mondial Harnak”, pe însufleţitul istoric Treitschke!, pe mult 
apreciatul filolog Delbriick etc. etc. 





! « Icoane aduceţi voi din zile fericite, 
Prin faţă-mi trec atâtea umbre dragi şi vii, 
Asemeni unei legende-aproape stinse — 
Apar întâiele iubiri şi prietenii ». 
(Goethe, Faust, trad. Lucian Blaga). (rext german în manuscris). 
2 Ulrich Wilamowitz-Mollendort (1848-1930), filolog şi istoric german. 
3 Adolf von Harnak (1851-1930), filolog şi teolog german. 

Am asistat odată la o conferinţă cu totul unică în felul ei, de 
geografie. Într-o sală mare cât un hangar, erau instalate cu maşinării 
speciale toate planetele în proporții destul de respectabile şi se 
învârteau, toate, așa cum se petrece în marele cosmos. Te urcai pe 
pământ într-o nacelă şi porneai. În mai puțin de o oră treceai prin 
toate fazele zilei şi nopții. 

Pe lângă cunoştinţele căpătate la conferințe, îți puteai îmbogăți 
cunoştinţele şi în bibliotecă. Nouă, studenților, ne stetea la dispoziție 
marea bibliotecă regală “Die Kânigliche Bibliothek zu Berlin”, care 
dispunea de săli spahoase bine incălzite, bine aerisite şi bine luminate. 
Deoarece, iarna, era şi ziua ceață groasă, lămpile electrice ardeau şi ziua 
încontinuu. Biblioteca era foarte bogată, avea câteva zeci de mii de 
volume din toată lumea. Dacă cineva avea nevoie de o carte care nu se 
păsea în bibliotecă, făcea comanda la administrația bibliotecii. 

Interesantă era expoziţia cărților nou apărute. Ele erau expuse 
pe nişte mese cu geamuri şi lacăte sau chei, aşa cum sunt expuse 
monedele într-un muzeu numismatic. Ţi se puneau la dispoziţie 
numai la cerere şi pentru un termen scurt. 

La bibliotecă, îți lăsai paltonul şi pălăria la garderobă. La 
Universitate, însă, existau pc coridoarele bine încălzite nişte cuiere. 
De la fiecare cârlig pornea un lanţ cu două braţe. Îți puneai paltonul 
în cui, treceai un braț al lanțului prin mâneca paltonului şi, la 
manşetă, îl împreunai cu celălalt capăt cu un lacăt a cărui cheie o 
păstrai la tine. Fiecare student îşi avea lacătul lui. 


Piese de teatru văzute de mine cât am stat la Berlin 

Pentru completarea culturii mele generale, am ţinut să asist la 
cât mai multe piese de teatru. Acolo se vorbea cea mai curată limbă 
germană şi aceasta mă interesa mai ales. 


Am văzut: 

(1)  Oedipus auf Kolonos”. Piesa s-a jucat în 
Ausstellungstheater. 

(2) Konig Oedipus”. Piesă antică de ....... Ea s-a jucat în 


Cyrcus Schumann aşa cum se juca în antichitate, cu amfiteatru, cor, 
cotumi, măşti etc. 





! Hainrich von Treitschke (1834-1896), istoric german. 
? Berthold Debriick (1842-1922), lingvist, profesor la Universitatea din Jena. 
; „ Oedip la Colona, de Sofocle. 

* Oedip rege, de Sofocle. 

(3) Die Râuber, de Schiller! în Schauspielhaus. 

(4) Baiazzi şi 

(5) Cavaleria rusticana 

de Verdi, jucate în Opermhaus. 

(0) Prinz von Honiburg, de .............aaaee 

Era un teatru în Charlottenburg, numit “Schillertheater”, 
unde se jucau numai piese clasice. 

Acolo s-a Jucat şi aceasta, 

(7) Valensteins Tod”, în Schauspielhaus. . 

(8) Elektra“, în Opermbaus 

(9) Mienor?, în Î 

(10) Prophef, în Si și 

(11) Lohengrin „în “ . 

(12) Rabensteinerină, T. în Schauspielhaus. 

(13) Meistersănger”, operă de Wagner. Muzică relativ mai 
uşoară, dar lipsită de acțiune, deci soporiferă. 

(14) Tanhăuser, de Wagner, excepțional de greu de urmărit. 

(15) Faust, tragedie — Schauspielhaus (28.1). 

(16) Die Macht der Finsternis'0 —“ (1 ID). 

(17) Faust, operă — Opernhaus (3.11). 

(18) La Traviata (Verdi) — “ (6.0). 

(19) Wilhelm Tell (Schiller) — Schillertheater (25.11). 

(20) Die Răuber € “) — Schillertheater (25.11). 

(21) Zauberflăte' — -Opernhaus (4.[1]). 

(22) Hedda Gabler'?— Schauspielhaus (5.ID). 

(23) Fledermaus — Opernhaus (6.11). 

Ca să poți ajunge la bilete, studiai cu o săptămână înainte 
programul de săptămâna următoare şi îți luai biletele de luni 


„Hoţii, de Fr. Schiller. 
* Prinţul de Homburg, de H. von Kleist. 
? Moartea lui Wallenstein, de Fr. Schiller. 
„ Piesă de Sofocle. 
« Probabil opereta Mignon, de Ambroise Thomas. 
Ş “Loc gol în manuscris. 
Operă de Wagner. 
g LOC £0l în manuscris. 
? Macştrii cântăreți, de Wagner. 
i Puterea întunericului, de Wagner. 
„Flautul fermecat, de Mozart. 
* Piesă de H. Ibsen. 

dimineaţa pentru toate spectacolele. Cele mai greu de obținut erau 
biletele la operă. La cumpărarea acestor bilete am cunoscut mai întâi 
coada. Oamenii, cu o răbdare de fier, se aşezau în rând şi aşteptau 
ceasuri întregi. Unii, mai practici, îşi aduceau şi un scăunel şi ceva de 
cetit, înaintând pas cu pas cu ceilalți la rând. Ca să pot urmări 
acțiunea piesei cu interes, îi cumpăram din bună vreme textul sau 
libretul, pe care îl studiam înainte de a merge la teatru. Unele librete 
aveau şi notele de la începutul fiecărui aliniat muzical nou. Cu toate 
acestea, operele lui Wagner mi s-au părut atât de grele, cu tot cetitul 
prealabil, încât ieşeam de la spectacol cu acută durere de cap. Aşa mi 
s-a întâmplat când am asistat la opera Tanhăuser de Wagner. 


Vizitarea şcolilor secundare din Berlin 

Ca să pot cunoaşte organizarea şcoalelor secundare din 
Prusia, am cerut, de la autoritatea şcolară superioară “Provincial - 
Schulcollegium”, şi am obţinut o permisiune a vizita diferite şcoli 
secundare şi asista la ore. Am vizitat şi ospitat la următoarele şcoli 
secundare: Franzâsisches Gymnasium din Berlin, Goethe - Schule 
din Wilmersdorf, Kaiser Friedrich - Schule, Mommsen - Gymnasiurmn, 
Kpl. Kaiserin Auguste - Gymnasium, Kgl. Joachimsthalische 
Gymnasium şi Auguste Victoria Schule Studien - austalt din 
Charlottenburg. | 

Am ospitat în totâl la 48 de ore, majoritatea de limbi 
moderne şi restul de limbi clasice şi am văzut metoda de predare a 29 
de profesori. Am asistat la trei şedinţe de la trei seminarii pedagogice. 

Cu ocazia aceasta, am de făcut observaţii care privesc 
organizarea şcolilor în genere şi a seminariilor pedagogice în special, 
altele care se referesc la predarea în clasă şi, mai cu seamă, la metoda 
de predare a limbilor moderne, întrucât şi eu eram un profesor de 
limbi moderne. 


A 


Între 10 şi 17 februarie 1947 am întrerupt memoriile, Elena 
fiind bolnavă de gripă. Eu fiind singur a trebuit să mă ocup cu 
gospodăria. 

Începând din 10 februarie, Elena a fost tot bolnavă. A fost 
vizitată de Doctor Misak în 19], 8.11, LO.IIl, 12.111, 19.111, 21.[I1, 
24.1, 29.TIl, 4.IV, 5.IV, 8.IV, 9.IV, 11.IV. Deşi stetea liniştită în pat, 
totuşi temperatura nu ceda. De aceea, vizitele doctorului erau 

împreunate cu injecții. Injecţiile s-au făcut cu transpulmin și cu oleu 
camforat. 

Când pacienta vedea că i se lungește boala, se ruga lui D-zeu 
să-i mai dea viață pînă la Invierea Domnului, să poată lua sfintele 
Paşti. 

Vizitele şi injecțiile medicale s-au continuat şi în sărbătorile 
Paştilor, în 14.1V. şi 16.IV. Apoi s-a făcut Elena bine. Acum au 
început pregătirile pentru Sf.Impăraţi: spălătură mare, curățenie mare, 
din pod până în subsol. Apoi, gătitul a tot felul de bunătăţi, prăjituri. 
l-am atras atenţia să se cruțe, să nu se zbuciume atâta, mai ales acum 
după boală. Protestele şi opoziția mea au fost zadarnice. Din cauza 
aceasta, eram foarte nemulțumit. Umblam toată ziua încruntat şi 
îngândurat. Ea zicea că de acum poate muri, că a apucat Paşiele. 

Elena, în timpul acesta, parcă căpătase aripi. Lucra cu o 
iuțeală fenomenală, ameţitoare. Îşi revizuia şi aranja toate lucrurile. 
Făcea provizii din ce se putea: paste făinoase şi tarhană. Sfinţii 
Impărați au trecut cu bine. Acum se apropiau Rusaliile. Iară zor, iară 
zbucium. Fiindcă fusese bolnavă şi nu putuse să facă cozonaci, voia 
să-i facă acum, de Rusalii. l-am spus că putea trăi şi fără cozonaci. 
Am spus că dacă nu mă ascultă şi se apucă iar de muncă istovitoare, 
care o poate imbolnăvi, eu n-am să gust din cozonaci. Proteste 
zadarnice. S-a încordat peste puteri, s-a înfierbântat, a răcit şi a căzut 
bolnavă la pat, cu pneumonie stângă. Într-adevăr, eu de îniciudat ce 
eram, n-am gustat din cozonaci, ci i-am împărțit în dreapta şi în 
stânga. | | 

In 2.VI. Elena a căpătat congestie pulmonară stângă. A lost 
tratată cu transpulmin şi penicilină. A rămas cu pleurezie, cu apă la 
plămân. | s-a scos în 14.VI, iar în 20.VL.a decedat. 

% 

Toate observațiile mele le-am scris în raportul pe care l-am 
scris şi înaintat Ministerului, în care s-a publicat în “Buletinul 
Muzeului Pedagogic” al Casei $Şcoalelor, vol. III, sub titlul 
Organizarea şcoalelor secundare din Prusia, de Constantin Sporea, 
profesor secundar - laşi, Editura C. Sfetea, Bucureşti, 1916. 

Tot cu această ocazie am scris şi un articol în limba germană, în 
care mi-am spus părerea şi am arătat câteva lacune care se află în 
organizarea şcoalelor secundare şi a seminariilor pedagogice din Prusia. 
Articolul este intitulat Finige Mângel in dem  prenssischen 
Unterrichiswesen. Articolul l-am trimis la revista “Lehrproben und 

Lehrgânge”, înfunțată de Otto Friess şi Gustav Richter la Halle a.d.S,., 
fipărită în renumitul institut pedagogic al lui Franke din Halle. 
Întorcându-mă din Germania, am uitat cu totul de articolul trimis la 
revistă, mai ales că între timp au survenit importante evenimente politice 
în țara noastră, ca războiul balcanic din 1913, cu pacea de la Bucureşti, 
primul război mondial, la care țara noastră a luat parte activă fund chiar 
teatru de război, terminat în 1919, cu pacea de la Versailles. 

În 6 ianuarie 1922, deci după unsprezece ani, mă pomenesc 
cu o scrisoare sosită din Germania. Deschid plicul şi găsesc într-însul 
articolul meu trimes la revistă, însoțit de următoarea scrisoare, aici 
anexată, a bătrânului director al revistei, Dr. W. Fries. 

Se înțelege că raporturile politice dintre ţara noastră şi 
Germania, după primul război mondial, se schimbaseră şi, deci, nu 
putea bătrânul şi savantul Dr. Fries să facă loc în revista sa unui 
articol în care valahul de la Dunăre aducea observaţii critice la adresa 
organizării şcolilor secundare şi, mai ales, a seminariilor pedagogice: 
prusiene. De admirat este însă ordinea care domnea în redacția 
revistei, dacă după 1| ani de zile articolul meu mai exista şi au avut 
culanța de a mi-l restitui. Câtă diferenţă între aceea şi redacţia 
revistelor noastre, care aruncă la coş atâtea articole neagreate! 

Ca înfăţişare exterioară, clădirile şcolilor secundare din 
Berlin au o înfăţişare impunătoare. Au curte spațioasă, curată, bine - 
întreținută. În curte, pe margini, din distanță în distanță, coşuri pentru 
aruncat hârtiile netrebuincioase. În mijloc, un mic bazin cu un robinet 
din care țâşneşte apa în sus, încât cel setos poate să bea fără să 
întrebuințeze vreun vas de băut. 

In interior, coridoarele sunt largi şi luminoase, cu pereții 
acoperiți de tablouri valoroase intuitive, de naturale, copii de pe 
tablouri celebre etc. Unde clasele nu sunt încălzite cu calorifere, gura 
sobelor este pe coridor. Astfel servitorul putea pune cărbuni în sobă 
oricând, fără să conturbe lecţiile. Lângă sobă, o ferestruică prin care 
se vedea un mare termometru, care indica temperatura clasei. 

Când vremea era prea urâtă, elevii puteau să-şi facă 
recreațiile pe coridoarele cele spațioase: Toate recreațiile erau 
supravegheate de un profesor. 


! Ţitlu corect: « Zeitschrift fiir Lehrprobleme und Lehrgănge”, apărută, din 1892, 
sub conducerea pedagogilor W.O. Friess (1845-1928) şi O. Fr.Richter (1839-?). 

Clasele erau spațioase, înalte, cu ventilatoare sistematice în 
partea superioară a ferestrelor. Băncile, comode, cu scaune care se 
pot înălța şi cobori prin mecanism. 

Elevii, în genere, foarte bine îmbrăcați, fără să fie prea 
luxoşi. Nu aveau uniformă obligatorie nici băieții, nici fetele. Unii 
aveau chiar frizură. Fetele aveau părul împletit în codițe sau coc. 
Unele aveau și fundă în păr, cercei în urechi şi inele în deget. De 
altfel, şi la elevii claselor ultime am remarcat ici. colea inel în deget. 

Foarte semnilicativ: o bună parte dintre elevii şcoale: poartă 
ochelari, şi încă de la o vârstă foarte fragedă. Am văzut băieți şi fetiţe 
care mergeau la grădiniţă, dar cu ochelari cu sticlă groasă. M-am 
întrebat care să fie cauza. Nu cumva clima umedă cu multă ceaţă o fi 
influențat vederea? Pun aceasta în legătură cu un alt fenomen, 
observat la o altă remură a poporului german, la saşii din Ardeal. 
Aceştia, de când sunt mici, au dinţii cariaţi. Românii, în derâdere, 
spun că au dinţii stricați din cauză că mănâncă prea multă pită cu 
coaja tare. Ochii lor adeseori sunt roşii, inflamați, parcă ar avea la ci 
foc viu. Fetele, de pe la vârsta de 15-16 ani, sunt îmbătrânite fără 
vreme, cu zbârcituri pe față. Abia după ce se mărită, unele din ele îşi 
mai revin, capătă puţină cuioare în față şi sunt cu faţa mai veselă. Eu 
mi-am zis întotdeauna că acestea sunt simptomele unui popor 
îmbătrânit. Nu cumva ochelarii şi miopia or fi având aceeaşi 
semnificație? | 

Dacă acesta este motivul purtării ochelarilor, -al dinţilor 
cariați, al zbârciturilor feţei, al temperamentului flegmatic, atunci 
concepţia rasismului german trâmbiţată de Hitler este cu totul greşită. 
Nu separarea rasei. germane de celelalte neamuri, ci, din contra, 
amestecul neamurilor ar aduce o regenerare şi o întinerire a poporului 
german. Câteva exemple vor fi edificatoare. 

(1) Există în Ardeal multe comune care, pe vremuri, erau cu 
o populaţie compactă săsească. Astăzi, n-a mai rămas în comună 
decât biserica săsească (edificiul). Toţi saşii s-au mistuit, au pierit, 
die din cauza sistemului lor de procreaţie (Zwei Kinder System! ), fie 
din cauza egoismului lor rasial, neadmitând căsătorii cu alte neamuri, 
ca să nu-şi înstreineze averea, se căsătoreau rudenii între ele şi astfel 
se stingeau fără urmaşi sau cu urmaşi degenerați, lipsiți de vlagă. 





! Sistemul « doi copii » (germ.) 

(2) Aproape de comuna mea natală există o mare, puternică 
şi bogată comună, Prejmerul. Câteva săsoaice mai curajoase şi-au 
luat îndrăzneala să rupă cu tradiţia rasială şi s-au căsătorit la noi în sat 
după români. Ei bine, acestea, curând după căsătorie, s-au schimbat 
radical, au prins roşață în obraz, au devenit mai vesele, mai guralive, 
ca şi un pom scos din umbră în bătaia razelor solare. Au părăsit şi 
sistemul național german (Zwei Kinder System) şi au adus plocon în 
casă câte 8-10 copii, toți voinici şi sănătoşi. 

Bănuiesc că războiul al doilea mondial, care a vânturat 
omenirea şi armata în lung şi latul Europei, va aduce ca urmare şi o 
regenerare a rasei germane şi, poate, va fi modificat nițeluş şi firea 
germanului, prea egoistă, prea încrezătoare şi îngâmfată şi prea 
războinică. 

Voi aminti şi la noi, românii, câteva cazuri de degenerare şi 
regenerare a rasei. 

(a) Apoape de Braşov, la poalele Pietrii Craiului, este aşezată 
comuna Zărneşti. Inainte de a se face linie ferată până acolo, şi 
înainte de a se instala acolo pe cursul apei repezi, Bârsa, comuna era 
izolată de celelalte comune din împrejurimi. Locuitorii satelor vecine 
o numeau în bătaie de joc Guschendorf, deoarece în sat erau mulţi 
guşati şi degeneraţi. Copiii care veneau la şcoală, la Braşov, erau 
renumiți afoni. Profesorul de muzică îndată ce auzea de unde e, nu-l 
mai examina ca să-l primească la cor, ci îl trimetea la loc. 

O dată cu drumul de fier şi cu instalarea celor două fabrici de 
celuloză, şi Zărneşti luă cu totul o altă înfăţişare. Guşatele de ieri, azi, 
deveniră  domnişoare, fizionomia li se schimbă, semnele 
degenerescenței dispărură. Căci multă populaţie streină să perindă 
prin cele două fabrici şi la exploatarea masivă a pădurilor. S-a 
premenit sângele, s-a regenerat neamul. Bineînţeles că şi stricăciunea 
morală tot cu trenul şi cu cele două fabrici a venit să se instaleze 
nestingherită în comună. 

(b) Se vorbeşte adeseori de frumuseţea tipică a săliştenilor. 
Se spune — eu n-am putut controla — că înainte vreme Săliştea, 
comună izolată între dealuri, era locuită de oameni cu aceleaşi 
defecte organice ca şi zărneştenii. “Dar iată că stăpânirea de pe 
vremuri instalează unități militare (Honvezi) prin Orlat, o palmă de 
loc de Sălişte, şi prin alte comune învecinate. Şi cum săliştenii erau 
mai cu seamă oieri, care plecau cu oile primăvara prin munți şi 
toamna la şes, la baltă, săliştencele, rămase singure în sat, avură tot 
timpul să regenereze neamul. Şi, într-adevăr, după vreo generație- 


164 


CONSTANTIN SPOREA / MEMORII 


două, ieşiră la iveală săliştencele cele chipeşe, cu renume european 
pentru frumuseţea lor răpitoare. 

(c) Or [i vreo 10-12 ani de când cutreieram judeţul cu DI I.D. 

tefănescu', căutând picturi vechi bizantine pe la mănăstiri şi biserici. 
ntr-o zi, ajunserăm la schitul de la Colţi, din judeţul Hunedoara. 
Deasupra schitului, pe creasta muntelui, străjuia ruina cetății lui 
Ţepeş. Ca să ajungem la schit, am trecut prin comuna Râul de Mori. 
În sat am întâlnit bărbaţi şi femei guşate, fete şi băieţi diformati. Cum 
sunt ei acolo izolați de lume, probabil că s-or [i căsătorit între rudenii, 
veri cu verişoare, unchiul cu nepoată etc. li spuneam atunci Dlui 
Ştelănescu: Păcat că nu-i vreo unitate militară mai pe aproape. Poate 
că S-ar regenera neamul. Cred că războiul al doilea mondial abia 
terminat 0 fi purtat paşii militarilor noştri şi prin aceste văgăuni de 
munte. Generaţiile viitoare îşi vor spune cuvântul. 


În clasă, elevii sunt disciplinați. Profesorul, foarte activ. Am 
avut însă impresia că prea li se dă elcvilor mură în gură. Prea mult se 
insistă, fără ca rezultatelc să fie prea strălucite. Bieţii elevii noştri ar face 
minuni cu asemenea explicăni. Dar şi aici trebuie să luăm în continuare 
firea puporului german, care, când ajunge în faţa obstacolului, face toate 
pregătirile necesare ca să-l poată trece. Firea latinului e alta. EI, în faţa 
obstacolului, stă un moment la chibzuială, apoi cu un efort suprem se 
aruncă în vâltoare sau sare peste obstacol. Aşa se explică faptul că noi, 
un popor tânăr, am putut ține- piept cu cultura apuseană care năpădise 
peste noi şi căreia i-am putut face față în toate timpurile. 

“Toate celelalte observații ale mele le-am publicat în broşura 
amintită, Organizaţia şcoalelor secundare din Prusia şi în articolul, trimis 
spre publicare la revista germană “Lehrproben und Lehrgânge”, amintit la 
pag. $7 din acest volum şi ataşat acestor memorii. 


Alte instituţii de cultură şi artă germană vizitate de mine 

Pe lângă licee şi universitate, am vizitat şi asistat la tot ce 
putea să-mi procure cât mai multe cunoştinţe asupra vieții, 
obiceiurilor, culturii şi artei germane. 

Între altele, am vizitat o şcoală secundară cu intemat situată în 
Grunewald, având sistem pavilionar. Fiecare clasă era plasată într-o 
clădire separată, sub conducerea unuia dintre profesori. Deci şi profesorii 


' Ton D. Ştefănescu (1886-1981), istoric de artă, profesor la Universitatea din 
Bucureşti. 

erau interni. Acolo locuiau cu famulia lor, acolo mâncau, acolo dormeau, 
acolo activau. Elevii trăiau ca în familie. Mâncau cu profesorul şi cu 
famila lui la un loc. Luau parte la toate bucuriile familiei etc. etc. Pentru 
orele de clasă, se întruneau într-o clădire mai mare. 

În orele libere, elevii practicau diferite sporturi ca, iarna, 
patinajul şi vara, canotajul. Se jucau de-a războiul, ridicându-şi iarna 
fortificații de zăpadă etc. Aveau unde. Era lărgime destulă. 

Am fost totdeauna un entuziast admirator al frumosului, cu 
toate că n-am nici auz muzical, nici talent la desen sau pictură. Aud şi 
gust bine o bună bucată muzicală. Îmi vine grozav de greu s-o 
reproduc. Dacă o aud de mai multe ori, mi se întipăreşte în minte. 
Apoi începe un proces psihic cu totul special şi îmi închipuiesc că e 
specific individual mie. Incep să silabisesc în minte cântecul. Nu este 
o fredonare, căci nu se aude nici cel mai imperceptibil sunet. Când 
am terminat cu silabisirea şi descifrarea, încerc fredonarea. Când am 
scos primul sunet, deja îmi dau sama dacă este fals sau nu. Mă pot 
foarte bine controla. Nu ştiu de ce, dar multă vreme, la un cântec nou, 
nu pot nemeri tonul corespunzător. De multe ori, dacă încercarea este 
fără rezultat, se turbură în minte întreaga melodie şi cu aceasta s-a 
închiat cântecul. Dacă reuşesc să fredonez, melodia este asigurată. 
Un cântec o dată învățat, mi se întipăreşte aşa de bir încât îmi 
rămâne foarte multă vreme în memorie. La cântecele imprimate în 
minte în felul acesta le nimeresc tonul potrivit oricând, fără diapazon. 

Cântecele care mi-au plăcut mai mult în viață au fost cele cu 
ritm cadențat, vioi. Nu-mi plac cântecele trăgănate, legănate. Am fost 
un pasionat dansator în tinerețe. Poate că de aceea îmi plac cântecele 
cu ritm vioi. În concluzie, ştiu să apreciez şi să gust muzica şi ştiu să 
preţuiesc pe muzicanți. 

Reţinerea cântecelor durează la mine, de obicei, cât durează 
şi păstrarea în memorie a poeziei respective. Învăţ cântecele pe baza 
textului. Când uit textul, în majoritatea cazurilor dispare şi melodia. 
Descifrarea notelor a fost pentru mine întotdeauna o enigmă pe care 

n-am putut-o dezlega: 

Cântecele eroice, cântecele de vitejie întotdeauna mă 
entuziasmează. Chiar la vârsta la care mă găsesc, când aud cântându- 
se un marş, fără să-mi dau sama, iuțesc pasul şi merg în paşi cadenţati 
de marş, iar dacă stau undeva locului, bat cadenţa cu piciorul. 

Dacă lucrez în grădină, sap, plivesc, plantez etc., îmi aleg un 
cântec care se potriveşte la cadență şi lucrez fredonând sau fluierând. 

Dintre piesele de teatru împreunate cu cântec sau coreografie, 
mai mult îmi plac operetele, apoi revistele şi numai pe planul al 
treilea operele, dar nici acestea toate. Operele lui Wagner nu-mi plac. 
Sunt prea complicate pentru mine, nu le pot gusta. Imi place Verdi, 
Mozart (Zauberflăte), Meyerbeer', Gounod“ etc. Îmi plac foarte mult 
toate operetele lui Lehar.. 

Dintre piesele de teatru propriu-zise, îmi plac dramele şi mă 
pasionează tragediile şi în special ale lui Shakespeare - Orhelo, 
Macbeth, Richard al III-lea, Negustorul din Venetia etc. Cu alte 
cuvinte, piese de acelea la care dacă asişii, sufletul să-ţi fie 
cutremurat de emoție şi îngrijorare pentru căderca eroului principal. 

În ceea ce priveşte artele plastice, încep cu frumuseţele 
naturii. În copilăria şi tinerelea mea, n-am simțit fiori de plăcere în 
fața peisagiilor fermecătoare din natură. Poate fiindcă m-am născut în 
mijlocul lor, într-un colţişor de rai căruia încă nu i-am găsit 
asemănare în altă parte. Nu m-a țintuit pe loc în admiraţie un răsărit 
sau apus de soare, o vijelie cu tunete şi fulgere, dar am admirat o 
seară de vară cu lună plină pe o luncă, covor de iarbă multicoloră cu 
scânteieri de rouă şi licurici, cu cântec de pitpalac în depărtare, cu 
vuietul apei ce se rostopgoleşte pripit la vale. Dar acest cadru frumos 
din natură avu darul de fiecare dată să-mi umple sufletul de 
melancolie. 

După ce în şcoală şi în viață am început să înțeleg câte ceva 
din arta plastică, am avut întoideauna o plăcere deosebită să 
contemplez operele de artă. Am gustat cu multă plăcere pictura lui 
Smigelschi din Catedrala şi din Muzeul Asociaţiei de la Sibiu. Am 
apreciat picturile vechi şi noi din Muzeul Bruckenthal. Am apreciat 
grandoarea picturală a lui Munkacs* din pinacoteca de la Budapesta. 

Deci acum, când mă găsesc la Berlin, nu voi pierde ocazia de 
a mă familiariza cu operele de artă din muzcu şi pinacoteca regală. 
Ocazia mi s-a dat în curând. 

„_.. Profesorul Paszkowski, în cursul său “Viaţa publică și privată 
germană”, ne-a vorbit şi despre arta plastică germană (Deursche 
Bildende Kunst). Deosebit de acesta, la pinacoteca regală s-a instituit 
un curs care, pentru câteva mărci, te învăţa chiar acolo, în tața 


! Giacomo Meyerbeer (1791-1864), compozitor german. 
ă „ Charles Gounod (1818-1893). compositor francez. 

3 Franz Lehar (1870-1948), compozitor austriac. 
* Mihaly Munkacsy (1844-1900), pictor maghiar. 

galeriei de tablouri, cum să priveşti şi să apreciezi o operă de artă. 
Am urmat acest curs cu un deosebit interes. 

Profesorul respectiv alegea un tablou oareşicare, apoi ne 
spunea: priviți acest tablou din față, din profil, de la dreapta, de la 
stânga, de la cutare sau cutare distanță, închideți un ochi şi priviți 
tabloul cu ochiul celălalt, cu mâna făcută ochean. După ce aflam 
punctul cel mai potrivit, începea să ne explice secretul, de ce din 
punctul respectiv vedeam tabloul într-o lumină cu totul favorabilă. 
Ne-a vorbit de umbră şi lumină, de desenele în peniță, de pictura 
modernă cu stropi de culor aruncați pe pânză, de clar-obscur, de 
interiorul intim al unei locuințe, de denaturarea colorilor sub 
influența razelor solare (d.e. zăpada albă în bătaia soarelui de 
primăvară are adeseori aspectul albastrului ceresc), cum se poate 
marca îndepărtarea, pe un şes întins sau pe mare, cu uşoare nuanțe de 
culoare. Când a crezut că suntem destul de bine orientați, ne-a lăsat 
liberi prin pinacotecă, fixându-ne ora de întoarcere spre a putea 
controla rezultatul îndrumărilor date. 

Voi aminti mai Jos doar numai câteva dintre tablourile care 
mi-au reținut mai mult atenția. O fac aceasta cu o specială pietate față 
de opera de artă. Apoi o fac şi prin faptul că, peste Berlin, a trecut în 
1944 pârjolul războiului al doilea mondial şi D-zeu ştie dacă măreţele 
opere de artă de acolo vor fi mai existând şi unde. Le amintesc aşa 
cum mi le-am notat atunci, fără să ţin seama de vreo ordine sau 
clasificare. 

(1) Am privit şi admirat mult portretele lucrate în peniță de 
Lukas Kranach  - portretul lui Bismarck sau al altor renumiţi 
comandanţi germani. 

(2) Giovanni Segantini (1858-1899), italian de origine, 
întrebuințează în pictură un procedeu special. Lucrează cu culori 
aruncate, nu trase cu penelul. Însăşi culoarea este îngrămădită în aşa 
cantitate, încât iese în relief, dă jocul de lumină şi umbră în tablou. 
“La arat” este un tablou care te țintuieşte, de o mărime cât peretele 
unei camere. Doi cai putemici, bine hrăniți, trag plugul. Brazdele se 
răstoamă una după alta. Așa cum sunt bulgării din brazdă de 
neregulați, aşa este aruncată culoarea în grosime de un deget. Jocul 
de umbre şi lumini este însă uimitor de frumos şi interesant. O altă 


1 Memorialistul face o confuzie. Nici Lucas Cranach cel Bătrân (1472-1553), nici 
Lucas Cranach cel Tânăr (1515-1586) nu puteau face portretul cancelarului Otto von 
Bismarck. 

pictură a lui demnă de notat este “Întoarcerea în patrie” (Riickkehr 
zur Heimath). 

(3) Arnold Bâcklin! (1827-1901), cel mai mare maistru în 
mânuirea culorilor din câți au avut nemţii. 

Între picturile lui celebre citez: a) “Pieta”, b) “Pusnicul” (Der 
Einsiedler), c) Furtună pe mare (Meeresbrandune), d) Das Gefilde 
der Seeligen (“Insula fericiţilor”), e) “O zi de primăvară (Ein 
Friihlingstag). Voi aminti doar pe una dintre ele: “Insula ijericiților”. 
EI aici întrebuinţează culori aşa de puternice, încât te orbesc. Aici 
este reprezentată o insulă cu verdeață multă, presărată de flori, cu 
mesteceni care sclipesc de albi în bătaia soarelui, cu copaci cu umbră 
deasă, ale căror vârfuri sunt încărcate de frunza îmbujorată de razele 
soarelui, cu câteva ochiuri mici de senin de cer, de un albastru 
aproape vineţiu. Şi totuşi există o perfectă armonie între aceste culori 
atât de disparate. 

Cam în acelaşi gen au încercat şi alţii - citez pe Eduard 
Riidisuhli”, din Basel, cu opera sa renumită “Pe malul lacului făcător 
de minuni” (Arn heiligen Wasser). 

(4) Anselm Feuerbach (1829-1880). Amintesc din operele 
lui: a) “Medeea” - celebra scenă când Medeea, hotărâtă să-şi omoare 
copiii, dă perdeaua la o parte. In fund se zăreşte patul copiilor, care 
dorm somn nevinovat, b) “Ifigenia aşteptând la malul mării sosirea 
fratelui său, Orest”, c)”Lupta amazoanelor.” După cum vedem, un 
pictor care ia cu predilecție subiecte leminine. Nu fără motiv. Cred că 
nimeni nu l-a întrecut în prezentarea îmbrăcăminte: feminine, cu 
faldurile rochiei şi ale togei. 

(5) Lenbachi, cel mai mare portretist al nemților. Amintesc 
portretul lui Bismarck şi al lui Moltke. 

(6) Makart“, care a studiat şi cunoscut cele mai subtile nuanţe 
ale culorilor. Dau ca exemplu un tablou de lux: Catarina Cornaro. 

(7) Gabriel Max”. Are o sensibilitate deosebit de fină pentru 
viaţa sufletească a femeiei şi în special a mamei. În tabloul 


! Ammold Bicklin s-a născut şi a activat la Basel, Elveţia. 
* Eduard Jakob Riidisiihli (1853-1918), pictor elveţian. 
5 Franz Seraph von Lenbach (1836-1904), pictor german. Autorul a aproape 80 de 
portrete ale lui Bismarck. Probabil memorialistul pe Lenbach îl avea în vedere, ca 
portretist al lui Bismarck. Cf. nota 1, pagina anterioară. 

Hans Makart (1840-1884), pictor german. 
5 Gabriel Max (1840-1915), pictor german. 

“Christos”, o biată mamă îşi ține pe braţe copilul rănit şi bolnav şi se 
apropie cu umilinţă şi sfială de Isus Christos, implorându-i ajutor şi 
vindecare. | 

(8) Knaus!. A reprezentat magistral cele trei momente 
principale din viaţa unui om: botezul, cununia, moartea. 


x 
Din cauza decesului soției mele, din luna mai până la finele 
lui octombrie am întrerupt scnerea memoriilor. 


29.X.1947 

Întoarcerea în țară 

Pe la jumătatea lunii martie 191], considerându-mi misiunea 
terminată, m-am pregătit de înapoiere. Mi-am făcut socoteala banilor, 
am cumpărat cărți literare şi pedagogice pentru bibliotecă, articole de 
îmbrăcăminte şi umbrelă pentru soție, căruț de două persoane, păpuşă 
şi articole de îmbrăcăminte pentru copii. Le-am împachetat şi am 
pornit la drum. La vamă la Leţcani”, funcționarii vamali au fost destul 
de culanți în ce priveşte articolele aduse. 

Sosit acasă, bucuria mi-a fost nespus de mare aflându-mi 
familia deplin sănătoasă şi majorată cu un membru - cu Costică -, pe 
care îl adusese barza în lipsa mea şi cu care era mamă-sa însărcinată 
vara trecută, când am participat împreună la cursurile de vară ale Dr- 
lui W.Rein din Jena. 

Costică, un copil dolofan, vioi, foarte bun, mâncăcios, cu 
părul bălai, cu ochii sclipitori, cu neastâmpăr în mişcări, ca cel mai 
MIC, era alintatul familiei. În lipsa mea, fusese botezat, ca naş având 
pe profesorul universitar de istorie loan Ursu”, ginerele fostului 
general, erou național, Eremia Grigorescu“. Părul capului lui Costică 
se schimba pe încetul într-un negru închis, pana corbului şi creț de 
tot. Datorită împrejurări! că, în timpul gestaţiei, mamă-sa a voiajat 
mult şi vizitat multe muzee, pinacoteci, castele şi. oraşe, Costică a 
moştenit înclinația spre excursii, voiagiuri, cercetări de biblioteci, . 


, „ Ludwig Knaus (1829-1910), pictor german. 

* Greşeală a memorialistului. În realitate, vama era la gara Ițcani. 
„lon Ursu (1875-1925), istoric, profesor la universităţile din laşi, Rucureşti şi Cluj. 

* Eremia Grigorescu (1863-1919), general, distins în luptele din primul război 
mondial. 

pinacoteci, muzee etc. A fost şi este cel mai nobil şi mai! sportiv 
dintre copiii mei. | 

Intors acasă, mi-am reînceput ocupația grea de profesor, cu 
nenumărate ore de suplinire, pe lângă catedra mea. [ram avizat la o 
aşa muncă, deoarece soția mea începuse să sufere de reumatism, 
boală contractată în decursul timpului. În prima linie, cât a fost 
directoară la Tăuteşti, era nevoită să vină adeseori la oraş pe ploaic, 
pe sloată sau pe viscol. Sosită la Mme Gheorghiaş, în strada Sfântu 
Andrei, trebuia să se pârjolească în jurul focului să i se dezghete 
membrele. 

Apoi, după ce şi-a dat dimisia din învățământ Și directorar, ne-am 
stabilit în strada Albineţ. Amândouă locuinţele pe care le-am ocupat în 
acea stradă erau nesănătoase. Una din ele, proprietatea părinţilor 
profesorului Popovici, directorul Institutului Meteorologic din laşi, era 
clădită într-o râpă, cu odăile clădite pe stâlpi, unde pe dedesubt sufla 
vântul. Ne-am mutat apoi, de acolo, pe strada Sărărie în sus, aproape de 
bifurcarea stradelei Sărărie, pe mâna stângă de la vale de grajdurile 
primăriei. Casa era aşezată în fund, cam la 50 de metri departe de stradă. 
În față, până la stradă, era o curte spațioasă, cu iarbă verde de cosit, unde 
copiii se puteau juca în voie. Casa însă nu era tocmai sănătoasă. Avea 
bucătăria pe pivniţă. Bucătăria servea şi de spălătorie. Era stât de 
friguroasă, încât iarna, când spăla în ca, i se făcea şorțul, ud, sloi de gheață. 
În felul acesta a căpătat soția mea un reumatism poliarticular, care a 
țintuit-o la pat mai multe săptămâni. Era deci necesar să mergem undeva 
la băi spre a-şi căuta de sănătate. Se impunea o cură, cu atât mai mult cu 
cât boala era foarte acută. Se declarase la ea reumatismul articular acut, 
având încheieturile mânilor şi picioarelor imobilizate. Nu-şi putea mișca 
mânile -nici până la gură. Trebuia s-o hrănesc eu. Ca tratament, pe lângă 
salicilatul de sodiu luat intern, îi ungeam în fiecare zi părțile dureroase şi 
mai ales încheieturile cu salicilat de metl, le înfăşuram în vată cu 
gutapercă şi flanelă deasupra. Când schimbam vata, era udă de transpirare. 
Totuşi boala n-a cedat decât parțial, după o lună şi ceva. 

| Ne-am hotărât deci pentru Tichirghiol. Am scris cumnatei, 
Elena, să vină să ne păzească locuinţa şi avutul. Dânsa, gata ca 
întotdeauna, n-a stat mult pe gânduri. A venit îndată ce a terminat 
şcoala. 

Noi ne-am îmbarcat cu toți patru copiii şi am pomit la drum. 
Sosiţi în Tichirghiol-sat, ne-am instalat în “Vila Maria”, o locuinţă destul 
de modestă. Deoarece leafa modestă pe care o aveam nu ne dedea 
posibilitatea să ne abonăm cu masa în vreo pensiune sau la restaurant, 

Eleonora avea greua sarcină de a găti şi mâncarea. .Cei patru copii ne 
erau prea Mici, ca să poată ajuta în gospodărie, iar eu mă pricepeam prea 
puțin într-ale bucătăriei, spre a-i fi de un real folos. Se chinuia deci cum 
putea, ca să le împlinească pe toate. Dânsa făcea băi calde de noroi, în 
cabină, împreună cu câte unul din copii; iar ceilalți mergeau cu mine la 
lac sau la Eforie, unde făceam băi în liber. 

In timpul liber, le mai făceam câte un zmeu, cu care le plăcea 
să se joace. Acolo, pe malul mării, era bine de înălțat zmeul, deoarece 
era în permanență un curent de aer, foarte potrivit pentru aşa ceva. 

Din cauza împrejurărilor arătate mai sus, Eleonora n-a putut 
beneficia de băi aşa cum ar fi trebuit. Natura ei robustă î însă, pe lângă 
băi, i-a ajutat de s-a făcut bine. 

La terminarea băilor, am cumpărat fiecărui copil câte un 
laiber roşu şi un fes pe cap şi am pornit-o spre casă. 

Boala soției mele ne avertiza că e cazul să ne mutăm în altă 
locuință, sau să ne cumpărăm o casă, pe care s-o amenajăm după 
cerințele şi gustul nostru. 


9.XI 

Nu voiam să cumpăr casă în orice parte a oraşului, întrucât 
multe părți ale oraşului, din cauza aşezării, sunt insalubre. Aş fi dorit 
casă prin Sărărie sau Păcurari. 

După mult umblet, am găsit una în strada Speranței nr. 10. 

Casa aparținea Dnei Eugema Costache, măritată cu maior 
Răşcanu, pe atunci cu serviciul la Bârlad. Casa era retrasă în fundul 
curţii, cam la 20 de metri de la stradă. Deşi veche, îmi plăcea fiindcă 
avea ceardac în față şi în spre stradă. Locul fiind ridicat, de pe 
ceardac se deschidea o admirabilă privelişte, până departe în şesul 
Bahluiului ŞI, dincolo, până la Galata, Cetăţuia, Mironeasa etc. lată 
înfăţişarea ei. 

Pentru a-i putea aprecia soliditatea, am consultat pe inginerul 
Alexandru Tocilescu, care avea serviciul la C.F.R, în gara laşi. De 
altfel, Tocilescu cunoştea casa, căci era închiriată de familia Dr. 
Guţu, partener de şah al lui Tocilescu, iar acesta, prietinul familiei. 
Dna Guţu era institutoare la şcoala primară de fete din Păcurari. A 
fost numită directoare, chiar când trebuia să evacueze locuința 
cumpărată de noi. 


1 Loc gol în manuscris. Probabil ar fi urmat o fotografie a casei Ip iouae în 
bombardamentul din 1944. 

Preţul vânzării era 15.000 lei, plus cheltuieli de vânzare- 
cumpărare. Pentru aprecierea valorii am consultat pe colegul profesor 
Emil Briul. Amândoi s-au pronunţat favorabil. Casa era cam neglijată 
şi grădina părăginită. La deal de casă crescuse pădure de salcâmi 
tineri, încât nici n-am putut pătrunde până în fund, să văd cât ţine 
locul. Mă mulţămeam însă că îmi plăcea casa. 

lată înfăţişarea ei cu loc cu tot, care era de 2234 m”. 

Până aici toate bune. Partea delicată era că nu aveam mai 
mult de 5000 Jei. Adevărat că imobilul era ipotecat la creditul funciar 
urban laşi pentru încă vreo 5000 lei, pe care trebuia să-i iau asupra 
mea o dată cu cumpărarea. Totuşi, îmi mai trebuiau încă vreo 6000 
lei. De aceea o lăsai deocamdată baltă şi doar mă frământau 
gândurile, cum aș putea ajunge la parale. 

„Într-o zi, văzându-mă aşa îngândurat, colegul Briul mă 
întreabă: „Ai cumpărat casa?”. „Nu, dragă prietine, n-am cumpărat-o. 
N-am bani de ajuns. N-o pot cumpăra”. 

„Nu fi copil! Nu sta pe gânduri! Cumpără casa, căci dacă nu, 
O pierzi sau nu ţi-o mai dă cu preţul acela, imobilele sunt în urcare. 
Dacă n-ai banii toţi, vino pe la mine, pe la bancă (Dânsul era pe 
atunci directorul Băncii de scont.) Eu am la bancă nişte bani depuşi. 
lau din aceia şi te împrumut”. 

M-am dus la bancă înarmat cu toate formele de împrumut: 
cambiul respectiv prevăzut cu iscălitura a doi cavenți. După ce mi-a 
numărat banii, i-am prezentat cambiul şi i-am spus să- mi Îixeze 
scadențele ŞI intersele. Mi-a înapoiat cambiul şi mi-a spus: „N-am 
nevoie de nici un cambiu, de nici un cavent (garant). Îmi ajunge: 
cuvântul tău de cinste căci, nici tu, nici eu n-avem de gând să murim. 
Ca interese îmi vei dat atât cât îmi dă şi banca. Din capital îmi vei 
restitui când, cum şi cât vei putea. Eu .momentan n-am nevoie de 
aceşti bani, iar eu vreau să te văd cât mai repede proprietar de casă” 

Am rămas uluit de atâta culanță şi bunăvoință, pe care n-o 
mai înțâlnisem niciodată în viață. Mai ales că prieteniile din ziua de 
astăzi merg până la bani. Oricât ţi s-ar arăta cineva de prietin, când e 
vorba de bani, se schimbă atitudinea. De aceea, l-am considera! pe 
Briul ca cel mai bun, mai devotat şi mai uman (altruist) prietin. Acest 
gest al lui m-a împintenat atât de mult încât, îndată ce dispuneam de 
o sumă cât de mică, alergam cu ea la bancă şi o depuneam în contul 
datoriei, pe care am lichidat-o într-un timp relativ destul de scurt (doi 
ani Şi jumătate). Adevărat că, pentru a putea agonis! banii necesari, 
am ajuns să fac până la 40-42 de ore pe săptămână. Eram tânăr, 

puteam munci fără să mă resimţesc prea mult. Ceea ce mai am de 
adăogat aici este faptul că, nici după aceste ore de peste zi, nu mă 
duceam de-a dreptul acasă să mă odihnesc, ci treceam pe la cercul 
didactic, unde mai jucam două, trei partide de şah. Bineînţeles, asta în 
timpul iernii, căci primăvara şi toamna, când veneam de la şcoală, 
lucram în grădină cu sapa şi hârleţul cu atâta înverşunare, încât 
storceam cămeşa de sudoare; sau scurtam şi despicam lemne, pentru 
care rareori puneam tăietor de lemne. 

Multele ore zilnice şi întârzierea, prea îndelungat, pe la cercul 
didactic mi-a adus şi profit bănesc, dar mi-a cauzat şi o mare nenorocire 
în familie, pe care o voi dezvolta mai amănunțit la timpul său. 

Casa am cumpărat-o şi, înainte de a ne muta într-însa, i-am 
făcut reparaţii radicale - între altele, i-am pus ancore la pereți, încât.1- 
am asigurat soliditatea, căci terenul, fiind în pantă şi cam fugitiv, era 
temere să nu crape pereții şi să devină astfel nelocuibilă. 


13.X/ 

De la data sus-amintită;, până la al doilea război mondial, la 
retragerea nemților din Moldova în primăvara anului 1944, acestui 
imobil i s-au adus an de an tot felul de îmbunătăţiri. După ce s-au achitat 
toate datoriile care grevau asupra ei (creditul funciar urban Iaşi şi colegul 
Briul), chiria ce se încasa anual, după ce m-am mutat la Deva, se 
întrebuința toată pentru îmbunătățiri şi investiții. Amintesc cele mai 
unportante: (1) s-a introdus lumina electrică; (2) s-a canalizat şi introdus 
apa şi s-a dat totul la canal; (3) s-a acoperit cu tablă nouă (Bismarck); (4) 
s-au clădit sobe de teracotă atât la clădirea principală, cât şi la atenanse; 
(5)s-a adăogat odaia de baie cu toate ustensilele şi o bucătărie de iarnă, 
recuperând astfel încă o odaie de locuit, în care fusese bucătăria, pe 
lângă cele trei existente; (6) s-a făcut soclul ceardacului din beton şi s-a 
reparat partea lemnoasă; (7) s-a lărgit pivniţa de sub atenanse şi s-au 
amenajat atenansele spre a fi locuibile; (8) s-a pardosit cărarea până la 
poartă, (9)s-a făcut în două rânduri poartă nouă şi s-a reparat 
împrejmuirea; (10) în fața casei s-a desfundat şi s-au plantat 100 fire de 
viţă cu struguri de masă selecți. În spatele casei s-au scos cu târnăcopul 
şi hârlețul toți salcâmii până la gardul Crupenschi. S-au plantat diferiți 
pomi fructiferi, care îşi rânduiau astfel fructele încât aveam în 
permanență fructe de la o recoltă la alta. De la casă până la poartă, s-au 


* Împrejurările sunt de aşa natură incât abia ajung să scriu în acest jurnal Joia seara, 
adecă o dată pe săptămână. (Nota lui C. Sporea). 

pus, pe marginea drumului, peri pitici în spalier. Cam jumătate de 
grădină de la deal de casă era rezervată zarzavaturilor. 

In primăvara anului 1944, frontul între germani şi ruși ajunsese 
la Iaşi. Atunci, a fost bombardat oraşul atât de artileria rusă, cât mai ales 
de aviația anglo-americană. Se urmăreau în special înstalațiile germane. 
Astfel a fost bombardat Liceul internat, în care se găsea instalat un spital 
german, Care a fost dărâmat complet. Suflul bombelor explodate a 
produs mari stricăciuni la imobilele de primprejur. Astfel a suferit o 
puternică zguduire şi casa noastră. Au crăpat pereţii şi tavanul, astfel 
încât nu mai putea fi locuită fără o reparație radicală. Ultimul chiriaș, 
Gh. Moscu, crainicul radio Moldova, a părăsit locuinţa cu ceva înainte 
de începerea marei ofensive de la laşi. Casa, nemailiind locuită, 
răufăcătorii au început s-o devasteze. La început, mai cu sfială, apoi, 

ăzând că nimeni nu se interesează, au devenit din ce în ce mai curajoşi 
şi au devastat uşi, ferestre, instalația electrică, instalația apaductului şi a 
băii, sobele de teracotă, duşumelele, acoperişul, scheletul acoperişului, 
podul şi, în fine, o parte din cărămizile pereților. 

Aproape toate imobilele de prin împrejurimi au avut cam 
aceeaşi soartă. Deoarece Ministerul Educației naționale are de gând 
să dea o extindere mai mare universității prin înfiinţarea politehnicei, 
voieşte s-o extindă ma! la vale, cam până pe unde a fost Liceul 
internat.. Pe acesta voieşte să-l deplaseze mai înspre Institutul 
antirabic din strada Speranţei. De aceea, printr-un Consiliu de 
Miniştri din primăvara aceasta (1947), publicat în “Monitorul 
Oficial” nr. .........-.. CITI ss ace oua 1 s-au expropriat multe imobile pe o 
rază de 10 de metri, între care şi imobilul nostru. Amintesc între 
altele, imobilele: Traian Gheorghiu şi Bulgaru - profesori, Fedeleş - 
profesor, Ana. Conta Kernbach - azil, Fotea, Zorneg Crupenschi, Dr. 
Țeicu, prințesa Olga. Sturza etc. De prezent, suntem în litigiu cu 
Ministerul, noi având ca expert pe Vasile Gorgos, fostul preşedinte al 
Curţii de apel. Ca avocat avem pe Gh. Chiriţescu. 


16.X1.1947 

Marea nenorocire care a căzut asupra familiei mele 

Moartea primei mele soții 

La căsătorie, spuneam soției mele - mai în glumă, mai în 
serios. Dacă. vreodată între noi s-ar discuta chestia unui divorţ, 


! Locuri goale în manuscris. 

motivul cel mai puternic de divorţ ar fi sterilitatea, lipsa de copii, căci 

nu văd alt rost al vieţii conjugale decât să ai copii şi să te ocupi de 
creşterea lor. Soţia mi-a înţeles şi satisfăcut dorințele, dând naştere la 
patru copii, care s-au succedat cu foarte scurte intervale unul după 
altul şi anume. 

Mircea - la 3.VII. 1906, 

Corina Elena - la 5.X. 1907, 

Nicu Titu - la 7.X1.1908, 

Costică Marcel - la 30.X[.1910 

Adecă vorba românului, “la anu şi găvanu”. Mircea şi Corina 
s-au născut pe când Eleonora era încă directoară la Tăuteşti. Naşul lui 
Mircea a fost inginerul Ştefănescu, trimis din partea Casei Şcoalelor 
să execute nişte lucrări de împrejmuire la localul şcoalei. După 
plecarea lui, nu l-am mai întâlnit niciodată în viață. Copilul s-a născut 
în spitalul “Maternitatea” din str. Cuza Vodă. 

Corina s-a născut tot acolo şi i-a fost naşe prin delegaţie 
soacra mea, Ecaterina St. Voiculescu, în locul Dnei Slavici, care n-a 
putut veni la botez. 

Nicu s-a născut în str. Albineţ şi i-a fost naş la botez 
Alexandru Lapedatu, actualul secretar perpetuu al Academiei 
Române. 

Costică s-a născut în locuința din str. Sărărie, în lipsa mea, pe 
când nu mă aflam în Germania. l-a fost naş la botez loan Ursu, 
profesor universitar, fostul ginere al generalului Eremia Grigorescu. 

Venirea copiilor aşa repede unul după altul a produs soţiei 
mele o situație grea, aproape intolerabilă. Ajunsese într-un moment 
dat că era însărcinată cu un copil, altul sugea la piept, iar pe al treilea 
îl hrănea cu lingurița. De multe ori, eram fără servitoare şi, chiar când 
O aveam, era atât de neândemânatică încât mai mult încurca decât 
ajuta. Astfel, soția era nevoită să îngrijească de copii, hrănirea lor, 
îmbăiarea lor, îmbrăcarea, îngrijirea lor în timp de boală, cusutul 
pentru copii, gătitul mâncărurilor pentru întreaga familie, curăţenia şi 
igiena locuinţei, spălatul rufelor şi, pe deasupra, cumpărăturile în oraş 
(băcănie, măcelărie, piață, prăvălii de toate categoriile). 

Această încordare nervoasă excesivă o anemiase pe soţia mea 
aşa de tare încât ajunsese să nu aibă lapte suficient pentru copilul 
sugaci, deşi era foarte corpolentă. Atunci, la recomandarea doctorului 
Teodorescu, medicul casei, am recurs la prepararea unui decoct care 
conţinea vitamine şi înlocuia oricare aliment, fiind foarte hrănitor, 
care se prepară în felul următor: 


176 


CONSTANTIN SPOREA / MEMORII 


Într-un litru şi jumătate de apă se pune câte o lingură din fiecare 
cereale (grâu, orz, ovăs, secară, porumb), sc fierb, până ce încep să crape 
boabele. Zeama o strecurăm Şi o servim copilului fie rece, fie cald, fic 
simplu sau, mai des, îndulcit cu zahăr sau amestecat cu lapte. Este atât de 
apreabil la gust, încât îl consumă orcine cu mare plăcere. Consumat de 
mama copilului, îi ajută ei însăşi copilului cu care este însărcinată, 
precum Şi copilului care suge la pieptul mamei. Acesta era numai un 
paleativ pentru ajutorarea soției în gospodărie. De fapt, ar fi trebuit să-i 
viu în ajutor. Dar se vede că eu nu sesizam greutățile prin care trecea 
biată nevastă-mea. Cumpărasem casa, care mă înglodase în datorii. 
Pentru a putea face față tuturor cerințeior - mai ales după ce soția îşi 
dăduse dimisia de la Tăuteşti -, -, mă înhămasem la supliniri pe la diferite 
şcoli. Am ajuns să fac până la 40-42 de ore pe săptămână. Apoi, mai 
eram şi un îndrăgostit al carierei, încât duminecile, sărbătorile, precum Şi 
Joia după-masă eram la şcoală, în mijlocul copiilor sau cu ei În excursie 
prin împrejurimile orașului. 

Ceea ce e mai dureros pentru situația familiei era faptul că eu, 
nici după ce termmam orele de făcut, nu mă duceam acasă, să ajut în 
gospodărie, ci, considerându-mă plictisit şi obosit de zgomotul copiilor 
de şcoală, evitam să intru în zgomotul şi hărmălaia copiilor mei, ci mă 
înfundam la cercul didactic, unde jucam câteva partide de şah, care, deşi 
oboseau intelectul, eu le consideram ca o recreație. În felul acesta eram 
doar un musafir al familiei. Când veneam seara acasă găseam copiii 
culcați, iar pe soție adeseori cu lacrămile în ochi, aşteptându-mă cu cina 
adeseori. arsă sau uscată pe cratiţă de atâta așteptare. La prâuz, când 
soseam, trebuia să fie mâncarea pata. Mâncam şi mă culcam cel puțin 
1/2 oră, ca să pot rezista la orele de după-masă. 

Odată, când şedeam în Sărărie, sosind acasă într-o seară cu 
lună plină, am găsit pe soția mea în ograda cea mare lângă o căpiță de 
fân. Plângea... Mă durea în suflet că din cauza mea suferea atât de 
mult şi i-am spus câteva cuvinte de mângăiere. Drept răspuns a 
izbucnit într-un râs zgomotos, spunându-mi: „Uite... ce frumos 
luceşte luna ...! ,, 

M-am înfiorat... Era un şoc nervos care ar fi putut avea 
consecințele cele mai dureroase. Am lăcrimat şi eu cu ea împreună. 
Am făgăduit solemn că nu voi mai întârzia aşa de mult seara. Mi-am 
ținut promisiunea. o bucată de vreme. Apoi, am uitat cu totul de 
făgăduisem. Asupra mea pusese stăpânire patima jocului de şah, cum 
cuprinde pe un bețiv patima băuturii. De multe ori, îmi puneam în 
gând să nu mai merg pe la cerc. Plecam de la şcoala unde avusesem 

lecții cu ferma hotărâre de a merge întins acasă. Când ajungeam în 
dreptul cercului, un magnet căruia nu-i puteam rezista mă atrăgea pe 
trepte în sus, la cerc. Urcând scările, mă rugam în gând la D-zeu să 
nu găsesc sus nici un jucător de şah şi astfel să pot pleca spre casă. 
Dar acest noroc se întâmpla [oarte rar, căci părintele Niţescu, Cuţui, 
Cezar Tăslăuanu sau alții aşteptau de mult să le sosească vreun 
partener. Când nu întâlneam pe nimeni, mă cuprindea ca din senin o 
sete turbată şi ceream un ceai să mi-o potolesc, motiv de întârziere ca 
între timp să pice vreun partener. 

Exemplu de patimă nestăpânită, amintesc următoarea 
întâmplare. 

Într-o duminecă, era să fie la Copou o serbare şcolară. 
Normaliştii de la “Vasile Lupu” trebuiau să joace în costume 
naționale. Ne hotărâserăm să mergem şi noi. Las pe nevastă-mea să 
se îmbrace şi eu mă cobor să iau biletele de intrare de la cancelaria 
Liceului național. Venind cu biletele pe str. Lăpuşneanu, mă întâlnesc 
cu C. Hogaş, un agreabil partener de şah, tocmai în dreptul cofetăriei 
“Georges” - deasupra la etaj era cercul nostru -, şi mă invită la o 
partidă de şah sub motiv că serbarea se începe abia pe la ora 4. 
Atunci era ora 3. Primesc propunerea şi începem jocul, uitând cu 
totul de serbare şi de nevastă. 

Văzând că nu mai viu, soția pleacă de acasă şi pe la ora 5 mă 
trezesc cu ea sus la cerc. Scântei de mânie îi ieşeau din ochi. M-a 
făcut cu ou şi cu oțet. N-am zis nici un cuvânt, căci ea avea dreptate. 
M-a dus până acasă tot într-o sporovăială, căci la serbare n-a voit să 
mai mergem. 

Dintre jucători, Hogaş era pentru mine cel mai agreat, 
deoarece puteam să jucăm adeseori, ori la mine,-ori la el acasă, căci 
el stetea în apropiere de Str. Speranţei, anume pe str. Lăţescu. Când 
începeam jocul de dimineaţa, Hogaş nu bea la dejun ceai sau cafea, ci 
1 se făcea o fleică la grătar, cu un pahar de vin vechi. La joc, avea 
obiceiul să-şi ia mutătura înapoi dacă nu era bună şi nu era chip să-l 
contrazici. 

Situaţia atât de împovărătoare pentru soţia mea i-a devenit şi 
ma; insuportabilă când a simțit că a rămas din nou însărcinată. 
Prietine şi cumetre se găseau destule care s-o povățuiască ce are de 
făcut. În special Victoria Tocilescu, soţia inginerului Al.Tocilescu, 
era confidenta soției mele, căreia îi destăinuia toate secretele, deci şi 
pe acesta. DnaTocilescu a fost gata să-i stea într-ajutor şi în această 
chestiune. A sfătuit-o să meargă la o persoană pricepută, care să 

provoace un avort. În consecință, fără să-mi aducă la cunoştinţă, s-au 
dus împreună la cea mai! repulată în asemenea chestiuni, la Dna 
Stoescu, moaşa şefă a spitalului “Maternitatea”. Aceasta I-a aplicat o 
sondă, care se vede că nu era dezinlectată, ceea ce i-a provocat o 
septicemie iremediabilă. 

Când am prins de veste că are temperatură înaltă, am alergat 
la cea mai reputată specialistă în această specialitate, la Dra Doctor 
Leon, care mai târziu s-a căsătorit cu profesorul universitar Borcea. 
Venind la vizită şi examinând pacienta, mi-a spus de la început că vor 
f1 foarte puține şanse de scăpare. Totuşi, m-a consiliat s-o internez a 
doua zi la spitalul “Maternitatea”, ca să fie direct sub supravegherea 
şi tratamentul medicilor specialişti. 

Atunci am trăit, poate, zilele cele mai grele din viaţă. Eu aveam 
şcoală, cu multe ore pe săptămână. Soția-mi zăcea pe patul suferinței în 
spital. Acasă rămâncau patru copii în sama nimănul. N-avea cine să-i 
îngrijască, nici cine să ne gătească de mâncare. Eu alergam de acasă la 
spital, de acolo la şcoală şi iar la spital, şi iar acasă. Am consultat ma; 
mulți specialişti şi am cerut să se facă şi consult de doctori. Am 
cumpărat medicamentele cele mai bune, cele mai scumpe, unele 
comandate telegrafic de la Bucureşti, de azi pe mâine. 

Mi se spusese că poate ar ajuta o transfuzie de sânge, la care 
„se pricepea în mod deosebit doctorul Bacaloglu”. A fost chemat 
expres pentru aceasta de la Bucureşti, unde se afla de câteva zile. 

Fiindcă nu s-a găsit un donator, în loc de sânge i s-a făcut 
transfuzie cu ser artificial. 

Toate erau zadarnice. Soția mea se topea văzând cu ochii. 
Începuse a i se descompune carnea, fiind încă în viaţă. O mai țineau 
doar medicamentele. Se chinuia îngrozitor. 


18.X1.1947 
Începând din 21.XII. şi-a pierdut cunoştinţa. Singurul semn 
de viață îi era respirația şi un gemet monoton, dar destul de tare, încât 
se auzea de pe coridor. 
E de remarcat faptul că soţia mea, în timpul boalei, n-a dorit 
nici o dată să-i vadă copiii, deşi o întrebam adeseori, pe care să i-l 
aduc. Dedea de fiecare dată din cap, în semn de negare. Această 





! Jon Borcea (1879-1936), naturalist, professor la Universitatea “AL. Cuza”, din iaşi. 
2 Constantin Bacaloglu (1871-1936), medic, profesor la universităţile din laşi şi 
Bucureşii. 

atitudine nu mi-o pot explica. O fi voit să cruțe durerea copiilor? N-o 
fi voit săi vadă, fiindcă ŞI ei au contribuit în mod indirect la 
suferințele ei? 

Eram atât de desperat încât nu-mi mai dedeam seama ce fac. 

În ziua de 23 Dec. 1913* şi-a dat obştescul sfârşit, pe când 
profesorul şi prietinul meu Traian Bratu mă ținea pe coridor de 
poveste, spre a nu mai asista la ultimele momente din viaţă ale soţiei 
mele. 

Medicul legist a pretins să 1 se facă autopsia şi s-a constatat 
că era însărcinată în luna a treia. Fetul era de gen masculin. 

In drum spre casă, după decesul soției, gânduri negre mi-au 
turburat mintea. Mă gândeam ca, după ce or adormi copiii, să pun 
mangal aprins în mijlocul casii şi să ne culcăm î împreună, adormind 
somn de veci. 

Sosit acasă, am zăsit copiii scânciți şi flămânzi, zgriburind de 
frig, fără foc. Unul dintre ei se plângea că-l doare în gât şi avea 
temperatură. Târziu seara, i-am putut potoli cu mâncare şi căldură, 
afară de cel bolnav, care n-a închis ochii toată noaptea. Dar boala lui: 
a fost salvarea celorlalți, deoarece nu mi-a mai dat răgaz să mă mai 
gândesc la planul conceput. 

A doua zi, au sosit rudeniile, pe care le anunţasem îles 
(Marioara şi Ilie Popescu, Elena şi Eliza, surorile decedatei). Vârtejul 
înmormântării nu mi-a mai îngăduit să am alte preocupări. 

Colegii mi-au venit într-ajutor, împlinind îndatoriri acolo 
unde eu nu mai puteam ajunge. În special, remarc ajutorul dat de 
colegii Bratu, Briul, Bude. A fost o înmormântare impunătoare, 
aproape toți profesorii din oraş împreună cu soțiile au luat parte la 
acest trist ceremonial. Ii 

După înmormântare, am ţinut un consiliu de familie şi am 
ajuns la concluzia că eu nu voi putea rămânea singur cu patru copii 
mici. Ne-am sfătuit şi chibzuit ajungând la soluția ca cumnata mea, 
Elena, nefiind căsătorită, să rămână să vază de copii, iar noi să facem 
demersurile necesare ca să fie detaşată din postul ei rural într-un post 
din laşi. 

Din comuna Ceraşu, unde funcţiona din | sept. 1913, până în 
1 febr. 1914, a fost detaşată la Şcoala primară de băieţi nr. 2 - “Carol 
I” din laşi, de la 1 febr. 1914 până la 1 fept. 1914. De la 1 fept. 1914, 





* Născută la Slon, în 28 Aug. 1882, decedată în 23 dec. 1913.1 s-a ridicat la cimitirul 
“Eternitatea” din laşi un monument executat de sculptorul Ilrinca din Uroiu. 

detaşată la Școala primară “Al. Bădărău” din Lătărași, apoi la 
“Carmen Sylva” (pe la Bărboi). De la 1 sept. 1915 la 1 oct. 1919, la 
Şcoala de fete “Gh. Mârzescu”, adecă la aplicație. După cum se vede, 
au purtat-o destul de la o şcoală la altă. Fără îndoială, nu după oustul 
și interesele ei, ci după bunul plac al celor tari şi mari. Mme Vasiliu 
s-a detaşat mai la centru de la Şcoala primară “Al.Bădărău” din 
Tătăraşi, deşi nu avea copii, nici greutăţi familiale, şi a trimis în locul 
ci pe Elena, fiindcă avea sfinţi la Jerusalim. Iancu Botez era pe atunci 
deputat şi potentatul zilei, care făcea şi desfăcea după bunul lui plac. 

Cu mare greutate şi prin mijlocirea inspectorului general 
Salomon Haliţa' a putut fi numită la Școala de aplicație de pe lângă 
Școala normală de fete, împreună cu Tiţa Raianu și Maria Mrejeru. 

Cumnată-mea, Elena, fusese una dintre cele mai apreciate 
învăţătoare de pe valea Teleajenului, ba chiar din judeţul Prahova 
întreg. Funcţionând în comuna Teişani, unde funcţiona şi distinsul 
învățător Dumitru Brezeanu, -om cetit, experimentat şi cu o vastă 
bibliotecă, avusese şi ea ocazia să-şi desăvârşească cultura. Brezeanu 
era unul dintre cei dintâi înfiinţători de bănci poporale, așa cuni le 
preconizau Spiru Haret şi |.G. Duca. 

Elena îşi manifesta activitatea sa prodigioasă în toate 
direcțiile. Pe atunci, se trimeteau din partea Casei Școalelor 
conferenţiari pe la cercurile culturale. Odată, a sosit acolo poetul 
Ştefan Iosif, care a ţinut o conferință în formă de poveste cu tuilul 
“Asta-i voia Domnului”. Elena a prins gustul astor fel de conferințe şi 
a început să compună şi dânsa conferințe în genul acesta. Amintesc 
câteva Litlun: 

(1) Odorul lelii Marinii 

(2) Asta-i mama Dlui Neculai mecanicul 

(3) Cele două vecine 

(4) Jonicuţă Săndulescu 

(5) S-au dus vremurile grele 

(6) Învățătura de bine nu se prinde de oricine 

(7) Să fi e blăstămat rachiul. 

Pe toate aceste conferințe le-a adunat la un loc şi le-a 
publicat, pe când funcţiona la “Aplicaţie”. 

Când au apărut, au fost atât de mult gustate şi apreciate, încât 
au venit cereri din toate unghiurile țării. Invăţători şi învăţătoare 


! Salomon Haliţă, profesor la Şcoala Normală din Bârlad, inspector în Ministerul 
Învățământului, director al publicațiilor “Gheorghe Lazăr” şi "Bârladul”. 

țineau sau, mai bine, ceteau câte o conferință de acestea şi lumea 
adunată era entuziasmată de ce auzea. 

Elena era de o putere de muncă prodigioasă. Avea timp să 
vază de casă, de copii şi de şcoală, fără să neglijeze vreuna. Este 
adevărat că de multe ori făcea din noapte zi. Adeseori, târziu după 
miezul nopții, când mă trezeam din somn, ea era încă trează, aplecată 
pe cusătură sau cârpind hainele copiilor. O făceam cu de-a sila să 
înceteze lucrul şi să treacă la culcare. 

La şcoală, i se pretindea excepţional de mult. Cu toate că 
celelalte două colege erau necăsătorite, Dra Lucia Costin, profesoara 
de pedagogie, tot în sarcina Elenii punea greul şi o făcea responsabilă 
pentru orice neregulă s-ar fi produs. De aceea, de multe ori, venea 
acasă cu ochii scăldați în lacrămi de amărăciune şi ciudă. Adeseori îi 
cerea şi astfel de lucrări, care intrau direct în atribuţiile profesoarei de 
pedagogie, care înţelegea să-şi facă viața prea comodă. Aproape toate 
lecțiile de model nu erau făcute de profesoară, ci de Elena Vasilescu. 
Conferinţe cu normalistele tot dânsa făcea. Şi, pe deasupra, rar se 
putea observa vreo mulțumire sau recunoştinţă... 

Deoarece Elena era la Aplicaţie, am înscris şi pe copiii mei 
tot la Aplicaţie, afară de Mircea, care a urmat cursurile primare la 
Mătăsaru (directorul şcoalei), la Şcoala primară de băieți “Carol I” . 
din str. Toma Cozma, unde fusese detaşată pentru prima dată. 


Câteva observații asupra copiilor mei .: 

în timpul şcolarităţii lor la Iaşi 

Mircea era un copil foarte ordonat şi, fiindcă era cel mai 
mare, i se spunea: „Tu eşti cel mai mare. Tu.trebui să fii cuminte să 
serveşti de exemplu pentru. ceilalți”. Aşa i-a intrat lui în cap că 
trebuie să fie cuminte, ca cel mai mare între frați. 

Odată, venind de la şcoală, ne spune cu multă amărăciune: 
„Ce copii răi sunt la noi, la şcoală! Domnul învăţător nici nu adoarme 
bine la catedră, că copiii fac gălăgie de îl trezesc”. (Era vorba de 
Stegărescu, fostul secretar al inspectoratului şcolar, care, fiind pus să 
suplinească, a adormit la catedră.) 

La un Crăciun, este îngăduit şi lui să meargă cu nişte colegi 
la colindat cu steaua, cu condiţia ca la orele 6,30 seara să fie acasă. 
Abia colindă pe la doi trei cunoscuţi ai noştri, când, coborându-se 
devale pe la Tufii (Str. Lăpuşneanu), observă că este deja 6,25. Ca să 
fie punctual, îşi ia o trăsură şi vine acasă, cae UINE pe trăsură aceea 
ce câștigase. 

În gospodărie, aducea din bună vreme reale servicii. [:] era 
care mergea cu mine sau cu Elena cu coşul la piaţă, sau la băcânie şi 
aducea coşuri destul de grele acasă. Tot el îmi ajuta la ferăstrăul de 
două mâni. 

“În grădină, îşi avea fiecare câte un strat, pe care îl uda, plivea 
şi îngrija. Produsele stratului le cumpăram noi Și ei puteau dispune de 
aceşti ban: după bunul lor plac. 

Corina era o fetiță bine legată, cu obrăjorii bucâlați şi 
îmbujoraţi.. Semăna mult pe atunci cu fetiţa ei de acuma, Corinuţa. 
Era ordonată şi foarte silitoare la învățătură. Avea o pleiadă de colege 
distinse, cu. care rivaliza pentru întâietate. Amintesc pe Adina 
Bădărău, Mariana C.Botez, M. Gatoschi etc. În gospodărie, dedea 
adeseori ajutor împreună cu frații ei. 

Nicu de cum a venit pe lume, s-a manifestat excepțional de 
pretențios. Seara nu adormea decât legănat în braţele mele sau aie 
mamei sale. îndată ce înceta legănatul, se trezea și începea să țipe. 
Când ajunse: ceva -mai mărişor, era puțin sociabil. Nu se prea 
întovărăşa cu fraţii la joc. De multe ori, obijnuia să stea întins cu fața 
în sus Şi cu picioarele pe pereți, întrebând pe ton tare şi plângător: 
„Ce să fa-a-a-c? Ce să fa-a-c?”. 

- La şcoală învăţa foarte f. bine. Nu-i producea nimic nici o 
greutate. Din clasele primare avea înclinare spre versificare. A făcut 
multe poezioare dedicate în special bunătăţii directoarei, Agripina 
Buțureanu, care obişnuia să împartă copiilor de la “aplicaţie” 
prăjituri, bomboane sau alte bunătăți. 

| În îmbrăcăminte şi rechizite şcolare era cam neglijent. Putin 
îi păsa dacă era descheiat la pantof, dacă îi lipsea un nasture sau dacă 
vreuneia dintre cărți îi lipseau foile. 

Costică, fiind cel mai mic, ar fi trebuit să stea acasă, neavând 
încă. vârsta de şcoală. Fiindu-i urât singur, mergea la “aplicație” cu frați: 
lui. Când venea acasă, punea fraților tot felul de întrebări şcolăreşti. 
Astfel a învăţat singur să scrie, să cetească și să socotească. Deşi avea 
numai şase ani, la finele anului, Dna Costin a voit să-l pună la probă, așa, 
în glumă. Examenul a reuşit de minune. A obținut note foane mari Și 
deodată s-a văzut în clasa-a I-a, fără să fi urmat regulat clasa ]. Această 
procedare am considerat-o ca o greșeală, bănuind că Costică se va 
resimţi o viaţă întreagă de acest efort făcut. EI era însă un copil bondoc, 
dar bine legat și sănătos. A făcut tot liceul promovând, aproape în toaie 
clasele, printre primi: premianți. 

De altfel, copiii mei învățau bine, încât, când au ajuns la 
liceu, fiecare era premiantul clasei lui. Nu mai încăpeau ceilalți la 
rând de frații Sporea. 

Dintre toți fraţii, Costică era cel mai gurmand. Odată, ne-am 
dus cu ei la circ şi fiindcă era epoca portocalelor, le-am cumpărat 
vreo două. Acasă, a fost întrebat fiecare ce i-a plăcut mai mult. 
Costică a răspuns prompt: „„Portocalele”. 

În timpul primului război mondial, era mare criză de 
alimente şi în special de pâine. De multe ori, dimineaţa, se făcea 
mămăliguță cu câte un ou. lar când era pâine, căpătau brânză cu 
pâine şi o jumătate de pară. Gustare să-şi ia la şcoală pentru ora 10 nu 
se pomenea. Totuşi, existau copii de ofițeri superiori sau de 
personalități mai însemnate care îşi aduceau la şcoală chiar cozonac, 
prăjituri sau alte bunătăți. 

Odată, vine Costică de la şcoală ŞI îi spune Elenii: „Ştii ce fac 
eu, când la recreația cea mare, copiii îşi scot pachetele cu mâncare şi 
încep să mănânce? Îmi bag capul sub bancă, să nu-i văd, să nu mi se 
facă poftă”. Desigur că ni s-a strâns inima de durere la auzul acestor 
vorbe, întrucât noi n-aveam şi nu puteam da copiilor cel puțin pâine 
goală pentru la şcoală: 

Copiii noştri n-au fost alegători la mâncare. Mofturile le-au 
fost din bună vreme suprimate. Astfel, într-un rând, Costică mânca cu. 
lacrămile pe obraz şi mâncând spunea: „Nu-mi place, dar mănânc să 
mă învăţ să-mi placă”. 

Asupra caractenizării copiilor mei voi mai reveni la timpul său. 


20.X1.1947 

Fapte, ocupaţii şi întâmplări din timpul primului război 
mondial 

Nu voiesc chiar eu să mă apuc să fac istorie, totuşi amintesc 
în treacăt că războiul I mondial a fost un război economic, pornit de 
puterile centrale cu un scop, bine determinat. Le trebuia un nou spațiu 
vital (Drang nach Osten'). Germania ajunsese la o dezvoltare 
industrială atât de mare încât avea nevoie absolută de un nou spațiu 
vital, unde să-şi desfacă produsele, altfel era amenințată să se înece în 
seul său propriu. Răzbunarea asasinării prințului moştenitor Franz 
Ferdinand a fost numai un pretext, ca să poată începe lupta. 


“Ofensiva spre Răsărit” (text german în manuscris). 

Noi, românii, de la venirea Regelui Carol I în ţară, eram sub 
directa influenţă a puterilor centrale. Interesele noastre politice însă 
erau multe şi în diferite direcţii. Noi doream cu toată ardoarea 
sufletului nostru să putem căpăta Ardealul. Dacă mergcam cu puterile 
centrale, nu puteam pretinde ca Austro-Ungaria să taic o parte din 
împărăție. ca să ne dea nouă Ardealul. 

Aveam pretenții şi în răsărit, voiam Basarabia. Dacă 
mergeam cu Antanta, la care aderase şi Rusia, pierdeam orice 
speranţă de a câştiga Basarabia. Deci politica cea mai bună pe care o 
puleam face era să rămânem neutri, în expectativă, şi să aşteptăm 
desfăşurarea evenimentelor. Providența ne-a protejat şi ne-a hărăzit 
pentru acele zile grele.un geniu politic, în persoana lui Ionel Brătianu. 
Nimeni nu-i putea pătrunde gândul. Nimeni nu ştia în ce parte îi 
înclină preferințele.” 

În tot timpul neutralității, oameni politici de talia lui Take 
Ionescu! sau Nicu Filipescu” ţineau întruniri publice în care atacau 
politica de neutralitate a lui Brătianu, învinuindu-l că ar fi vândut 
nemților. El n-auzea, nu vedea, ci îşi urma planul înainte. Când 
negocierile politice au fost terminate. Când obținuse promisiuni 
sigure, atât dintr-o parte, cât şi din cealaltă, rupse tăcerea, puse capăt 
neutralității şt, în acel faimos Consiliu de coroană, se hotărâ ruperea 
relaţiilor cu puterile centrale şi pornirea la luptă alături de Antantă. 

Prima fază a intrării noastre în acţiune ne-a fost favorabilă. 
Brava noastră armată înaintase până în inima Ardealului. Comanda 
supremă a armatelor puterilor centrale (Germania, Austro- -Ungaria, 
Bulgaria, Turcia) considera înaintarea românilor atât de serioasă, 

încât abandonară în apus asedierea Verdunului ŞI trimiseră o 
puternică armată sub conducerea lui Mackensen?. pe frontul 
răsăritean, contra românilor. | | 

Românii aveau, ce-i drept, ca aliați pe ruşi - aceştia însă 
cedau oriunde era vorba de o rezistență mai aprigă. Astfel românii 
ajunseră într-o situaţie extrem de grea, cu un front lung, care se 
întindea de la Marea Neagră şi Dunăre până sus, în Bucovina. 





| Dumitru (Tache) Ionescu (1858- 1922), om politic, -ministru = externe, prim 
ministru. 
: „ Nicolae Filipescu (1862-1916), om politic conservator. 

* August von Mackensen (1849-1945), feldmareșal german, comandantul trupelor 
germane de pe teritoriul României în primul război mondial. 

Diferitele unități de pe întinderea frontului au făcut minuni 
de vitejie şi bravuri de rezistență legendare. Unitatea Praporgescu, de 
la Cerna, sau a lui Dragalina vor fi pe veci înscrise în cartea de aur a 
Istoriei neamului. Cine voieşte să se edifice, să consulte “Istoria 
primului război mondial” de C. Kirițescu. 

Dar superioritatea numerică a duşmanului, superioritatea 
armamentului modern al lor față de al nostru, frontul excesiv de lung 
şi câteva trădări din partea alor noştri (Colonel Verzea, General 
Socec ş.a.) determină armata noastră să se retragă. Până pe creasta 
Carpaţilor, retragerea s-a făcut în perfectă ordine, trupele noastre 
cauzând serioase pierderi dușmanului, deşi în multe părți acesta era 
fățiş ajutorat şi sprijinit de partizani, care mişunau printre rândurile 
armatei noastre. Amintesc doar un singur caz. O companie avea 
misiunea să susţină frontul la marginea orașului Braşov, în Braşovul 
vechi, până ce grosul armatei se va fi retras în munți prin Pasul 
Predeal. Compania era înşiruită culcaţi în șanțul şoselei, cu fața spre 
şesul Bârsei. Şi trăgeau de zor fără grijă. Deodată, din turnul bisericei 
Bartolomei începe să ţăcăne o mitralieră, care adoarme pentru 
totdeauna șirul întreg, de ostaşi, fără să ştie de unde le venea moartea. 

Pe creasta Carpaţilor, ai noştri au întrecut vitejiile legendare, 
apărând până la nebunie fiecare bucăţică din pământul strămoșesc. 
Dar au fost răpuşi şi au trebuit să cedeze. 

O mare greşeală strategică se comisese din partea 
comandamentului suprem al armatei. Nu fusese instruită nici ştirea, 
NICI populația civilă ce avea să facă î în. caz de retragere. Se contase 
numai pe ofensivă şi înaintare. 

Astfel, când armata română a fost respinsă şi de pe creasta 
Carpaţilor, s-a produs o neînchipuită debandadă atât în armată, cât şi în 
rândurile populaţiei civile. Îşi pierdură cu toții capul și nu ştiau ce să facă. 

Pe drumuri desfundate, pe ploi torențiale de toamnă târzie, 
care nu mai aveau sfârşit, se porni exodul populaţiei spre Moldova. 
Atunci s-a scris tragedia neamului cu lacrămi şi sânge. Pe şoselele 
înnăclăiate de noroi, se scurgeau şiruri nesfârşite de chesoane, 
furgoane, călărime, pedestrime, amestecate cu care şi căruțe trase de 
cai, de boi sau de oameni pomiţi de la vetre cu căţel.şi purcel. Mame 
cu prunci în brațe şi cu alții după ele înotau desculțe sau cu 
încălțămintea ferfeniţită prin nămolul uliței frământat de care şi 


' Constantin Kirițescu (1876-1965), zoolog. A publicat şi Istoria războiului pentru 
întregirea României, vol.I-Il, 1922, 1924. 

pietoni. Asprimea vremii însă a fost neândurătoare. Nu peste mult s- 
au văzut mame îngropându-şi odorul rebegit de frig, răpus de foame 
şi oboseală, în țărâna șanțului de pe marginea şoselei. Tineretul mai 
vârstnic, cu corp mai vânjos, mai rezistent, a întins-o la drum cu paşi 
grăbiţi spre Moldova. 

Norocul populației civile, pornită de acasă în voia soartei, a 
fost că armata inamică a înaintat foarte repede pe povâmișurile 
Carpaţilor, a surprins populăția civilă în drum şi a silit-o să se 
întoarcă acasă. 

„Noi cel care trăiam la laşi nici nu bănuiam ce 'puhoi de 
oameni se vor revărsa de prin Transilvania, Oltenia, Muntenia şi 
Dobrogea asupra Moldovei. 

„Cei dintâi refugiați cu care am făcut cunoştinţă au fost cei 
porniţi de la Bucureşti, cu trenuri regulate sau speciale. 

Cel dintâi care a bătut la uşa noastră, cerându-ne 
ospitalitaiea, a fost Alexandru Lapedatu, prietin şi cumătru. îndemnai 
de el, am mers împreună la hală şi, în limita sumei de care 
dispuneam, ne-am aprovizionat cu toi ce puteam găsi: ouă, brânză, 
fasole, făină de grâu şi de popuşoi, zarzavaturi etc., precum şi ceva 
băcănie: griş, orez, conserve etc. Am fost bine inspirat când i-am 
ascultat sfatul, căci, în curând, articolele de hrană au fost absorbite de 
sutele şi miile de refugiaţi care soseau în număr tot mai mare. 

De la o vreme, casele noastre particulare, în special ale 
noastre,: ale ardelenilor dceveniră adevărate hoteluri sau case de 
refugiu. Zi de zi se prezenta cineva la noi, cu următoarea introducere: 
“Este Dl Sporea acasă? Eu sunt fostul lui profesor de la Braşov...”. 
(Cazul lui Neculai Bogdan cu soţia, viitorul director al liceului: 
“Regina Maria” din Cluj, Dr. lon Bunea, fostul meu profesor, viitorul 
director al liceului “Gh. Lazăr” din Sibiu; N. Vătăşan,. devenit 
conducătorul coloniei de la conacul prințesei Olga Sturza din 
Păuşeşti, mort de tifos exantematic, Cornel Comanescu cu nepoata, - 
inspector la C.F.R., feciorul popii din Codlea; I.Marinescu, învățător 
din Porumbacul de şus, cu doi copii; fraţii Cernea din Zârneşti; lancu 
Meţianu şi N.Crăciun din Zărneşti etc. etc.) Deşi aveam o casă destul 
de încăpătoare, musafirii erau atât de numeroşi încât, afară de odăi. 
tot-ceardacul era prefăcut într-un dormitor de nu puteai circula, deşi 
nopţile erau destul de friguroase. 

Dintre cei amintiți mai sus, mulți erau numai în tranzit. Al. 
Lapedatu, |. Meţianu şi fraţii Cerna însă au fost găzduiţi la noi cu 

casă şi masă, până la renumitul Consiliu de coroană, în care se 
hotărâse triunghiul morții şi plecarea ardelenilor în Rusia. 

Cât au stat la noi, Meţianu şi Lapedatu luau aproape zilnic 
parte la consfătuirile ardelenilor refugiaţi. De vreo câteva ori, s-au 
întrunit şi la noi acasă. Mulți dintre ei erau adăpostiți prin locuinţe 
strâmte şi neigienice, alții veneau la oraş cu trenul de prin comunele 
înconjurătoare, încât cu toată bunăvoința, nu-şi puteau păstra 
curăţenia corporală ireproşabil. Astfel, după şedinţele ţinute la noi, - 
Elena trăgea cu măturicea păduchii de pe scaune şi îi arunca în foc. 
Nu-i mirare deci că unii dintre ei au căpătat tifos exantematic. 

Într-una din serile ploioase şi posomorâte, pe când eu nu 
eram acasă, Elena se pomeneşte cu un domn strein, plouat leoarcă, 
sosit de la gară, care se recomandă “Onisifor Ghibu', profesor”. 
Elena îl pofteşte să şadă şi să mă aştepte. 

Dar nu sunt singur. Sunt cu soţia”. 

„ Să poftească şi Dna”. 

» Dar nu-i numai soția, Ci ŞI trei Pop 

„ Să poftiţi cu toți”. 

„ Dar avem şi o doică la copilul cel mic” 

„Să poftiți cu toţii!”. 

ŞI atunci, deodată, mi s-a umplut casa ochi, încât copiii noştri : 
şi noi ai casei ne-am culcat pe jos, cedând paturile musafirilor. Dar 
partea cea mai neplăcută pentru noi şi neobrăzarea cea mai mare din 
partea Dnei Ghibu era că nu-şi vedea de copii, ci îi lăsa în seama 
noastră şi pleca în oraş pe la întruniri, deşi ştia că noi aveam oficii de 
la care nu puteam lipsi. Elena trebuia să stea şi noaptea, până după 
miezul nopții, să gătească mâncare pentru atâtea guri. lar dacă copilul 
cel mic avea deranj de stomah, în auzul nostru făcea observaţii doicii 
să nu mai mănânce mâncăruri care fac rău copilului de stomah. Cu 
alte cuvinte, să se gătească pentru doica d-lor mâncăruri speciale, 
câtă vreme noi de abia puteam încropi ce puteam ca să punem pe 
masă pentru atâtea guri. 

Apropourile noastre, că ne vine greu cu atâția musafiri, n-au 
avut răsunetul dorit până ce nu le-am spus pe față să plece, căci nu 
mai avem posibilitatea de a-i ține câtă vreme aveam copii pe care 
trebuia să-i întreţinem. Cu greu s-au hotărât, în fine, să plece la 
Paşcani, unde Dl Ghibu avea o soră. 


! Onisifor Ghibu (1883-1972), pedagog, profesor la Universitatea din Cluj, membru 
al Academiei Române. 


188 


CONSTANTIN SPOREA / MEMORII 


În schimbul acestei ospitalități, pe când erau instalați în Casa 
învăţătorilor din Cluj, Dna Ghibu nici n-a voit s-o primească în vizită pe 
nevastă-mea, deşi nu-i cerea nimica, decât îi făcea o vizită de curtoazie. 

DI Ghibu, după război, ajunsese secretar general la resortul 
instrucției, pe timpul Consiliului dirigent. Eu, fiind director al Şcolii 
Normale, i-am atras atenţia în mai multe rânduri să aranjeze 
încadrarea şi definitivarea directorilor, căci multe se pot schimba în 
decursul vremurilor şi directorii rămân aşa în vânt, neîncadrați. Mi-a 
luat în nume de rău că îi făceam asemenea teorii, câtă vreme dânsul 
se considera stabilit pe toată viața ca secretar general. Era atât de 
sigur, încât, când pe neaşteptate a fost înlocuit din secretariat, a 
căpătat un şoc nervos atât de puternic, că mai bine de un an de zile a 
fost bolnav de nervi şi în concediu de boală. Când, în 1927, am fost 
scos din directorat şi, întâlnindu-mă întâmplător cu dânsul, îi 
aminteam de greşala ce o făcuse, că nu definitivase pe directori, în 
loc să-şi recunoască greşala, începu cu vocea ridicată să-mi facă chiar 
el teoria nerecunoştinței. Indignarea mi-a fost aşa de mare încât i-am 
întors spatele şi am plecat, lăsându-l să se sporojească la lună. 

I.Meţianu, deşi o luase şi pe.Sora mea Valeria în refugiu, o 
părăsise în drum la Râmnic, împreună cu soția lui Cerna, Erica, şi 
venise singur la Iaşi. Lapedatu, Mețianu şi Cerna erau foarte dificili 
la mâncare, toți trei trăiau cu dietă şi nu mâncau decât pâine prăjită. 
Mircea. Când venea de la şcoală, în loc să poată să se joace şi el cu 
ceilalți copii, trebuia să treacă la prăjit pâine. Această ocupație îl 
enerva atât de mult, fără însă să murmure, încât, într-o dimineaţă, 
vine foarte vesel la noi şi ne spune: „„Azi-noapte am visai că nu 
trebuie să mai prăjesc pâine” - şi sărea într-un picior de bucurie. Din 
păcate, visul lui se realiză cu mult mai târziu. 

Cu toate că oaspeţii noştri aveau legături destul de bune - 
deci puteau şi ei din când în când aduce câte ceva de ale gurii, cu 
toate că în casa lui Zorn, alături de noi, se mutaseră fraţii Mircea, 
proprietarii Carului cu Bere, restaurantului Gării de Nord şi ai 
renumitei bodegi de pe Bulevardul Academiei din Bucureşti, şi, ca 
buni cunoscuți, ne putuserăm aproviziona şi de la ei, cu toate că în 
zilele de tăiere ne perindeam cu toţii de seara până dimineaţă, făcând 
coadă la măcelărie, totuşi proviziile ne erau pe terminate. 

Am fost deci nevoiţi, cu ceva înainte de renumitul Consiliu 
de coroană, să punem în vedere chiriaşilor să se mute, deoarece 
suntem ameninţati să ne moară copiii de foame. Au plecat, dar peste 

două zile Lapedatu s-a întors şi ne-a rugat cu lacrămi în ochi să-l 
reprimim, Căci a încercat într-alte părţi, chiar şi la popota ofițerilor, 
dar organismul lui bolnăvicios nu poate rezista, ci e supus pieirii dacă 
nu-l reprimim. L-am primit. Puțin timp după aceea, a fost însărcinat 
de guvern să însoțească tezaurul nostru la Moscova şi a plecat. 

Pe vremea aceea, dintre toate alimentele, cel mai greu de 
procurat era pâinea. În comerț liber nu se găsea nici pâine, nici făină. 
La brutari făceai adeseori coadă zadarnic. Imi amintesc Crăciunul lui 
1917. Făcuserâm de cu seara coadă cu rândul eu, Mircea şi 
servitoarea (Lenţa). A doua zi pe la 8, ziua întâia de Crăciun, când 
mai erau încă trei înaintea mea, brutarul trase obloanele, 
amenințându-ne că s-a terminat pâinea. Am făcut deci ziua întâia de 
Crăciun fără pâine, fără mămăligă. Când aveai norocul să ajungi la 
pâine, era aşa de rea, încât abia o puteai mânca. Miezul era negru, 
cleios şi se întindea când o rupeai. Dar chiar aşa cum era, trebuia s-o 
ţii sub cheie, dacă voiai s-o ai la amiază, altfel ţi-o mâncau copiii (sau 
nepoata lui Comanescu, care consuma o jumătate de mămăligă la o 
singură mâncare). 

Pe lângă greutățile familiei, eu personal aveam obligații şi 
față de alte familii. Fram prieten cu Tr. Bratu, care avea soţie! 
germană, berlineză!. EI fusese dus pe front şi soția rămasă singură cu 
trei copii mici ŞI fără vreun sprijin din partea cuiva. Când cumpăram 
ceva pentru noi, mă simțeam dator să le dau şi lor. 

Într-o zi, mergând de la Copou î în sus, întâlnesc nişte țărani 
care aduceau spre vânzare două sănii cu lemne şi doi porci. Le 
cumpăr şi dau o sanie ŞI un porc familiei Bratu, iar pentru noi o sanie 
ŞI un porc. 

În intervalul acela, am avut mult ajutor de la Marin, un: 
refugiat oltean, pe care l-am angajat de la biroul refugiaților. Acesta, 
fiind tânăr, sprinten şi plin de inițiativă, se ducea dimineaţa adeseori 
până departe, dincolo de bariera oraşului, cumpăra orice întâlnea - 
ouă, brânză, lapte etc. Nu se întorcea niciodată cu mâna goală. 

Vreo două care de lemne ne-a adus şi N. Crăciun, 
zărneşteanul care venise la Iaşi cu cai şi căruță.” 

Înspre primăvară s-au instalat la noi doi ardeleni, oameni 
foarte întreprinzători. Plecau adeseori de lunea şi abia se întorceau de 
prin Basarabia către sfârşitul săptămânii, aducând-cu sine miei sau 


! Gertrud Bratu. 

caş, urdă, spre vânzare. Atunci cumpăram şi noi câte ceva. Din lipsă 
de fonduri însă, de multe ori abia puteam cumpăra un cap, două de 
miel. Caş şi urdă am cumpărat şi prin Dna Gatoschi, a: cărei copii îi 
meditam. Pe unul dintre ardelenii negustor: îl chema Panga (de 19 
ani). Celuilalt i-am uitat numele. Erau din comuna Racoviţa. 

Tot înspre primăvară a venii la noi părintele Jurca, numit 
ulterior preot în comuna Hermeziu, locul de naştere al familiei 
Negruzzi. În decursul verii l-am vizitat acasă pe părintele Jurca. 


“Opera de asistență Regina Maria” 

Intrând România în război mai ales contra puterilor centrale, 
pentru dezrobirea Ardealului, eu, ca ardelean, simţeam imboldul 
interior să merg şi eu la război, să-mi fac datoria față de patrie şi faţă 
de frații mei ardeleni, care au fost aruncaţi de pe un front pe altul în 
locurile cele mai primejdioase şi unde se cerea cea mai desăvârşită 
vitejie, unde au pierit cu miile. 

M-am dus şi eu de m-am ânunţat ca să fiu încorporat, instruit 
şi trimis pe front. Dar nu m-au încorporat, ci m-au repartizat mai întâi 
la cercetăşie, ca înstructor, sub comanda conducătorului de legiune 
loan Praja. Cercetaşii erau împărțiți în echipe. Unii primeau şi 
conduceau refugiații pe la tăminuri, alții îmbarcau soldaţi: răniţi în 
tramvaie şi, de la staţia cea mai apropiată de spital, îi duceau de 
subțiori sau îi cărau cu brancardele până în spital. Alții dedeau ajutor 
medicilor, ca infirmicri. Alţii erau de serviciu la bucătărie sau făceau 
servicii la cancelarie, pregătind fişele şi statistica răniților. 


27.X1.1947 | 

Aşa cum s-au purtat cercetaşii în acel timp merită toată lauda. 
Şi nu numai la laşi, dar cercetaşii din întreaga țară au avut aceleaşi 
purtări frumoase, fiind uneori admirabile călăuze pentru armată sau 
având spirit de iniţiativă de o utilitate practică neândoielnică (Un 
cercetaş, din iniţiativă proprie, a pornit şi condus din gara Buzău spre 
Moldova un tren întreg încărcat cu încălţăminte - bocanci soldățeşti.) 

Probabil că n-am fost trimis pe front, fiindcă se luase 
dispoziția de a cruța pe intelectuali de a fi trimişi pe front. Asttel s-a 
făcut intervenție ca Petre Mihăileanu', prolesor universitar de latină, 
să fie rechemat de pe front şi lăsat la vatră. Nenorocul lui a fost că se 





! Petre Mihăileanu ( ?-1917). protesor la Universitatea « Al.I. Cuza » din laşi. 

afla în trenul care a deraiat lângă laşi, la Ciurea, care deraiere a 
provocat moartea câtorva mii de persoane, majoritatea militari. 

De la cercetăşie, am fost trecut la cenzură. În această calitate, 
am descoperit că în mansarda oficiului poştal locuia un neamț cu 
familia. Am cerut evacuarea lui, dar n-am fost ascultat, probabil 
fiindcă director general al poştei era colonelul Verzea, cel care a fost 
condamnat pentru spionaj şi trădare. Dar nici eu n-am mai făcut mulți 
pureci pe la cenzură. Am absolvit de la acest serviciu. 

Intre timp, puvoiul refugiaților sosiți de prin Ardeal, Oltenia, 
Muntenia şi Dobrogea se înpgroşa din ce în ce mai mult. Străzile 
oraşului, ziua, erau înțesate de refugiați de toate vârstele - bătrâni, 
bărbați, tineri, femei, fete, copii se îmbulzeau în neştire în sus şi jos; 
iar noaptea, toate hotelurile, hanurile, cârciumile, bodegile şi casele 
particulare erau transformate în dormitoare. Erau cu toții trântiţi pe 
jos, într-o promiscuitate îngrijorătoare. Articole alimentare nu se mai 
găseau nici cu bani, nici fără bani, dar bieţii călători, pribegi, desculți, 
dezbrăcaţi şi nemâncaţi aşteptau să le vină salvarea de undeva. 

S-a sesizat guvemul, s-a sesizat M.S. Regina Maria de această 
situație deplorabilă. S-a convocat de urgență un consiliu de miniştri, la 
care a participat şi Repina Maria. Miniştrii de resort au pus mijloacele 
materiale la dispoziție (cel de finanțe, parale, cel de domenii, lemne din 
pădurile statului, cel de război ceva alimente de la subzistența armatei şi 
haine reformate de la armată, precum şi mijloace de transport şi 
locomoțiune, cel de instrucţie, localuri de şcoală şi personal didactic la 
dispoziție.) S-a făcut apel la toate instituțiile financiare şi bancare din țară, 
care au răspuns cu sume împresionant de mari (Banca Naţională, Banca 
Românească, Crizoveloni, Banca Marmorosch, Banca Bercoviţ, Banca de 
Credit, Banca de Scont etc. etc.). S-a format un comitet de conducere 
compus din miniştri şi şefi de instituții sub preşedinţia M.S. Regina Mania; 
iar acestui serviciu de ajutorare a refugiaților i s-a dat numele de ““Opera de 
asistență Regina Mana”. 

S-a format şi un comitet de acțiune, compus din prințesa Olga: 
Sturza, Maria M. Balş, inspector Salomon Haliţa. Aceştia aveau ca 
ajutoare pe Dra Păun, DI Popa, contabil, Elena Vasilescu (cumnata 
mea), Constantin Sporea, locotenent Clinceanu, Anghel Ivanovici, 
Stelian Caracudovici, lon Sârbu, renumitul actor de mai târziu, şi alții. 


! Jon Sârbu (1887-?), actor, proiesor la Academia de muzică din Cluj. 

Prima operă întreprinsă de noi a fost următoarea. lu şi cu 
inspectorul Haliţa ne-am prezentat pe la bănci de am încasat sumele 
cu care se înscriseseră. Concomitent cu aceasta s-au rechiziționat 
câteva localuri. Facultatea de Medicină avea localul terminat numai 
din roşu, cu săli nepodite, fără uşi, fără ferestre. Sălilor foarte 
spaţioase li s-au pus provizoriu uşi şi ferestre şi s-au instalat în ele 
nişte role de fier de dimensiuni uriaşe. S-au pus paturi militare, câte 
optzeci în fiecare salon. Unde n-au mai ajuns paturile, s-au făcut 
priciuri comune. Câtă vreme se mai găsea câte ceva de ale mâncării 
de cumpărat şi până se mai găsea câte un locşor pentru dormit, am 
întocmit astfel serviciul de ajutorare, că, după-masă, de la ora 3, 
aranjam pe refugiați pe două rânduri, li se stabilea identitatea, apoi se 
dedea fiecăruia o sumă de bani cu care să se ajute până a doua 7i. 

Dimineaţa, la început, eram ocupați cu aranjarea căminurilor. 
Astfel, după ce am încasat sume suficiente, am pornit prin oraş, pe la 
prăvălii - Şi erau, la laşi, nenumărate prăvălii care aveau încălţăminte 
de toate mărimile şi sexele, prăvălii cu haine gata, cu paltoane, cu 
pardesie, cu lenjerie gata, cu pălării etc. etc. Întrebam cât costă toată 
marfa din prăvălie. Ne tocmeam, rupeam prețul şi o încărcam în 
camioane. În felul acesta, s-au putut ajutora foarte mulţi refugiaţi! 
nenorociţi. 

Mulţi dintre refugiaţi, mai ales tineret, erau rebeziți de frig, 
istoviți de foame, încât, când soseau la noi în birou, unde era cald, 
unii dintre ei se clătinau pe picioare şi se prăbuşeau grămadă. Au fost 
unii care, căzând, nu şi-au mai revenit, ci au sucombat. 

În sala de dormit, unde era loc pentru 80-100 de persoane, se 
culcau cu toţii unul lângă altul şi adeseori, dimineaţa, câte 10-15 erau 
adormiţi pentru vecie. Camionul se prezenta în fiecare dimineaţă de 
colecta pe cei adormiți întru Domnul şi îi ducea să fie îngropaţi într-o 
groapă comună, fără sicriu, ci se turna var peste ei. 

O chestie cu mult mai gingaşe era cu femeile şi mai ales cu 
fetele refugiate. Spre a le feri de corupție şi pieire, Dna Balş a cerut şi 
obținut localul Muzeului de ştiinţe naturale din str. I.C. Brătianu, de 
la Sf. Spiridon mai înspre Târgul Cucului, pe mâna dreaptă. Acolo, s- 


camerelor a fost instalat căminul pentru femei mai tinere şi, n mai ales, 
fete. Pentru ca acestea să nu apuce pe cărări greşite din cauza lipsei 
de ocupație, Dna Balş le-a procurat maşini de cusut, andrele de 
împletit, lână şi bumbac, precum şi pânză pentru croit. 

A cerut mai departe hainele militare scoase la reformă, din 
care a pus să se confecționeze haine pentru copiii refugiați. Deoarece 
multe dintre refugiate erau găzduite prin oraş, mai ales pe la periferie, 
Dna Balş şi cumnată-mea le-a cercetat pe fiecare acasă, spre a-şi da 
seama de ce articole aveau mai multă nevoie. Celor sănătoase le-a 
procurat de lucru sau le-a plasat în serviciu. Pentru lăuze, aveau la 
dânsele pachete cu de-ale mâncării sau trusoul de copil nou-născut. 

Primirea refugiaților la Facultatea de Medicină era numai 
provizorie, până ce li se făcea baie, erau tunșşi şi bărbieriţi, erau 
îmbrăcați şi încălțați, apoi trimişi la una dintre coloniile atunci 
înființate, cum au fost cea de la Păuşeşti, din conacul prințesei Olga 
Sturza, la Miroslava, la Ungheni etc. Acolo tinerii erau puşi să 
exercite o meserie sau să facă grădinărie, cum era cea de la Ungheni. 
Dintre toate, pe cea de la Ungheni am vizitat-o şi eu în decursul verii. 
Era pusă sub conducerea lui Mugur. Vizita noastră (a mea şi a lui 
Haliţa) a fost anunţată mai dinainte; iar Mugur a pregătit primirea. 
Între altele, a ținut să ne ducă şi în odaia lui de lucru, unde avea 
foarte multe cărți. Dar, din fanfaronadă, avea cărți deschise la 
anumite pagini, nenumărate pe masa de lucru, altele pe scaune, altele 
pe canapea sau pe etajeră, aşa cum obişnuiesc să lucreze savanții. Din 
curiozitate, am examinat mai atent cărțile deschise şi am constatat cu 
uimire că nu aveau legătură una cu alta, că erau din domenii cu totul 
opuse sau contrarii. Am dedus de aici că le deschisese numai ca să 
facă impresie, să ne uimească pe noi cu savantlâcul lui. Tinerii din 
colonie erau aproape toți bucureşteni. Unii dintre ei fuseseră filfisoni 
şi băieţi de bani gata, cu epiderma subțire, pgingaşi la mâncare, 
sensibili la razele solare. Ajunşi aici însă s-au deprins cu căldura şi 
frigul, cu mâncarea de la cazan, cu sapa şi lopata, cu scăldatul în Prut. 
In urma atâtor exerciţii, deveniră nişte tineri foarte rezistenți, cu 
bătătuni în palme şi la picioare, ultrăbronzați de razele soarelui şi 
foarte rezistenți. 

Multora dintre refugiați li se distribuiau săptămânal 
alimentele necesare. Pentru cei necăsătoriți, pentru bătrâni şi pentru 
funcționari s-au înființat cantine (cantina din Str. Cuza, în casele 
Cristache Zănescu, aproape vis-ă-vis de spitalul ““Maternitatea”). 

Fiindcă pe mulți nu-i mai încăpea orașul, s-a destinat în 
Tătăraşi un loc viran spațios, pe care s-au clădit case pentru refugiați 
ŞI Căruia i s-a dat numele de Cartierul “Regele Ferdinand”. 

Deoarece “Opera de asistență Regina Maria” avea să 

cuprindă ajutorarea refugiaților de pe întreg cuprinsul țării, eu am fost 

delegat să vizitez celelalte orașe din Moldova să văd cum sunt 
organizați şi, acolo unde asistenţa refugiaților nu-i organizată, să o 
organizez. Astlel am vizitat oraşele Botoşani, Dorohoi, Paşcani, 
Vaslui, Bârlad, Bacău, Huşi. 


„.28.X1L.1947. 

Cu această ocazie, am întâlnit multe inițiative particulare 
demne de toată lauda în ce priveşte ajutorarea refugiaților. 

Când armata română, respinsă de superioritatea numerică şi a 
armamentului, a [osti nevoită să se retragă până la granițele Moldovii 
pe Siret şi Milcov, toată Moldova era înțesată de populaţie civilă 
refugiată şi de unități ale armatei în refacere, iar satele şi oraşele erau 
neîncăpătoare să poată cuprinde atâta putere de om. Iarna era grea şi 
aspră şi zăpada atât de mare, încât pietonii nu puteau să se vadă de pe 
un trotuar pe celălalt. Dar oamenii nu puteau să rămână în drum sau 
în corturi. "Trebuia să se aciueze în vreun adăpost omenesc. Astfel, se 
îngrămădiră în câte o odaie atât de mulți, încât nu puteau să se culce 
pe Jos, ci dormeau de-a-n picioarele, răzimaţi unul de altul. Din cauza 
acestei îngrămădiri de lume, din cauza lipsei de schimburi, din cauza 
mizeriei fiziologice, a izbucnit deodată tifosul exantematic, care a 
făcut în scurtă vreme atâtea victime, câte seceraseră luptele pe lront. 
Cele mai mari ravagii au fost făcute în rândurile tineretului şi mai 
ales aceluia care îşi părăsise căminul părintesc şi se refugiase în 
Moldova. Au fost răpuşi în special aceia dintre refugiații tineri care 
avuseseră nenorocul să [ie repartizaţi la comandamentul rusesc aliat, 
care îi utiliză la săparea tranşeelor, prin ploaie, apoi prin zăpadă şi 
per, mai mult dezbrăcaţi şi desculți decât echipați pentru asemenca 
îndeletniciri. 

„Spitale speciale pentru exantematici nu erau. Medicii 
existenţi nu aveau nici experienţa, nici imunitatea necesară. Astiel, 
sosiți la uşa saloanelor exantematicilor, prescriau medicamentele şi 
luau dispoziţii de la distanță, fără să aibă curajul a examina pacienții 
mai amănunţit. Nu erau nici medicamente, nici injecții preventive 
reclamate de situație. Astfel, mureau bieții pacienţi cu nemiluita. fără 
să le poată veni cineva într-ajutor. Ba, totuşi, era o fiinţă la laşi care 
înfrunta boala şi cerceta de aproape pe fiecare bolnav. Aceasta era 
Dna Maria Balş, care în fiecare dimineaţă, renunțând la cafeaua sa 
proprie cu lapte, uneori Chiar şi la a copiilor ei, o punea în sticlă şi 
venea cu ea în saloanele bolnavilor, îi cerceta, le punea termomeuul, 
îi mângâia, le dedea o ceaşcă de cafea caldă şi trecea mai departe, 

Din punctul acesta de vedere, consider pe Dna Balş ca pe o sfântă, 
căci tot ea a înfruntat noroaiele mahalalei, să ducă lăuzelor şi 
bolnavelor cele necesare. Tot ea a organizat căminul şi atelierul 
fetelor refugiate. Ea a cutreierat cu camionul pe la unitățile militare 
din dosul frontului, pentru a colecta uniforme şi bocanci degradați, 
pentru a le transforma pentru copiii refugiați. Dânsa a intervenit să se 
dea lână pentru împletitul ciorapilor şi mănuşilor soldăţeşti. Dânsa, în 
fine, a bătut la uşile aliaților, de unde a obținut alimente pentru 
înzestrarea  căminelor. Nu mai amintesc că această femeie 
extraordinară conducea, înainte şi după război, sanatoriul C.T.C. de 
la Tichirghiol. În cele din urmă, soarta vitregă i-a răpit vederea. Dar, 
chiar şi aşa, oarbă, nu înceta de a se înteresa de soarta celor 
nenorociți. | 

Meritul acestei doamne distinse este cu atât mai mare, cu cât 
ea făcea parte din aşa-zisa clasă boierească (cumnata lui Ionel 
Brătianu), pe care noi burghezii o consideram ca o clasă egoistă 
foarte comodă, prea puțin aplecată să facă sacrificii sau să aducă 
servicii de natură socială. | 

Aceleaşi cuvinte de laudă ar merita şi dna prințesă Olga 
Sturza, numai cât ea este ceva mai rigidă decât dna Balş. Dacă dna 
Balş îşi sacrifica timpul şi însăşi sănătatea şi viața, prințesa Olga 
Sturza a pus la dispoziția societăţii moşiile şi averile ei boiereşti. Ea 
avea pe la moşii destule conace pe care să le pună la dispoziţie, pe 
când Dna Balş a făcut chiar din casa sa proprie, str. Buzești rir. 100 
din Bucureşti, un adevărat cămin al celor necăjiţi. | 

Fără îndoială că cea dintâi dintre femei care merită toată 
lauda şi toată admiraţia noastră este M.S. Regina Maria, care a avut 
cuvânt hotărâtor în Consiliul de coroană, când s-a luat hotărârea 
intrării în război alături de puterile aliate, care şi-a părăsit copilul 
mort de curând, pe principele Mircea, pentru ca să urmeze glasul 
destinului poporului românesc, care a fost în tot decursul războiului 
animatoare şi încurajatoarea sufletelor îndoielnice, care a condus 
destinele țării alături de marele rege Ferdinand |. 

Ea este cea care, în Consiliul de coroană ținut la laşi în 
palatul Cuza din Str. Lăpuşneanu, în săptămâna patimilor, a spus 
cuvântul hotărâtor, că familia regală va rămâne în triunghiul morţii 
alături de armata țării. Atunci am văzut-o în adevărata ei aureolă şi 
splendoare. Se hotărâse anume ca, în ziua aceea, să se împartă 
ofrande de Paşti săracilor şi refugiaților. Deoarece era lume multă, se 
alese ca loc de distribuire curtea bisericii Bărboi. Regina întârziase la 

Consiliul de coroană. Când a sosit, avea încă ochii scăldați în 
lacrămi. La apariția Ei, mulțimea adunată s-a prosternat la pământ ca 
în faţa unei sfinte. Fiecare se apropia în genunchi să-l sărute poala 
hainii. În mijlocul săracilor, faţa i se însenina şi, cu fata zâmbitoare, 
împărțea cozonac şi ouă roşii, pe când sufletul Ei era zguduit de cele 
mai putemice emoții. 

Câtă deosebire, doamne, între aceste fapte de înaltă 
moralilate şi degradarea morală şi abjectă ce se petrecea în acelaşi 
timp la Coţofeneşti!! 


29.XI.1947 

Un locuitor teşan refugiat în locuinţa noastră 

Războiul dura din 1914. Înspre răsărit, puterea armată 
rusească era singura care trebuia să țină piept armatei puterilor 
centrale. Frontul, în decursul timpului, se schimba ca o suveică. 
Astăzi câştigau centralii, pentru ca mâine să piardă tot ce câştigaseră. 
Numai biata Bucovină ne-ar. putea spune de câte ori tâvălucui 
nemțesc sau muscălesc a trecut peste ogoarele pământului ei. Numai 
apele lacurilor Mazuriene ne-ar putea istorisi câte suflete de eroi au 
înghiţit în valurile sale. 

Nu e deci de mirare că în rândurile armatei ruseşti începuse 
să se furișeze deznădejdea, pe când noi abia intraserăm în luptă 
(1916-1917), 

Întrucât noi eram aliați cu ruşii, o parte din armata lor trebuia 
să treacă în România, ca, alături de armata noastră, să țină piepl 
armatelor năvălitoare. Unul dintre drumurile de uttrare în ţară era prin 
pasul Ungheni-laşi şi, de acolo, se ramilicau în diferite direcţii spre 
front. 

Trecând cei mai mulți prin laşi, am avut ocazia să-i văd şi să- 
i cunosc. Încolonaţi pe patru rânduri, înaintau în marş domol; 
intonând un cântec monoton. Când se termina cântecul, superiorul 
dedea comanda şi tonul: „raz, dva...” şi cântecul începea da capo. 
Erau înalţi, zdraveni, bine făcuţi, majoritatea blonzi, cu ochi albaşiri 
sau verzi, cu ciubote mari de iuft, cu mantale sure până în pământ. cu 
căciuli miţoase în cap. Cu puşca la umăr, la care era aplicată o 
baionetă lungă de tot şi ascuțită. De obicei nu aveau ranită. Nici 
subzistență n-am văzut trecând în urma trupei. 

Cei care au fost cantonaţi în oraş şi-au ales localurile cele 
mai bune: Liceul Internat, Școala Nomnală de fete, Gimnaziul “Ştefan 
cel Mare” (aici funcţiona o brutărie de campanis). Unde se instalau, 

îndepărtau din încăperi tot ce le era incomod. Astfel, cei instalați la 
Şcoala Normală de fete au evacuat muzeul de ştiinţe naturale şi 
laboratoarele, aruncând de la etaj, pe fereastră, în ogradă, păsări sau 
animale împăiate, piese scumpe de laborator etc. Deoarece era criză 
de lemne, cei care fuseseră cantonați în atenansele caselor noastre, 
după ce mi-au consumat lemnele pe care le aveam în magazia 
alăturată, făcând nişte focuri de puteai frige un bou, au început să 
aducă de la Liceul Internat bănci solide de stejar sau fag fiert, le 
sfărâmau cu toporul şi le puneau pe foc. 

Deoarece s-a constatat că sunt mari amatori şi consumatori 
de băuturi alcoolice, în timpul trecerii lor prin oraş, s-a dat ordin să 
fie închise toate localurile cu băuturi alcoolice. Această măsură n-a 
dat rezultatele aşteptate. De aceea s-a dat ordin să se denatureze şi să 
se verse toate băuturile alcoolice. În Medean, de la hanul “La rai” 
“La botul calului” ş.a. au început să curgă la vale, pârâu de lichid, 
amestecătură de rachiuri cu vin şi ţuică. Coloana trecea pe stradă. 
Soldaţii au băgat de samă că pe rigolă curge băutură alcoolică; dar n- 
aveau voie să părăsească rândul sau să rămână în urmă. Dar au găsit 
leacul. Ca din întâmplare scăpau în şanţ mănuşa, batista sau căciula 
mițoasă. Le ridicau în fugă şi începeau să le sugă. De la farmacia lui 
Justin Adace, din Medean, s-a cumpărat toată apa de colonie, care a 
fost savurată ca cea mai delicioasă băutură. 

Pe atunci, trăia în Tătăraşi un profesor de limba franceză, 
Abert Patrognet, care mi-era coleg la Gimnaziul “Ştefan cel Mare”. 
Dânsul avea o vie foarte mare, cu vițele cele mai selecte, pentru 
struguri de masă. Era înspre toamnă şi strugurii se copseseră. Ruşii 
cantonaţi în apropiere băgaseră de seamă că e rost de piguleală. În 
prima seară au venit unul, doi. În a doua, vreo 3-4, apoi, în serile 
următoare, tot mai mulți. Franțuzul era disperat. Deşi avea câini răi, 
nu-i putură servi la mare lucru. Soldaţii nu se sfiiră de nişte câini şi îşi 
continuară distracţia. Patrognet era desperat. Se duse în casă şi se 
întoarse cu puşca. Provocă pe soldați să iasă din vie, căci, dacă nu, va 
trage. Soldaţii poate că nu l-au înţeles, poate că n-au voit să-l înțeleagă. 
Fapt e că îşi continuară operaţia. Ca să-i sperie, Patrognet trase un foc 
pe deasupra lor. Efectul a fost uimitor şi cu totul neaşteptat. Soldaţii, în 
loc să fugă din vie, se năpustiră înspre Patrognet. Acesta, văzând că 
nu-i de şagă, o luă la goană spre casă. Sosit înăuntru, se ascunse într-un 
dulap, pe care soția îl încuie. Soldaţii îl căutară pretutindeni şi nemeriră 
în pivniță. Dând acolo peste butoaie cu vinuri de diferite soiuri, 
începură să-l guste, să uite pe cel urmărit şi să încerce din toate cât 

putu fiecare. Până ce, în cele din urmă, se făcură turtă. În acest timp, 
Patrognet îşi dădu sama de pericol, îşi luă cu sine strictul necesar şi se 
îndreaptă spre oraş, neştiind unde va poposi. Pe drum, îşi aduse aminte 
de noi, care locuiam tocmai în partea opusă a oraşului. Soldații, după 
ce s-au dezmeticit, l-au căutat din nou pe Patrognet şi îl căutau zi de zi, 
în speranţa că, totuşi, Patrognet se va reîntoarce acasă, ca să-l poată 
altoi. De acasă, lui Patrognet i se aducea zilnic mâncare şi ce-i mai 
trebuia: tutun, băuturică etc., căci obişnuia la fiecare masă să bea la 
început două pahare de rachiu tare, iar în decursul mesii, până la un 
litru de vin vechi. Din via lui, în toamna aceea, nu s-a ales nimic şi 
Petrognct nu s-a mai putut întoarce acasă până ce, prin intervenţii 
diplomatice, unitatea a fost mutată din Iași. Așa s-a făcut că, în timpul 
războiului, pe lângă mulţi alţii, am găzduit şi un refugiat din Iaşi. 


4 
29.X1.1947 
"Victor Eftimiu! fluierat la teatrul din laşi 

Memoria nu mă ajută să precizez dacă evenimentul pe care-l 
istorisesc mai la vaie a fost înainte sau după terminarea războiului 
intâi mondial. 

Faptul este următorul. Salomon Haliţa, mutat de la Galaţi la 
laşi, la catedra de pedagogie de la Seminarul Veniamin, îndată după 
transferare, fusese numit inspector general al învățământului primar, 
iar eu, numit suplinitor al catedrei sale. Nu mă ocupasem până atunci! 
niciodată cu studiile pedagogice, decât când m-am pregătit pentru 
examenul de capacitate. Începând să predau, am simţit o plăcere aşa 
de mare în studierea atâtor probleme de pedagogie şi psihologie, încât 
puneam tot zelul în studierea acestora. S-a şi cunoscut în şcoală 
această predilecție a mea. Orele miele erau mult aşteptate şi mult 
apreciate de seminarişti. Aceasta am putut-o constata la explicații, 
când în clasă era o tăcere mormântală, în care se auzea doar scârțâitul 
peniței sau creionului la aceia care luau note după explicații şi 
respiraţia înteţită a întregului auditoriu. De la o vreme, am băgat de 
samă că clasele mele erau mai populate decât obişnuit. Cercetând, am 
aflat că unii elevi trăgeau chiulul la alte obiecte şi se furişau în clasele 
unde aveam eu oră. Orele la care absentau erau ale părintelui 
Stupeanu, cu muzica bisericească, ale părintelui Bobulescu, ale lui 
Moianu, de lucru manual, ale lui Agricola Cardaş, la economie, 





! Victor Eftimiu (1889-1972), scriitor. 
2 Agricola Cardaş (1883-1955). agronom, profesor universitar la laşi. 

Jenică Popovici, de română etc. Se înțelege că m-au rugat foarte 
stăruitor să nu-i reclam la cancelarie pentru această transgresiune. 
Am consimțit şi m-am făcut complice cu ei. 

Era grozav de antrenant şi interesant, în special la sfârşitul 
capitolelor mari sau când pregăteam materialul în vederea tezelor. 
Atunci se discuta liber materialul parcurs, scoțându-se în relief: ideile 
principale. Se întreceau elevii care mai de care să-şi spună părerea. 
Era singura ocazie şi singurele ore unde era libertate deplină pentru 
exprimarea gândurilor şi simţirilor. 

Ne găseam la un seminar teologic, unde toate cunoştinţele se 
comunicau dogmatic, după principiul teologic „Crede şi nu cerceta”. 
Dar aceşti elevi seminarişti erau recrutați din mediul sănătos de la 
țară şi selecționați din sute şi mii de concurenți, prin severe examene 
de alegere, unde bilețelele de recomandare şi intervenționismul n- 
aveau loc. Cine era să-şi pună obrazul pentru copilul lui „badea 
Gheorghe” din satul Horleşti, compus din 20 de case şi 10 bordeie? 
Erau deci inteligenţe superioare, marfă garantată. Ei bine, aceşti copii 
sănătoşi la trup şi la minte parcurgeau adeseori tot seminarul, fără să 
aibă cel puțin o singură dată ocazia să spună şi ei ce gândesc, să-şi 
spună şi ei părerea; preceptele teologice nu permiteau asemenea 
evaziuni. Dar în sufletul lor clocotea dorința de a-şi destăinui cuiva şi 
ei gândurile ce le frământă mintea. Tocmai această îngrădire a 
sufletului a produs în sufletele celor mai mulți scepticismul şi dorul 
de evaziune. Nu e mirare deci că mulți dintre absolvenții 


30.X[I.1947 

noştri, după absolvirea seminariilor, îmbrățişează cariere cu 
totul opuse teologiei, sau, dacă sunt nevoiţi să se hirotonisească, 
ajung, preoți fără să fie pătrunşi de focul sacru al carierei îmbrăţişate. 

Jată de ce orele mele erau cele mai frecventate. Puteau şi ei, 
cel puțin la aceste ore, să-şi exprime liber gândurile. 

| Dar dintre toate, orele de practică pedagogică erau cele mai 
interesante şi cc!e mai plăcute, căci acolo se cântăreau în discuţie 
liberă nu numai cunoştinţele ca atare, nu numai metoda de predare, 
dar se aprecia şi omul, încât după o serie de lecţii, fiecare practicant 
ştia precis câte carate valorează. 

De aceea cred că frecvenţa la aceste ore era sută în sută, deşi 
seminarul nu avea şcoală de aplicație, ci se făcea practica la şcoala 
primară “Trei Jerarhi”, de lângă Mitropolie; seminariştii, deci, puteau 
în tot momentul să se sustragă de la ore, mai ales că eu nu puteam fi 

decât într-o singură clasă, iar ore de practică se făceau uneori în toate 
patru clasele primare, sub supravegherea institutorilor. Partea cea mai 
interesantă era ora de critică, atât din punct de vedere ştiinţific, cât şi 
al metode: de predare şi, mai ales, critica adusă practicantului. 

Îi inițiasem bine în aflarea' materialului de predat, utilizând, 
pe lângă manualul de şeoală, multe alte surse de informaţii şi 
cunoştinţe. 

Le arătasem în lecţii practice de model diferite metode de 
predare asupra aceluiaşi material; d.e., la “scris-cetit”: ]. metoda 
cuvintelor normale, metoda lego-grală, metoda scriptolegă, metoda 
ideo-vizuală, metoda Montesori etc. | 

Făcusem cu ei porirete psihologice ale elevilor din şcoala 
primară. 

Le-am dat libertatea să critice chiar şi lecţiile mele de model, 
pe care le pregătisem chiar în prezenţa şi, uneori, cu ajutorul lor. O: 
făceam ca să poată ei pătrunde chiar în laboratorul de pregătire a 
lecţiilor. | 

_ Când le-am dat apoi drumul la critică, au fost momente care 
cu greu se pot uita. 

lată unul dintr-o sută. 

Un seminarist preda legenda “Mama lui Ștefan cel Mare” de 
Bolintineanu. Pe când preda, ușa se deschise şi apar în clasă 
inspectorii Lupu Antonescu şi Salomon Haliţa şi, fără să zică o 
vorbă, se aşază într-o bancă și asistă la lecție. După lecţie, se face 
critica şi ei asistă mai departe. La sfârşitul criticei, ca să scot oarecum 
ideea morală din poezie, mă împinge păcatul şi pun întrebarea: 
„Mama lui Ştefan a fost o mamă bună sau o mamă rea?”. 

Mă aşteptam să mi se răspundă că a fost o mamă bună, 
pătrunsă de sentimentul patriotic, care a îndemnat pe fiul său să lupte 
mai departe, până ce va scăpa ţara de duşmani. 

"În locul acestui răspuns, clasa s-a împărțit în două tabere. Unii 
susțineau că a fost o mamă bună, alții că a fost o mamă rea. Argumentele 
cestora din urmă erau următoarele. O mamă bună nu putea să-şi lase 
copilul în ploaie şi vânt, cu rănile sângerânde. Ce fel de inimă împietrită 
O fi avut, ca să-l alunge de la poartă ca pe un cerşitor indezirabil? Dacă 
şi-a iubit copilul, de ce nu l-a lăsat să intre să-i oblojască rănile, apoi să-l 
trimită iar la luptă? Poate o mamă, oricât de mare patriotă ar Îi, să se 
mulțămească numa! să aştearnă flori pe mormântul copilului ei mori 
pentru patrie? Desigur, n-a fost o mamă bună. 

Eu eram cu totul perplex, căci urma să trag eu concluzia şi să 
conciliez cele două păreri. Inspectorii, văzând situația, îşi iau ziua 
bună şi pleacă. 

Nu-mi mai amintesc cum s-a terminat discuția. . 

Au trecut de atunci 12 ani de zile. Eram director al Şcoalei 
Normale din Deva. Într-o zi, vine la școală inspectoratul Lupu 
Antonescu, însoțit de inspectorul loan Bratu şi de Horea Teculescu, 
directorul liceului de băieți din Sighişoara. Nu mi-au făcut inspecție 
propriu-zisă. li preocupa vizitarea castelului de la Hunedoara. Dar în 
conversaţia pe care o avurăm în cancelarie, Lupu Antonescu deschide 
carnetul şi mă întreabă: „Acum 12 ani, D-ta erai cu seminarişti la Şcoala 
primară “Trei Ierarhi“ din Iaşi. Unul din ei tratase “Mama lui Ştefan”. La 
critică, o parte dintre seminarişti au susținut că mama lui Ștefan n-a fost 
o mamă bună. Cum s-a terminat discuția, deoarece eu şi cu Haliţa am 
plecat?”. Am rămas uimit de această memorie prodigioasă. 

Ca să împac ambele tabere, a trebuit să amintesc 
seminariştilor că poeții, tocmai fiindcă sunt poeţi şi scriu în poezie, 
au latitudinea să prezinte faptele ceva mai înflorite decât realitatea. 
Aşa şi aici. Desigur că mama lui Ștefan l-o fi lăsat să intre, i-o fi 
oblojit rănile, l-o fi sărutat la despărțire şi, îndemnată de simţul 
patriotic, încurajându-l, l-o fi trimis iar la luptă. 

Prin faptul că le-am permis elevilor să-şi expună părerile 
liber şi fără reticențe, începură să aibă atâta încredere în mine încât 
am devenit confidentul lor. Mie mi se destăinuiau când aveau vreo 
neplăcere, mie îmi comunicau gândurile şi planurile lor. Pe mine mă 
rugau să le cer de la direcțiune câte un favor, d. e. permisiunea de a 
merge la teatru sau la vreo conferință. 

Într-o zi, se anunță că vine la laşi Victor Eftimiu, cu piesa 
“Achim”. Interesându-mă mai de aproape, aflu că ar fi o piesă în care 
biserica şi preotul au un rol preponderent. Mi-am zis: e o piesă pe 
care merită s-o vadă seminariştii. Le spun şi lor despre ea şi ei mă 
roapă să cer voie să meargă şi ei. De data aceasta - nu ştiu de ce, 
rectorul Seminarului, părintele Pavel Savin, nu se prea da bătut să-i 
lase. După multe stăruințe şi după angajamentul ce îl luasem de a-i 

duce şi aduce de la teatru, părintele consimți. | 

Ajunşi la teatru, eu ocupai un loc la stal, iar ei, în picioare, 
sub lojă, la spatele stalurilor. 

Piesa, de la început, era o şarje la adresa preoților, 
considerându-i bețivi, depravaţi, leneşi, nedemni etc. Prezentând un 
preot decăzut, avea aerul să spună ca o generalizare: aşa le este tagma, 

aşa sunt toți, fără excepție. Am suportat câteva scene fără să izbucnesc. 
Dar când a ajuns cam prin actul III cu aceleaşi insulte, n-am mai putut 
tolera, am pus degetele în gură şi am tras o fluierătură de a răsunat tot 
teatrul. Deodată, a înmărmurit toată lumea în teatru şi actorii pe scenă. O 
parte din public a început să aplaude şi cerea să se continue piesa. Când 
zgomotul s-a potolit niţel şi actorii încercară să continue, deodată răsună 
teatrul de şuierături, începute de seminarişti şi continuate de o parte din 
public. Unii fluierau, alți aplaudau, alţii băteau cu picioarele. Unii 
strigau să se continue, alții “Jos Eftimiu!”. Era în tot teatrul un vacarm de 
nedescris. Spectacolul nu s-a mai putut continua. 

Un comisar de poliţie m-a pofuit la secție. Era adică, în localul 
teatrului, o încăpere destinată anume pentru reprezentantul siguranței 
publice. Acolo mi s-a luat interogatonul: “Cine sunt, ce ocupaţie am? De 
ce am fluierat şi prin aceasta am stâmit dizordine în teatru?” 

Le-am răspuns: „Eu mi-am plătit biletul. N-am intrat la teatru 
în mod fraudulos. Apoi eu, pe banii mei, sunt liber, sau să râd - sau să 
plâng, sau să aplaud - sau să fluier. -Dacă cei care aplaudă, 
exprimându-şi bucuria sau mulţumirea, nu sunt opriți, nu pot fi opriți 
nici cei care dezaprobă, fluierând. 

Apoi eu.am venit aici cu elevii unei şcoale teologice, care 
mâine vor fi preoți şi vor sluji la altarul Domnului. Pentru educarea 
lor, nu pot tolera ca cineva să-şi bată joc de biserică şi de slujitorii ei, 
fără să iau o atitudine de protestare”. 

Bineînţeles, am fost lăsat liber. A doua zi, colegii m-au 
felicitat, iar mitropolitul Pimen mi-a trimis mulţumiri arhiericeşti prin 
părintele Savin pentru atitudinea demnă pe care am avut-o întru 
apărarea bisericei şi slujitorilor ei. Astfel a fost fluierat Victor 
“ Eftimiu în Teatrul Naţional din Iaşi. 


Cum se făcea şcoală în timpul războiului I mondial 

Aminteam mai sus că localurile cele mai spaţioase, deci 
şcolile, au fost puse la dispoziție aliaților noştri, ruşii, pentru 
cantonament. Școlile deci nu puteau să funcționeze în localurile lor 
proprii. Astfel Seminarul Pedagogic a tuncționat o iarnă întreagă în 
cârciuma lui Arghiropol din str. Carol, colț cu str. “40 de Sfinţi,” 
ulterior numită Berthelot. 

Gimnaziul “Ştefan cel Mare”, în al cărui local se instalase 
manutanța militară rusească, a funcţionat în str. Ştefan cel Mare în 
localul unei prăvălii de stofe. 

În iarna aceea a fost o mare criză de lemne. Astfel spitalele 
au recurs la tăierea frumosului parc de la Socola, cu pomi seculari, 
proprietatea familiei prințesa Oiga Sturza. Particularii şi-au tăiat 
pomii fructiferi de prin grădini, iar şcolile au funcționat fără foc. 
Copiii, ca şi profesorii, aveau dreptul să rămână îmbrăcaţi cu 
paltoanele, cu căciulile pe cap şi cu mănuşile în mâini. Bineînţeles că 
prea mult progres la învăţătură nu se putea face. Totuşi, se strângeau 
copiii de pe drumuri, unii din ei orfani de tată, care căzuse pe front. 
Alții, orfani de ambii părinţi, răpuşi de exantematic. Copiii cărți nu 
aveau, nici caiete nu prea erau, încât lecţiile se făceau pe foi volante, 
iar pe tablă, uneori, se scria cu var în loc de cretă. Totuşi, entuziasmul 
nu lipsa şi se făcea adeseori ispravă bună. 


1.X11.1947 | 

Se termină primul război mondial prin victoria ci i - deci 
Şi a românilor. 

Aminteam, cu altă ocazie, că iarna din 1917 a fost cea mai 
grozavă din câte a avut să îndure vreodată poporul român. 

Ofensiva începută cu şanse excepțional de favorabile de 
armata română la Sf. Marie, - 15 Aug.1916 -, determină pe germani 
să înceteze asedierea Verdunului, să trimită numeroase forțe armate: 
pe frontul românesc, sub comanda generalilor Mackensen şi 
Ludendorff, să înlocuiască armata ungară care se retrăgea în 
debandadă dinaintea armatei române, s-o oprească pe aceasta în 
înaintare şi s-o determine a se retrage. 

General Averescu, comandantul armatei române, se retrase 
în defensivă până pe Munţii Vrancei, de la Măgura Caşinului până pe 
dealul Momâia, unde se înfipse statornic, fără să mai cedeze teren. 

Iarna veni îngrozitoare. Căzuse atâta zăpadă, câtă nu se putea 
vedea altădată în două-trei ierni laolaltă. 

Armata învinsă era dispersată în toată Moldova pentru refacere. 
La acestea se adăogară unitățile ruseşti şi sutele de mii de refugiați. 

Lipseau alimentele, combustibilul, îmbrăcămintea şi 
încălțămintea călduroasă de iamă. 

În această mizerie generală, izbucni tifosul exantematic, care 
făcu ravagii nebănuite. 


1 Alexandru Averescu (1859-1938), mareşal şi om politic. 

Mulţi dintre cei care reflectau asupra acestei situaţii 
deplorabile începură să se îndoiască asupra viitorului ţării şi neamului 
românesc, cu armata învinsă Și decimată de duşman şi de tifos, cu 
populaţia înflămânzită şi istovită de boală şi mizerie, cu resurscie țării 
complet sleite etc. 

Mulţi începură să creadă că pacea de la Buftea, încheiată 
între nemți și guvernul Marghioloman, va fi de vecinică durată, că 
centura de apărare a munţilor Carpaţi nu ne va aparţine niciodată. 

Dar iată că. se arată primele raze ale soarelui de primăvară, 
care începură să topească nămeţii de prin ţară, dar şi scepticismul din 
inimile celor pesimişti. 

Armata îşi strângea rândurile, completându-le cu elemente 
proaspete. Armamentul cel nou, modem, Şi pleiada de ofiţeri distinşi, 
trimişi de scumpa noastră aliată, Franța, începu să ne sosească, după 
ce primul transport de armament fusese scufundat de Germani, iar al 
doilea, ajuns în mâna aliaților noştri, ruşii, trimis tocmai în Caucaz 
spre a nu-l putea avea la timp, cu intenţia vădită de a pune stăpânire 
pe ţara noastră. Ofițerii franceji repartizați pe la unităţile armatei 
noastre începură înstruirea soldaților, familiarizându-i cu mânuirea 
armamentului cel nou şi, spre uimirea ofițerilor, soldaţii noştri 
prinseră uimitor de repede mecanismul şi mânuirea armelor celor noi. 
Astfel, din martie până în iulie, totul era pregătit nu numai pentru o 
rezistență, dar chiar şi pentru o ofensivă viguroasă, ceea ce se şi 
produse la 23 şi 24 Iulie 1917, la asaltul de la Mărâşti şi la cel de la 
Mărăşeşti, de la 6-7 August. Acolo românii s-au adeverit de un 
eroism legendar şi de un patriotism luminat, câtă vreme tovarășii lor, 
ruşii, părăsiră pozițiile, abandonând lupta şi creând românilor 
dificultăți care, fără eroismul lor, le-ar fi putut fi fatale. Au reuşit însă 
să închidă repede golurile lăsate de ruşi şi să stea stâlp neclintit în 
fața germanilor,.care făcuseră pact cu ruşii şi care, acum, rămaseră 
uluiți văzând pe români în locul ruşilor. 

Au mai încercat germanii să rupă frontul şi la Mărăşeşti, dar 
vorba generalului Eremia Grigorescu „Pe aici nu se trece!” a rămas 
cuvânt de ordine pentru întreaga armată română. lar ziua de 6-7 august 
1917 va rămânea pe veci înscrisă în cartea de aur a ncamului românesc. 


1 Alexandru Marghiloman (1854-1925), om politic conservator, a semnai, în 1918, 
pacea cu Germania. 

Acesta era însă numai începutul. Au urmat apoi, rând pe 
rând, Chicera, Răzoarele, Oituzul, Cireşoaia, Coşna, Răchitaşul, 
Cocoşila, Varnița. 

Pe deasupra tuturor acestor lupte şi zvârcoliri ale românilor, 
în cele din urmă avură neplăcuta însărcinare să curețe Moldova de 
TUŞI, care, nevoind să mai lupte, se împrăştiară prin țară ducând cu ei 
germenii revoluției, ai indisciplinei, ai tifosului şi ai dezordinei. 

Mai rău decât atât a fost faptul că ruşii au încheiat cu nemții 
pace separată. Astfel, noi românii am rămas izolați şi singurul care se 
mai împotrivea puterilor centrale. Într-o asemenea situaţie, se discutau 
atât refugierea armatei în Rusia, cât şi triunghiul morţii dintre laşi - 
Vaslui şi Prut, cât mai ales pacea separată cu Nemţii. La îndemnul 
aliaților, s-au început parlamentările în vederea unei păci separate. Dar 
Brătianu, care pomise războiul, nu consimți să conducă guvernul care ar 
IScăli o asemenea pace ŞI, deci, îşi dete dimisia. Lui îi urmă Averescu, 
dar neânduplecat ca şi Brătianu. În cele din urmă veni în fruntea 
guvemului Al. Marghioloman, care consimți să formeze guvernul, care 
va iscăli tratatul de pace de la Cotroceni, în aprilie 1918. 

Dar în fine germanii fură învinşi în apus, împăratul lor fu 
izgonit din ţară. În Italia, armata austro-ungară fu învinsă. Armata 
franceză pătrunse de la Salonic prin Peninsula Balcanică, trecuse 
Dunărea la Giurgiu şi înainta spre Bucureşti. Astfel nemţii fură 
nevoiți să părăsească țara şi să se retragă cât mai repede de prin 
ținuturile acestea. 

Către sfârşitul lunei ic isca toată țara era curățită de 
nemți, mai ales că în rândurile lor intrase germenul dezagregării. : 

Astfel, la 1 Dec. :1918*, românii ardeleni, întruniţi într-o 
mare adunare la Alba-lulia, în frunte cu toţi conducătorii şi toate 
fețele bisericeşti, jurară unirea Ardealului pe vecie cu patria mumă; 
aceeaşi hotărâre o luaseră şi basarabenii încă din martie trecut, de 
când bolşevismul dezorganizase complet armata rusă. Ei juraseră şi 
hotărâseră alipirea Basarabiei la patria mumă, la România. 

Armata română trece Tisa, în urmărirea armatei 
dezorganizate ungaro-germane. 


* Eu şi soţia mea am scris o piesă dc teatru cu conținut patriotic, intitulată ”1 
Decembrie 1918”. Piesa a avut succes frumos multă vreme după apariţia ei. Astăzi, 
când sentimentul patriotic este în declin, piesa nu se mai joacă, după cum nu se mai 
joacă nici piesa “Pe aici nu se trece” de Mircea Rădulescu.! Cel dintâi care a rostit 
aceste magice cuvinte a fost G-ral Eremia Grigorescu. (nota lui C.Sporea) 

Armata română urmărea pas cu pas armata dezorganizată a 
puterilor centrale. Prin sate şi oraşe se instituiră gărzi naționale, care 
să menţină disciplina şi, mai ales, să ferească populaţia civilă de 
jafurile comise de soldaţi din armata puterilor centrale, care nu voiau 
să mai ştie de nici o disciplină şi supunere. În urmărirea lor, armata 
română ajunsese până la Tisa. 

Atunci sosi un ordin telegrafic din partea comandamentului 
suprem aliat, ca armata română să nu mai înainteze de la Tisa, ci să se 
oprească acolo. Telegrama ajunse în mâna ministrului Alecu 
Constantinescu'. El stătu un moment să chibzuiască, apoi restitui 
factorului telegrama, spunându-i: „Să vii mâine cu ea, astăzi nu m-ai 
putut găsi. Ai înțeles?”. — „Da, Domnule Ministru”. În acelaşi timp, 
comandamentul armatei române a primit sugestia să grăbească trecerea 
Tisei. A doua zi se repetă povestea. În ziua a treia, se comunică în apus 
că telegrama a sosit cu întârziere, se cer scuze că nu s-a putut executa 
ordinul la timp şi că armata română se găseşte la porțile Budapestei. 

- Era nevoile de prezența armatei române pe teritoriul Unganei 
deoarece acolo izbucnise revoluția, care răspândea pârjolul şi jaful în 
toate colțurile țării. | 

Aliaţii se temuseră că românii, pătrunşi în Ungaria, îşi vor 
răzbuna crunt nedrepțăţile şi suferințele îndurate de atâtea sute de ani 
din partea ungurilor. In realitate, însă, românii s-au arătat cu mult mai 
umani de cum se aștepta. Copii, bătrâni şi femei au fost hrăniţi de la 
cazanul militar şi apăraţi de bravii noştri soldaţi contra sălbăticiei 
revoluționarilor. | 

lată un caz când întârzierea executării unui ordin a putut fi de 
folos pentru ambele tabere duşmane. 

De altfel, mintea sclipitoare a lui Conu Alecu nu era lipsită 
de asemenea scânteieri. Asfel, într-un rând — el fiind şeful suprem al 
aprovizionării —, i se aduce la cunoştinţă că la subzistența armatei nu 
mai există făină de pâine decât pentru o singură zi. Căpălase avizul că 
va sosi nişte făină americană, dar încă nu sosise. In același timp, 
armata rusă se retrăsese din ţară. Făina care o avuseseră în depozite 
se încărcase în vagoane şi urmau să ia drumul Prutului. Printr-o 
manevră abilă, în locul vagoanelor încărcate cu făină, se îndreptară 





! Alexandru Constantinescu (1859-1926), om politic liberal, ministru de inteme între 
11 decembrie 1916-29 ianuarie 1918. 

spre frontieră nişte vagoane goale, iar cele cu făină ajunseră la timp la 
destinaţie, unde le aştepta trupa flămândă. 

timpurile acelea se petreceau multe minunății prin țara 
românească. Aşa spre pildă, în timpul neutralității, Pokewski Kotziel, 
ministrul plenipotențiar al Austro-Ungariei, între Sinaia şi Bucureşti, îşi 
pierdu din mașină valizele diplomatice cu acte de o importanță capitală. 
A doua zi a fost chemat de primul-ministru român, Ionel Brătianu, care i 
le-a restituit - bineînțeles după ce cetise actele de care avea nevoie. 


Ne cheamă Ardealul 

După ce puterile centrale au fost complet înfrânte, aliații 
pregătesc încheierea păcii, care are loc la Conferinţa de pace de la 
Versailles, unde Wilson! stabili cele 12 puncte ale păcii. 

Pe noi ne interesează faptul că, prin. acest tratat de pace, 
România Mare iese întregită prin alipirea la patria mumă a 
următoarelor provincii: Transilvania cu Banatul, Crişana şi 
Maramureş, care făceau parte din Imperiul Austro-Ungar, Bucovina, 
care fusese sub austrieci, Basarabia, de sub ruşi şi trei judeţe din 
Dobrogea, sub bulgari. 

Pentru guvernarea unei țări mărite cu provincii administrate 
după legile statelor de la care s-au desprins, era necesară o unificare a 
legilor şi regulamentelor, pentru redactarea şi confirmarea cărora era 
nevoie de pricepere şi timp. Deocamdată era necesar să se întrunească . - 
toți oamenii de gândire din țară, spre a schimba întreolaltă păreri şi 
sentimente. Astfel, în primăvara anului 1919, se întruniră la laşi membrii 
corpului didactic de toate pradele. Se strânseră atunci la lași atâția 
reprezentanți ai intelectualității româneşti câți nu mai văzuse capitala 
Moldovei de când a existat. Şedinţele acestui mare congres s-au ţinut în 
sala Teatrului Naţional, care s-a dovedit a fi prea mică spre a cuprinde pe 
toți intelectualii sosiți din toate unghiunile țării. 


6.XII... 

Ca preşedinte al congresului a fost proclamat Andrei 
Bârsanu“, autorul imnului unirii, colectorul poeziilor poporale 
româneşti apărute sub titlul “Poesii poporale din Ardea!” - colectate . 





! Thomas Woodrow Wilson (1856-1924), preşedinte al Statelor Unite ale Americii, a 
avut un rol decisiv în încheierea păcii de la Versailles. 
2 Andrei Bârseanu (1859-1922), folclorist şi poet, membru al Academiei Române. 

de Jaruik şi Bârseanu, profesor la liceul românesc din Braşov. Fuscse 
şi director al şcolilor comerciale româneşti din Brașov. Deoarece 
suferise de o boală de gât, avusese concediu de boală, interzicându-i- 
se să profeseze, spre-a-şi menaja coardele vocale. fra deci firesc ca 
NICI cu ocazia congresului să nu poată şi, mai ales, să nu vrea a-şi 
forţa prea tare' coardele vocale. N-ar fi voit să prezideze, dar 
congresul l-a voit. A primit, cu condiţia să fie ajutat de un 
vicepreşedinte, cu care să alterneze prezidarea. 

In fine, s-a deschis congresul cu vorbirile de rigoare, 
pronunțate de reprezentanţii fiecărei provincii: Dna Alistar, din partea 
Basarabiei, Dl Nistori, al Bucovinei, A. Bârseanu al Ardealului, 
lonescu Barbă, al Munteniei etc. Până aici, prezidase A. Bârseanu. 

Apoi s-a intrat în ordinea de zi. Și erau infinit de multe 
chestiuni de pus Şi rezolvat. Fiecare era doritor să-şi spună părerea, 
mai ales că veneau din diferite regiuni, cu diferite concepții şi 
mentalități. Vicepreşedintele, care prezida, ridica în zadar vocea să 
obțină liniştea. Vacarmul devenea din ce în ce mai mare. Într-un 
moment dat se părea că congresul se va termina înainte de vreme, 
printr-o dezordine completă. Se trimise după preşedinte, care se 
retrăsese, simțindu-se obosit şi indispus. 

Din cauza boalei de care suferise, avea o voce abia 
perceptibilă. Cu toate acestea, în toată firea lui avea atâta prestanță 
încât, când apăru la masa prezidială, toate spiritele se potoliră şi 
congresul putu să-şi continue activitatea. 

Aşa suferind cum era, A. Bârseanu fu nevoit să prezideze 
toate şedinţele, deoarece o nouă încercare de a încredința altcuiva 
oficiul prezidial avusese acelaşi rezultat. 

La sfârşitul congresului, atât A. Bârseanu, cât şi O.Ghibu, 
viitorul secretar general al Resortului Instrucțiunei Publice din 
Consiliul dirigent, au făcut un călduros apel la membrii congresului 
să vină să ajute pe ardeleni la preluarea şcolilor de stat din mâna 
administraţiei maghiare. În special se adresau cu deosebire acelora 
dintre profesori care erau de origine ardeleni. M-am simțit deci şi eu 
vizat. Atât Ghibu cât şi Bârseanu au căutat anume ocazia să mă 
întâlnească Şi să Stăruie să viu în Ardeal. Era greu să mă familiarizez 
dintr-odată cu asemenea idee, mai ales că acolo la laşi aveam o 
situație excepţional de favorabilă atât pentru mine personal, cât şi 


Ion Nistor (1876-1962), istoric şi om politic. 

pentru familie. Eram, de bine - de rău, proprietar de casă. Soţia îşi 
avea catedra bine stabilită acolo la Iaşi. Eu aveam, pe lângă catedra 
mea, ore la Seminarul pedagogic şi suplinirea catedrei lui Haliţa. 
Aveam şcoli de toate categoriile pentru copii, nu numai şcoli primare 
şi secundare, dar chiar şi universitate, cu toate facultăţile. 

La stăruințele lor, le-am făgăduit că mă voi consulta şi cu 
soţia şi voi vedea ce am de făcut. În gândul meu însă nu prea eram 
dispus să mă urnesc din Iaşi. 

Când sosii acasă şi îi spusei despre ce este vorba, n-a fost 
deloc refractară acestei idei. Din contra, îmi spuse: „Tu eşti ardelean, 
ai obligații morale. Eu nu te îndemn, nu te silesc, totuşi e bine să 
judeci lucrul ceva mai temeinic”. M-am consultat şi cu Halița. Dânsul 
m-a îndemnat de-a binele să primesc. Totuşi nu mă lăsam convins 
nici acuma. Dar în ziua terminării congresului, în spre seară, mă 
pomenesc că ne face vizita Dna şi DI A. Bârseanu. Am vorbit cu 
ocazia asta multe şi de toate, dar în mod special s-a stăruit asupra 
plecării mele în Ardeal. Au stăruit atât de mult încât, în cele din 
urmă, am primit şi am mers până la Sibiu, unde era sediul Consiliului 
dirigent, chiar cu trenul special al congresiştilor. : 

Mi-au spus încă de la Iaşi că mă vor numi la Arad. Inainte de 
plecare, Halița îmi spuse: „In drum spre Arad, vei trece pe la Deva. 
Acolo se află o renumită şcoală normală. Ori la ducere, ori la 
întoarcere, ar fi bine să te opreşti s-o vezi. Acolo ar fi foarte bine”.. 

La Sibiu mi s-a făcut decretul de numire, pe care îl am şi 
astăzi, ca director al Liceului real din Arad. 

Sosit acolo, am găsit o situaţie cu totul ciudată. Era numit ca 
director al liceului clasic un domn Mihulin, care era profesor de 
partea ştiinţifică, iar eu, de partea literară, numit la liceul real. 
Explicarea? Directorul liceului clasic avea dreptul la locuinţă, cel al 
liceului real, însă, nu. 

Ca să pot mânca, a trebuit să mă prezint la prefect, pe atunci Dr. 
Justin Mărşeu, să-i cer un bon de pâine. Altfel rămâneam flămând. 

Din Arad, se auzeau aşa de tare tunurile încât zăngăneau 
ferestrele, atâta era frontul de luptă de aproape. Se luptau românii cu 
armata roşie ungurească. 

Atunci mi-am făcut următoarea socoteală: Pot eu să las o 
situație strălucită şi sigură, pe care o aveam la Iaşi, pentru un 
idealism care mă punea şi pe mine şi familia, în situația de 
inferioritate şi nesiguranță? Cu ce-mi voi ţinea copiii la universitate,- 
pe care la laşi o aveam la îndemână? Cu ce va fi recompensat 

Seminarul pedagogic şi suplinirea lui Haliţa? Îmi voi lăsa casa 
proprie, abia amenajată, în schimbul unci chirii vecinice la Arad? Sau 
mă voi certa cu Mihulin pentru direcţia liceului clasic?? 

Acestea sunt motivele care m-au făcut să renunţ la Arad şi să 
mă întorc la laşi. Atât la: ducere, cât şi la întoarcere, m-am uitat din 
tren şi la Deva. Ilalița m-a întrebat, îndată ce am sosit. — „Deva e ca 
un Sat, aşa am văzut-o din tren. Nu pot schimba laşi pe o Devă”. Cu 
asta însă nu s-a terminat. De la Consiliul dirigent am fost mereu 
bombardat cu scrisori şi telegrame, dintre care mai posed unele şi 
astăzi, în care mi se asigurau avantagii materiale speciale, numai să 
viu, cel puțin să preiau direcțiunea Școalei Normale din Deva de la 
administraţia ungurească. 

După multă scârciumare și trăgăneală, în cele din urmă m-am 
hotărât să viu la Deva, să preiau averea şcoalei, apoi să mă întorc iar 
la laşi. De aceea, mi-am luat o simplă valiză de mână şi am plecat. 

Sosit la Deva, mi-a trecut o lună încheiată ca să preiau toată 
averea. Mergea foarte greu, deoarece eu nu cunoştean bine limba 
ungurească şi în toată Deva n-am găsit pe cineva care să mă ajute 
făcând pe interpretul. 

Cum s-a petrecut preluarea şi cum s-a desfăşurat mai depane 
şirul evenimentelor voi arăta în paginile următoare. 


7.XIL. 1947 

A doua căsătorie a mea _ 

Se scurseseră trei ani de zile de la moartea soției mele. In 
acest interval (1913-1917), cumnata mea, sora: soției mele, se 
devotase creşterii copiilor mei şi conducerii gospodăriei mele în aşa 
măsură, încât îşi neglijase cu desăvârşire interesele ei personale, 
refuzase chiar cereri în căsătorie. 

Sosise timpul ca eu să pun capăt acestui provizorat. Trebuia 
să mă gândesc serios, să iau pe cineva statornic, care să se îngrijească 
de creşterea copiilor, adică să mă căsătoresc. Se impunea acest lucru 
cu atât mai mult, cu cât gurile rele începeau să clevetească. Se vede 
că ajunsese ceva şi la urechile Elenei, deoarece între timp îmi 
amintise în câteva rânduri, plângând, că ar fi bine să găsesc cumva 
vreo soluţie şi s-o las pe ea să plece. 

M-am sfătuit cu prietenii Bratu, Haliţa, Briul ce ar fi de făcut 
și ei mi-au dat sugestia s-o cer pe Elena în căsătorie. La această 
soluție nu mă gândisem. În fine, când dânsa îmi spuse din nou că ar 
vrea să plece, eu ca răspuns i-am cerut consimțământul să-mi fie 

soţie. La aceste vorbe, izbucni într-un plâns atât de zbuciumat încât i 
se făcea milă s-o priveşti. Printre lacrămi, atât am înțeles: „Cum poți 
să-mi ceri de la mine un sacrificiu atât de mare? De ce îmi ceri o 
imposibilitate?”. 

N-am îndrăznit să-i cer nici o explicare a celor rostite, dar am 
pus pe alte persoane să sondeze sensul vorbelor pronunţate, care mi- 
au relatat următoarele: „Mi-am iubit sora atât de mult încât aş 
considera un sacrilegiu să-i iau locul în căsnicie. 

Dacă aş consimți, s-ar considera că cu mă păsesc în casa 
cumnatului meu condusă de gândul de a vâna locul ce acuma mi se oferă. 

Sunt fată de preot. Ştiu că tata n-ar avea linişte în mormânt, 
iar mama nu şi-ar da consimțământul pentru un asemenea pas”. 

Când am avut din nou ocazia să stăm de vorbă asupra acestei 
chestiuni, i-am spus: „Dacă tu ai iubit pe sora ta şi pe copiii ei atât de 
mult, trebuie să te gândeşti cui îi laşi. Cel puțin de dragul sorei şi al 
copiilor să rămâi lângă ei, să-i creşti. In ce priveşte consimțământul 
mamei soacre, mă însărcinez să-l obțin eu (ceea ce am şi obținut cu 
ajutorul celorlalte surori). De vânarea unei situații din partea ta nu 
poate fi vorba, câtă vreme eu sunt martor de câte ori ai cerut cu 
lacrămi în ochi să te întorci la dăscălia ta de la ţară”.. 

Totuşi nu s-a lăsat înduplecată încă multă vreme. 

I-a mai vorbit Dl Tr. Bratu, care a stăruit foarte mult şi foarte 
hotărât. 

l-a vorbit Dna Balş, pusă de S.Haliţa, care i-a făgăduit să 
obțină dispensa regală de căsătorie, — ceea ce s-a şi întâmplat —, şi că 
îi va fi naşă la cununie. 

In schimb, doamna Agripina Buţureanu i-a atras atenția să 
bage de samă, că eu aş fi tuberculos. E adevărat că, din cauza muncii 
excesive şi din cauza alergăturilor de la o şcoală la alta, eram atât de 
slab încât mi se numărau coastele (Adeseori din Târgul Cucului, de la 
Gimnaziul “Ştefan cel Mare”, până la Seminarul pedagogic din Toma 
Cozma, prin str. I.C. Brătianu, ajungeam mai repede decât tramvaiul. 
Cu greu putea cineva ținea pas cu mine.) 

In fine, cu mult regret ŞI cu lacrămi în Sci a consimțit să-şi 
sacrifice libertatea şi să-mi fie tovarăşă de zile bune şi zile rele. Dacă 
pentru dânsa acest pas o fi fost o renunțare, un sacrificiu, pentru mine 
şi copii a fost o mare binefacere. Copiii mei n-au ştiut că le lipseşte 
mama. Ea le-a fost mamă la toți, fără deosebire. Ea s-a sacrificat 
pentru ei în zile dc boală şi suferință. Ea i-a îmbărbătat în şovăirea 
lor. Ea i-a secundat în bucurii. Pentru ei, ea a fost mama adevărată. 

Chiar aşa au şi numit-o - „mamă”, din capul locului. Şi astăzi, când 
odihneşte somnul de veci, rog pe Atotputernicul să-i rânduiască locul 
de cinste în rândurile drepţilor şi în ceata sfinţilor. 

La un an după căsătoria noastră, în 17.VII.l918, s-a născut 
Marioara, ai cărei naşi au fost Maria Balş şi Solomon Haliţa. S-a 
„născut în locuința din str. Speranţei nr. 10. A fost o naştere destul de 
grea, a durat aproape o zi şi o noapte. Probabil fiindcă era prima 
naştere, la vârsta de 35 de ani (1918-1883 = 35). De altfel, Elena a avut 
în viaţă coincidenţe destul de interesante. În 22.VI. 1917 s-a căsătorit, 
peste 30 de ani, în 22.V1.1947, a fost înmormântată. În 1883, 1 Martie, 
s-a născut. Peste 35 de ani, în 17.VII, a avut primul copil. 

* In primăvara anului 1918, vânzoleala refugiaților se ostoiase. 
La noi în locuinţă, în odaia din dreapta, locuia familia G.Martinescu. 


9.XI1.1947 
„Mutarea de la Iaşi la Deva 
| Când m-am prezentat la Școala Normală, am găsit aici pe 
profesorul Nemeth, locțiitor de director. Directorul Barabâs Andrei 
plecase o dată cu trupele roşii maghiare. Ştia ce l-ar fi așteptat 
rămânând pe loc, deoarece fusese un şovinist exagerat, după 
dispoziţiile căruia elevii români avură foarte mult de suferit. 

În locuinţa directorială, afară de mine, mai locuiau..... Pană!, 
revizorul şcolar, şi Aurel Pintea, subrevizorul, care la mutare au găsit 
„cu cale să-mi ia şi telefonul, sub motiv că ar fi al Revizoratului. Ei, 
deocamdată, s-au mutat cu oficiul în casele Dr. Mende, din coltul 
străzii Eminescu. 

La preluare am procedat astfel. După ce preluam tot ce se 
„ găsea într-o cameră, încuiam şi luam cheia cu mine. N-aveam însă 
vreme să mă interesez ce se petrece în celelalte părți şi clădiri ale 
şcoalei. Într- -0 zi, mă duc întâmplător î în clădirea intematului şi găsesc 
acolo pe un individ, care demonta de zor sârma unui telefon de casă. 
l-am cerut socoteală. Mi-a răspuns că e proprietatea lui şi vrea s-o 
demonteze. Cu acestea,;continuă operația, fapt care m-a înfuriat atât 
de mult, încât m-am repezit la el şi i-am cârpit nişte palme 
răsunătoare. Bietul Hovacs - aşa îl chema - s-a dus învârtindu-se. 
„Abia după ani de zile l-am mai întâlnit prin Deva, în calitate de 
corespondent al unui ziar unguresc. 


Loc gol în manuscris, ... : 

Cum o îi aranjat administrația ungurească inventarul nu ştiu, 
nici dacă o fi fost aprobat de autoritatea lor superioară. Destul că nu 
le-a lipsit nimic din ce era trecut în inventar, iar eu am preluat aceea 
ce mi-au dat. In orice caz, zestrea Şcoalei Normale din' Deva 
reprezenta şi reprezintă o mare avere, posedând aparate pe care cu 
greu le poți întâlni la o altă instituție similară. Amintesc aparatele de 
muzică (6 piane, 3 harmonii, instrumentele de orchestră şi fanfară), o 
bibliotecă specială etc., instrumentele de măsurători pedologice, 
biblioteca cea mare şi biblioteca tinerimii etc. etc. 

Preluarea averii şcoalei a durat din 9 până în 17. 

Pe când eu eram ultraocupat aici la Deva cu preluarea averii 
şcoalei, soția mea avea de întâmpinat alte greutăți, mai istovitoare 
decât a mea. 

Aveam pe atunci în serviciu pe o nepoată, Lenţa, fata fratelui meu 
cel mare, Cu puțin înainte de plecarea mea la Deva, se îmbolnăvise de 
erizipel. Era deci izolată. Soția o îngrijea, dându-i medicamente şi hrană. 
Trebuia în acelaşi timp să isprăvească toate treburile casei, să gătească, să 
vadă de copii şi să-şi facă serviciul. Dar avea şi copilul mic. Marica abia 
împlinise anul. Culmea ghinionului a fost că cel mai mic dintre băieți 
căpătase oreion. Trebuia să stea liniştit în pat, ca să nu capete orchită. 
Frații lui însă, nepăsători, îl lăsau singur în casă, iar ei merseră la joacă pe 
afară. Dânsul, plictisindu-se singur, se scula-în pat şi zbiera cât îl lua gura. 
Când a venit Elena acasă, l-a găsit în vârful patului şi atât de umflat la faţă, 
încât abia mai vedea cu ochii. Mă mir cum nu-şi icşi din sărite, câte 
căşunaseră pe capul ei deodată, căci nu mai ştia cum să se ajute, deşi făcea 
din noapte zi. In fine, când a mai primit şi vestea că trebuie să împacheteze 
de plecare, era gata să-i plesnească nervii de atâta încordare. 

In cele din urmă am sosit şi eu. Am obținut destul de repede 
vagon. Am împachetat în vagon atât cât a încăput. Ce n-a încăput, le- 
am scos în mijlocul ogrăzii şi am chemat vecinii, spunându-le:”Luaţi 
fiecare obiectul de care aveţi nevoie. Dacă o fi să mă întorc, mi le 
veți restitui, dacă nu, să le stăpâniți sănătoşi”. Şi doar erau destule 
obiecte: masă de bucătărie, dulăpioare, scaune, lăzi de lemne etc. 

Casa am închiriat-o profesorului Mihai Botez, lăsându-i şi lui 
o seamă de lucruri folositoare, pe care nu le-am mai văzut, nici nu : 
mi-au fost răscumpărate: cuier de perete în antret, maşină de gătit la 
bucătărie, nişte putini pentru apă de ploaie la uluce, scânduri mari, 
groase de 3 țoli, lungi de 4 m, pe podul magaziei de lemne, cotețe 
pentru porc şi păsări etc. Cu bagajele a plecat Costică Florescu, soțul 
Lenţii. Noi am plecat cu personalul, pe o vreme mizerabilă - ploaie şi 

lapoviţă, frig, umed, pătrunzător -, -, geamuri sparte şi acoperiş defect, 
prin care se scurgea apa în compartiment. Îmbulzeala cra aşa de mare 
încât n-am putut pătrunde în compartimente şi am ajuns pe culoar 
nici chiar cu toții în acelaşi vagon. Mi-aduc aminte că Corinii, fetită 
de 10 ani, i-au făcut loc de dormit pe o strapontină. Vagoanele crau 
neluminate şi neîncălzite. Când am sosit la Deva, mi-am coborât 
bagajele şi familia prin fereastra vagonului, din cauza îmbulzelii. 

Ajunşi la şcoală, am despachetat strictul necesar. Multe din 
lucruri ne-au rămas împachetate 10 ani și mai bine, așteptând 
momentul când ne vom întoarce din nou la lași. Nu ne-am închipuit 
niciodată că vom rămânea aici, la Deva, până la pensionare, ba chiar 
până la sfârşitul vieții. 


15.XIL.1947 

Inceputul activităţii la Școala Normală din Deva 

(1) Elena C.Sporea, n. Vasilescu * 

Înainte de a trece la expunerea activităţii desfășurate în 
decursul celor 20 de ani, cât am funcționat ca director al Şcoalei 


* În calendarul “Poporul român” (1948), am găsit o caracterizare a femeii cu' părul 
brunet. Voi lua de acolo câteva însuşiri care se potrivesc cu ale soţiei mele, pe care le 
voi completa cu multe observaţii personale făcute de mine. 

| . Soţia mca în tincrețe cra zvellă, rotundă la față, dar slăbuţă la corp. Ata 
talia atât de subțire încât i-o puteam cuprinde cu mâinile. Cu timpul, se maturi aşa de 
tare încât ajunsese, într-un rând, până la 94 de kg. Rotundă la față, cu o epidermă 
fină, albă pe tot corpul, cu două-trei pete ceva mai închise pe corp, cu un păr negru 
pana corbului, subțire în fir şi foarte creț, cu ochi negri şi sprâncene stufoase. 
Umblatul îi era iute şi foarte apăsat, călca mai mult pe călcâie. Cu mâna 
îndemânatică şi foarte iute. 

Avea un Caracier autoritar, intransigent, serios. Era strângătoare, 
răbdătoare, diplomată. Dacă simțea că i se opune rezistenţă, se încăpăţâna şi învingea 
cu orice riscuri. Îmi ghicea toate pândurile, devina toate mişcările ce voiam să fac. 
Poseda mari calităţi. Era o excelentă gospodină. În domeniul dragostei, avea mai 
multă pasiune decât tandrețe. Era extrem de geloasă, fiind în stare a sacrifica orice 
pentru păstrarea dragostei soțului ; în dragostea căruia, nu prea avea încredere. 

Avea gusturi sobre. Îi plăcea să se îmbrace în negru. Nu putea suferi 
culorile prea deschise la îmbrăcăminte. Era pasionată pentru singurătate şi muncă 
încordată. Se pricepea să discute politică şi avea adeseori în acest domeniu intuiții 
speciale uimitoare. 

Deşi s-a măritat târziu, s-a adaptat repede Şi foarte bine vieţii cele! noi 
familiale, iubind şi îngrijind cu toată dragostea şi devotamentul copiii mei şi ai 
surorii sale (nota lui C.Sporea). 

Normale din Deva, voi încerca, după slabele mele puteri, să schițez în 
scurte cuvinte câteva date biografice ale aceleia care 30 de ani mi-a 
fost tovarăşă nedespărțită, gospodină neîntrecută, mamă ideală, 
vestală neprihănită a căminului familial, sfătuitoarea şi înfăptuitoarea 
gândurilor şi planurilor mele de fiecare clipă. 

Pentru măreția făpturii sale, fără îndoială că puterile mele 
intelectuale vor fi prea slabe ca să pot scoate în relief atâtea calități 
superioare cu care a înzestrat-o natura. Era o ființă excepțională, care, 
dacă ar fi avut norocul de un mediu favorabil, ar fi putut lăsa în urmă 
o puternică dâră de lumină spre binele şi fericirea neamului şi a 
umanității. Modestă până la abnegare, înțelegea să-şi ducă viața 
retrasă de zgomotul gloriei efemere. Inţeleaptă ca un proverb, găsea 
soluțiile cele mai potrivite pentru orice problemă, oricât ar fi fost de 
complicată. Înzestrată cu o imaginație bogată, ştia să-şi îmbrace 
gândurile în haine modeste de sărbătoare. îndrăzneață acolo unde se 
cerea încurajare, timidă când era vorba de persoana sa proprie. 
Chibzuinţă în toate acțiunile sale. Miloasă, compătimitoare şi darnică 
până la sacrificarea binelui său personal. Cu puterea ei de muncă şi 
cu priceperea ei în toate direcțiile, a rămas ca un exemplar rar, demn 
de imitat. Cu o voință neânduplecată îşi urmărea planurile concepute 
cu riscul sacrificării sănătăţii sale. Consecventă, ordonată, econoamă 
până la zgârcenie în toate acțiunile sale, îşi înfăptuia gândurile şi 
planurile cu o meticulozitate şi cu O pedanterie excepțională. 
Totdeauna zâmbitoare şi bine dispusă, întâmpina pe oricine cu fața 
veselă, cu vorba bună şi blândă, cucerind simpatia de la prima 
vedere. Durerile ce-i zbuciumau sufletul ştia să şi le ascundă în 
fundul inimii şi întunerecul nopții, când adeseori perina îi era 
inundată de lacrămi fierbinţi, izvorâte din atâtea dureri înăbuşite. 

A fost o inimă aleasă, care şi-a sacrificat cu dărnicie bucuriile 
şi plăcerile proprii, de dragul procurării fericirii altora. lubea, 
îndruma şi încuraja orice iniţiativă bună. Corectă, cinstită, dreaptă, 
ura fără rezervă necinstea, incorectitudinea, depravarea. Avea o 
intuiție specială pentru cunoaşterea oamenilor. Fiinţele care la prima 
vedere îi erau antipatice se adevereau mai târziu a fi persoane cu 
pronunțate defecte morale. 

Avea antene speciale pentru  prevestirea relelor sau 
nenorocirilor. Când spunea că are presimţirea că cutărui copil de al 
nostru i s-a întâmplat ceva rău, nu aşteptam decât sosirea scrisorii cu 
specificarea şi confirmarea răului presupus. 

Era de o religiozitate excesivă, cu toate că mergea foarte rar 
la biserică, In schimb, avea acatistul şi biblia şi nu era zi lăsată de D- 
zeu în care să nu-şi [acă rugăciunea. Nu avea oră fixă de rugăciune, ci 
de obicei, ziua, după ce termina curăţenia, înainte de a se apuca de 
gătit, sau seara, înainte de culcare. Atunci aprindea şi candela. Păstra 
cu cea mai mare sfințenie şi respect colțul religios, unde se afla sticla 
cu apa sfințită şi cu busuiocul de la Bobotează, smirna, tămâia şi 
lucrurile sfinte primite de la unchiul său, călugărul de la Sfântul 
Munte, lumânările de ceară curată şi salcia sfințită de la Florii. Se 
spovedea şi împărtăşea de câte două-patru ori pe an. 

Dacă nu mergea la biserică, avea grije să plătească lunar 
prescura şi pomelnicul de fiecare duminică, nu numai la biserica 
ortodoxă, ci şi la cea unită, cu toate că pe uniţi nu-i putea mistui din 
cauza educației lor făţarnice, iezuitice. 

Sărbătorile mari, Crăciun, Bobotează, Paşti, Rusalii etc., le 
aştepta cu cea mai mare evlavie, având grije să facă curăţenie 
radicală în toată casa. La Bobotează, aştepta preotul cu mâncăruri de 
post şi cu mănunchiul de busuioc frumos împodobit cu beteală de 
cununie, pe care îl schimba cu al părintelui. | 

Seara, după ce-şi termina toate treburile, înainte de a trece la 
culcare, se aşeza la masa de scris, unde trecea, în carnețele şi registre 
speciale, atât cheltuielile cât şi evenimentele zilei, însemnând. cu 
pedantă meticulozitate toate datele de care credea că va avea nevoie. 

La gătitul mâncărurilor, al prăjiturilor, al dulceţurilor. al 
lichiorurilor etc., ajunsese la o perfecțiune nemaiîntâlnifă, având grija 
să facă cât mai multă economie posibilă. Vasele în care se pregăteau 
mâncărurile le păstra într-o curățenie desăvârşită. Deoarece postea în 
fiecare vineri fără excepție, o dată pe săptămână, de obicei Joia, făcea 
toate vasele de post fierbându-le cu leşie. 

Se pricepea la croitorie, la lengerie, la împletituri, la tors, la 
țesut, ca cea mai perfectă maistră de specialitate. Cele mai frumoase 
şi mai complicate Srogelatui şi macrameuri le-am văzut executate de 
nevastă-mea. 

Îşi păstra curăţenia corporală şi sufletească cu cea mai mare 
scrupulozitate. 

Se îmbrăca foarte modest, dar totdeauna cu gust. Niciodată n- 
a iubit la îmbrăcăminte culorile prea vii sau prea deschise. 

Cu toate că nu-i plăcea să frecventeze sindrofiile, susţinea cu 
mult succes orice conversaţie, din orice domeniu. 

lubitoare de neam şi ţară, avea sentimente pronunţat 
dinastice. Chiar a şi corespondat cu prințesa Ileana, fiica reginei 
Maria. | 

Pe lângă toate calitățile mai sus amintite, avea şi un talent 
remarcabil literar. A scris şi publicat: 

(1) Conferinţe poporale, compuse şi cetite la cercurile 
culturale, pe când era învățătoare la ţară. 

(2) “Vine Crăciunul” — piesă de teatru publicată de Astral. 

(3) “1 Decemvrie 1918” - piesă publicată de Astra”. 

(4) “Isprăvile lui Vânturescu” - publicată de Casa Şcoalelor. 

(5) “Țăranul boier” - localizare, publicată de Casa Şcoalelor”. 

Cele trei din urmă, în colaborare cu subsemnatul. 


18.XI1.1947 

Dar, după cum alături de piscul cel mai înalt se găseşte valea 
cea mai adâncă, tot asemenea, pe lângă atâtea calități superioare 
remarcabile, pe răposata o înzestrase natura şi cu anume defecte, care 
1-au adus în viaţă multă durere şi multă suferinţă. 

Era de o pelozie bolnăvicioasă, care îi alimenta imaginaţia, 
încât adeseori situații inexistente, create doar de o fantezie 
bolnăvicioasă, erau considerate ca reale. Dacă angajam cu vreo 
femeie o discuție mai animată, deodată îşi închipuia că între noi 
existau raporturi intime, lua o poziție de observare şi arunca priviri 
Iscoditoare când asupra mea, când asupra respectivei, imaginându-șşi 
cu mult mai mult decât vedea cu ochii proprii. Pe tema aceasta, am 
avut adeseori discuții aprinse, după plecarea musafirilor. De aceea, ca 
să evit asemenea situaţii neplăcute, în societate eram posac, tăcut sau, 
uneori, în momentul când sosea în vizită persoana asupra căreia soţia 
avea bănuieli, eu îmi luam pălăria şi plecam, lăsând să fiu considerat 
bădăran, necioplit, nepoliticos. 

Am amintit în altă parte a acestor memorii că în viață am fost 
stăpânit de patima jocului de şah, ca şi beţivul de patima beţiei. Dacă 
mă prindeam la joc, nu era chip să mă mai desprind de acolo. Astfel 
îmi petreceam adeseori nopți întregi, întorcându-mă acasă de multe 
ori târziu după miezul nopții. Pentru soția mea, aceste întârzieri 
prelungite erau adevărate ore de suplicii infernale. Nu numai că nu 


! Sibiu, Astra, 1926. 
2 Sibiu, Astra, 1926. 
” Bucureşti, Graiul românesc, 1926. 

putea închide ochii până la întoarcerea mea, dar îşi făcea fel de fel de 
închipuiri.: Ba că mi s-o fi întâmplat vreo nenorocire, ba că m-or fi 

maltratat niscareva răufăcători, dar mai ales că voi fi petrecând ore de 
fericire în anturajul cine ştie cărei femei frumoase. Atunci o apuca 
ciuda și plângea până la îmbolnăvire. Adeseori, după o noapte 
petrecută de mine la şah, se solda cu câteva zile de boală la soţia mea. 

Nu era numai 0 Simulare, se îmbolnăvea de-a binele. Suferea şi, 
adeseori, această suferință o deprima sau o trântea la pat. O bucată de 

vreme imă dojenea când soseam acasă, iar eu promiteam că nu se va 

mai repeta. Dar parcă era un făcut - mă abțineam o bucată de vreme, 

pentru că s-o încep da capo. De la o vreme, a încetat a mă ma: dojeni, 

dar se vedea adeseori că perina îi era scăldată în lacrămi. De multe 

ori îşi găsea de lucru şi mă aştepta până după miezul nopţii. De multe 
ori a fost nevoită să mănânce cina singură, fiindcă eu nu mă deranjam 

să vin acasă lă timp. Ceea ce intriga pe soția mea era faptul că eu, de 

cele mai multe ori sosind târziu acasă, mă culcam flămând, fără să 
ating mâncarea. Atunci avea credința că am cinat în altă parte, cu 
vreo prietină. Explicarea era însă alta. Când jucam şah, fumam în 

neştire atât de multe țigări, încât mă intoxicam şi am constatat că, de 
câte ori mâncam după o asemenea lecție de nicotină, mi se făcea rău. 

De vreo.două ori chiar am căzut pentru câteva momente în nesimţire, 

Atunci am luat hotărârea să mă culc flămând sau să beau un pahar de 
lapte gol, spre a mă dezintoxica. Dar soției în zadar i le spuneam 
toate acestea, că nu :mă credea. Cu toate acestea, în tot decursul 
căsniciei i-am fost un soț credincios.- Niciodată n-am schimbat-o cu 
alta. Nu fiindcă aş fi fost de o virtuositate impecabilă, ci fiindcă . 
natura mea timidă nu mi-a îngăduit să mă apropiu de o altă femeie. ! 
De altfel din acest punct de vedere, soţia mea a fost o femeie ideală, 

pe care n-ar fi putut-o înlocui o alta, oricât de frumoasă ar fi fost, sau 
ori cu câte calități ar fi înzestrat-o natura. 

“Un alt cusur al soţiei mele era spiritul de contrazicere şi tăria 
neânduplecată cu care îşi susținea părerile şi planurile. La început, ne 
comunicam unul altuia gândurile şi planurile. De la o vreme, am 
observat că orice părere mi-aş fi exprimat, era imediat combătută şi 
nu voia să cedeze în ruptul capului - în zadar aduceam orice 
argumente. Din cauza acestei intransigențe, între noi se iveau 
adeseori schimburi de cuvinte destul de violente şi dezagreabile. Ca 
să evit gâlceava, mi-am impus o tăcere forțată. Pe cât îmi era cu 
putință, plănuiam şi executam anumite lucrări fără a o preveni în 
prealabil. Asupra planurilor şi gândurilor exprimate de ea aveam 

două atitudini. Aprobam atunci când planul expus de dânsa îl găseam 
bun şi rămâneam tăcut ca peştele atunci când nu-mi plăcea aceea ce 
plănuia. O bucată de vreme, nu-i plăcea această tăcere a mea, deci mă 
provoca să-mi dau părerea, la care urmau iar discuţii, contraziceri şi 
neplăceri. Deci iar mi-am impus tăcere. Am ajuns în cele din urmă la 
un fel de mutism. Fiecare îşi făcea planuri şi le executa aşa cum 
credea. Trăiam, cu alte cuvinte, paralel, fiecare cu gândurile şi 
planurile sale. Pentru mine acest trai de muţenie era mai uşor, 
deoarece eu mai ieşeam în oraş, mă mai întâlneam cu prietini, cu care 
mai schimbam o vorbă. Pe dânsa însă această tăcere o consuma până 
la istovire şi îşi făcea tot felul de gânduri - ba că nu mai ţiu la ea, ba 
că am gândurile şi simpatia îndreptată spre o altă ființă etc. etc. 


22.X. 

Atât de tare îi era convingerea că eu n-aş mai ține la ea, că eu 
aş avea înclinații pentru alte femei, încât acum, după decesul dânsei, 
am găsit între hârtiile rămase nişte notițe - începuturi de memorii, în 
care îndrepta rugăciuni către Maica Domnului, Născătoarea de D- 
zeu, de următorul conţinut: 

“Prea Sfântă Născătoare de D-zeu, învață-mă ce trebuie să 
fac eu ca să-mi zâmbească şi mie soţul meu, aşa cum le zâmbeşte 
altor femei. Ce să fac?, ca să-mi spuie şi mie măcar o vorbă mai 
dulce, aşa cum văd că le spune la altele ...........e..eeeeeee-. . Deşi nu 
merg, nicăieri şi nu fac nici un fel de lux,veşnic eu sunt risipitoarea 
CAS soi si baluliiae Eu n-am pe nimeni cui să mă plâng şi să mă 
destăinuiesc şi trebuie să tac şi să-mi înghit amarul singură. Invaţă- 
mă cum să mă port, ca să fie mai bine şi să nu-l mai văz purtându-se 
cu atâta tiranie față de mine, că simt că mă sufoc”. 

Dacă soția mea ar fi judecat mai rece şi. ar fi cercetat mai 
amănunțit motivele pentru care de multe ori eram încruntat, ar fi 
putut constata că nu înclinarea către altă femeie mă făcea să fiu aşa, 
ci de multe ori chiar felul ei refractar mă făcea să fiu aşa. Voi da 
câteva exemple. 

(1) Plănuia să execute o lucrare de dimensiuni uriaşe care 
întreceau puterile sale şi ale mele; d.e. creşterea viermilor de mătase 
de Crimeea. l-am spus de la început că-i o lucrare prea complicată 
pentru noi. A refuzat să creadă şi mai ales a refuzat să cedeze. 

Când în toiul creşterii o vedeam zbuciumându-se peste 
puterile ei, i-am dat tot ajutorul, iar ea îşi complica de aşa natură 
îndeletnicirea, încât nu puteam răzbi nici amândoi. Interveneam şi îi 

spuneam să simplifice. Ca urmare, îşi complica mai tare ocupaţia. 
Natural că lucrul mă indispunea și ea o vedea aceasta. Ca s-o 
îmbunez, ca să-i dau ajutor, alergam pe la Şcoala Normală să caut 
normalişti sau liceişti ca să-i aducă frunză. Când nu găseam, mă 
duceam eu însumi după frunză, numai să am linişte şi pace. Când 
soseam acasă, spre uimirea mea, cele mai multe frunzarii erau 
aruncate la. gunoi, nefiind -cele dorite de dânsa. Natural că mă 
burzuluiam.de această atitudine. 

(2) Vine Marica cu copiii şi cu servitoarea, vara, la noi. Marica 
avea o servitoare care se pricepea ceva la gătitul mâncărurilor. Am fost 
de părere să facă la bucătărie de serviciu cu rândul ca să le fie fiecăreia 
mai uşor. Răspunsul Elenii: „Ce, voi vreţi să mă puneţi pe mine alături 
de Susana?”. Am renunțat, rămânând ca Susana să spele vasele şi să facă 
treburile brute, iar ele două, Marica şi Elena, să facă cu rândul. Din 
prima zi însă Marica a fost de aşa natură bruscată şi repezită, încât a 
plecat din bucătărie cu ochii scăldaţi în lacrămi. Natural că mă durea atât 
faptul că Marica suferea pe nedrept, cât mai ales faptul că Elena își 
îngreuia Şi complica viața prea mult. De aceea, a căzut bolnavă atât după 
creşterea viermilor, când a căpătat apă la plămânul drept, cât şi după 
plsaică Marioarei cu familia. 

.(3) Am făcut de vreo două ori imprudența să invit pe câte 
cineva la masă (Fam. GI.Dimitriu, Petre Groza! etc.) De fiecare dată 
se zbuciuma atât de mult. şi pretindea atât de multe încât mă 
dezgustam şi mă indispuneam pentru multă vreme, căci ea, pe lângă 
zbucium, se alegea cu câte o meteahnă. 

: (4) De câte ori venea vreunul dintre copii acasă, făcea astfel 
de eforturi încât, după plecarea lor, cădea bolnavă la pat. | 

(5) Din cauza enervării, fricii şi oboselii excesive cât au stat ruşii 
cantonați la noi, şi-a pierdut vederea ochiului drept. Natura], am scris 
despre aceasta la copii şi cunoscuţi. S-au alarmat cu toții şi au tost gata 
fiecare dintre ei să ne dea ajutor cu sfatul, cu intervenții pe la medici 
specialişti, cu parale etc. De vreo două ori se stabilise chiar timpul plecării. 
Cu toate acestea n-a putut fi urnită din loc. Cum să nu mă indispună? 

(6) Avea măsele cariate, care odată i-au făcut puroi şi au 
îmbolnăvit-o atât de rău, încât a zăcut 9 săptămâni în clinicile din 
Cluj. Aceasta însă nu i-a servit spre învățătură, căci în timpul din 
urmă suferea iar de măsele şi avea la unele chiar puroi. Făceam toate 


L3 





Petru Groza (1884-1958), om politic, ministru în repetate rânduri. S-a născut în 
comuna Băcia, lângă Deva. 

preparativele să mergem în cutare zi la dentist. În ziua respectivă însă 
mă trezeam cu tot planul răsturnat, te miri din ce motiv neînsemnat. 
Cum să nu fiu supărat? 

(7)* În anul acesta, de Paşti, a fost bolnavă, fusese răcită şi 
suferea de un picior în urma unei căzături. Din cauza aceasta, nu 
făcuse nici o pregătire pentru sărbători, nu copsese cozonaci, nu 
făcuse prăjituri. Eu singur înroşisem doar ouăle. După ce s-a făcut 
mai bine, când se apropiau Sfinții Impărați, începu să facă atâtea 
pregătiri şi cu aşa febrilitate, încât mă îngrozii.. Patru-cinci femei 
hamice n-ar fi putut face mai mult. M-am supărat şi i-am spus că 
dacă mai face asemenea eforturi, eu nu voi mai gusta prăjituri făcute 
de ea. Drept răspuns, de Rosalii a ţinut să coacă şi cozonaci, deşi o 
prevenisem că nu-i voi gusta, tocmai fiindcă îi consideram aducători 
de boală, deci de nenorocire. N-a ținut socoteală de ce i-am spus, a 
făcut, a răcit, s-a îmbolnăvit, a căpătat pneumonie, care în cele din 
urmă a răpus-o. Eu m-am ţinut de cuvânt. Au fost cozonacii aducători 
de nenorocire, din care n-am mâncat, ca şi când ar fi fost otrăviți. 
Desigur că toate acestea nu puteam să le privesc cu indiferenţă şi cu 
zîmbetul pe buze. Desigur că nu-mi puteam ascunde în permanenţă 
încruntarea feței, cu toate că numai rareori exteriorizam amărăciunea 
sufletului prin vorbe şi expresii tari. Mai ales când era bolnavă, îi 
menajam pe cât posibil suferința. 

(8) In timpul suferinței sale, i-am fost infirmier, bucătar, 
îngrijitor şi gospodar. Îi pregăteam medicamentele şi mâncărurile 
prescrise de medic. Desigur că respinperea lor mă indigena peste 
măsură și, dacă de la patul ei mă întorceam cum am plecat, cu tava 
încărcată, când soseam în odaia de zi, scrâşneam din dinți şi aş fi fost 
în stare să fac tava cu totul în țănduri şi fărâme. 

Și totuşi consider că am comis o greşală de neiertat, întrucât n- 
am avut curiozitatea să deschid însemnările ei zilnice şi să i le cetesc. 
In cazul acesta, cred că aș fi fost în stare să-mi impun față de ea o 


* Notă. Anul 1947 a fost an de grea încercare atât pentru Elena, cât şi pentru mine. 
T)e Crăciun îi copsese un deget. A trebuit s-o opereze la spital şi să-i extragă unghia 
cu cleştele. Pe la finele lui ianuarie, era din nou răcită şi trebuia să stea în casă mai 
mult zăcând. Aproape de Paşti, se urcă în pod pentru niște treburi. Când voi să iasă 
pe uşe, se împiedecă şi căzu. În cădere, uşa se închise, prinzându-i piciorul între 
grindă şi uşe. Era gata să i-l frângă. Abia a putut-o descurca servitoarea. Piciorul 
avea o contuziune serioasă. A trebuit s-o pansez şi să-i pun comprese cu apă de 
plumb aproape o lună de zile. De Paşti fusese râcită. Avea influenţă (nota C.Sporea). 

atitudine - bineînţeles forţată - dar zâmbitoare. În cazul acesta, ea n-ar 
fi fost atât de deznădăjduită şi n-ar fi considerat moartea ca o salvare. 
Căci, în timpul din urmă, se considera ca o frunză plutind pe o apă. nu 
se sinchisea şi nu reacționa la ceea ce se va întâmpla cu dânsa. Vorbea 
atât de des de moarte încât mă exasperase. O auzeam adeseori 
spunând: „Azi-noapte mi-a fost atât de rău încât mă mir că mai sunt în 
viață”, cu toate că în decursul nopţii nu se întâmplase nimic deosebit.. 
De atâtea ori imaginaţia ei ne-a pus în gardă că dânsa moare, încât, de 
la o vreme, nu mai voiam să mai credem, sau, chiar dacă credeam. nu 
voiam să ne mai manifestăm îngrijorarea în fața ei. Când venea 
doctorul la vizită, de fiecare dată îl întâmpina cu vorbele: „Dle doctor, 
azi-noapte era să mor”. Aceasta se repta de ani de zile, încât nici 
doctorul începu a.nu mai avea încredere în vorbele ei. Această 
atitudine a ei ne-a indus în eroare chiar şi în ultima fază a boalei. Nici 
eu, nici doctorul n-am crezut că situaţia este atât de alarmantă şi așa 
aproape de deznodământ. Nici un simptom nu ne-a arătat-o. 
Aşa a fost Elena şi aşa s-a stins. 


30.XIL.1947 

2. Organizarea interioară a şcoalei 

Încă pe când preluam averea şcoalei, am compus un apel pe 
care l-am trimis pe la preoţii şi învățătorii din judeţ, vestindu-le că la 
Deva s-a deschis o şcoală normală românească; să îndemne deci pe 
săteni să-şi trimită copiii la acest institut de cultură. De asemenea, au 
fost anunţaţi. şi elevii români care fuseseră înscrişi şi care 
frecventaseră până acuma şcoala normală ungurească din Deva. 
Astfel s-au putut obține 147 înscrieri, dintre care au reuşit şi urmat 
regulat 97 candidaţi. 

Nu aveam profesori. Pentru recrutarea acestora m-am dus la 
Sibiu, la Consiliul dirigent. Acolo, am aflat că pentru Deva nu se 
făcuse nici o numire de profesor. Puţini câți mai existau în Ardeal îşi 
aleseseră locuri mai bune, prin centre mai unportante, ca Cluj, Oradea, 
Timişoara, Arad, Sibiu, Braşov etc., sau intraseră în Consiliul dirigent 
ca funcționari superiori, ca directori sau chiar ca profesori universitari. 
Atunci am luat lista preoţilor şi învăţătorilor cursişti, care făcuseră în 
iulie şi august cursuri de profesori la Cluj, recrutați dintre cei care 
aveau cel puțin 3 ani în învățământ şi erau recomandaţi ca cei ma: 
buni. Am ales la întâmplare, orientându-mă doar numai după 
specialitate. Totuşi alegerea a fost bună, căci cei mai mulți au rămas şi 
au funcționat la şcoală până la pensionare sau deces. | 

Cel dintâi cu care am făcut cunoştinţă a fost loan Mihui, în 
următoarele împrejurări. Pe când stam de vorbă cu directorul 
învățământului normal, loan Matei, un tip roşcovan la față tot băga capul 
pe uşe şi voia să intre, iar directorul îi tot făcea semn să mai aştepte. În 
cele din urmă, directorul, plictisit de atâta sâcâială, îi spuse să intre şi îl 
întrebă ce doreşte. - „Vă rog să mă numiţi şi pe mine la Deva”. - „„D-ta 
ce specialitate ai?”. - „Pedagogia, lucrul manual şi agronomia”. - ,„, De 
pedagogie, am numit. La agronomie te pricepi bine?”. - „„Cum să nu, am 
avut şi gospodărie proprie, am urmat şi cursuri speciale la Aiud”: - „Te 
numesc de agronomie şi lucru manual la Deva”. 

Lista fiindu-mi completă, am plecat, luând şi adresele celor 
aleşi. Sosit acasă, am dat telegramă fiecăruia de următorul conţinut: 
“Sunteţi numit profesor la şcoala normală din Deva. Prezentați-Vă 
imediat la serviciu”. După ce s-au prezentat la serviciu, am plecat din 
nou la Sibiu, pentru întocmirea următoarelor decrete de numire: 

(1) C. Sporea, profesor definitiv de pedagogie şi director 
provizoriu la Şc. Normală Deva - 

(2) Radu loan?, prof. practicant de matematică şi fizică - 

(3) Mihu loan, prof. practicant de ştiinţe agricole şi lucru 
manual- 

(4) Modreanu 1. 2 prof. practicant de limba română - - 

(5) Ardeleanu L.*, prof. practicant de pedagogie - 

(6) Jipa Ana” prof. racticant de franceză - 

(7) Solomon Victor , prof. practicant de geografie Şi ştiinţe - 

(8) Mariş Drăgan”, prof. practicant de desen şi caligrafie - 

(9) Haneş Nec, prof. practicant de muzică - 

(10) Ocnean Felicia , prof. practicant de chimie - 

(11) Dr. Robu Nec.'9, prof. de igienă - 

(12) Curea Laurenţiu , preot ortodox, religia - 


a 

i loan Mihu a predat pedagogia şi ştiinţele agricole între 1918-1938. 
? loan Radu a predat matematica între 1919-1938. 

3 loan Modreanu a predat româna şi pedagogia între 1919- 1922, 

* loan Ardeleanu a predat româna între 1919-1920. | 

3 „Ana Jiga a predat franceza între 1919-1920. 
* Victor Solomon a predat geografia între 1919-1952. 

7 Mareş Drăgan a predat desenul şi caligrafia între 1919-1943. 

* Nicolae Haneş a predat muzica între 1919-1942. 

? Felicia Ocnean a predat chimia între 1919-1920. 

10 Nicolae Robu a predat igiena între 1919-1927. 

!! Laurenţiu Curea a predat religia greco-ortodoxă între 1919-1920. 

(13) Munteanu Valer”, preot unit, religia - 

(14) Sporea Elena? prof. practicant, română. 

Pe atunci, şcolile Ole nu- erau organizate ca astăzi, să 
aibă la dispoziție tot felul de personal administrativ şi de serviciu, ca 
econom, intendent, agronom, tâmplar, mecanic, portar, lengereasă, 
infirmieră, secretar, contabil, casier, bibliotecar, educator, pedagogi 
etc. Te serveai de personalul pe care-l aveai la îndemână. 

Directorul făcea pe administratorul, profesorul, casierul, 
intendentul, directorul normalei şi aplicaţiei etc. ctc. Făcea adeseori 
câte 18-20 de ore de curs săptămânal, plus toată administraţia. 

Dna El. Sporea, soția mea, pe lângă catedra de limba română, 

făcea pe învăţătoarea la aplicaţie, când era nevoie, făcea practica 
agricolă, lucrul manual, supraveghea alimentarea, făcea pe infirmiera 
etc. etc. Niciodată n-a ajuns lucrul manual la aşa înflorire ca pe 
timpul când preda Dna Sporea. Atunci s-au făcut din lut tot felul de 
vase casnice şi de ornament, cu roata de olărie, şi s-au smălțuit şi ars 
în cuptorul construit anume în curtea economatului. 

Dacă aveam nevoie de o lecţie bună, model la aplicație - şi asta 
se întâmpla destul de des -, apelam la Dna Sporea. Dacă absenta vreun 
profesor de partea literară, suplinea Dna Sporea. Dacă voiam să dăm 
serbare cu program, declamările, dansurile şi piesele le pregătea Dna 
Sporea; căreia a trebuit să-i încredințez și conducerea societății de 
lectură, fiind cea mai competentă şi cea mai devotată cauzei. 

Bazat pe lăudăroşenia. Dlui Radu, care, contorm spuselor, 
încă de când era elev la Normala din Deva, pe timpul erei maghiare. a 
condus economatul şcoalei, care ca învățător harnic avea grădina de - 
zarzavaturi cea mai renumită, cu varza ca roata carului, cu ceapa cât 
gutuia, i-am încredințat economatul și contabilitatea şcoalei. Şi le-a 
condus aşa de bine, încât adeseori ne apuca revărsatul zorilor la masa 
de lucru, calculând „şi cercetând împreună să allăm greşala 
contabilităţii duble, pe care n-o poate înțelege orice muritor. 

La orele de matematică şi fizică mergea atât de bine încât, în 
curând, am fost nevoit să-i încredinţez ore numai în cursul inferior. 
unde se pricepea de minune să facă preambule prin istoricul iobăgiei 
româneşti de pe timpul erei maghiare. Consulta destul de des şi 
cărţile, dar cele cu 52 de file. 





' Valeriu Munteanu a predat religia greco-catolică între 1919-1926. 
2 Elena Sporea a predat româna între 1919-1927. 

loan Mihu, primul profesor cu care am făcut cunoştinţă la 
Sibiu, mic de statură, dar burduhos la făptură, o balercă rotundă pe 
două picioare scurte, buze groase, capul mare, om inteligent, 
spiritual, glumeţ, foarte comod din fire. Pentru a menaja eforturile 
indispensabile vieţii, punea inteligența la contribuţie, inventând 
expediente spre a scăpa de muncă. Se pricepea de minune să înhame 
pe alţii naivi la carul său propriu. Când mânca, clefăia atât de 
pronunțat, încât i-ar fi făcut poftă şi celui mai ghiftuit Luculus. În 
somn, concerta cu atâta brio şi pe atâtea coarde încât i-ar fi făcut 
serioasă concurenţă Aniţei lui C. Hogaş din, “Spre Nichit.” 

Se descurca cu mare uşurinţă din orice încurcătură. Dau un 
exemplu. | 

Ca învăţător, era obligat la o concentrare de două luni anual, 
spre a satisface serviciul militar. Era concentrat la Sibiu. Era pasionat 
pentru jocul de cărți. Deşi era de serviciu, concentrase în jurul patului 
său vreo câțiva amatori de “Farbel”. Jucau cu uşa întredeschisă, după 
ce se sunase stingerea, să poată auzi apropierea ofițerului de 
inspecţie. Deodată, se aud pași apropiindu-se. Toţi dispar sub păturile 
lor. Mihu ar fi trebuit să meargă la uşe, unde era întrerupătorul, şi să 
stingă lumina. Nu mai era timp. Ofițerul ajunsese la uşe. Mihu se 
ridică în picioare pe masă şi începe să sufle cu putere în becul 
electric. Ofiţerul stă uimit în uşa salonului şi priveşte tăcut. Mihu nu 
se lasă deconcertat. Vede condica de prezenţă, se apleacă şi o ia de pe 
masă şi începe să facă vânt şi cu aceasta. Ofiţerul îşi pierde răbdarea 
şi întreabă: „Sie! Freiwilliger! Was, zum Teufel, was machen Sie 
da”!. Mihu, prefăcându-se istovit de atâta suflat, răspunde cu vocea 
întretăiată: „Să trăiţi, dle sublocotenent, de aseară, de când a sunat 
stingerea, mă căznesc întruna să sting lampa şi nu reuşesc, se vede că 
i s-a stricat fitilul”. Păturile saltă de râsul camarazilor de supt ele. 
Ofiţerul se enervează; „Cum bre, nătângule? Nu eşti în stare să stingi 
nici o lampă electrică? lată!”. Pune mâna la întrerupător, suceşte, 
stinge, apoi o aprinde din nou. Mihu rămâne cu gura căscată, se 
coboară de pe masă, se duce uimit până la întrerupător, se uită uimit 
când la el, când la lampă, când la ofiţer. Apoi, ca şi când s-ar teme să 
nu-l frigă, apropie timid. mâna de întrerupător, apoi cu sfială şi repede 
îl suceşte. Se face întunerec. Suceşte din nou şi se face lumină. Se 
uită din nou uimit, când la lampă, când la întrerupător şi face cu mâna 





! « Tu, voluntarule, ce naiba faci acolo? » (text german în manuscris) 

gestul cum poate trece lumina de la întrerupător până la lampă şi încă 
fără chibrit aprins. Camarazii nu mai pot, se sufocă sub pături, scot 
capetele şi răsună salonul de râsetele lor zgomotoase, 

„Ofițerul, indignat, îi spune să iasă a doua zi la raport şi pleacă 
bombănind. 

A doua zi, la raport, sublocotenentul raportează căpitanului cazul, 
„cere să fie pedepsit delicventul pentru neștiință şi să se ţină pentru toți un 
curs de iniţiere. Căpitanul, om cuminte, a înțeles imediat şiretenia Şi a 
făcut observaţii ofițerului în hohotul de râs al întregii companii. 

Lui Mihu îi plăceau multe îndeletniciri şi se pricepea la multe 
dar îi erau foarte antipatice orele catedrei sale de agronomie şi lucru 
manual, deoarece şi una şi alta cereau demânstraţii personale şi, doar 
el de la munca-fizică din sat dezertase, când se hotărâse să urmeze 
cursurile de profesori de la Cluj. De aceea, tot timpul carierei sale de 
profesor a făcut tot felul de ore, de matematică, de drept, de instrucție 
civică, de psihologie, de pedagogie şi, în special, de practică 
pedagogică la aplicaţie, unde trona ca un pontif !a catedră şi diriguia 
pe învățători şi normalişti. De la o vreme, se acomodase aşa de bine 
eu orele de pedagogie, încât a considerat că această catedră i se 
"cuvine de drept prin înlăturarea subsemnatului de la această catedră, 
din- cauza unei greşeli făcute de minister, prin omiterea mea de pe 
tabloul de încadrări. A urmat apoi un lung proces la Curtea de apel 
din Cluj, care, în cele din urmă, prin sentința adusă, mi-a restabilit 
drepturile pe care aveam eu la această catedră, obligându-l la daune şi 
cheltuieli de: judecată -pe care - când le-a achitat, mi-a spus cu o 
perfectă linişte sufletească: „Nu ştiam că posezi dovezile pe care le 
ai, căci n-aş fi început un asemenea proces”. 

La orice caz, Mihu a fost un bun profesor teoretician, afară 
doar de îndeletnicirile practice. 

A funcţionat şi ca econom al şcoalei, şi al cursurilor de vară; 
nu era însă omul care să-şi fi lăsat turta sa descoperită, Ştia să-şi tragă 
spuză pe turta proprie. Dar “In der Not friesst der Teufel fliegen” 
Aşa şi şcoala, s-a servit de oamenii care i-a avut. 

Modreanu loan, profesor de limba română, inteligent, dar 
trăsnit cu leuca. În timpul practicei la Cluj, in fruntea unor 
manifestanți naționalişti extremişti, s-a distins prin dărâmarea 
firmelor ungurești, apoi, în Piaţa Unirii, a escaladat statua lui Matei 


! « Nevoia îl învaţă şi pe dracul să zboare » (ext pernan în manuscris). 

Corvinul, de unde, vorbind poporului adunat, a dat palme statuiei lui 
Matei C., imputându-i c-a fost un trădător de neam. 

La şcoală, se ţinea de intrigi şi subminări. În raporturi 
familiale a fost un imoral. Având un copil extraconjugal, a forțat pe 
soția sa să-l alăpteze, fapt care i-a adus excluderea din învățământ pe 
timp de 2 anl. 

E| a fost cel care i-a prezis lui P. Groza că va ajunge deputat 
şi ministru, ceea ce s-a şi realizat, spre:uimirea:multora. . 

Dotat cu o mare vervă demagogică, a ajuns şi el mai târziu 
deputat, după cum prea mulți demagogi în țara românească au ajuns 
pe nedrept şi pe nepândite în fruntea bucatelor. 

Solomon Victor, profesor de geografie şi ştiinţe naturale, 
puțin dotat, dar foarte stăruitor, un lăudăros, un Bramarbas Miles 
gloriosus modern, intrigant dar fricos, un făuritor de sforării şi 
intrigării ordinare, încadrate, pe cât posibil, în formule de 
regulamente şi legi; un mistificator al adevărului până la probe 
doveditoare, când se retrage mârâind. Iscoditor de chițibuşuri, ca să 
poată acuza pe un ton grav, sentențios. Aparent apărător al celor 
năpăstuiți, în fond profitorul oricărei intervenţii. 

Autoritar în şcoală, drept compensație a lipsei de autoritate de 
acasă, unde comandă micul caporal, care dacă n-ar fi fost autoritar, conul 
Victor poate că ar fi ajuns un cartofor sau adorator al lui Bachus. 

EI însuşi bucher, cerea şi elevilor la fel. În ce priveşte situaţia 
matorială, un echilibrist de forţă, punând la contribuţie pe toți frații şi 
rudeniile, precum şi pe cunoscuţi, prietini, părinți de ai elevilor, 
oameni politici, personalități influente etc. Doritor de mărire şi 
bunăstare. Umil cu cei mari, autoritar cu cei mici. lată-l. 

Mariş Drăgan, profesor de desen şi caliprafie, o figură cu 
totul ştearsă, în mers se leagănă şi îşi târâie picioarele, pare o arătare 
care se strecoară în umbra zidurilor. 

Cât a trăit, n-a produs decât copii (un băiat şi două fete). În şcoală 
n-a captivat atenție. N-a stimulat talente. S-a stins ca şi când n-ar fi existat. 

Haneş Neculai, profesor de muzică vocală şi instrumentală. 
Slab şi pipernicit ca o stafie. Puțin dotat de la natură, dar cu foarte 
mare bunăvoință. Ambiţie mare, putere puțină. Cu toată osteneala ce 
şi-o da, cornrile conduse de el înregistrau de fiecare dată eşecuri. Îşi 
dedea multă osteneală, făcea repetiții nenumărate, poate de aceea 
erau orele lui atât de plictisitoare, iar copiii nedisciplinați. Am fost 
nevoit adeseori să intervin spre a-şi putea ţinea orele şi menține 
ordinea. A predat şi lucrul manual. Venise odată cu ideea să facă o 

cutie pe care s-o tragă în cap ca pe o căciulă, iiar, pe deasupra, să se 
toarne ghips, ca să-şi facă bustul. Noroc că n-a pus-o în practică. De 
aici se putea vedea istețimea lui. După pensionare, pe timpul 
românizării prăvăliilor evreieşti, şi-a luat şi el o prăvălie. 


13. 

Ceilalţi au funcționat o durată foarte scurtă, încât nu merită o 
caracterizare specială. 

La aplicație, am ţinut cu orice preț să aduc învăţători din 
Regat, pentru corectarea limbajului ardelenesc care era foarte 
distanțat de limba literară. Am reușit să aduc un muntean, pe Gh. 
Ghinea, » ŞI un moldovean, pe Neculai Munteanu”. 

În curând însă se adeveri că primul era refractar oricărei 
îndrumări, deşi i se făcuseră seri! întregi de lecții model din partea 
soției mele şi a mea. De aceea i-am dat tot concursul să poată urma 
cursurile de vară pentru profesori. 

"" Cel de al doilea, un bun învăţător, dar om nesiatornic care 
singur nu ştia ce vrea, după un an de funcţionare, în care timp a fost 
de toate - învățător, pedagog, secretar, econom, a urmat şi el cursuriie 
de vară de la Cluj pentru lucru manual şi agricultură. 

Cel dintâi ajunse profesor de stone la Şcoala Normală - Deva. 
Cel de al doilea se îmbolnăvi de nervi şi fu intemat în ospiciul de la Sibiu. 

__ După un an de zile, în locul acestor doi am adus pe 
Constantin Al. Popescu, de la Drajna de Jos, jud. Prahova, şi Neculai 
Ionescu, din Vipereşti, jud. Buzău. Amândoi s-au adeverit a fi 
elemente 'excepțional de bune. Popescu era, pe lângă învăţător, 
secretar şi pedagog. lonescu, învățător, pedagog şi contabil. Nu 
numai că s-au achitat perfect de aceste însărcinări, dar lonescu a mai 
pregătit şi diferența de liceu, pe care a trecut-o cu succes, iar 
amândoi, fiind diplomaţi a şase clase normale din Regat, au dat în 
particular clasele a şaptea şi a opta, luând o nouă diplomă de 
învăţător cu 8 clase. Ionescu a urmat mai târziu Dreptul. A luat 
licenţa la Oradia şi a devenit cu timpul iurisconsultul oraşului Oradia, 
apoi Cluj şi, în fine, al Timişoarei. C. Al. Popescu a ajuns inspector al 
învățământului primar. 

De altfel, de remarcat şi de reținut este faptul că aproape toți 
absolvenţii Şcolii Normale din Deva s-au distins ca elemente 


„Gheorghe Ghinea a-predat istoria între 1919-1948. 
A * Neculai Munteanu a predat lucrul manual între 1919-1921. 

excepțional de valoroase; iar învățătorii cu stagiu la Școala de 
aplicație din Deva au ajuns directori de şcoală, revizori sau inspectori 
şcolari. Citez: Ivănescu, Popescu, Danielescu, Postelnicu, Rotaru, 
Niculescu, Plăişanu etc. 

Ajunsese aşa de renumită marca Deva, încât era preferată 
oriunde, iar, la alegerea locurilor, acestora li se încredinţau posturile 
cele mai bune. 


10.X.1948 

Deschiderea anului şcolar 

Cel dintâi an şcolar sub directoratul meu s-a deschis în 12 oct. 
1919. La această festivitate, au asistat toate autoritățile locale şi foarte mult 
public doritor să vadă deschizându-se în acest centru o şcoală normală 
românească. 

În vorbirea de deschidere a subsemnatului este cuprins întreg 
programul administrativ didactic, educativ, cultural şi social care avea să 
se înfăptuiască în decursul anilor şi care s-ar putea rezuma în următoarele. 

Tineretul va fi educat într-o atmosferă de cald patnotism, de 
iubire de neam şi țară. ] se va arăta importanţa ce o are în statul român 
închegarea vieții familiale şi sociale şi deci comportarea lor faţă de aceste 
probleme. 

Li se va dezvolta sentimentul religios. Vor fi pregătiți ca, 
împreună cu .preoții, să fie conducătorii fireşti a poporului. Şcoala va 
căuta să fie în permanență în legătură cu societatea, spre a ne cunoaşte şi 
respecta reciproc. | 

Se vor organiza şezători şi serbări atât la oraş, cât şi la sate. 
Se va ținea vie legătura între Școala Normală şi învățătorimea satelor 
spre a ne cunoaşte reciproc. Se va înființa cor, orchestră şi fanfară, 
care vor mări efectul serbărilor şi şezătorilor. Corpul profesoral, 
printr-o activitate neobosită și printr-o atitudine demnă, va contribui 
la ridicarea prestigiului şcoalei. 

Cine a cunoscut trecutul şi a urmărit evoluţia acestei şcoale 
poate constata că toate dezideratele exprimate în vorbirea de 
deschidere au fost înfăptuite în decursul anilor următori. 


14.1. 

Începutul anului şcolar 1919-1920 

Începutul anului şcolar ne-a dat mult de lucru. Elevii erau 
nepregpătiți pentru prestarea unui examen de admitere serios. Ne-am 
orientat mai mult după bunăvoință decât după ştiinţă. (Candidatul Lupu 

Mara abia cunoștea literele şi scria ca un elev de clasa | primară şi, totuşi, a 
fost admis ŞI a trecut clasă de clasă fără să rămână cel puţin corigent.) 

N-aveam programe după care să urmăm, n-aveam manuale, 
n-aveam profesori formați. 

N-aveam programc pentru următorul motiv. În Regat, exista 
tipul de şcoală normală cu 6 clasc. In Ardeal, funcţionaseră şcoli 
normale confesionale cu 4 clase, care aveau la bază 4 clase 
gimnaziale sau civile. Aveam elevi din clasa întâi până într-a opta. 
După care program să urmeze? Trebuia un program de tranziţie. 

Pentru rezolvarea acestei probleme, am fost chemat 
subsemnatul la Consiliul dirigent de la Sibiu şi am fost încredinţat ca, 
împreună cu Dr. Pavel Roşca, profesorul de pedagogie de la şcoala 
normală confesională din Sibiu, să alcătuim un program şi 
regulament pentru noul tip de şcoală normală. Pentru alcătuirea 
acestuia am consultat atât programele şi regulamentele din Regat, cât 
şi cele românești, ungureşti şi austriece existente în fosta monarhie 
austro-ungară. Acest regulament provizoriu a fost tipărit de Consiliul 
dirigent şi impus tuturor şcolilor normale din Ardeal. 

Pentru manuale am dat delegație profesorului I.Modreanu, 
care, deplasându-se la laşi și Bucureşti a achiziţionat câteva lăzi de 
cărți pentru elevi şi profesori. Acolo unde nu existau manuale, elevii 
s-au folosit de explicările profesorilor. 

Pentru pregătirea profesorilor, care fuseseră învăţători şi 
urmaseră la Cluj numai cursuri teoretice, am aplicat sistemul 
practicat în cei 13 ani cât am funcţionat ca profesor la Seminarul 
pedagogic universitar din laşi, am făcut din şcoala.nonnală un fel de 
seminar. pedagogic. Am ţinut în clasă lecții mode! la diferite materit, 
cu planuri întocmite după toate cerințele pedagogic-metodice, 
obligând întreg corpul profesoral să asiste la lecţii. După fiecare 
lecţie, se ținea câte o ședință, în care se jalonau punctele principale 
ale procedurei metodice şi se criticau greşelile sau omisiunile. După 
lecțiile mele, urmau cele ţinute de colegi, cu îndrumările şi criticile 
de rigoare. Astfel am făurit împreună normele principale metodice 
pentru fiecare obiect în parte; iar celor care doreau să se documenteze 
mai temeinic le-am pus la dispoziţie biblioteca mea personală, destul 
de bogată în cărți de pedagogie, didactică, metodică şi de specialitate. 


Administrarea interioară a şcoalei 
Conducerea interioară a școlarilor, la începui, a fosi destul de 
grea, deoarece nu erau postuni bugetare de pedagog! sau supraveghetoni 

de ordine, nici pe învățătorii de la aplicație nu-i puteam obliga să stea 
tot timpul între normalişti, întrucât aveau aplicație şi, pe deasupra, unul 
făcea pe secretarul, celălalt pe contabilul. 

De aceea am organizat elevii după sistemul „conducerea de 
sine a şcoalei”, care sistem îl practicasem încă la Iaşi, după ce m-am 
întors din Germania şi după ce am primit statutul şi regulamentul 
acestei organizaţii de la Dra E.Meierl, profesoară în Los Angeles - 
America de Sud. (Făcusem cunoștință cu ea la Berlin, în 1910.) 

In sensul acestui sistem, elevii ultimelor clase primeau fiecare 
câte un rol: şeful intematului, al dormitorului, al clasei, al mesei, ductor 
general etc. Serviciul se schimba săptămânal, când fiecare își dedea 
raportul asupra activităţii sale. In felul acesta, normaliştii îşi completau 
educația socială şi cetățenească, dezvoltându-li-se în mod practic 
sentimentul imparțialității, răspunderii, al solidarității, al sociabilității, al 
respectăni demnității aproapelui etc. 


Augmentarea clădirilor şcoalei 

Imediat după război, atunci, ca şi acuma, criza de locuințe era 
foarte pronunțată. Astfel, profesorii nou numiţi la şcoală nu-şi puteau 
găsi locuințe. Exista şi. atunci o comisie de încartiruire şi 
rechiziționare, dar în multe cazuri hotărârile comisiei rămâneau 
inexecutabile. Amintesc între altele următorul caz. Profesorul Mihu |. 
primise bon de rechiziție pentru imobilul unui ungur absenteist, 
ocupat de prezent de evreul Rosenzweig. Acesta din urmă fusese 
somat în mai multe rânduri să evacueze locuinţa. El se încăpăţâna să 
rămână, în ciuda somațiunilor primite. Într-o zi, vine profesorul la 
mine desperat şi îmi spune că i-a sosit familia: soția cu copil mic la 
piept şi încă doi ţânci mititei. Stau însă cu bagajele în gară, deoarece. 
n-au unde se muta. Atunci am luat o hotărâre eroică, dar salvatoare. 
Suspend ora de după-masă pe care o aveau elevii a opta. Îi chem şi le 
spun: „Mergeţi cu Dl profesor şi îi ajutați să-şi aducă mobila de la 
gară. Când sosiți la locuință, intraţi cu toţii în casă, puneţi mâna pe 
mobila aflată acolo şi o scoateţi în stradă. Să nu vă sinchisească 
protestările sau implorările cuiva; dar aveți grije de mobilă, să nu se 
strice ceva”. Zis şi făcut. Protestările evreului n-au avut nici un efect. 
A alergat să se plângă la poliție, dar până să sosească cu 
reprezentantul forței publice, toată averea lui era depozitată în stradă, 
iar a profesorului aranjată prin odăi în imobil. Nu se mai putea 
reveni, deoarece profesorul poseda bon de rechiziţie în regulă. Evreul 
a putut până seara să-şi mute tot calabalâcul la locuinţa lui cea nouă. 

Deşi localul şcoalei era destul de încăpător, totuşi îi lipseau 
unele încăperi. N-avea baie pentru elevi, n-avea pavilion de izolare, 
n-avea local pentru economat. Voiam cu orice preţ să întregesc 
lipsurile. Ocazia se ivi repede. Imobilul de lângă şcoală, proprietatea 
Kenderesy, era de vânzare. Trimit pe economul, profesorul Radu, să 
se intereseze. Proprietarul îi spune: „Am casa de vânzare, dar decât s- 
o vând la români, mai bine îi dau foc”. Aşa s-a și întâmplat. A 
vândut-o la evreul Fenichel. Atunci am intrat în tratative cu evreul. 
Am arvunit o casă de vânzare din Strada Mare pentru evreu şi am 
făcut schimb cu el. Numai aşa am putut ajunge în posesiunea casei de 
care aveam absolută nevoie. Suma de care aveam nevoie pentru 
cumpărare am economisit-o de la combustibil şi de la alte articole 
bugetare; căci altfel, Consiliul dirigent n-ar fi consimțit să dea bani 
pentru cumpărare de imobile. În localul cumpărat am făcut cameră de 
inspecţie, pavilion de izolare, baia elevilor şi depozite pentru 
economatul şcoalei. 

Intenţia mea era însă să nu mă opresc numai la imobilul 
cumpărat, ci cu timpul să cumpăr toate imobilele care se găsesc în 
jurul şcoalei, să le dau ca locuință profesorilor şi să formez astfel o 
cetate şcolară, un cartier al Şcoalei Normale, ca să pot avea pe 
profesori mai legaţi de instituția pe care o serveau. Când am 
comunicat gândul meu inspectorului general V.Păcală, acesta mi-a 
curmat avântul, spunându-mi că el nu-şi va: da asentimentul altei 
cumpărări. A trebuit deci să mă limitez la cele existente; făcând aici 
amenajările necesare. Astfel, la şcoală am construit magazie” de 
lemne, remiză pentru vehicule şi instrumente agricole, cotarcă de 
porumb, grajd pentru cai şi vaci şi cocine de porci; iar la fermă, 
locuinţă pentru agronom, şură pentru vehicule, grajd pentru cai. 
cocine de porci şi fântâni de irigat. 


12.X.1948 

O lecţie de corectitudine dată jandarmilor 

Când am preluat averea şcoalei. în localul cel nou era instalată o 
popotă a legiunii de jandarmi, care îşi are cazarma în str. Aurei Vlaicu, 
de la deal de grădina Şcoalei Normale. Pentru scurtarea drumului. ei 
făcuseră o spărtură la gardul despărțitor şi circulau prin grădina şi ograda 
şcoalei. Mesele lor, mai ales cele de seara, se terminau adeseori cu un 
pahar de vin mai mult, cu cântec şi veselie. În mai multe rânduri îi 
rugasem să-şi mute popota din localul şcoalei, deoarece conturbă. N-a 

fost chip. M-am plâns prefectului, care, într-una din seri, s-a convins 
personal că nu mai pot fi tolerați în localul şcoalei. 

Chiar după mutare, îşi păstraseră obiceiul de-a circula prin 

ograda şcoalei, deşi li se atrăsese atenţia să înceteze de a mai circula pe 
acolo. Am reparat gardul, dar ei l-au spart şi au circulat. Atunci, am 
pus planton să vegheze, care m-a anunţat că un jandarm venind din 
oraş vrea să sară gardul. Îndată, am fost la faţa locului. L-am întrebat: 
„Ce vreai tu?”. - „Să trec dincolo”. - „Vezi tu pe aici vreo trecătoare?”. 
- „Nu. Dar vreau să sar peste gard”. - „, Cum? Tu care eşti pus să prinzi 
pe hoţii care sar gardurile, chiar tu vreai să sări gardurile? Întoarce-te 
îndărăt şi du-te la cazarmă pe poartă, ca oamenii cinstiți, nu sări 
gardurile ca hoţii. Voi care staţi aici de planton, aveţi de grije. Dacă 
dânsul încearcă să sară gardul, puneţi mâna pe el şi aduceți-l la 
cancelarie. Eu mă duc să telefonez comandantului legiunii”. Ceea ce 
am şi făcut. În felul acesta, am pus capăt acestei circulații ial Dar 
povestea cu Jandarmii nu S-a terminat aici. 

Într-o zi, sunt anunțat că cineva în haine militare se află în grădina 
şcoalei şi bagă zarzavaturi într-un sac. Tnmit o patrulă din băieți mari să-l 
prindă şi să-l aducă la cancelarie. Am constatat că este un jandarm de 
alătun. Atunci am cerut la telefon pe comandantul legiunii. l-am spus că 
de prezent jandarmul este prizonierul nostru, că nu va fi eliberat decât dacă 
se trimite de la legiune o patrulă, care să ducă pe delicvent între baionete 
prin piață până la cazarmă, având în spate sacul cu marfa furată, pe care să 
stea scris “Furat din grădina Şcoalei Normale”. După multă discuție, în 
fine am cedat să nu se mai pună biletul “furat” pe sac, spre salvarea 
onoarei legiunii. De atunci, am avut pace din partea jandarmilor. 


Primirea elevilor din Vechiul Regat 

După încetarea ostilităților de pe câmpul de luptă al primului 
război mondial, se născură animozităţi acute între românii băştinaşi 
de pe aceste plaiuri şi între românii din Vechiul Regat, veniți să 
ocupe diferite slujbe sau spre a-şi păsi aici îndeletniciri lucrative. Nu 
se puteau suferi şi se porecleau ardelean sau regățean, care deveniseră 
nume de batjocură. 

Deosebit de asta, elevii din Ardeal vorbeau o limbă 
provincială atât de îndepărtată de limba literară, încât trebuia 
neapărat să luăm măsuri de îndreptare urgentă a acestui defect. 
Vorbirea profesorilor de la catedră nu. era de ajuns. Trebuia un 
contact .imediai și permanent. De aceea, m-am pus în legătură cu 
directorii colegi de la şcolile normale din Regat, să-mi trimită de 

fiecare clasă câte doi, trei elevi şi eu le voi trimite alţii dintre 
ardeleni. In felul acesta, am reuşit să retuşez în scurt asperitățile de 
limbă. Elevii au început să se cunoască şi aprecieze, mai ales că 
regățenii, fiind mai sangvini, mai ageri la minte, le făceau ardelenilor 
valorosul concurs de a-i antrena şi de a-i provoca la întrecere. S-au 
cunoscut, s-au apreciat, s-au stimat, s-au iubit. Am câştigat. 

Deşi procentul regățenilor în școala normală era foarte mic, 
abia 15-20%, intelectualii băştinaşi m-au acuzat, chiar în consiliul 
județean, că eu protejez într-atâta pe repgăţeni, încât am prefăcut 
şcoala un institut de protecție al repăţenilor. Dr. Iustin Pop, care 
făcuse. comunicarea, a cerut consiliului să ia măsuri contra 
procedeului directorului. 

-- Am răspuns în consiliu, arătând şi documentând cu cifre şi date, 
câte procente de regățeni au fost primiți an de an în şcoala normală. 

Am arătat mai departe ce servicii enorme le-au făcut 
ardelenilor elevii regăţeni în ce priveşte purificarea limbei. 

“Ca argument zdrobitor contra aserțiunii Doctorului lustin Pop 
am spus următoarele: 

„DI Iustin Pop are trei copii. Pe toți trei i-a dat să urmeze la şcoala 
de aplicație a Şcoalei Normale, fiind perleci de mulțămit cu rezultatul, 
ceea ce a rezultat din cuvântul de mulțumire cu care şi-a luat ziua bună de 
la şcoală, când şi ultimul copil a terminat cele 4 clase la aplicație”. 

Roşu de mânie, lustin Pop s-a ridicat şi a spus: „Acesta este 
şantaj”. Reuşita a fost a mea, căci consiliul n-a dat nici O urmare 
comunicării făcute. 


Activitatea didactică şi educativă în şcoală 

a. Învățământul teoretic 

Nu totdeauna au fost profesori pentru fiecare obiect de 
învățământ. Atunci, eu şi soţia eram.totdeauna gata a suplini şi 
completa. Eu am suplinit ore de limba română, limba germană. limba 
franceză, practica agricolă; iar soția mea, lucru manual, practica 
agricolă, lucru de mână la fetiţele de la aplicație etc. 

Elevii şi-au' completat şi îmbogăţit cunoştintțele prin 
bibliotecile de clasă, pe care le-am înființat din bună vreme, 
augmentându-le şi completându-le an de an. 

Educaţia socială, etică, estetică, fizică 

Pentru educaţia etică a elevilor, n-am cruțat nici energie, nici 
cheltuială. Am pus în program ore de cântări bisericeşti, în care elevii 

învățau tipicul, deşi asemenea ore nu erau prevăzute în programul 
oficial. Duminica şi sărbătorile elevii mergeau pe echipe la utrenie ŞI 
cântau la strană. 

Mai târziu, s-a format corul bisericesc, care dedea 
răspunsurile la liturghie, duminecile şi sărbătorile. 

Am format apoi din bună vreme fanfara şcoalei, completând 
instrumentele şi notele muzicale. 

Când am constatat că nu pot avea la îndemână un profesor 
destoinic, afară de Drăgoi Sabin (n-a funcționat la şcoală decât un an 
şi jumătate), care să conducă fanfara cu pasiune şi dezinteresat, am 
angajat în postul de portar, pentru care exista prevedere bugetară, pe 
cehul Iosif Stronad, fost subşef al muzicei militare. Avea numai titlul 
de portar. De fapt, era conducătorul fanfarei. 

Alegerea a fost excelentă. Sub conducerea lui, fanfara 
noastră susținea concurenţa oricărei muzici militare. Ajunsese atât de 
renumită, încât am fost invitați şi am luat parte gratuit la frumoasa 
excursie făcută de Tinerimea română la Constanţa - Bazargic - Balcic 
şi înapoi, pe Marea Neagră. 

__ Având elevi veniţi din toate provinciile locuite de Români, 
obiceiurile de Crăciun cele mai frumoase şi mai caracteristice din 
toate provinciile se practicau an de an la şcoala noastră. Serbările 
date înainte de Crăciun, în teatrul orăşenesc, totdeauna arhiplin, 
stârneau aplauzele şi admirația spectatorilor. 

tr-un an, am fost invitați să luăm parte la concursul 
obiceiurilor de Crăciun la București, organizat de ziarul “Universul”, 
unde elevii noştri, prin originalitatea obiceiurilor prezentate, au 
recoltat frumoase laude şi valoroase premii. 

Când au apărut elevii noştri pe scenă la Ateneul Român, 
publicul, fascinat de frumsețea jocurilor, sculați cu toții în picioare 
rechemau cu ropote de aplauze şi: strigăte de bravo.să apară elevii la 
bară. Însuși ministrul Instrucțiunei publice, aplecat peste bara lojii; 
aplauda şi striga „Bravo Deva, bravo Sporea!”. | 

După serbare s-a organizat un conduct de la Ateneu până la 
Patriarhie. Pe tot parcursul, din distanță în distanță, erau postați 
sergenţi pentru menţinerea ordinei. 

Când au început elevii noştri să execute puncte din program - 
pe stradă, publicul, uimit de ce vedea, au dat cu toții năvală să poală 





! Sabin Drăgoi (1894-1968), compozitor, profesor la Timişoara şi Bucureşti, membru 
al Academiei Române. A predat muzica la Deva, între 1922-1924. 

vedea mai bine, încât sergenţii au fost nevoiţi să se concentreze în 
jurul echipei noastre. Altfel, am fi fost sufocați de public. 

La întoarcere, deşi pe Calea Victoriei se introdusese sensul 
unic, fanfara noastră, prin marşurile ei, stârnise atâta admiraţie şi 
entuziasm, încât se ataşară nouă vreo câțiva ofițeri de stat major 
activ, care deschideau fanfarei loc liber în sens contrar dispoziţiilor 
de circulaţie: 

“ Pentru completarea cunoştinţelor, pentru dezvoltarea gustului 
literar şi artistic, pentru educarea simțului critic dar obiectiv, elevii au 
fost organizaţi într-o societate de lectură pusă sub conducerea unui 
profesor. Astfel organizaţi, ei ţineau cam de două ori pe lună ședințe 
literare, unde se cânta, se declama, se cetea din autori clasici, se 
ceteau şi criticau produse originale de ale elevilor, se jucau piese de 
teatru, se ţineau mici conferinţe literare sau se jucau dansuri 
naționale. 

Cele mai reuşite dintre aceste manifestări formau programele : 
serbărilor publice, care se desfășurau fie în oraşul Deva, fie prin 
satele şi oraşele din judeţ, pe unde se făceau excursii sau unde se 
deplasau elevii ultimelor clase, spre a participa la serbări sau şezători 
anume întocmite, sau la cercurile culturale învățătoreşti. 


Participarea elevilor la cercurile culturale 

Şcoala Normală a ținut întotdeauna contact viu cu cercurile 
culturale învăţătoreşti. Aveam grijă să iau din bună vreme de la 
Inspectoratul şcolar, programul cercurilor culturale. Mă puneam din 
vreme în legătură cu școala respectivă, unde urma să se țină cercul 
cultural, şi anunțam participarea noastră. Dimineaţa, porneam în 
camioane cu fanfara. În capul satului ne coboram, ne încolonam şi 
porneam cu fanfara în frunte, de-a lungul satului, până la biserică. 
Comuna întreagă se alarma, venea să ne petreacă cu mic, cu mare 
până la biserică. Acolo, corul elevilor dedea răspunsuri la serviciul 
divin. La şedinţele intime, elevii noştri, bine presătiti, luau cuvântul 
la discuţiile pedagogice ce aveau loc; uneori țineau chiar lecţii 
practice. La şedinţele publice de după-masă, unul dintre noi, 
profesorii, ţinea câte o conferință anume pentru popor. Uneori 
antrenam discuţii libere în contradictoriu. Apoi, după terminarea 
programului, la sunetul fanfarei, se încingea hora. După câteva 
învârtite la care elevii noştri luau parte activă, ne încolonam din nou 
şi porneam cu tot satul după noi, în regrete unanime că plecăm prea 
repede şi cu făgăduieli de revenire cu altă ocazie. Pe mine personal 

m-au costat multe parale asemenea excursii, deoarece pentru aşa ceva 
nu existau fonduri, deşi eu le consideram de un mare folos real atât 
pentru elevi cât şi pentru săteni. 


Educația fizică 

Gimnastica, cercetăşia şi străjeria 

Deşi n-am avut de la început profesor specialist de educație fizică, 
totuşi partea aceasta n-a fost neglijată. Am repartizat orele celorlalți 
profesori şi am pus întotdeauna mult suflet şi multă bunăvoință pentru 
promovarea şi dezvoltarea educației fizice. Trofeele cu care era 
împodobită sala festivă a şcoalei, ca medalii, cupe, plachete etc. sunt o 
dovadă vie de succesele repurtate la atâtea întreceri. 

S-au făcut între timp şi nenumărate excursii, care ţin tot de 
educația fizică. Amintesc între altele excursiile de la Uioara, Alba- 
Julia, Turda-Câmpeni, Petroşani, pe Valea Oltului, Bodoc, Covasna, 
Comândău. 

În satul Bodoc, satul nostru adoptiv, am făcut excursie cu 
toată şcoala. În sat am ridicat o troiță şi am cumpărat un clopot. Am 
înzestrat şcoala cu bibliotecă, cu manuale didactice şi cu rechizite - 
şcolare. Pe cei mai buni elevi din sat i-am premiat cu cărți, cu 
rechizite școlare şi cu obiecte casnice folositoare. 

La şcoala noastră a funcţionat, încă din 1922, cercetăşia, iar 
mai târziu străjeria. Mulţi dintre profesori au urmat cursurile de 
inițiere străjereşti de la Breaza, Sf. Gheorghe şi Predeal. Amintesc - 
între alții: eu, soția mea, Pungulescu, Solomon, Petrescu etc. 


Cum mi-am rupt eu tendonul piciorului drept 

Încă cu vreo doi-trei ani înainte de a se introduce străjeria în 
şcoală, eu obişnuisem să fac cu elevii, dimineaţa, înainte de a trece la 
ceai, excerciţii 'de înviorare. Era prin anul 1933. Făceam cu elevii : 
exerciţii de înviorare. Le arătam cum să alerge săltând şi lasându-se 
de fiecare dată pe vârful degetelor, căci alergasem cu ei în fruntea 
coloanei şi auzisem în urmă târşitul picioarelor unora care erau prea 
comozi să-şi salte picioarele. Recunosc. Făceam sărituri exagerate, 
spre a-i îndemna să fie mai flexibili. Eram pe la a treia sau a patra 
săritură, când aud o pocnitură, ca şi când s-ar fi rupt o crenguţă, 
simţii în piciorul drept pe care sărisem, o durere pătrunzătoare. Mi se 
păru că cineva mă lovise cu un obiect greu, cu un bolovan sau cu o 
bâtă, peste picior, chiar în spate la glezne. „Care m-a lovit?” - zbier 
către elevi, întorcându-mă. Toţi steteau împietriți. Eu nu-mi mai 

puteam mişca piciorul. Cu mare greutate, sprijinit de două părți, putui 
să mă duc în casă. Mă istoveam de durere şi nu-mi puteam da sama 
ce am. Seara, veni să mă vază maistrul de gimnastică T.Vasilescu, 
care mă asigură că nu e decât o scrintitură, că el mi-l va masa şi a 
doua zi voi fi iar bine. Operația începu. Pe când mă masa, zmâci o 
dată zdravăn de picior. Auzii din nou o pârâitură. Stele verzi de 
durere îmi jucau înaintea ochilor. Nu mai puteam face nici o mișcare. 
Laba piciorului 'refuza să mai asculte de încordarea mușchilor. A 
doua zi, la raze constatară că s-a rupt tendonul care leagă muşchiul cu 
călcâiul. După-masă, eram pe masa de operație. Operația a fost făcută 
de Dr. Mosoigo, asistat de alți doi, trei medici. Veniseră unii medici 
din oraş numai de curiozitate, să vadă dacă operaţia va reuși sau ba. 
Este ştiut că tendoanele nu au vase sangvine, nu pot fi alimentate, 
deci o astfel de operaţie este problematică. Am intrat în spital toamna 
şi am ieşit abia primăvara, dar şi atunci în cârji şi cu temperatură. 
Impărțirea premiilor de sfârşit de an am făcut-o cu temperatură de 
39r.-5", după care a urmat o nouă intervenţie chirurgicală, deoarece 
rana îmi supura. Necrotizase un firicel de tendon cu nerv. Abia 
toamna, după un an, putui să las bastonul şi să umblu complet 
vindecat. Dar chiar şi aşa, lumea se mira, căci unii doctori fuseseră de 
părere că nu mă voi mai face bine niciodată. 

Cât am fost bolnav în spital, soţia a făcut eforturi şi sacrificii de 
martir, pe care niciodată nu i le-am putut răsplăti. Avea şcoală, avea casă 
grea cu mulți copii, mă suplinea la ore, dedea directive în administrația 
şcolară, îmi gătea mâncări speciale şi venea să împărtăşească cu mine 
durerile şi suspinele. Sfântă şi binecuvântată fie-i memona. 

Când am fost în spital se primiseră de la minister instrucțiuni 
să se țină conferințe pedagogice şi să se discute felul de organizare al 
şcoalei conform chestionarului trimis de minister. Conferinţele s-au 
ținut la spital, în salonul în care eram internat, sub prezidenţia mea, 
care eram imobilizat în pat cu piciorul în ghips şi cu o greutate 
atârnată de picior, ca să nu-mi rămână scurt la vindecare. Soluţiunile 
' date de noi au fost atât de bune, încât ministerul şi le-a însuşi. 

Cât am zăcut, am meditat asupra ciudatei ruperi a celui mai 
tare dintre tendoanele corpului. Atunci mi-am adus aminte că, în 
copilărie, mi-a intrat un cui de grapă în călcâiul drept, pe care o 
scăpasem de la o înălțime de un metru. Aceasta a fost prima 
debilitare a tendonului. Apoi în 1919, la o petrecere care s-a dat sus la 
cazină, jucam într-o sârbă. Coloana de Jucători se prefăcuse în 
spirală. Cineva de la spate, în focul dansului, mă izbi cu vârtul 

bocancului atât de puternic în glezna piciorului drept, încât a trebuit 
să ies imediat din joc şi să mă aşez pe scaun, deoarece mă topeam de 
durere. Mai mult de o lună de zile am avut dureri mari în picior şi 
numai cu mare greutate şi pe încetul m-am vindecat. Cred că atunci s- 
a debilitat tendonul şi mai mult. 

După operaţie şi vindecare complet, stând de vorbă cu 
medicul, îmi spune că tendonul, când l-a operat, nu era prea sănătos. 
Era o parte ca şi când ar fi necrotizat. Abia târziu mi-am dat seama că 
ruperea lui la gimnastică era doar ultima parte a ruperii, care începuse 
cu mult mai devreme. 

Acuma, de la 25 august începând, am o sciatică, o durere 
reumatică tot în piciorul drept, atât de acută încât între 25.VIII până 
la: 10.LX am zăcut. Doctorul susține că este reumatism. Eu susțin că 
este în legătură cu vechea boală a acestui picior. O cred aceasta şi 
datorită faptului că vindecarea merge aşa de încet. Aproape îmi vine 
să cred că nu mă voi mai putea vindeca complet, deşi până la data 
menționată m-am simţit tot timpul foarte bine. Nu simțeam dureri 
nici la schimbarea vremii, cum se plâng alții. 


Pregătirea normaliştilor la practica pedagogică 

Cât am funcționat ca profesor de pedagogie, am considerat ca 
o datorie sfântă să învăţ pe normalişti a face lecţii impecabile. In felul 
acesta, îşi fac orele atractive şi lucrează cu plăcere, deci cariera nu le 
este o povară, iar elevii lor îi ascultă cu plăcere. 

Pentru ajungerea scopului, n-am cruțat nici o oboseală. Ca 
parte teoretică, i-am făcut să cunoască toate metodele de predare 
existente. De exemplu, pentru predarea abecedarului le-am făcut 
cunoscute metodele: lego-grafă, scripto-legă, a cuvintelor normale, 
metoda Montessori, metoda Dekrolj etc. 

De obicei, la lecțiile practice, profesorii de pedagogie expun 
teoretic metoda obiectului respectiv (d.e. matematica), fac o lecţie, 
două model, dacă fac, apoi cer normaliştilor să copieze planul de 
lecţie şi să memoreze teoria. Eu am inversat procedeul. Am căutat să 
scot cu ei împreună teoria metodei de predare din executarea unei 
lecţii practice, în felul următor. Anunţ cu două-trei zile înainte că voi 
ținea o lecție model, de, sp.ex., intuiţie; “Cucuveaua” - în clasa a II-a 
primară. Pentru a doua zi anunţ că la ora cutare încep a-mi pregăti 
lecţia cu ei dimpreună. Pentru strângerea materialului şi facerea 
planului aduc cu mine: cartea de clasa a Il-a primară, să văd ce scrie 
acolo despre cucuvea, o carte de zoologie de curs secundar şi un 

tratat ştiinţific, de exemplu Brehm , fierleben. Apoi diferite metodici 
cum sunt: Patriciu, Pipoş, Costescu elc. 

Cetesc din toate partea care sc refereşte la lecţia respectivă. 
Mă consult cu ei şi discutăm împreună ce să punem în fiecare pane a 
planului. După această pregătire în prealabil împreună, cer ca fiecare 
să facă planul lecţiei. La începutul predării dau planul criticului 
oficial să vadă dacă mă țin de plan sau ba. În ora de critică, arăt 
punctele principale din plan. Arăt dacă m-am ținut de plan sau m-am 
abătut, arătând motivul abaterii. Apoi dau curs liber criticei. Aici e o 
întrecere nebună, care să găsească mai multe greşeli D-lui. 

Apoi stabilesc cu ei dimpreună normele după care s-a 'predat 
lecţia, adecă construiesc împreună cu ei metoda de predare. În felul acesta 
n-au nevoie să teorizeze. Ce au învățat în asemenea mod nu mal uită 
niciodată. 

Se înțelege că pentru o asemenea procedare nu erau suficiente 
orele prevăzute în program. De aceea, de multe ori mă apuca miezul nopții 
stând, discutând şi clădind solid împreună cu normaliştii. 

Acelaşi lucru se petrecea şi cu învățătorii de la Aplicaţie, 
cărora le dedeam câte o carte de pedagogie de cetit. Dar, deoarece 
ziua tot timpul îmi era absorbit de lucrări administrative ale şcoalei, 
seara târziu, după stingere, în primblări nocturne prin ograda 
spațioasă a şcolii, discutam cartea cetită sau problemele cele mai 
interesante şi de actualitate. 
| Dar acest sacrificiu de timp n-a fost fără urmări, atât pentru 
normalişti, cât şi pentru învățători. 

Absolvenţii de la Deva erau o marfă apreciată şi căutată. Frau 
neîntrecuți în lecţii practice sau în rezolvarea problemelor didactice. 
Când se prezentau să-şi aleagă locuri în învățământ, era de ajuns să 
spună că e absolvent de Deva spre a obține postui cerut înaintea altor. 

lar învățătorii care şi-au făcut stagiul la Deva au ajuns repede 
în posturi administrative importante: directori de școală, inspectori 
şcolari de circumscripție, inspectori şcolari judeţeni etc. Nu mai 
amintesc cu ce drag m-au întâmpinat de câte ori m-am întâlnit cu ei. 


Cum am apărat terenul şcoalei de cultura agricolă cu forța 
| În primăvara anului 1923, Şcoalei Normale i s-au repanizat din 
complexul “Ardeleana” 30 jugere teren arabil pentru practica agricolă. 


' Alfred Edmund Brehm (1829-1884), zoolog german. autorul unei celebre Vieţi 
ilustrate a animalelor. 

Dacă cel puţin acest teren ar fi rămas în întregime pentru totdeauna 
şcoalei şi dacă titularul catedrei de agronomie şi-ar fi înțeles menirea, 
şcoala ar fi putut avea mult folos de pe urma acestui teren. | 

Dar profesorul Mihu fugea de practica agricolă cum fuge 
dracul de tămâie. Toate voia să le trateze teoretic: altoitul cu două 
bețişoare suprapuse, gunoirea terenului, tratând teoretic în clasă 
felurile de gunoi care există etc. A trebuit deci să repartizez practica 
agricolă celorlalți profesori cu mai multă tragere de inimă. 

__ Nenorocirea cea mare era însă că Ministerul înstrucţiei 
Publice a neglijat să împroprietărească definitiv şcolile normale cu 
terenul necesar practicei agricole, ci îl aveau doar numai spre 
folosință. A lăsat deci mână liberă consilieratelor agricole să dispună 
de acest teren după bunul lor plac. | 

Astfel, într-o toamnă, mi se aduce la cunoştinţă că nişte 
pluguri streine ară în terenul şcoalei. Am trimis să spună oamenilor 
să iasă din brazdă, căci e terenul şcoalei. Oamenii n-au voit să 
cedeze, spunând că terenul le-a fost repartizat de consilieratul agricol. 
Deschid telefon: T. Oroveanu, consilierul agricol, nu e la birou. 
Subalternii lui nu ştiu să dea nici o lămurire. Cer personal de la 
poliţie spre a apăra terenul şi drepturile şcoalei. Mi se răspunde că 
acest teren, fiind dincolo de barieră, litigiul nu cade în competenţa 
lor. Mă adresez jandarmeriei. Aceasta îmi răspunde că litigiile dintre 
cetăţenii oraşului sunt de competenţa poliţiei. 

Trimet elevii clasei a VIII-a să someze pe infractori să iasă 
din brazdă şi să dea amanet (zălog). Când se apropie elevii de 
pluguri, cei care arau devin agresivi şi se reped asupra elevilor cu 
ciomege, cu bice, ba unul din ei chiar cu un toporaş, pe care-l ridică 
amenințător. Copiii, sprinteni, se avântă, îi dezarmează, iar aceştia 
fug părăsind pluguri şi boi. Elevii trimit să mă întrebe ce să facă mai 
departe. „Să aducă totul la şcoală”, a fost răspunsul meu. Acum, erau 
în curtea şcoalei trei pluguri cu boii lor. Am aşteptat să vină cineva 
după ei. În ziua întâi nu s-a prezentat nimeni. Boii au fost hrăniţi şi 
adăpaţi. A doua zi, zbârnâie telefonul din bună vreme. Şeful poliţiei 
mă pofteşte până acolo, căci e şi consilierul agricol prezent, să ne 
înțelegem asupra incidentului de ieri cu plugurile. Răspunsul meu a 
fost categoric: „leri am fost personal la poliţie de i-am cerut 
concursul ca să apăr drepturile şcoalei şi mi s-a răspuns că incidentul 
nu cade în competenţa poliţiei. Ce doreşte acuma poliția de la 
mine?”'. — „DI consilier agricol este aici şi ar vrea să vă lămurească 
asupra incidentului de ieri”. 

„Am fost ieri şi la consilierat şi mi s-a spus că n-au nici.0 
cunoştinţă de ce se petrece. Acum, dacă doreşte să nc înțelegem, să 
poftească la şcoală”. 

S-a stăruit mult să merg eu la poliție, dar n-am cedat. 

In- fine, s-a prezentat consilierul la şcoală, întovărăşit de şeful 
poliției ca intermediator. Li era teamă să nu fie refuzat sau bruscat. 

„.. Mi-a explicat că era nevoit să pună pe Szilaggi în posesia-a 10 
jugere din terenul acesta, în locul terenului cedat de el pentru loc de case, 
că în dumineca trecută l-a pus în posesie. Işi cere scuze că a întârziat să 
facă cunoscută direcțiunei şcoalei această punere în posesie. 

În fine, am cedat să-și ia plugurile, să lase doar un amanet şi 
să aştepte cu aratul până ce va decide ministerul. . 

Eu am adus cazul telegrafic la cunoştinţa ministerului nostru. 

Consilierul a dat telegrame. Una, la Ministerul Instrucțiunei, 
că eu am provocat revoltă în popor pe chestia aprară, şi alta, la 
Ministerul Agriculturii, să încuviințeze repartiția făcută. 

Reclamaţia făcută la ministerul nostru n-a avut urmări 
neplăcute pentru noi, după cum s-a constatat din raportul 
inspectorului anchetator trimis în grabă. Dar nici terenul nu ni l-am 
mai primit înapoi. A rămas şcoala până în ziua de astăzi numai cu 10 
jugere, dintre care numai 8 arabile. 


„Cursuri de vară pentru pregătirea învăţătorilor ajutoni 

La preluarea şcolilor, de la fosta administraţie ungurească, 
lipseau nu numai profesori, ci şi învățători. Consiliul dirigent deci se 
văzu nevoit a.organiza cursuri de vară pentru pregătirea învăţătorilor. 

În prima vară, cursul acesta s-a ținut la Sălişte, unde erau 
primiti absolvenţi a 3-4 clase liceale sau civile. În cele trei veri 
următoare, cursurile acestea s-au ţinut la Deva, sub conducerea 
subsemnatului. 

Având mâna liberă să-mi aleg singur membrii corpului 
didactic, am făcut apel la personalități didactice proeminente din tot 
cuprinsul ţării. 

Citez între alţii: Vladimir Ghidionescu' pentru pedagogie şi 
didactică, Valentin Bude, de la Iaşi, pentru psihologie şi logică, Duniinu 
Cădere de la Iaşi, pentru chimie. Vasile Gagea, de la Oradea, pentru 
ştiinţe naturale, Gheorghe Noaghia, din Caranscbeş, pentru matematică, 


' Vladimir Ghidionescu (1878-1948), pedagog. 

Mihai Sadoveanu, publicist şi literat pentru dicţiune şi literatură. Ion 
Isaicu, din Sibiu, pentru religie şi instrucţia civică, Neculai Oancea, din 
Alba-Iulia, pentru muzică, Const. Sporea, pentru metodică şi practica 
pedagogică, Anghel Ivanovici, institutor Bucureşti, pentru română, 
Stelian Caracudovici, institutor Bucureşti, pentru aritmetică elementară, 
I.G. Bratu, institutor Bucureşti, pentru geografie. 

Planul meu de pregătire a acestor învățători a fost următorul. 
Întrucât aici, în Ardeal, pregătirea pedagogică a învăţătorilor se făcea 
în patru ani având la bază patru clase gimnaziale sau civile, noi să 
pregătim pe aceşti învățători în patru veri. Dar într-o vară nu se poate 
parcurge materia unui an întreg de studiu. De aceea, la început, am 
ținut o serie de conferinţe didactice, restrângând şi concentrând la 
fiecare obiect materia respectivă în atâtea ore câte se puteau pune în 
cele şase săptămâni ale cursului de vară. 

Pentru profesori a fost un efort tot atât de mare ca şi pentru 
candidați. Amintesc între. altele mărturisirea lui Ghidionescu: 
„Cursurile mele universitare nu mi-au dat atâta de lucru cât îmi dau 
aceste cursuri concentrate şi totuşi simplificate la înţelegerea 
candidaţilor”. De multe ori îl apuca miezul nopţii pregătindu-şi cursul 
pentru a doua zi. | 

Efectul acestor eforturi s-a putut constata în decursul 
timpului. Absolvenţii acestor cursuri au fost prune învățătorii 
distinși ai corpului didactic. 

Nu s-a neglijat nici educația sufletească : a “candidaţilor. 
Corurile lui Oancea şi opereta  “Baba-Hârca”!, pregătită de 
Sadoveanu, au rămas neuitațe pe unde au fost reprezentate. Căci cu ei 
am făcut şi nenumărate excursii, unde s-au dat serbări, ca la Alba- 
Iulia, Petroşani, Hunedoara, Arad, Caransebeş, Timişoara etc. 

Examenele de la sfârşitul cursurilor erau prezidate de 
delegaţi trimişi de minister, ca I.Ursu, Pavel Roşca şi Gh.Bogdan- 
Duică?, 


Cursuri de perfecționare pentru minoritari 

Întregirea României Mari, prin anexarea provinciilor 
dezrobite, a adus cu sine — în mod firesc — o serie de funcţionari 
minoritari: profesori, învățători, funcţionari publici şi particulari, 





l Opereta Baba Hârca, de Matei Millo, compusă în 1848. 
2 Gheorghe Bogdan-Duică (1866-1934), istoric literar, profesor la Universitatea din 


Cluj. 

liber. profesionişti ctc. Pentru aceştia s-au organizat şi la şcoala 
noastră cursuri de perfecționare. . 

În 1921-1922 s-au ţinut cursuri de perfecţiune pentru 
funcționari administrativi. 

În vara anului 1923, s-au ţinut cursuri la şcoală pentru 
perfecționarea învăţătorilor minoritari din Ardeal. lar în 1924, cu 
învățătorii basarabeni. Aceste cursuri.s-au ținut de profesorii şcoalei 
şi de câțiva profesori şi prolesoare numite de minister. Toate însă au 
fost puse sub conducererea subsemnatului. Astfel eu, în anii aceştia, 
n-am avut şi n-am putut beneficia de vacanță. 


Cursuri de perfecţionare de lucru manual pentru învățători 

Prin legea de organizare a învățământului din 1924, cursurile 
şcoalei primare s-au ridicat de la 4 la 7 ani. Această nouă organizare 
a .reclamat' un supliment de pregătire pentru mernbrii corpului 
didactic primar; mai ales că absolvenţilor de şapte clase primare li se 
da dreptul să intre, pe baza unui examen de diferenţă, în clasa a II-a 
sau a III-a de liceu sau normală, Pentru aceea, ministerul a organizat 
în-diferite centre cursuri de perfecționare teoretice şi practice. 

“La şcoala noastră au funcţionat, din 1926, multe veri de-a 
rândul, cursuri de perfecționare de lucru manual sub conducerea mea 
ŞI a inspectorului general Neculai Sasu. 

Specialităţile care s-au predat la aceste cursuri au fost: 
împletituri de hârtie, paie, papură, rafie şi pănuşiţă, cartonaj şi 
legătoria de cărți; confecţionarea genţilor, mapelor, dosarelor, 
albumelor! din carton, pânză sau piele; tâmplăria elementară şi 
artistică; frânghieria, forjarea fierului rece, dogăria; împăiatul 
păsărilor şi altor animale; confecționarea aparatelor de radio şi a celor 
de fizică; ceramica; rotăria etc. 

Maiştrii au fost selecționați dintre cei mai destoinici din țară, 
de pe la şcolile de meserii. 

La aceste cursuri am urmat şi eu secţia tâmplăriei artisticc, la 
care am ajuns la atâta îndemânare şi perfecțiune încât am ajuns la 
concluzia că dacă aș fi practicat această specialitate, la nici un caz n- 
aş fi fost muritor de foame. Am executat o etajeră de cărți, pe care am 
donat-o fiicei mele, Marioara. 

Toţi copiii mei, împreună cu soţia, au urmat câte o 
specialitațe. Tavele pictate şi înrămate făcute de ei se găsesc la 
fiecare. 

La aceste cursuri s-a lucrat cu atât elan şi însuflețire încât 
eram nevoiți să scoatem cu de-a sila, târziu după miezul nopții, pe 
cursişti de prin ateliere. 

Nu s-au neglijat la aceste cursuri nici educația intelectuală şi 
sufletească. 

Dl inspector Sasu a tratat în lecții speciale metodica 
obiectelor practice de învățământ. 

A făcut cu ei ore speciale de muzică vocală. Corul cursiştilor 
făcea furori la serbările ce s-au dat în diferite centre, în excursiile 
care se făceau în fiecare duminecă. 

Eu am tratat în serii întregi de conferințe: metodica diferitelor 
obiecte de învățământ, curente noi în pedagogie, capitole importante 
din istoria pedagogiei. S-au organizat şedinţe literare-artistice cu 
coruri, declamări şi jocuri naționale. Au tost invitați conferențiari de 
pe la extensiunea universitară sau alte universităţi, care au ținut 
conferinţe din domeniul culturii generale. Amintesc pe unii dintre ei. 
I. Simionescu', S. Mehedinţi, Țigara-Samurcaş , Al. Borza”, 
Popescu-Voiteşti, Virgil Bărbat, Teodor Speranţia“ etc. 

La serbările încheierii cursurilor, onorate aproape. 
întotdeauna cu prezența miniştrilor  Instrucțiunei. sau de 
administratorul Casei Şcoalelor, se organizau expoziții rămase de: 
pomină. Cele patru săli de clasă ale şcoalei de aplicație, sala festivă şi 
sala de desen nu erau destul de încăpătoare să cuprindă miile de 
obiecte executate artistic de cursişti. 

Cursiştii aveau dreptul să-şi ia cu sine obiectele confecționate, 
care astfel au împânzit toată țara. De la Dorohoi la Severin, se puteau 
admira prin locuințele modeste ale învăţătorilor cursişti mobile sau 
obiecte casnice confecționate la cursurile de la Deva. 

Cei mai mulți dintre cursişti au ajuns să organizeze în anii 
următori şi ei cursuri de perfecționare prin multe judeţe din țară. 
Astfel s-au înscris pagini glorioase de muncă stăruitoare pe ogorul 
culturii româneşti. 





1 Ion Simionescu (1873-1944), geolog şi paleontolog, profesor la universităţile din 
laşi şi Bucureşti, membru al Academiei Române. 

2 Alexandru Tzigara-Samurcaş (1872-1952), istoric de artă, profesor la universitățile 
din Bucureşti şi Cernăuţi, membru al Academiei Române. 
3 Alexandru Borza (1887-1971), botanist, profesor la Universitatea din Cluj. 
+ Theodor D. Speranţia (1856-1929), scriitor şi etnograf, membru al Academiei 
Române. 

27.%.1948 - 

Cum am fost scos din directorat în anul 1927 

Din 1919 de când am venit în fruntea Şcoalei Normale din 
Deva s-a încercat în mai multe rânduri scoaterea mea din directorat. 

Prima încercare s-a făcut prin 1922, pe când era Octavian 
Prie! director general al învățământului normal. Atunci, Prie s-a lăsat 
influențat de intrigile lui |. Modreanu şi îl numeşte pe el director al 
şcoalei de aplicaţie, iar celor doi învăţători de la aplicaţie, lonescu şi 
Popescu, le face numirea de transferare la Zalău. Eu nu execut 
ordinul, ci fac o întâmpinare pe care o trimit ministerului central din 
Bucureşti. Gh. Popa Lisseanu, directorul învățământului normal, ne 
răspunde telegrafic să rămânem pe loc, motivând hotărârea că eu, 
fiind titularul catedrei de pedagogie (pe atunci această catedră nu era 
scindată), sunt de drept şi directorul şcoalei de aplicaţie, iar cei doi 
învățători nu pot fi transferați decât.pe cale disciplinară. Astfel DI 
Prie fu nevoit să înghită un hap amar. 

A doua încercare de scoaterea mea din directorat s-a făcut în 

1927, în următoarele împrejurări. Era la putere guvernul Averescu. 
Deva cădea în fieful Dlui Petru Groza, pe atunci ministrul 
comunicaţiei. Dânsul voia schimbări radicale în conducerea 
diferitelor instituții. La Şcoala Normală se ţineau cursuri de vară de 
lucru manual pentru învăţători. Ne pregăteam de zor pentru 
încheierea cursurilor, căci era pe la sfârşitul lui august. Făcusem 
invitările de rigoare şi |. Petrovici”, ministrul Instrucţiunei Publice, ne 
promisese că va participa. A plecat la drum cu soția, care-s-a 
îmbolnăvit de ficat atât de rău, încât se zbătea în ghearele morţii. 
Întru întâmpinarea ministrului am mers la gară eu, soţia şi vreo doi 
profesori. Sasu îl aştepta la şcoală, cu cursiştii organizaţi într-un cor 
putemic. Din partea guvernului, au mers la gară ministrul P. Groza, 
prefectul S. Câmpeanu şi încă vreo doi politiciani. Aceştia voiau cu 
orice preţ să-l găzduiască pe ministru la prefectură, spre a-i iniluența 
mai bine politiceşte. Soţia ministrului s-a ataşat atât de mult de soția 
mea, pe care o cunoştea de la laşi, de când frecventam conferințele şi 
cursul de filosofie ale profesorului Petrovici, încât n-a voit cu nici un 
preț să meargă la prefectură, nici la Groza acasă, ci a preferat să vină 
la Şcoala Normală. Soţul ei a trebuit s-o însoţească deoarece se 





„ Octavian Prie (1875- 1939), profesor la Academia comercială din Cluj, om politic. 
2 Jon Petrovici (1882-1972), filosof, scriitor şi om politic, de mai multe ori ministru. 

simţea foarte, foarte rău. Sosite acasă, soția mea a oblojit-o cu sticle 
calde în exterior, lapte fierbinte cu apă Vichy intern. Efectul a fost 
neaşteptat de bun. 

Politicianii întovărăşiseră pe ministru până la şcoală, în 
speranța că-l vor putea smulge să meargă în mijlocul partizanilor 
politici. Sosit la şcoală, a fost angrenat de aşa natură în serbare şi în 
boala soției, încât n-a fost .chip să scape. În decursul desfăşurării 
programului şi vizitării expoziției, 1 se aduceau veşti din cinci în cinci 
minute despre starea pacientei. La sfârşitul serbănii ieşim împreună 
din sala serbării. Pe coridor, mă ia de braț şi îmi spune: „Domnule 
Sporea! Ştii D-ta pentru ce mă găsesc eu astăzi aici la Deva?”. — „Ca 
să ne onorați serbarea cu prezența D-Voastră”, mi-a fost răspunsul. 

„N-ai ghicit! Politicianii stau de capul meu să te scot din 
directorat, deoarece eşti de altă culoare politică.: Dar bogăţia şi 
frumseţea expoziției cursurilor pe care le-ai condus i-au salvat 
situația. Te felicit şi te îndemn să lucrezi şi mai departe tot aşa şi vei 
avea în mine totdeauna un ocrotitor şi apreciator”, 

I-am mulțămit. Politicianii, de data asta, s-au zbătut în zadar. 
Ministrul n-a voit să le satisfacă dorinţa de-a mă schimba de la 
directorat. | 

Înainte de a trece la masă, totuşi, ministrul le-a făcut 
politicianilor plăcerea de a se duce la prefectură între ei, pentru o 
jumătate de oră. La întoarcere, a fost însoțit de Groza, care nu voia cu 
nici un preț să intre în sufragerie. Nevastă-mca auzise de intenţiile 
politicianilor. Fierbea de necaz. Abia apuca să-şi verse focul. Fiind 
ocupată cu aranjatul mesii, înainte de masă putu să-i arunce lui Groza 
doar câteva săgeți mai usturătoare. 

După masă, cafeaua s-a servit în cancelarie. Atunci i-a venit 
nevesti-mi bine la socoteală şi a început o şarjă violentă de ironii şi 
apostrofe la adresa sistemului politicianist de a lovi pe oricine nu este 
de aceeaşi culoare politică, într-o discuţie aprinsă pe care o angajă cu 
ministrul P.Groza. L-a adus într-o postură atât de critică, încât nu ştia 
ce să facă şi cum să iasă din încurcătură. Inspectorii L.Bratu, S. 
Teposu, P.R. Petrescu jubilau de bucurie. Le făcuse Groza şi lor la 
inspectorat multe încurcături. 

Trecuseră de atunci câteva luni de zile. Prin cotidiane 
apăruse proiectul de reformă a învățământului secundar, în care 
ministrul Petrovici introducea multe ore de filosofie în clasele 
superioare ale liceului. Desigur că, dacă am fi fost consultați, am fi 
combătut acest abuz de filosofie în liceu. Dar n-am fost consultați. 

Cu toate aceste, prin luna ianuarie 1927, apare în organul partidului 
liberal, în “Viitorul”, un articol scris de profesorul de istorie de la 
Bucureşti, în care este combătut vehement proiectul de reformă al 
ministrului Petrovici. În acelaşi articol, Marinescu comite un abuz de 
încredere şi suține, pe nedrept, că el a consultat şi alți profesori cu 
renume care sunt hotărât contra proiectului de reformă a 

: învățământului. Între alții, mă citează şi pe mine. Atunci ministrul se 
face foc şi pară. Îşi iese din sărite şi, pe la jumătatea lunei martie, cu 
“Ordin nr. 29.142” am fost desărcinat din postul de director şi 
înlocuit de I. Lepsi,:profesor de naturale la liceul din Orăştie. Acest, 
care ştia de numire: înainte de a primi eu ordin, se prezintă la 
cancelarie şi mă iscodeşte în mod perfid dacă este adevărat că eu mi- 
am dat dimisia, deoarece el a fost rugat să primească direcțiunea. La 
răspunsul meu negativ, îmi răspunde lezuitic: „In cazul acesta, eu nu 
mă bag. Nu vreau să uzurp dreptul nimănui, căci pot merge ŞI la Brad 
ca director, căci şi acolo am fost propus.” 

A, doua zi, primesc ordinul de destituire. Cu el în buzunar, 
plec să solicit o audienţă, în care să explic ministrului nevinovăția 
mea şi abuzul de încredere al lui Marinescu. Secretar general la 
Instrucție era Al. Borza, profesor universitar de naturale de la Cluj, 
care probabil era protectorul lui Lepsi, ca fiind de aceeaşi 
specialitate. Borza mă primeşte, îi expun cazul şi îmi spune să vin a 
doua zi, spre a mă prezenta ministrului. A doua zi însă îmi spune că 
ministrul nu vrea să mă primească. Mă întorc deci repede acasă, căci 
trebuia să înceapă predarea. Dar în acelaşi timp acționez ministerul în 
judecată, în: contenciosul administrativ, pentru abuz de putere. În 
acţiunea pe care o făceam mă bazam pe următorul fapt şi drept. Când 
s-a desființat consiliul dirigent de la Cluj în 1920, consiliul de 
miniştri de atunci a dat un decret prin care se confirmau toate 
numirile făcute de consiliul dirigent fără dreptul de revenire. Procesul! 
urma să se judece la Curtea de apel din Timişoara. 

Pe când mă pregăteam să predau averea şcoalei, la Şcoala 
Normală se începea examenul de definitivat al învăţătorilor din 
judeţul Funedoara, sub prezidenția inspectorului general Victor 
Păcală. Comisia nu avea profesor de pedagogie. Nici membrii 
comisiei, nici preşedintele nu cunoşteau procedeele unui examen de 
definitivat. Eu însă le cunoşteam încă de la laşi. Deci inspectorul 
Păcală a cerut telegrafic numirea mea în comisie. Ministerul a 
acceptat şi m-a numit. Examenul scris şi oral s-a continuat până în 
săptămâna patimilor, urmând ca după Paşti să se facă lecţiile practice. 

Lepsi conducea şcoala fără să fi avut predată zestrea şcoalei. S-a 
cunoscut imediat că altă era mâna de conducere în şcoală. | 

Noi rezervasem partea cea mai mare din -imobilul cumpărat 
pentru depozitarea alimentelor şi a obiectelor mai prețioase din şcoală 
ca: vesela cea bună de porțelan şi tacâmuri de argint şi alpaca, lengema 
cea nouă, steagurile şi trofeele, proviziile de iamă etc., şi le păstram pe 
toate ca ochii din cap. Noului director îi trebuia locuință. A chemat deci 
pe econoama Maria Marcu, soția grădinarului, şi i-a dat pe samă toată 
această zestre, plus 150 de pătun de pat nou-nouţe, să şi le adăpostească 
unde o vrea şi unde o şti. În felul acesta, s-au irosit multe din lucruri 
pentru care mulți ani de-a rândul li s-a reținut din leafă atât directorului 
fantomă cât şi intendentului, prof. I.Berghian. Prof. V. Solomon fusese 
numit subdirector. EI şi cu Berghianu erau mentorii ŞI sfătuitorii intimi ai 
directorului, servicii plătite cu câte 0 excursie UBER cu chef, cu 
trăsura şcoalei, pe la Haţeg, Ilia, Simeria etc. 

Elevilor li s-a lăsat frâu liber. Autoritatea directorială dispăruse. 
Elevii fumau, noaptea ieşeau pe poarta şcolii sau săreau pardul şi se 
duceau să facă chef în oraș, sau să spargă ferestre pe la jidani. - 

Dacă până atunci footbalul era interzis în şcoală, acum, elevi 
fugiți de la oră îl jucau nestingheriți în ograda şcoalei. 

În decurs de două-trei săptămâni, de la jocul de footbal s-au 
înregistrat un picior fracturat, o luxaţie şi un atac de cord. 

Între timp, la minister se primeşte citația în chestia iasul 
intentat de mine. Ministrul, înfuriat, trimite pe o secătură de 
inspector, pe Capitolini, să mă intimideze şi să mă forţeze a-mi 
retrage pâra. Dânsul merge de-a dreptul la liceul de fete, intră în oră 
la soția mea şi, în loc s-o lase să-şi facă ora, începe el să chestioneze 
pe eleve mai mult chestii care nu priveau lecţia respectivă. Apoi către 
nevastă-mea: „D-voastră sunteţi un element foarte slab. Mă mir cum 
ați fost până acuma tolerată în învățământ”. Această ieşire atât de 
scandaloasă chiar în fața şi prezenţa elevelor a turburat atât de mult 
pe soția mea încât s-a bolnăvit de nervi. A trebuit să-şi ceară 
concediu de boală, deoarece n-a mai fost în stare să apară în fața 
clasei. Aveam acum soţia bolnavă de nervi, comisia de definitivat, 
predarea agendelor directoriale şi averea şcoalei, lecțiile catedrei Şi 
un inspector nărod pe cap. 

De la liceul de fete, inspectorul Capitolini a venit la mine la 
Școala Normală. Între noi s-a încins următoarea discuţie. 

„Domnule Sporea, pe ce te-ai bazat când ai: îndrăznit să 
acționezi ministerul în judecată? Doar nu eşti singurul care a fost scos 

din directorat, dar nici unul n-a îndrăznit să poarte judecată cu 
ministerul”. 

„Nu ştiu ce drepturi vor fi avut aceia. Eu mă bazez pe 
decretul consiliului de miniştri, care consfinţeşte ca bune şi definitive 
toate numirile făcute de Consiliul dirigent până în momentul 
dizolvării. Eu am fost numit profesor şi director definitiv de Consiliul 
dirigent. lată aici decretul de numire”. 

Inspectorul examinează decretul, se miră şi spune: 

„Chiar dacă ar fi aşa şi ai avea dreptate, cum te pui la luptă 
cu ministerul, un biet ţânţar cu un armăsar?!”. 

„Eu nu fac altceva decât îmi apăr drepturile pe care le am”. 

„Aceasta s-ar putea într-o ţară occidentală, ca Anglia. Nu te 
temi că te va strivi autoritatea ministerială? Şi fiindcă te încăpățânezi 
şi nu vreai să-ţi retragi acțiunea, te somez să evacuezi imediat 
locuinţa, deoarece domnul director Lepsi are nevoie de locuinţă”. 

„Dacă DI Lepşi are nevoie de locuinţa aceasta, să mi se dea 
mie locuinţa pe care o ocupă el de prezent, deoarece sunt profesorul 
de pedagogie, deci sunt în acelaşi timp directorul şcoalei de aplicaţie, 
care, ca şi directorul şcoalei normale, are dreptul la locuinţă” 

„Dacă aşa raţionezi, atunci nu vei mai avea nici directoratul 
şcoalei de aplicaţie. Eu te sfătuiesc din nou să-ți retragi acțiunea 
contra ministerului şi eu mă fac forte să-ţi asigur menținerea d-tale ca 
director al aplicaţiei, deci şi dreptul la locuinţa pe care a: cerut-o”. 

„Voi acţiona ministerul în judecată şi pentru acest abuz de 
putere. Nu-mi retrag acţiunea, fiindcă nu-mi este îngăduit să renunt la 
drepturile. conferite: mie de lege. Dacă aş face-o, m-ar blestema 
colegii, aş da loc unei precedențe dăunătoare întregului corp didactic, 
chiar şi d-voastră, domnule inspector, dacă cumva ați tost deja 
consfințit ca defiriitiv şi inamovibil. Dacă m-am (făcut vinovat de 
ceva, să fiu dat în judecata consiliului de disciplină. Dacă acesta mi- 
ar găsi vinovăția şi m-ar condamna să fiu scos din directorat, atunci 
dl ministru este liber să mă scoată. Altfel, scoaterea mea din 
directorat o consider ca un abuz de putere, care n-ar trebui să se 
petreacă într-un stat constituțional ca al nostru”. 

Cu acestea, convorbirea noastră s-a terminat şi noi ne-am 
despărțit. 

Nu ştiu ce o fi relatat inspectorul şefului său, dar puţin după 
plecarea lui la București, preşedintele comitetului şcolar, care pe 
atunci era general C. Dimitriu, comandantul regimentului 4 grăniceri, 
primeşte o telegramă de la Ministerul Instrucţiunei Publice, iscălită 

de Titus Patriciu', directorul general al învățământului normal, în 
care îi cerea să ia urgente măsuri să fiu dat afară din locuinţă şi, dacă 
va fi nevoie, să facă apel la forța publică să fiu evacuat cât mai 
neîntârziat. Pus în curent cu conţinutul acestei telegrame, am alergat 
prin oraş să găsesc o locuinţă potrivită, în care să-mi pot adăposti 
mobila şi familia. Fiind o familie numeroasă, părinţii şi şase-copii, 
aveam nevoie de o locuinţă destul de spațioasă. Deoarece şi atunci, ca 
şi acuma, era mare criză de locuinţe, n-am putut găsi ce căutam. 

Atunci m-am prezentat la Gl. Dimitriu, nu ca preşedinte al 
comitetului şcolar, ci ca comandant al regimentului şi am solicitat de 
la dânsul nişte corturi de campanie, să am unde mă adăposti în caz că 
organele polițieneşti mă vor forța să părăsesc locuința. - 

Intre timp, procedura procesului intentat de mine îşi urma 
cursul. S-a fixat termin şi am prumit citație. Luasem ca apărător pe Mitiţă 
Constantinescu, vicepreşedintele organizației liberale județene. Ne-am 
prezentat în instanță la Timişoara. Procesul s-a amânat, deoarece 
ministerul mu s-a prezentat. Totuşi, completul de judecată a obligat 
ministerul să-mi plătească câte 500 zilnic până la a doua prezentare. 
Aceasta însă n-a mai avut loc, deoarece în luna mai guvernul Averescu a 
fost înlocuit cu guvernul Știrbei şi în cele dintâi zile de guvernare, eu am 
fost repus telegrafic în toate drepturile mele. Deci scoaterea mea. din 
directorat n-a durat decât din martie până în mai. 


Urmări nefaste pentru sănătatea soției mele provocate 

de scoaterea mea din directorat 

Munca excesivă prestată de soția mea de ani de zile, firea ei 
ultrasensibilă, conştiențiozitatea răspunderii dusă până la pedantism, 
inspecția nefastă a inspectorului Capitolini. avură. urmări tragice 
pentru sănătatea soției mele, se îmbolnăvi de nervi în aşa grad încât 
în anumite momente prezenta simptome de alienaţie mintală, căzând 
uneori într-o melancolie descurajantă. - 

Se încheiaseră cursurile, dar eu nu reuşisem să readuc şcoala 
în ritmul ei normalm după zguduirea ce o primise prin scoaterea mea 
din directorat. Fostul meu înlocuitor nu era în stare să-mi dea în 
primire multe din lucrurile școalei săptămâni de-a rândul din cauza 
dezordinei ce introdusese în toată viaţa şcolară. 


Titus Patriciu fusese şi profesor de matematică la Liceul Internat din Iaşi. 

Nu ştiam cum aş proceda mai bine cu soţia mea bolnavă. 
Copiii terminaseră cu școala. Atunci le-am spus Corinii şi lui Nicu să 
o însoțească pe Elena şi să meargă împreună la Vama Buzăului, la 
Acriş, în casa părintească, la mama mea, unde avea linişte perfectă, 
departe de orice agitație, urmând să merg şi eu îndată ce voi termina 
cu apendele cele mai urgente. 

“Deşi avea linişte perfectă, totuşi soția mea era atât de agitată 
încât stârnea îngrijorări pentru cei din jurul ei. Copiii, îngrijorați, o 
urmăreau la tot pasul, încât după ce s-a făcut bine mi-a reproşat că 
am pus să o spioneze. 

Pe la jumătatea lui iulie am sosit şi eu. Dânsa avea nopți 
întregi nedormite, iar ziua se agita lucrând cu iuțeala unei maşini. 
Nedormind €a, nu puteam dormi nici eu. Era în ziua de Sf.Ilie, după o 
serie de zile dogoritoare şi nopți nedormite, deodată se porni a se 
revărsa apele cerului. S-a produs un potop atât de mare, cum nu mai 
văzusem în viață. Toată casa era înconjurată de apă, care era adâncă 
de un metru. Şuvoaiele de apă izbeau cu furie tot ce găseau în cale. 
Trunchiuri mari zmulşi de prin curţile oamenilor se rostogoieau la 
vale, doborând tot ce întâlneau în cale. Un vuiet şi un vâjâit puternic 
cuprinsese întreg universul. Tunete răsunătoare şi fulgere 
interminabile spintecau văzduhul. După o serie. de nopți nedormite, 
ca pe timp de ploaie,:mă cuprinse 6 toropeală de somn irezistibil.: M-. 
am tolănit pe pat şi am ațipit cam 10 minute. Când deschid ochii, văd 
că soția lipseşte. Intreb ai casii şi îmi spun că a ieşit în ceardac. Casa 
era înconjurată de trei părți cu ceardac (târnaţ, pridvor). Mă uit şi n-o 
văd, o strig şi nu răspunde. O strig din ce în ce mai tare şi alerg 
desperat în toate direcțiile pe ceardac. Când arunc ochii. devale, 
zăresc pe nevastă-mea înotând prin apă până din sus de brâu. Atât de 
mare era apa. Se găsea aproape de şură şi chiar în marginea albiei 
rîului Acriş. Încă doi-trei pași mai la dreapta şi, ajungând în albia 
rîului, care era la vreo trei metri adâncime, ar fi fost irevocabil 
pierdută. Cum o zăresc, mă arunc şi eu în apă şi alerg spre dânsa 
strigând să se oprească, deoarece vedeam pericolul înecului. Desigur 
că ea nu auzea din cauza vâjâitului apelor. Pe mine mă împiedeca în 
alergare foarte mult popuşoiul, care fusese înalt aproape cât un stat de 
om şi care acum era leasă, culcat la pământ. în fine, ea ajunsese la 
gardul din fundul grădinii şi acum își punea fiecare pantof în vârtul 
unui par din gard, chipurile ca să se scurgă. In fine, am ajuns-o, 
istovit de emoție şi lac de apă, cum alergasem prin porumbişie. Am 
luat-o de braţ şi abia am determinat-o să ne întoarcem acasă. În zadar 

am căutat să aflu motivul care a determinat-o să pornească prin apă. 
Niciodată, cât a trăit, nu l-am putut afla. Nu cred să fi fost la mijloc 
gândul sinuciderii. Poate că în cazul acesta căuta anume albia râului, 
cu toate că acuma apele erau aşa de mari încât nu se mai cunoştea pe: 
unde este albia, ci era tot un senin de apă cât vezi cu ochii. 

Cetisem cândva într-o poezie de Goethe, că un tânăr, care se 
afla pe malul apei, a fost în aşa măsură ademenit de valuri încât pe 
neobservate a fost furat şi prăvălit în abis!. Nu cumva o fi fost şi la 
soția mea aceeaşi ademenire? Dacă sta! gânditor, urmărind cu ochii 
val după val, fără să-ți dai seama eşti furat de ele. 

Soția s-a însănătoşit foarte târziu şi numai pe încetul, dar 
sănătatea completă n-a mai văzut-o niciodată. Ajungea adeseori doar 
o simplă emoție, ca să i se turbure din nou rațiunea şi să nu-şi mai 
poată coordona ideile. D-zeu să le răsplătească ticăloşilor acelora. De 
altfel, I. Petrovici şi-a luat răsplata cuvenită chiar sub ministeriatul 
fostului său tovarăş de idei politice de odinioară. . 


2.X1.1948 

Preşedinte al Despărțământului IX “Astra” | 

Asociaţia pentru literatura română şi cultura poporului român 
“Astra” din Sibiu, înainte de primul război mondial, îşi avea un rol de 
prima categorie şi îndeplinea în slujba neamului:: un serviciu 
excepțional de: important. Această. asociaţie ţinea trează conştiinţa 
națională a întregului popor românesc din Ardeal, care gemea sub 
jugul austro-maghiar. 

După război, idealul național fiind realizat, prin schimbarea 
planului de lucru ar fi putut juca un rol tot atât de important contribuind 
la culturalizarea maselor prin stârpirea analfabetismului şi îndrumarea 
poporului pe calea cea nouă de viață, dacă guvernele ce s-au perândat i-. 
ar fi înțeles menirea şi i-ar fi dat sprijinul necesar. Din păcate însă n-a 
fost înțeleasă şi deci nici nu i s-au dat mijloacele necesare spre a activa în 
direcția menirei celei noi. Așa se explică faptul că multe dintre 
despărțăminte şi-au încetat activitatea şi au sucombat. 

Cam în acest stadiu de lâncezeală am găsit eu despărțământul 
în 1919, când am venit la Deva. După preşedinţia lui Justin Pop?, 
caracterizată printr-o completă inactivitate, este ales cu preşedinte 


! Memorialistul are în vedere, probabil; cea de a doua poezie din cichil Întoarcerea 
acasă, de H. Heine. 
2 Justin Pop (1875-?), om politic şi avocat hunedorean. 

Simion Câmpeanu. Acesta încearcă să țină pe la sate câteva 
conferinţe, care s-au soldat aproape cu un fiasco din cauza lipsei de 
interes ce o manifestau localnicii, unde se țineau aceste conferinţe. 

Noi pe atunci activam pe la cercuri culturale, unde 
participam cu normaliştii însoţiţi de fanfară. Şedinţele nu se reduceau 
numai la conferințe, ci se desfăşurau programe complete, cu 
conferințe, declamări, cântări, dansuri etc. Aveam de fiecare dată un 
auditoriu foarte numeros. 

Constatând diferența, Dr. S. Câmpeanu ne-a rugat să 
colaborăm. In timpul colaborării, i-a mers “Astrei” bine. Preşedintele 
a observat diferența, a avut bunul simţ şi la proxima adunare generală 
şi-a înaintat dimisia, propunând candidatura subsemnatului şi 
argumentând că dintre preşedinţi are şanse de o activitate rodnică 
numai acela care ar fi în fruntea unei instituții, cum ar îi liceul sau 
şcoala normală, care deci are la îndemână mijloacele necesare spre a 
putea dezvolta o activitate rodnică, are adecă elevi, dintre care se 
recrutau conferenţiari, declamatori, cântăreţi coriști etc., plus o 
fanfară care animează, însufleţeşte.* 

Din momentul când am luat eu conducerea “Astrei” , m-am 
pus în legătură cu inspectoratul şcolar; am luat lista şi data cercurilor 
culturale. Am purtat corespondență cu preşedinţii cercurilor, stabilind 
împreună de fiecare dată program comun de activitate. Se confundau 
şedinţele cercurilor cu ale “Astrei”. La şedinţe, pe lângă alte 
manifestări pe care le-am amintit la cercuri, înființam biblioteci cu 
cărți cerute de la centrala din Sibiu, premiam copiii de şcoală sau pe 
gospodari şi gospodine .pentru anumite lucrări gospodăreşti în care s- 
au distins în vreo ramură gospodărească. 

În conferințele publice, în loc să vorbească un singur 
conferenţiar, se ataca o problemă, care se lansa în public şi astfel se 
încingea o discuţie în contradictoriu. Astfel de discuţii erau 
excepțional de antrenante şi nebănuit de folositoare; dar cel care 
conducea discuţia trebuia să fie deosebit de bine pregătit în materie, 
cu mult exercițiu în dialectică, cu multă pricepere şi competență, gata 
în tot momentul să găsească argumentele cele mai convingătoare. 
Căci oamenii nu se lăsau cu una, cu două să fie convinşi de idei 
contrare celor pe care le moşteniseră din tată în fiu. 


* Între 2 şi 17.XI am întrerupt, fiind bolnav de aprindere la plămâni.(nota lui 
C.Sporea) 

Pe vremea aceea, erau mari animozități între partizanii 
diferitelor grupări politice. Deşi eram şi eu înregimentat în partidul 
liberal, aş fi dorit din toată inima ca în activitatea “Astrei” să nu se 
amestece politica. De aceea am stăruit personal şi am propus să fie 
aleşi în comitetul “Astrei” oameni sau neînregimentaţi politiceşte, dar 
oameni cu vază, sau cele mai proeminente personalități, :reprezentanți 
ai diferitelor organizaţii politice. Citez. între alţii: Dr.Justin, 
reprezentantul național-țărăniştilor, Dr. Virgil Olariu, preşedintele 
tribunalului, incolor, Vasile Dragu, magistrat .neînregimentat, Dr. 
Eugen: Tătar, decanul barocului, incolor, Dr. Simion Câmpeanu, 
averescan, Dr. Emil Caba, medic neînregimentat. Calculele mele însă 
au fost greşite în ce priveşte alegerea şi mai ales activitatea 
Despărțământului. Căci majoritatea acestor membri nu veneau la 
şedinţe, nu se interesau ce se petrece la “Astra”, atâta vreme cât 
preşedintele activa din greu, punând în joc muncă, pricepere, 
devotament şi mai ales mijloace materiale. “Astra” m-a costat pe 
mine multe parale. Pe chestia aceasta am avut adeseori chiar discuții : 
dezapreabile în familie, cu soția mea. De îndată ce însă în cadrul 
“Astrei” se iveau dificultăți care puteau fi soluționate numai cu 
sprijinul şi sfatul fiecărui membru din comitet, în loc să am concursul 
neprecupețit.al acestora, deodată îşi aduceau aminte că sunt membri 
în comitet, se prezentau la şedinţă şi îmi făceau cea mai înverşunată 
opoziție, căutând să lovească nu atât în preşedintele 
Despărțământului, cât mai ales în liberalul Sporea. Voi cita spre. 
demoristrăre două cazuri tipice: (1) chestia Cinematografului “Astra” 
şi (2) chestia Adunării generale pe țară a “Astrei”, din 1932. 


20.X1.1948 

Concesia cinematografică “Astra” 

Din momentul când am preluat conducerea Despărțământului 
“Astra”, primul gând al meu a fost să creez Despărțământului un 
fond, câre să dea posibilitate de acțiune. Nu puteai face nici o mişcare 
fără =: parale. Deplasările: costau parale, conducerea biroului 
Despărțământului reclama parale. N-aveam registre, “n-aveam 
rechizite de scris, n-aveam un local unde să ne putem adăposti. 
Cotizațiile membrilor, din. care o parte se trimeteau la centru,. 
constituiau sume atât de minuscule, încât nu puteam face faţă nici 
celor mai neînsemnate cheltuieli. 

„Atunci am făcut apel la conferențiari universitari, ca Ionel 
Ştefănescu, ]. Simionescu şi alții, cărora însă a trebuit să le plătim . 

deplasarea, iar sumele strânse aveau destinaţii speciale: “pentru 
bustul lui Avram Iancu”, “pentru acoperirea cu sticlă a picturilor în 
frescă de la biserica din Crişcior şi Ribiţa” etc. 

Au mai conferenţiat: Şt.Bezdechi', Gh.Bratu?, P.Sergiescu”, 
Al.Lapedatu, în cadrul extensiunei universitare din Cluj. Apoi: 
subsemnatul, Dna Elena Sporea, M.Suciu Sibianu; iar la țară 
Dr.P.Mihuţiu, Dr.E.Caba, I.Mihu, N.Danielescu, FI.Iliescu etc. 

Am făcut apel la diferite autorități şi instituţii ca prefectura, 
diferite bănci, Casa Şcoalelor etc. Din toate acestea ne-am ales doar 
cu o bibliotecă de câteva sute de volume. 

In ultimă instanță, am cerut centralei “Astra” de la Sibiu o 
concesiune de cinematograf, am subînchiriat de la P.Groza sala cea 
mare de la hotel “Crucea albă”, pe care am transformat-o într-o 
plăcută şi atractivă sală de cinematograf. Am închiriat concesia de 
cinematograf secuiului Solomon şi românului Lupşe, din Sebeş. S-au 
adus aici filme foarte bune. Lumea venea cu plăcere. Cinematograful 
era bine frecventat, fiind sala mică, bine aerisită şi bine încălzită. Cu 
toate acestea, cei doi concesionarii manipulau banii atât de rău încât 
erau deficite mari. Chiar şi eu am pierdut în această afacere câteva 
zeci de mii de lei, iar Despărțământul s-a ales doar cu un avans de 
chirie de 2000 lei. 

Cu toate acestea clevetirile la adresa mea n-au încetat. Astfel 
părintele protopop de la Orăştie, în gazeta sa “Libertatea” nr. 1 şi 2 
din 1930, ne acuză că nu suntem pătrunşi de adevărate sentimente 
patriotice, deoarece am închiriat concesiunea unui secui, după tată — 
român, după mamă, Solomon, în loc să o închiriem vreunui român 
priceput, bun patriot şi cu bune mijloace materiale. 

N-am voit să polemizăm cu părintele Moţa prin gazetă, ci 1- 
am trimis răspunsul la articol prin biroul central al “Astrei”. 

Între altele, am obiectat părintelui Moţa următoarele. La 
Orăştie funcționează un cinematograf, în baza unei concesiuni a 
“ Astrei”. Proprietara concesiunei este văduvă de război, soția fostului 
profesor de la Braşov Iosif Blaga şi nepoata părintelui Moţa. Aceasta, 
neputând face față cheltuielilor de regie, a fost nevoită a lua ca 


, Ştefan Bezdechi (1888-1958), filolog, profesor la Universitatea din Cluj. 

2 Gheorghe Bratu (1881-1941), matematician, profesor la universităţile din Cluj şi 
Iași. - 
Petre Sergescu (1893- ?), matematician, profesor la Universitatea din Cluj. 

asociat pe sasul Schuleri. În scrisoarea răspuns, am întrebat pe 
părintele Moţa: Dacă are la îndemână români buni, pricepuți şi cu 
suficiente mijloace materiale, de ce nu-şi salvează în prima linie pe 
nepoată-sa, Dna Blaga, care are de întreținut doi copii la universitate. 
De ce o lasă să se zbată în mizerie? De ce este nevoită să se asocieze 
cu sasul Schuleri şi nu-i recomandă pe românii vrednici, pe care în 
mărinimia dânsului, este pata să ni-i toarne nouă pe pât? 

Se vede că răspunsul nostru a satisfăcut pe deplin pe 
părintele Moţa, căci nici atunci, nici de atunci încoace nu s-a mai 
legat de modesta persoană a 'subsemnatului. Doar când ne mai 
întâlneam, ne mai aruncam unul altuia câte o sagcată, totdeauna plină 
de curtoazie. 

În schimb, membrii comitetului, în proxima ședintă, s-au 
prezentat şi, cu numărul din gazeta “Libertatea” în mână, mi-au cerut 
socoteală. Când le-am cetit răspunsul meu, au întors foaia şi ca şi 
când întotdeauna ar fi fost de partea mea, au exclamat: „Bine, foarte. 
bine! Aşa-i trebuie părintelui dacă se bagă în chestii care nu-l privesc 
şi asupra cărora nu este pe deplin edificat”. Eu în schimb am tras 
concluzia şi mi-am verificat şi cunoscut colaboratorii. 

La încheierea definitivă a concesiei cinematografice, eu am 
fost nevoit, pe speze proprii, a repune sala în aceeaşi bună stare în 
care se păsea în momentul preluării. 

După toată munca şi strădania de la “Astra”, la adunarea 
generală din 19 iulie 1930, abia am putut anunţa posedarea , 
următoarelor sume ale Despărțământului. 

Din cotizații de membri - Lei 3850. 

De la serbarea de 1 dec. , pe care am decretat-o ziua “Astrei”, 
şi de la alte serbări - Lei 9172. 

Din vânzarea calendarelor trimise de la centru - Lei 1245. 

ŞI, în fine, din chiria cinematografului - L.ei 2000. 


Adunarea generală a “Astrei” - 1932 

Se hotărâse din partea centrului ca adunarea generală a 
“Astrei” să se țină în 1932, la Deva. O asemenea manifestare 
culturală, pentru un oraş de provincie ca Deva, constituia pentru 
întreaga populație orăşană şi judeţeană o mare cinste, dar în acelaşi 
timp şi un efort cu totul neobişnuit din partea tuturor. Căci o 
asemenea manifestare întrunea în centrul respectiv floarea 
intelectualităţii româneşti din întreaga țară. Luau parte la aceste 
adunări miniştri, feţe bisericeşti - mitropoliți, episcopi, protopopi etc., 

reprezentanţi ai instituțiilor de cultură, ca universități, Academia 
Română, Fundaţiile Regale etc. Mi-am dat sama de la început de 
greutățile şi răspunderea ce apăsau pe umerii mei, în calitate de 
preşedinte al Despărțământului. Natural ar fi fost ca rolurile să se fi 
împărțit între membrii care constituiau comitetul, dar din nefericire 
nici unul dintre ei nu erau oameni de acțiune, deci nu le puteam 
încredința nici o însărcinare pe care s-o ducă cu bun rezultat la 
îndeplinire. Am fost deci nevoit a recurge la persoane care, de fapt, 
nu făceau parte din comitet. Amintesc aici pe soția mea, care, din 
momentul când 1 s-au dat anumite însărcinări, n-a mai cunoscut 
odihna. Amintesc pe învățătorii de la aplicație Platon Mocanu şi G. 
Georgescu şi, în fine, Ştefan Petrescu, profesor de română, pe care |- 
am cooptat în comitet anume să-mi poată fi de ajutor. 

Astfel organizat, am pornit la o muncă grea, istovitoare, 
interminabilă. M-am pus în prima linie în legătură cu instituțiile mai 
de seamă din localitate. Am cerut prefecturii să ne pună la dispoziție 
sălile (sala festivă şi sala nr. 4, pentru organizarea expoziţiei 
etnografice). De la primărie am cerut, pentru zilele de 1, 2 şi 3 oct., 
sala teatrului pentru şedinţe şi spectacole şi sala alăturată, pentru 
expoziția agricolo-horticolo-viticolă, şi concursul necesar pentru 
încartiruirea oaspeţilor. Am cerut şi obținut de la Reg. 4 stadionul, 
pentru întreceri sportive, şi muzica militară, pentru spectacole. 

M-am pus apoi în legătură cu instituțiile din judeţ, societăți 
de exploatare minieră, uzine şi întreprinderi industriale etc., spre a 
participa la expoziţie sau a forma care alegorice cu produsele 
întreprinderilor respective. M-am pus în legătură cu reuniunile de 
cântări şi muzici pentru întreceri artistice cu coruri şi fanfare, cu 
reuniunile de femei din județ, ca să participe la expoziţie cu produse 
regionale de cusături şi țesături naţionale, 

Când totul a fost pus la punct, am întrunit, pentru a lua 
cunoştinţă de cele executate până în prezent şi a întocmi programul 
serbărilor, ţinând sama şi de punctele trimise de la centru. Pentru a 
prescurta din timp, alătur aici programul nr. l aprobat de comitet. 

Dar ghinion! După ce toate fuseseră aranjate şi aprobate, ba 
programele fuseseră chiar şi tipărite în ajunul serbărilor, mă 
pomenesc la mine în vizită cu Dna şi Dl Moşoigo, care îmi cer cu 
insistență să fie luată în program şi Dna Moşoigo, care ar fi 
acompaniată de D! Octav Arbore, tenorul Operei din Cluj. 

Uitându-mă la programul nostru artistic de duminecă seara, 
atât de modest şi sărăcăcios (un singur solo de voce, de Dr. 1. Indneş 

i “Şezătoarea”, operetă de Brediceanu', executată de societatea 
română de cântări din Deva de sub conducerea Dlui Ignaton) şi, 
gândindu-mă că prestanța Despărțământului nostru ar creşte mult în 
fața distinşilor oaspeţi asistenţi, eram tentat să primesc propunerea... 
Având însă în vedere că programul a fost deja aprobat de comitet şi o - 
modificare nu este posibilă decât tot prin hotărârea şi aprobarea 
comitetului, am refuzat propunerea. Dar Dna Moşoigo n-a dezarmat 
aşa de uşor. A revenit în aceeaşi zi de trei ori, a stăruit cu o 
persistență diabolică, mi-a făgăduit că va merge personal la fiecare. 
membru din comitet ca să aprobe modificarea, m-a asigurat că îşi ia 
răspunderea personală a oricărei neplăceri ce s-ar produce Şi 
aplanarea oricărui diferend ce s-ar ivi. În fine, după multă vorbărie şi 
insistență, am cedat. Rău am făcut! Căci Dna Moşoigo, după ce s-a 
văzut trecută în program, nici că s-a mai interesat de vreo promisiune 
din cele făcute sau de potolirea furtunei grozave, stârnite tocmai de 
introducerea dânsei în program. 

Introducerea punctelor noi în program a i iesi ulatiie în 
special pe Dl Ignaton, preşedintele societății române de cântări, care 
de multă vreme căuta ocazie de ceartă pentru următorul motiv. Soţia 
sa, venind în mai multe rânduri la noi în familie, în calitate de 
membră a reuniunii femeilor române ortodoxe, la care era membră şi 
soția mea, se apucă să debiteze nişte minciuni la adresa mea, 
îmbrăcând minciunile în formule în aparenţă inofensivă: „Mi-a spus 
mie cineva, o persoană de încredere, că D-voastră v-aţi fi exprimat . 
necuviincios la adresa persoanei mele”, sau la adresa cutărei persoane: 
etc. Cu alte cuvinte, sub masca persoanei de încredere, încerca să * 
debiteze neadevăruri sau chiar cuvinte jignitoare la adresa persoanei 
mele. Am răbdat o dată, de două ori această manevră necuviincioasă,; 
trimițându-i vorbă, prin Dna Ignaton, acelei persoane de încredere să- 
şi țină gura, că debitează minciuni. Văzând că comunicări de acest 
gen se repetă, am cerut Dnei Ignaton să divulge numele acelei 
persoane de încredere, deoarece mă simt ofensat.şi voiesc să-i cer 
satisfacție. La refuzul categonc al Dne: Ignaton, i-am spus: „ On 
declari persoana de la care deţii ştirile, ori te consider pe D-ta 
născocitoarea ăstor fel de născociri mincinoase”. Atunci dânsa, pe ton 
ridicat, îmi cere socoteală că o fac mincinoasă. Eu repet din nou: „Ori 
îmi dai numele persoanei, ori le inventezi singură, deci este o 





! Tiberiu Brediceanu (1877-1968), compozitor ŞI folclorist, membru al Academiei 
Române. 

mincinoasă. Și, deoarece constat că ai depăşit marginile cu aceste 
zbierete, te poftesc a părăsi locuinţa, ca să te poți răcori”. Cu aceste 
cuvinte, i-am deschis uşa şi am pofitit-o să plece. Aceasta era originea 
supărării Dlui Ignaton. Mai: era încă un motiv. Corul Dlui legnaton nu 
era prea strălucit. Dar în lipsă de concurenți, acela avea să fie cel mai 
strălucit. Iată deci pe DI Ignaton, jignit, îmi cere cu orice chip să scot 
pe Dna. Mosoigo şi pe DI Arbore din program. Orice argumentări de 
o parte şi de alta sunt zadarnice. Nici unul nu cedează. 

Şi acum, să trecem în revistă desfăşurarea serbărilor “Astrei” 
la Deva, păstrând pe cât posibil obiectivitatea recerută. 


Participant obiectiv la serbările “Astrei” 

Ziua de sâmbătă | oct. 1932 s-a scurs conform programului 
aici alăturea, fără nici o remarcă deosebită. 

Ziua de duminecă 2 oct., până la amiaz, s-a scurs conform 
programului. La 12,30 s-a deschis expoziția etnografică din palatul 
judeţean, a cărei organizare se datoreşte exclusiv soției mele, care cu 
ocazia aceasta a dat dovadă de pricepere şi putere de muncă încă 
nemaiîntâlnită. La această expoziție s-au putut vedea şi admira produse 
naționale româneşti din diferite regiuni ale județului: frumoasele broderii 
naţionale albe din partea de vest a judeţului, de pe la Zam, Selişte, Petriş, 
Câmpuri, Surduci; costume naționale de ale pădurenilor, de pe la 
Ghelari, Alun, Găunoasa; frumoasele costume naționale de pe la Orăştie 
şi jur; interesantele costume naționale ale momârlanilor de prin Valea 
Jiului; pitoreştile costume din pânză albă de casă ale moților, interesante 
costume, cusături, țesături şi obiecte casnice ale saşilor din judeţ, tot atât 
de interesante ale ceangăilor din comunele de primprejur. 
| „După amiaz,. la orele 4 (16), s-a desfăşurat conductul 
etnografic în fața prefecturii. S-au distins: carul alegoric din 
Sântandrei, care reprezenta o nuntă țărănească; carul alegoric din 
Sântohalm: industria cânepii; şcoala de meserii din localitate: forjarea 
fierului rece; societatea minieră din Petroşani etc. etc. 

„De la 5-6 (17-18), la şedinţa festivă a secțiilor ştiinţifice 
literare ținută în sala teatrului, s-au ținut două conferințe interesante: 
“Educaţia fizică la femei”, de Dr. luliu Haţeganu, şi “Deva şi judeţul 
Hunedoara în furtuna anilor 1848-1849”, prea puţin apreciate şi 
gustate de un public nerăbdător, care dorea să ajungă cât mai repede 
la programul artistic. 

Dar furtuna abia de acuma începe să-şi arăte colții. Deşi 


LE EI 

repartizăm lojile după rang şi importanță, iată că soseşte TEI AL. 

Niculescu, neanunțat, spre a i se rezerva vreo loje. Înainte de a-şi 
începe conferința, “Datoriile copiilor față de părinţi”, dorea să ocupe 
un loc într-o loje. Singura loje rămasă liberă era cea din stânga din fața 
scenei, care de obicei era reținută de familia P.Groza. De data aceasta, 
pusesem din bună vreme să întrebe pe DI Groza dacă îşi rezervă loja 
sau ba (Era vorba de prețul loju de 200 lei.) Deoarece n-a dat nici un 
răspuns, adecă nu şi-a cumpărat loja, am considerat-o liberă, deci 
episcopul Niculescu se putea instala în ea în bună voie. Dar calamitate! 
lată că soseşte Groza şi mitropolitul Bălan", care era găzduit la Groza. 

Loja fiind ocupată, pe lângă episcopul unit Niculescu nu mai puteau 
încăpea un mitropolit ortodox şi un fost ministru, căci aşa erau pe 
atunci vremurile. Ei fac deci stânga împrejur şi părăsesc sala. De acum 
furtuna s-a dezlănțuit şi suflă cu putere. 

Spectacolul la teatru se începe. Episcopul Niculescu î îşi ține 
conferința într-un zgomot enervant. Toată lumea se mişcă, toată 
lumea vorbeşte, nimeni nu ascultă. Conferinţa durează peste aşteptări 
de mult. Conferenţiarul are o voce monotonă, stinsă. Cred că şi: 
această Circumstanță a contribuit ca publicul să fie neliniştit. . 
Urmează partea artistică. Dna Moşoigo a excelat şi a fost îndelung 
aplaudată. Dl Arbore n-a plăcut. N-a fost pe gustul publicului. 

Era să urmeze “Şezătoarea”. Dnii Ignaton, Indrieş, Mihu, 
Bota şi alții din societatea de cântări, instalaţi în bodega lui Mătz, de. . 
vis-a-vis, candrii şi binefăcuţi, protestau. cu energie că au fost: 
introduse puncte noi în program. In zadar s-au pus toate insistențele 
pe lângă ei, n-au voit. să cedeze şi n-au apărut cu « Şezătoarea >. 
Părerea mea intimă este că bine au făcut că n-au apărut, căci pe cât . 
erau de bine făcuţi ar fi riscat un fiasco. Publicul aşteaptă, aplaudă şi 
cere să vină « Şezătoarea ». După multe insistențe, în fine îşi pierde 
răbdarea şi părăseşte sala în huiduieli şi şuierături. lată al doilea 
curent care alimenta furtuna. 

De la teatru m-am prăbit acasă, Căci mi se diiinase că DI ministru 
al Instrucţiei D. Gusti va lua masa la noi. Deşi soția mea fusese ocupată cu 
expoziția, totuşi avusese prije să aranjeze în sala de consiliu o masă 
princiară, la care au luat parte: ministrul D.Gusti, oni, preşedintele 
asociației învăţătorilor, Em. Bucuţa, reprezentantul Academiei Române, 1. 


Nicolae Bălan (1882- ?), mitropolit greco-ortodox al românilor transilvăneni, din 
1920. 

Bratu, Caliani, Țeposu - inspectori secundari, Preda, vicepreşedintele 
“Astrei”, P. Petrescu şi Stan - inspectori primari etc. 

A doua zi, luni (în 3 oct.), ministrul a vizitat şcoalele şi 
acordat audienţe, între altele şi asociației profesorilor secundari, al 
cărei preşedinte era Mihu. | 

Mitropolitul Bălan, plecând spre Sibiu, a fost petrecut la gară 
de Groza şi corul lui Ignăton. Acolo în gară, Groza şi Ignaton, cei doi 
nemulțămiți, au pus la cale decapitarea mea. Fierbea cazanul satanei 
în clocote. 

La şedinţele “Astrei” se petreceau de asemenea lucruri 
neplăcute. Vasile Goldiş, fostul preşedinte al “Astrei”, îşi înaintase 
dimisia din cauză de boală încă din anul trecut. Dar în anul expirat, la 
adunarea generală de la Caransebeş, n-au putut cădea de acord asupra 
alegerii persoanei (să fie un unit sau un ortodox?), de aceea s-a amânat 
alegerea pentru anul acesta. De data aceasta, cu man frământări şi cu 
mult tămbălău, s-a ales în fine, aici la Deva, preşedintele asociației în 
persoana profesorului universitar Iuliu Moldovan”, unit. Multă lume a 
rămas nemulțămită cu această alegere, deşi, de fapt, după un ortodox 
(V. Goldiş), era firesc să urmeze un unit. 

După părerea mea, cel mai atractiv punct din tot programul 
serbărilor a fost concursul de coruri şi fanfare, ce s-a desfăşurat în 
sala teatrului, luni după-masă de la 5 la 5. Ideea introducerii acestui 
punct în program îmi aparține şi mă mândresc cu ea. Era prima 
manifestare pe ţară de acest fel. Au luat parte la aceste întreceri 
artistice: corurile din Dobra, Brad, Câmpuri Surduc, Sântandrei, 
Orăştie, precum şi următoarele fanfare: fanfara Şcoalei Normale 
Deva, fanfara Şcoalei de Arte şi Meserii Deva, fanfara de la Câmpuri 
şi fanfara de la Orăştie. Dar ministrul s-a arătat prea puțin înțelegător 
al unor asemenea manifestări, deşi profesor de sociologie, acordând 
drept fond de premiare doar minuscula sumă de 5000 lei pentru toată 
această strădanie a echipelor participante. Cu acestea, s-au terminat 
serbările “Astrei”. Dar epilogul acestor serbări pentru mine şi pentru 
Despărţământul LX Deva a fost mult mai trist. 


Epilogul serbărilor “Astrei” 
Abia se terminaseră serbările şi cazanul satanii în fierbere 
începu să debordeze. La comitetul Despărţământului începură să intre 


! Juliu Moldovan (1882-1966), medic, protessor la Universitatea din Cluj. Membru 
al Academiei Române. 

proteste de nemulțumiri din partea societății române de cântări, din 
partea lui Groza etc. 

Membrii comitetului, care până acum se dezinteresaseră 
complet de toată activitatea Despărțământului; acum, deodată, se 
treziră să vină la şedinţă şi să tragă la răspundere pe Sporea. Citez 
cazul lui Tatar şi I.Pop. Au fost invitați la şedinţă şi reprezentanții. 
societății corale, Ignaton şi Bota. | 

“Hotărârea comitetului era jignitoare pentru mine, membrii 
comitetului desolidarizându-se de preşedintele Despărțământului, 
afumând că numai eu singur sunt vinovat, nu şi reprezentanții 
societății de cântări, care au refuzat cu încăpățânare să apară cu 
« Şezătoarea ». În asemenea condiții, cu mi-âm înaintat dimisia. 
Competitor la prezidenție s-a şi aflat în persoana lui P.Groza, care, în 
zelul de a ajunge cât mai repede în fruntea bucatelor a încercat un 
exercițiu de busculadă pe coridoarele primăriei cu G. Georgescu, 
secretarul Despărțământului, având ca obiect zmulgerea unuia din 
mână altuia a unor registre care aparțineau Despărțământului. 
Ambițiile erau mari, de o parte şi de alta. Centrul îmi recunoaşte 
meritele şi, printr-o adresă f. elogioasă, mă roagă să revin asupra 
dimisiei. Demonul ambiţiei mă îndeamnă să revin. Spiritele nu se 
liniştesc; Agitaţiile continuă. Atitudinea ostilă a unor membri din 
comitet mă face să dimisionez din nou, de data asta irevocabil. 
Preşedinţia trece când la unul, când la altul (V. Dragu, E.Caba, 
P.Groza), până la adunarea generală. Atunci se petrece ceva 
neobişnuit. Conform statutelor, membrii nou înscrişi nu aveau drept 
de vot. La această adunare generală, însă, Groza aduce un mare 
număr de țărani din satele vecine (Sântandrei, Sântohalm), li se 
plăteşte taxa de membru şi iau parte la vot. Astfel, am fost majorat şi 
am căzut la alegeri. În urma atitudinei agresive şi procedării ilegale, 
părăsisem adunarea chiar înainte de alegere. Aşa s-a înmormântat o 
instituție, al cărei cioclu a fost P.Groza. Au mai urmat câțiva 
preşedinţi după mine (Dragu, Caba, Şuiaga), dar “Astra” nu s-a mai 
ridicat. A vegetat până ce a sucombat complet. 


Siguranța statului încerca să-şi impună autoritatea în 
administraţia şcolară | 

Într-un rând, nu-mi mai amintesc anul, ura contra evreilor era 
destul de pronunţată. Cuza, la laşi, agita neîncetat steagul 
naţionalismului înfocat. Valurile de antipatie față de evrei se agitau în 
toată ţara. Ici, colea, prin diferite oraşe şi târguri, aveau loc 

manifestații de stradă, spargeri de geamuri sau vitrine. Mulţi dintre 
jidovii mai fricoşi dârdâiau de frică. Între ei se număra şi Eugen 
Ringler, care îşi avea o prăvălie de manufactură în Piaţa Unirii, în 
rând cu Banca Naţională. 

Elevii noştri erau elemente disciplinate, modeste, neapresive. Într- 
una din zile se întorceau de la fermă încolonaţi şi cântau marşuri 
studențești, care erau animate de sentimente patriotice, dar care nu erau 
interzise. Terminaseră de cântat Chiar în Piaţa Unirii şi fiindcă tocmai 
atunci pregăteau pentru o serbare şcolară, comedia “Doctorul fără voie” de 
Moliere, începure s*-și strige în glumă unul altuia, ca în piesă: 
„„Ciomăgeală ... ciomă, geală”. Ajunsese coloana chiar în dreptul prăvăliei 
lui Ringler, care se afla în prag. Când aude asemenea cuvinte, se retrage, 
lasă repede obloanele şi, după ce trece coloana, aleargă la prefectură să se 
plângă şi să ceară asistenţă publică spre a nu fi ciomăgit. 

Peste vreo oră, mă pomenesc în cancelarie cu subşeful Siguranţei 
(Mircea Oprea), însoțit de vreo doi sergenți şi îmi cere să convoc elevii, 
căci ar vrea să facă o anchetă spre a stabili cine sunt instigatorii contra 
evreilor. Eu, foarte mirat: „Cuuum? În şcoală la mine să facă altcineva 
anchetă, decât eu sau un organ al Ministerului Educaţiei Naţionale cu o 
împuternicire specială? Altcurva nu-i permit să se amestece în gospodăria 
intemmă a şcoalei”. Insistențele lor au fost zadarnice. S-au plâns 
subprefectului, care m-a poftit la un “audiendum verbum”. 

„Domnule director, elevii d-tale provoacă în oraş dezordine 
prin cântecele lor”. 

„Dle subprefect, s-au întors de la practica agricolă în perfectă 
ordine, cântând cântece studenţeşti. Dacă Dl subprefect îmi arată 
vreun ordin unde asemenea cântece sunt interzise, atunci admit şi eu 
că ei provoacă dezordine, altfel consider această afirmație gratuită şi 
o resping cu indignare. Prea vă orientaţi şi prea mult ascultați de 
vorbele jidanilor din târg, care nu au altă ocupație decât să bârfească 
instituțiile româneşti”. Astfel s-a închis incidentul. 


Cum am salvat liceul de fete de la un incendiu sigur 

După ce, în 1938, am fost scos la pensie prin legea arbitrară 
a lui Armand Călinescu', am fost invitat de direcția şcoalei secundare 
să ocup catedra de limba germană, deoarece nu aveau profesoară 
titulară. Ne aflam cu toţii în cancelaria liceului. Incă nu sunase. Era 

prima zi de şcoală după vacanța Crăciunului. Ne povesteam unul 
altuia impresiile de vacanță. Stam cu cataloagele subțioară, gata să 
pornim, îndată ce vom auzi clopoțelul. 

Afară era un ger de trozneau lemnele. În şcoală se făcuse curăţenie 
mare. Se unsese peste tot, duşamele şi scăni, cu petrol în lipsa bradolinei. 

Femeile ajunseseră cu curăţenia ŞI unsul până sus în etaj, la sala 
de gimnastică. Cum îngenuncheaseră şi unseseră, hainele lor le erau 
îmbibate de petrol. Îşi făcuseră foc şi se așezară la uşa deschisă a sobii, să 
se mai dezmorțească de frig. Deodată, hainele uneia luară foc. Încercară să 
le stingă, dar nu reuşiră. Cea liberă puse mâna pe căldare şi alergă pe scări 
devale, crezând că cu apă va reuși să-l stingă. Pe cealaltă o cuprinseră 
flăcările din toate părțile. Desperată, începu să zbiere şi să alerge pe scări 
devale. Dar curentul alimentă focul şi mai tare. Fetele care o văzură 
începură Şi ele să țipe şi să alerge în toate părțile. Se produse în toată 
şcoala o zăpăceală infernală. leşeam din cancelarie. cu două cataloage 
subțioară să merg, în clasa a VIl-a. Aveam scurta blănită pe umeri, când 
zăresc o figură omenească arzând ca o torță, alergând pe coridor. Înţeleg 
situapa, arunc cataloagele, alerg şi ajung, fantoma, dezbrac scurta şi o 
înfăşur cu blana în jurul fantomei, o cuprind în braţe, o răsucesc şi o culc 
la pământ, spre a-i micşora volumul. Apoi cu scurta înăbuşeam flacăra 
unde se ivea din nou. Flacăra s-a stins, dar de sub scurtă ieşi la iveală un 
Corp omenesc, numa! scrum ŞI came vie. 

Biata femeie a zăcut vreo două luni de zile, dar în cele din 
urmă a sucombat. Rănile îi erau prea adânci şi pe tot corpul. 

Ocupat mereu cu stinsul, nu băgai de samă că luasem şi eu foc. 
Mi-au ars pantalonii, reverul de la haină şi gulerul de la scurtă. O pagubă 
destul de pronunţată. A trebuit să sacrific o pereche de pantaloni ca să- 
mi repar scurta pe unde era arsă, iar gulerul l-am micşorat. 

Mă gândesc de multe ori. De ce oare numai faptele de arme, 
unde s-a vărsat atâta sânge şi s-au răpus atâtea vieți, au fost scoase în 
relief de istorie ca fapte de curaj civic? De ce s-au decorat atâția 
comandanți de oştiri, care au avut doar atâta merit, să comande trupei 
să pornească la măcel, ei stând şi privind din adăpost sau poate că 
chiar întorcând spatele frontului şi dând bir cu fugiţii?! 


10.XII.1948 

Cele din urmă zile şi momente 

din viața soţiei mele Elena C.Sporea 

În urma eforturilor supraomeneşti pe care le făcuse cu pregătirile 
(mâncăruri, prăjituri, cozonaci) pentru Rusale, a răcit aşa de tare, încât, a 

doua zi de Rusale - 2.VI -, i s-a declarat congestie pulmonară stângă. În 
3.VI, DI Dr. St.Missak i-a prescris sulfamide şi comprese. | 

Miercuri, în 4.VI, 1 s-a făcut injecție cu transpulmin. 

Temperatura menținându-se, joi, în 5.VI, i s-au făcut 5 
injecții cu penicilină. 

Vineri, în 6.VI, i s-au făcut 4 injecții cu penicilină. 

Duminecă, în 8.VI, la ora 5 i s-a făcut injecție cu oleu camforat. 

Luni, în 9.VI, la ora 1, injecție cu transpulmin. 

Marţi, în 10.VI, la ora 1, injecție cu transpulmin. 

Miercuri, în ]1.VI, la ora 4, injecție cu transpulmin. 

Vineri, în 13.VI, la ora 1, injecție cu oleu camforat. 
Sâmbătă, în 14.VI, inşecție cu oleu camforat. 

I s-a scos lichid de la plămâni 1,60 litri (136 siringi). 

Duminecă, în 15.VI, injecție cu transpulmin. 

Luni, în 16.VI, injecție cu calciu. 

Miercuri, în 18, injecție cu calciu. 

Aşteptaserăm mult ş: cu nerăbdare pe doctorul, care a sosit 
abia pe la ora 4. După o examinare amănunțită şi foarte atentă, 
doctorul ne asigură că orice pericol a dispărut, dar că refacerea va 
dura foarte mult. 

La urmă îi spusei doctorului: 

„Nu I-aţi pus termometrul”. 

„Este de prisos, simt că nu are temperatură. Totuşi, ca să [im 
liniştiți, iată, îl punem. 

Termometrul arăta 36%. 

„Domnule doctor, dacă nu are decât 360, de ce îi e respirația 
atât de scurtă şi pripită? De ce nu poate zăcea pe pernă, ci se 
chinuieşte, stând mereu poponete, iar când vrea să se culce, sare ca 
arsă Şi spune că-i fuge inima?”. 

„A mai rămas puţin lichid în plămân. Aceasta îi accelerează 
respirația, dar doamna poate să se culce pe pernă fără nici o grije, 
chiar şi pe partea stângă. Ceea ce doresc este ca doamna să se 
hrănească foarte bine. Poate mânca orice, chiar şi o friptură bună. 
Mâine eu nu voi veni, poimâine însă vin să-i fac injecție”. 

Am petrecut pe doctor până pe terasă, unde m-a asigurat din 
nou că totul merge normal şi nu e temere de nimic. 

__ Elena însă a avut o noapte foarte neliniştită. N-a putut să zacă 
deloc. Cum se lăsa pe pernă, se ridica iar repede, ca arsă. Spunea 
mereu că-i fuge inima îndată ce se lasă pe pernă. De cu seară, ceruse 
să-i schimb compresa pe care o menținuse şi noaptea. Joi dimineața 

era istovită de nesomn. De altfel, eram şi eu la fel. Neliniştea ei nu- 
mi dăduse nici mie răgaz de odihnă: 

Dimineaţa, i-am dat să se spele, ceea ce o mai înviora. 

Cu greutate am determinat-o să bea o cafea cu lapte şi câteva 
bobițe de smeură care - spunea că - au înviorat-o foarte mult. Totuşi: 
se vedea pe toată înfăţişarea că era complet extenuată. Vedeam că n-o 
mai interesa nimic. Mă miram că nu cere, ca de obicei, să-i pun 
termometrul. O întrebai dacă nu-l vrea. „De ce să-l PUB dacă nu am 
temperatură?”. Insistând, l-a pus. Avea 36, 

În decursul zilei de joi a pretins să-i IVI regulat 
compresa, deşi nu mai avea temperatură. 

Pentru prânz a cerut să-i fac gris cu .lapte.. Să. nu.fie prea 
dulce şi foarte moale. Spunea după masă că i-a căzut mâncarea ca 
plumbul. îi 

După-masă, am încercat să dorm niţel, dar n-am putut, cu 
toate că eram mort de oboseală. 

Înspre seară, a venit la noi dna Rău şi i-a adi nişte cremă de 
zanâr ars. A insistat mult să guste cât de puţin din ea. A cedat 
stăruinţelor. Între timp, venise şi Salustia, pentru spălatul vaselor, şi 
Emil Dijmărescu, să ne aducă rezultatul examenului oral, căci a doua 
zi intra la practica pedagogică. 

După ce a gustat din cremă, ne-a dat-o nouă, mie şi lui Emil. 

La plecarea dnei Rău, mi-a cerut să-i pun pe tavă prăjitura cu 
nucă, fiindcă eu n-o mâncam. Acesta era adevărul. Nu voiam să gust 
din ea şi din cozonacul făcut de Rosale, considerându-le ca 
aducătoare de nenorocire, deoarece cocându-le pe ele s-a: îmbolnăvit. 
Elena însă susținea că e atinsă de boală încă de mai nainte. 

"După plecarea Dnei Rău, a venit Salustia să-şi ia seara bună. 
Elena, la plecare, îi spuse să vină a doua zi mai de dimineaţă, ca s-o 
pieptene, Căci 1 se încâlcise părul prea rău. Chiar ea a pieptănat-o. 
Dar, vai, pieptănătura cea mai de pe urmă. 

Avusesem în ziua aceea şi spălătoreasa, pe Munteanu Ana. O 
zi destul de grea pentru mine, cu bolnava care în tot momentul 
reclama prezența mea şi cu pretenţiile spălătoresei, foarte mofturoasă, 
cu mâncare de cinci ori pe zi, cu predatul şi preluatul rufelor etc. etc. 
La plecare, mi-a spus în bucătărie: „Nu-mi place deloc înfăţişarea 
Dnei. Nu se mai face bine. E tare schimbată la față”. Era singura 
ființă care îmi atrăgea atenţia asupra seriozității boalei. Dar, în acelaşi 
timp, îmi sunau în urechi vorbele doctorului: „Vă asigur că nu-i de 
temut nici un pericol”. Mă bizuiam întrucâtva şi pe rezistența 

organismului ei robust. Avusese tăria înspre seară să meargă singură 
la closet. E adevărat că s-a coborit din pat în etape şi a mers sprijinită 
de mine, că la closet a stat prea mult, încât am intervenit să termine 
mai repede, că întoarsă în pat s-a simţit cu totul istovită. Se plângea 
că nu mai poate de obosită. 

Era. necăjită deoarece i se părea că nu dau crezare gravităţii 
boalei şi îmi spunea cu amărăciune: "Nici tu, nici doctorul nu vreți să 
credeți cât de bolnavă sunt eu, căci nu mai pot, sunt complet istovită. 
Dar îți vedea voi”. 

Avea dreptate. M-am uitat mai atent la ea i, într-adevăr, ! se 
cetea pe față totala istovire. Avea cearcăne vinete în jurul ochilor, 
buzele îi erau arse Şi vineţii. Dar ce puteam eu să fac? Ceea ce am 
mai observat deosebit la ea era lipsa totală de interes față de tot ce-i 
spuneam şi ce se petrecea în jurul ei. Până atunci îşi dedea;părerea,! 
aprobând sau dezaprobând orice îi spuneam. 

Dânsa era de obicei cu termometrul în mână, pe care şi-l 
punea aproape din ceas în ceas. Mi-a cerut să-i scot compresa şi am 
voit să-i pun termometrul. A refuzat, spunând: „De ce să-l pun, dacă 

n-am temperatură”. 

Cum stetea aşa poponete cu capul aplecat pe piept, începuse 
să-i curgă nasul. Am şters-o de vreo două ori, apoi i-am spus: 
“Încearcă să stai niţel culcată. Eşti obosită de atâta veghere- și de 
nesomn”. - „De acum, tot culcată oi sta” şi se lăsă pe spate, dar 
repede se ridică din nou. Gemea ușor. Eram istovit de alergătură şi 
nesomn, încât mi se împăinginau ochii. Se făcuse ceasul 10,30. M-am 
suit în pat să mă culc și am ațipit imediat, dar m-am trezit mişcat de 
mâna ei. Făcea gesturi desperate să-i aduc ligheanul, că îi vine să 
verse. A şi vărsat ce mâncase din crema de la dna Rău. Igniturile erau 
atât de puternice încât se părea că-şi varsă tot interiorul. Apoi i-am 
dat apă, s-a clătit singură şi a băut de vreo câteva ori. Se părea că s-a 
liniştit. Mă scol de pe marginea patului ei şi merg din nou să mă culc. 
Nici nu mă urcai bine în pat şi începură din nou ignelile de vărsare, 
puternice şi istovitoare. Cu toate opintirile desperate, nu expectorează 
decât nişte flegmă şi un lichid gălbui-alburiu, vâscos. S-a clătit din 
nou în gură şi a băut vreo două înghițituri. 

Cum steteam pe marginea patului şi ea în poziția ştiută, cu 
capul aplecat pe piept, deodată îşi ridică capul, deschide ochii mari, se 
uită mult ţintă în ochii mei, apoi îmi spune: „Du-te de te culcă”. Erau 
ultimele cuvinte pronunţate de dânsa. Cred că ignelile cele puternice i- 
au provocat o sincopă, care i-a adus stârşitul. Gemea greu şi des. Se 

lăsă pe partea dreaptă, având mâna sub cap. Mâna de la cot era întinsă 
în afară. Îi era incomod. Se vede că-i obosise şi căuta prin aer să şi-o 
sprijine pe ceva. În fine, ajunse cu mâna la noptieră, se rezimă cu 
degetele pe ea şi cu capul pe mână. Gemea des şi aproape în surdină. 
Credeam că şi-a găsit o poziție în care va putea să se odihnească câteva 
clipe. Am trecut la patul meu şi m-am întins în pat, urmărind cu atenţie 
gemetele şi respirația, dar gemetele devin din ce în ce mai 
unperceptibile. "Trebuia să-mi țin respirația ca să le pot auzi. De la o 
vreme nu le mai aud, nici respirația. Mă ndic într-o rână şi ascult mai 
atent. Stau şi ascult. Privesc cu atenţie la corpul ei să observ mişcarea 
de respirație. Nu observ nimic. Un fior.rece îmi trece prin tot corpul. 
Sar din pat, alerg la căpătâiul ei, o strig „Eleno, Eleno!”. Nici -un 
răspuns, nici o mişcare. Pun mâna pe mâna ei. Mâna rece. Pun mâna pe 
frunte. Fruntea rece. Caut pulsul. Î. etase. În hohote de plâns, cad pe 
fața el şi O strig şi O zeâlțân din nou. Totul zadamic. | 

Dacă în momentul acela s-ar fi deschis pământul să mă 
înghită, -n-aş fi simțit un gol mai mare. Tremuram din tot corpul. O 
groază nespusă îmi zguduia toate măruntaiele. Am căzut în genunchi Şi 
am borborosit câteva cuvinte de rugăciune. Pustiul se lărgea din ce în. 
ce în jurul meu. Un zgomot cât de mic venit de undeva m-ar fi năucit. 

Într-un târziu m-am recules pe cât am putut, m-am ridicat de 
Jos unde căzusem ghemuit, i-am sărutat mâinile şi faţa, udându-le cu 
lacrămile desperării. I-ani îndreptat capul pe pernă Şi. i-am aprins o 
lumânare. 
Mă întreb, mereu nedumirit, cum s-a stins. aşa de fără veste. 
Dacă a. simțit ceva, de ce nu m-a avizat. Dacă simţea că pleacă pe 
drumul veşniciei, de ce n-a cerut o lumânare, ea, care era atât de 
religioasă şi care avea toate pregătite! a 

M-am îmbrăcat sumar şi am urcat plângând sus: “la Dnii 
Vătavu. Au coborit şi ei jos, deoarece nu le venea să creadă, şi am 
constatat din nou împreună trista realitate. 

Deşi era ceasul 12,30 m-am rugat de dna Vătavu să deschidă 
telefonul la Bucureşti, Tg. Mureş, Zărneşti şi Buzău. În acelaşi timp 
DI Vătavu a telefonat paznicului de noapte de la depozitul de spirt, să 
meargă în str. Eminescu să anunţe familia Rău. Cu Bucureştii am 
prins imediat legătura (12,45). Mircea încă nu dormea. L-am pus în 
curent şi l-am rugat să ia legătura cu toţi ceilalți copii şi rudenii. 

De la Tg.-Mureş, gardianul de serviciu al băncii l-a sculat şi 
chemat la telefon pe Iosif. L-am rugat: să anunţe pe cei din Severin 
prin bancă. Cu Zărneştii şi Buzăul nu s-a putut vorbi decât dimineaţa. 

DI. Rău, sosit imediat ce fusese anunţat, ne-a dat primele 
ajutoare. A permis servitoarei şcoalei să vină împreună cu Salustia 
Munteanu să scalde şi să îmbrace moarta. 

Din cufărul de nuiele am scos legătura care purta eticheta 
“Lucruri pentru înmormântare”. În ea, am găsit toată lengeria de corp 
necesară, ciorapi negri noi, două periniţe noi, dintre care cea mai 
mică o terminase cu Aurelia doar cu două zile înainte de a muri, care 
era umplută cu petale uscate de trandafiri, iar cealaltă cu păr din 
capul ei, colectat în decursul anilor. Mai erau acolo şi lumânările de 
ceară curată, procurate cu ani de zile înainte, de la Mitropolia din 
Sibiu. Erau acolo batiste de doliu bărbătești şi femeieşti, doliuri 
pentru braţ, voaluri şi basmale negre. Ghete şi rochie n-am găsit, deci 
am luat din cele care le avea. 

Moarta a fost aşezată în sufragerie, între lumânări, așa cum 
dorise când cu 3 săptămâni înainte spusese Dlui Maior Stănescu că, 
în caz de deces, sufrageria va deveni cameră mortuară. 

A doua zi, am fost la Sz&cs, antreprenorul pompelor funebre. 
Am comandat sicriu de stejar şi toate podoabele necesare funeraliilor. 
Am rugat pe nepotul Dumitrescu să se ocupe cu anunțările pe la 
primărie. Am comandat la Laufer necroloagele. Am anunţat preoții şi 
pe clopotar. Împreună cu protopopul Chifa, am ales, la cimitirul 
vechi, locul pentru groapă. 

Deşi nu dormisem în noaptea aceea, nu simțeam oboseala. 
Nervii îmi erau prea încordați. La asemenea ocazii, fiind singur, ai 
atâtea de făcut şi la atâtea de gândit, încât în piere somnul, dar mai 
ales n-ai timp să te gândeşti la nenorocirea care te-a lovit. Cred că 
dacă aş fi avut timp să meditez, aş fi înnebunit. 

Până să-mi sosească copiii, mi-au fost de mare ajutor Dna 
Rău şi Veca Herbei, fina noastră de la Câmpuri. 

Cei dintâi dintre ai mei au sosit Marica, Rică şi Tudorel de la T. 
Severin, pe la 12 noapte vineri spre sâmbătă, încărcați de noroi, fiind 
strada şi trotoarul împodmolite. Ceva după miezul nopți, a sosit frate- 
meu, Gheorghe. Pe la 2,30 au sosit sibienii Corina, losif şi fetiţele. 

Conform înțelegerii, Mircea a înştiinţat pe toate rudele de la 
Slon, Drajna, Buzău, Zărneşti, anunțându-i cam când va trece 
camionul prin Ploieşti şi cine vrea, să poftească. Pe cumnatul Ştefan, 
Norica şi Mica i-a luat de la Bucureşti. Sâmbătă la 3 p.m. au sosit cu 
camionul Mircea, Nicu, Romi, părintele Ştefan, Norica, Mica, 
Măndiţă de la Drajna şi Valeria de la Zărneşti. 

Am plâns şi ne-am zbuciumat cu toții, dar pierderea va fi pe 
veci ireparabilă. 

Înmormântarea, s-a făcut conform neCzOIOBDIUI, fluiminecă la 
ora 4 (16). 

Serviciul divin a fost oficiat de părintele NE RAE T. Chifa, 
preotul Domnariu şi diaconul Fărcaş . Protopopul s-a opus să oficieze. 
părintele Duma, care fusese ani de-a rândul confesorul soției mele. 

La ceremonial a asistat un număr excepțional de mare de 
asistenţi, deşi nu trimisesem decât câteva necroloage. Au ținut vorbiri 
pănintele protopop, Dna Popa, din partea liceului de fete, Dl. Gh. 
Ghinea, din partea Şcoalei Normale, DI N. Rău, din partea foştilor 
elevi ai defunctei. 

Colacii şi colăceii, făcuţi de fina Veca şi dna Rău, s-au copt 
la brutar. Fina Anica A.Dula a trimis un colac din făină albă. 

Copiii mi-au înţeles durerea, dar şi situaţia dificilă în care mă 
găseam de a putea face față atâtor cheltuieli şi şi-au luat asupra lor 
această grea sarcină. Cheltuielile s-au ridicat la o sumă fantastică, de 
60-65 milioane numai cu înmormântare, fără doctor, doctorii, diferite 
servicii etc. Această sumă n-aş fi fost î în stare s-o suport şi achit î in tot 
restul vieții cât mai am de trăit. În special, merită toată recunoştinţa 
mea Mircea şi Romi, care atunci şi ulterior au contribuit cu sume 
masive pentru satisfacerea multor cerințe pecuniare. 


Condolenţe primite cu ocazia decesului soției mele, 
Elena C. Sporea 
(a) Telegrafice 
(1) Fam. .D.Ştefănescu: „D-zeu să odihnească pe buna şi nobila 
noastră prietină. Vă îmbrățişăm pe toţi”. 
(2) Const. Bursan — Bucureşti. : 
(3) Fulvia . Sporea,cu toţi frații — Bucureşti. 
(4) Familia Şova — Bucureşti. 
(5) Fam. V. Şaţchi — Bucureşti. 
(6) Fam. Constantinescu — Sibiu. 
(7) Preot. Sporea — Crucea. 
(8)  luliu Nasta — Bucureşti. 
(9) Maria Stănescu — Bucureşti. 
(10) A.Hamat, C-tin Popescu, Platon Mocanu -— Ploieşti. 
(11) N.Nita, învățător — Hărțăgani. 
(12) Fam. I.Popescu, Dumitrescu, Grigorescu, Joana, Nicolescu - 
Ceptura. 


272 


CONSTANTIN SPOREA / MEMORII 


(b) Scrise 
(1) Fam. D. Amzulescu — Bucureşti. „Intotdeauna am văzut în 
persoana sa exemple de desăvârşite sentimente de mamă, soție, 
româncă, cinste şi vrednicie”. 

(2) Fam. Preot.l. Vasilescu - Slon. Carte poştală cu scurte 
condolenţe 

(3) Fam. Eug. Tătaru: „Mult stimate Domnule Director, o ştiam 
bine, sănătoasă şi rezistentă. Și cât de rapid, şi cât de neaşteptat 
trecu la veşnicie! 

Pentru acest motiv trista veste ne-a ajuns fulgerător. 

Înţelegem adânca durere ce a cuprins sufletul D-voastră, cum 
şi sufletele întregei Dv. familii. 

Vă rugăm să credeţi că o împărtăşim Sincer, aceasta cu atât 
mai mult cu cât fericita în Domnul a fost şi o distinsă şi mult 
respectată membră a societății oraşului nostru. 

Rugăm pe Cel de sus să Vă deie tărie întru suportarea grelei 
încercări ce aţi îndurat, iar celei ce s-a mutat dintre noi să-i facă 
parte cu drepți. 

Deva, 22 lunie 1947 Dr. Eugen Tatar şi soția. 

(1) I.D. Ştefănescu — Agapia. Scrisoare plină de duioase amintiri 
şi de juste şi valoroase aprecieri (am păstrat-o). 


(1) Dr. Virgil Olariu -- Deva. Adânc simţite condolențe. 

(2) Fam. N.Savu — Bucureşti. O poştală cu o prea frumoasă 
caracterizare a dispărute. 

(3) ' Fam. D.Măndiţă — Drajna de RAS: O scrisoare plină de 
duioşie (de păstrat). 

(4) Al. Lapedatu — Bucureşti. Scrisoare cu adânci sentimente 


-Şi valoroase aprecieri asupra dispărutei. Adânci sentimente de 
compătimire (de păstrat). 


Câteva observații demne de remarcat 

cu ocazia decesului soției mele 

(1) În 20 iunie, vineri (Elena murise joi noaptea) după-masă, 

a căzut o ploaie atât de năprasnică, o rupere de nori, încât pârăul din 
faţa casii şi cel de pe Aurel Vlaicu trecuseră peste trotoar, intrând 
prin curțile oamenilor, rostogolind la vale bolovani, lemne, butuci, 
vase, chiar cotețe smulse de prin curțile oamenilor. Spun bătrânii că 
niciodată n-au pomenit un asemenea prăpăd. 

Rică şi Marica, venind noaptea de la gară, au înotat în noroi 
până la glezne ca să poată ajunge acasă. Duminecă, Cure lapiă pe 
strada noastră încă.nu putuse fi restabilită. . 

Şoferii lui Mircea, oamenii primăriei şi ai lui Szăcs au lucrat 
duminecă ore întregi să elibereze capătul străzii, spre a putea circula 
carul funebru. 

* E 

(2) În tot timpul cât a stat corpul decedatei în casă, n-a 
răspândit nici un miros cadaveric, cum se întâmplă .de obicei, deşi 
decedata era încă corpolentă deoarece nu zăcuse prea mult. 


sg 


-— 


* ză 

(3) Duminecă dimineața ochii decedatei s-au deschis de la 
sine, ca şi când ar fi voit să se convingă dacă i-au sosit toți copiii Şi 
rudeniile în jurul ei. Apoi s-au închis din nou pentru totdeauna. 


X* 
(4) Sâmbătă spre duminecă, pe când în camera mortuară se 
găsea numai Nicu, un câine strein, necunoscut, a intrat în cameră, s-a 
apropiat de sicriu, a ridicat capul în sus, ca şi când şi-ar fi luat ri rămas 
bun. Apoi a plecat fără urmă. 


Atitudinea copiilor şi rudeniilor cu ocazia decesului 

la prima întâlnire 

Mircea şi Corina, izbucnind în plâns, m-au îmbrățișat, apoi 
au trecut să sărute mâna care de atâtea ori i-a mângâiat şi fața 
moartei, vărsând apoi Jacrămi la căpătâiul ei. 

Nicu nici n-a observat asistenţa din cameră. Toată atenția 1-a 
fost concentrată asupra decedatei. Deşi ştiam că în viață nu era prea 
ataşat decedatei, de data asta i-a fost cel mai devotat asistent. N-a 
părăsit camera mortuară decât reclamat de vreo altă ocupaţie cerută 
de noi, şi atunci foarte serviabil. 

EI s-a dus dimineață după coroană şi flori. El a adus gheaţă 
de la depozit. El alergă la farmacie după formol şi acid fenic, 
chemând pe farmacist chiar de la locuință ca să-l servească. El a 
aranjat cu preoții pentru serviciul divin şi cuvântări. El a făcut 
onorurile casei, primind asistenții la ceremonialul religios. Cu un: 
cuvânt, a fost excepțional de atent şi serviabil. 

ÎI ştiam cel mai puţin gospodar dintre copiii noştri. Cu ocazia 
aceasta, l-am găsit cu totul schimbat. El singur îşi pregătise merinde 

de drum. Ceilalţi îşi luaseră bani, sperând să-şi poată cumpăra pe 
drum. El a îngrijit de alimentarea tuturor pe drum, împărțindu-și 
merinda, apoi procurând alta în decursul drumului. 

-La parastas, a avut aceeaşi atitudine de bun gospodar. Ne-a 
tratat cu prăjituri făcute de el încă de la Bucureşti. Aici voia să ne 
pregătească alte prăjituri şi începuse să cumpere material. A renunţat 
însă numai când surorile lui s-au opus cu toată energia, 
argumentându-i că aceasta ar constitui pentru ele un mare blam. 

El a fost singurul care, cu ocazia parastasului, mi-a cetit 
memoriile şi istoricul Şcoalei Normale, făcând aprecieri critice 
asupra lor. EI a cules vorbirile de la autori, le-a bătut la maşină şi s-a 
angajat să facă o dare de samă la vreun ziar din capitală. Dar Nicu a 
rămas cu fobia întunerecului, aşa cum l-am cunoscut încă din 
copilărie. 

Marica, intrând în camera mortuară, mi se aruncă în brațe. Ca 
un copil îngrozit se lipeşte de mine, de singuru-i sprijin şi nădejde ce- 
i mai rămâne pe lume. | 

Romi intră, mă îmbrățişază, mă mângâie în tăcere, apoi trece 
la catafalc, fixează privirea asupra maică-si, rămâne nemișcat ca o 
stană de piatră timp foarte îndelungat, fără să scoată un geamăt, fără 
să verse o lacrimă. Durerea îl imobilizase. 

Fratele mai mare al Elenii, preotul Ștefan, gârbovit de ani, 
îmbătrânit de necazuri, intră, mă îmbrățişează. Se apropie de moartă, 
scoate câteva suspine de durere, apoi se îndepărtează cu privirea şi 
mintea absentă, rătăcită. | 

Sora mea, Valeria, intră, se repede în braţele mele, plânge, se 
zbuciumă, se apropie de sicriu, sărută fruntea moartii, apoi boceşte cu 
vorbe, crâmpeie din amintirile trecutului. Efectul bocetului a fost atât 
de mare, încât întreaga asistență a izbucnit în hohote de plâns. 

Fratele meu, Gheorghe, mă îmbrățișează cu cuvinte de 
îmbărbătare, sărută mâna moartei în semn de venerație, făcând 
reflecții de mirare asupra înfățișării nealterate a decedatei. Cine ar fi 
bănuit că peste o jumătate de an secera neândurată a morții îi va 
curma Şi lu: zilele? 

Cumnatul, Măndiţă, mă îmbrăţişează, prezentând scuze că 
Eliza n-a putut veni. Era şi pentru el ultima îmbrăţişare cu mine, căci 
în ianuarie viitor avu aceeaşi crudă soarte ca şi fratele meu Gheorghe. 
Au murit amândoi de tifos exantematic. 

Norica, soția părintelui Ştefan, îmi exprimă. condolenţe, 
îmbrățișându-mă. Se apropie de sicriu cu acecaşi răceală pe care o 
avusese şi cât trăia răposata. 

Mai simțită s-a arătat nepoata, Mica, fata părintelui Ştefan. 


* 

De Rosale, am chemat pe Berta, să ne dea în cărți. Zicea 
Elena: „O chem acuma, fiindcă am făcut cozonaci. Să mănânce şi ea 
o bucăţică bună”. 

Când a dat despre Marica, ne spune: „ lată! ea e ca şi pornită 
la drum. Soseşte negreşit”. (Aşa era. Sosea, chiar dacă n-am fi 
anunţat-o.) - „Dar ce văd? Sosesc toţi din toate părțile”. Şi se opreşte. 
Apoi, adunându-şi gândurile: „Vin cu toţii, din toate părțile, parcă 
sunt chemaţi. Ce-i asta? I-ați chemat D-voastră?”. 

Fu, către Elena: „Desigur că Mircea îşi pune planul în 
aplicare. Strânge toate neamurile în camion şi porneşte cu ei la Deva, 
aşa plănuise de Paşti, apoi de 10 Mai, sau de Sfinții Impărați”. Cine 
ar fi putut bănui că ei vin cu toţii să petreacă pe unul dintre noi la 
vecinicul lăcaş?! 


Când au sosit, Romi ar fi dorit cu orice preț să-i facă mamei 
şi o coroană de stânjenei, căci aşa visase el. Dar florile de stânjenei se 
trecuseră, iar artificiale n-a găsit la antrepenorii de pompe funebre. 


6. XII.1950 


Pnmul an de doliu 

După dispariţia scumpei mele soții, copiii m-au înconjurat cu 
toată dragostea lor. Incă înainte de plecarea lor, am ținut un consiliu. 
familial cu toți copiii. Am împărțit, atunci şi la parastas, multe lucruri 
rămase în gospodărie, fie direct de la Elena, fie cumpărate sau făcute 
împreună în decursul anilor şi care acuma nu mai aveau sens să fie 
păstrate. Partea leului la această împărţire a avut-o Marica. Cu toate 
acestea într-o scrisoare recentă, anunțându-mă că nu-şi mai poate 
ținea promisiunea de a-mi trimite câte 1000 lei lunar, deoarece din 
vinerea patimilor, mi se suprimase pensia, îmi scrie că nu se supără 

dacă vând lucrurile pentru procurarea cărora mămica-sa şi-a pierdut 
sănătatea. Ca şi când eu n-aş fi contribuit cu nimica la procurarea 
acestor obiecte. 

După plecarea rudeniilor, Corina şi Marica s-a perândat 
rămânând alături de mine până după parastasul de 6 săptămâni, la 
care s-au strâns din nou toți copiii în jurul meu, ceea ce pentru inima 
mea greu încercată a constituit o mare mângâiere. 


9 [1.1950 


Un an de doliu. 1947-1948 

Preocupările, grijile, alergăturile, cheltuielile reclamate de 
ceremonialul înmormântării acționau asupra sufletului meu copleşit 
de durere ca un anestezic. Nu-mi dedeau răgaz să mă gândesc la 
nenorocirea care se abătuse asupra capului meu. Apoi eram 
înconjurat de toți ai mei: copii, frați, cumnați, gineri, nepoți şi 
nepoate, care cu precauțiune mă fereau de singurătate, antrenându-mă 
în discuţii, întrebări, preocupări cărora trebuiam să fac față. Dar vai! 
Când începură să plece rând pe rând, cu fiecare plecare se rupea ceva 
din sufletul meu. Rămas singur, mă simțeam ca într-un pustiu 
nemărginit, care mă sugruma. Mi-era frică să rămân singur în casă. 
Treceam 'din loc în loc fără astâmpăr. Căutam ceva. Parcă tot 
aşteptam să sosească de undeva scumpa mea tovarăşă, pe care doar o 
petrecuserăm cu toții la locaşul de veci. Mi-era silă de lume. Evitam 
orașul. Întâlnirea cu persoane cunoscute îmi făcea rău. Mai ales 
condolenţele lor le înfruntam cu ochii înlăcrimați, plecați în jos ca pe 
o dojană. Mâncarea mi-era otravă, somnul chin şi zbucium. Când mă 
aşezam la masă, mi se întorceau măruntaiele. Parcă mâncam cu gura 
altuia. Mâncărurile n-aveau gust. Le turnam în mine ca într-un sac. 

Când sosea ora culcării, mă apucau fiori. Nu-mi venea să mă 
urc în pat. Un an de zile, joia, în seara decesului, mei nu mă 
dezbrăcam să mă urc în pat înainte de miezul nopții. 

După ce mă dezbrăcam şi mă vâram sub plapomă, vârtejul 
gândurilor sumbre se învălmăşeau în mintea mea. Torentul 
reproşurilor mă flagelau ca cu biciul, fără milă, fără răgaz. Ba că n- 
am fost destul de atent la mersul boalei, că n-am consultat şi alt 
medic afară de medicul curant, că n-am făcut consult de medici, că n- 
am stăruil îndeajuns să vină copiii din bună vreme în jurul patului 
muribundei, că n-am avut flerul să văd că se stinge şi să-i pun 
lumânarea în mână, ei, care era atât de religioasă. Dacă într-un târziu 

ațipeam, vedeniile luau forme macabre. Vorbeam şi gesticulam în 
somn. Când mă trezeam, mi-era cămaşa leoarcă, gâtlejul uscat.. 
Simţeam oboseala în tot trupul, ca de la plug. 

Copiii şi-au dat toate silințele să nu simt prea dureros 
singurătatea. Și-au prelungit şederea fiecare cât au putut. Astfel 
Corina cu fetele au plecat abia la 10 Iulie, ca ia 29.VII să se întoarcă 
din nou şi să plece la 10.VIII. 

Ce-i drept, de la înmormântare rămăsese cu mine Doina. Dar 
ce mângâiere putea să-mi aducă un copil? 

Printr-o intuiție fericită şi prin înțelegere prealabilă, 
parastasul s-a fixat pentru 31 iulie, nu exact la 6 săptămâni, cum se 
obişnuieşte. Ce ar fi făcut bieţii de ei dacă i-ar fi surprins stabilizarea 
de la 18 august aici, la Deva? Cum le-aş fi putut veni într-ajutor, câtă 
vreme eu nu aveam în casă decât 1650.000, pentru care am i în. 
mână 82 lei şi 50 bani? 

Pentru parastas au sosit: Corina, în 29.VII după amiaz, cu 
trenul foame. Se numea trenul foame fiindcă a fost în vara aceea o 
secetă aşa de grozavă, încât în special moldovenii, năuciți de spectrul 
morții de foame, îşi luaseră lumea. în cap şi porniră cu miile înspre 
Banat, spre a se aproviziona cu ce brumă vor găsi şi vor putea. Se 
înființase un tren anume, care îi ducea şi aducea. La întoarcere, 
platformele şi pasajele dintre bănci erau blocate .cu saci de bucate. 
Fiecare îşi întovărășea achiziția. Corina venea de la Tg. Mureş, unde 
fusese transferată. În 28-29.VII la miezul nopţii a sosit Rică. În 
30.VII la amiaz, a sosit camionul cu Mircea, Romi, Valeria, Eliza, 
Ionel şi fetele lui Gheorghe. 

Tocmai fiindcă era criza aşa de mare, a: adus fiecare câte 
ceva. Corina făină şi slănină, Rică zarzavaturi, Gheorghe brânză şi 
cartofi, Valeria pâine, Dijmărescu făină ŞI grâu pentru colivă. 

Parastasul s-a servit la cimitir, în 31 iulie, ora 11,30, cu trei 
preoți: Domnaru, Duma şi lonel. 

După parastas, fiecare şi-a prelungit şederea cât a putut. Până 
la plecare, unii au plecat cu camionul la Sântohalm şi Petreni Spre a 
se aproviziona cu grâu şi porumb.. 

În 2.VUI, noaptea, a fost o furtună înspăimântătoare — oloaie: 
tunete, fulgere şi trăsnete. Sacii cu cereale din camion au fost 
descărcaţi şi depuşi pe coridor, barând intrarea înspre curte. 

| După plecarea tuturor, neplăceri de tot felul se îngrămădesc. 
Nu găseam femeie de serviciu care să se priceapă la gospodărie. 
Chiar dacă aş fi găsit nu prea aveam din ce datorită crizei. La 18.VIII 

vine şi calamitatea stabilizării, care îmi strangulează orice posibilități. 
Şi de data asta, ca întotdeauna, copiii au fost la înălțime. Fiecare s-a 
grăbit să-mi trimită câte ceva: Corina, Romi, Mircea. 

Criza provocată de stabilizare avu pentru mine şi o parte bună. 
La familia Schulen venise cumnata lor încă de cu primăvară, dna Emilia 
Frank, din Timişoara. Stabilizarea o lăsă fără parale şi fără posibilitatea 
de a se înapoia acasă. A fost deci nevoită să intre la mine în serviciu. Era 
o gospodină excelentă, cultă, natură veselă, niciodată descurajată sau 
pesimistă. Cât a stat ea în serviciu, de la 22 sept. 1947 la 31 ian. 1948, n- 
am avut grija gospodăriei. Fiind econoamă a ştiut să utilizeze absolut 
toate produsele grădinii, făcând astfel o apreciabilă economie. Cum 
sufeream pe atunci de stomah, se pricepea de minune să pregătească 
mâncăruri cerute de regim. Era o bună educatoare — făcuse chiar şi un 
curs special de educatoare. Astfel nepoata mea, Doina, avu mult de 
câştigat de la Ema. Era o femeie ordonată şi a deprins şi pe Doina cu 
ordinea. Fiind nemțoaică, în casă se vorbea aproape numai nemțeşte, 
pentru perfecționarea Doinii în această limbă. 

Calitatea cea mai superioară a acestei femei era natura ei 
veselă. Cu venirea ei, a intrat o rază de veselie în casa noastră. 

Dar ea n-a putut rămânea mai mult în serviciul nostru. Ea 
avea la Timişoara casa închiriată, mobilată cu tot confortul. Dacă ar fi 
rămas mai departe, îi era frică să nu-şi piardă casa, nefiind locuită de 
atâta vreme. Rămâne la noi până ce îşi face bani de drum şi cu ce să- 
şi înceapă viața gospodărească acolo, la Timişoara. 

Dar oricâtă veselie ar fi încercat să introducă ea în casa noastră, 
tristețea din sufletul meu nu putu fi atenuată, mai ales că acum începeau 
nopțile lungi, răcoroase şi triste, de toamnă şi iarnă. Lucrul în grădină 
încetă şi ocupațiile de odaie n-aveau darul de a mă obosi fiziceşte, ca să 
pot avea somn liniştit. De aceea fu binevenită invitația Corinii să merg 
pentru câtva timp la ei la Tg. Mureş. Astfel în 4 oct. am expediat-o pe 
Doina la Bucureşti, iar eu am plecat prin Sighişoara la Tg.Mureş, fără 
grijă, căci gospodăria rămânea în sama Dnei Frank. 

De la Sighişoara, am călătorit cu autobuzul. Era timpul 
recoltei de porumb. Dacă anul trecut a fost un an de secetă 
îngrozitoare, în toamna asta a fost o recoltă de porumb atât de bogată, 
cum eu nu mai văzusem niciodată în viață, atâta nămol de porumb. 
Casele prin satele dintre Sighişoara şi: Tg. Mureş au pridvor în față. 
Pe pridvoare erau culmi încărcate cu porumb. Uneori, de sub straşină 
până jos era o perdea de porumb pus la uscat. La Sighişoara şi Tg. 
Mureş, am văzut în piață care încărcate cu ştiuleți de porumb care se 

vindeau cu ridicata. La Tg. Mureş am întâlnit o piață atât de bogată în 
cereale şi zarzavaturi, cum nu mai întâlnisem niciodată: pătrunjel 
lung de Im şi 50 şi gros de 10 cm, varză de 8-10 kg, sfeclă de 20-25 
kg, dovleac de 30-40 kg etc. 

. Când am sosit la Tg. Mureş, eu sufeream de stomah. Aveam 
o diaree cronică. Orice aş fi mâncat, stomahul nu mi se îndrepta. Nu 
aveam dureri, dar intestinele îmi borboroseau neîntrerupt, mai tare şi 
mai ales când se apropia timpul de evacuare. Aveam patru, cinci 
scaune pe zi, dintre care unul noaptea, după miezul nopții. 

Spre norocul meu, am nemerit la Tg.Mureş fiind bolnav, căci 
fiica mea Corina nu-mi: dădu pace până nu m-a determinat să consult 
un medic. S-a interesat de la doctorul lor de casă cine este cel mai 
bun internist din Tg.Mureş. 1 s-a spus Dr. Lang, de la clinica 
Facultății de Medicină, maghiară. Ne-am dus la el şi m-a invitat să 
vin la clinică spre a-mi face analizele necesare. Mi s-au făcut: 
următoarele: radioscopie cu prânzul de -bariu,. rectoscopie sau 
oglindirea intestinului gros, analiza chimică a sucului gastric; analiza 
mistuirii, analiza chimică a fecalelor şi contraanaliza. Rezultatul a 
fost că sufăr de achilie incurabilă şi de o colită rebelă..Mi-a prescris 
regimul şi medicamentele. De asemenea, mi-a prescris şi nişte arsenic 
pentru îngrășare. Pentru înlocuirea acidului gastric mi-a prescris 
pepsin şi acid clorhidric diluat. Contra diareei, carbo animal şi regim. 

Eu aveam această boală încă de când trăia soția mea şi se 
agravase mai ales în timpul zăcerii dânsei, când aveam mesele foarte 
neregulate. Nu e mirare deci, că, cu toate medicamentele prescrise, nu 
m-am vindecat complet decât după un an de.zile. Dar în genere trebuie 
să fiu în tot timpul foarte cumpătat şi foarte atent la ce mănânc. Căci 
îndată ce nu trăiesc. cu compasul, căruţa se strică şi mă ține luni de zile 
cu stomahul deranjat şi cu evacuările interminabile. Aşa s-a întâmplat 
acum la Crăciun (1949). Am suferit până în februarie. | 

Fiindcă am început cu doctorii, eu îi spun Corinii că aş dori 
să consult şi un dermatolog, deoarece am pe corp o mâncărime 
suspectă. Mergem împreună la Dr.: Vereş şi constat că am riie. Îşi 
poate oricine imagina plăcerea ce: le-am făcut-o în familie, mai ales 
că trăiam laolaltă şi nici unul nu se ferise de mine. Cu toate acestea, 
Corina m-a doctoricit cu un devotament demn de toată lauda şi nu m- 
au lăsat să plec decât vindecat complet. 

Am sosit acasă o dată cu Doina. Am examinat-o şi am 
constatat că are ŞI ea râie. 

Ba, ce e mai mult. Mi-a declarat că ei o au în familie de 
foarte multă vreme, că până acuma n-a fost chip să scape de ea. 
Atunci am început o nouă cură în toată casa: eu, Doina, Ema şi Erica, 
fetița Emii. Dacă s-ar fi curat numai Doina, n-ar Îl folosit la nimic, 
căci sămânță boalii rămânea în familie. 

Abia terminarăm cu râia şi iată că Doina capătă viermi 
intestinali (oxiuri), o boală mai păcătoasă decât râia. Doctorii pentru 
asemenea boală, la farmaciile din Deva, nu se găseau. A trebuit să 
comand şi să plătesc “Lubisalul” la negru. Dar până să sosească, 
trebuia făcută o cură de usturoi şi spălături în fiecare seară. Aici şi-a 
adeverit Ema toată priceperea de infirmieră şi devotamentul față de 
pacientă. Pentru aceste calități am regretat mult plecarea ei. Dacă n-ar 
fi avut gospodăria la Timişoara, ar fi stat şi ea bucuros Pană la 
întoarcerea bărbatului ei din Germania. 

După plecarea Dnei Frank, am luat în serviciu pe Ana 
Strauschi, care şi ea avea o fetiță de şapte ani, Rozica. A stat în 
serviciu din februarie până în iunie. Se pricepea la gătit şi curăţenie, 
dar nu-i stetea gândul la lucru, ci mereu să hoinărească. De copila ei 
nu se îngrijea, iar aceasta era încăpățânată şi rea. Din aceste motive a 
trebuit s-o concediez. 


Deţinerea lui Mircea 

Se desprimăvărase bine. Săpasem grădina şi semănasem 
aproape toate legumele. Mai rămânea doar să plantez răsadurile. Ne 
aflam la începutul lunei aprilie 1948. 

Într-una din zile Netuţa Popescu, sora soţiei lui Mircea, care 
făcea serviciu la telefoane, mă cheamă la telefon şi îmi spune să viu 
neapărat şi cât mai urgent la Bucureşti. Am bănuit imediat că este iar 
cateva între copii deţinut. În 7 Aprilie am plecat şi am găsit pe 
Mircea deținut de poliţie, cum fusese deținut şi în primăvara anului 
1945. Asupra acestor deţineri voi reveni când voi vorbi despre fiecare 
copil în parte. Sosit în Bucureşti, a trebuit să alerg în toate părţile 
spre a mijloci să i se pună cauza pe rol şi să fie judecat, ceea ce s-a şi 
întâmplat şi astfel la 1.V, în sâmbăta Paştilor, a fost pus în libertate. 
Dar despre peripeţiile lui Mircea voi vorbi mai amănunțit când voi 
scrie amănunte din viața fiecărui copil al meu. 

După eliberarea lui Mircea la 7.V.1948, am venit acasă 
împreună cu Doina.(După plecarea Anei din serviciu, la începutul 
lunei iunie intră în serviciu Maria Popa, apoi sora Anei, Manți 
Delemea, care stă în serviciu până toamna. Ar fi rămas şi mai mult, 

dacă n-ar fi cerut ca în timpul ce găteşte pentru noi, să gătească pe 
aceeaşi maşină şi pentru bărbatul său. Şi nu ştiu cum se făcea că 
mâncarea soțului ei era grasă şi bună, iar a noastră cam anemică, deşi 
unsoarea din cămară se evapora văzând cu ochii. După Manți intră 
apoi în serviciu Vera Gabor, apoi Erzsi Daradici, pe jumătăţi de zi, 
apoi Valeria Herlea, în fine Cismădie Maria, din sept.1949, până în 
sept. 1950, şi în fine actuala Simon Erzsi.) Erzsi a stat în serviciu 
până în martie 1951, când a revenit Maria Cismădie pentru două luni 
de zile. Atunci a fost ademenită de dna Gerban şi dna Vătavu. În 
locul ei am angajat pe Bozsi Demeny, care era gravidă şi chiar a 
născut în spital în luna august. Tot în august, au fost transferați de la 
Severin Rică Şi Marica. - 

În primăvara anului 1949, a fost adus și Mihai la Deva, unde. 
a urmat şcoala în clasa a IV-a, în 1948/49 — 1949/50 clasa a V-a şi în 
1949/50 — 1950/51 clasa a VI-a, în 1951/52 clasa a VII-a. 

După eliberare, Mircea a rămas fără ocupație de primăvara 
până în febr. 1949, când a intrat în serviciu inginer conducător al 
şantierului 12 triaj din. Hunedoara, unde rămâne până în Oct. 1950 
când este chemat telegrafic la Bucureşti să preia conducerea tehnică a 
întreprinderii 2, care are în capitală mai multe şantiere. . 

In toamna anului 1948, Romi se căsătoreşte cu Victoria 
Niţariu, licenţiată în farmacie, şi ia un serviciu la întreprinderea 12 
Hunedoara. În toamna anului 1950, se mută cu serviciul la Bucureşti, 
la centrala industnei siderurgice. 


i 

În toamna anului 1948, eu mă îmbolnăvesc de congestie 

pulmonară dublă. Copiii s-au strâns iar cu toţii în jurul patului meu. 

de suferință. Am trecut însă destul de uşor. peste această încercare 

datorată bunelor îngrijiri ale Corinii şi Tori, a doctorului Griinfeld Și 
a sulfamidelor pe care le-am consumat. 


E - 

În 1950, în luna februarie, după o tăcere absolută de aproape 

6 ani de zile, într-o zi soseşte Doina cu o carte poştală germană în 
mână (se întâlnise cu factorul) şi mă întreabă să ghicesc de la cine am 
primit-o. O iau, o examinez şi nu-mi vine să crez ochilor. Era de la 
Costică. Am strigat atunci de emoție şi bucurie atât de tare, încât, 
imediat mi-am pierdut vocea. Răguşisem. Era pentru mine un 
miracol. Îl crezusem mort. Atâtea încercări făcusem în zadar să dau 


282 


CONSTANTIN SPOREA / MEMORII 


de urma lui, prin scrisori adresate direct lui, Dre: Mama Brautsch, 
gazdei: lui, prin banca națională, prin ambasada rusească, prin crucea 
roşie, prin valiza diplomatică, încât îmi luasem nădejdea. Când 
făceam parastas pentru cei morţi, ceream să-l pomenească şi pe el. 
Chiar şi după primirea cărții poştale încă tot nu-mi venea să dau 
crezare. Am cerut atunci să vorbesc cu el la telefon. Am ajuns după 
zece zile de încercări până la locuinţa lui. Dar în locul lui mi-a vorbit 
gazda sa, dna Hecht, o româncă măritată la Lipsca, şi iar am căzut la 
îndoială, până în fine am ajuns să vorbesc cu el, să-i aud vocea şi să I- 
o recunosc. Eram încă şi atunci răguşit şi l-am pus pe Romi să 
deschidă telefonul. Mi-era frică să nu fiu neînțeles. 

De atunci, primesc regulat, săptămânal, câte o scrisoare de la 
el cu tot felul de noutăţi. Dar în special sunt impresionante peripețiile 
prin care a trecut în cei şase ani de absență şi cât a avut de îndurat. 
Voi înşira doar câteva din ele. Le amintesc fără a le pune între 
semnele citaiei. 

(1) Într-un rând, având o rană purulentă la gât, mă adresez 
medicului și îi spun să mă panseze, că în rană foiesc viermi. — Să-ţi 
pară bine că ai viermi, căci viermii mănâncă toxinele şi toate 
otrăvurile din rană. 

(2) După ce m-am întors iar în localitatea de unde vă scriam 
acum şase ani, multă vreme a trebuit să port niște încălțăminte 
ortopedică, până mi s-au deprins picioarele să suporte din nou ghete, 
ca toți oamenii, atât de tare îmi diformaseră saboții picioarele. 

(3) Sfătuiți pe frații mei care au copii să-i deprindă cu tot 
felul de munci fizice, căci deşi eram cel mai robust dintre frați, când 
mi s-a pus pentru prima dată în spate sacul de sare de 70 kg, credeam 
că mă deşală. 

(4) De curiozitate, vă amintesc câteva ocupaţii pe care le-am 
îndeplinit: lucrător cu ziua la sapă şi hârleț, cavaler de onoare la 
nunţi, portar, bucătar, frizer, tâmplar, zidar, zugrav, curăţitor de 
paraziți în salonul bolnavilor, dactilograf, contabil, hamal, vânzător. 
de reclame pe stradă etc. 

Ceea ce mă bucură e faptul că e sănătos şi, prin câte peripeții 
a trecut, nu şi-a pierdut buna dispoziţie şi speranţa într-un viitor mai 
bun. Se poate că chiar are ceva în perspectivă, deoarece mi-a cerut 
să-i trimit de la bancă o dovadă din care să rezulte că, în 1935, a 
trecut cu succes examenul de expert contabil, act pe care i l-am 
expediat azi, 6. XII.1950. 

Yk 

După o muncă istovitoare de 34 de ani, ca profesor la stat, şi 
20 de ani, ca director la Şcoala Normală de băieți din Deva, Casa 
generală de pensii s-a îndurat să-mi fixeze o pensie de 10.500 lei 
lunar. După vreo două rectificări au redus-o la o pensie de mizerie de 
6920, față de leafa unui profesor activ cu aceleaşi drepturi ca Şi mine 
de 16-18 mii lunar. Dar începusem să mă deprind şi cu această 
nedreptate, reducându-mi necesitățile traiului la strictul necesar. 
Afară de 5-6 ţigări pe zi, de câte un ziar la două-trei zile, nici un fel 
de satisfacere a vreunei plăceri fizice sau intelectuale, teatru nu; 
cinematograf nu, călătorii nu, vreo carte să cumpăr nu, încălțăminte 
nouă nu, haine noi nu, doar lengerie şi batiste din Paşti în ăla 
înlocuind doar pe cele ajunse zdrenţe. 

Dar iată că soarta mi-a mai rezervat un pahar de amărăciune. 
În vinerea patimilor 1950, mi s-a suprimat şi restul pensiei pe care o 
primeam. Când mi s-a comunicat ştirea, deodată s-a făcut întunerec 
complet înaintea ochilor. Eram sus, în clădirea cea nouă a 
administrației financiare. Am coborit de acolo ținându-mă de perete 
şi de rampa scărilor, căci nu vedeam cu ochii, iar pe drum mă izbeam 
de fiecare trecător ca un orbeţ. Izbitura fusese prea dureroasă. Sosit 
acasă, am îngrămădit în geamantan ce-am nimerit şi am luat primul 
tren spre Sibiu, la Corina. Voiam să fug de această Devă infernală 
care mi-a procurat numai dureri, şi să am pe cineva cui să-mi descarc 
sufletul. Copiii mei, buni Şi înţelegători ca întotdeauna, s-au grăbit să 
mă încurajeze şi să mă asigure că vor avea ei grijă să nu duc lipsă de 
NIMIC Şi că vor completa ei suma care îmi constituia pensia, 
repartizând-o în felul următor: Mircea şi Corina, câte două mii; 
ceilalți trei, Nicu, Marica şi Romi, câte o mie. Le-am mulțămit cu 
recunoştinţă. Unii dintre ei, - Corina, Mircea, Marica -, mi-au făcut 
chiar.invitarea să-lichidez aici şi să merg la ei. Sufletul meu însă nu 
mai. este împăcat şi eu nu-mi mai găsesc echilibrul sufletesc. Am 
impresia şi strângerea de inimă a unui dansator pe sârmă sau a unui 
echilibrist, care în tot momentul se poate aştepta să alunece în 
prăpastie. Sufletul :meu este vecinic în frământare. Să merg la unul 
dintre copii? Desigur că la început aş fi primit ca un oaspe rar şi drag. 
Dar la vârsta la care mă găsesc fi-voi eu în stare să mă adaptez întru 
toate felului lor de viață? Nu le voi sta în cale? Nu voi constitui 
pentru ei în tot momentul un balast şi o permanentă piedecă? 

Dar din momentul când mă găsesc la unul dintre copii, vor 
mai trimete ceilalți ajutorul lunar pe care mi-l trimit de prezent? 

Desigur că nu. Oare pentru cel care m-a invitat şi primit nu: 
constituiesc eu o povară prea mare? Dar dacă ar da peste mine o 
boală mai îndelungată, ceea ce la vârsta mea nu este exclusă, nu-şi 
blastămă zilele că m-a primit? 

| Dar ajutorul promis nu constituie pentru ei adeseori o 
greutate, anevoios de suportat lună de lună? 

Dar situaţia mea față de această pomană lunară, care este? În 
fiecare lună, să aştept cu înfrigurare să pice pomana din vreo parte? 
Dar dacă aşteptarea e zadarnică? — cum s-a întâmplat cu Marica, care 
îmi scrie post festum, după ce cheltuielile au fost angajate: „Cu toată 
bunăvoința, nu-ți mai putem trimite ajutorul promis. Sfatul nostru 
este să vindeţi din lucruri, pentru procurarea cărora mămica şi-a 
ruinat sănătatea, că noi nu ne supărăm”. Trebuie cuiva vreo o palmă î în 
plin. obraz mai răsunătoare decât asta?! 

Mai întâi, procurarea lucrurilor. Urmează că tot ce se găseşte 
la mine în gospodărie este achiziționat exclusiv de soția mea, fără 
nici un merit pentru mine. lar ea, Marica, face cu mine un gest de 
înaltă mărinimie, acordându-mi favoarea de a le putea vinde fără să le 
cauzez lor vreo nemulțumire sau supărare. Dar cum rămân eu cu 
sumele angajate, angajament făcut în baza certitudinei că ajutorul 
lunar va sosi? 

lată deci nesiguranța mea de a face vreo cheltuială înainte de 
sosirea banilor, care într-un moment dat poate întârzia la infinit. Dar 
când se iveşte vreo cheltuială neprevăzută, de la cine să cer ajutor, 
căci doar fiecare îmi trimite lunar. 

- Apoi, eram de la natură o fire curioasă. Orice cadou mi se 
făcea, dacă era posibil, îl. respingeam; dacă nu era posibilă 
respingerea, îl primeam cu oarecare repulsiune. Şi acuma, iată-mă 
umilit, avizat la pomana lunară, pentru care sunt obligat să 
mulțămesc cu recunoştinţă de fiecare dată. 


7.XI11.1950 

Alte multe mari şi mici dezagremente . 

După suprimarea completă a pensiei, o serie întreagă de 
calamităţi îşi fac apariţia, cărora nu ştiu cum să le pot face față. 

De cu primăvară, o dată cu naționalizarea imobilelor urbane, se 
răspândește zvonul că proprietarii de case vor fi evacuați din imobilele 
lor şi plasați în alte locuințe necorespunzătoare sau trimeși la ţară, prin 
satele învecinate (cazuri concrete: avocatul D.Marinescu, jud. 
Georgescu, văduva Virgil Olariu, părintele N. Duma, N. Munteanu, C- 

tin Opreanu, Trestianu etc). Atunci am început să fac o revizie a 
gospodăriei mele proprii şi să selecționez, în marginile posibilității; 
lucrurile de care m-aş putea dispensa, deci delătura, spre a nu-mi 
constitui un bagaj incomod şi inutil. În prima linie, am făcut revizia 
corespondenței. Aveam corespondența mea, a soției, a copiilor şi, în 
special, a lui Costică. În alte î împrejurăn, ele ar fi putut constitui un 
material preţios demn de păstrat, coordonat şi publicat; azi însă, un 
balast nefolositor. Recitind-o, mi-am retrăit viața. Când coşuri întregi se 
mistuiau în para focului, simțeam că asistam la transformare în fum şi 
cenuşe a unei bune părți din viața mea trăită. Am ars şi majoritatea 
lucrănilor mele rămase încă în manuscris, ca conferințe, adnotări, lecţii 
practice, material didactic, notițe de toate categoriile. Cine mai are astăzi . 
timp şi interes să se mai ocupe cu asemenea lucruri? Din ele ar fi putut 
să iasă ŞI ceva mai bun. Dar ... am oftat şi am trecut mai departe. Au fost 
mistuite atunci de flăcări autografe de ale oamenilor marcanți din ţară şi * 
streinătate, toate scrisori familiare şi literare de ale oamenilor cunoscuți | 
de mine sau de membrii familiei mele. Amintesc între alţii: Slavici, losif, : - 
Anghel, Sandu-Aldea, Mehedinți, literați sau poeți, Chendi, Bogdan-. 
Duică, Sanielevici!, critici, G.G. Antonescu”, Ghidionescu, Ştefănescu, 
O. Densuşanu, Frollo (bătrânul), T, Maiorescu, N.lorga, N.Drăgan;, 
Evolceanu, C. Ghibu, M. Ştefănescu, V. Bărbat, Al. şi |. Lapedatu; C.. 
Anghelescu”, C. Kirițescu, ]. Bratu, profesori. Apoi streini: W. Rein, 
prof. Jena, E. Schmidt, Paskowski, W. Miinch, prof. Berlin, E..Fnes, 
directorul revistei din Halle, “Lehrproben u. Lehrgânge”. V. Pârvan, L 
Mihăileanu, Tr. Bratu, I. Simionescu, E. Briuul, |. Găvănescul, 
Th.Simenschy, V. Bude, profesori la laşi etc. etc. L. Moldovan”, Al. 
Lupean.: (Melin), C. Preda, Petra-Petrescu“, S. 'Țeposu, astrişti Sibiu, 
Mitropolitul N. Bălan şi O. Stan, clerici. 


! Henric Sanielevici i (1875- 1951), critic literar şi estetician. 
2 G.G.Antonescu (1882-1953), pedagog, profesor la Universitatea din Bucureşti. 
3 Nicolae Drăganu (| 884- 1939), slolog ŞI istoric literar, Profesor la Universitatea din 
Cluj 
A Marii Ştefănescu (1880-?), Stbiesot de filosofie la Uiiversitalta din Cluj. 
5 Constantin C. Angelescu (1869-1950), medic, om politic liberal, ministru şi prim 
ministru. - 
l Bratu (1886-?), învăţător, autor de manuale didactice. 
7 Juliu Moldovan (1882-1947), profesor universitar la Cluj, membru al Academiei 
Române. 
5 Horia Petra-Petrescu (1884-1962), scriitor. 

CONSTANTIN SPOREA / MEMORII 


Au mistuit atunci flăcările articole de ale mele despre chestii 
şcolare, lecţii practice din diferite materii, aproape toate cizelate şi 
gata de publicat. S-au prefăcut toate în fum şi cenuşe, aşa cum 
suntem ŞI noi supuşi pieirii. 

5.11.1952 

Din fericire, temerea mea nu s-a realizat. N-am fost evacuat, 
doar strimtorat în spaţiul locativ, care la începutul anului 1950 se 
prezintă în felul următor. 

Odăiţele din ogradă erau ocupate de familia Preduchin, de la 
miliție. În subsol, Dna Vătavu a fost evacuată din bucătărie. Din bucătărie 
şi din odaia servitoarei mele s-a făcut un apartament şi s-a predat familiei 
de mulițian Madona. Biroul meu, repartizat sublocotenentului Moculescu, 
sufrageria, maiorului Stănescu din transmisiuni; sus, fam. Vătavu. 
Servitoarea mea s-a mutat cu dormitul sus în bucătărie. În dormitor şi 
odaia de zi, locuiam eu cu nepoata Doina M. Sporea şi Miha: M. Sporea. 
Cel mai vechi dintre chiriaşi era Vătavu, care locuiau la noi din 1946/ian., 
apoi maior Stănescu, din toamna lui 1946. 

13.1.1953 

Dar seria chiriaşilor nu s-a terminat cu cei amintiți mai sus. 
Îi au fost între ei oameni de toate categoriile: buni şi mai puțin buni. 

voi aminti în goana condeiului. 

În atenansele din ogradă, după Preduchin, au urmat milițienii 
Borza I., apoi Bătrână I., Rob Aurel, Bordeanu P. 

În subsol, după Madona, urmează Daubner, apoi Enăşescu. 

În sufragerie, colonel Ciornei, apoi Rob Aurel şi în fine Trif 
Petru. 

În birou, colonel Ciornei, apoi col. Italo-Romano şi în fine 
Dra Valeria Moroşanu. 

Amintesc în special între chiriași cu sufletul abraş pe lItalo- 
Romano, care, sosit de la Mizil, comandant al pompienlor din localitate, 
sigilează camera şi are pretenția să ocupe toată locuința. Soseşte cu toată 
familia, soț, soție, doi copii şi soacră. A sosit cu un vagon de mobilă. A 
scos în curte mobila noastră din birou şi şi-a băgat dintr-a lui ce a încăput. 
Restul a îngrămădit-o pe terasă, de nu mai aveai unde să te mişti. lar în 
ogradă, erau numai ciuveie de ale lor. Mă întreba unde să-şi puie ceapa, 
cartofii, zarzavaturile, ca să nu-i degere. Voia să-l evacueze şi pe Rob 
Aurel din sufragerie. Nereuşind, ne-a reclamat la minister, dar fără 
rezultat. Atunci ne-a dat în judecata Curții marțiale, ca saboteuri. Rob s-a 
şi prezentat la Sibiu, dar afacerea a fost clasată ca nesemoasă. 

